
PIRMOJI DALIS 


PERGALĖ IR OKUPACIJA 


— Karas! Prasidėjo karas! Kelkitės greitai! Pra- 
sidėjo karas! 

Kieme stovėjo vienkelnis Gerhardas Lorencas su 
mobilizacijos šaukimu rankoje ir rėkė žiūrėdamas aukš- 
tyn į langą, kur miegojo jo brolis Peteris. Saukimą jis 
gavo prieš kelias minutes telegrafu. Jo marškiniai bu- 
vo atsilapoję, o tamsūs susivėlę plaukai užkritę ant 
kaktos. 

Aušo giedras rugpjūčio Sa rytas. Baltijos 
pajūrio uostamiestį dar gaubė prieblanda. Rausva žara 
ilgais ruožais kilo rytiniame horizonte. Jūra buvo rami, 
tartum miegojo. 

Gerhardą Lorencą krėtė šaltis. Jis sugniaužė ant 
krūtinės marškinius ir nuleido ranką su telegrama. 

— Ar jūs negirdėjote? Prasidėjo karas! — pakar- 
tojo jis kimiai. 

Jį girdėjo visi namiškiai, miegoję užpakaliniame 
iligelyje: tėvas ir motina, kurių miegamasis buvo šalia 
staliaus dirbtuvės, ir brolis Peteris, miegojęs kamarė- 
lėje ant aukšto. 

Kamarėlės langas prasivėrė. Gerhardas pamatė 
užsimiegojusį brolio Peterio veidą. 

— Ko gi tu taip šūkauji? Kas atsitiko? 

— Prasidėjo karas. Po valandos man reikia išva- 
žiuoti. Turiu prisistatyti į Kolbergą. Greitai kelkis. 

— To ir reikėjo tikėtis, — tarė Peteris. 

Dar visai mieguistas, jis žiūrėjo blausiu žvilgsniu 
žemyn į brolį Gerhardą, kuris dulsvoje brėkštančio 

ryto prieblandoje atkišęs rodė jam mobilizacijos šau- 
kimą. 

— Prikelk ir Heleną, Peteri. 

— Jos nėra namie. Ji vakar vakare išėjo su Jur- 
genu, — tarė Peteris. 

Jis užtrenkė langą, ir Gerhardas susijaudinęs vėl 
nubėgo į staliaus dirbtuvę. 

Tuo metu Helena Lorenc su Jurgenu Simanu ėjo 
bulvaru namo. Ji nežinojo, kas dedasi tėvų namuose, 
ir šypsodamasi žiūrėjo į ilgšį Jurgeną, kuris aukštai iš- 
kėlęs pečius stypino šalia jos. Jis buvo padauginęs iš- 
gerti, ir jai atrodė keista, kad jis toks persimainęs. 
Juodu sustojo prie Helenos namų. Tai buvo triaukštė 
Vilhelmo stiliaus vila, o fligelis, kur buvo ir staliaus 
dirbtuvė, stovėjo truputį toliau, kiemo gale. 

— Tu per daug išgėrei, Jurgenai, — tarė ji, — kam 
reikėjo po vyno gerti konjako, o paskui dar šito mar- 
malo. Kaip tu ten jį vadini? 

— Prerijų kokteilis, — tarė jis, — bet nuo jo tik 
išsiblaivai. Jeigu tu būtum leidusis pabučiuojama, aš 
nebūčiau tiek daug gėręs. 

Jis nusijuokė, ir dabar nušvito ne tik jo akys, bet 
ir visas jaunatviškas veidas. Jurgenas buvo daug di- 
desnis už Heleną, lieknas, plonas; jis stovėjo prieš ją 
truputį palinkęs į priekį. Jo girtas juokas užkrėtė He- 
leną, ir staiga nusijuokė ir ji. 

— Bet tu niekada ir nemėginai manęs bučiuoti. 
Iki šiol mes buvome geri bičiuliai, studijų draugai. 

Jurgenas tylėjo. Jis negalėjo įžiūrėti jos veido, 
bet per paskutines valandas, praleistas su ja, jis gerai 
jį įsidėmėjo. Jis pastebėjo jį staiga, šokdamas, kai ji 
šypsojosi jo glėbyje. Tai buvo veidas, kupinas vidinės 
įtampos, — siaura pakumpusi nosis, aukšta kakta virš 
dviejų duobučių tarpuakyje ir daili mažoka viršutinė 
lipa virš naivios burnos, mokančios šypsotis su vai- 
kiška ironija. Tai buvo pirmas vakaras, kurį jie pralei- 
do kartu, nors Jurgenas pažinojo Heleną nuo pat vai- 
kkystės. Jis artimai draugavo su trim jos broliais — 
Gerhardu, Valteriu ir Peteriu — ir augo, galima sakyti, 

daugiau Lorencų šeimoje, negu savo našlio tėvo na- 
muose. 

Dabar jis žiūrėjo į ją, o ji nustebusi spoksojo jam 
Į veidą ir šypsojosi. 

— Helena, — tarė jis. 

Jurgenas norėjo ją prisitraukti arčiau, bet ji ran- 
ka uždengė jam burną. 

— Paleisk, — sušnibždėjo ji. 

— Nesąmonė, — atsakė jis, — dabar bus viskas 
kitaip. Siandien aš tave įsimylėjau. 

Vėjas pustė šaligatviu pajūrio smėlį. Bulvaras bu- 
vo tuščias. Nuo uosto sklido dervos kvapas, ir žvarbus 
rytinis brizas siautė virš jūros. Helena Lorenc buvo 
mažutė, plona, ir Jurgenas Šimanas pakėlė ją nuo že- 
mės kaip vaiką. 

— Jeigu tu nesiliausi, Jurgenai, aš nueisiu ir pa- 
liksiu tave. 

— Tik pamėgink, — tarė jis. 

Jis stipriai laikė ją, bet truputį svyravo ir netvir- 
tai stovėjo ant savo ilgų kojų. Ji taip pat buvo per 
daug išgėrusi ir nesipriešino. Nuogomis rankomis ap- 
kabino jam kaklą, bet veidą nusuko į šalį. Helena buvo 
devyniolikos metų, o Jurgenas tik trejais metais vyres- 
nis. Jie abu studijavo Berlyne: Jurgenas aukštojoje 
technikos mokykloje, o ji universitete politinę ekono- 
miją. Dabar jie buvo parvažiavę namo atostogų. 

Jurgenas paleido Heleną, ir vėsus brizas išpūtė jos 
raudonai ir baltai languotą suknelę. Jis norėjo dar 
kartą ją pabučiuoti. 

— Ne, Jurgenai, nereikia. 

— Reikia, — spyrėsi jis, — aš niekada nebuvau 
matęs, kaip tu atrodai. Tik dabar pastebėjau. Argi ne 
keista? | 

— Tu girtas, Jurgenai. 

— Aš ne girtas. Aš įsimylėjęs. 

— Eik sau, — sušnibždėjo ji. 

Ji apsigręžė ir staiga pamatė, kad namie kažkas 
atsitiko. Visur degė šviesa — dirbtuvėje, pusrūsyje, 
kur buvo virtuvė, ir ant aukšto. Jos brolis Gerhardas 

bėgo per kiemą Jis buvo jau apsirengęs ir, pamatęs ją, 
sustojo. 

— Helena, čia tu? 

— Aš, Gerhardai. 

Jis pasuko prie jos, susijaudinęs, neramus, ir ji 
pajuto, kad atsitiko kažkas nepaprasta. Išsigandusi ati- 
darė sodo vartelius ir nubėgo jo pasitikti. Jurgenas Ši- 
manas palengva kėblino jai iš paskos. 

— Kas atsitiko, Gerhardai? 

— Prasidėjo karas. Po valandos aš turiu išvažiuo- 
ti. Eikšekit greičiau. | 

Helena pamatė mvtiną, triūsiančią virtuvėje, pa- 
matė jaunesnįjį brolį, kuris, pusiau apsirengęs, ėjo iš 
fligelio. Tėvas stovėjo dirbtuvėje, tartum kaip tik da- 
bar, vos auštant, jam būtų reikėję ten dirbti, ir susi- 
jaudinimas, pagavęs visus, paveikė ir ją. 

— Gerhardai, ar tu visus prižadinai? Valterį su 
Erna taip pat? 

— Ne, dar ne. 

— Tai aš juos pažadinsiu, — tarė Helena, — ga- 
na jiems miegoti. 

Ji atsigręžusi pasižiūrėjo į Jurgeną ir pamačiusi, 
kad tas, tarsi išsyk prablaivėjęs, dabar sveikinasi su 
Gerhardu ir Peteriu, nubėgo per kiemą. 

Keista jai buvo ši naktis. Ji niekaip negalėjo su- 
prasti, kad Jurgenas Simanas, jos vaikystės dienų drau- 
gas, šiąnakt ją įsimylėjo, ir kaip tik tuo metu prasidėjo 
karas, kurio visi laukė ir vis dėlto bijojo. 

Helena įbėgo į apatinį namų aukštą ir sustojo prie 
durų, už kurių miegojo jaunavedžiai. Namuose jau ne- 
bebuvo nė vieno vasarotojo. Maudymosi sezonas buvo 
beveik praėjęs, o karo gandai išbaidė ir paskutinius 
poilsiautojus. 

— Erna... Valteri! — sušuko ji belsdama į duris 
ir išgirdo užsimiegojusį savo brolio Valterio balsą: 

— Kas atsitiko, Helena? 

— Greičiau kelkitės, Gerhardas išvažiuoja. Jis turi 
prisistatyti į Kolbergą. Prasidėjo karas. 

Valteris Lorencas pakilo iš savo vestuvinės lovos. 
Jis girdėjo, kaip Helena nubėgo koridorium. Sesers 
naujiena jo nenustebino — jis žinojo, kad greitai bus 
karas. Valteris priklausė smogikų daliniui ir jau prieš 
porą dienų buvo įstojęs į kariuomenę savanoriu. Jis 
pasižiūrėjo į žmoną. Ji gulėjo susidėjusi rankas po 
galva. 

— Kelkis, Erna. 

— Tuojau. 

Jis pamatė, kad jos akys pilnos ašarų, ir supyko. 

— Tik nepradėk vėl žliumbti. Geriau nubėk į sve- 
tainę ir įjunk radiją. Gal mes jau įžygiavome į Lenki- 
ją. Jeigu jau Gerhardą naktį tiesiai iš lovos prikėlė, 
vadinasi, prasidėjo. 

— Taip, prasidėjo. Dabar ir tau reiks išeiti, — ta- 
rė Erna. 

Ji pravirko, o jis atsigręžė į ją ir prapliupo šaižiai, 
pratisai ir vyriškai kvatoti. Atstatęs išsišovusį smailų 
smakrą, energingai sučiaupęs lūpas, jis sėdėjo ant lo- 
vos krašto ir žiūrėjo į žmoną. 

— Manęs tu nepasigesi. Vyrų čia pilna, juk tu ir 
taip į kiekvieną sutiktąjį šaudai akimis. O mano brolis 
Peteris... 

— Liaukis prikaišiojęs Peterį, — sukūkčiojo Erna. 

Ji iššoko iš lovos ir nubėgo į svetainę. Jie dar ne- 
seniai buvo vedę, bet Erna jau kentėjo dėl Valterio pa- 
vydumo ir grubumo. Ji verkdavo dažnai, bet paašaro- 
jusi staiga imdavo taip nesuvaldomai ir geidulingai 
juoktis, kad stačiai nežinodavai, kas jai yra. Valteris 
vedė Erną iš neturtingos šeimos ir dėl to visą laiką 
žiūrėjo į ją truputį iš aukšto. Jis vadovavo krovimo 
darbams stambioje laivininkystės kompanijoje ir di- 
džiavosi savo rangu smogikų dalinyje. Dabar jis iš- 
girdo, kad Erna svetainėje verkia. 

— Liaukis pagaliau žliumbusi. Po valandos Ger- 
hardas turi išvažiuoti. Na, renkis. 

Valteris taip šaukė, tartum būtų stovėjęs prekinio 
laivo denyje. Jis nelabai mylėjo savo brolį Gerhardą. 
Šis buvo lengvapėdiškas, minkšto būdo, visada ir vi- 
sur mokėdavo išpešti sau naudos, žodžiu, kažkoks opor- 

tunistas, kaip jį vadino Valteris, bet vis dėlto Valteris 
jį labiau mėgo negu brolį Peterį, savo idėjinį priešą, 
kuris meiliomis akimis žvilgčiojo į jo žmoną ir kasdien 
su juo ginčijosi. Peteris mokytojavo viename kaime 
prie marių, bet dažnai parvažiuodavo į namus. Būda- 
mas karštas politinis opozicionierius, jis dažnai patir- 
davo įvairių nemalonumų, ir Valteris ne visada jam 
galėdavo padėti. Bet dabar prasidėjo karas, ir reikėjo 
laikytis visiems išvien, nepaisant skirtingų pažiūrų. 

Valteris sėdėjo ant lovos ir movėsi kojines. Per 
radiją pasigirdo triumtuojantis diktoriaus balsas. Mū- 
šiai Glivicėje, neramumai Katovicuose... Valteris pašo- 
ko ir nubėgo į svetainę. Erna stovėjo prie radijo apa- 
rato ir spoksojo į apšviestą skalę. 

— Tad iš tikrųjų prasidėjo, Erna. 

Ašaros temdė jai akis ir palengva riedėjo skruos- 
tais. 

— Eikš, — tarė jis, — einam žemyn. 

Visa šeima buvo susirinkusi virtuvėje. Pirmieji sau- 
lės spinduliai jau krito į kiemą. Pajūryje žvejai pradėjo 
pirpinti valčių motorus. Lengvas žiemvakarių vėjas 
raibino lygų jūros paviršių. 

— Glivicėje jau vyksta mūšiai, — prašneko Val- 
teris, įėjęs į virtuvę, — devintą valandą kalbės fiu- 
reris. 

Visi tylėjo. Helena sėdėjo šalia Jurgeno Simano, 
kuris dar tebebuvo čia, bet niekas to ir nepastebėjo. 
Senasis Lorencas sriubčiojo karštą kavą, o Gerhardas 
neramiai Žžvilgčiojo į laikrodį. 

— Dabar tau vienam reiks tvarkytis, tėve. Po pus- 
valandžio aš išvažiuosiu ir nežinia, kada grįšiu. 

— Taip, nežinia, — atsakė tėvas. 

Gerhardas taip pat buvo stalius ir iki šiol dirbo 
tėvo dirbtuvėlėje. 

Vėl visi nutilo. Nežinomybė, kas bus, prasidėjus 
karui, slėgė visus ir trukdė kalbėtis. Erna verkė, He- 
lena spoksojo į stalą, Jurgenas Simanas taip pat ty- 
lėjo. Jis sėdėjo pasirėmęs rankomis galvą ir žiūrėjo į 
Heleną. Niekaip negalėjo suprasti, kas čia dabar atsi- 
tiko. Pastarosiomis dienomis visi kalbėjo apie karą, tik 

jis nesidomėjo tomis šnekomis. Jurgenas prisiminė sa- 
vo tėvą — tikrai senis neklydo. Jis laukė šio karo. 
„Revanšas už Versalį“, — sakydavo jis kasdien. Tėvas 
buvo konservatyvių pažiūrų, į Pirmąjį pasaulinį karą 
jis buvo pašauktas kaip atsargos karininkas, o dabar 
gaudavo pensiją kaip buvęs pašto inspektorius ir gy- 
veno sau vienišas, amžinai paskendęs cigarų dūmuose. 


— Ką tu galvoji, Jurgenai? — paklausė Helena. 
— Nieko, — atsakė jis. 
Jis buvo pavargęs — juk nemažai išgėrė ir visą 


naktį šoko, bet mintis, kad staiga pasijuto mylįs He- 
leną, ir visuotinis susijaudinimas Lorencų namuose 
blaškė jam snaudulį. Jis pasižiūrėjo į Helenos motiną, 
kuri ir jam buvo kaip tikra motina, ir nusišypsojo. Iki 
šiol ji beveik nekreipė dėmesio, kad jis čia sėdi, bet 
dabar pasakė: 

— Taip, Jurgenai, gal ir tau greitai reikės išeiti? 

— Galbūt, — atsakė jis. 

Metus jis buvo ištarnavęs tankų dalinyje ir Žžino- 
jo, kad greitai ir jį pašauktų. Tik studijos kol kas jį 
gelbėjo. Jis kausėsi, ką kalba Peteris su Valteriu. Pe- 
teris nekentė nacionalsocializmo. Jis buvo žemo ūgio, 
neramus, nervingas ir ne toks stiprus kaip Valteris. 

— Na štai, ir susilaukei karo. 

— Mes jo nenorėjome, Peteri. Lenkai jo norėjo. 
Bet dabar jiems bus kaip čekams. Per tris dienas jie 
bus sutvarkyti. 

— Tu juk geriau išmanai, — tarė Peteris. 

Jis beveik kasdien ginčydavosi su broliu. Valteris 
dėjosi labai stiprus, buvo smogikų dalinio šarfiureris 
ir kiekviena proga trankydavo kumščiu į stalą. Peteris 
nekentė jo dėl šitokio grubumo. 

— Tik nepradėkite vėl ginčytis, — tarė motina, — 
dabar, išleisdama Gerhardą, aš nenoriu girdėti jokių 
ginčų. Geriau paskubėkite. 

Gerhardas pakilo. Jis buvo aukščiausias ir vy- 
riausias iš trijų brolių. Beveik tokio pat ūgio kaip 
Jurgenas Šimanas, bet savo charakteriu visiškai nepa- 
našus į jį. Jis mėgo lengvą ir nerūpestingą gyvenimą, 
dalyvaudavo visose pramogvose, kokiose tik galėjo, žo- 

džiu, gyveno, pasak motinos, tik šia diena. Bet dabar 
jo veide buvo matyti baimė. Jis bijojo kariuomenės ir 
karo, kuris jau prasidėjo Lenkijoje. Jis vėl pasižiūrėjo 
į laikrodį. 

— Jau laikas. Kas mane palydės į stotį? Tu, He- 
lena? 

— Mes visi palydėsime, — tarė tėvas. 

Jis paėmė Gerhardo lagaminą ir atidarė virtuvės 
duris. Visi pakilo. Gerhardas priėjo prie motinos ir 
apkabino ją. 

— Sudie, mama. 

Motina nieko neatsakė. Jos galva nusviro Gerhar- 
dui ant peties. Ji tyliai verkė, visi kiti suglumę žiūrė- 
jo į ją. Erna taip pat verkė. Jurgenas Simanas stum- 
telėjo Heleną durų link. 

— Eime, Helena. 

Ji pakėlė į Jurgeną drėgnas akis, ir jis nusišyp- 
sojo, tartum nieko nebūtų atsitikę, kas galėtų sudrums- 
ti jam ramybę. Jie išėjo į stotį — Gerhardas su tėvu 
žingsniavo priešaky, paskui juos Helena su Jurgenu, o 
Peteris kalbėjosi su Erna. Tik Valteris pasiliko namie. 
Jis jau anksti rytą turėjo dirbti uoste. 

Saulė jau buvo pakilusi aukštai virš jūros, pūtė 
žiemvakaris vėjas, kilnojo moterims sijonus ir plaikstė 
juos tarp kojų. Lorencus lenkė mobilizuoti atsarginiai, 
lydimi savo artimųjų. Moterys verkė ir šnirpščiojo no- 
sinėmis šluostydamosi ašaras. 

— Žiūrėk, Gerhardai, niekada neišsiskirk iš kitų, 
nebūk nei per daug geras, nei per daug blogas. Visada 
su visais, visada dėkis prie daugumos. Taip visų ge- 
riausia. 

— Taip, tėve, — atsakė Gerhardas. 

— Ir simuliuok, kur tik galėdamas. 

— Gali manęs ir nemokyti. Aš ir pats žinau. 

Tėvas nutilo. Jis buvo panašus į sūnų Peterį, ei- 
nantį iš paskos, — nedidukas, tamsiaakis, tik juosvi jo 
plaukai jau buvo išmarginti baltų gijų. Kalbėjo jis ty 
liai, iš lėto, dažnai nurydamas kokį žodį, kad net sun- 
ku būdavo jį suprasti. 

Gerhardas nebe pirmą kartą girdėjo tėvo pamoky- 
mus. Tėvas nuolat kalbėdavo apie Pirmąjį pasaulinį 
karą. 

„Bet jūs šito jau nesulauksite, — sakydavo jis. — 
Dabar karų jau niekada nebebus. Nė vienam iš jūsų 
neteks būti kareiviu.“ 

Taip jis kalbėdavo jiems dar vaikystėje, ir Ger- 
hardas prisiminė tuos tėvo pasakojimus dabar, eida- 
mas šalia jo į stotį. Jis turėjo prisistatyti į tas pačias 
pėstininkų kareivines Kolberge, kur kadaise praėjo ko- 
misiją ir jo tėvas. „Ant aukšto aukšto kranto stovi rau- 
donas mūras“, — dainavo Kolberge kareiviai per Pir- 
mąjį pasaulinį karą. Gerhardas mokėjo tą dainą. Vai- 
kystėje jis dažnai girdėdavo tėvą dainuojant, ir dabar 
ta daina vis lindo jam į galvą. 

Stotis buvo pilna žmonių. Tai išeinantys į kariuo- 
menę ir jų šeimos. Žmonės mažai tesikalbėjo. Visus 
kaustė slegianti melancholija. Niekas nedžiūgavo. Mo- 
terys verkė, motinos glaudė prie krūtinių savo sūnus. 

Gerhardas stovėjo šalia savo lagamino, užsimetęs 
ant rankos paltą. Jam buvo šalta, ir jis ieškojo akimis 
Helenos. Ji neverkė. Stovėjo šalia Jurgeno Šimano įsi- 
kibusi jam į parankę. Atrodė pavargusi ir tebebuvo su 
ta pačia suknele, kurią apsivilko vakare, eidama su 
Jurgenu į šokius. Staiga Gerhardas pamatė, kad čia, 
stotyje, šalia Helenos stovi Jurgenas Simanas. Susi- 
jaudinęs jis anksčiau jo nė nepastebėjo. 

— Kaip tu čia atsiradai, Jurgenai? 

Jurgenas nusijuokė. 

— Nori žinoti? Aš buvau išėjęs su Helena. 

— Ak, tiesa, — atsakė Gerhardas. 

Jis pasižiūrėjo į Heleną, kuri šypsojosi pakėlusi 
akis į Jurgeną, ir jam pasirodė, kad ji kažkokia pasi- 
keitusi. Jo brolienė Erna raudojo netgi į dvi nosines, 
kurias ji dėl visa ko buvo pasiėmusi, ir pakeldama čia 
dešinę, čia kairę ranką šluostėsi ašaras, srūvančias jos 
plačiu, geidulingu veidu. 

— Nežliumbk gi taip baisiai. Manai, kad aš tuoj 
pat ir pakratysiu kojas, — tarė Gerhardas. 

Bet jam akyse taip pat pasirodė ašaros, ir jis nu- 
džiugo, kai į peroną įvažiavo traukinys, ir laukianti 
minia sujudo sukruto. 

Juodas garvežys buvo be jokių papuošalų. Kelei- 
vinių vagonų kupe tuščios ir šaltos, tartum sustirusios. 
Gerhardas užšoko ant vagono laiptelių dar nesustojus 
traukiniui. Jis įlipo į tuščią kupe ir staiga dingo na- 
miškiams iš akių. 

Atsarginiai užgriuvo traukinį, žmonos stojosi ant 
laiptelių ir stiepėsi prie langų. 

— Lagaminą, Gerhardai, tu pamiršai lagaminą, — 
šaukė Jurgenas Šimanas. 

Jis paėmė lagaminą ir mėgino įkišti jį pro trau- 
kinio langą. Verkiančios moterys nustūmė jį į šalį. 

Pro atsarginių galvas prie lango pasirodė Gerhar- 
do veidas. Gerhardas paėmė lagaminą ir virš moterų 
galvų įsitraukė į vagoną. 

— Iki pasimatymo, — sušuko jis, — aš greitai vėl 
sugrįšiu. Galite būti ramūs. 

— Žiūrėk, nepakliūk, — tarė Peteris. 

Traukinys pajudėjo. Atsarginiai persisvėrę pro lan- 
gus mojavo rankomis. Vienas sušuko: „Heil!“, bet jo 
balsą nustelbė einančio traukinio bildesys. Juodi gar- 
vežio dūmai užgulė bėgius. 


Plokščioje lygumoje į pietus nuo Kolbergo rudens 
saulė kepino ražienas, pievas, miškus ir tamsiai rudas 
dirvas. Vienišas žvalgybinis lėktuvas maudėsi saulėje, 
leidosi, vėl kilo, mažytis juodas taškas — toks jis at- 
rodė bataliono kareiviams, kurių ištįsusios voros judė- 
jo laukais. 

— Ei, Lorencai, nenukabink nosies! — sušuko vir- 
šila, aplenkdamas žygiuojančią kuopą. 

Gerhardas Lorencas vėl pasitempė. Jis pakėlė akis 
nuo geltono, smulkaus it miltai smėlio, į kurį klimpo 
kojos. Apautos dideliais batais, jos buvo sunk'os kaip 
švinas. Jie buvo jau nužygiavę šešiasdešimt kilometrų 
keliais ir miškais, o dabar traukė per šią smėlėtą, dul- 
kiną dykumą. 

— Klausau, pone viršila, — sušnibždėjo Gerhar- 
das, bet viršila jau buvo pralenkęs jį ir ėjo kolonos 
priešakyje. | 

Gerhardas Lorencas nekentė forsuotų žygių. Jam 
atrodė, kad jie nereikalingi. Kas trečią dieną jie trauk- 
davo į žygį — treniruotėn, kaip sakydavo kuopos vir- 
šila. Karas Lenkijoje jau buvo pergalingai baigtas, o 
Gerhardas Lorencas taip ir nepateko į frontą. Jų pulkas 
stovėjo į pietus nuo Kolbergo, netoli tos smėlio dyku- 
mos, per kurią jie dabar žygiavo. Rudens saulė svilino 
storą pilką uniformą. Prakaitas varvėjo nuo kaktos į 
akis ir sūria srovele tekėjo į burną. Plieninis šalmas 
spaudė galvą, o karabinas, kabantis ant pilvo, daužėsi 
į diržo sagtį. 

— Dainą! 

Komanda pasigirdo kolonos priešaky ir pamažu til- 
dama nusirito per išsklidusias kuopos gretas. Gerhar- 
das negalėjo dainuoti. Jis stengėsi tapti geru kareiviu, 
bet kasdien jam būdavo vis sunkiau. Kolonos priešaky 
pasigirdo keli balsai — subliuvo, vienas po kito vėl 
pritilo ir pagaliau visiškai nutrūko. Priešaky, beveik 
pačiame bataliono avangarde, jojo vadas. Gerhardas 
matė jo arklio pasturgalį ir uodegą, kuria jis vaikė 
muses. 

— Dainą! 

Komanda antrą kartą it banga persirito būrio gre- 
tomis ir tartum susigėrė į smėlį. Keli balsai vėl už- 
traukė dainą; šį kartą daina nenutrūko. Gerhardas svir- 
duliavo, jo lūpos buvo sukepusios. Staiga šalia vėl 
atsirado viršila. 

— Lorencai, kodėl jūs nedainuojate? 

Gerhardas nepakėlė akių nuo geltono smėlio po 


kojomis. 
— Dainuokit, Lorencai! — sušuko viršila. 
Gerhardas pravėrė burną. „Štai joja melsvieji dra- 
gūnai“, — dainavo kareiviai kolonos priešaky. Ger- 


hardas mėgino pritarti, bet iš jo burnos išsiveržė tik 
kažkoks kvarkiantis garsas. 
— Gult! — sušuko viršila. 

Gerhardas krito į smėlį. Iš pavargusių kareivių 
kolonos jis metėsi į šalį, valandėlę gulėjo it pritrenk- 
tas ir išgirdo viršilos balsą tartum iš kažkur toli toli, 
nuo pat mirgančio horizonto. 

— Keli! 

— Gult! 

— Keli! 

— Gult! 

Gerhardas svirduliavo per smėlį, čia guldamas, 
čia vėl keldamasis. Dujokaukė nusmuko kažkur ant 
šono, kastuvėlis tabalavo tap kojų, o stora uniforma 
lipo prie kūno, pasruvusio prakaitu. Jis vėl nusvirdu- 
liavo į žygiuojančių kareivių koloną. 

— Dainą! — sukomandavo viršila, atsiradęs šalia 
Gerhardo. Bet kolonos priešaky daina staiga nutilo. 
Valandėlę buvo girdėti vienas vienintelis žemas deto- 
nuojantis balsas, bet pagaliau ir tas nuščiuvo. 

Gerhardas žiūrėjo vadui į nugarą. Nugara ritmiš- 
kai sūpavosi ant arklio, riebi, bet lanksti. Staiga vadas 
atsigręžė į Žygiuojantį batalioną. 

— Užsidėti dujokaukes! 

Gerhardas pačiupo dėžutę, išsitraukė dujokaukę, 
nusiėmė šalmą ir užsismaukė ant veido kaukę. 

— Pasitaisyk raištelius, Lorencai! — tarė šalia 
viršila. 

Gerhardas ėmė grabalioti pakaušyje dujokaukės 
raištelius. Ir vėl išgirdo vado balsą. 

— Dainą! — suriko vadas. — Dainą! 

— Dainą! — pakartojo viršila šalia Gerhardo. 

Niekas nedainavo. Batalionas siūbavo per smėlį 
tylus, su dujokaukėmis ant veidų. Prieš Gerhardą Lo- 
rencą kažkas pargriuvo. Suklupo, pasikėlė ir vėl su- 
klupo. 

— Krinta kaip musės, — tarė šalia viršila. 

— Na, Lorencai, dainuvok. 

Oras dujokaukėje buvo troškus. Atsidavė guma ir 
prakaitu. Batalionas uždainavo. Tai buvo kažkoks keis- 
tas mykimas, tolimas, duslus. Gerhardas nieko nega- 
lėjo suprasti, ką jie dainuoja. Pagaliau suvokė: ,„Jūrei- 
vio jokios kliūtys nebaugina“, — šaukė kažkas šalia jo. 

— Baigt, — sušuko bataliono vadas ir apgręžęs 
arklį pasileido išilgai žygiuojančios kolonos. 

— Baigt, — sušuko ir viršila šalia Gerhardo, bet 
Gerhardas Lorencas nedainavo ir nebūtų dainavęs. Tuo 
metu jis galvojo apie savo tėvą. ,„Neišsiskirk iš ki- 
tų“, — sakė senasis Lorencas, ir jis, Gerhardas Lo- 
rencas, neišsiskirs. 

— Batalione, šimtą metrų bėgte marš! 

Batalionas tebedainavo. Jis traukė: „Jūreivio jo- 
kios kliūtys nebaugina“. 

Iš pykčio vadui persikreipė veidas. Burna prasižio- 
jo, užsičiaupė ir vėl prasižiojo. Kiekviena komanda bu- 
vo panaši į kulkosvaidžio seriją. 

— Šimtą metrų atgal bėgte marš! 

Batalionas vis tebedainavo. 

— Gult! — suriko bataliono vadas. 

Gerhardas griuvo į krūmus. Jis nebejautė savo kū- 
no. Jo mintys nunešė jį iš šios smėlio dykumos atgal 
į virtuvę pusrūsyje, į dirbtuvę, kur prie varstoto sto- 
vėjo tėvas. 

Aplink buvo tylu tylu. Batalionas nebedainavo. Ger- 
hardui trūko oro, nuo gumos tvaiko svaigo galva. Jis 
patraukė dujokaukės raištelius, nusivožė šalmą ir nu- 
siėmė dujokaukę. Tolumoj pasigirdo viršilos balsas: 

— Kelk! Pirmyn, mikliai! 

Iš visų pusių dvelkė aptrešusių samanų ir sudžiū- 
vusių šilojų kvapas. Gerhardas priglaudė veidą prie 
samanų. Buvo vėsu ir gera. 

— Lorencai, Lorencai! — šaukė viršila. 

Gerhardas atsikėlė ir išsvirduliavo iš krūmų, deši- 
nėj rankoj laikydamas karabiną, kairėj — dujokaukę. 
Staiga jis vėl priešais pamatė paraudusį ir apsipylusį 
prakaitu viršilos veidą. 

— Na, Lorencai, kodėl jūs nusiėmėt dujokaukę? 

— Man pasidarė bloga, pone viršila. 

Viršila spoksojo į jį, tartum būtų atsitikę kažkas 
nepaprasta. 

Batalionas stovėjo, vėl pasiruošęs žygiuoti. Karei- 
viai buvo su dujokaukėmis, bet nebedainavo. Bataliono 

“vado arklys trypė kolonos priešaky, netoli Gerhardo. 
Baltos putos dribo jam nuo snukio. Atrodė, kad vado 
pyktis persidavė arkliui. 

— Kodėl tas bernas be dujokaukės? — suriko 
vadas. 

Gerhardas krūptelėjo. Viršila prikišo taip arti vei- 
dą, kad Gerhardas jautė jo alsavimą. 

— Tris dienas arešto, — prašvokštė jis, — arba 
šiandien vakare dvi valandas maskarado. Aš tave iš- 
mokysiu! Na, užsidėk dujokaukę! 

Vėl ant pakaušio susinarpliojo raišteliai, vėl kei- 
kėsi viršila. Batalionas pajudėjo. Svirduliuodami dyri- 
no kareiviai per geltoną, smulkų it miltai smėlį karei- 
vinių link. 

— Nusiimti dujokaukes! — sukomandavo vadas. — 
Dainą! 

Sį kartą pavyko. Matydami kareivines, naujokai 
užtraukė dainą: „Štai joja melsvieji dragūnai“, bet jojo 
tik vadas. Gerhardui pasirodė, kad plati riebi vado nu- 
gara šypsosi nuo arklio, patenkinta pergale. Jis matė 
tą nugarą, risnojančią saulės atokaitoje, ir juo ilgiau 
spoksojo į ją, juo labiau ji didėjo ir didėjo, kol paga- 
liau šviesiai pilka medžiaga uždengė beveik visą ho- 
rizontą. Prakaitas varvėjo Gerhardui už atlapos api- 
kaklės. Viršila sukomandavo: „Laisvai!“ Bet Gerhardui 
jau viskas buvo vis tiek. Karabinas kadaravo jam ant 
sprando, ir jis laikėsi abiem rankom įsirėmęs į jį. „Jie 
krinta kaip musės“, — pasakė viršila. Bet jis nekris. 

Dainuodamas įžygiavo batalionas į kareivinių kie- 
mą. Viršilos zujo šen ir ten, trumpos ir kapotos koman- 
dos aidėjo po kiemą. Batalionas išsirikiavo prie centri- 
nių kareivinių. Vadas pasitempė ant arklio. 

— Trečiojo bataliono kareiviai! Aš esu nepaten- 
kintas, visiškai nepatenkintas. Dvidešimt vyrų iškrito 
kaip musės. 

Ir jis paminėjo muses, kaip neseniai viršila. Jo 
balsas girgždėjo it neteptas ratas, ir juo labiau jis 
gergždė, juo labiau niaukėsi kuopos viršila, stovintis 
priešais Gerhardo kuopą. Vadas nujojo neatsisveikinęs. 

Arklio kanopos nukaukšėjo kareivinių kiemo grindiniu. 
Pirmoji ir antroji kuopos nuėjo. 

Kuopos viršila tebestovėjo vis dar toks pat rūška- 
nas prieš trečiąją kuopą, kuriai priklausė Gerhardas 
Lorencas. O šis stovėjo pirmoje gretoje ir spoksojo į 
viršilą. Kažkoks neaiškus silpnumo jausmas pakilo iš 
pačių vidurių ir užgniaužė jam gerklę. 

— Kiaulės, — tarė kuopos viršila, valandėlę reikš- 
mingai patylėjęs, o paskui suriko: 

— Ramiai! 

— Laisvai! 

— Ramiai! 

— Laisvai! 

Gerhardo kojos automatiškai susiglausdavo ir taip 
pat automatiškai vėl prasiskėsdavo. Jis girdėjo viršilos 
balsą, bet nieko nesuprato. Nubaltinta centrinių karei- 
vinių siena jam patamsėjo. 

Iš pradžių baltumas skaudžiai spigino akis, paskui 
pajuodo, pažaliavo ir pagaliau paraudo. Gerhardas nu- 
sitraukė šalmą ir staiga pajuto, kad jam linksta keliai. 

— Dainą! — suriko kažkas. Balsas buvo grubus, 
stiprus ir toli sklindantis. Gerhardas pravėrė burną. 
Jam pasirodė, kad jis girdi savo balsą. Staiga balsas 
pasidarė aukštas, švarus, angeliškas. Jis traukė: „Gar- 
binkite viešpatį..“ Tą giesmę jis, dar vaikas, giedojo 
mokykloje. Bet dabar ji vėl iškilo jo atminty. Tik ant- 
rojo posmo jis niekaip negalėjo prisiminti. 

— Kas gi tam bernui? — suriko viršila. — Ar tik 
nenukeipo kartais? 

Prišoko du kareiviai ir Gerhardą Lorencą pakėlė 
nuo žemės. 

— Nuneškite jį į kareivines, — pasakė viršila ir 
pasižiūrėjo į išsirikiavusią kuopą tokiomis akimis, tar- 
tum norėdamas pavaikyti ją po kareivinių kiemą, kad 
tokie atsitikimai daugiau nepasikartotų. 

— Išdvėsęs šunsnukis, — pasakė jis, bet Gerhar- 
das Lorencas jau nieko negirdėjo. 

Kareiviai įtempė jį į centrinių kareivinių prieangį, 
paskui užvilko akmeniniais laiptais ir pametė jo kaze- 
mate ant lovos. 

Senoji Lorenc sėdėjo ant taburetės prie viryklės ir 
skuto bulves. Tarp kojų ji buvo pasidėjusi dubenį. Nu- 
skutusi bulvę, du kartus ją perpjaudavo ir mesdavo į 
dubenį, kad net vanduo tiško ant kojų. Ji buvo apkūni, 
sunki, o jos veidas su truputį atsikišusiu smakru iš- 
vagotas ilgamečio rūpesčio raukšlių. 

— Kurgi Helena? — tarė ji. — Aš jau du kartus 
ją Žžadinau, o ji vis dar nesikelia. Koks gi čia dabar 
drybsojimas! 

— Man atrodo, kad ji draugauja su Jurgenu, — 
tarė Peteris sėdėdamas kitame stalo gale ir žiūrėdamas, 
kaip motina skuta bulves, — ji vakar vėlai parėjo, o 
šiąnakt ir vėl. 

— Niekus šneki, jis jai kaip brolis, o be to, ji dar 
per jauna tokiems dalykams. 

— Kaip brolis, bet vis dėlto ne brolis, — tarė Pe- 
teris. — Ir nebe tokia ji jauna, mama. 

— Devyniolikos metų. Sulaukusi devyniolikos me- 
tų, aš buvau... 

— Jau buvai ištekėjusi, — užbaigė Peteris, — ir 
jau laukeisi Gerhardo. 

— Hm, — numykė senoji Lorenc ir nutilo. 

Ji truputį pakreipė galvą į lubas, pasiklausė, nu- 
sišypsojo ir pasakė: 

— Vėl barasi. 

Iš viršaus, iš antro aukšto, sklido besiginčijančių 
jaunavedžių balsai. Valteris šaukė valdingu balsu, o 
Erna garsiai verkė, kūkčiojo ir nenusileisdama vyrui 
spygavo: 

— Eik, eik į savo kariuomenę... aš ir be tavęs iš- 
siversiu... nebijok, išsiversiu... o tu tikrai nebūsi did- 
vyriu... tikrai ne! 

— O aš tau įrodysiu! — šaukė Valteris. 

Jis jau beveik keturias savaites laukė, kada jį pa- 
šauks į kariuomenę, ir pagaliau sulaukė. Dar šiandien 
vakare jis „išžygiuos“, kaip jis sakė, į kareivines, stos 
į šauniąją pėstiją, visų ginklo rūšių karalienę. Karas 
jam buvo „nacionalinis pakilimas“, nacijos žygis į is- 
toriją, ir jis nesuprato savo brolio Peterio, laikė jį Zirz- 

liu ir bambekliu. Laivininkystės kompanijos raštinėje 
Valteris truputį per daug išgėrė, bet galų gale atsi- 
sveikinimas yra atsisveikinimas, ir kas darbo Ernai, 
trenkia jis alkoholiu ar ne. Ji verkė ir gadino jam 
nuotaiką, dabar, praslinkus tik keturiems mėnesiams 
po vestuvių. 

Ernos tėvai buvo neturtingi ir gyveno uosto kvar- 
tale. Senasis Nihagenas kasryt plaukdavo žvejų laive- 
liu į jūrą, kad galėtų pramaitinti šeimą, o sesuo Karla 
dirbo uoste pakuotoja. Valteris ištraukė Erną iš vargo 
ir padarė visa, kas buvo reikalaujama iš jaunavedžio. 
Skųstis ji negalėjo. Staiga jis vėl užsiplieskė ir suriko: 

— Ar nenutilsi pagaliau, sena žliumbe! 

— Sena žliumbė, — pakartojo Erna ir pasibaisė- 
dama pažvelgė į vyrą, paskui dar kartą sukūkčiojo 
užsidengusi veidą nosine ir išbėgo iš kambario. 

Senoji Lorenc įmetė paskutinę bulvę į dubenį ir 
pasakė: 

— Pagaliau nutilo. Prisiginčijo. 

Ji atsistojo, pakėlė dubenį ir pastatė ant viryklės. 
Įėjo Erna. Ji šypsojosi, lyg nieko nebūtų atsitikę, ir 
Peteris, pasižiūrėjęs į ją, ėmė juoktis. Jam patikdavo 
tokie staigūs Ernos pasikeitimai, tas dažnai pasikar- 
tojantis ašarojimas, greit virstantis juoku, tas neįpras- 
tas liūdesio ir lengvapėdiškumo, melancholijos ir links- 
mumo kaitaliojimasis, permainingas kaip pavasario 
oras. 

— Ko tu juokiesi? — paklausė Erna. — Jis pats 
pasisiūlė į kariuomenę ir šįvakar išvažiuoja. 

— Ir tegul važiuoja, Erna. 

— O aš? Ką aš veiksiu? 

— Jį vis tiek paimtų, — tarė Peteris, — jei ne 
šiandien, tai rytoj — juk tas pats. Karas visus ryja. 

— Taip, — sutiko ji, — tegu sau eina, nelaikysiu. 
Taip jam ir reikia. 

— Nekalbėkit tokių nesąmonių, — įsiterpė senoji 
Lorenc. — Susitiko ir šneka visokias nesąmones! 

Juodu nutilo ir žiūrėjo į motiną, kuri subėrė bul- 
ves į puodą ant viryklės. 

— Paduok man druskos, Erna! 

Erna paėmė druskos. Imdama kumštelėjo Peterį, 

— Jeigu tau labai nusibos, — tarė jis, — galėsi 
mane aplankyti. Mano mokykloje visada atsiras tau 
vietos. 

— Taip ir padarysiu. Bet ką sakys Gertrūda? 

— Tu juk mano brolienė, o brolienėms niekas ne- 
pavyduliauja. 

— Taip, bet tik ne Gertrūda, — tarė Erna. 

Motina papurtė galvą. Ji nesuprato jų užuominų, 
bet nujautė, kad Erna ir Peteris slapčia simpatizuoja 
vienas kitam, ir dėl to jai buvo neramu. Peteris buvo 
susižiedavęs su Gertrūda Bauman, ir niekas gerai ne- 
žinojo, kodėl ir kaip tai atsitiko. Ji buvusi jo mokinė, 
tyli, ne kažin kokio proto mergaitė, sausa, nuobodoka 
ir, be to, labai pavydi. Jos tėvai turėjo prie pat turgaus 
neblogą manufaktūros krautuvėlę, kurioje dirbo ir Gert- 
rūda. 

— Nueik į viršų ir pasakyk Helenai, kad keltųsi 
pagaliau, — tarė senoji Lorenc. 

Peteris pakilo ir nuėjo per kiemą į fligelį. Jis iš- 
girdo ritmišką obliaus čiūksėjimą dirbtuvėje ir pa- 
matė tėvą, stovintį už pjuvenom apdulkėjusio lango. 
Prieš keturias savaites ten, prie obliastalio, stovėjo 
Gerhardas, pasiraitęs rankoves, su melsva prijuoste ir 
atlapa marškinių apykakle. Dabar išnešė jį iš čia ka- 
ras, ir senasis Lorencas liko vienas su savo mokiniais. 
Peteris užkopė laiptais ant aukšto ir pasibeldė į He- 
lenos kambario duris. 

— Helena. 

— Taip. Peteri, įeik. 

Ji dar tebegulėjo lovoje pasidėjusi ranką po gal- 
va. Peteris prisėdo ant lovos. 

— Kelkis. Greitai pietūs. Mama pyksta. 

— Ak, argi jau taip vėlu? 

— Taip, — tarė jis, — o kurgi tu vakar buvai? 

— Pas Jurgeną. 

— Ar tu draugauji su Jurgenu? 

— Ne. Jis man nelyginant brolis. 

— Tą patį ir mama sako, — tarė Peteris, bet jis 
žinojo, kad Helena meluoja. Ji atrodė nusiminusi, tar- 
si apsiverkusi. Akys buvo užmiegotos, veidas iška- 
muotas. 

— Ar tau atsitiko koks nemalonumas, Helena? 

— Ne, — atsakė ji, — karas kaltas. Aš nieko ne- 
suprantu. Dabar jūs visi turėsite išeiti: ir tu, ir Val- 
teris, ir Jurgenas. O Gerhardas jau išėjo. 

— Taip, — tarė Peteris, — ir kas žino, kada mes 
grįšime, ir apskritai ar grįšime. 

Jo žvilgsnis staiga nuslydo kažkur į tolį. Jis Žiū- 
rėjo pro mažytį aukšto langelį. Atrodė, kad jis mato 
karą, apie kurį visi kalba, bet jis dar kažkur toli ir 
netikras. Helena pasikėlė, ištiesė ranką ir perbraukė 
jam per plaukus. 

— Tavęs jie nepaims, Peteri. Tavęs nepaims. 

Tai buvo melas. Ji tai žinojo. Bet juodu buvo jau- 
niausi šeimoje — juos skyrė tik treji metai — jie kartu 
užaugo, juos jungė karšta vaikystės dienų draugystė, 
kuri tik dabar pamažu ėmė aušti. Ji glostė jam plau- 
kus, o jis žiūrėjo pro langą, tartum kažką ten matytų 
ir negalėtų suprasti. 

— Peteri, — tarė ji, — aš padariau vieną kvai- 
lystę. 

— Taip? Kokią gi? 

— Negaliu sakyti. Jeigu galėčiau pasakyti, man 
būtų daug lengviau. Turbūt dėl to kaltas karas. 

— Jis dar dėl daug ko bus kaltas, — tarė Peteris. 

Helena galvojo apie Jurgeną, su kuriuo ji vakar 
naktį elgėsi taip išdidžiai ir šaltai. Ji suvaidino paty- 
rusią moterį, bet dabar jai atrodė, kad nereikėjo taip 
daryti. Jurgenas tylėdamas palydėjo ją namo, nusivy- 
lęs, prislėgtas, be jokio švelnumo. Ji pati nesuprato, 
kodėl ji taip padarė, bet ji taip pat ne visai suprato, 
kodėl Jurgenas taip nusivylė. 

— Na, kelkis, — tarė Peteris, — šiandien pava- 
kariais aš išvažiuoju. Valteris išeina į kariuomenę, o 
Erna jau dabar žliumbia, tartum viskas būtų prarasta. 

— Žliumbti ji mėgsta, — tarė Helena, ir staiga 
juodu pagavo juoktis iš Ernos. Helena taip pat žinojo, 

kad Peteriui patinka Erna. Ji dažnai jį erzindavo, pa- 
mėgdžiodama, kaip Erna verkia, o paskui nei iš šio, 
nei iš to pradeda juoktis ir meiliai žiūri į Peterį. 

— Aš pasistengsiu ją paguosti, — tarė Peteris. — 
Šiandien vėl buvo scena. Valteris elgiasi su ja baisiai. 

— Juk ji jam žmona. 

— Bet niekas taip nesielgia su žmonomis. 

— Ak, — sušuko Helena, — koks tu kartais būni 
rūpestingas! 

Ji vėl parvirto ant pagalvio ir pasižiūrėjo į Pete- 
rį. Karas ir jį pagriebs, ir ji baiminosi dėl jo, kankino 
ją slegianti baimė, gniaužė jai gerklę, ji apsivertė 
kniūpsčia, įsikniaubė į pagalvį ir pravirko. Ji verkė 
tyliai, kūkčiodama, nuo verksmo drebėjo visas kūnas; 
kiek aprimdavo ir vėl imdavo krūpčioti. 

— Tu juk ne Erna, — tarė Peteris. 

Jis nežinojo, ką dar pasakyti. Lauke, už lango, 
stovėjo obelis, kuri buvo su jais vienmetė. Peteris, žiū- 
rėdamas į jos šakas, paklausė: 

— Kada tu išvažiuoji, Helena? 

— Rytoj su Jurgenu. 

— Aha, su Jurgenu. Taip ir maniau. 

— Taip, — tarė ji, vis dar kūkčiodama, — tu ne- 
klysti. 

— Aha, — pakartojo Peteris, paskui staiga atsi- 
stojo, pagriebė antklodę ir užtraukė ją Helenai ant 
galvos. 

— Tu kvailė, kvailė, kvailė, — sušuko jis, — ir 
išsirink gi man kaip tik Jurgeną! 

Jis paleido antklodę, atsitraukė per žingsnį atbu- 
las, ir staiga ankštoje kamarėlėje pasidarė tylu tylu. 
Helena spoksojo į Peterį, o jis žiūrėjo kažkur pro lan- 
83. 

— Bet juk dabar karas, — tarė jis, ir jam vėl 
dingtelėjo pirmieji šio karo vaizdai, kuriuos jis buvo 
matęs: nepaprastai skubus poilsiautojų išvažiavimas, 
benzino medžiojimas prie tuščių kolonėlių, skubantys 
į stotį atsarginiai su lagaminėliais, baisus, slegiantis 
susierzinimas, pagavęs visus. 


26 


Helena vis dar tebespoksojo į brolį. Ji nebesupra- 
to jo. Argi jam ne vis tiek, ar čia Jurgenas, ar kas 
kitas? Kas jam darbo? Ji vėl prisiminė vakarykščią 
naktį su Jurgenu, kuris prikalbėjo pasilikti pas jį. Jo 
tėvo nebuvo namie, ir atsitiko tai, ko ji dabar negalėjo 
papasakoti Peteriui. Jurgenas nebe pirmas vyriškis jos 
gyvenime, bet apie tai, kas buvo anksčiau, ji stengėsi 
niekada negalvoti — toks keistas, toks nemalonus ir 
toks nelaimingas jai atrodė tas susitikimas. Tai buvo 
neseniai, tik prieš kelis mėnesius, ir Jurgenas taip pat 
jau mokėsi Berlyne. Ji buvo beveik užmiršusi tą susi- 
tikimą, bet Jurgeno nusivylimas vėl jai viską priminė. 

— Eime, — tarė Peteris griežčiau nei paprastai, — 
mama ir tėtė laukia tavęs. Rytoj jie liks vieni, ilgam 
laikui vieni. Ši diena dar jiems. 

Jis išėjo, o Helena spoksojo į duris, kurios užsi- 
vėrė, jam išėjus. 

Bet juk dabar karas, pasakė Peteris, ir staiga jai 
vėl dingtelėjo, kad kažkur siaučia karas ir laukia jos. 
Laukia Peterio ir Valterio, laukia Gerhardo, kuris jau 
išvyko, laukia ir Jurgeno, dėl kurio ji baiminasi. Ji 
vėl prisiminė vakarykščią naktį. Prie lovos kabėjo pa- 
geltusi jo motinos fotografija; motina mirė jį gimdy- 
dama. 

Helena atidarė langą ir pajuto šaltį. Siurpas vil- 
nimis perbėgo jai per kūną. Lauke buvo šiltas rugsėjo 
rytas, ne rytas, bet jau geri priešpiečiai. 


Virš Zaksendorio pratimų aikštės slinko rūkas. Jis 
kabojo žemai, beveik siekdamas daržinės, prie kurių 
atlikinėjo pratybas Valterio Lorenco kuopa. 

— Pone puskarininki, leiskite nusišnypšti. 

Puskarininkis įsmeigė į jį akis. 

— Ką jūs sakote, Lorencai? 

— Ar galiu aš nusivalyti nosį, ponas puskarininki? 

Plokščias, spuoguotas puskarininkio Kalmeino vei- 
das ėmė trūkčioti. Kilimo jis buvo iš Pomeranijos ir 
geriau mokėjo dirbti molėtas geltonas kviečių dirvas, 
negu kalbėti vokiškai. 

— Nuleiskite smakrą, Lorencai. 

Valteris Lorencas prisitraukė atsikišusį, ilgoką 
smakrą prie apykaklės. 

— Ko jūs norite, Lorencai? 

— Aš norėčiau nusišnypšti nosį, pone puska- 
rininki. 

— Kaip reikia sakyti? 

— Nežinau, pone puskarininki. 

Puskarininkis priėjo arčiau. Jo veidas buvo parau- 
dęs, o nosis bėgo, tartum jis būtų persišaldęs. 

— Po velnių, juk jūs buvote smogikų dalinyje, o 
gal nebuvote? Ak jūs, smogikų dalinio didvyril 

Valteris Lorencas tylėjo. Jį ėmė pyktis, bet jis sto- 
vėjo nejudėdamas. Kartą naktį per vienas išgertuves 
jis pasigyrė buvęs smogikų dalinio šarfiureriu, ir nuo 
to laiko puskarininkis Kalmeinas pradėjo jį imti į na- 
gą. Jis vaikydavo jį per pratybas po bulvių laukus, liep- 
davo per rikiuotės pamokas tūpčioti su šautuvu ran- 
kose, kol Valteris, netekęs jėgų, visiškai susmukdavo, 
ir kasdien skirdavo valyti išviečių. 

— Šimtą metrų bėgte marš... ant mėšlo krūvos. 

Valteris pasižiūrėjo į aukštą, dabar jau pusiau su- 
šalusią mėšlo krūvą, kūpsančią prie vienos daržinės. 
Jis jau daug kartų ten stovėjo ir tūpčiojo po dvidešimt 
penkis kartus ištiesęs rankas su šautuvu. Dabar jis pa- 
siryžo ir pasileido bėgti. 

— Stok! 

Jis sustojo, sumušė kulnais ir pasitempė. 

— Aplink! 

Valteris apsigręžė ir vėl susidūrė akis į akį su pus- 
karininkiu. 

— Kaip reikia sakyti? — suriaumojo Kalmeinas. 

Valteris tylėjo. Jis žinojo, ko nori Kalmeinas, bet 
tyčia nesakė. 

— Prašau poną puskarininkį leisti man nusišnyp- 
šti nosį — štai kaip reikia sakyti. Bėgte marš, ant 
mėšlo krūvos ir pakartoti tą sakinį dvidešimt penkis 
kartus! 

Valteris nubėgo prie mėšlo krūvos. Užsiropštė ant 
jos, suglaudė kulnus ir pridėjo šautuvo buožę prie ko- 
jos. Visur vyko pratybos. Iš viršininkų ir naujokų bur- 

nų einantis garas kilo į orą tartum tolimi, mažyčiai 
debesėliai. 

Puskarininkis Kalmeinas žiūrėjo į Valterį. 

— Prašau poną puskarininkį leisti man nusišnypš- 
ti nosį. 

Kalmeinas prisidėjo ranką prie ausies. 

— Garsiau, aš nieko nesuprantu. 

Valteris pravėrė burną. Jis rėkė tuos žodžius taip 
garsiai, kad atsiliepdavo aidas toli už daržinių stogų, 
ir kiekvieną kartą Kalmenas prisidėdavo ranką prie 
ausies, tartum nieko nesuprasdamas. Pagaliau Valteris 
pastebėjo, kad niekas jo nebesiklauso. Kalmeinas vėl 
tęsė pratybas su savo skyrium. Aidėjo komandos, ka- 
reiviai bėgiojo šen ir ten, rikiavosi ir vėl sklido į šalis. 
Niekas nekreipė į jį dėmesio, niekas iš jo nesijuokė. 
Kareiviai nepaprastai rimtai atlikinėjo pratimus. Valte- 
ris kitaip vaizdavosi karą. Puolimai, pergalės, grubus 
juokas. O dabar štai visi iš jo tyčiojasi. 

— Prašau poną puskarininkį leisti man nusišnypš- 
ti nosį. 

Tai buvo beprasmis sakinys, bet kiekvieną kartą 
jis skaičiavo, kad nesušuktų jo nei daugiau, nei ma- 
žiau kartų — tik tiek, kiek įsakyta. 

Bestovėdamas ant mėšlo krūvos, Valteris prisimi- 
nė Erną. Jis nieko nežinojo, ką ji dabar veikia. Ji pa- 
rašė jam tik vieną laišką. Tai buvo bereikšmės frazės. 
Jurgeną Simaną Berlyne paėmė į kariuomenę. Jis tar- 
naująs dabar Frankfurte tankų dalinyje. Nė žodžio 
laiške apie meilę ir pasiilgimą. Ji jau du kartus lankėsi 
kaime pas jo brolį Peterį. Gertrūda Bauman, Peterio 
sužadėtinė, apie tai jam parašė. Tarp eilučių galima 
buvo įskaityti, kad ji kažką lyg ir įtarinėja. O jis, Val- 
teris Lorencas, tikras vyriškumo įsikūnijimas, stovi ant 
mėšlo krūvos ir rėkia, prašydamas leidimo nusišnypšti 
nosį. 

— Baigiau, pone puskarininki, — sušuko jis ki- 
miu balsu. 

Kalmeinas jo negirdėjo. 

— Jau baigiau, pone puskarininki. 

— Ką padarėte? 

— Baigiau, — sugriaudė Valteris. 

Puskarininkis pakėlė sugniaužtą kumštį. Jis du 
kartus staiga mostelėjo žemyn,.o paskui vėl pakėlė 
ranką. Tai buvo sutartinis ženklas. Valteris nusliuogė 
nuo mėšlo krūvos ir nubėgo prie savo skyriaus. Kal- 
meinas nusijuokė. 

— Dabar galite nusišnypšti nosį. 

Valteris įsispraudė šautuvą tarp kojų, išsitraukė 
nosinę ir nusišnypštė. 

Pratybos pasibaigė. Skyrius susirikiavo ir patrau- 
kė paskui puskarininkį kareivinių link. 

— Lorencai, šiandien išvalysite mano kambarį. 

„Nos; valytis, išvietes valyti, kambarį valyti — 
štai koks mano gyvenimas“, — pagalvojo Valteris. 
Prieš kelias dienas jis įteikė raportą, kad jį išleistų 
atostogų ir jis galėtų pasižiūrėti, kas ir kaip ten namie. 
Be to, ir laivininkystės kompanija ,„Švarcmanas ir sū- 
nūs“, kur Valteris vadovavo krovimo darbams, rašė, 
kad jis užsuktų pas juos, jeigu parvažiuos atostogų. 

— Atostogų, — tarė pavakariais kuopos viršila. — 
Ištarnavote tik keturias savaites ir jau norite atosto- 
gų, Lorencai? 

— Taip, pone kuopos viršila. 

Valteris stovėjo kuopos raštinėje. Tai buvo trečios 
motorizuotos divizijos antro bataliono pirma kuopa. 
Viršilos nuomone, tarnauti čia buvo didelė garbė. Kuo- 
pos viršila sklaidė raštus. Prieš savaitę Valteris buvo 
parašęs skundą dėl puskarininkio Kalmeino elgesio. 

— Jūs skundėtės? — paklausė viršila. 

Jo balsas skambėjo ramiai ir santūriai. 

— Taip, pone kuopos viršila. 

— Dėl puskarininkio Kalmeino? Ką gi jums Kal- 
meinas padarė? 

— Jis... 

— Na, ką? — nutraukė įį viršila. 

Jis pakėlė galvą, ir Valteris pamatė jo tvirtą, pla- 
tų, vulgarų veidą su tuščiomis akimis. 

— Na tai ko gi jūs pagaliau norite? 

— Šiandien rytą, — sumikčiojo Valteris, — jis 
užvijo mane ant mėšlo krūvos. 

— Tam ir yra mėšlo krūva, — atsakė viršila. 

Ir staiga jis pratrūko šaukti. Jis šaukė, tartum 
būtų stovėjęs prieš visą kuopą. Bet Valteriui jis nieko 
naujo nepasakė. Čia buvo tie patys žodžiai, kuriuos jie 
vartodavo smogikų dalinyje. O dabar jis nejudėdamas 
stovėjo prieš viršilą ir spoksojo pro švariai nublizgintą 
raštinės langą. 

Viršila vėl nurimo. 

— Atostogų jūs negausite. Nešdinkitės lauk. 

Valteris apsigręžė ir išbėgo iš raštinės. Jis bėgo 
koridoriumi ir nematė, kad kareivinėse kažkoks suju- 
dimas. 

Jis troško Ernos, troško jos aistringų glamonių. 
Vakar parašė jai, kad įteikė raportą dėl atostogų. Aky- 
se stovėjo jos veidas, tas permainingas veidas, čia be- 
sijuokiantis, čia ašarojantis, matė baltą, su švelniu pū- 
keliu odą, kurios negalėjo užmiršti. 

— Ei Lorencai, kas gi tau atsitiko? — kažkas su- 
šuko jam iš paskos. 

Jis negirdėjo. Lėkė laiptais aukštyn į viršutinį aukš- 
tą. Jeigu neparvažiuos namo, Erna apgaudinės jį, ap- 
gaudinės kiekvieną dieną. Jis turi gauti atostogų. Su- 
sijaudinęs nepastebėjo, kad vienoje laiptų aikštelėje 
stovi puskarininkis Kalmeinas. 

— Argi jūs manęs nematote, Lorencai? 

Valteris krūptelėjo ir nedrąsiai miknodamas su- 
stojo. 

— Prašau, pone puskarininki, leiskit man praeiti. 

Kalmeinas ciniškai nusišypsojo. 

— Ak tu, šunsnuki, aš tau dar užkursiu tokią pir- 
tį, kad visas tavo užpakalis putos. 
dą, spuoguotą smakrą ir rusvus šerius panosėje. Iš 
pykčio kraujas tvinktelėjo jam į galvą, ir jis pakėlė su- 
gniaužtą kumštį. 

Jis norėjo tapti geru kareiviu, didvyriu, bet jo pa- 
siruošimas dar prieš kariuomenę smogikų dalinyje čia 
jam nieko nepadėjo. 

— Ak tu, mulki nelaimingas! — sušuko Kalmei- 
nas. 


3) 


Kareiviško bato kulnas pataikė Valteriui tiesiai į 
klyną. Jis susirietė ir susvyravo. Jam pasirodė, kad 
laiptai slenka iš po kojų. Laiptai buvo ką tik nuplauti 
ir dar šlapi. Jo batai paslydo. Paralyžiuojantis skaus- 
mas sukaustė visą kūną ir aptemdė sąmonę. Jis griuvo 
ant lango ir mėšlungiškai įsikibo rankomis į palangę. 

— Aš išmokysiu tave, kaip reikia skųstis! — su- 
šuko Kalmeinas. 

Valteris matė, kaip puskarininkis praėjo pro šalį 
ir nusileido laiptais, tartum nieko nebūtų atsitikę. Jis 
vėl prisiminė Erną. Jis apkuls ją, kaip dabar apkūlė 
jį Kalmeinas. Jos oda kvepėjo šanele, ir jam patikdavo 
tas kvapas, bet jis nudirs jai kailį, jeigu jinai jį ap- 
gaudinėja. Beprotiško pykčio pagautas, jis kartojo pats 
sau, kad „nudirs kailį“. 

Pasigirdo žingsniai. Batų vinys kaukšėjo į grindų 
plyteles. 

— Ei Lorencai, sukrusk. Mes išžygiuojame, — pa- 
sakė kažkas šalia jo. 

Iš viduriniojo koridoriaus pasigirdo Kalmeino bal- 
sas. 

— Kurgi dingo Lorencas, tas kiaulė prakeiktas? 

Valteris apsigręžė ir nusvirduliavo laiptais į viršų. 
Jis ėjo susikūprinęs, prisispaudęs rankas prie pilvo. 


Lietus barbeno į pėstininkų kareivinių Kolberge 
langus. Jau buvo įpusėjęs gruodis, bet kareivinės buvo 
vos vos šildomos. 

Gerhardas Lorencas sėdėjo palinkęs prie išardyto 
šautuvo ir skuduru valė jo dalis. Jis galvojo apie tėvą, 
kuris prieš dvidešimt metų dirbo čia tokį pat beprasmį 
darbą, prisiminė Helenos laišką, kurį gavo vakar iš 
Berlyno. Jurgeną Simaną taip pat pašaukė į kariuo- 
menę, ir kiekvienas Helenos žodis buvo kupinas liūde- 
sio ir rezignacijos. 

Gerhardas numetė alyvuotą skudurą, nusišluostė 
rankas ir žvilgtelėjo į puskarininkį Tatenbergą. Taten- 
bergas nuobodžiaudamas stovėjo prie lango ir žiūrėjo, 
kaip jo skyrius valo ginklus. 

— Po pusvalandžio patikrinimas. Mikliau, pasku- 
bėkit. Ir padainuokit, jeigu kas ateis į galvą. 

Bet jiems nieko neatėjo į galvą. Jie žiūrėjo į pus- 
karininkį, ir Tatenbergas gūžčiojo pečiais. 

— Padainuokit dainą apie tą raudoną mūrą... 
viens... du... 

Jie užtraukė dainą apie Kolbergo nusikaltėlius ka- 
reivius. Jau per pirmąjį pasaulinį karą ta daina buvo 
dainuojama, o dabar ją traukė ir jie. Karininkai tos 
dainos nemėgo. 

Gerhardas pravėrė burną. 

Ant upelio kranto mūras raudonuoja, 

Tenai daug bedalių vargsta, aimanuoja. 

Jeigu jų paklausi, kas čia per tvirtovė, 

Jie bemat sušuks tau: „Kareivių šaltoji“. 

— Baigti! — sušuko viršila, staiga pasirodęs tarp- 
duryje. 

— Tatenbergo skyrius valo ginklus, — atraporta- 
vo puskarininkis. 

Viršila žiūrėjo į naujokus, kurie vėl ėmė valyti 
savo šautuvus. 

— Juk jūs žinote, Tatenbergai, kad ši daina čia 
nepageidaujama. O gal nežinote? 

— Taip, Žinau, pone viršila. 

— Na, — tarė viršila, — dirbti toliau. 

— Dirbti toliau! — sušuko puskarininkis Taten- 
bergas. 

Jis prišoko prie durų ir, viršilai išėjus, uždarė jas. 

— Dainą. 

Naujokai vėl pradėjo dainuoti. ,,Kareivių šalto- 
ji“, — griaudė Gerhardas. Jis galvojo apie raudoną 
mūrinį karo kalėjimą, pro kurį jie kasdien žygiuodavo. 

— Baigti, — tarė puskarininkis, — susirinkit sa- 
vo daikčiukus ir spauskit žemyn. 

Jie nubėgo akmeniniais laiptais ir išsirikavo prie 
centrinių kareivinių patikrinimui. Gerhardą Lorencą 
krėtė šiurpas. Nuo to laiko, kai po žygio su dujokau- 
kėmis jis susmuko, vyresnybė beveik visada prie jo 
kibdavo. 

Viršila ėjo išilgai gretų ir tikrino šautuvus. 

— Lorencai. 

— Klausau, pone viršila. 

— Ar matote purvą vamzdyje? 

— Ne, pone viršila. 

— Štai purvas, pasižiūrėkit. 

Gerhardas žiūrėjo į šautuvo vamzdį, kurį viršila 
kišo jam po nosim, bet nieko nematė. 

— Na? 

— Aš nieko nematau, pone viršila. 

— Ak tu, žabala višta! — suriko viršila. 

Jis atsisuko į puskarininkį, kuris sekė jam iš pas- 
kos. 

— Užrašykite, Tatenbergai. 

— Eilinis Lorencas. Purvas vamzdyje, — tarė pus- 
karininkis. 

Kuopa krūptelėjo. Iš centrinių kareivinių pastato 
išėjo kuopos viršila, sustojo prieš išsirikiavusius ka- 
reivius ir kariškai kostelėjo. Patikrinimas baigėsi. Vir- 
šilos įteikė jam nusižengusių kareivių sąrašą. 

— Kiaulės, — tarė kuopos viršila, — šiandien va- 
kare maskaradas visiems, kurių šautuvai nešvarūs. 

Kuopos viršila išsitraukė knygą ir perskaitė kelis 
įsakymus, kurių niekas nesiklausė. Paskui jis nusišyp- 
sojo. 

— Dar yra vienas ypatingas pranešimas. Pasienio 
muitinės sargybai reikia žmonių. Visiškai civilinė įstai- 
ga. Savanoriai. Prašau užsirašyti. 

Pakilo kelios rankos. Viršila ėjo išilgai kuopos ir 
rašėsi pavardes. Gerhardas Lorencas matė, kad viršila 
artėja prie jo, bet nesuvokė, kas čia dedasi. Jis galvo- 
jo apie maskaradą, kuris turėjo būti vakare. Kažkas jį 
kumštelėjo. 

— Na, rašykis, ko lauki. Tarnyba kaip tik tau. 

Gerhardas pakėlė ranką. Niekada nebūk savano- 
ris, sakė tėvas, nors ir kažin kas būtų. Staiga jis pri- 
siminė tuos tėvo žodžius ir vėl nuleido ranką. 

— Jūs irgi, Lorencai? 

— Taip, pone kuopos viršila. 

— Jums kaip tik ten, — tarė viršila, užsirašė jo 
pavardę ir nuėjo toliau. 

Maskaradas nusižengėliams prasidėjo vakare aš- 
tuntą valandą. Jie stovėjo su visa Žygio apranga prie 
centrinių kareivinių. 

— Per tris minutes persirengti, būti čia su darbi- 
ne uniforma, bėgte marš, — sukomandavo viršila. 

Gerhardas užlėkė laiptais. Jis išsitraukė iš spintos 
darbinę uniformą ir nusimetė drabužius. Jis žinojo: 
minutę pavėluosi — pratęs maskaradą iki vidurnak- 
čio arba paskirs kelias valandas papildomų pratybų. 
Prakaitas varvėjo jam nuo kaktos. Puskarininkis Ta- 
tenbergas stovėjo koridoriuje. 

— Na, Lorencai, paskubėk. Muitinėje tau šito ne- 
bereikės. Bet čia dar gerai paprakaituosi. Na, spausk. 

Gerhardas nusirito laiptais. 

— Po dviejų minučių būti čia su maudymosi kel- 
naitėmis, bėgte... marš, — šaukė viršila. 

Gerhardas vėl pralėkė pro Tatenbergą. 

Nuo tiršto lapkričio rūko kareivinių kiemas buvo 
drėgnas. Jie stovėjo tik su maudymosi kelnaitėmis prieš 
viršilą, kuris apžiūrinėjo jų pusnuogius kūnus. 

— Po minutės su visa žygio uniforma, bėgte... 
marš. 

Tai buvo beprasmiškas įsakymas. Gerhardas svy- 
ruodamas kopė laiptais. Jam kaktoje degė randas. Tas 
randas buvo dar iš vaikystės. Kartą jis parpuolė ant 
akmens ir po to kelias savaites išgulėjo ligoninėje. Da- 
bar, kai tik jis susijaudindavo, randas tuoj paraus- 
davo. 

Puskarininkis Tatenbergas nusišypsojo, kai Ger- 
hardas bėgo pro šalį. 

— Nenukabink nosies, Lorencai. 

— Klausau, pone puskarininki. 

Jis atidarė savo Kkazemato duris. Naujokai dai- 
navo: 

Ant upelio kranto mūras raudonuoja, 
Tenai daug bedalių vargsta, aimanuoja. 

Jie padėjo jam persirengti. Jis užmiršo šalmą ir 
vėl grįžo atgal. 

— Dvi mnutes pavėlavote, Lorencai, — sušuko 
jam iš paskos puskarininkis Tatenbergas. 

„Dėdulės Pilypo jisai pastatytas“, — dainavo nau- 
jokai. Gerhardas vėl svirduliavo laiptais žemyn. Jis 
galvojo apie brolį Valterį, kuris pats pasisiūlė į ka- 
riuomenę ir dabar kažkokiame kaime prie Kotbuso mo- 
kėsi karo meno. Gerhardas jo nesuprato. Bet Valteris 
buvo smogikas, o jis, Gerhardas, visada tik stengda- 
vosi prisitaikyti. „Už tiurerį, už reichą“, — sakydavo 
Valteris, ir Gerhardas dabar kartojo sau mintyse: „Už 
fiurerį, už reichą“, bet staiga viršila vėl užriko ant jo: 

— Tris kartus aplink centrines kareivines... bėg- 
te... marš. 

Palinkęs po sunkia žygio apranga jis bėgo aplink 
kareivines. 

— Greičiau, Lorencai. 

Viršila šaukė jam iš paskos. Dulkianti migla virto 
lietum, ir lašai kapojo jam veidą. Jis sunkiai gaudė 
kvapą. Batai spaudė, o kojų nuospaudos degte degė. 


Erna čiulpė saldainį. Ji visada į kelionę pasiim- 
davo maišelį saldainių. Buvo žiema. Įlankoje siautėjo 
tamsios, šaltos bangos, į kurias žiūrint net nejauku 
darėsi. Dar nebuvo pasnigę, bet už vagono langų, aukš- 
tų pušų viršūnėse, jau švilpavo žvarbus rytys. 

Erna sėdėjo kampe, paslėpusi rudame triušio kai- 
lyje putnų, geidulingą veidą su stambiais skruostikau- 
liais. Ji jau trečią kartą važiavo į kaimą pas Peterį 
Lorencą. 

— Ko ten vėl tau prireikė? — klausinėjo senoji 
Lorenc. — Juk jis susižiedavęs, o tu ištekėjusi už Val- 
terio. 

Erna tik nusišypsojo ir gūžtelėjo pečiais. Kas jai 
darbo, kad Peteris susižiedavęs su Gertrūda Bauman, 
neįdomia, pavydžia žalga. Jau šešios savaitės, kai Val- 
terio nėra namie, ir ji randa vis naujų priežasčių ap- 
lankyti Peterį. 

Peteris Lorencas pasitiko ją mažo kaimelio stoty- 
je. Ji įsikibo jam į parankę, ir jie patraukė smėlėtu 
keliu mokyklos link pro Žemučius, kai kur dar šiaudais 
dengtus žvejų namelius. 

Kaimas buvo pamary, kelios burinės valtelės siū- 
bavo plačiame vandens paviršiuje, ir rytys rausvino 
Ernai skruostus. 

Peteris ėjo tylėdamas. Jis atrodė blyškesnis nei 
paprastai, nervingesnis, ir tas vidinis nerimas, kurio 
jis negalėjo nuslėpti, paveikė ir Erną. Jis dar nieko 
nebuvo sakęs, kas atsitiko. Tik tada, kai juodu jau sė- 
dėjo raudonoje mūrinėje mokykloje, jis pradėjo kalbėti. 

— Vietinis grupenleiteris žada mane įduoti, Erna. 
Aš kažką leptelėjau vaikams prieš karą. 

Jis stovėjo prie lango atgręžęs jai nugarą ir Žiū- 
rėjo, kaip staigūs vėjo gūsiai raibina vandenį. 

Mokykla stovėjo ant kalvos; netoliese juodavo ant 
kranto ištrauktos žvejų valtys. Peteris pasikvietė Erną 
atvažiuoti, bet pats nežinojo, ko iš jos nori. Juk padėti 
jam ji vis tiek nieko negalės. 

Erna, užsikėlusi koją ant kojos, sėdėjo už jo krės- 
le, aptrauktame pilku pliušu su juodais raštais, ir klau- 
sėsi. 

— Tai mat, — tarė jis, — ką man dabar daryti? 
Reikėtų sprukti kur nors. 

— Kur sprukti? 

— Ir aš pats nežinau. 

— O jeigu aš tau padėčiau, Peteri? 

— Kaipgi tu manai padėti? 

— Jeigu nueičiau pas storulį grupenleiterį, pa- 
žliumbčiau ir ką nors jam primeluočiau? 

Peteris atsigręžė į ją. Jis vėl žiūrėjo kažkur į to- 
lumą, įsmeigęs tą keistą pastėrusį žvilgsnį, kuris vi- 
sada keldavo jai baimės. 

— Peteri, — tarė ji, — aš tol žliumbsiu jam ir 
meluosiu, kol jis pagaliau pasidarys atlaidesnis. 

Jos akyse pasirodė ašaros, ji išsitraukė iš ranki- 
nuko nosinę ir ėmė šluostytis akis. Ji vilkėjo naujausia 
suknele. Tai buvo juoda vilnonė vakarinė suknia su 
didele ir smailia iškirpte. 

— Tu jau ir dabar žliumbi, — tarė Peteris. 

Jos ašaros sujaudino jį, kaip ir visada, kai ji pra- 
dėdavo verkti. Jis permetė žvilgsniu jos iškirptę ir stai- 

ga pajuto jos artumą. Kambaryje jutosi šanelės kva- 
pas, sumišęs su patraukliai saldžiu jos odos kvapu. 

Senoje koklinėje krosnyje degė ugnis, spragsėjo 
pliauskos, o iš virtuvės per plytelėmis išklotą prieme- 
nę sklido ką tik sumaltos kavos kvapas. 

— O gal čia ne taip jau baisu, — tarė Peteris ir 
nusigręžė. 

Erna atsistojo. Jos ašaros išnyko taip pat staiga, 
kaip ir buvo pasirodžiusios. 

— Tu tik leisk man, Peteri, ir aš viską sutvar- 


kysiu. 
Ji nusišypsojo ir nuėjo į virtuvę. Peteris palydėjo 
ją žvilgsniu. Juk ji — brolio žmona, o šis dabar tar- 


nauja kariuomenėje Zaksendorie netoli Kotbuso. Jis 
rašo namo karštus laiškus, kurie Peteriui atrodo mela- 
gingi ir pramanyti. 

Jau buvo vėlus pavakarys, kai Erna apsivilko ru- 
dais kailiniais ir, nusileidusi į pakalnę, nuėjo pas vie- 
tinį grupenleiterį. Peteris stovėjo mokyklos tarpduryje 
ir žiūrėjo jai iš paskos. 

Gruodžio vakaro šešėliai kalva slinko aukštyn. Vė- 
jas pasikeitė ir pūtė dabar iš pietų. Oras atšilo. Peteris 
apsisuko ir vėl sugrįžo į vidų. 

Jį vėl pagavo nerimas, kažkoks isteriškas nervin- 
gumas, kuris gana dažnai jam užeidavo, ir jis niekaip 
negalėdavo jo įveikti. Dėl jo dabar Erna verkia pas 
grupenleiterį. Jis matė, kaip švelniai ir geidulingai žiba 
jos akys, ir staiga ji pasidarė jam atgrasi. Jis prisimi- 
nė Gertrūdą Bauman. Tai buvo keistos sužadėtuvės, 
bet nieko kito jis negalėjo daryti. Juk tada ji buvo be- 
veik dar vaikas, kai... Peteris pašoko, užsimetė paltą ir 
išbėgo į kiemą. 

Smulkus lietutis dulkė iš tamsos ir purškė jam į 
veidą. Jis nusileido į pakalnę ir nuėjo prie vandens. 
Valtys it juodi šešėliai stovėjo pakrantėje. Tinklai ka- 
bėjo ant pagalių, vėjas siūbavo plūdes. Erna buvo jo 
brolio Žmona, o dabar ji kovojo dėl jo, tartum jis būtų 
jos tikrasis vyras. Peteris ėjo per kietai sušalusį smė- 
lį, vėjo blaškomos bangos ritosi į krantą, siekdamos 
jam kojas. Erna užtruko ilgiau, negu jis tikėjosi. Pa- 

lengva kopė jis aukštyn kaimo link. Pamatė grupen- 
leiterio namus. Užuolaidos ant langų buvo užleistos, 
bet viduje degė šviesa. Jį kažkas traukte traukė prie 
tų langų, ir jis, perėjęs per sodą, sustojo po vienu lan- 
gu. Jam pasirodė, kad girdi balsus, ir jį vėl pagavo 
baimė. Jis neapkentė grupenleiterio, drambloto it jau- 
tis fanatiko, tokios pat veido išraiškos, kaip ir jo bro- 
lis Valteris. 

Erna sugrįžo gerokai po vidurnakičo. Smulkūs lie- 
taus lašeliai žibėjo ant jos kailinių. Atrodė, tartum ji 
ilgą laiką būtų bėgusi per lietų. Jos plaukai buvo šla- 
pi, veidas įraudęs, ir kvėpavo ji tankiau negu papras- 
tai. Peteris miegojo. Jis sėdėjo pilkame pliušiniame 
krėsle, ranką pasidėjęs po galva, ant veido užkritusiais 
plaukais. Erna stovėjo tarpduryje ir žiūrėjo į jį. 

— Peteri, — tarė ji. 

Jis nubudo ir įbedė į ją akis, tartum nežinodamas, 
kas ji tokia. Kambarys atrodė lyg ne tas. Krosnis už- 
gesusi. Šalta. Peteris permetė žvilgsniu jos šlapius 
kailinius, apžvelgė kambarį ir įsmeigė akis į laikrodį. 

— Iš kur tu dabar, Erna? 

— Aš? Iš kur aš dabar? Tu juk žinai. 

Peteris pašoko ir priėjo prie jos. Ji pakėlė gal- 
vą — akys buvo pilnos ašarų. 

— Kas atsitiko? Kas yra? — paklausė jis. 

Jis paėmė ją už rankų, prisitraukė aričau ir pasi- 
žiūrėjo jai į veidą. 

— Ko gi tu verki? 

— Aš juk neverkiu, — tarė ji, — viskas gerai. 

— Kas gerai? 

— Dabar tau nieko nebus. Jis man pažadėjo. 

— O ką tu padarei? 

— Nieko. 

— O kur taip ilgai buvai? 

— Aš šliaužiojau prieš jį keliais... aš maldavau 
jj... aš verkiau... aš... 

Bet staiga ji nutilo, sunkiai atsiduso ir miekanelė 
kambarį pastėrusiu žvilgsniu, tartum nenorėdama dau- 
giau apie tai kalbėti. Ji trenkė alkoholiu. 

— Ką dar? — paklausė Peteris. 

Ji buvo girta. Peteris suprato iš apsiblaususių jos 
akių. 
— Ak, Peteri, — sušnibždėjo ji. 

Ji apkabino jam kaklą. Pasikėlusių kailinių apy- 
kaklė palietė jam smakrą. Jis juto kailinių drėgmę, 
silpną naiftalino kvapą, dar išlikusį kailių porose, ir 
stiprų šanelės kvapą. 

— Kodėl tu taip padarei? — tarė jis. 

— Aš juk nieko nepadariau. Aš tau tik padėjau. 
Jeigu ne aš, rytoj tave būtų paėmę. 

Ji kalbėjo užsikirsdama, dusliu, girtu balsu. Galva 
buvo nusvirusi jam ant peties. Jis juto odos šilumą. 
Slapi plaukai lietė jam veidą. Jis žinojo, kad Erna me- 
luoja. 

Jos kailiniai buvo atsilapoję, ir kūno artumas er- 
zino Peterį. 

— Eime, — tarė jis, — tu per daug išgėrei. Eik 
gulti. 

— Juk aš nieko negėriau, — suvapėjo ji. 

Ji laikėsi į jį įsikibusi. Lauke sustiprėjo vėjas. 
Lietus barbeno į mažučių langelių stiklus. Šviesa blyk- 
čiojo ir plastėjo. Erna prisitraukė jo galvą ir pabučia- 
vo. Jos lūpos buvo minkštos ir drėgnos. 

— Pagalvok apie Valterį. Na, eik gulti, — tarė 
jis atstumdamas ją. 

Ji stovėjo atsirėmusi į sieną ir žiūrėjo į jį. 

— Kvailys, — sušnibždėjo ji. 

Paskui sukūkčiojo, ėmė krūpčioti, ir ašaros vėl pa- 
sruvo jos veidu. 

— Ko gi tu vėl žliumbi? — paklausė jis. 

Jam buvo skaudu. Jis negalėjo žiūrėti į ją ver- 
kiančią, bet stovėjo nejudėdamas vidury kambario. Ji 
parkrito ant sotos ir įsikniaubė į pagalvį. 

— Juk aš nieko nepadariau. Kodėl tu manęs ne- 


supranti? 
— Šito aš niekada nesuprasiu, — atsakė jis. 
— Eik šen, — sušnibždėjo ji, nekreipdama dėmesio 

Ji ištiesė 1 jį rankas. Jis EO į viliojantį jos 
glėbį, apsigręžė ir atidarė duris. 

— Neišeik, Peteri, prašau tave, neiščik 

Jis stovėjo pravėręs duris ir delsė. Lauke buvo 
naktis, vėjas ir lietus — kaip tik tokio oro Peteris ir 
troško. Jis išgirdo duslų, nuo alkoholio prikimusį Ernos 
balsą ir išbėgo pro duris. Lietus dabar smarkiai pylė ir 
stambiais lašais žliaugė jam per veidą. Erna tikriausiai 
užmigs sofoje. Jis norėjo, kad ji turėtų pakankamai 
laiko užmigti. Jam buvo gėda. Tai jis prisivirė tos ko- 
šės — ir tik jis vienas dėl viso to kaltas. Jis nubėgo į 
pakalnę prie vandens. Raudona mūrinė mokykla dunk- 
sojo už nugaros nakties tamsoje. Šviesa lange užgeso. 


Šeštą valandą ryto Gerhardas Lorencas gavo įsa- 
kymą vykti į muitinę. Kietai sušalęs sniegas baltavo 
kareivinių kieme. Kuopos raštinės languose žydėjo 
ledo gėlės. Gerhardas buvo su visa žygio uniforma: su 
šovinine, nauju karabinu ir dviem porom naujų batų — 
viena pora kabėjo prie kuprinės. Apkrautas kaip mu- 
las, jis stovėjo palinkęs prie kuopos raštininko stalo. 

— Kurgi mane siunčia? Ar tu nenumanai kartais? 

— Visų pirma turi prisistatyti į Greifisvaldą, o 
paskui tikriausiai pasiųs į Lenkiją, — tarė kuopos raš- 
tininkas. 

— O kada aš turiu prisistatyti į Greifsvaldą? 

— Tik rytoj rytą. 

— Vadinasi, aš galiu dar užsukti į namus. 

— Šito įsakyme nėra, — tarė raštininkas. 

Gerhardas susirinko savo dokumentus ir užsikišo 
juos už milinės rankogalio. Kuopos raštininkas nusi- 
juokė. 

— Bet Lenkijoje dažnai dar būna susišaudymų. 
Ten pavojingiau, negu čia, kareivinėse. Partizanai. 

Gerhardas neatsakė. Jam buvo vis tiek, ar yra Len- 
kijoje partizanų, ar ne. Jis džiaugėsi ištrūkęs iš karei- 
vinių. Išėjo į kiemą. Sniegas girgždėjo po naujais, dar 
neteptais Žaliaminės odos batais. Nuo žvarbaus vasa- 
rio šalčio raudo nosis. Jis pasiryžo būtinai užsukti į na- 
mus. Brolis Valteris rašė jam „iš kovos lauko“. Jis ka- 

riavo prie Vakarų pylimo! ir buvo labai patenkintas, 
bet Gerhardas juo netikėjo. Jo nuomone, nebuvo nė vie- 
no kareivio, kuris būtų kariavęs .su entuziazmu. Bet 
karą jie turėjo laimėti. Puskarininkis Tatenbergas sio- 
vėjo prie kareivinių vartų. Jo veidas po šalmu buvo 
paraudęs nuo šalčio ir panašus į supleišėjusią obels 
žievę. 

— Na, Lorencai, tai išvažiuoji į muitinę? 

— Taip, pone puskarininki, — atsakė Gerhardas. 

Jis nukūprino kareivinių patvoriu. Nauji batai try- 
nė kojas, kuprinė it akmuo slėgė pečius, o karabinas 
trukdė eiti. Nors ir šalo, bet nugara po milinę greit 
stikaito. Tačiau jis šypsojosi pats sau. 

Pavakare parėjo namo. Tik tą vieną naktį jis tu- 
rėjo laisvą, ir reikėjo ją atšvęsti. Jis sėdėjo ant tabu- 
retės priešais motiną, ir senoji Lorenc nustebusi žiū- 
rinėjo jo naują uniformą ir žvilgčiojo į karabiną, kurį 
Gerhardas buvo pastatęs kampe. 

— Iš kurgi tu dabar atsiradai, Gerhardai, ir kaip 
tu atrodai? 

— Aš jau nebe kareivis, mama, dabar pereinu į 
muitinę. Aš užsitarnavau šito. 

Jis vėl nusišypsojo, ir motina pasižiūrėjo į randą 
jo kaktoje. 

— Ir Peteris šiandien parvažiuos. Iš teisybės, jis 
turėtų būti jau čia, — tarė ji. 

Motina padėjo jam nusivilkti milinę, ir jis nuėjo į 
dirbtuvę pasisveikinti su tėvu ir Erna, kuri jau bėgo 
per kiemą. Sustojęs kieme, pasižiūrėjo į pakraščiais už- 
šalusią jūrą. Nedaug kas pasikeitė per tą laiką, kai jis 
išėjo į kariuomenę. Erna, kaip ir visada, čia juokėsi, 
čia verkė ir vadino save „apleista kareivio sužadėtine“, 
nors jau metai, kaip buvo ištekėjusi už Valterio. Pe- 
teris taip pat nuolat važinėjo iš savo kaimo į gimtąjį 
pamarį, o Helena studijavo Berlyne. Tik Valteris ir jis, 
Valterio žodžiais tariant, ėjo savo pareigas tėvynei, 
fiureriui ir tautai. 


! Vakarų pylimas įtvirtinimai vakariniame Vokietijos 
pasienyje, vadinami Zigfrido linija. 

Vakare visa šeima šventė Gerhardo sugrįžimą. Er- 
na parūpino kiaušininio likerio ir konjako, ir visi susi- 
rinko jos kambaryje. Atėjo Karla Nihagen, atsilankė ir 
Gertrūda Bauman, Peterio sužadėtinė. Jie gėrė konja- 
ką ir kiaušininį likerį ir vis sveikino Gerhardą, kurio 
laukė nauja, nežinoma ateitis. Parvažiavo Peteris, visi 
pašoko ir apspito jį. Jis pabučiavo motiną, Gertrūdą 
Bauman, pabučiavo ir Erną, ir visi atkreipė į tai dė- 
mesį. Gerhardas matė jos ranką, uždėtą Peteriui ant 
nugaros. Ranka truputį virpėjo. Gerhardas nusijuokė 
ir pakėlė stiklą. 

— Eik šen, išgerk, Peteri. 

Jis dar tebebuvo su neteptais kareiviškais batais 
ir stovėjo šalia patefono, virš kurio kabėjo padidinta 
Valterio nuotrauka, kur jis buvo nusifotograiavęs su 
smogiko uniforma. Po nuotrauka padėtos kelios nuvy- 
tusios gėlės. Gerhardas pasižiūrėjo į Peterį, šis paėmė 
pilną stikliuką ir vienu mauku išgėrė. Gerhardui pasi- 
rodė, kad Peteris kažkoks išblyškęs ir nervingas. 

— Kas tau yra, Peteri? 

— Nieko. 

— Vėl kokie nemalonumai mokykloje? 

— Ne, — atsakė Peteris, — kol kas ne. 

Senoji Lorenc išnešė Peterio paltą ir lagaminėlį, 
ir vėl visi suklegėjo, perrėkdami vieni kitus. Gerhardas 
pasakojo apie karo tarnybą, Karla Nihagen sėdėjo prie- 
šais jį ir šypsojosi. Tai buvo liekna, šviesiaplaukė, 
truputį gruboka gražuolė, nedaug tepanaši į savo se- 
serį Erną, kuri dabar laižė iš stikliuko kiaušininį li- 
ikerį. Gerhardas pasižiūrėjo į rausvą jos liežuvį ir su- 
sijuokė. 

— Ar tu iš tikrųjų važiuoji į Lenkiją? — paklau- 
sė Karla. 

— Nežinau. 

— Gaila, mat aš užsirašiau savanore į ryšininkes 
ir gal taip pat važiuosiu į Lenkiją. 

— Tai būtų nuostabu, — tarė Gerhardas, — aš 
nebūčiau ten toks vienišas. 

Jis vėl nusijuokė ir prisiminė Jurgeną Šimaną, ku- 
ris jaunystėje mylėjo Karlą. Tada ir jis sukosi prie jos, 

bet nieko iš to neišėjo. Karla priklausė Vokietijos mer- 
gaičių sąjungai, Jurgenas hitlerjugendui, o jis, Ger- 
hardas, norėdavo pasirodyti esąs pranašesnis, vyresnis, 
bet jam vis nesisekdavo. 

— Uždėk plokštelę, Erna, — tarė jis. 

Tėvai pakilo atsisveikinti. 

— Gerai pasilinksminkit. Kas žino, ar ilgai jums 
dar teks linksmintis, — tarė senasis Lorencas. 

— O kada tau išvažiuoti? — paklausė motina. 

— Rytoj anksti, apie septintą, mama. 

— Tai aš tave pažadinsiu, — tarė ji. 

Jie pradėjo šokti. Gerhardas šoko su Karla, ir ji 
šypsodamasi vis užmesdavo už ausų nuolat krintan- 
čius šviesius plaukus. 

— Ar mes pasimatysime Lenkijoje, Karla? 

— Turbūt, — atsakė ji. 

Ji kalbėjo nutęsdama ir maivydamasi, buvo beveik 
tokio pat ūgio, kaip jis, ir šoko tingiai, bet santūriai. 
Kambaryje tvyrojo tiršti tabako dūmai, ant stalo sto- 
vėjo pustuščiai buteliai, ir Gerhardas juto, kad alko- 
holis muša jam į galvą. Jis buvo mėgėjas išgerti, ir 
jam patikdavo tokie triukšmingi pobūviai, kurie baig- 
davosi tik paryčiais. Dabar jis galvojo apie Lenkiją, 
apie laisvą gyvenimą tenai ir apie partizanus, kuriuos 
jam minėjo kuopos raštininkas. 

Gertrūda Bauman sėdėjo ant žalios kušetės ir ty- 
lėdama žiūrėjo į šokančias poras. Ji sėdėjo parietusi 
kojas, užsitraukusi ant kelių sijonuką, ir jos strazda- 
notas veidas atrodė pavargęs. Ji buvo gležna, nuobodi 
blondinė, truputį aukštesnė už Peterį, ir Erna pravar- 
džiuodavo ją žalga. Ji žiūrėjo įsmeigusi mėlynas, Ba- 
zedovo ligos išverstas akis į Peterį ir Erną — toji pus- 
girtė ir gašli sukosi Peterio glėbyje. Jos suknelė buvo 
nusmukusi nuo dešinio peties — matėsi pilnos krūtys. 
Peteris truputį pasilenkė ir pataisė suknelę. Tuo metu 
ji apkabino jį ir pabučiavo. 

— Tu girta, Erna. 

— Aš negirta, visai negirta. 

Peteris pamatė, kaip šyptelėjo Karla Nihagen ir 
pasižiūrėjo į Gertrūdą, toji tučtuojau nusisuko, tartum 

būtų nieko nemačiusi. Jam pasidarė nesmagu, ir jis 
pamėgino ištrūkti iš Ernos glėbio. 

— Nesibrangink taip, Peteri. 

— Pagalvok apie Valterį, — sušnibždėjo jis. 

— O kodėl aš turiu apie jį galvoti? 

— Todėl, kad jis tavo vyras. 

— Na tai kas, — atsakė ji. 

Dabar jau visi buvo apgirtę, tik Gertrūda Bau- 
man miegojo ant kušetės. Gerhardas su savo kareiviš- 
kais batais sėdėjo susirangęs ant žalio kilimo, išmar- 
ginto juodais raštais, ir plėšė populiarią antianglišką 
dainą. 

— Nutilk, — tarė Peteris. 

Bet Gerhardas jo neklausė. Jis dainavo: „Mes 
plaukiam, mes plaukiam...“ Dainuodamas jis galvojo 
apie povandeninio laivyno jūrininkus, nes ir pats mie- 
lai būtų ten išėjęs, tik jam trūko drąsos stoti savano- 
riu. Peteris paleido Erną. 

— Jeigu tu tuoj pat nesiliausi, tai taip ir žinok!.. 

— Tikrai? O kas gi bus? — paklausė Gerhardas 
ir vėl pradėjo dainuoti kaip kareivinių kieme. Karla 
Nihagen sėdėjo priešais Gerhardą šalia patefono ir 
šypsodamasi žiūrėjo į jį; Erna stovėjo kambario kampe 
ir tramdė Peterį, kurio veidas buvo raudonas kaip ug- 
nis nuo staiga plykstelėjusio pykčio. Jos suknelė vėl 
buvo nusmukusi ir atidengusi baltą žvilgantį petį. Gir- 
tomis akimis ji spoksojo į Peterį, kuris stengėsi iš jos 
ištrūkti. 

— Peteri, — suvapėjo ji. 

— Aš tau parodysiu, — tarė Peteris, — tokios dai- 
nos mūsų namuose nedainuojamos. 

Jis pagriebė nuo stalo stiklą ir trenkė jį į sieną. 
Stiklas sudužo kaip tik po nutrauka, kurioje Valteris 
buvo smogiko uniforma, ir šukės nukrito ant patefono. 
Gerhardas pašoko ir pasižiūrėjo į brolį, kuris stovėjo 
prieš jį nukoręs rankas. Jis nesusigaudė, ko jis čia 
pridarė, bet žinojo, kad Peterį dažnai ištinka isterijos 
priepuoliai. 

— Ko tu nori, Peteri? 

— Nieko. Baigsime, — tarė Peteris. 

Jis priėjo prie Gertrūdos Bauman, kuri prabudusi 
pilnomis baimės akimis žiūrėjo į jį. 

— Eime, — tarė jis, — aš palydėsiu tave namo. 

— Jis beprotis, — sušnibždėjo Karla Nihagen, — 
aš seniai žinojau. 

— Jeigu čia yra Dbepročių, tai bepročiai esate 
jūs, — tarė Peteris, — jūs, kurie tikite tuo nusikaltėliu. 

Erna balsu pravirko, ir Peteris išstūmė Gertrūdą 
Bauman pro duris. Plokštelė čirpdama sustojo. Dide- 
liame kambaryje pasidarė tylu tylu. Erna atidarė bal- 
kono duris ir pravėrė langus. Į vidų padvelkė šaltas 
jūros vėjas, ir Karlai pasidarė šalta. 

— Na, eisiu ir aš namo. Ar tu mane palydėsi, 
Gerhardai? 

— Palydėsiu, — atsakė jis. 

Jis dar tebestovėjo pritrenktas ant juodais raštais 
išmarginto žalio kilimo. Uvste atlikinėjo pratybas 
priešlėktuvinė artilerija. Duslūs šūvių aidai girdėjosi 
pro atdarus langus, o nakties tamsoje virš jūros švys- 
čiojo prožektoriai. 

Rytą, einant į stotį, vėjas nešė sniegą jam į veidą. 
Galva buvo sunki, ir jis galvojo apie Peterį, kurio vis 
negalėjo suprasti. Čia buvo atsisveikinimo vakaras, ir 
Peteris sugadino jį su savo isterija. 

Gerhardas prisistatė į Greifsvaldo kareivines ir 
pavakariais kartu su kitais kareiviais, paskirtais į mui- 
tinės sargybą, išsirikiavo kareivinių kieme. Kažkoks 
jaunas vyresnysis leitenantas perdavė juos muitinės 
inspektoriui. Jie stovėjo rikiuotėje ir spoksojo į ins- 
pektorių. 

— Dabar jūs esate muitinės apsaugos kareiviai, — 
šaukė inspektorius. Jo veidas buvo įraudęs nuo žvar- 
baus šalčio. 

— Ramiai! 

Bet ramiai jie nestovėjo. ŠSnekėjosi, degėsi ciga- 
retes ir juokėsi iš muitinės tarnautojų, vaikštinėjančių 
palei rikiuotę. Visi pajuto tokį staigų pasikeitimą. 

— Dabar jau sudieu kareivio dienoms, — tarė 
kažkas šalia Gerhardo. 

Muitinės inspektorius trečią kartą suriko: „Ra- 
miai!“, bet niekas jo neklausė. Drausmė buvo visiškai 
pašlijusi. Gerhardas žiūrėjo į priešais stovintį muitinės 
tarnautoją. Jo veidas buvo raudonas, išpurtęs nuo gir- 
tavimo, nosis kaip agurkas pūpsojo tarp nudribusių 
skruostų. 

— Kalnų slidininkai, išeikite į priekį! 

Gerhardas išėjo į priekį. Jis kaip gyvas nebuvo 
stovėjęs ant slidžių, bet muitinės tarnautojo veidas 
įkvėpė pasitikėjimo. 

— Jūs kalnų slidininkas? 

— Taip. 

— Na, bent vienas, — tarė muitinės tarnautojas. 

Gerhardas nusekė paskui jį. Galvą vis dar tebe- 
skaudėjo. Jis galvojo apie Peterį, kuris užpyko ant jo 
dėl tos dainos. Dabar jam visa tai atrodė keista ir 
juokinga. Blyški žiemos saulė išniro iš debesų, ir jos 
spinduliai nušvietė kareivinių kiemą, kuriuo buvusieji 
kareiviai juokdamiesi traukė paskui muitinės tarnau- 
tojus vartų link. 


Diena buvo lietinga, pilka. Tankistų kareivinės 
tartum susigūžusios kiūtojo po žemai skriejančiais de- 
besiinis. 

— Šuniškas balandžio oras, — tarė puskarininkis, 
paduodamas Jurgenui Simanui leidimą išeiti į miestą. 
Jurgenas sumušė kulnais, atdavė pagarbą ir nuėjo per 
šlapią kiemą. 

Helena laukė jo už mūrinės kareivinių tvoros. Ji 
atvažiavo iš Berlyno, kreipėsi į budintį kareivį, bet nie- 
kas neleido įeiti jai į kareivines. Tankų pulkas buvo 
pasiruošęs išžygiuoti, ir Jungenas tik išimtinai gavo 
leidimą šią naktį praleisti mieste. 

— Greičiau, greičiau, ŠSimanai, nes mergužėlė be- 
stovėdama be kojų liks. 

Budintis puskarininkis nusijuokė, ir Jurgenas iš- 
nėrė pro kareivinių vartus. 

Gruodžio mėnesį, ką tik prasidėjus semestrui, Jur- 
genas buvo pašauktas į kariuomenę tiesiai iš Berlyno, 
ir nuo tv laiko jis retai matydavosi su Helena. 

Ji stovėjo po medžiais išskleidusi skėtį. Lietaus 
lašai sruveno jos mėlyna, permatoma pelerina. Jurge- 
nas pribėgo prie jos, ir ji nustebusi pasižiūrėjo į jį. 

— Helena! — sušuko jis ir jau laikė ją savo glė- 
byje. 

Skėtis nusviro jai ant peties. Jurgenas pakėlė ją 
aukštyn. Ji pasirodė jam dar lengvesnė ir grakštesnė, 
negu paprastai. Jos veidas buvo vaiskiai blyškus, tarsi 
būtų mažai miegojusi. 

Pro šalį ėjo kareiviai. Jie garsiai juokėsi, bet Jur- 
genas jų replikų negirdėjo. 

Juodu stovėjo po pumpurus kraunančiais kašto- 
nais, nuo kurių varvėjo lietaus lašai. Jų veidai beveik 
lietėsi. Helenos plaukai, išlindę iš po juodos beretės, 
buvo užkritę ant pečių, o maža melsvai gyslota ranka 
laikė skėtį. 

— Jurgenai, — sušnibždėjo ji, — juk mes čia vi- 
są laiką nestovėsime. 

Jis nuleido ją ant šlapios žemės. Jos pelerina pa- 
sikėlė, užkliuvusi už diržo sagties, ir staiga abu susi- 
juokė. Gatve jie nuėjo į pakalnę. Lietus nustojo lijęs. 
Debesys prasisklaidė, ir keli saulės spinduliai suspindo 
ant šlapių miesto stogų. 

— Aš užsakiau kambarį viename nedideliame vieš- 
butyje, — tarė Jurgenas, — tik mes turėsime taip su- 
vaidinti, tartum būtume vyras ir žmona. 

Helena pasižiūrėjo į jį ir nieko nepasakė. Gegužės 
mėnesį sukaks jal dvidešimt metų, o Jurgenas tik ke- 
leriais metais vyresnis už ją. Niekas nepatikėtų, kad 
jie vyras ir žmona. 

Ji suskliautė skėtį ir nusišypsojo. Siauromis gar- 
nizono miestelio gatvėmis zujo kareiviai. Jurgenas be- 
veik nekreipė į juos dėmesio. Jis tik pasisveikindavo, 
kai nebūdavo kas daryti, bet Helena jautėsi kaip ant 
adatų. 

— Ar mes tuoj eisime į viešbutį, Jurgenai? 

Jurgenas linktelėjo galvą. Jis negalėjo įsikibti jai 
į parankę. Buvo uždrausta. Tad ėjo šalia jos — čia 
kietu vandens nutekamuoju grioveliu, čia akmeniniu 
gatvės grindiniu. Jie nuėjo į stotį paimti Helenos la- 

gamino, o paskui sėdo į tramvajų ir nuvažiavo iki pat 
miesto pakraščio. 

Viešbutis, apie kurį kalbėjo Jurgenas, buvo tik pa- 
prasta užeiga, ankšta ir ne visai švari. Virš durų buvo 
geležinė iškaba, kurioje nupieštas lokys, pakėlęs lete- 
nas į dangų. Jie stovėjo prie durų, žiūrėjo į lokį ir ne- 
drįso eiti vidun. Jautėsi kaip vaikai. Abejodama ir ne- 
galėdama apsispręsti, Helena vaikščiojo šaligatviu iš 
vieno galo į kitą. Jurgenas su lagaminu rankoje se- 
kiojo jai iš paskos. 

— Mes turime tik tą vieną naktį, Helena, — tarė 
jis, — rytoj rytą šeštą valandą man vėl reikia būti 
kareivinėse. 

Iki šiol jis nieko apie tai nebuvo sakęs, nenorėda- 
mas gadinti jai nuotaikos, bet dabar kiekviena delsi- 
mo minutė jam atrodė sugaišta veltui. 

— Na, eime. 

Helena stovėjo priešais, žiūrėjo į jį, ir atrodė, kad 
ji tuoj tuoj pravirks. 

— Kodėl tu rytoj anksti vėl turi išeiti? 

— Taip reikia. Man rodos, kad mes išžygiuojame. 

— O dieve, Jurgenai, tu rimtai sakai? 

— Taip, — tarė jis. 

Pagaliau jis pasiryžo ir pasuko prie užeigos du- 
rų. Ji nedrąsiai nusekė paskui jį, švytuodama skėčiu, 
tartum norėdama paslėpti savo susijaudinimą. 

Dūmų kamuoliai ir kažkoks lipnus alaus tvaikas 
siūbtelėjo jiems į veidą. Jurgenas sustojo tarpduryje 
ir sumušė kulnais. Keli puskarininkiai, sėdintys prie 
staliuko, atsigręžė į juos. Pamatę Heleną, jie įžūliai 
nusijuokė, ir Helena vos neišbėgo atgal į gatvę. 

— Mes esame užsakę kambarį, — tarė Jurgenas 
šeimininkui, stovinčiam už prekystalio. 

Tas, šluostydamasis rankas, irgi pasižiūrėjo į He- 
leną ir įžūliai nusišypsojo. 

— Čia jūsų Žmona? 

— Taip. 

— Anksti vedęs nesigailėsi, — nusijuokė šeimi- 
ninkas. 

Jis numetė rankšluostį ant prekystalio ir nusivedė 
juos pro staliuką, kur sėdėjo įžūliai šaipydamiesi pus- 
karininkiai. Jurgenas, staiga kilstelėjęs galvą, pasi- 
sveikino, ir Helenai pasidarė nesmagu. Ji paraudo, bet 
skubiai užkopė laiptais paskui Jurgeną. 

— Na, linkiu gerai pasilinksminti, — tarė šeimi- 
ninkas, atidaręs dviviečio kambario duris. 

Helena stovėjo prie plačių, pusiau kaimiškų lovų 
ir spoksojo į išsipūtusius pagalvėlius su drobiniais už- 
valkalais. Viskas jai buvo šlykštu: ir puskarininkiai, 
kurie erzeliuodami apačioje žaidė skatą, ir neseniai iš- 
ėjęs šeimininkas, ir šaltas, prismirdęs kambarys. 

Staiga ją pagavo baimė ir gėda. Jurgenas vėl kal- 
bės apie tą savo pavyduliavimą, apie kurį jis visada 
kalba nuo tos pirmos nakties jo tėvo namuose, ir jinai 
šito bijojo. Viskas vyko kažkaip blaiviau, šalčiau, negu 
ji tikėjosi, pasimatymo svaigulys praėjo. 

— Einam iš čia, Jurgenai. 

— Bet kodėl gi? 

— Čia viskas atsiduoda kariuomene. Argi tu ne- 
matai? 

— Ne, — tarė jis. 

Jurgenas priėjo prie jos, pakėlė ir pabučiavo. Jis 
džiaugėsi atsivedęs ją čionai. Niekas dabar nebeišva- 
rys jo iš to kambario. 

Helena prisėdo ant lovos krašto, priešais langą į 
gatvę. 

Ji pradėjo pasakoti, kas naujo namuose. Pasakojo 
apie Valterį, tarnaujantį kažkur prie Vakarų pylimo, 
ir apie Gerhardą, kuriam nusišypsojo tokia laimė. 

— Jis dabar Lenkijoje, tarnauja muitinėje Aukš- 
tuosiuose Tatruose. Džiaugiasi ištrūkęs iš kariuomenės. 

— Kur nesidžiaugs, — tarė jis, — bet Gerhardui 
visada ir sekasi. O kaip gyvuoja Peteris? 

— Nežinau, bet man atrodo, kad jis labai nelai- 
mingas. 

Vėl abu nutilo. Jurgenas atidarė langą, ir į kam- 
barį padvelkė šiltas balandžio oras. Temo. Žemai, sa- 
lėje, triukšmas dar labiau padidėjo. Patefonas grojo 
„Sugrįžk“. Pro muzikos garsus buvo girdėti spiegian- 

tys moterų balsai ir šokėjų žingsniai. Buvo šeštadienis. 
Kiti garnizono kareiviai linksminosi mieste, tik Jurge- 
no tankų pulkas sėdėjo kareivinėse. 

— Kodėl tu nesuradai mums kokio kito kamba- 
rio? — paklausė Helena. 

— Tik toks tebuvo laisvas. Visi viešbučiai pilni, 
o be to, ir šį surado man vienas bičiulis. 

Ją krėtė šaltis, o jis norėjo valgyti, bet nei vienas, 
nei kitas nedrįso išeiti iš kambario. 

— Geriau jau būti alkanai, negu eiti į salę, — 
tarė Helena. 

Ji pirmą kartą atsidūrė tokiame „viešbutyje“. Ir 
bijojo, kad kas nesužinotų. Ji dar turėjo lagamine tru- 
putį duonos, sumuštinių, kurių buvo įsidėjusi kelionėn, 
tad atsikėlusi paėmė juos ir padavė Jurgenui. 

Lauke vėl pradėjo lyti. Helena užtraukė užuvolai- 
das, ir kambaryje pasidarė tamsu. 

Jurgenas sėdėjo ant lovos ir pasakojo jai apie sa- 
vo dalinį, apie gyvenimą kareivinėse ir kad tikriausiai 
siųs juos prie Vakarų pylimo. Jis nė nepastebėjo, kaip 
Helena nusirengė, 

— Matyt, su Prancūzija prasidės, — tarė jis. 

Salėje griaudėjo daina: „Gėlelė iš kalnų, mažytė 
iš kalnų“. Garsiai grojo radijas, o paskui du moteriški 
balsai užtraukė: „Ateik pas mane šiąnakt“. Triukšmas 
vis didėjo, bet Helenai jis jau nebetrukdė. 

Vėlai naktį Jurgenas vėl pradėjo kalbėti apie savo 
pavydą. Jie dar nebuvo akių sudėję. Triukšmas salėje 
tebegriaudėjo. Ji gulėjo Jurgeno glėbyje, beveik iki pat 
kojų nuspyrusi patalus, ir tylėdama klausėsi jo prie- 
kaištų. 

— Aš nebegaliu ištverti, Helena. Kiekvieną naktį 
apie tai galvoju. Suprask gi mane. 

Ji tylėjo, ji nesuprato jo. Jai buvo visiškai ne- 
svarbu, ką ji padarė anksčiau, dar neprasidėjusi su 
Jurgenu, o jam juo toliau, juo baisiau visa tai atrodė. 
Ji nesuprato, ko jis pavyduliauja, ir nekentė jo įžūliu 
klausimų. 

— Kodėl tu taip padarei? Kodėl? Juk tu galėjai 
palaukti! 

— Ko? Tavęs? 

— Taip, manęs, — tarė jis. 

— Jurgenai, prašau tave, nekalbėk man daugiau 
šito. Juk tai visiškai nesvarbu. Tada tu manęs dar 
nemylėjai, o dabar kankini. 

Jis pasikėlė, pasirėmė alkūnėmis į pagalvį ir įsmei- 
gė į ją akis. Jis kalbėjo tyliai, primygtinai ir aistringai. 

— Aš noriu žinoti, Helena, noriu viską žinoti, 
kiekvieną valandą, kiekvieną minutę, kiekvieną sekun- 
dę, kurią tu su juo praleidai. 

— Ir kam? Kad paskui kankintum save ir mane? 

— Taip, tau nesvarbu, o man svarbu, — sušnibž- 
dėjo jis, — man svarbu. 

Ji nieko jam neatsakė. Ji nieko jam nesakys, o be 
to, ji ir nežinojo, ką jam sakyti. Viskas buvo daug pa- 
prasčiau ir nereikšmingiau, negu jam atrodė. Ji nusi- 
suko ir tylėdama spoksojo į murziną kambario sieną. 
Jis kankino ją. Ji norėjo jam pasakyti, kokia ji lai- 
minga, tik su juo ji tapo tikra moterimi, — bet jis 
niekada to nesupras... 

Pagaliau jai įkyrėjo triukšmas apačioje. Korido- 
doriuje pasigirdo sunkūs žingsniai. Kažkas trinktelėjo 
į duris. 

— O čia kas miega? 

— Du paukšteliai, pone viršila. 

Kažkokia moteris nusijuokė. Gretimame kambary- 
je sodrus vyriškas balsas traukė dainą. Supliauškėjo 
vanduo, ir pasigirdo moteriškas balsas: 

— Truputį tyliau, brangusis. 

Atrodė, kad dabar visuose kambariuose aidi bal- 
sai. Helena visur girdėjo vandens pliauškėjimą. Staiga 
ji suprato, kur esanti. Išsigandusi ji atsistojo. 

— Jurgenai, einam iš čia, tučtuojau. 
rengtis. 

— Kodėl tu mane čia atsivedei, Jurgenai? 

— Bet kas gi atsitiko? 

— Kaip tu galėjai taip padaryti? — tarė ji. 

Ji įjungė šviesą ir skubiai, nervingai rengėsi to- 
liau. 

— Aš einu, o tu paskui išeisi: užsimokėsi ir atneši 
man lagaminą. 

Jos veidas buvo kupinas pasibjaurėjimo, baimės, 
o balse skambėjo energija, kurią ji buvo paveldėjusi 
iš motinos. Jurgenas atsikėlė. 

— Neišeik, Helena. 

— Ne, — atkirto ji, — apie tai negali būti ir 
kalbos. 

Ji nepriekaištavo jam. Nieko geresnio jis negalėjo 
jai pasiūlyti. Ji persibraukė šukomis per plaukus, už- 
simetė paltą ir atidarė duris. Triukšmas dabar buvo 
nebepakeliamas. Koridoriuje griaudėjo girtų balsai. 

— Neik viena, — tarė jis, bet ji nepaklausė ir iš- 
ėjo. 

Leidžiantis laiptais, kažkoks girtas tipas ją kumš- 
telėjo, atsistojo skersai kelio ir įsistebeilijo į ją. 

— Kiek už tave, mažyte? 

Ji nubėgo pro šalį. 

— Žiūrėk tu man, kokia pasipūtusi ožka, — sušu- 
ko jis iš paskos. 

Ji skverbėsi salėje pro staliukus. Dabar kaip tik 
vėl buvo šokis. Šokėjai skendėjo kažkokioje blausioje, 
melsvoje šviesoje. Helena nepakėlė akių. Vienas viršila 
ištiesė ranką ir norėjo ją pasisodinti prie stalo. Ji su- 
davė jam per ranką. Šeimininkas kažką šaukė jai iš 
paskos, bet ji atidarė duris ir išbėgo į gatvę. 

Lietus nebelijo. Jau švito. Buvo vėsu, bet oras kve- 
pėjo artėjančio pavasario gaivumu. Helena tvirčiau įsi- 
supo į paltą ir laukė Jurgeno. Jis atnešė viską, ką ji 
buvo pamiršusi. Tylėdami jie ėjo miesto gatvėmis ir 
patys nežinojo, kur eina. Kai pagaliau priėjo parką, 
buvo jau gerokai prašvitę. Jurgenas sudribo ant suo- 
lo. Jo uniforma buvo suglamžyta. Helena prisėdo šalia, 
ir jis pastatė lagaminą jai prie kojų. Kartėlio pagau- 
tas, jis ėmė koneveikti kariuomenę. Pagaliau nurimo. 
Atrodė pavargęs. 

— Numik valandėlę, — tarė ji. 

— Kurgi aš numigsiu? 

— Čia. 

Ji atkišo jam petį, ir jis padėjo galvą. Ji pajuto, 
kad jis minga: ištiesė kojas, truputį susirietė, kvėpavi- 
mas darėsi gilus ir lygus. Ji galvojo apie jo pavydulia- 
vimą, stačiai nesuprato, kodėl jis ją taip kankina. Pa- 
tekėjo saulė ir pakilo virš parko medžių. Helena sėdėjo 
nejudėdama ir žiūrėjo į Jurgeną. Ji pamiršo laiką. Sau- 
lė vis kilo ir kilo, ir tik tada, kai jos ausis pasiekė 
grubūs balsai, ji krūptelėjo ir pakėlė akis. 

— Jūsų leidžiamasis, — tarė viršila. 

Helena pamatė patrulius. Ji pamatė pilką unitor- 
mą su juodomis apykaklėmis, numerį viršilai ant krū- 
tinės ir nekantrius veidus, žvilgsniais varstančius Jur- 
geną. 

Jurgenas sverdėdamas pašoko ir sumušė kulnais. 
Viršila žiūrinėjo jo leidžiamąjį. 

— Žmogau, jūs jau seniai turėjote būti kareivi- 
nėse. Jūs jau visą pusvalandį pavėlavote. O be to, juk 
žinote, ką veikia jūsų pulkas. 

— Zinau, pone viršila. 

— Tai marš į kareivines. O gražuolę palikite čia. 
Na, marš. 

Jurgenas apsigręžė. Tylėdamas padavė Helenai 
ranką. Ji stovėjo sutrikusi priešais jį ir negalėjo su- 
sigaudyti, kas čia dedasi. Ji neapkentė veidų, kyšančių 
iš uniformos apykaklių, ir numerio viršilai ant krūtinės. 
„Gražuolė“, — pasakė jis. 

Ji stovėjo ant takelio pritrenkta, tartum kas būtų 
ją sumušęs. 

— Jurgenai, — sušnibždėjo ji. 

Ji matė, kaip jis tolsta kartu su patruliais, pasi- 
tempęs, pakėlęs pečius. Ji neverkė. Tik kai Jurgeno jau 
nebebuvo matyti, brūkštelėjo ranka sau per akis — 
taip ji darydavo visada, kai būdavo susijaudinusi. 


Vieną šiltą balandžio vakarą Erna ėjo keliu į mo- 
kyklą. Peteris dirbo sode. Jis klūpėjo prie vienos lys- 
vės su grėbliu rankoje, ir tamsūs plaukai buvo užkritę. 
jam ant veido. Kai Erna pašaukė jį vardu, jis atsi- 
gręžė. 

— Erna! Iš kurgi tu dabar? 


54 


Ji stovėjo tarp sužydusių pupmedžio krūmų. Pe- 
teris pašoko ir nubėgo jos pasitikti. Erna nesijuokė su 
juo sveikindamasi. Jos veidas tebebuvo rimtas, tartum 
būtų įvykusi kokia nelaimė, paskui ji staiga pravirko. 

— Tu turi bėgti iš čia, Peteri, tuoj pat, dar šią- 
nakt. 

— Kas atsitiko, Erna? 

Jis laikė uždėjęs rankas jai ant pečių ir purtė ją. 
Jį trikdė jos ašaros, užverktas veidas, bet ir vėl jautė, 
kad ji jam patinka. 

— Tu vėl negalėjai išlaikyti liežuvio už dantų. 

— Ir dėl to čia atėjai? 

— Taip, Peteri. 

Pagaliau jis suprato ir išsigando. Jis vėl neišken- 
tęs priplepėjo visko mokykloje ir susirinkimuose, o prieš 
kelias dienas pasigėrė ir iš pykčio pats nesižinodamas, 
ką daro, prišnekėjo tokių dalykų, apie kuriuos pavo- 
jinga kalbėti. 

Erna stovėjo priešais jį ir nosine šluostėsi akis. 

— Dar šiąnakt tau reikia sprukti. Blogai. Daug 
blogiau, negu anuomet. 

— O iš kur tu žinai? 

— Žinau, — tarė ji. 

Jis juto, kaip baimė stingdo sąnarius, gniaužia 
gerklę. Žinojo, kas yra baimė. Daug kartų buvo tai 
patyręs, rytais, kai kieme išgirsdavo žingsnius, artė- 
jančius prie mokyklos. 

— O kada, — paklausė jis, — kada jie ateis? Ar 
tu ir šita Žinai? 

Ji papurtė galvą. Jos akys buvo pilnos baimės, ji 
bijojo dėl jo. Ji mylėjo Peterį. Tai buvo kažkokia giliai 
slypinti, gašli, reikli meilė. 

Jis permetė žvilgsniu jos veidą, putnias lūpas ir 
balkšvą odą. 

— Ar tu sužinojai iš mūsų grupenleiterio? 

— Taip. 

— Tu vis dar su juo nesiliauji? — suriko jis. 

Jo veidas ėmė isteriškai krūpčioti. Jis neapkentė 
vietinio grupenleiterio, neapkentė Ernos, kuri tiek daug 
buvo jam padėjusi. Jis žingtelėjo atbulas. 

— Nešdinkis iš čia, — tarė jis, apsisuko ir įbėgo 
pro užpakalines duris į mokyklą. 

Erna jam tapo atgrasi. Jis nubėgo į virtuvę ir ėmė 
plautis rankas. Plytelėmis išklotame prieangyje pasi- 
girdo jos žingsniai, bet jis neatsigręžė, kai ji pasirodė 
virtuvės tarpduryje. 

Ji sakė apgalvojusi, ką reikia daryti. Jau buvusi 
pas vietinį grupenleiterį. Jeigu viskas gerai seksis, jis, 
Peteris, rytoj jau būsiąs sanatorijoje. Peteris šluostėsi 
rankas rankšluosčiu, kabančiu virš viryklės. Pakėlė 
galvą ir pasižiūrėjo į ją. 

— Ką tu dabar paistai? Kokioje sanatorijoje? 

— Nervų ligų gydykloje. 

— Bet juk aš visiškai sveikas. Ką aš ten veiksiu? 

— Kad jie negalėtų prie tavęs prikibti, — tarė ji. 

Ji šypsojosi, bet jos akys vėl buvo pilnos ašarų. 

— Ar sutinki, Peteri? 

— Ne. 

— Prašau, — sušnibždėjo ji, — prašau, Peteri, tu 
privalai sutikti. 

Jos šypsena rodė išgąstį ir maldavimą. Ji priėjo 
prie Peterio ir apkabino jam kaklą. Jis nesipriešino. 
Jį vėl pagavo baimė, ir jis troško šilumos, kurios tik ji 
galėjo duoti. Jis buvo vienišas, ir tik ji viena atėjo jam 
padėti. Brolis Valteris buvo toli, kažkur prie Vakarų 
pylimo, ir Peteris, nė negalvodamas apie jį, apkabino 
Erną. 

— Tai ką aš turiu daryti, Erna? 

— Beveik nieko. Aš viską padarysiu. Šiąnakt iš- 
kviesiu gydytoją. Jis tave apžiūrės ir nukreips į sana- 
toriją. 

— Gydytoją? — paklausė jis. 

— Taip, aš jau kalbėjau su juo. Viskas sutvar- 
kyta. 

Jis negalėjo suprasti, ką ji čia dabar paisto. Ji 
laikė padėjusi jam ant peties galvą. Jis juto slogų, 
riebalais atsiduodantį jos plaukų kvapą, veido šilumą 
ir drėgnas lūpas, kurios jį bučiavo. 

Jis pagalvojo apie motiną, kuriai tokių dalykų ne- 
galima buvo sakyti, ir apie tėvą, kuris nepritarė karui, 
kaip ir jis pats. 

— Ar namiškiai ką nors žino, Erna? 

— Ne. 

— O ką tu jiems sakei, važiuodama pas mane? 

— Kad važiuoju tavęs aplankyti. Daugiau nieko. 

Juodu vėl nutilo. Šiltas vakaro oras dvelkė pro 
atdaras virtuvės duris, pamario nendryne koncertavo 
varlės, kažkokia mergaitė traukė dainą. Jos aukštas, 
kimus balsas čia pakildavo, čia nutrūkdavo, o paskui 
ir vėl kildavo į aukštybes. 

— Tai Fiten, — tarė Peteris. — Ji visada tuo 
laiku dainuoja. 

Jie išėjo iš virtuvės į mokyklos kiemą ir sustoję 
įsižiūrėjo į vandenį. Vanduo buvo tyras ir ramus. Keli 
žvejai triūsė prie savo valčių, o mergaitė vis dainavo. 

— Jai truputį ne visi namie, — tarė Peteris. 

Jam pasidarė nejauku. Vakaras buvo toks ramus, 
tartum nebūtų jokio karo. Virš grupenleiterio namų ant 
ilgo geležinio koto kabėjo vėliava su svastika. Peteris 
apkabino Erną per liemenį ir tvirčiau ją suspaudė. 

— Aš šito neištversiu, Erna. 

— Nebijok, ištversi. Rytoj anksti, penktą valandą, 
mes išvažiuosime pirmuoju traukiniu, o iš namų turi- 
me išeiti anksčiau, daug anksčiau, kad jie tavęs nesu- 
čiuptų. 

— Taip, — tarė jis. 

— O paskui sanatorijoje tu turėsi kalbėti nesą- 
mones, vienas nesąmones, diena iš dienos. Pažadėk 
man. 

— Gerai, — tarė jis, — kaip Fiten. Juk ir jai ne 
visi namie. 

Erna pasižiūrėjo į jį ir nusišypsojo. 

— Na, tai aš galiu krauti tavo lagaminą. 

Jos akyse žibėjo ašaros. Jis paėmė iš jos nosinę 
ir nušluostė jai akis. 

Pamažėle juodu sugrįžo namo. 

Vėlai vakare atėjo gydytojas. Jis užtruko tik kelias 
minutes. Tai buvo pagyvenęs, ramus žmogus. Jis nu- 

rodė Peteriui, kokių būtiniausių, jo nuomone, atsargu- 
mo priemonių jis turįs laikytis sanatorijoje. Erna sto- 
vėjo šalia. 

Ji žvilgčiojo čia į gydytoją, čia į Peterį, ir kiek- 
vieną kartą, kai tik gydytojas imdavo kalbėti, ji pa- 
gaudavo kūkčioti. 

— Neverkit. Viskas bus gerai. 

— Ak, jeigu jūs nebūtumėt mums padėję, — tarė 
ji ir pasižiūrėjo į gydytoją užverktomis akimis. Tai bu- 
vo ilgas, skausmingas, geidulingas žvilgsnis. Gydyto- 
jas nusigręžė. 

— Jums padėjo dar kažkas. Daugiau, negu aš! 

— Taip, — sušnibždėjo Erna, — aš žinau. 

Ji išlydėjo gydytoją pro duris, ir gydytojas palin- 
kėjo jai geriausios sėkmės. Peteris sėdėjo kaip sėdė- 
ięs savo krėsle, sustingęs, negalėdamas atgauti kvapo, 
ir, tik sugrįžus Ernai, sušnibždėjo: 

— Ir kaip tu taip viską sutvarkei? 

— Jis doras žmogus, — tarė ji, — jis galvoja ly- 
giai taip pat, kaip ir tu. Toks pat pamišėlis. Ak, ta jūsų 
politika! 

Jinai nė nežvilgtelėjo į jį, tik vėl pasilenkė prie 
lagamino ir krovė jo daiktus. Jis sėdėjo užpakaly ir 
žiurėjo jai į sijoną, kur buvo matyti nuogi jos pakink- 
liai. Paskui pamažu atsikėlė ir priėjo „prie jos. 

— Atstok. Reikia skubėti, — tarė ji. — Juo grei- 
čiau mes iš čia išsinešdinsime, juo geriau bus. 

Jie išėjo dar gerokai prieš aušrą. Buvo šilta, sau- 
sa pavasario naktis. Peteris nešė lagaminą, ir jie nu- 
sileido į pakalnę, praėjo pro tamsius žvejų namelių 
langus. Toli vakaruose, virš įlankos, kabėjo mėnulio 
pjautuvas. Jo apatinis ragas jau siekė horizonto pa- 
kraštį. Jie išėjo iš kaimo ir sustojo ant aukštumėlės. 

— Čia galima palaukti, — tarė Erna. 

Mokykla liko anapus kalvos. Naktis buvo šviesi. 
Kaime dervuoti namų stogai blizgėjo kaip stiklas. Pe- 
teris padėjo lagaminą, Erna nusivilko paltą ir patiesė 
jį ant drėgnos pievos. 

Užpakaly buvo pušynas, o priešais status skardis 
leidosi į vandenį. Erna atsisėdo ant savo palto, o Pe- 

teris sėdėjo ant lagamino ir žiūrėjo į marias. Laikas 
sustojo, karas buvo kažkur neįtikėtinai toli, ir juodu 
negalvojo apie jį. 

— Dabar aš negreit tave pamatysiu, Erna. 

— Negreit, — tarė ji. 

Peteris atsistojo ir persėdo šalia jos ant palto. Jis 
apkabino ją, ir ji stipriai prisiglaudė prie jo, tartum 
sušalusi. 

— Negalvok apie Valterį, — sušnibždėjo ji, — ne- 
galvok ir apie visa kita, juk aš dėl tavęs tai padariau. 

— Taip, bet Valteris — mano brolis. 

— Ir mano vyras, — tarė ji. 

Ji priglaudė jo galvą sau prie krūtinės. Peteris 
pajuto švelnią, baltą, šilkinę jos odą, šanelės kvapą, 
sklindantį iš pusiau atlapos suknelės, ir pamiršo brolį 
Valterį, kuris tuo metu stovėjo prie Vakarų pylimo, 
užsiglaudęs už savotiškos užtvaros, ir žiūrėjo, kaip le- 
kia šviečiamosios prancūzų pėstininkų kulkos. 

— Užmiršk visa tai, — išgirdo Peteris jos žodžius; 
ji atsilošė ir prisitraukė jį. 

Mėnulio pjautuvas nuskendo vakariniame įlankos 
pakrašty, o rytuose pro pušų viršūnes ėmė raudonuoti 
dangus. Krūmokšniuose purptelėjo kėkštas. Pievos kve- 
pėjo auštančio ryto gaivumu. Lengvas vėjelis raibino 
marių vandenį. 

— Niekas nesužinos, — sušnibždėo ji, — niekas. 

Peteris girdėjo, kaip šnekučiuoja kaime Žvejai, dar 
su tamsa eidami prie savo valčių. 

— Ar tu mane myli? — paklausė Erna. 

— Nežinau. 

Nendryne suklykė laukinė antis, suplakė sparnais 
ir nuskrido, bet Peteris negirdėjo. Žvejai jau sėdėjo 
savo valtyse ir tingiai yrėsi pasitikti auštančio ryto. 
Nė vienas iš jų nepastebėjo lagamino, kuris vienišas 
stovėjo ant aukštumėlės. 


Vakare Valteris Lorencas išėjo į geležinkelio stotį 
už fronto linijos. Prancūzų artilerijos ugnis ten nebe- 
siekė. Tik kada ne kada naktį atlėkdavo vienas kitas 
tolimosios artilerijos sviedinys, bet didesnių nuostolių 

nepadarydavo. Karas prie Vakarų pylimo iki šiol buvo 
tik žaidimas. Valteris neapkentė šio žaidimo. Jis buvo 
neįdomus ir visiškai nedirgino jam nervų. Kasdien ei- 
davo pratybų, ir kas savaitę būdavo patikrinimai. Val- 
teris dabar buvo instruktorius ir su tokiu pat žiaurumu 
jis keršijo už visas kančias, kurias pats buvo patyręs. 
Jis jau tris kartus buvo įteikęs raportą, prašydamas 
atostogų, ir pagaliau jo prašymas buvo patenkintas. 

Jis ėjo plentu medžių pavėsyje. Buvo ramus vaka- 
ras. Žydėjo medžiai, ir obelų žiedų aromatas maišėsi 
su pavasariškais laukų kvapais. Jis galvojo apie Erną 
ir nežinojo, kaip jai už viską atkeršyti, ką ji per tą 
laiką pridarė. Jis nepastebėjo, kad priešais ateina pus- 
karininkis Kalmeinas. Tik kai Kalmeinas buvo visai 
priešais jį, Valteris pakėlė galvą. 

— A, Kalmeinas. 

Kalmeinas nieko neatsakė. Jis sustojo, ir Valteris 
įsmeigė akis į rudus šerius jo panosėje ir nelygiai nu- 
skustą smakrą. Kalmeinas norėjo praeiti pro šalį, bet 
Valteris, nutvėręs už rankovės, sulaikė jį. 

— Mes dar turime suvesti su tavim kai kurias 
sąskaitas, — tarė jis. ž 

Jis pasidėjo ant žemės savo ryšulį ir permetė aki- 
mis plentą. Nieko nesimatė. 

— Eik po velnių, Lorencai, — tarė Kalmeinas. 

Jis pasitempė, nutaisė karišką išvaizdą ir įsmeigė 
akis į Valterį, tartum jie būtų kareivinių kieme. Bet 
Valteris užsimojo ir trenkė jam į veidą. 

— Še, — tarė jis, — čia už anuos laikus. 

Kalmeinas žingtelėjo atbulas ir susigūžė, bet, ne- 
spėjus jam apsiginti, Valteris spyrė koja į klyną. 

— Och kiaulė, — sudejavo Kalmeinas. 

Jis susirietė ir nugara atsišliejo į paplentės medį. 
Keli žiedai nukrito nuo šakos jam ant veido ir mun- 
duro. Valteris pasižiūrėjo, kaip balti ir rausvi Žiedai 
nuriedėjo nuo munduro ir nukrito Kalmeinui po kojų. 

— Lik sveikas, — tarė. 

Jis pasiėmė savo ryšulį ir pro Kalmeiną nuėjo plen- 
tu. Pyktis išgaravo taip pat staiga, kaip ir buvo plyks- 

telėjęs. Kalmeinas neapskųs jo. Ir jis anuomet jo ne- 
skundė. Vadinasi, jie atsiskaitė. 

Bet dar liko Erna, ir jai taip pat jis atkeršys. Ji 
vėl buvo nuvažiavusi pas Peterį į kaimą, ir jis aiškiai 
žinojo, kad jinai jį apgaudinėja, susidėdama su jo bro- 
liu. 

Kitos dienos vakare pasiekęs namus, kieme jis ra- 
do bestovinčią motiną. Ji laikė rankas po melsva bal- 
tadryže prijuoste ir, pamačiusi sūnų, visa nušvito iš 
džiaugsmo. Ji priglaudė galvą Valteriui prie krūtinės, 
ten, kur viršutinė munduro saga. Motina buvo mažesnė 
už jį — jis pasilenkė ir pabučiavo ją. 

— O kur Erna? 

— Viršuj. Ji tavęs dar nelaukė. 

— Taip, — tarė jis. 

Jis paleido motiną ir nubėgo pro ją į namus. Savo 
ryšulį paliko šalia motinos; ji pasižiūrėjo jam iš pas- 
kos ir nusišluostė akis melsva prijuoste. 

Valteris tekinas užlėkė laiptais. Nė nepasibeldęs, 
atidarė svetainės duris. 

— Erna! — pašaukė jis. 

Ji sėdėjo netoli patefono, virš kurio kabėjo foto- 
graiija, vaizduojanti jį su smogiko uniforma. Ten sto- 
vėjo gėlės, nuo jų sklido svaiginantis aromatas. Pro 
atviras balkono duris dvelkė sūrstelėjęs jūros kvapas. 
Erna dailinosi nagus. Ji pašoko, ir pabiro ant Žemės 
visa, kas buvo jai ant kelių. 

— Tu jau čia? 

— Taip, čia. Ar tau nepatinka? 

— Valteri, aš taip laukiau tavęs, kiekvieną dieną 
ir kiekvieną naktį. 

— Ar tikrai? 

— Tikrai. Man buvo taip sunku, taip neapsakomai 
sunku, — tarė ji. 

Jai iš akių tekėjo ašaros, ritosi palei nosį ir rin- 
kosi aplink lūpas. Bučiuodamas jis mėgino jas nu- 
šluostyti ir, apkabinęs per šlaunis, pakėlė ją, o ji žiū- 
rėjo į jį iš aukščiau ir šypsojosi. Šį sykį ji buvo tokia 
patraukli, kad patrauklesnės jis niekada nebuvo jos 
matęs. 

Bet jam vėl dingtelėjo Gertrūdos Bauman laiškai, 
ir jis taip staiga paleido ją iš glėbio, kad ji net atsi- 
šliejo į sieną. Vaza apvirto, ir vanduo išsiliejo ant 
kilimo. 

— O kaip Peteris? 

Jis paklausė palengva, pabrėždamas kiekvieną žo- 
dį, ir jinai jautė jį vis labiau ir labiau nirštant. Pasi- 
lenkė, pakėlė vazą ir surinko išbirusias gėles. 

— Aš noriu žinoti, kaip Peteris! 

— O kas gi jam gali būti? Kodėl tu apie jį klausi? 

— Jeigu aš klausiu, vadinasi, žinau kodėl! 

— Jis sanatorijoje. 

Ji padėjo vazą į vietą, vėl priėjo prie jo ir apka- 
bino jam kaklą. 

— Ar tu pavydi? 

Jam kilo noras trenkti jai į veidą už tokį klausi- 
mą. Kiekvienas jos žodis erzino jį. 

— Peteris sanatorijoje. Nervų sukrėtimas, — tarė 
ji. — Aš jam padėjau. 

Jos sodrus, iš susijaudinimo drebantis balsas skam- 
bėjo prie pat ausies. Jis nesusigaudė, kas čia dedasi. 
Viskas jam atrodė nesuprantama, ir vis dėlto jis žino- 
jo, kad Erna jį apgaudinėjo. 

Kažkas pasibeldė, ir įėjo tėvas. Rankoje jis laikė 
Valterio ryšulį ir padėjo kampe prie durų. Jis pasi- 
sveikino su Valteriu santūriai, mandagiai ir šaltai. 

— Eikite žemyn. Motina jūsų laukia. Pataisė val- 
gyti. Ir uošvė atėjo. 

Jie nusileido žemyn. Ponia Nihagen sėdėjo prie 
stalo. Tai buvo apvalaina moteriškė, atsiduodanti žu- 
vimi — specifiniu uosto kvapu, — rausvo, skaistaus 
veido ir nuolat judančiomis lūpomis. Ji pasakojo apie 
savo dukterį Karlą. 

— Tik pamanykit, Karla užsirašė savanore į ka- 
riuomenę. Ir dabar išvažiuoja į Lenkiją, o jūsų Ger- 
hardas juk irgi Lenkijoje. 

— Taip, pasienio muitinėje Aukštuosiuose Tatruo- 
se, — tarė senoji Lorenc. 

— Man rodos, kad Karla važiuoja į Krokuvą. Tad 
galės jis ją ten aplankyti. 

— Žinoma, galės, — tarė senoji Lorenc. 

Valteris valgė tylėdamas, nesiklausydamas, ką 
tarška uošvė, kuri dabar kalbėjo apie Jurgeną Šimaną 
ir apie tai, kaip karštai jį kadaise mylėjo Karla. 

— Dabar jis, rodos, draugauja su Helena, tas Jur- 
genas, — tarė ji ir pasižiūrėjo į senąją Lorenc, tarsi 
laukdama jos patvirtinimo. Bet senoji Lorenc tylėjo, 
lyg nieko negirdėjusi. 

Valteris sėdėjo tylėdamas. Ernos sesuo jo nedo- 
mino. Ji buvo kitokia negu Erna, tokia trapi, graži 
blondinė. Kadaise, ankstyvojoje jaunystėje, ją mylėjo 
Jurgenas Šimanas, ir brolis Gerhardas linko prie jos. 
Dabar jis Lenkijoje, pasienio muitinėje, o Jurgenas Ši- 
manas tankų dalinyje. Viskas pasikeitė, bet Valteriui 
tas nerūpėjo. Jis tolydžio žvilgčiojo į Erną, kuri nė 
kiek neskubėjo, ir jam atrodė, kad ji tyčia viską vilkina. 

Buvo jau vėlu. Erna kalbėjosi su savo motina, 
tartum ne jis, o ji būtų parvažiavusi atostogų. 

— Aš einu į viršų, — tarė Valteris, — pavargau. 
Pasiutiškai ilga kelionė traukiniu. 

Neatsisveikinęs jis nuėjo prie durų. Čia atsisuko 
ir pasakė: 

— Labanaktis. 

Jis buvo pasiilgęs Ernos. Per tuos kelis mėnesius, 
kai juodu išsiskyrė, jo ilgesys pasidarė stačiai nebe- 
pakeliamas, bet jis neapkentė jos ir kartu norėjo ją 
pakankinti. 

Buvo jau vėlu, kai Erna atėjo į viršų. Jis girdėjo, 
kaip ji atsisveikino apačioje su motina, paskui girdėjo 
jos žingsnius prieškambaryje. Jis sėdėjo balkone atsi- 
sagstęs savo mundurą. Batus buvo nusiavęs ir nusvie- 
dęs į šalį. 

— Kodėl tik dabar atėjai? Manai, kad amžinai ta- 
vęs lauksiu? 

Jis atsikėlė, pagriebė ją už rankos ir prirėmė prie 
sienos. Ji stovėjo prieš jį drebėdama, prasižiojusi, tar- 
tum bijodama artėjančios audros. 

— Jeigu tu dabar nepasakyti man teisybės, išme- 
siu tave pro langą. 

Jis rėkė, ir jo veidas buvo raudonas iš pykčio. Ji 
bijojo jo akių ir, vengdama sutikti jo žvilgsnį, žiūrėjo 
pro langą. Jūra it švininė plytėjo mėnesienoje. Erna 
prisiminė Peterį, mėnulio pjautuvą virš marių ir tą ne- 
užmirštamą rytą. 

— Kas yra Peteriui? Nuo ko jam tas nervų su- 
krėtimas? Ar ne tu dėl to kalta? 

Erna vis dar tylėjo. Jos akys buvo įsmeigtos į 
miegančią jūrą. Ji nesakys, kodėl Peteris išvažiavo į 
sanatoriją. Valteris buvo šalininkas tos politinės sis- 
temos, kurios nekentė Peteris, ir nors ji buvo abejinga 
bet kokiai politikai, tačiau Peterio neišduos. 

Valterio pyktis jos negąsdino. Jis muš ją, ji tai 
žinojo, ir ji sutiks jo smūgius nesipriešindama. Erna 
tylėjo. Dabar jo tonas pasikeitė, ir jis ėmė dergti ją 
paskutiniais žodžiais. 

— Tu esi kekšė, daugiau nieko. 

Jis paleido Erną ir trenkė jai per veidą. Erna pa- 
juto, kaip skausmas nusmelkė visą kūną. Ji stovėjo prie 
sienos, laikydama rankas už nugaros, atstačiusi jam 
veidą. Neverkė kaip anksčiau. Nenorėjo verkti. Tik pa- 
jutusi ant lūpų kraują, šiltą, tekantį kraują, vėl pradė- 
jo virpėti. 

— Dabar aš tau parodysiu, supranti — rėkė jis. 

Jūra išnyko Ernai iš akių. Jis nuplėšė jai nuo gal- 
vos baltą batistinę skarelę, kurią ji buvo užsigobusi jo 
sugrįžimo proga, ir numetė į kampą. Jis draskė jai dra- 
bužius, kol ji liko iki pusės beveik nuoga, paskui staiga 
sugriebė ir, nusinešęs į miegamąjį, numetė į lovą. Pa- 
galvis nusidažė raudonai nuo kraujo, kuris vis dar 
bėgo iš nosies, bet ji nieko jau nebejuto. Jo brutalumas 
atrodė kaip koks sapnas, ir ji vėl jį mylėjo. 

— Valteri,— šnibždėjo,— visa. tai netiesa, ne- 
tiesa. Aš visą laiką tik tavęs laukiau. 

Jis žinojo, kad ji meluoja. Bet dabar, atsikeršijus, 
jam buvo jau vis tiek. 

Paryčiais kažkas pasibeldė. Saulė švietė pro atvi- 
rus langus. Valteris pasikėlė ir užtraukė antklodę ant 
Ernos, kuri miegojo paslika. Jis išgirdo tėvo balsą. 

— Užeik, tėve. Kas atsitiko? 

Pravirose duryse pasirodė tėvo veidas. 

— Tau reikia išvažiuoti, tuoj pat, Prancūzijoje jau 
prasidėjo. 

— Kas prasidėjo? 

— Karas, — atsakė senasis Lorencas, apsisuko ir 
išėjo pro duris. 


Puolimas prieš Prancūziją prasidėjo. Paskui ropo- 
jančius tankus sūkuriais kilo dulkių debesys ir sėdo 
toli lygumose. Buvo karšta, sausa, ir Jurgenas Šima- 
nas juto, kaip burnoje girgžda ore sūkuriuojąs smulkus 
smėlis. Iškišęs galvą iš liuko, jis stovėjo viename iš 
trijų tankų, kurie lydėjo motorizuotą pėstininkų dalinį. 

— Diunkerkas, — sakė kažkas, — mes traukiame 
prie Diunkerko. 

Jurgenui buvo vis tiek, kur jie važiuoja. Jis gal- 
vojo apie Heleną. Nuo ano ryto jis daugiau jos nebe- 
matė. Ji rašė jam laiškus, daug laiškų, bet nė viename 
iš jų nebuvo nė žodžio apie tai, kas jam vienam rūpėjo, 
niekada nė sakinio apie tą istoriją, dėl kurios jis jau- 
tėsi apgautas. Kasdien jis galvojo apie Heleną. Karo 
dalykams jis buvo visiškai abejingas, kaip koks į ne- 
viltį puolęs žmogus. Jis nesidomėjo, kas dedasi aplink. 
Kelyje, kuriuo traukė batalionas, buvo pilna priešo at- 
sitraukimo pėdsakų. Pakelės grioviuose primėtyta šau- 
tuvų, šalmų, virtuvės rakandų. Vidurdienio saulėje ke- 
pė arklio lavonas, užvertęs kojas, tartum šuoliuoda- 
mas. Anglų belaisviai slinko grioviais, susidėję rankas 
ant pakaušio: jų veidai buvo apdulkėję ir purvini. Jie 
pasirodydavo mažais būreliais ir traukdavo vis tolyn į 
užnugarį, kol pagaliau dingdavo dulkių debesy. Į prie- 
šo pusę nuvažiavo kažkoks vokiečių generolas. Jurge- 
nas palydėjo akimis plieninį šalmą, kuris, važiuojant 
mašinai duobėtu keliu, šokinėjo generolui ant galvos. 
Atrodė keistai ir juokingai. Priekyje pokšėjo paskiri 
šautuvų šūviai. Generolas vėl sugrįžo. Šalmas jau ne- 
bešokinėjo ant galvos. Jurgenas atidavė pagarbą, bet 
generolas jo nė nepastebėjo. 

Priekyje vėl pasigirdo šūviai. Batalionas susidūrė 
su priešu. Avangardiniai sunkvežimiai su pėstininkais 
staiga sustojo. 

— Išlipti! — nuskambėjo komanda. 

Jurgenas matė, kaip pėstininkai šokinėja iš sunk- 
vežimių, skleidžiasi rikiuotėn ir bėga į priekį. Jam at- 
rodė, kad tai švininiai kareivėliai, vaikų išdėlioti mūšio 
lauke. Viskas dėjosi mechaniškai ir ramiai. Susišaudy- 
mas priekyje stiprėjo. Jis smarkėjo iš abiejų pusių. 
Jurgenas girdėjo prisišaudančių kulkosvaidžių kaleni- 
mą. Užsidėjęs ausines, jis atsisėdo ant liuko krašto ir 
laukė įsakymo. 

— Ei, Jurgenai, — sušuko kažkas tanko viduje, — 
dabar mes galime išlipti ir pasideginti saulėje. 

Tai šaukė tanko vairuotojas Ešermanas, kartu su 
Jurgenu buvęs tankistų kursuose, žemas, kresnas vy- 
rukas, pagal specialybę elektrikas. Jis beveik visada 
šypsodavosi, ir Jurgenas jį mėgo. 

Salulė dabar spirginte spirgino tanką. Priešais, 
vidury lauko, buvo guotas medžių, ir Jurgenas pro 
juos negalėjo matyti, kas dedasi toliau. Jis žiūrėjo į 
medžių šešėlius. Ant neštuvų du sanitarai pro šalį nu- 
nešė sužeistąjį. Paskui pasirodė daugiau sanitarų ir 
vis daugiau neštuvų. Nė vienas sužeistasis nešaukė. 
Jie gulėjo ant neštuvų iki galvos užkloti gūniomis ir 
tyliai dejavo. Jų veidai buvo geltoni kaip vaškas. Kai 
kurių ir galvos buvo uždengtos. Tai buvo žuvusieji. 

Priekyje ugnis valandėlę nutilo. Stojo nerami tyla. 
Jurgenui pasirodė, kad ten, medžiuose, sučiulbo paukš- 
tis, bet jis pamatė tik keletą varnų, kurie, plačiai su- 
plasnoję, pakilo ir nuskrido užnugario link. Jis palydė- 
jo juos akimis, kaip pirmiau lydėjo anglų belaisvius ir 
generolą. Jo blakstienos lipo nuo prakaito ir purvo. 

Priekyje vėl sutratėjo šūviai, šį kartą smarkiau ir 
tankiau, tartum jie būtų valandėlę nutilę, kad paskui 
dar smarkiau prapliuptų. Vėl ėjo sanitarai, nešini su- 
žeistaisiais ir nukautaisiais. Atrodė, kad viskas čia da- 
roma tvarkingai, kaip pratimų aikštėje. Ešermanas mie- 
gojo tanko viduje. Jurgenas girdėjo, kaip jis knarkia. 
Taikytojas Meleris, technikos mokslų studentas, keikėsi. 

— Kiekgi mes čia dar lauksime! Stačiai pasiusti 
galima! 

Jurgenas nieko neatsakė. Jis laukė įsakymo. Prie- 
šakinėse pozicijose prasidėjo smarki minosvaidžių ug- 
nis. Tai šaudė priešo pabūklai. Vokiečių kulkosvaidžiai 
kaleno kaip pašėlę. | 

Jurgenas galvojo apie Heleną. Kartojosi vis tie 
patys vaizdai, ir jis negalėjo jais atsikratyti. Todėl įsa- 
kymą išgirdo tik tada, kai šis antrą kartą SaEkADElĖ 
ausinėse. 

— Tankai, pirmyn! 

Jurgenas uždarė liuką virš galvos, sukomandavo, 
ir tankas pasileido pirmyn pro tuščius, laukiančius 
sunkvežimius: 1 

Jis nejautė jokio susijaudinimo, tik kažkokį visišką 
abejingumą. 0 

Pro stebėjimo plyšį žiūrėjo į pilką, skalda grįstą 
kelią, kuris bėgo priešais vis greičiau ir greičiau le- 
kiantį tanką. Šūviai vis artėjo. Jis matė kareivius, gu- 
linčius apkasuose. Jų plieniniai šalmai dulsvai spindėjo 
saulėje. Jis matė kalvą, nuožulniai kylančią į horizon- 
tą. Kviečių laukai, žaliuojančios dirvos, o už jų, kalvos 
viršūnėje, vaismedžiai, paskendę žieduose. Ten buvo 
priešo kulkosvaidžių lizdai. Slėnyje, už kalvos, tikriau- 
siai stovėjo minosvaidžiai. 

Tankas išsuko iš kelio ir pasileido per laukus. Jur- 
genas sukomandavo. Jis girdėjo, kaip taikytojas pakar- 
tojo atstumą. 

— Ugnis! — sušuko Jurgenas. 

Pirmą kartą jis šaudė į žmones, bet šaudė pats 
nežinodamas, ką daro. Vienas žydintis vaismedis. kal- 
vos viršūnėje pakilo į orą ir krito žemėn. Kažkoks anglų 
kareivis, iškėlęs rankas ir išskėtęs pirštus, atsistojo vi- 
su ūgiu horizonto fone. Plokščias jo šalmas buvo nu- 
smukęs ant pakaušio. Jis susvyravo, susmuko ir nu- 
griuvo ant vaismedžio kamieno. 

— Tiesus pataikymas, — tarė taikytojas. 

Jurgenas gavo naują įsakymą. Jo tankas, nelauk- 
damas artilerijos paruošimo, turėjo pasiekti kalvos vir- 
šūnę ir sutraiškyti kulkosvaidžių lizdus. Vikšrai žvang- 

telėjo, ir tankas, viską maldamas, ėmė rėplioti į prieš- 
kalnę. Minosvaidžių ir kulkosvaidžių ugnis vėl sustip- 
rėjo. Jurgeno tankas ropojo antrojo kulkosvaidžio link. 
Artėjo vaismedžiai su žiedais aplipusiomis šakomis. 
Kulkosvaidžių šūviai kaleno į tanko šarvus kaip tūks- 
tančiai beprasmių adatos dūrių. Tankas užkopė ant kal- 
vos, kuri kitapus nuožulniai leidosi į pakalnę. Jurgenas 
dabar galėjo įžiūrėti, kur slėnyje yra priešo minosvai- 
džių pozicijos. Tankas pasisuko ir pasileido ant kitų 
kulkosvaidžių lizdų. Iš apkasų pakilo anglų kareiviai. 
Jurgenui atrodė, kad jie šoka priešais jo tanką. Saulė 
spigino akis. Tankas pervažiavo per vaismedį, už kurio 
buvo įsitvirtinęs vienas kulkosvaidis, ir vikšrai sumalė 
baltus žiedus. Jie giliai įsispaudė į žemę. 

Nebebuvo girdėti daugiau jokio įsakymo. Tankas 
stovėjo kalvos viršūnėje. Dabar minosvaidžių ugnis bu- 
vo nukreipta į jį. Jurgenas matė, kaip slėnyje per kvie- 
čių lauką bėga anglų kareiviai. Tankas vėl pajudėjo — 
Ešermanas pradėjo važiuoti, nelaukdamas komandos. 
Jurgenas nieko nesakė. Jam buvo vis tiek, kur eina 
tankas. Jis vėl nurodinėjo atstumus, kaip buvo išmo- 
kęs kursuose, ir jie ėmė šaudyti į priešo minosvaidžius. 

— Ugnis! — lakoniškai komandavo Jurgenas. 

Jis nejautė to neaiškaus susijaudinimo, kuris bu- 
vo pagavęs visus. Žiūrėjo į tuopą, kuri vidur lauko 
melancholiškai tiesė į dangų ilgas rankas. Jis negalėjo 
įžiūrėti, kas ten už tuopos išlėkė į orą. 

Tankas didino greitį. Jurgenas išgirdo taikytojo 
balsą, o Eršmanas pasakė: 

— Greit mes būsime jų pozicijose! 

Jis pasakė tai prislopintu, dusliu balsu. Jurgenas 
nesusigaudė, kas čia dedasi. Viskas prarado savo pras- 
mę. Tuopa priešais ėmė augti vis didyn ir didyn. Jis 
jau nebematė kylančių į viršų šakų, matė tik kamieną. 
Ūmai kažkas krestelėjo, ir Jurgenas atsitrenkė kakta į 
stebėjimo plyšį. Tamsus, benzinu atsiduodantis rūkas 
apgaubė jį. 

— Ugnis, — murmėjo Jurgenas, — ugnis. 

Jis išgirdo, kaip Eršmanas sušuko: 

— Vikšrai nuėjo po velnių! 

— Lisk lauk, lįsk lauk! — šaukė taikytojas. 

Jurgenas stumtelėjo dangtį ir atidarė liuką. Vir- 
šum jo mėlynavo dangus, alsuojantis kažkokia mirtina 
tyla, ir jis pamatė žalius tuopos lapus. Jie visiškai 
nejudėjo ore. 

Jis iššoko iš tanko bokštelio. Staiga virš galvos 
kažkas sušvilpė, suūžė. Tas garsas sudraskė orą, tarsi 
susprogdindamas į daugybę skiaučių. Jurgenas parkri- 
to ant Žemės šalia tanko. Jis nematė, kaip sproginėja 
artilerijos sviediniai, bet juto iš žemės drebėjimo. Pa- 
matė, kaip iš už tuopos pakilo anglų kareiviai. Jie pa- 
šoko iš kviečių lauko ir bėgo prie jo. Jis nežinojo, ar 
jie pasiduoda į nelaisvę, ar puola. Ant rankos jam gu- 
lėjo automatas, jis pašoko, atstatė automatą ir ėmė 
šaudyti į artėjančius kareivius. 

— Ar tu iš proto kraustais? — sušuko kažkas ša- 
limais. Tai buvo Eršmano balsas. 

Jurgenas pats nežinojo, ar jis kraustosi iš proto, 
ar ne. Jį pagavo kažkoks beprasmis siutas. Jis galvojo 
apie Heleną. Jam atrodė, kad jis prarado ją, nespėjęs 
jos pamilti, ir jis šaudė. 

Jis matė, kaip anglų kareiviai ėmė trauktis, matė, 
kaip vienas susvyravo, apsisuko ir griuvo į kviečių lau- 
ką. Paskui ir jis pats prarado nuovoką. Atrodė, kad 
kažkas milžiniška nematoma ranka sudavė į krūtinę. 

— Jurgenai, — šaukė Ešermanas, bet aplink nieko 
daugiau nesigirdėjo, tik dundėjo žemė ir už tuopų spro- 
ginėjo vokiečių artilerijos sviediniai. 

Jurgenas atsipeikėjo po kelių valandų. Jį nešė pro 
tuščius sunkvežimius tie patys sanitarai, kuriuos jis 
plaukeliai kuteno lūpas. Jis mėgino pakelti ranką ir 
nustumti gūnią, bet ranka nejudėjo. Jis nejuto jokio 
skausmo. Erzino tik musės, zirziančios aplink veidą. 

Sanitarai nunešė jį į perrišimo punktą. Dabar Jur- 
genas pajuto karo kvapą, kurį kaip tik taip ir įsivaiz- 
davo. Karbolio, kraujo ir prakaito, dulkių, purvo ir be- 
prasmio didvyriškumo kvapą. Besileidžianti saulė rau- 
donavo virš laukų. Sanitarai plušėjo aplink jį. Jis užsi- 
merkė ir vėl neteko sąmonės. 

— Puskarininkis Simanas! 

Jurgenas girdėjo tą kimų, tolimą, lojamą balsą, 
bet jo nepažino. Jis nežinojo, kiek laiko išbuvo be są- 
monės. Saulė dar teberaudonavo virš laukų. 

— Jūs narsiai kovėtės, Simanai! 

„Narsiai?“ — pagalvojo Jurgenas ir nesuprato, ką 
tas norėjo pasakyti. Jam buvo gėda, kad jis šaudė, 
šaudė be jokio reikalo, pagautas beviltiško pykčio. 

Jis atsimerkė ir pamatė munduro sagas, antpečių 
pyneles ir aukščiau švariai nuskusto smakro šalmo kraš- 
tą. Salmas nešokinėjo ant galvos kaip priešpiet, kai 
duobėtu keliu generolas važiavo automobiliu. 

— Jūs nusipelnėte Geležinio kryžiaus, — tarė ge- 
nerolas. 

—- Ką aš su juo veiksiu? — sušnibždėjo Jurgenas, 
bet generolas nesuprato jo žodžių. Jis tik matė, kaip 
sužeistasis pajudino lūpas, ir pagalvojo, kad tai suti- 
kimo ir pasididžiavimo ženklas. 

Bet Jurgenas galvojo apie Heleną. Jis nusišypsojo, 
ir generolas, už kurio nugaros dabar leidosi saulė, ne 
taip viską suprato. 


Kuopa žygiavo atsilapojusi apykakles, atsiraitoju- 
si rankoves, šalmai kabojo prie diržų, šautuvai ant kak- 
lo. Valteris Lorencas žygiavo savo būrio priešaky, at- 
statęs smakrą, visas įraudęs. Kaimely, kur jie buvo 
apsistoję, jis vakar per daug įtraukė vyno, raudono 
kaimiško vyno. 

„C'est la vie!“, — jam atsisveikinant, pasakė pran- 
cūzė. Jis praleido pas ją vieną naktį. Tai buvo nedi- 
dukė, apvali moteriškė, ir ji taip elgėsi su juo, kaip 
Erna niekada nedrįsdavo elgtis. 

„C'est la guerre“, — pasakė ji gūžčiodama pe- 
čiais,' kai Valteris pas ją apsistojo, o tarp „C'est Ia 
guerre“ ir „C'est la vie“ buvo pralėbauta naktis, po 
kurios ir dabar dar plyšo galva. Toks yra karas, gal- 
vojo jis, ir toks yra gyvenimas: žygiuoti, dainuoti, gerti 


I! Toks yra gyvenimas (pranc.). 
2 Toks yra karas (pranc.). 

vyną, raudoną prancūzišką vyną, kuris atima jėgas ir 
žadina geidulį. 

— Heike! — suriko Valteris. 

Vienas kareivis, pavargęs inteligentiškos išvaizdos 
vyriškis, išėjo į priekį. 

— Ką jūs veikėte šiąnakt? 

— Miegojau, pone puskarininki. 

— Ak, miegojot, — nusijuokė Valteris. Jis nemie- 
gojo, nė minutės nesudėjo akių. Jis didžiavosi ir dė- 
josi esąs tikras vyras, ir puolimo kvaitulys svaigino 
jį. Hefkė buvo homoseksualistas. Valteris žinojo, bet 
tas jam nė kiek nerūpėjo. 

— Hefke, — tarė jis, — jums dažniau reikia gu- 
lėti su bobomis. Kiekvieną naktį vis su kita, ir tada 
jūs vėl tapsite normaliu žmogumi. 

— Klausau, pone puskarininki. 

Valteris nusijuokė. Tai buvo duslus girto Žmogaus 
juokas. Valteris trenkė vynu ir pralėbauta naktimi. 

— Na, nešdinkitės, — tarė jis. — Juk vis tiek jūs 
nieko negalite. 

Valteriui nenusisekė su ta nediduke, apkūnia pran- 
cūze. Paskutinę minutę ji tėškė jam per snukį ir pa- 
bėgo. Tai buvo geras antausis, jis ir dabar jį tebejau- 
tė ir galvojo: „C'est la guerre“. Erna niekada nebūtų 
drįsusi taip padaryti. Ji su viskuo sutikdavo, minkšta 
ir lanksti. Ji buvo kaip guma ir vis dėlto jį apgaudinė- 
jo. Jis apsigręžė ir nusijuokė. Už nugaros juokėsi ka- 
reiviai iš to, ką jų puskarininkis buvo pasakęs Heikei. 

— Suk: kairiau! — sušuko kažkas priešaky kolo- 
nos, ir kuopa pasidavė į kairę, arčiau paplentės medžių, 
kur buvo negrįstas kelias. Smėlio ir dulkių kamuoliai 
kilo nuo batų ir gulė ant veidų ir drabužių. Priešaky 
pasirodė kažkoks tankas. Jis palengva slinko išilgai 
žygiuojančios kolonos. Ant tanko sėdėjo leitenantas su 
sužeista ranka. 

— C'est la guerre! — sušuko Valteris. 

— Prisiputusi kiaulė, — tarė leitenantas ir nusi- 
suko į šalį. 2 

Laukuose ir paplentės grioviuose sėdėjo prancūzų 
pabėgėliai; seniai, moterys ir vaikai; juos pavijo ir 

pralenkė priešakiniai vokiečių daliniai. Apatiški, pur- 
vini, jie sėdėjo ir žiūrėjo į žygiuojančius kareivius. 
Grioviuose gulėjo nuo kelio nustumti lengvieji auto- 
mobiliai, sulaužyti brikai, vaikų vežimėliai, ryšuliai. 
Geltonplaukė, mėlynakė mergytė pribėgo prie Valterio 
ir įsitvėrė jam į ranką. Ji kažką sakė jam, bet Valteris 
nieko nesuprato ir nustūmė ją atgal į griovį, kur ji ir 
liko verkdama sėdėti. 

„Visos šilainės plotuos medžioti man valia“, — 
dainavo kuopos priešaky, ir Valteris taip pat ėmė dai- 
nuoti. 

— „„...medžioti man valia“. 

Jis dainavo, nors gerklė buvo visiškai sausa. Pa- 
kelėmis tęsėsi vynuogynai, nedidelės kalvos, apaugusios 
miškais, o saulė spigino ir smelkėsi per drabužius. 

Jie žygiavo kiaurą dieną, kol visiškai sutemo. Tik 
trumpai kelis kartus buvo sustoję poilsio. Pagaliau iš- 
naktomis užėmė naujas pozicijas kažkokios upės slė- 
nyje. Anapus upės, ten, kur karklais apaugęs krantas 
stačiai kilo aukštyn, buvo įsitvirtinę prancūzų pėsti- 
ninkai. Rytoj jie turėjo būti iš ten išstumti. Desantinės 
valtys jau stovėjo paruoštos tankiame karklyne. 

Slėnyje buvo vėsu, ir kareiviai, iškankinti ilgo žy- 
gio ir karštos saulės, sukrito ant drėgnos žemės. Val- 
teris Lorencas sėdėjo šalia valties, su kuria jo būrys 
turėjo rytoj forsuoti upę. Greta gulėjo Haikė ir pus- 
karininkis Kalmeinas, su kuriuo jis vėl buvo susitaikęs. 

— Oho, — pasakė Kalmeinas, trečią kartą patrau- 
kęs iš gertuvės, — kur tu jo gavai? 

— Iš vienos nedidukės, storulės prancūzės. 

Tardamas žodį „storulės“, Valteris pliaukštelėjo 
liežuviu. Jis paėmė iš Kalmeino gertuvę, pakliukino 
tamsiai raudono stipraus vyno ir pradėjo pasakoti apie 
prancūzę. Kalmeinas susikeitęs kojas sėdėjo priešais ir 
klausėsi išsižiojęs. 

Viskas dabar atrodė kitaip, negu buvo iš tikrųjų. 
Jis visai nenutraukė jai drabužių, ji pati nusirengė ir 
jam atsidavė. Jis užmiršo papasakoti apie antausį, ku- 
rio vis negalėjo užmiršti. „C'est Ia vie“, — pasakė ji, ir 
jis tarė; 

— C'est la vie. 

Bet Kalmeinas nieko nesuprato. 

Anapus upės, kažkur aukštupio link, nuaidėjo keli 
šūviai. Naktis buvo tyli ir tamsi. Tik žvaigždės, susi- 
spietusios viena prie kitos, spindėjo birželio danguje. 
Ištįsęs, liesas Heikė kažką sumurmėjo, ir Valteris at- 
kišo jam gertuvę. 

— Tavęs turbūt nedomina prancūzų bobos, ar ne? 

— Taip, — tarė Heikė, — aš nepaliesčiau jokios 
prancūzės. 

— Jokio prancūzo, norėjai pasakyti! 

— Tegul bus ir taip, jei norite, — tarė Heikė. 

Kalmeinas nusijuokė. Tai buvo kvailas, duslus 
trūukčiojantis juokas. 


— Karas yra karas, — tarė jis. 

— Keista, — vėl prabilo Hefkė, — bet man atro- 
do, kad aš rytoj nepasieksiu ano kranto. 

— Niekus pliauški, — tarė Valteris, — tik nepra- 


dėkit svaičioti visokių nesąmonių. 

Jis išgėrė, kiek dar buvo likę vyno, ir parvirto 
aukštielninkas. Buvo pavargęs, o stiprus raudonvynis 
apsvaigino jį. Dabar jis prisiminė Erną ir tą trumpą 
naktį, kai mušė ją. 

Laukuose čirpė žiogai. Tai buvo įprasti tokių naktų 
garsai. Paukščių kelias švytėjo danguje kaip koks to- 
limas baltas rūkas. Rytoj mes užkariausime Prancūzi- 
ją, galvojo Valteris, o poryt Angliją, Europą, paskui 
Afriką, Indiją. Visur pilna moterų ir nuotykių. Argi 
sulyginsi ta+ su siauru kažkokios laivininkystės konto- 
ros pasaulėlu, vedybinio gyvenimo nuoboduliu, amžinai 
vienoda kasdienybe? Jis išgirdo tolstančius Kalmeino 
žingsnius, o paskui vėl Hefkės balsą: 

— Pone puskarininki, ar pranešite mano žmonai, 
jeigu rytoj man kas atsitiktų? 

— Ar jūs turite žmoną? 

— Taip, — tarė Heikė, — Stetine. 

— Ar ji ištikima? 

— Šito aš iš jos ir nereikalauju, — tarė Heikė. 

Jis patylėjo valandėlę. Buvo tylu. Valteris girdėjo 
jo alsavimą. 


73 


— Ir mano motinai, — išgirdo jis Heikės balsą. 

Valteris pagalvojo apie savo motiną. Prisiminė, 
kaip graudžiai ji verkė, kai jis turėjo išvažiuoti, ne- 
baigęs atostogų. Erna tada neverkė. Ji tik stovėjo ir 
nuolankiai, kaip priluptas gyvulys, spoksojo į jį. Jis 
apsivertė ant kito šono ir pasidėjo po galva ranką. 

— Nekalbėkite tokių nesąmonių, Heike, — sumur- 


mėjo, — ryvoj Prancūzijai galas, rytoj mes laimėsime. 
O gal jūs abejojate? 

— Ne, — tarė Heikė, — dėl Prancūzijos neabe- 
joju! 


Valteris užsisvajojo apie tą nedidukę, storulę pran- 
cūzę, kuri nuo jo pabėgo. Jos oda buvo šaltai žvilganti, 
balta, beveik kaip Ernos. Jis vėl prisiminė Erną, ir tos 
mintys sudirgino jį. 

O po dviejų valandų pradėjo šaudyti vokiečių ar- 
tilerija. Jie gulėjo kovos parengty šalia savo valčių ir 
laukė, kol baigsis artilerijos uraganas ir pasigirs įsa- 
kymas pulti. 

Dangus raudonavo, buvo vėsu, ir žiogai, visą naktį 
čirpę, dabar tylėjo. Tik griaudėjo artilerija ir aname 
krante sproginėjo sviediniai. Valteris žvilgtelėjo į ilg- 
šį, džiūsną Heikę. Sis buvo baltas kaip popierius. 

— Heike! — sušuko Valteris. 

Heikė pakėlė galvą ir pasižiūrėjo į jį liūdnu, skaus- 
mingu žvilgsniu. Tai buvo toks pat žvilgsnis, kaip Er- 
nos, kai jis mušė ją ir ji negalėjo gintis. 

— Na, pasitempk, pasitempk, po velnių! 

— Klausau, pone puskarininki, — tarė Heikė. 

Dabar nesijuokė nė vienas kareivis. Brėkštančio 
ryto šviesoje jų veidai buvo kupini nerimo ir išblyškę. 
Kalmeinas su savo būriu gulėjo truputį atokiau. Ir jo 
veidas atrodė pilkšvas po plieniniu šalmu. Spuogų vei- 
de nebebuvo. Prancūzijos saulė išdegino juos. 

Įsakymas pasigirdo tiksliai nustatytu laiku, ir Val- 
teris sušuko: 

— Pirmyn! 

Kai tik valtys nusileido į vandenį, artilerijos ura- 
ganas staiga nutrūko, 

Dangus nušvito. Raudonos debesų juostos žėrėjo 
virš horizonto. Upės vanduo suraibuliavo, nurimo ir 
vėl suraibuliavo. Valčių smaigaliai paniro į vandenį, ir 
kareiviai ėmė šokinėti į valtis. Aplink tiško vandens 
purslai, visi peršlapo. Heikė suklupo, prarado pusiau- 
svyrą, slystelėjo ir iki pažastų įkrito į vandenį. 

— Ak lu, žioply! — sušuko Valteris. Jis pirmas 
norėjo pasiekti aną krantą, bet Kalmeino valtis jau 
skriejo į priekį. 

Toliau, nuo aukštupio pusės, tratėjo kulkosvaidis. 

Priešais buvo visiškai tylu. 

— Ten nėra nė gyvos dvasios, — tarė Valteris. 

Jie ištraukė iš vandens Helkę ir įmetė į valtį. Tas 
sudejavo, bet atsikėlė ir staiga atsidūrė prie Valterio. 

— Ar pranešite mano motinai? — sušuko Hefkė. 

— Idiotas! — sukriokė Valteris. Jis nesitvėrė pyk- 
čiu ir mielai būtų vožęs automatu Heikei per galvą. 
Kitos valtys jau buvo vidury upės. 

Pradėjo šaudyti antras prancūzų kulkosvaidis, bet 
ir vėl šone, kažkur aukštupy. Krantas artėjo. Lengvas 
rūkas gaubė karklynus ir kilo iš pievų anapus krūmų. 

Valteris sėdėjo valties prešaky paruošęs automatą. 
Įdėmiai žiūrėjo į karklyną, bet ten buvo visiškai tylu. 
„Nėra nė gyvos dvasios, — galvojo, — mūsų artilerija 
gerai pasidarbavo“. 

Staiga pamatė, kaip po pirmos kulkosvaidžio seri- 
jos tykštelėjo vanduo, ir išgirdo, kaip užpakaly sušuko 
Heikė. 

— Heike, — tarė jis, ir ūmai krūtinėje kažkas mėš- 
lungiškai susitraukė, tarsi gavus smūgį. Valteris paju- 
to baimę, kuri vis augo ir augo ir pagaliau sukaustė 
kad nesušuktų. 

Matė, kaip atgijo krūmai, bet valtys jau čežino 
akmenuotą pakrantės dugną. 

— Į krantą! — suriko jis. 

Prancūzų kulkosvaidžiai dabar šaudė be paliovos. 
Salvės taškė palei juos seklų vandenį. Valteris pamatė 
Heikę, gulintį vidury valties, užvertusį į dangų vaš- 
kinį veidą. | 

— Taip, aš aplankysiu tavo motiną, — sukriokė 
jis. 

Jį pagavo beprasmiškas pyktis. Jis pyko ant sa- 
vęs, kad pats išsigando. Pamatė Kalmeiną, kuris su 
savo būriu jau gulėjo ant smėlėto kranto ir šliaužė 
atgijusių karklynų link, pamatė savo kareivius, kurie, 
atstatę automatus lėkė per seklų vandenį. Jo valtis ne- 
atsitrenkė į krantą, ji buvo sugręžiota šūvių ir ėmė 
leisti vandenį, nepasiekusi kranto. 

— Pirmyn! — sušuko jis. — Pirmyn! 

Jis stovėjo valties priešaky, išsitiesęs visu ūgiu, 
tekančios saulės nutviekstas. Prieš akis jam vėl iškilo 
prancūzė, jos nuogos krūtys, storos blauzdos, jis vėl 
pamatė Erną, pajuto, kaip tada, kai ją mušė, virpėjo 
jos kūnas, ir be jokio tikslo ėmė šaudyti į ryto aušrą. 

Jis nepastebėjo marokiečio snaiperio, kuris iš už 
karklyno taikė jam į galvą. 

Per valties kraštą Valteris nugriuvo į seklų pa- 
krantės vandenį. Vanduo tykštelėjo, sugurguliavo virš 
jo ir vėl nurimo. Tik batų galai dar ilgai kyšojo iš 
vandens. 

Kuopa užėmė aukštumą anapus upės, apsikasė, ir 
vokiečių artilerija perkėlė ugnį toliau į priekį. Tik pa- 
vakariais Valteris buvo ištrauktas iš vandens. Jam bu- 
vo peršauta galva, bet žaizda jau nebekraujavo. 


Pasienio sargybos būstinė Glodovkoje Aukštuosiuo- 
se Tatruose griaudėjo nuo pergalės šventės triukšmo. 

— Na zdrowiel! — šaukė muitininkai ir kareiviai, 
atsiųsti į muitinės tarnybą, ppatarnaujančiai lenkaitei. 

— Na zdrowie, panowie, — atsakinėjo lenkaitė. Ji 
buvo girta, kaip ir visi kiti. Pilant į stiklus gėrimą, jos 
ranka truputį virpėjo. Sena raudona suknelė, kuria ji 
vilkėjo, buvo pernelyg ankšta jai: šlaunys glaudžiai 
aptemptos, liemuo suveržtas, pilnos krūtys pakeltos į 
viršų. Mergina buvo graži, bet truputį Žžvairavo, ir mui- 
tinės tarnautojai bei kareiviai vadino ją „Žvainakyte“. 


! Į sveikatą! (lenk.). 

— Eikš, Zvainakyte, — sakydavo jie, ir Žvainakytė 
ateidavo, kada tik jie pašaukdavo. Buvo draudžiama 
prasidėti su lenkaitėmis, bet čia, šiame kalnuotame už- 
kampyje, niekas to nepaisė. Ji buvo vienintelė moteris 
pasienio sargybos būstinėje ir neturėjo jokio kito darbo, 
tik Žiūrėti švaros namuose. 

Visuose languose degė šviesos. Abu kareiviai, ko- 
piantys į kalną, matė, kaip girti žmonės dingsta tam- 
soje ir vėl pasirodo. Juodu ėjo labai iš lėto, pavargę, 
užsikorę ant nugaros šautuvus, rankas susikišę į ki- 
šenes. 


— Na ir siaučia jie ten, — tarė vienas. 
— Prancūzija šiandien kapituliavo, — tarė ant- 
ras, — šiandien jie stačiai iš galvos kraustosi. Gavo 


daug degtinės. 

Juodu sustojo. Užpakaly dunksojo Morskoje Oko 
masyvas, 0 priešais, ant kalno, į kurį jie kopė, — Glo- 
dovka. Buvo apie vidurnaktį. Kalnuose tylu. Valandėlę 
jie stabtelėjo, įsiklausę į tylą. Paskui vėl pajudėjo į 
priekį. 

— Kuri dabar valanda, Gerhardai? 

— Po dešimties minučių būsime laisvi, — tarė 
Gerhardas Lorencas. 

Po dešimties minučių turėjo baigtis jų pamaina. 
Jau daugiau kaip pusmetis Gerhardas čia tarnavo. Iki 
šiol nieko ypatingo nebuvo atsitikę. Ilgas pasienio sar- 
gybos ruožas, diena iš dienos tas pats, jokių įvykių, 
naktys su alkoholiu ir be moterų. Tik kalnai jį traukė. 

— Ar tiesa, kad tu išvažiuoji į štabą Zakopanė- 
je? — paklausė Lipskis, jo porininkas, valstietis iš 
Ukermarko. 

— Dar nežinau. Užsirašiau dirbti šoieriu. Jiems ten 
reikia naujo šoterio, bet kol kas dar negavau jokio at- 
sakymo. 

— Na, tikriausiai tau pasiseks, — tarė Lipskis. 

Jis buvo plačiapetis, kresnas, truputį Žemesnis už 
Gerhardą. Juodu gyveno viename kambaryje. 

Išėję į šviesą, krintančią pro sargybos būstinės 
langus, jie nusiėmė šautuvus. Namas buvo pastatytas 
iš didelių tašyto akmens luitų. Sunkios ąžuolinės durys 

panešėjo į vartus, atsidarančius į lauko pusę. Dabar jos 
buvo atlapos. Kažkoks girtas kareivis išsverdėjo į kie- 
mą ir sušuko: 

— Pergalė visame fronte. Valio! Į sveikatą! 

— Bus nieko sau naktelė, — tarė Lipskis. 

Juodu nusijuokė, įėjo į prieangį ir pastatė šautu- 
vus. Gerhardas didžiavosi pergale Prancūzijoje, bet vis 
dėlto džiaugėsi, kad jis čia, kalnuose, saugioje vietoje. 
Jis dar nieko nežinojo apie brolio mirtį, 0 šis jau gu- 
lėjo palaidotas Prancūzijos žemėje, netoli tos upės, ku- 
rią forsavo. 

— Einu dar pažiūrėti arklių, — tarė Lipskis, — 
ar eisi su manim? 

Lipskis visada eidavo pažiūrėti arklių. Nesvarbu, 
kada grįždavo iš sargybos. Juodu apėjo aplink namą. 
Arklidė stovėjo kitapus sargybos būstinės, ten, kur pra- 
sidėjo miškas, ir driekėsi šlaitu iki pat kalno viršūnės. 
Kai Lipskis įėjo į arklidę, abu arkliai atsigręžė į jį. 

— Na, Bėri, — tarė Lipskis ir patapšnojo arkliui 
per strėnas. Jis viską apžiūrėjo, ir arkliai suprunkštė, kai 
juodu vėl išėjo iš arklidės. 

— Namie aš visada taip darydavau, — tarė Lips- 
kis. — Tikra laimė, kad mes turime tuos arklius. 

Sargybos būstinėje dabar skambėjo daina. Perga- 
lės šventė buvo pačiame įkarštyje. Muitinės tarnauto- 
jai stovėjo aplink sunkų, ilgą ąžuolinį stalą ir įraudę, 
įtemptais veidais traukė: „Deutschland, Deutschland 
ūber alles...“ 


— Na, dainuokit! — sušuko sargybos viršininkas, 
kai juodu įėjo į kambarį. 
— Ne, — tarė Lipskis, — aš tai jau nedainuosiu. 


— Jeigu tu nedainuosi, — subliuvo viršininkas, — 
aš tau snukį sutalžysiu. 

Jo griežtas, kariškas balsas trūkčiojo. Lipskis pri- 
sitraukė laisvą kėdę, atsisėdo ir pasiėmė butelį. 

— Į sveikatą, viršininke, — tarė jis. 

Sargybos viršininkas ilgai į jį spoksojo, paskui 
staiga nusijuokė ir taip pat klektelėjo ant kėdės. 

— Jūs kiaulė, Lipski. 

— Galbūt, — tarė Lipskis, — na, į jūsų sveikatą. 

Gerhardas nesuprato savo draugo. Šis visada šiauš- 
davosi prieš. Juk dabar aišku, kad Vokietija laimės. 
visos gerklės, kriokdamas, nepaisydamas melodijos. Jis 
palaikė sargybos viršininką, kuris buvo tikras vokietis 
ir senas kareivis. 

— Lornecai, pilk į gerklę, — tarė viršininkas. 

Gerhardas išlenkė stiklą degtinės, o paskui ėmė 
gerti kas pakliuvo, paskubom, norėdamas pasivyti kitus. 

— Dabar pergalė garantuota, — tarė viršinin- 
kas, — toliau kris Anglija, o paskui kitos. 

— O paskui mėnulis, — tarė Lipskis. 

— Užsičiaupkit, Lipski, jei ne, aš turėsiu jus ap- 
skysti! 

— Gerai, — tarė Lipskis, — o kaip bus su tais 
mažučiais išeikvoji mais? 

— Kokiais išeikvojimais? 

— Na, kai kas man yra žinoma, — tarė Lipskis. 

Sargybos viršininkas vėl visas paraudo. Jis staiga 
atsilapojo apykaklę, tartum jam būtų pristigę oro, įsi- 
stebeilijo į platų Lipskio veidą su mažytėmis užgriu- 
vusiomis akimis ir pakėlė stiklą. 

— Už draugystę, Lipski. 

— Už draugystę, — tarė Lipskis. 

Sargybos viršininkas uždėjo jam ant peties ranką, 
paskui staiga atsistojo ir apkabino jį. Jis truputį su- 
svirduliavo, Lipskis jį prilaikė ir vėl pasodino ant kė- 
dės. Visi nusijuokė, ir tas juokas nuskambėjo per kam- 
barį, pilną dūmų ir alkoholio tvaiko. Gerhardas jautė, 
kaip degtinė pradeda jį veikti. 

— Tegyvuoja sargybos viršininkas! — tarė jis. 

— Valio! Tegyvuoja! — sušuko visi. 

Jie vėl atsistojo ir pradėjo dainuoti. Gerhardas dai- 
nuodamas žiūrėjo į patarnarrjančios lenkaitės kojas, į 
jos kojines su išbėgusiomis akimis ir į apvalius kelius. 
Visi jau su ja gulėjo, tik jis ir Lipskis ne. Lipskis buvo 
jį perspėjęs. Ir nuo to laiko Gerhardas vis bijojo ve- 
nerinių ligų. Jis galvojo apie Karlą Nihagen; ji dabar 
gyveno Krokuvoje, ir jis ketino ją aplankyti. Jos tokios 

pat kojos, kaip ir tos lenkaitės, tokia pat eisena, ir dan- 
tys tokie pat; kai ji juokiasi, eilė baltų dantų atrodo 
kaip poliruoti. 

— Zvainakėle, — sušuko sargybos viršininkas, — 
eikš, sėskis man ant kelių. 

Lenkaitė atsisėdo, klusni, girta ir juokdamasi kaip 
visi. Kiekvienas suprato, kad dabar bus kas nors ne- 
paprasta. Gerhardas apvertė konjako butelį, jo likučiai 
nutekėjo per stalą ir ėmė varvėti ant grindų. 

— Tegu sau būna, — tarė sargybos viršininkas. 
Jis laikė uždėjęs ranką lenkaitei ant kelių, paskui už- 
vertė raudoną paprastutę suknelę ir patapšnojo jai per 
šlaunį. 

— Klausyk, Žvainakėle. Su kuriuo šių berniukų tu 
dar nesi gulėjusi? 

Vėl visi nusikvatojo. Tik Gerhardas paraudo, pa- 
silenkė po stalu ir paėmė butelį, kuris buvo nuriedėjęs 
nuo stalo. 

— Kokios čia dabar kvailystės? — tarė Lipskis. 

Lenkaitė pakėlė akis ir nužvelgė visus, vieną pas- 
kui kitą; vieni nusigręžė nuo jos, kiti kėlė stiklus ir 
sakė: „Į sveikatą“. 

— Na tai su kuriuo gi? — klausė viršininkas. 

— Va su šituo, — tarė lenkaitė. 

Ji parodė ranka į Gerhardą. Gerhardas sutriko ir 
supyko. Visi prapliupo juoktis. Gerhardas atsikėlė ir 
norėjo išeiti, bet kiti jį sulaikė ir vėl pasodino ant kėdės. 

— Niekur neik, — tarė jie, — pats smagumas dar 
tik prasideda. 

Jie vėl pradėjo gerti. Visus pagavo pasiutęs links- 
mumas. Jie atitempė gramotoną, pradėjo vieni su ki- 
tais šokti, ir net Lipskis dabar buvo girtas, kaip ir visi. 
Ant kambario sienų kabėjo moterų aktai, nupiešti kaž- 
kokio demobilizuoto kareivio. Jie lipo ant kėdžių, bu- 
čiavo krūtis ir šlaunis, juokėsi, traukė vieni kitus nuo 
kėdžių ir šaukė: 

— Leisk ir man! 

Lenkaitė tebesėdėjo sargybos viršininkui ant ke- 
lių ir primerkusi blakstienas stebėjo tas orgijas. Staiga 
ji nusliuogė ant žemės, pasitaisė suknelę, kuri vėl buvo 

atsiplėšusi, ir priėjo prie Gerhardo. Pasilenkė įam per 
petį ir pabučiavo. 

— Gal šokti? — sušnibždėjo. 

Gerhardas atsistojo ir išėjo šokti. Jo sunkūs batai 
bildėjo grindimis. Plaukai užkrito ant pakaušio, ir kak- 
toje atsidengė raudonas sandas. Lenkaitė perbraukė per 
jį pirštais. 

— Oho, — tarė ji. o paskui sušnibždėjo kažką, ko 
Gerhardas nesuprato. Jis jau nebegalvojo apie Karlą 
Nihagen Krokuvoje. Visos moterys buvo vienodos, o 
pro alkoholio kvaitulį lenkaitė jam dabar atrodė gra- 
žiausia iš visų. Tiesa, ji truputį žvaira, bet šito jis jau 
nebematė. 

— Eime, — tarė jis, kai jie šokdami pasiekė du- 
ris. Jis atidarė duris ir išbėgo su ja į kiemą. Niekas jo 
nepastebėjo. Lipskis sėdėjo po stalu ir sau panosėj 
kažką niūniavo, o sargybos viršininkas jau miegojo sa- 
vo kėdėje. 

Mėnulio šviesoje Aukštųjų Tatrų kalnai švytėjo it 
stikliniai, o virš jų mirgėjo žvaigždės; miškuose dunk- 
sojo nakties šešėliai. Žolė buvo šlapia nuo brėkštaničo 
ryto rasos. 

Jis parsimetė ją miško pakrašty, bet ji pašoko ir 
nubėgo. Jis nusivijo ją ir pamatė, kad ji stovi atsirė- 
musi į arklidės sieną. 

— Žvainakėle, — pašaukė. 

Ji pasižiūrėjo į jį, ir jis suprato, ko ji čia atbėgo. 
Žemė buvo kieta ir drėgna, o jos suknelė plonytė, sta- 
čiai permatoma. 

— Eime, — tarė jis vėl. Atidarė arklidę ir įsitrau- 
kė ją vidun. Arkliai tyliai prunkščiojo. Atsidavė sau- 
sais šiaudais, arklių prakaitu ir šiluma, sklindančia nuo 
gyvulių. Jis pargriuvo su ja ant šiaudų, girdėjo, kaip 
ji šnibžda lenkiškus žodžius, bet nesuprato jų. Čia buvo 
svetimas kraštas. 

Arkliai sujudo, vienas iš jų atsikėlė, nusipurtė, ir 
prie ėdžių sužvangėjo grandinės. 

— O kiti? — sušnibždėjo jis. — Ar tu nemeluoji? 

Lenkaitė papurtė galvą. Ji buvo apkabinus jam 

kaklą. Šiaudas kuteno nosį. Gerhardas buvo visas ap- 
sunkęs nuo alkoholio, pavargęs ir kone be sąmonės. 

Kai jis pabudo, buvo jau rytas. Saulė švietė pro 
langą, ir Lipskis sėdėjo prie jo lovos ir žiūrėjo jam į 
veidą. 

— Kur aš esu? Kas atsitiko? — klausinėjo Ger- 
hardas. 
sena tuoj pat vėl pranyko. 

— Šiandien rytą aš partempiau tave iš arklidės. 
Žvainakėlė ten tave paliko. 

— Žvainakėlė? 

— Taip, nieko sau kiaulystė! Bet štai tau tele- 
grama! 

Gerhardas pasižiūrėjo į telegramą Lipskio ranko- 
je, ir lūpos jam ėmė virpėti. Jis paėmė telegramą, atsi- 
sėdo ir išskleidė ją. Jo veidas pabalo, akys išsprogo, 
ir telegrama nejučia nuo antklodės nukrito žemėn. 

— Gerhardai, — tarė Lipskis, — kas tau? 

— Mano brolis žuvo. Supranti? 

— Ne, nesuprantu, — tarė Lipskis, — juk mes 
šventėme pergalę! 

Jis atsikėlė, išėjo pro duris, Gerhardą Lorencą pa- 
likęs vieną. 


Obliavimo mašina ūžė, dirbtuvės langai buvo ap- 
nešti pjuvenomis, senasis Lorencas stovėjo prie ma- 
šinos ir kartu su mokiniu leido į ją lentas. Nuo to laiko, 
kai Žuvo jo sūnus, jis ateidavo į dirbtuvę anksti rytą 
ir išeidavo tik vėlai vakare. Jis negalėjo žiūrėti į mote- 
rų veidus, taip pat bijojo ir savo paties skausmo. Jis 
ne kažin kaip vertino Valterį, bet vis dėlto tai buvo jo 
sūnus. Obliavimo mašina sukosi tuščia, akių kampu- 
čiai buvo pilni dulkių, ir mokinys pasilenkė naujos 
lentos. 

— Paimk gi lentą kaip reikiant, nugrubnagi tu, — 
sušuko Lorencas ir, staiga nusijuosęs prijuostę, išėjo iš 
dirbtuvės. 

Jo žmona sėdėjo virtuvėje pasidėjusi ant stalo ran- 
kas, nuleidusi galvą, nejudėdama, be ašarų akyse — 

nuo to laiko, kai buvo gauta žinia apie Valterio mirtį, 
taip ji sėdėdavo kiekvieną dieną. + 

— Elizabeta, — tarė jis, duris pravėręs. 

Ji pakėlė galvą ir taip žiūrėjo, tartum matytų jį 
kiaurai, tartum pravirame tarpduryje nieko nebūtų. 

— Kada jis sugrįš? — sušnibždėjo ji. — Sakyk. 
Juk jis turi sugrįžti. 

— Elizabeta, tu turi su tuo susitaikyti. Jis jau 
nebegrįš. 

— Taip, aš žinau,— tarė ji ir pravirko. Iš akių be 
paliovos sruvo ašaros ir krito ant rankų. Tai buvo jos 
pirmos, raminančios ašaros. 

Jis nežinojo, ką dar jai pasakyti, ir žiūrėjo, kaip 
ji atsikėlė ir nuėjo prie viryklės. Ten praskyrė puodus, 
įpūtė ugnį, ir raudonas suliepsnojusių anglių atšvaitas 
nuplieskė jai veidą. 

— Taip, reiks priprasti, gyvas į Žemę nelįsi, — ta- 
rė. Ji gėdijosi savo ašarų. Vyras tai pastebėjo ir įėjęs 
uždarė duris. Jie neišgirdo, kad kažkas leidžiasi laiptais 
žemyn, ir pamatė tik tada, kai atsidarė durys. 

— Peteri, — tarė motina. Ji paleido iš rankų žars- 
teklį, ir jis žvangėdamas nukrito ant cementinės aslos. 
Peteris pastatė lagaminą prie durų ir apkabino motiną. 

— Stai tu ir parėjai, — sušnibždėjo ji. 

— Argi aš turėjau nepareiti? — tarė jis ir paglostė 
motinai plaukus. Jis pabučiavo ją, ir ji nusišypsojo. 
Jis pasisveikino su tėvu, ir tėvas pasiteiravo, kaip jam 
sekėsi sanatorijoje, kaip jaučiasi. 

— Viskas gerai, — tarė Peteris. 

Jis atsisėdo prie stalo, bet iš jo veido tėvas matė, 
kad toli gražu ne viskas gerai. Peteris vis glostė sau 
plaukus, nervingas, išsiblaškęs, ir nekalbėjo apie Val- 
terį, apie kurį visų pirma reikėjo kalbėti. 

— O kur Erna? Ar ji viršuj? 

— Taip, viršuj, — tarė motina, — užeik pas ją. 

Jis pamažu kopė laiptais, žingsnis po žingsnio, 
tartum skaičiuodamas laiptelius. Po ano ryto pamary 
jis buvo matęsis su ja tik vieną kartą. Tai buvo netru- 
kus po tų trumpų Valterio atostogų. Tada ji aplankė 
jį sanatorijoje, vėl jam atsidavė, aistringai, užmiršusi 

save ir visą pasaulį, tartum norėdama atkeršyti Valte- 
riui už jo brutalumą. 

Jis sustojo prie durų, luktelėjo, ir tik tada, kai pa- 
sibeldus niekas neatsakė, įėjo į kambarį. 

Erna gulėjo ant žalsvos kušetės, pasienyje priešais 
patefoną; virš jos kabėjo paveikslas: ant kalvos kai- 
menė laukinių arklių, susispietusių į krūvą, o tolumoj 
tamsi artėjančios audros siena. Erna gulėjo aukštiel- 
ninka, parietusi kojas, ir jos sijonukas buvo nuslinkęs 
nuo kelių. 

— Kas čia? — paklausė ji nejudėdama. 

Jis stovėjo vidury kambario, kitapus stalo, ir žiū- 
rėjo į Valterio fotografiją. Ji buvo papuošta vainiku. 

— Čia aš, Peteris. 

— Ak, tai tu? 

Ji pasikėlė ir įsmeigė į jį akis. Jis keistai susijau- 
dino, pamatęs, kokia ji pasikeitusi. Jos paakiai buvo 
pajuodę, lūpos išbalusios, tartum be lašo kraujo. Visi 
drabužiai tamsūs: nuslinkęs aukščiau kelių sijonukas, 
stambiais raštais išsiuvinėta palaidinukė ir skarelė po 
plaukais ant pagalvio. 

— Tai tu iš tikrųjų parvažiavai? 

Ji sušnibždėjo tuos žodžius, nežiūrėdama į jį. 

— Taip. Ar nesidžiaugi? 

— Ne, — tarė ji ir vėl atsilošė į pagalvį, paskui 
garsiai sukūkčiojo ir įsikniaubė į gėlėtus rankdarbius. 

Jis prisėdo prie jos ant kušetės, užtraukė ant kelių 
sijonuką, ir ji paklusniai ištiesė kojas. 

— Tu dėl visko esi kaltas, — sušnibždėjo ji, — tu 
vienas. 

— Aš? Kodėl aš? 

— Taip, argi tu nežinai? Nieko nežinai? 

— Ne, — tarė jis. 

Ji apsivertė ir pasižiūrėjo į jį. Kažkas buvo jos 
akyse, ko jis anksčiau niekada nebuvo pastebėjęs: kaž- 
koks kančios, įniršio ir pykčio mišinys. Jam pasidarė 
šalta, ir jis atitraukė ranką nuo jos kelių. 

— Tr tu nežinai, kaip jis žuvo? 

— Ne. 

— Jis puolė tiesiai į mirtį. Jis ieškojo mirties. 

— Ak. Ir kodėl? 

— Dėl tavęs, — tarė ji. 

Jinai vėl pasižiūrėjo į jį ir iš naujo pravirko. Aša- 
ros upeliais tekėjo per skruostus ir nyko ties dreban- 
čių lūpų kampučiais. 

Ką ji sakė, visa buvo jam nesuprantama. Jis nesi- 
jautė vertas to kaltinimo, kurį dabar jam primetė. Jis 
paėmė ją už rankos, bet ji ištraukė. 

— Leisk. Prašau tave, nereikia. 

— Betgi tu jo niekada nemylėjai. Juk visa, ką tu 
kalbi, nesąmonė. 

— Ką tu išmanai, — sušnibdėjo ji. — Jis miręs. 
Ar tu supranti? Jis miręs. Aš niekada sau šito neat- 
leisiu. 

— Bet jis elgėsi su tavim kaip su kokiu šunim! 

— Taip, nes mylėjo mane. Labiau negu tu, daug 
labiau. 

Ji prisitraukė jį prie savęs. Jo galva nusviro šalia 
jos galvos. Jis matė jos ausies spenelį, rausvą ir mė- 
singą, matė jame skylutę, kur paprastai kabėdavo aus- 
karas. 

— Erna, — tarė. Pakėlė galvą, padėjo jai ant krū- 
tinės, ir ji ėmė glostyti jam plaukus. Jis jautė jos švel- 
nią ranką. Dabar ir jis pajuto savo kaltę, savo klaidą 
ir suprato, kad iki šiol gyveno, neturėdamas tvirtos at- 
ramos po kojomis. Uniformuoto brolio fotografija, ku- 
rios Peteris nekentė, kabėjo jam už nugaros. Ji kvepėjo 
laurais, kuriais buvo papuošta. Jis pašoko ir, nesižino- 
damas, ką daro, sustojo prie kušetės. 

— Aš vėl viską sutvarkysiu, Erna, aš užsirašysiu 
savanoriu. 

— Ne, — tarė ji, — ne. 

Jos akys buvo pilnos baimės, gyvuliškos baimės. 
Ji pasikėlė ir ištiesė į jį rankas, tartum bijodama ir jį 
prarasti. 

— Taip ir padarysiu, — tarė jis, — kito kelio man 
nėra. Jie neduos man ramybės. Geriau aš eisiu savano- 
riu. Tada nors čia nebūsiu. 

— Tu vis dar bijai? 

— Taip. Paklausk savo grupenleiterį! 

— Bet aš su juo nebeturiu jokių reikalų. 

— Aš žinau, — tarė jis, nors nieko apie ją neži- 
nojo. Bet jis buvo kaltas jai, kaip dabar buvo kaltas ir 
savo žuvusiam broliui. Ir staiga jį vėl pagavo isteriš- 
kas nervingumas. Jis išbėgo į balkoną, o Erna, pašo- 
kusi nuo kušetės, puolė jam iš paskos. 

— Peteri, nedrįsk taip daryti! 

Jis buvo toj pat vietoj, kur tada stovėjo Valteris, 
kai mušė ją, plėšdamas nuo jos drabužius. 

— Aš vesiu Gertrūdą Bauman, ir bus viskas baig- 
ta, — tarė jis, — viskas baigta. 

Jinai suprato, kodėl jis toks nusivylęs, bet padėti 
nieko negalėjo. Paėmė jo ranką ir stipriai suspaudė. 
Ji stovėjo prie balkono turėklų. Priešais buvo jūra ir 
pilnas žmonių paplūdimys. Atrodė, kad žemėje viešpa- 
tauja taika. Moterys bėgiojo į vandenį ir šokinėjo į 
bangas, Ernos ir Peterio ausis pasiekdavo vaikų juokas, 
baltas smėlis švitėjo saulėje. 

— Niekur nevažiuok, — vėl tarė Erna, — jie dar 
spės tave paimti. 

Lengvas žiemvakarių vėjelis taršė jai plaukus 
smilkiniuose. Peteris ją apkabino. 

— Kodėl tu pasakei, kad aš kaltas dėl Valterio 
mirties? 

— Mes abu kalti. 

— Nemanau, — tarė jis. 

Jis žiūrėjo į vėliavas su svastika, plevėsuojančias 
paplūdimyje ant kabinų, į pergalės ir nusikaltimo vė- 
liavas. Jis neapkentė tų vėliavų ir neapkentė visko, kas 
buvo su jomis susiję, bet ir dabar darys tą patį, 
ką ir visi. Kovos už tai, kam trokšta pralaimėjimo. Jis 
pasisakė Ernai, bet jinai jo nesuprato. 

Juodu sugrįžo į kambarį. Sustojęs prieš brolio 
portretą, Peteris vėl ėmė jį apžiūrinėti, tartum niekad 
nebūtų jo matęs. * 

— Gaila, — tarė jis, ir Erna vėl pravirko ir su- 
šnibždėjo: 

— Neišvažiuok. Aš viena čia neištversiu. 

Ji apkabino Peteriui kaklą ir prisiglaudė. Jos kū- 
nas buvo švelnus ir lankstus, ir ji visa ėmė virpėti. 

Akyse jai nebebuvo ašarų. Atrodė, kad rauda vi- 
sas jos kūnas, ir Peteris juto jos virpulį, bet staiga jam 
viskas pasidarė šlykštu. Jis atstūmė ją ir pasuko prie 
durų. 

— Peteri, — sušnibždėjo Erna. 

Jis stabtelėjo prie durų ir atsigręžė. Permetė žvilgs- 
niu švelnią, šilkinę jos odą, dabar blyškesnę kaip pa- 
prastai, juodą ažūrinę palaidinukę, siaurą sijonuką ir 
įsmeigė akis į kojas. Daugiau jis nieko ir niekada ne- 
palies, kas buvo jo brolio. 

— Tu pati turi rasti sau išeitį, — tarė jis, — visi 
mes turime rasti sau išeitį. 

— Ne, — sušuko ji. 

Bet jo nebebuvo kambaryje. Jis leidosi laiptais, 
vėl automatiškai, tarsi skaičiuodamas pakopas, ir atsi- 
kvošėjo, tik išgirdęs motinos balsą. 

— Ar tu paguodei mūsų Erną? Ji nepaguodžiama, 
vargšelė. Verkia kiauras dienas. 

— Aš padariau, ką galėjau, — atsakė jis ir atsi- 
sėdo prie stalo, kur motina jau nešė pietus. Jis vengė 
jos žvilgsnio. Jinai žiūrėjo ilgai ir įdėmiai, tarsi tirda- 
ma jį. 

— Sakyk, Peteri, juk tarp jūsų nebuvo nieko 
bendro? 

— Tarp ko?- 

— Tarp tavęs ir Ernos? 

— Ne. Ir kaip tau atėjo į galvą? — paklausė jis. 

— Ak, kartais žmogus visokių niekų prigalvoji, — 
tarė ji. 

Motina vėl nusigręžė į viryklę išpilti į dubenį sriu- 
bos. Peteriui pasirodė, kad jos plaukai dar baltesni, 
veidas dar labiau raukšlėtas ir kad vaikšto ji dar la- 
biau susikūprinusi nei paprastai. Bet jis vis dar nieko 
nesakė apie Valterio mirtį. Jam buvo nesmagu apie tai 
šnekėti, ir jis jautė, kad ir motina nenori tokio pokalbio. 


Ovalo formos slėnyje, kur yra Zakopanė, svilino 
vasaros kaitra, Gerhardas Lorencas apsivilko mundurą 

ir išėjo į savo medinio namelio balkoną. Francas Lips- 
kis gulėjo balkone ir nusivilkęs iki pusės deginosi sau- 
lėje. Prakaitas žliaugė jo pilnu, riebiu veidu. Jis, kaip 
ir Gerhardas Lorencas, taip pat buvo perkeltas į Za- 
kopanę, į muitinės štabą. 

— Na, Francai, renkis. Po pusvalandžio turime 
išvažiuoti. 

Francas Lipskis atsikėlė, pasitaisė kelnės ir jėjo Į 
medinį namuką. 

— Aš tuoj ateisiu. Paruošk mašiną. 

— Gerai, — tarė Gerhardas, bet atsisėdo į šez- 
longą, kur pirmiau gulėjo Lipskis, ir įsmeigė akis į 
kalnus, kur uolos b'izgėjo saulėje. 

Daug vandens nutekėjo nuo tos pergalės šventės 
Glodovkoje. Gerhardas dabar dažnai pasigerdavo, kiau- 
ras naktis prasėdėdavo lenkų restoranuose, šokdavo, 
žodžiu, gyveno taip, tarsi pergalės šventė būtų be galo. 

— Ei, Gerhardai, juk tu dar neparuošei maši- 
nos, — tarė sugrįžęs Lipskis, — kas gi tau yra? 

— Nieko, — atsiliepė Gerhardas. 

Jie nusileido į kiemą ir ėmė triūsti prie sunkve- 
žimio, kuriuo turėjo važiuoti į Krokuvą. Gerhardui rei- 
kėjo ten iš karinio sandėlio gauti muitinei odos, o Lips- 
kis turėjo jį lydėti. 

— Ar paėmei degtinę ir cigaretes? 

— Viskas jau supakuota, — tarė Lipskis. 

— Na, tai važiuojam! 

Jie sėdo į sunkvežimį ir išvažiavo iš kiemo. Ger- 
hardas, naudodamasis tomis kassavaitinėmis kelionė- 
mis, muitinės rekvizuotą degtinę ir cigaretes keisdavo į 
odą, kurią paskui už didelius pinigus parduodavo len- 
kų batsiuviams. 

Kol jie Krokuvoje sutvarkė savo reikalus, atėjo ir 
pavakarys. Sunkvežimis buvo pilnas odos. Lipskis sto- 
vėjo gatvėje prie mašinos ir laukė Gerhardo. Blyškus 
mėnulis jau kabėjo viršum stogų, stipriai kvepėjo kaš- 
tonai, ir nesijautė dulkinų gatvių smarvės. 

— Dabar mes dar truputį užsuksime į vieną vie- 
tą, — tarė Gerhardas, išėjęs iš sandėlio. Jis trenkė 
degtinę, 

— Kur užsuksime? — paklausė Lipskis. 

— Pas vieną mano giminaitę. Žinai, — pašėlusi 
boba. 

— Bet juk mums negalima grįžti naktį. 

— Važiuosime rytoj rytą, — tarė Gerhardas, — ar 
ne tas pats velnias? 

Jis išsitraukė iš munduro kišenės motinos laišką 
ir pradėjo ieškoti Karlos Nihagen adreso. Jie važiavo 
per tamsų miestą, pro getą ir sustojo prie triaukščio 
namo naujų statybų rajone. 

Kai juodu užlipo laiptais, Karla Nihagen stovėjo 
tarpduryje. Ji gyveno žydų bute, kuris dabar buvo iš 
jų atimtas ir atiduotas vokiečiams, vermachto tarnau- 
tojams. 

— Karla, — tarė Gerhardas. 

Ji nusijuokė truputį pamaiviškai ir santūriai, kaip 
visada, bet atkišo skruostą, ir Gerhardas jį pabučia- 
vo. Nuo jos dvelkė pudros, tualetinio vandens ir ode- 
kolono kvapas. Tas įkyrus, salsvas aromatas tvoskė jam 
į nosį. Gerhardas supažindino ją su Lipskiu, ir tas ne- 
rangiai, dramblotai nusilenkė. 

— Štai ir vėl mes susitikome, — tarė Gerhardas, — 
stačiai neįtikėtina. 

Jis žiūrėjo į ją, ir jam atrodė, kad ji smarkiai pa- 
sikeitusi. Dabar ji buvo gražesnė, moteriškesnė, ele- 
gantiškesnė. Ne tokia geisminga, kaip jo brolienė Er- 
na, bet tokia pat patraukli. 

— Malonu, kad jūs apsilankėte, — tarė ji, kaip 
visada nutęsdama kiekvieną žodį. — Šiandien aš ruo- 
šiu vakarienę, suprantama, kuklią, ir jeigu jūs norite, 
galite dalyvauti. 

— Žinoma, dalyvausime, — tarė Gerhardas, bet 
pasijuto labai nedrąsiai, pamatęs daugybę sieninių 
veidrodžių, Čipendeilio stiliaus! baldus ir neseniai iš- 
vaškuotas parketo grindis. Stalas jau buvo apdengtas. 
Įėjo lenkaitė, Karla pasakė jai, ką ji dar turi padaryti. 
Karla ją išsiuntė. Lipskis vis dar tebestovėjo prie du- 
rų ir nedrįso pajudėti su savo kaustytais batais. 


! Čipendeilio stilius —anglų baldų stilius. Jo pradinin- 
kas buvo anglų stalius Tomas Čipendeilis (1718—1779). 

— Nagi įeikite, — tarė Karla. 

— Ne, aš turiu apačioje saugoti sunkvežimį, nes 
rytoj galime neberasti odos. 

Jis išėjo, o Karla išėmė iš spintos butelį konjako, 
pastatė du stikliukus ir pripylė pilnus. 


— Į sveikatą, — tarė ji, — už susitikimą. 
— O kaip tu jautiesi čia, Lenkijoje? 
— Puikiausiai, — tarė ji ir nusijuokė. 


Ji nusijuokė truputį tesiamai, todėl tas juokas nu- 
skambėjo kažkaip neįprastai ir patraukliai. 

— O dabar aš turiu persirengti. Nusisuk ir pa- 
lauk. 

Jis atsistojo prie lango ir ėmė žiūrėti į gatvę. Kar- 
la rengėsi už nugaros. Jis girdėjo, kaip ji vaikšto po 
kambarį. 

— Ar buvai sutikęs Heleną? — paklausė ji. 

— Ne. 

— O Jurgeną? Ką jis veikia? 

— Prancūzijoje jis buvo sužeistas. Gulėjo Frei- 
burge ligoninėje, bet dabar turbūt jau vėl sveikas. Sa- 
ko, jis atostogauja namie. 

— Taip, — tarė ji, — ir aš girdėjau. 

Jis vis dar stovėjo nusisukęs į langą, bet matė jos 
atspindį atvirose veidrodinės spintos duryse dešinėj. 
Matė, kaip ji stovi pusiau apsirengusi ir maunasi ko- 
jines, švelniai ir tingiai lygindama jas ranka. 

— Kiekgi aš čia turėsiu stovėti? — paklausė jis. 

— Kol pražilsi, — atsakė ji. 

Ji vėl nusijuokė, pratisai ir žaismingai. Tik dabar 
tas juokas buvo kažkoks lengvabūdiškas, tuo buvo už- 
sikrėtę visi vokiečiai Lenkijoje. 

— Dėl manęs gali ir žiūrėti, jeigu tau smagu, — 
tarė ji. 

Ji išbėgo į vonios kambarį. Gerhardas palengva 
nusekė jai iš paskos. Ji stovėjo prieš veidrodį, atidžiai 
žiūrinėjo savo veidą ir nusijuokė, kai jis sustojo už nu- 
garos. 

— Argi taip sunku laukti? 

— Sunku. 

— Bet kai kada reikia mokėti laukti, 

— Žinau, — atsakė jis. 

Jų veidai veidrodyje buvo šalia vienas kito. Karla 
nusišypsojo ir priglaudė galvą jam prie kaklo. Ji buvo 
beveik tokio pat ūgio, kaip ir jis. 

— Graži iš mūsų pora, — tarė ji, — Jurgenas 
nustebtų, mus taip pamatęs. 

— Argi tu dar draugauji su Jurgenu? 

— Ne. Jau seniai viskas baigta. Juk jis dabar 
draugauja su Helena. 

Gerhardas mėgino ją apkabinti ir pabučiuoti į nuo- 
g3 petį, bet ji atsigręžė ir išstūmė jį pro duris. 

— Dabar išeik. Man reikia susitvarkyti. 

Jis matė, kaip renkasi svečiai, bet nekreipė į juos 
dėmesio. Atėjo du iždininkai, leitenantas, kuris sukosi 
apie Karlą, ir kelios Karlos kolegės, kurias ji vadino 
draugėmis. 

Jie kalbėjo apie prasidėjusius bombardavimus, apie 
padažnėjusius antskrydžius virš britų salų, apie tai, 
kiek tonų talpos kreiserių nuskandino vokiečių povan- 
deniniai laivai, apie greitą karo pabaigą. 

— Mes laimėsime, — tarė leitenantas, — o gal kas 
abejoja? 

Tai sakydamas, jis pasižiūrėjo į Gerhardą, bet Ger- 
hardas pagarbiai linktelėjo galvą. Karla dabar buvo 
visiškai nebe ta. Ji daug juokėsi, gėrė, ir juo daugiau 
gėrė, juo labiau šėlo. Ji jau nebe taip tęsė Žodžius. 
Gerdama kiekvieną stikliuką, vis šaukė: „Ma zdrowie!“ 
Gerhardas sėdėjo ir žiūrėjo į ją. Jis matė vien ją, bet 
tik po vidurnakčio išdrįso pakviesti ją šokti. 

— Karla, — šnibždėjo jis, — aš tave myliu. 

— Niekų kalba, nepaistyk tokių nesąmonių, — su- 
vapėjo ji, bet nesipriešino, kai jis ją bučiavo, ir šoko 
jo glėbyje nepaprastai geismingai. 

— Poryt aš važiuoju atostogų, Gerhardai. 

Ji pasakė „Gerhardai“, bet, švelniai veblendama, 
taip nutęsė tą žodį, kad jis nuskambėjo kaip „Jeerarai“, 
ir Gerhardas dar stipriau prisispaudė ją. 

— Ak, o tu man nieko nesakei. 

— Tai ir nesvarbu. Aš greit grįšiu. 

Įėjo Lipskis. Jis nedrąsiai sustojo tarpduryje ir 
žiūrėjo į girtą šokėjų porą. 

— O jį mes visiškai pamiršome, — tarė Gerhar- 
das. — Eikš, išmesk stikliuką. 

Lipskis paėmė stikliuką ir išgėrė. 

— Dabar tu eik prie sunkvežimio. Man jau nu- 
sibodo. 

— Gerai, — linktelėjo Gerhardas. — Gal einam 
abu, Karla? 

Ji linktelėjo, ir nespėjo Gerhardas pasakyti Lips- 
kiui nė žodžio, o ji jau atidarė duris ir pirma nubėgo 
laiptais žemyn. Juodu įlipo į sunkvežimio kabiną; be- 
lipant Karlos suknelė pakibo ant bėgių perjungimo ran- 
kenos, pasikėlė, ir Gerhardas norėjo ją pataisyti. 

— Et, tebūna, — tarė ji. 

Ji prisiglaudė prie jo ir leidosi bučiuojama. Buvo 
šilta rugpjūčio naktis, kabinoje atsidavė odomis, kurių 
buvo prikrautas sunkvežimis. Gerhardas pamiršo pas- 
tarąsias savaites, pamiršo visa, kas jį slėgė. Jis buvo 
gerokai įgėręs, o Karla buvo gražesnė už visas mote- 
ris, kurias jis iki šiol pažinojo, ir jau nebesimaivė. 

— Bet juk mes nieko neturime išgerti, — tarė ji. 

— Tai einam atgal į kambarį. 

— Gerai, — sušnibždėjo ji, — einam. 

— Ir tegu lenkai grobsto odą, — tarė jis. 

Jis nusitempė ją, ir jie vėl užbėgo laiptais. Kam- 
baryje buvo baisi makalynė. Leitenantas, jau sudaužęs 
į sieną du stikliukus, ketino trenkti ir trečiąjį. Abu iž- 
dininkai buvo visiškai girtutėliai, ir merginos šokda- 
mos turėjo juos prilaikyti. Tik Lipskis sėdėjo kėdėje 
tiesiai, pasistatęs ant stalo butelį konjako, ir žiūrėjo 
kaip siaučia svečiai. 

— Dabar aš jus visus išmesiu už durų, visus, — 
sušuko Karla, bet ir vėl išėjo šokti su Gerhardu. Lei- 
tenantas supyko ir trenkė į sieną ketvirtą stikliuką, 
garsiai kvatodamas girto juoku; Karla paleido Gerhar- 
dą, priėjo prie leitenanto ir skėlė jam antausį. 

— Se tau, — tarė ji, — o dabar nešdinkis! 

— Kvaila višta, — suvapėjo leitenantas. 

Staiga kambaryje pasidarė labai tylu. Plokštelė 
nustojo grojusi, ir visi pakilo. 

— Bus geriau, jei mes išeisime, — tarė vienas iž- 
dininkas. Jie visi nugarmėjo prie durų ir išėjo. Lipskis 
išėjo paskutinis. Prie durų jis atsigręžė. 

— Aš pasaugosiu odą, Gerhardai, ir palauksiu, kol 
tu ateisi. 

— Gerai. Aš tuoj einu. 

— Tu niekur neisi, — tarė Karla. 

Ji uždėjo naują plokštelę, visai nesirūpindama sa- 
vo svečiais, kurie leidosi laiptais, ir priėjo prie Ger- 
hardo. Jie vėl pradėjo šokti. 

— Kas tau tas leitenantas? — paklausė Gerhardas. 

— Anksčiau mes draugavome, bet jis man nieka- 
da nepatiko, tas leitenantas. 

Ji pasižiūrėjo į jį ir nusišypsojo. Žodį „leitenantas“ 
ji taip nutęsė, kad Gerhardas nesusilaikė ir nusijuokė. 
Jos suknelė buvo nusmukusi nuo peties. Jis dar labiau 
ją atsmaukė ir pabučiavo į nuogą petį. 

— Einam, dar išgersim. Dabar jau kaip reikiant,— 
tarė Karla. 

Ji pasilenkė per stalą ir pasiekė butelį konjako. 
Gerhardas matė, kad ji be liemenėlės. Matyt, jau anks- 
čiau buvo ją nusiėmusi. Jis pakėlė konjako stikliuką, 

Lipskis sėdėjo sunkvežimyje, pasidėjęs galvą ant 
vairo. Jis sapnavo arklius, kuriuos paliko namie. Matė, 
kaip jie laigo po aptvarą. Saligatviu artėjo žingsniai. 
Tai buvo leitenantas, sumanęs vėl grįžti pas Karlą. 
Lipskis pabudo ir pasižiūrėjo į svyruojančią leitenanto 
nugarą. 

— Ei, pone leitenante! 

— Na, — atsiliepė leitenantas, sustojo ir atsigręžė. 

— Pažvelkit ten, aukštyn. Visur tamsu, — tarė 
Lipskis. 

Jis parodė ranka į Karlos buto langus. 

— Žmogau, kaip jūs drįstate! 

— Atsiprašau, pone leitenante, aš iš pasienio mui- 
tinės. 

— Velniai griebtų tas jūsų civilines draugoves, — 
nusikeikė leitenantas ir nuėjo. 


Geležinkelio stotis buvo aptemdyta. Nė vienos švie- 
sos spindulys negalėjo prasiskverbti į gatvę, kur dar 
tebevirė judrus gyvenimas. Buvo devinta valanda va- 
karo. Berlynas užmerkęs akis kiūtojo po vakaro dan- 
gumi. 

Riedėjo traukiniai iš Štetino, Pazevalko, Štralzun- 
do. Cypavo stabdžiai. 

Helena lydėjo akimis baltus garų "debesis, kurie 
ritosi įkandin garvežių po stoties stogu. Ji stovėjo prie 
įėjimo į peroną ir laukė Jurgeno. Išėjęs iš ligoninės, 
kelias dienas jis išbuvo namie pas sergantį tėvą, o da- 
bar visas likusias atostogas turėjo praleisti su ja. 

Akimirkai Helenai pasirodė, kad jai svaigsta gal- 
va. Ji matė, kaip keleiviai plūsta iš traukinio ir po 
melsvu gaubtu apdengta lempute eina pro išėjimą. Ji 
labai atidžiai stebėjo kariškius. Laukiant Jurgeno, jos 
veide atsispindėjo ir džiaugsmas, ir nerimas. 

— Helena! 

Ji išgirdo jo balsą ir staiga pamatė jį patį. Praė- 
jusią naktį iš džiaugsmo ji nebuvo nė akių sudėjusi. 
Paskui visą dieną skaičiavo valandas ir pagaliau mi- 
nutes. 

— Jurgenai! — sušuko ji. 

Ji nubėgo jo pasitikti ir bebėgdama sumaigė rau- 
donų gvazdikų puokštę, kurią buvo jam nupirkusi. Ji 
nekreipė dėmesio į keleivius. Ir štai stovi jis priešais 
ją, kaip jinai ir vaizdavosi. Jurgenas ištiesė rankas, 
tartum norėdamas ją pagauti, o ji puolė prie jo ir pa- 
kibo jam ant kaklo. Nematė, koks išblyškęs jo veidas. 

— Aš tavęs taip laukiau, — sušnibždėjo ji. 

Ji buvo prisikišusi prie pat jo ausies, o gėlės gu- 
lėjo jam po kojų. Jos iškrito jai iš rankų, bet staiga 
jinai paleido Jurgeną ir pasilenkusi pakėlė puokštę. 

— Ar čia man? — paklausė Jurgenas. 

— Tau, Jurgenai. 

Helena atsitraukė per žingsnį ir pasižiūrėjo į Jur- 
geną. Jo balsas buvo tylus, neramus, lyg nebe tas. Ji 
išsigando. Jam ant kaktos blizgėjo prakaito lašeliai, 
burnos kampučiai trūkčiojo smarkiau negu paprastai. 
Jo akys buvo kažkokios padėrusios — anksčiau to ji 
niekada nebuvo pastebėjusi. 

— Kas tau yra, Jurgenai? 

— Nieko. Man negera. 

— Gal tu sergi? 

— Galbūt, — atsakė jis. 

Jis žiūrėjo kažkur pro šalį, į keleivius, einančius 
iš perono, ir pasiėmė savo lagaminą. 

— Eime, Helena, jau vėlu. 

Gėles ji vis dar laikė rankoje. Besinešiojant po- 
pierius suplyšo. Ji atkišo jas Jurgenui ir paklausė: 

— Juk tos gėlės tau, kodėl tu neimi? 

— Ak, tiesa, — tarė jis. 

Jis paėmė gėles ir, išsiblaškęs, nekreipdamas į ją 
dėmesio, pasikišo po pažastim. 

— Atsargiau, nesumaigyk, — perspėjo Helena. 

Tai sakydama, ji pasižiūrėjo į jį, dabar jau nedrą- 
siai, bailiai ir susirūpinusi, bet jos akys vis dar džiu- 
giai spindėjo — štai juodu ir vėl susitiko. 

Jie išėjo iš stoties. Laisvąja ranka Jurgenas laikė 
apkabinęs Heleną. 

— Aš užsakiau taksi. Dabar ne taip jau lengva 
jį gauti, — tarė ji. 

Automobilis, aptemdęs šviesas, važiavo tamsiomis 
gatvėmis. Helena gulėjo Jurgeno glėbyje. Ji perbraukė 
ranka jam per veidą, tarsi kažko ieškodama. Jis pa- 
bučiavo ją tik prabėgom. Ji jautė, kad jam kažkas at- 
sitiko. Jis buvo susijaudinęs, lūpos virpėjo, kakta degė 
karščiu ir prakaitavo. 

— Kas tau yra, Jurgenai? Tu karščiuoji? 

— Taip, atrodo. 

— Tau reikia tuoj pat gulti! 

— Taip, — tarė jis, — reikėtų. 

Jurgeno balsas buvo lyg ne jo ir be jokios šilumos. 

— Ar užsakei viešbutį, Helena? 

— Ne, tu nakvosi pas mane. Aš kalbėjau su šei- 
mininke. Ji leido. 

— Hm, — numykė jis. 

Kažkoks šešėlis įslinko tarp jų. Helena tą jautė ir 
galvojo, kad tai dėl karščiavimo. Ji išsiėmė nosinaitę ir 
lengvai perbraukė jam per kaktą. Paskui, nežinodama, 
ką daryti, nedrąsiai pabučiavo į lūpas. 

— Aš norėjau padaryti tau staigmeną, Jurgenai. 

— Ir padarei. 

— Ar tu patenkintas? 

— Žinoma, — atsakė jis. 

Ji buvo pasidažiusi lūpas. Pirmą kartą jis matė ją 
tokią. Dažai buvo švelniai raudoni su violetiniu at- 
spalviu. Jie tartum švytėjo automobilio prieblandoje. 
Ji pasidažė dėl jo, jis žinojo. Ji atkišo jam lūpas, ir jis, 
toks išsiblaškęs, vos palietė jas. 

— Ak, Jurgenai, kaip aš tavęs pasiilgau. 

— Aš irgi, — tarė jis, bet žiūrėjo pro šoninį taksi 
langą į baltai nudažytą šaligatvio pakraštį, kuris kaip 
koks ilgas švytintis siūlas bėgo tamsoje pro šalį. 

Jie išlipo iš taksi ir įėjo į tamsų vestibiulį. Hele- 
na nuomojo kambarį ketvirtame aukšte. Jie pamažu 
kopė laiptais, ir štai Jurgenas sustojo ir pastovėjo įsi- 
kibęs į turėklus. Helena jį prilaikė. 

— Ar čia vis dar nuo sužeidimo, Jurgenai? -— 
paklausė Helena, bet jis tik papurtė galvą ir nieko 
neatsakė. 

Kai juodu pasiekė kambarį, jis susmuko ant ku- 
šetės ir pasirėmė rankomis galvą. Tai buvo nedidelis, 
ketvirtainis kambariukas su langais į užpakalinį kie- 
mą. Čia stovėjo tik būtiniausi baldai: spinta, lova, ku- 
šetė ir du krėslai. Bet stalas buvo apdengtas balta 
staltiese, ant jo stovėjo gėlių puokštė, o iš anksto pa- 
ruoštuose stikliukuose atsispindėjo nuo lubų krintanti 
šviesa. 

Helena stovėjo prieš Jurgeną ir ranka perbraukė 
sau per akis. 

— Gal tau iškviesti gydytoją, Jurgenai? 

— Nereikia, ir taip praeis. 

Ji matė, kaip jis išsigando, išgirdęs žodį „gydyto- 
jas“. Ji atsiklaupė priešais, paėmė už rankų ir pasižiū- 
rėjo į akis. 

— Tai ką gi man daryti, Jurgenai? 

— Aš eisiu gulti, — tarė jis. 

Iš jos pilkų akių buvo matyti, kaip ji dėl jo bai- 
minasi. Susitikimo džiaugsmą užtemdė baimė ir nusi- 
vylimas. Ji negalėjo sulaikyti smaugiančių ašarų. 

— Tik neverk, — tarė jis, — kaip nors praeis. 
Rytoj rytą aš nueisiu pas gydytoją. 

Jis pasakė tai iš lėto ir labai sunkiai. Jo kaktą vėl 
išpylė prakaitas. Jis sučiaupė lūpas, kad jos vėl neim- 
tų virpėti. 

— Ar tau ką skauda, Jurgenai? 

— Ne, aš ir pats nežinau, kas man yra. 

— O gal tu nori valgyti? 

— Ne, aš visai neturiu apetito, — tarė jis. 

Ji pamatė, kad jį krečia šaltis. 

— O dieve, tu iš tikrųjų turi karščio. Palauk, aš 
tuoj viską paruošiu. Tau reikia gulti. 

Ji ėmė vaikščioti po kambarį, kloti lovą, ir vėl bu- 
vo kupina energijos, dėl kurios ji Jurgenui taip patik- 
davo. Ji nebeverkė. 

— O kur tu miegosi, Helena? 

— Aš pasiklosiu ant kušetės. Man bus gerai, — 
tarė ji. 

Bet ji negulė. Pridengusi stalinę lempą, ištisas 
valandas sėdėjo prie lovos ir' žiūrėjo jam į veidą. Jur- 
genas daugiau jos nepabučiavo ir nepalytėjo, tarytum 
ji būtų jam neliečiama. 

— Kas gero namie, Jurgenai? — paklausė ji. — 
Ar tavo tėvas pasveiko? 

— Viskas po senovei. Tėvas visada skundžiasi ke- 
penimis, — atsakė Jurgenas. 

Jis gulėjo užsimerkęs. Pailgas, siauras jo "veidas 
buvo dar liesesnis nei paprastai ir kažkoks liguistas. 

— O kaip pas mus? Ar ten viskas gerai? Ž 

— Jie vis dar gedi Valterio, o Peteris išėjo sa- 
vanoriu. 

— Zinau, — tarė ji. — Matyt, dėl Ernos. Juk da- 
bar ir Karla buvo namie. Ar tu ją matei? 

— Mačiau. 

— Sako, Krokuvoje jai gerai sekasi? 

— Ji labai pasikeitusi, — atsakė jis. 

Helena matė, kad paminėjus Karlą, Jurgenas su- 
triko, bet neatkreipė į tai dėmesio. Jis nusisuko į sieną 
ir nutilo. Kambaryje buvo labai tylu. Stikliukai tebe- 
stovėjo ant stalo neliesti, ir Helena atsistojo, paėmė 
gėles ir padėjo ant naktinio staliuko prie lovos. Tai 
buvo gvazdikai, kuriuos ji nupirko Jurgenui, ir jų spal- 
va buvo tokia pat, kaip ir jos lūpos. 

Jurgenas nubudo anksti rytą. Helena naktį buvo 
užsnūdusi, nubudusi ir vėl užsnūdusi. Nuo ilgo sėdėji- 
mo skaudėjo strėnas. 

— Ar tau geriau, Jurgenai? 

— Nelabai. 

— Bet truputį geriau? 

— Taip, truputį geriau, — atsakė jis. 

Ji pargriuvo kniūpsčia ant lovos ir įsikniaubė į 
pagalvį. 

— Aš taip pavargau, — sušnibždėjo ji, — taip 
pavargau. 

— Tai eik gulti, — tarė jis. 

Ji tikėjosi kitokio atsakymo, bet Jurgenas nepra- 
tarė daugiau nė žodžio. Jis nekankino jos netgi pavy- 
duliavimu. Dabar jai būtų patikę, jei nors kiek jis apie 
tai būtų kalbėjęs. Nuo jo dvelkė kažkoks bauginantis 
šaltumas, ir ji nežinojo kodėl. Ėmė abejoti jo meile, 
bet vis tiek troško, kad jis būtų su ja švelnus. 

O jis nejudėjo. Jo akys buvo apsiblaususios, jis 
spoksojo į lubas, tartum kažką svarstydamas ir nega- 
lėdamas išsiaiškinti. Helena pravirko, ir jos ašaros la- 
jie išėjo į gatvę. Švietė saulė, ir Helena vilkėjo vasa- 
rine suknele, nors jau ir rudenėjo. Suknelė buvo trum- 
pom rankovėm, ir Jurgenas matė, kaip gražiai įdegu- 
sios jos rankos. 

— Tu dažnai būdavai tyrame ore, Helena? 

— Taip, — atsakė ji, — visada, kai tik turėdavau 
laiko, o be tavęs aš turėjau daug laiko. 

Jurgenas paėmė iš jos portfelį, kaip anksčiau vi- 
sada darydavo, ir jie nuėjo triukšmingomis gatvėmis. 
Jis buvo su uniforma, kilpoje ant krūtinės įsisegęs juo- 
dą baltą raudoną juostelę. Helena paklausė, kur jo Ge- 
ležinis kryžius, ir nusišypsojo. 

— Kodėl tu nenusivilkai uniformos? 

— Negalima be uniformos. 

— Ar tu niekada nedarai to, kas negalima? 

Jis atitraukė ranką, ir valandėlę jie ėjo tylėdami 
šalia vienas kito. Helena pastebėjo, kad jis išblyško ir 
kad jį vėl krečia šaltis. 

— Tu tuoj pat eisi pas gydytoją, girdi, tučtuojau, 
Jurgenai! 

— Gerai. 

— Ir aš eisiu kartu. 

— Ne, jokiu būdu, — užprotestavo jis. 

Jis sustojo ir pasižiūrėjo į ją tokiu žvilgsniu, tar- 
tum ji būtų reikalavusi kažko neįmanoma. Jo akyse 
buvo matyti baimė, netikrumas, ir Helena jautė, kaip 
baisiai jis kankinasi. Ji nudelbė akis į gatvės asifaltą. 

— Aš noriu tau tik gero, Jurgenai. 

— Taip, aš žinau, bet dabar tu eisi į universitetą. 

— Kodėl tu toks irzlus? — paklausė ji. 

Helena jautėsi užgauta. Ji manė, kad jis vesis ir 
ją pas gydytoją, o paskui palydės į universitetą. Ji ap- 
sigręžė ir nuėjo, palikusi jį bestovintį. 

— Helena! — sušuko jis. 

Ji girdėjo, kad jis šaukia, ir jautė, kaip beviltiškai 
skamba jo balsas. 

— Eik pas gydytoją, vakare aš pareisiu namo, — 
atsiliepė ji. 

Jis nesivijo. Ji ėjo gatvėmis viena, sustingusiu vei- 
du. Tik pasiekusi Tyrgarteną, pradėjo verkti. 

Jos slaugomas, jis svečiavosi tris dienas. Ir buvo 
vis tas pats. Ji sėdėdavo prie jo lovos ir prabusdavo 
rytą su skaudančia nugara. Jos meilė buvo tik nuola- 
tinis rūpinimasis juo. Kartais jai atrodydavo, kad jis 
tik dumia jai akis. Jis vengė bet kokių glamonių, tarsi 

būtų jos bijojęs. Ji nežinojo, kodėl jis toks, bet kentėjo. 
Kai ji paklausė, ką jam sakė gydytojas, jis kažką su- 
murmėjo išsisukinėdamas ir tuoj pat ėmė kalbėti ką 
kita. 

Trečios dienos vakarą, parėjusi namo, ji rado jį 
pasiruošusį išvažiuoti. Ji visą kelią beveik bėgte bėgo, 
kad tik greičiau vėl būtų su juo. O jis stovėjo vidury 
kambario pasilenkęs prie stalo ir tvarkė savo dokumen- 
tus. Jo lagaminas jau stovėjo prie durų. 

— Jurgenai, tu jau išvažiuoji? 

Ji stovėjo tarpdury, o jis tik kilstelėjo galvą, tar- 
tum dokumentai jam būtų svarbiau negu ji. 

— Taip, reikia. Atostogos jau pasibaigė. Argi aš 
tau nesakiau? 

— Ne, — sušnibždėjo ji. 

— Matyt, pamiršau. 

— Kaip tu galėjai pamiršti? 

Ji žiūrėjo į jį, laukdama, ką jis atsakys. Bet jis 
priėjo prie atdaro lango ir įsmeigė akis į kiemą, kur 
šukavo žaisdami vaikai. 

— Jurgenai, tu kažką nuo manęs slepi? 

— Ne. 

— Tai ką aš turiu daryti, kad galėčiau tau padėti? 

— Nieko. Tu negali man padėti. Aš sergu. Juk aš 
tau sakiau. 

Jis vis žiūrėjo pro atdarą langą. Ji girdėjo vaikų 
balsus ir matė gvazdikus, kuriuos prieš keturias dienas 
buvo jam nupirkusi. Jie stovėjo ant stalo ir jau buvo 
pradėję vysti. 

Helena palydėjo jį į stotį. Abu kalbėjo tik apie 
visiškai nereikšmingus dalykus. Ji nedrįso daugiau jo 
klausinėti. Tik kai traukinys nuvažiavo nuo perono, ji 
pakėlė ranką. Bet jai atrodė, kad jos ranka paraly- 
žiuota. 


Zenitininkų valgykloje tiršti dūmų kamuoliai kilo 
į lubas. Atsidavė lipniu alaus tvaiku ir kareivių pra- 
kaitu. 

— Eilinis Lorencas! 

— Užčiaupk srėbtuvę, — sušnibždėjo Peteris Lo- 
rencas ir pasižiūrėjo į jauną grandinį, sėdintį priešais 
už stalo. 

— Nesiduok provokuojamas, — tarė grandinis. Jis 
buvo melsvų vandeningų akių ir kalbėdamas pašnibž- 
dom švepluodavo. 

Viršila, pašaukęs Lorencą, nusijuokė. Jis stovėjo 
prie bufeto, kresnas kaip Peteris, bet platesnių pečių, 
ir buvo girtas kaip pėdas. Peteris Lorencas žiūrėjo į ar- 
tipilnį alaus bokalą ir tylėjo. 

Štai jau trys savaitės kaip jis čia, ir vis galvoja 
apie Gertrūdą Bauman, kurią taip paskubom vedė, ir 
apie Erną, kurios negali užmiršti. Jis padarė kvailys- 
tę, bet kas padaryta — padaryta, nebeatitaisysi. Nieku 
gyvu nereikėjo eiti jam savanoriu. 

— Eilini Lorencai! — vėl sukriokė viršila. 

— Tegu sau kriokia, — tarė grandinis. 

Grandinis buvo pavarde Kolraušas, prieš karą stu- 
dijavo Rostoke filologiją ir buvo tokių pat pažiūrų kaip 
ir Peteris. Dažnai jie valandų valandas prasėdėdavo 
drauge ir kalbėdavo apie tai, ko abu neapkentė. 

— Hitleris — idiotas, — paprastai pradėdavo po- 
kalbį Kolraušas. O paskui jie svarstydavo, kaip jį rei- 
kėtų nubausti: pakarti, ketvirčiuoti, nukankinti ant ra- 
to — jiems į galvą ateidavo keisčiausių minčių. 

Kartą atsitiktinai tas viršila, kuris dabar stovėjo 
girtas prie buifeto, nugirdo tokį jų pokalbį. Nuo to laiko 
jie buvo jo rankose. Jis gainiodavo juos po kareivinių 
kiemą, ir jie turėdavo daryti, ko tik jis norėdavo, bet 
iki šiol jis vis dar tylėjo. 

Iš profesijos viršila buvo mėsininkas, vardu pavar- 
de Maksas Krauzė. Kai jis pasigerdavo, puskarininkiai 
jį vadindavo „,„Maksiuku“. 

— Vieną gražią dieną jis mus apskųs, — tarė Pe- 
teris. : 

Kolraušas pasižiūrėjo bufeto link ir papurtė galvą. 

— Ne, jis per daug geros širdies, kad galėtų skysti. 

— Tokių žmonių geraširdiškumas tik iki tam tik- 
ro laiko, — tarė Peteris. 

Šiandien jis kiaurą dieną buvo muštruojamas dar 
labiau, nei paprastai, ir dabar sėdėjo toks prislėgtas, 
kad net valgyklos triukšmas jį erzino. Jis vėl prisiminė 
Gertrūdą Bauman ir kaip jinai jį myli, nesulaukdama 
meilės iš jo. Matė jos išverstas akis ir prisiminė, kokia 
ji buvo pasigailėtina tą naktį, prieš jam išvažiuojant. 

Viršila užsisakė dar bokalą alaus. 

— Kodėl neprisistato man Lorencas? — sušuko jis. 

— Nagi nueik tu pas jį, — tarė Kolraušas. Jis 
buvo išblyškęs ir šveplavo labiau nei paprastai. 

— Ne, — tarė Peteris, — tegu jis ateina. 

— Tu galvos netekai, — sušvepleno Kolraušas. 

Juodu pasižiūrėjo bufeto link, kur viršila, sūpuo- 
damas bokalą, jau žengė į salę. 

— Jis eina prie mūsų, saugokis. 

— Tegu sau eina, — tarė Peteris. 

Jo veidas buvo įdegęs ir nuo gyvenimo kareivinė- 
se atbukęs, bet dabar jame vėl atgijo isterija. Peteris 
buvo linkęs į fanatizmą, kaip ir jo brolis Valteris, bet 
isterija jį pagaudavo dėl melancholijos ir skepticizmo. 

— Jis iš tikrųjų eina prie mūsų, — švepleno Kol- 
raušas. 

Jis įsmeigė į viršilą savo mėlynas vandeningas 
akis ir pašoko, pakilo ir Peteris, nenorom ir iš lėto. 

— Jūs, matyt, neprigirdite, Lorencai, a? 

— Taip, pone viršila. 

— Jūs kurčias? 

— Tikrai taip, pone viršila. 

— Nejuokaukit, Lorencai! 

— Aš nejuokauju, — tarė Peteris, — mano ausų 
būgneliai greit sprogs nuo begalinio mokomųjų šau- 
dymų trenksmo. 

— Gerai, — tarė viršila Krauzė ir prisėdo prie jų 
stalo. Jis sudribo kėdėje, kurią jam pristūmė Kvolraušas, 
ir pasidėjo alaus bokalą ant stalo. 


— Klausykite, vyručiai, — tarė jis, — jeigu aš 
šaukiu, jūs turite lėkti kaip įgelti. Aišku? Kas kas, o 
jūs ypač! 

— Klausau, pone viršila, — sušvepleno Kolraušas. 

— O kodėl mes ypač? — paklausė Peteris. 

— Man rodos, jūs turėtumėt tai žinoti, Lorencai? 
O gal jūs norite, kad aš atiduočiau jus išketvirčiuoti? 
O gal įsprausti į ratą? 

— Į kokį ratą, pone viršila? 

— Tik jau ne į dviračio, žioply! — tarė viršila ir 
nusiraugėjo. 

Po stalu Kolraušas įspyrė Peteriui į blauzdą. Jis 
merkė atsargiam būti, bet Peteris pakėlė savo bokalą 
ir užsveikino viršilą. Tas įbedė į jį akis, tarsi Peteris 
būtų padaręs kokį netaktą, ir pasakė: 

— Jeigu čia kas ir užsveikins, tai tik aš, Loren- 
cai! Jūs esate tik eilinis, velniai jus griebtų, ir dar 
žmoniškai vaikščioti nemokate. Ir apskritai, ar jūs ka- 
da mokėtės vaikščioti? 

— Taip, pone viršila, motina mokė. 

— Niekų pasaka, — tarė viršila, — motina neiš- 
mokys vaikščioti. To išmokti galima tik kariuomenėje. 

Kolraušas įsiteikdamas nedrąsiai sukikeno, bet Pe- 
teris nesijuokė. Jis žiūrėjo į savo bokalą. Alus stikle 
atsidavė kariuomene, puskarininkių korpusu ir tuo šu- 
nišku jo gyvenimu. Jis nekentė to gyvenimo. Jis pakėlė 
galvą ir vėl pasižiūrėjo į viršilą. Viršila garsiai nusi- 
raugėjo ir trenkė delnu į stalą. 

— Na, vyručiai, dabar klokite. Tai ką jūs norė- 
jote jam padaryti, mūsų fiureriui? 

Abu tylėjo. Kolraušas bailiai šypsojosi, ir jo lūpos 
dabar buvo tokios pat melsvos, kaip ir jo akys. Peteris 
užkliudė savo bokalą ir tyčia numetė jį nuo stalo. Bo- 
kalas nukrito žemėn ir sudužo. 

— Kitą bokalą eiliniui Lorencui! — suriaumojo 
viršila. 

Atėjo padavėja, ainešė kitą bokalą alaus ir pasta- 
tė jį Peteriui. Tai buvo stora, jauna moteris, ir viršila 
patapšnojo jai per užpakalį. 

— Nieko sau sėdynė, — tarė jis, — tiktų bet ko- 
kiam jodymui. 

Jis pasižiūrėjo į Peterį, tartum laukdamas, kaip šis 
įvertins sėdynę. Bet Peteris pakėlė savo bokalą ir nu- 
gėrė alaus. Viršila buvo jam atgrasus, dabar jis jautė 
jo niekšišką brutalumą dar labiau nei paprastai. Kaž- 


103 


koks puskarininkis, eidamas pro šalį, sudavė viršilai 
per petį ir paklausė: 

— Na, Maksiuk, kaip sekasi? 

— Puikiausiai. Mokau štai šituos du, kaip reikia 
elgtis su vyresniaisiais. 
| Jis užsigulė ant stalo, pasirėmė alkūnėmis ir įsi- 
stebeilijo Peteriui į veidą. Varstė jį girtu, gyvulišku 
žvilgsniu, ir jo akyse buvo sadizmo, kurio bijojo Pe- 
teris. Jis prisiminė Valterį ir Erną, kurią tas mušė, ir 
dabar žinojo, kodėl ji mylėjo Valterį. Čia, kareivinėse, 
jis tai suprato. 

— Na, vyručiai, drožkite, — tarė viršila. — Ką jūs 
norėjote jam padaryti? 

— Kam tokiam? — paklausė Peteris. 

„— Nagi mūsų fiureriui, mulki. 
 — Mūsų fiureriui nieko nepadarysi, — tarė Pete- 
ris, — tai jis mums daro, ką nori. 

Buvo neprotinga taip kalbėti, bet Peteris nebe- 
galvojo, ką sako. Jis nekreipė dėmesio į Kolraušą, ku- 
ris vėl spyrė jam į blauzdą. Jis buvo įsiutęs, ir viršilos 
veidas tarsi išnyko jam iš akių. Šiame veide jis ne- 
kentė visko, kiekvieno bruoželio. Maksas Krauzė iš 
Štralzundo, mėsininkas ir žioplys, — ir būta čia kam 
pūstis. Peteris spyrė savo sunkiu batu Kolraušui atgal, 
bet pataikė viršilai į blauzdą. 

— Kolraušai, šunsnuki, kaip jūs drįstate! — sušu- 
ko viršila, ir Kolraušas kažką sumikčiojo, bet Peteris 
nieko nesuprato. Viršila atsistojo ir pasilenkė prie Kol- 
raušo. 

— Ech jūs, verši neraliuotas! Juk jūs dar į lovą 
darote! 

Peteris sėdėjo, visas pasviręs į priekį, pasidėjęs 
rankas ant stalo, ir žiūrėjo į viršilą, kuris įpykęs at- 
stūmė kėdę, o paskui pamažu, išskėtęs kojas, vėl at- 
sisėdo. 

— Cigarą viršilai Krauzei! 

Tai sakydamas, jis įdėmiai dėbtelėjo į Peterį. Kai 
padavėja atnešė cigarą, jis piktai nukando galiuką, 
kita ranka patapšnojo jai per užpakalį ir pasakė: 

— Tokio užpakalio niekas pasaulyje dar nėra ma- 
tęs. 

— Ir tokio tipo, kaip jūs, taip pat ne, — tarė Pe- 
teris. 

Jis drąsiai žiūrėjo viršilai į akis, dešine ranka 
mėšlungiškai gniauždamas alaus bokalą. Viršila pana- 
rino galvą kaip jautis. Jis buvo stambus, dramblotas 
vyras, ir jo dvigubas pagurklis buvo uždribęs ant mun- 
duro apykaklės. Peteris pasižiūrėjo į riebalų raukšlę 
ant sprando ir išgirdo sakant: 

— Dar vienas žodis, ir iš jūsų, valstybės išdavike, 
liks tik šlapia vieta! 

Peteris vis dar laikė apgniaužęs alaus bokalą. 
Staiga jis pakėlė ranką ir šliūkštelėjo alų viršilai į vei- 
dą. Visa tai įvyko labai greitai ir netikėtai. Viršila pa- 
šoko, susvyravo, užkliuvo už kėdės kojos ir išsitiesė ant 
grindų. 

Kolraušas pašoko, Peteris irgi atsistojo. Jis pama- 
tė priešais kažkokio puskarininkio veidą, ir tas puska- 
rininkis suriko: 

— Kas čia smogė? 

— Niekas, pone puskarininki, — tarė Kolraušas. 

Viršila kėlėsi nenuleisdamas akių nuo Peterio. Jis 
kėlėsi palengva, įsmeigęs į Peterį paklaikusį, girtą 
žvilgsnį. Tik jau gerai atsistojęs, atstatė krūtinę ir 
griebė kėdės atlošą. 

— Sargyba! — sušuko puskarininkis. 

Valgykloje kilo baisus triukšmas. Visi subėgo prie 
jų stalo. 

— Maksiuk, ginkis! — išgirdo Peteris. 

Jis pamatė, kaip virš galvos švystelėjo kėdė. Ran- 
koje dar laikė tuščią bokalą. Mėgino atšokti atbulas, 
bet užpakalinės kėdės kojos pataikė jam į pečius. Skaus- 
mas nusmelkė nuo galvos iki kojų. Jis truputį susvy- 
ravo ir žingtelėjo atgal, bet kažkas vėl pastūmė į prie- 
kį, ir jis išgirdo už nugaros balsą: 

— Na, duok jam, duok. 

Dabar jis jau nebežinojo, kas aplink dedasi. Pa- 
matė viršilos veidą, pakėlė ranką ir paleido tuščią bo- 
kalą jam į snukį. 

— Och, — sušuko viršila, — rupūžė prakeiktas. 

Bokalas nukrito ant žemės ir sudužo, viršila stvė- 
rėsi už nosies. 

Peteris buvo baltas kaip popierius. Jis griebė nuo 
stalo kitą bokalą. 

Bet nespėjo paleisti. Kolraušas nutvėrė jį už ran- 
kos. Kažkas pačiupo iš užpakalio ir atitraukė, sulaikė 
ir viršilą. 

— Paleiskit, — rėkė viršila, — aš jam žarnas pa- 
leisiu. Aš jam snukį sutalžysiu. Paleiskit! 

Peteris išgirdo tą riksmą ir staiga išsigando. Jis 
nuleido galvą ir žiūrėjo į grindis. Ten gulėjo sudužu- 
sio bokalo šukės. Pamatė tarp vyrų storąją padavėją 
ir išgirdo ją sakant: 

— Na ir kiaulystė. Jis dar patapšnojo man per už- 
pakalį ir buvo taip gerai nusiteikęs, bet jau šitie šun- 
snukiai... aš jau nežinau... jau šitie šunsnukiai. 

Šie žodžiai Peteriui buvo lyg antausis. Aplinkui 
visi nuščiuvo. Jis pamatė priešais plieno šalmus ir iš- 
girdo budinčio puskarininkio balsą. 

— Eilinis Lorencas? 

— Klausau, pone puskarininki. 

— Einam su mumis. 

Peteris apsisuko ir išėjo iš valgyklos. Šalia judėjo 
plieno šalmai, siūbavo šautuvų vamzdžiai, ir jis galvo- 
jo apie Erną, kuri šį kartą negalės jam padėti. Akyse 
stovėjo ašarotas jos veidas. Batų vinys kaukšėjo į ka- 
reivinių kiemo grindinį, o mėnulis kabėjo už kažkokio 
kamino ir žiūrėjo į jį. 


Lietus barbeno į medinio namo stogą. Kalnų vir- 
šūnes dengė debesys, o Zakopanės gatvės ir keliai sken- 
do purve. Buvo šeštadienio popietė. Gerhardas Loren- 
cas gulėjo lovoje. Po vakarykščių išgertuvių muitinės 
štabe jam buvo sunki galva. 

— Kelk! — suriko pro duris Lipskis. 

— Kas atsitiko? 

— Aš sakau tau, kelk. Tučtuojau! Tavęs laukia 
dama. 

— Nesąmonė, — tarė Gerhardas Lorencas ir apsi- 
vertė ant kito šono. Jis prisiminė šviesplaukę šešiolik- 
metę mašininkę, kuri prieš kelias dienas atvyko iš Ha- 
lės, — su ja jis naktį šoko. 

Lipskis stovėjo prie jo lovos. Pakėlė antklodę ir 
staiga vienu mostu nutraukė ją nuo lovos. 

— Na, kelkis, greičiau. Negi leisi damai tavęs 
laukti? 

— Kokiai damai? 

— Nagi pats pamatysi, — tarė Lipskis. 

Gerhardas svyruodamas atsikėlė, sušniuręs, tru- 
putį skaudančia galva, dar neatsigavęs po nakties link- 
smybių. Staiga jis pamatė čia pat Karlą. Ji stovėjo 
tarpduryje ir, tarsi tyrinėdama, žiūrėjo į jį: permetė 
akimis jo basas kojas, striukus marškinius ir nešukuo- 
tą, susivėlusią galvą. 

— Ko gi tu čia, Karla? 

— Norėjau su tavim pasimatyti, — tarė ji. 

Gerhardas stvėrė nuo kėdės kelnes. Jis nežinojo, 
ko griebtis, ir gėdijosi, bet ji nenusisuko. Jis jautėsi 
nesmagiai, varstomas jos žvilgsnio. Po anos nakties 
juodu daugiau nebuvo susitikę, ir štai dabar ji atėjo jo 
aplankyti. Jis nieko nesusigaudė. 

— Na, renkis, renkis, — tarė Lipskis. 

Lipskis su Karla išėjo į koridorių. Gerhardas gir- 
dėjo, kaip jie kalbasi. Lipskis garsiai juokėsi, tarsi 
Karla jam būtų pasakojusi anekdotą. Ji buvo išvažia- 
vusi atostogų. Paskui praėjo kelios savaitės, ir jis nė 
žodžio apie ją negirdėjo. Motina rašė, kad Karla ir 
Jurgenas tuo pačiu metu buvo parvažiavę atostogų, 
kad Peteris vedė Gertrūdą Bauman ir išėjo savanoriu. 
Gerhardas nesuprato, kodėl Peteris taip padarė. Jam 
atrodė — jis tai pasakė ir Lipskiui, — kad šis karas 
tai vieni kuriozai. Jis skubiai apsirengė ir pašaukė 
Karlą. 

— Atleisk, Karla... 

— Už ką aš tau turiu atleisti? — pasakė ji, kaip 
visada maivydamasi ir nutęsdama žodžius. Palengva 
ji atsisėdo ant priešais stovinčios Lipskio lovos ir už- 
sikėlė koją ant kojos. 

— Man reikia su tavim pasikalbėti, Gerhardai. 

— Taip? O kas atsitiko? 

— Juk tu sergi, tiesa? 

— Ką? — nustebo jis. — Iš kur tau atėjo į galvą? 
Aš tikrai sveikas. 

— Ne, tu sergi. 

Ji nežiūrėjo į jį. Rankos nusvirusios ant kelių, 
galva nuleista, tartum jai būtų sunku kalbėti. Aukšta 
pilko megztinio apykaklė siekė jos švelnų, rieboką 
smakrą. Jis žiūrėjo į jos šviesius plaukus, užkritusius 
ant apykaklės. 

— Ką man dabar daryti, Gerhardai? Jeigu tas iš- 
aiškės, aš žuvusi visam laikui. Jie išsiųs mane namo, o 
aš nenoriu namo. 

— Tai eik pas savo leitenantą, — tarė Gerhardas. 

Jis buvo sutrikęs ir įsiutęs, ir ji jautė, kaip jis vis 
labiau verda pykčiu. Jis žiūrėjo į savo batus, nubruk- 
tus palovin. Po vakarykščios nakties jie buvo visi pur- 
vini ir molini. Jis lydėjo namo šešiolikmetę mašininkę 
ir, būdamas girtas, brido su ja tiesiai per laukus. 

— Kodėl tu nesakai teisybės? — sušnibždėjo Kar- 


la. 

Jis vis dar žiūrėjo į batus ir tylėjo. 

— Taip greitai nieko nebūna, Karla. 

— Vadinasi, čia tu kaltas. 

— Taip, — tarė jis, — aš maniau, kad esu svei- 
kas. 


Jo prisipažinimas buvo jai tarsi koks šokas, bet ji 
neverkė, kaip tokiu atveju būtų dariusi jos sesuo Er- 
na. Ji sėdėjo kaip sėdėjusi, pakėlė galvą ir nusišypso- 
jo. Tai buvo skausminga šypsena. Gerhardas susišu- 
kavo plaukus, ir dabar ji pamatė jo kaktoje randą. Jo 
veidas buvo kupinas baimės, ir baimė ją nuramino. 

— Aš pažįstu vieną gydytoją, — tarė jis, — len- 
ką. Manęs jis nesutiko gydyti, bet tave galbūt sutiks. 
Tu juk moteris ir gražesnė už mane. 

Jis bandė nusijuokti, bet iš to nieko neišėjo. Pa- 
šoko ir pradėjo vaikščioti po kambarį. 

— Ar tas gydytojas gyvena čia, Zakopanėje? 

— Taip, jis dirba vokiečių ligoninėje. 

— Ir tu jį pažįsti, Gerhardai? 

— Nelabai, bet galėčiau su juo pakalbėti. Čia vi- 
sas tiekimas mano rankose. Ateina žiema, gal pavyktų 
man jį suvilioti kokiu vagonu anglių. 

— O kaip tu tai padarysi? 

— Čia jau mano reikalas, — tarė jis. Eidamas pro 
šalį, jis užkliudė jai koją, ir koja sujudėjo virpėdama. 
Kambarys trenkė alkoholiu. Lietus truputį aprimo. Kar- 
la dabar matė pro langą kalnus. Jie buvo tamsiai mė- 
lyni. Žemai pakibę murzini debesys tingiai šliaužė uo- 
lomis. Karlą truputį krėtė šaltis. Ji buvo išvargusi, pas- 
tarosiomis savaitėmis besikankindama dėl tos savo 
nelaimės, bet dabar jau nebepriekaištavo sau. Kažkas 
pasibeldė į duris. Įėjo Francas Lipskis ir pasakė: 

— Tave šaukia senis. 

— Dabar? Ko jis iš manęs nori? 

— Tai dėl tos šešiolikmetės vakar vakare. Senis 
susijaudino. 

— Kvailas ožys, — tarė Gerhardas, bet apsiavė 
batus ir apsirengė. Karlą paliko vieną. Ji sėdėjo ant lo- 
vos rankomis parėmusi galvą. Verkė, kol parėjo Ger- 
hardas. Koridoriuje išgirdusi jo žingsnius, atsikėlė ir 
išėjo pasitikti. 

— Eime, — tarė ji, — einam tuoj pat. 

— Kur? 

— Pas tą lenkų gydytoją. 

Gerhardas suglumęs žiūrėjo į ją. Jam nepatiko tas 
reikalavimas. Jis delsė, ir ji matė, kad ir jis nežino, ką 
daryti. 

— Argi jau būtina tuojau pat, Karla? 

— Taip, tučtuojau. 

Ji paėmė jį už rankos ir nusitempė laiptais žemyn. 
Jie perėjo per medinio namo priemenę, kur keli muiti- 
ninkai susėdę lošė kortomis. Gerhardui buvo nesmagu 
pasirodyti su Karla, bet ji tik prabėgom linktelėjo mui- 
tininkams, nekreipdama į juos dėmesio. Lietus buvo 
aprimęs, tik nuo kalnų retkarčiais padvelkdavo miglos 
šuorai. 

Ligoninė stovėjo už Zakopanės plyname lauke. Tai 
buvo ilgas pilkai dažytas pastatas su raudonu čerpių 

stogu ir baltais kvadratiniais langais. Jie pamatė ją iš 
tolo ir juo buvo arčiau, tuo labiau lėtino žingsnį. Ke- 
lias buvo blogai grįstas, klampus, ir lietaus vanduo 
bėgo pakraščiais Zakopanės link. Karla prisėmė batu- 
kus. Jai sušlapo kojos, ir Gerhardo drabužiai nuo drėg- 
mės lipo prie kūno. 

— Ar bijai? — paklausė Gerhardas. 

— Bijau, — atsakė ji. 

Juodu sustojo prie ligoninės durų. Gerhardas pa- 
kėlęs galvą žiūrėjo į langų eiles, ir abu nedrįso įeiti. 
Debesys kalnuose vėl patamsėjo. Pradėjo smarkiau ly- 
ti, ir debesys ritosi į slėnį, leidosi ant šlapių Zakopa- 
nės stogų. 

Jie įėjo vidun ir ilgai laukė prie gydytojo kabine- 
to durų. Sėdėjo ant medinio suolo koridoriuje. Abu 
kalbėjo tik tai, kas būtiniausia. Pagaliau atėjo gydy- 
tojas, aukštas, liesas žmogus, apsivilkęs baltu chalatu, 
panašiu į dvasininko abitą. Pamatęs Gerhardą, jis ma- 
loniai unsišypsojo. 

— Jūs jau kartą pas mane buvote, tiesa? 

— Taip. 

— Ar tai šita moteris? 

— Ne, — tarė Gerhardas, — bet aš... 

Jis nutilo. Jis nežinojo, kaip visa tai paaiškinti 
gydytojui. 

— Taip, taip, — tarė gydytojas. 

Jis papurtė galvą, susimąstęs pasižiūrėjo į Karlą, 
atidarė duris ir, mostelėjęs ranka, pakvietė juos į kabi- 
netą. Jie jėjo pirma gydytojo. Karla sustojo vidury 
kambario. Pamatė baltą ambulatorijos lovą, šviesią 
metalinę kėdę, ant kurios turės sėsti, ir užsimerkė. Jos 
kojos buvo šaltos, o kojinės primirkusios vandens. Ji 
pajuto šaltį visame kūne ir pradėjo drebėti. Girdėjo, 
kaip Gerhardas kalba, nedrąsiai ir droviai. Gydytojas 
tylėdamas klausėsi. Gerhardas kažką užsiminė apie va- 
goną anglių. Gydytojas vis tylėjo. Pagaliau jis pra- 
šneko. 

— Aš esu lenkas gydytojas, mano pone. Aš neturiu 
teisės priiminėti pacientus vokiečius, sergančius tokio- 

mis ligomis. Griežtai uždrausta, už tai skiriama sunki 
bausmė. 

Karla girdėjo už nugaros jo žemą, kiek kimų bal- 
są. Tai buvo balsas, kuriuo ji pasitikėjo. Ji žingtelėjo 
prie lango, tarsi norėdama išeiti pro jį į kalnus. Lietus 
smarkiai barbeno į stiklą. Kieme stovėjo medžiai, iš- 
kėlę į lietų nuogas šakas, ir atrodė it kokie vaiduokliai. 

— O kodėl jūs nesikreipiate į vokiečių gydytoją? 
Jūs žinote, kad apie tokias ligas reikia pranešti. 

— Jeigu išeitų aikštėn, — tarė (Gerhardas, — 
mums abiem būtų baigta. 

— O jeigu išaiškės, kad aš jums padėjau, kas man 
bus? 

Gerhardas nieko neatsakė. Karlai už nugaros bu- 
vo tylu. Tai buvo iškalbinga tyla, kurioje bylojo ir jos 
balsas. Gydytojas dabar vaikščiojo po kambarį. Staiga 
jis sustojo jai už nugaros, ir dabar jinai juto jo artu- 
mą labiau, negu iki šiol. 

— Jūs neturite jokios kitos išeities? 

— Ne. 

— O kada tas buvo? 

— Jau daugiau kaip šešios savaitės. 

— Senokai, — tarė jis, — o kodėl jūs neatėjote 
anksčiau? 

— Netikėjau, kad tai įmanoma. 

Ji atsisuko ir pamatė jo padėrusias, tamsias akis 
raukšlėtame, liesame veide. Jo žvilgsnis buvo kupinas 
nuovargio ir rezignacijos, bet ji žinojo, kad šis žmogus 
jai padės. Jis buvo didesnis už ją ir kalbėdamas tru- 
putį pasilenkė. 

— O kiek jums metų? 

— Dvidešimt, — sušnibždėjo ji, nutęsdama tą Žo- 
dį kaip visada. Tai nuskambėjo bejėgiškai ir patrauk- 
liai. 

— Tokia jauna, — tarė gydytojas. Jis vėl ėmė 
vaikščioti po kambarį. Gerhardas stovėjo prie durų su 
muitininko kepure rankoje. Jo plaukai buvo užkritę ant 
kaktos, ir pro juos nesimatė rando, išlikusio dar iš vai- 
kystės. 

— Gerai, — tarė gydytojas, — aš jus apžiūrėsiu. 

Jis liepė Gerhardui išeiti į koridorių. Ten atsidavė 
jodu, karboliu ir prastomis sriubomis. Gerhardas lydėjo 
žvilgsniu seseris, kurios mažais vežimėliais rideno į 
kambarius ligoniams vakarienę. Jis atsisėdo ant medi- 
nio suolo ir laukė. Žiūrėjo į pilkas duris, kur buvo pa- 
rašyta: „Dr. Prohanskis“. Jam atrodė keista, kad kaž- 
koks lenkas turi jam padėti. Juk jis priklausė viešpa- 
taujančiai tautai, ta tauta buvo nugalėtoja, ji ir toliau 
nugalės, bet dabar jam daug kas pasidarė abejotina, 
čia, šiame ilgame koridoriuje, kur kvepėjo ligomis. 

Laukė ilgai. Tik kai vėl prasivėrė durys, atsistojo. 
Pamatė išeinančią Karlą — ją vieną. Jos išblyškęs vei- 
das dabar buvo įraudęs, tartum ji turėtų karščio. Jie 
kartu nuėjo koridorium. 

— Na kaip, Karla? Kodėl tu nieko nesakai? 

— Viskas gerai. 

— Na, puiku, — tarė jis. 

Jie nusileido laiptais, įr tik tada, kai jau buvo iš- 
ėję iš ligoninės, Gerhardas pradėjo vėl klausinėti. 

— Ir jis tave gydys? 

— Taip. Rytoj aš gulsiu čia porai savaičių į li- 
goninę. Tai tik inkstų uždegimas. 

— Tikrai? 

— Taip, — atsakė ji. 

Jis su palengvėjimu nusijuokė. Tšsiės užmiršo už- 
sidėti kepurę. Dabar ėjo lietuje vienplaukis, ir vandens 
lašai tekėjo per veidą. Ji permetė žvilgsniu šlapius jo 
plaukus, kaktą ir smakrą. Pasižiūrėjo į atlapą mundu- 
ro apykaklę, o paskui vėl į bbesijuokiančias lūpas. Jis 
atrodė bailus ir šlykštus. Ji išgirdo sakant: 

— O mano anglys? Ar neims? 

— Ne, neims. Gali sau turėti. 

— Na, puiku, — tarė jis vėl. Ji vis nenuleido nuo 
jo akių ir staiga užsimojusi tėškė jam per veidą. Tai 
buvo beveik toks pat smūgis, kaip ir aną naktį, kai ji 
trenkė leitenantui. Gerhardas pajuto smūgį, bet nesu- 
prato, už ką gavo. Suglumęs sustojo ant kelio priešais 
ligoninę. 

— Karla, — tarė jis, — kas atsitiko? 

Jis matė, kaip ji nubėgo keliu per balas ir purvy- 
nę. Ji bėgo greitai, neatsigręždama, ir smarkėjantis lie- 
tus apgaubė ją. 


Jurgeno tankų pulkas stovėjo prie Havro. Jau bu- 
vo žiema, šalta, speiguota, šarmota žiema. Pratybos 
ėjo kasdien. Jie važinėjo tankais po laukus ir keliais 
tarp šerkšnuų pasipuošusių medžių. Per Lamanšą labai 
aukštai kasdien atskrisdavo anglų lėktuvai, bet nieko 
ypatingo neatsitikdavo. Gruodžio pradžioje vieną va- 
karą Jurgenas buvo pakviestas pas kuopos vadą. 

— Puskarininki Šimanai, — tarė kapitonas, — kaip 
aš girdėjau, jūs esate geras kareivis? 

— Nežinau, pone kapitone. 

— Jūs pasižymėjote prie Diunkerko? 

— Aš ten buvau sužeistas, pone kapitone. 

— Gerai, — tarė kapitonas. 

Tai buvo Kalęnbergas; ant aukšto pailgo jo kiaušo 
styrojo retučiai4plaukai, o antakiai buvo vešlūs ir im- 
davo trūkčioti, kai tik jis susierzindavo. Buvo plačiai 
kalbama, kad jis dažnai važinėja į Paryžių ir ten lan- 
kosi viešuosiuose namuose. Dabar sėdėjo jis mažo Pran- 
cūzijos kaimelio klebonijoje už seno, apkrauto rašomo- 
jo stalo ir susimąstęs žiūrėjo į Jurgeną. 

— Tikiuosi, kad tokios išdaigos daugiau nepasi- 
kartos, Šimanai, ar ne? 

— Aš dėl to nekaltas, pone kapitone. 

— Taip visi sako. Bet juk negalima prasidėti su 
kiekviena mergše. Ir kur jūs tai susigriebėte? 

— Leiskite man šito nesakyti, pone kapitone. 

— Prašom, — tarė kapitonas. 

Jo antakiai suvirpėjo, bet tuoj pat vėl nurimo. Jur- 
genas stovėjo priešais, įsmeigęs akis į tuos antakius. 
Į patį kapitoną jis nežiūrėjo. Kapitonas pradėjo kal- 
bėti apie atostogas, kurių Jurgenas jau du kartus buvo 
prašęs ir vis negaudavo. 

— Iki šiol aš vis nedaviau jums atostogų, Šima- 
nai. Suprantate, tai vis dėl tos istorijos. Bet dabar ga- 

lite važiuoti. Dar šiąnakt. Viena diena Berlyne. Ar už- 
teks? 

— Taip, pone kapitone. 

— Rodos, turite ten sužadėtinę, a? 

— Draugę, pone kapitone. 

— Gerai, — tarė kapitonas, — tik reiks ten sutvar- 
kyti vieną mano asmeninį reikaliuką. 

— Klausau, pone kapitone. 

Jurgenas paėmė ryšulį iš už rašomojo stalo. Ry- 
šulys buvo lengvesnis, negu jam atrodė. Jurgenas pa- 
kėlė jį ir užsidėjo ant pečių, o kapitonas tuo metu už- 
rašė jam žmonos adresą. „Irena Kalenberg, Berlynas— 
Šteglicas“ — buvo ant voko, ir Jurgenas įsikišo laišką 
į munduro kišenę. Jis nepažiūrėjo gatvės pavadinimo. 
Tas jo nedomino. Galvojo tik apie Heleną, pas kurią 
bus rytoj vakare. Jurgenas nuėjo prie durų, ir kapito- 
nas nusekė jam iš paskos. 

— Tik būkite apdairus, Šimanai. 

— Na, žinoma, pone kapitone. 

Jis mėgino atiduoti pagarbą, bet jam nepasisekė. 

— Tai paryžietiški apatiniai baltiniai, — tarė ka- 
pitonas, — geriausios kokybės. 

Jurgenas stovėjo tarpdury, suglaudęs kulnus, su 
kapitono ryšuliu ant pečių. 

— Ar jūs dabar jau visiškai sveikas? 

— Taip, pone kapitone. 

-— Na, tai linkiu linksmai praleisti laiką, — tarė 
kapitonas. 

Jis nusikvatojo šaižiai ir griausmingai, tarsi kas 
būtų sudavęs į būgną. Jurgenas nusileido klebonijos 
laiptais ir išėjo į gatvę. Po pusvalandžio jis gavo atos- 
togų dokumentus ir dar tą pačią naktį išvažiavo į Hav- 
rą. Brėkštant rytui, jo traukinys išriedėjo iš Havro. 

— Kas čia per ryšulys? — paklausė kažkas šalia 
jo. Tai buvo pėstininkų puskarininkis. 

— Kelnės mūsų senio pačiai, — tarė Jurgenas. 

Jis nenorėjo kalbėtis. Galvojo apie Heleną. Dabar 
jai viską pasakys — ir apie Karlą, ir apie tą ligą, ir 
kodėl jis anąkart taip elgėsi. Jinai jį supras. Jis tikėjo. 

Traukinys buvo kimšte prisikimšęs kareivių. Jur- 
genas žiūrėjo pro langą — taip jis išsėdėjo visą dieną, 
vis tų pačių minčių kamuojamas. 

Jau buvo naktis, kai traukinys įvažiavo į Berlyną. 
Jurgenas ėjo aptemdytomis gatvėmis su kapitono ryšu- 
liu po pažastim. Nedrįso palikti jo saugojimo kameroje. 
Paskui įšoko į tramvajų ir nuvažiavo pas Heleną. Jau 
matė ją stovinčią tarpdury ir vaizdavosi, kaip ji nu- 
stebs, jį pamačiusi. Bet sulig kiekvienu laipteliu ėjo 
vis pamažiau. Jį kankino sąžinė ir netikrumo jausmas. 
Jis negalėjo įsivaizduoti, ką jinai jam pasakys. Pasidė- 
jo ryšulį prie durų ir pasižiūrėjo į baltą vizitinę kor- 
telę. „,„Helena Lorenc, polit. moks. stud.“, — buvo pa- 
rašyta kortelėje, o žemiau jos smulkia rašysena — 
„skambinti du kartus“. Jis apgavo ją, bet jeigu anks- 
čiau liguistai pavyduliavo dėl to pirmojo vyriškio, tai 
dabar tas jausmas jo nebekankino. 

Jurgenas paspaudė juodą mygtuką. Sučirškė skam- 
butis, bet už durų buvo tylu. Jis klausėsi, ar neišgirs 
kokio šlamesio. Nieko negirdėjo, ir jis dar kartą pa- 
skambino. Išgirdo, kad kažkas atšlepsi prie durų. 

— Kas ten? — paklausė moteriškas balsas. 

— Ar panelės Lorenc nėra namie? 

— Na, ji išėjo. 

— Ak šitaip, — tarė jis, — o kur ji išėjo? 

Durys truputį prasivėrė, ir pasirodė šeimininkės no- 
sis. Ant laiptų užgeso šviesa. Jis vėl ją uždegė, o šei- 
mininkė pasakė: 

— Ak, tai jūs. Taip, panelė Lorenc išėjo. Ji tik 
rytoj sugrįš. Anksčiau ji buvo tokia kukli, bet dabar, 
žinote, vis nėra ir nėra namie! 

— Tai kur aš galėčiau ją surasti? 

— Bala ją žino, — tarė ji, — ateikite rytoj iš ryto. 

Ir uždarė duris jam po nosimi. Jis stovėjo šalia 
kapitono ryšulio su paryžietiškais baltiniais ir spokso- 
jo į vizitinę kortelę, kur jos ranka buvo parašyti tie 
keli žodžiai. Jį pagavo įtarimas. Pasilenkęs pasiėmė 
ryšulį ir truputį nusileido laiptais žemyn. Džiaugsmas 
užgeso, sąžinė nutilo, ir jis jau nebebijojo, ką turės jai 
pasakyti. 

Atsisėdo ant laiptų. Šviesa vėl užgeso. Pasidarė 
tamsu. Sėdėjo atsirėmęs alkūne į ryšulį ir ant rankos 
pasidėjęs galvą. Klausėsi kiekvieno šlamesio namuose, 
bet nebuvo girdėti jokių žingsnių. Užmigo ir vėl pabu- 
do. Pasižiūrėjo į švytintį rankinio laikrodžio ciferblatą. 
Buvv trečia valanda nakties. Ant laiptų užsidegė švie- 
sa, ir kažkoks vyras lipo laiptais. Jis buvo girtas ir ėjo 
įsikibdamas į turėklus. 

— Ką jūs čia veikiate? — paklausė jis. Tai buvo 
storas dramblotas vyras. Jis sustojo priešais Jurgeną ir 
įsmeigė į jį akis. 

— Jūs irgi prisiputęs? 

— Ne, aš čia laukiu. 

— Nair laukite sveikas, — tarė vyriškis ir įsikibęs 
į turėklus nusvirduliavo laiptais aukštyn. Jurgenas vėl 
užmigo ir pabudo tik auštant. Dabar jis pajuto dar di- 
desnį nusivylimą. Įsivaizdavęs Heleną kito vyro glė- 
byje, staiga pašoko ir nusvyravo laiptais žemyn. Tarp- 
dury susidūrė su kažkokia moterim. 

— Kurgi, kaip galvon daužtas! 

— Pardon, — tarė jis. 

— Ir dar kareivis, — tarė moteris. 

Jurgenas nuėjo gatve. Helena turi pareiti, iš kur 
nors turi pasirodyti. Jis visada tik apie ją galvojo — 
ligoninėje, tanke, kazemate, per kasdienines pratybas. 

Staiga jis sustojo ir įbedė akis į žemę tartum gir- 
tas. Užmiršo kapitono ryšulį. Ryšulys pasiliko ant laip- 
tų, kur Jurgenas sėdėjo. Virš Berlyno jau raudonavo 
ryto Žara, šalta žiemos žara. Jurgenas apsisuko ir nu- 
bėgo atgal. Gatvėse kur ne kur jau vaikščiojo žmonės. 
Kai Jurgenas vėl įžengė į tuos namus, buvo jau beveik 
penkta valanda. Jis užbėgo laiptais aukštyn ir vėl nu- 
sileido žemyn. Paketas buvo dingęs. Jis apieškojo kie- 
mą, visur apžiūrėjo, kiekvieną kampą ir kiekvieną ker- 
tę, atitraukė šiukšlių dėžes ir vėl užbėgo laiptais. Iš 
baimės kaktą išpylė prakaitas, ir jis vis labiau pyko ant 
Helenos. Ant laiptų išgirdo kažkieno žingsnius. Kaž- 
kas sunkiai kopė laiptais, žingsniai vis artėjo, ir jis 
pažino juos. Tai Helenos žingsniai. 

— Jurgenai, — tarė ji, — ar tai tu? 

Jis stovėjo prisiglaudęs prie sienos. Jo lūpų kam- 
pučiai virpėjo, ir jis matė, koks netikėtumas jos veide. 
Ji buvo šventiškai apsirengusi. Lūpų dažai šiek tiek 
išblukę. Jis matė, kaip ji dreba. Iš pradžių suvirpėjo 
jos lūpos, o paskui ir visa ji ėmė drebėti kaip epušės 
lapas. 

— Iš kur tu dabar pareini, Helena? 

Jo balsas skambėjo skausmingai, kažkas jį smau- 
gė, ir jam buvo sunku kalbėti. 

— Norėčiau žinoti, iš kur tu pareini? 

Jis žengė prie jos, bet ji atsitraukė per žingsnį 
atbula prie laiptų turėklų. 

— Ir aš turiu tau pasakyti? 

— Taip. 

Ji tylėjo ir tik žiūrėjo į jį. Jos lūpos buvo sučiaup- 
tos. Akys žvelgė griežčiau nei paprastai. Jis stovėjo 
priešais ją, netardamas nė žodžio, net nebežinojo, ką 
norėjo jai pasakyti. Jautėsi apgautas. Tikėjo, kad dabar 
jinai jį apgaudinėja, kaip anksčiau jis ją. 

— Jeigu tu man nepasakysi, aš nueisiu. 

— Ir eik sau, — tarė ji. 

Jis apsisuko ir ėmė leistis laiptais. Leidosi pama- 
žu, žingsnis po žingsnio. Lauke jau buvo visai šviesu. 
Sviesa krito pro langus į laiptų aikšteles. Buvo šalta, 
ir šaltis slinko laiptais aukštyn. Jis negirdėjo Helenos 
žingsnių. Ji stovėjo nejudėdama, lyg sustingusi, ir lai- 
kėsi įsikibusi į turėklus. 

— Jurgenai, — sušnibždėjo ji. 

Jurgenas jos neišgirdo. Jis galvojo apie kapitoną, 
apie dingusį ryšulį, ir pasipiktinimas smaugė jam gerk- 
lę. Jinai jį apgavo, kaip ir jis buvo ją apgavęs. Dabar 
jau viskas baigta. Jis išėjo iš namų ir nukūprino gatve. 
Jam buvo silpna, linko keliai, skaudėjo nugarą. 

Visą dieną jis bastėsi po miestą. Tik pavakare, kai 
beliko dvi valandos iki traukinio išėjimo, išvažiavo į 
Šteglicą. Dabar jis jau nebesijautė pritrenktas — jam 
buvo tik skaudu. „Irena Kalenberg“ — buvo užrašyta 
ant kapitono laiško. Su laišku rankoje jis įėjo į Kalen- 
bergų butą. Parodė laišką, ir kapitono žmona išėjo iš 

kambario į priebutį. Tai buvo maža, liesa moteris dai- 
liai suraitytais plaukais, gyvų veido bruožų ir griežto- 
mis lūpomis. 

— Jūs mano vyros siųstas? 

— Taip, — atsakė Jurgenas. 

Ji atplėšė laišką, permetė jį akimis ir nužvelgė 
Jurgeną, tartum jis būtų koks ypatingas žmogus. 

— O kur siuntinys? 

— Kažkas jį man pavogė. | 

— Kaip? — nustebo moteris. — Jūs juokaujate. 
Nuo kada gi jau apvagiamas vermachto puskarinin- 
kis? 

— Gal leisite paaiškinti? — tarė Jurgenas ir mė- 
gino papasakoti, kaip viskas nutiko. 

Bet kapitono Žmona nutraukė jį nespėjus jam nė 
prasižioti. Jis matė, kad ji ima siusti, ir staiga ji su- 
riko ant jo: 

— Kaip jūs drįsote pamesti siuntinį! 

— Maloningoji ponia, — miknojo Jurgenas. 

— Aš jums parodysiu. Aš jums dar parodysiu! Ar 
jūs žinote, kas buvo siuntinyje? 

— Paryžietiški apatiniai baltiniai. 

— Ir dar drįstate taip įžūliai kalbėti, — sušuko 
moteris. 

Jurgenas nežinojo, kodėl gali būti įžūlu sakyti tie- 
są. O gal čia netiesa. Jis kiek paraudo. Jo lūpų kam- 
pučiai ėmė trūkčioti, jis apsisuko ir nuėjo prie durų. 

— Kad man surastumėt paketą, — tarė moteris, — 
ir tučtuojau. 

Jis matė jos užsiplieskusį veidą. „„Baltiniai, — pa- 
galvojo, — svarbiau už karą.“ Vėl prisiminė Heleną. 
Jam buvo be galo skaudu, jos netekus. Prie durų mė- 
gino atiduoti pagarbą. Prisivertęs pasitempė ir prisidėjo 
ranką prie kepurės. 

— Maloningoji ponia, — sumiknojo. 

— Nešdinkitės, — tarė ji. 

Jis nusileido laiptais, pavargęs ir pritrenktas. Lau- 
ke snigo. Sėdo į tramvajų ir nuvažiavo į „Zoologijos 
sodo“ stotį. 

— Eilinis Lorencas! 

Peteris Lorencas išgirdo savo pavardę. Jis atsikėlė 
ir, ilgo arešto iškamuotas, pamažu išėjo į priekį. Priė- 
jo prie teisėjo, kuris sėdėjo už stalo ant nedidelės pa- 
kylos, o virš jo galvos baltoje sienoje sa00jo didžiojo 
vokiečių reicho karo vėliava. 

— Ką galėtumėt dar pasakyti sasiieisinamaso 

— Nieko, — tarė Peteris. 

Salėje nesigirdėjo nė garso. Plikos sienos, stalai ir 
suolai jį kiek prablaivino; atsidavė gerai nuvalytais 
kareiviškais batais. 

Peteris permetė žvilgsniu rudai įdegusį teisėjo vei- 
dą; teisėjas žiūrėjo į jį lyg į kokią utėlę, kurią galima 
sutrėkšti. Vienas teismo tarėjas kostelėjo. Peteris iš- 
girdo už nugaros kosint viršilą Maksiuką Krauzę; tei- 
sėjas nepatenkintas papurtė galvą. 

— Gerai, — tarė jis. 

Peteris suglaudė kulnus, apsisuko ir nuėjo į savo 
vietą. Jis nežinojo, kad čia, šioje salėje su pilkomis 
baltintomis sienomis, bus nuteistas. Matė prakaituotą 
viršilos veidą, jo dvigubą paliaukį, uždribusį ant mun- 
duro apykaklės. 

Į karo kalėjimą Gertrūda, jo žmona, prieš kelias 
dienas atsiuntė jam laišką. Ji laukianti kūdikio. Akyse 
stovėjo Erna su gedulo drabužiais — jis vis dar ją te- 
bemylėjo. Dabar laukė nuosprendžio. Po dešimties mi- 
nučių nuosprendis buvo paskelbtas, ir jis išklausė jį 
stovėdamas. 

— Dveji metai tvirtovės, — paskelbė teisėjas. „Dve- 
ji metai tvirtovės“, — nuaidėjo tuščioje salėje. Peteris 
klausėsi nuosprendžio, tarsi jis būtų skelbiamas ne jam. 

— Eime, Lorencai, — pasakė kažkas šalia. 

Dviejų žandarų lydimas, jis nuėjo ilgu koridorium 
atgal į karo kalėjimą. 

— Vis dėlto jūs idiotas, — tarė vienas Žžanda- 
ras. — Kodėl nesigynėte? 

— Nenorėjau. 

— Keistuolis, — tarė antrasis. 

Ir štai jis vėl sėdi kameroje ir laukia. Visas pro- 
cesas truko ne ilgiau kaip pusvalandį. Nepaklusnumas 

viršininkui — tai buvo visai paprastas formulavimas. 
Jis žinojo, kad bus pasiųstas į drausmės kuopą, tik ne- 
galėjo įsivaizduoti, kaip ten bus toje drausmės kuopoje. 
Jau ir čia buvo gana riesta. Jis vėl išgirdo savo pa- 
vardę. 

— Lorencai, pas jus lankytoja. 
veidą. 

— Daili bobikė, — tarė puskarininkis. 

Peteris nežinojo, ko nori puskarininkis. Juk į karo 
kalėjimą lankytojų neleidžia. Bet puskarininkis atidarė 
duris ir jėjo į kamerą. Jis parvirto ant gulto, garsiai 
nusikvatojo ir pasakė: 

— Na ir boba. Rėkia kaip žvėris, o krūtys — kaip 
melžiamos karvės. 

Peteris sugniaužė kumščius, net pirštai subraškėjo. 
Jis nekentė puskarininkio, kuris iš jo tyčiojosi ir kiek- 
vieną dieną kartu su kitais gainiojo karo kalėjime po 
kiemą. 

— Apie kokią bobą jūs kalbate, pone puskarininki? 

— Apie jūsų brolienę. 

Puskarininkis vėl ėmė juoktis, parvirto ant nuga- 
ros, iškėlė kojas ir trenkė Kulnais į grindis. 

— Na ir pasisekė jums, Lorencai. O kaip jinai 10- 
voje, na ir šiaip, apskritai? 

— Tai mano brolienė, — tarė Peteris. 

— Cha cha, brolienė, — kvatojo puskarininkis, — 
visi taip sako. 

Peteris nežiūrėjo į jį. Galvojo apie Erną, kuri jo 
laukė. Negalėjo suprasti, kaip jinai čia pateko. Puskari- 
ninkis trenkė degtine ir vėl prapliupo juoktis. 

— O rytoj išvažiuosite į Torgau, o paskui į draus- 
mės kuopą. 

— Jau rytoj? 

— Taip, rytoj. O šiandien jus aplanko brolienė, 
cha cha. Tai bent gyvenimėlis, ar ne? 

Puskarininkis pašoko ir draugiškai patapšnojo jam 
per petį. Peteris krūptelėjo. 

— Taip, -- tarė, — šuniškas gyvenimas. 

— Tik jau vėl nepradėkite, žvirblių baidykle! Įžei- 
džiate viršilą, o paskui dar skundžiatės! 

— Aš nesiskundžiu, — tarė Peteris. 

Jis daugiau nieko nesakė. Klausėsi, kaip puskari- 
ninkis svaido nešvankias pastabas Ernos adresu. Pyko, 
kad jinai čia atėjo. Siame niūriame mūre iš akmens ir 
cemento viskas buvo uždrausta. Ji negalėjo jam padėti, 
ji, ko gero, jo nė nepamatys. 

— Pasiutusi boba, — vėl prašneko puskarinin- 
kis, — bet jai turbūt tas nepigiai atsiėjo. Na, marš, 
kūtvėla! 

Jis pastūmė Peterį pirmyn, ir jie nuėjo koridorium. 
Buvo šalta. Nuo šlapių sienų dvelkė drėgnas, padvisęs 
oras. Peterį krėtė šaltis. Jis buvo sulysęs, ir senas nu- 
čiuręs munduras karojo ant jo kaip ant pagalio. 

— Žiūrėk man, elkis ten padoriai — tarė puska- 
rininkis. 

— Klausau, — atsiliepė Peteris. 

Jie nusileido laiptais. Puskarininkis įvedė jį į kam- 
barį šalia sargybos būstinės. Kambario vidury stovėjo 
ilgas medinis stalas, kampe kūrenosi geležinė krosne- 
lė, ir dvi kėdės buvo pakištos po stalu. Peteris sustojo 
prie stalo, ir puskarininkis sušuko jam: 

— Nedrįskite atsisėsti! 

— Klausau, pone puskarininki. 

Ir štai atėjo didžioji akimirka. 

Puskarininkis atidarė duris į sargybos būstinę. 

— Ponia Lorenc, prašom. 

Peteris pamatė Erną. Ji ėjo labai iš lėto ir prisi- 
glaudė prie durų, lyg kažko delsdama. Jis matė nuo 
ašarų pabrinkusį jos veidą ir kokiu nustebusiu Žvilgs- 
niu ji permetė jo mundurą. 

— Peteri, — tarė ji. 

Jis mėgino išeiti iš užstalės ir prieiti prie Ernos, 
bet puskarininkis vėl suriko: | 

— Nejudėkite iš vietos! 

Peteris krūptelėjo ir sustojo. Puskarininkis ištrau- 
kė iš po stalo vieną kėdę ir pastūmė ją Ernai. 

— Jūs galite sėstis, jeigu norite. 

— Ne, — tarė Erna, — aš irgi pastovėsiu. 

Dabar jie stovėjo vienas prieš kitą, atskirti tik il- 
go stalo. Jai iš akių riedėjo ašaros ir rinkosi prie vir- 
pančių lūpų kampučių. Ji prisidėjo prie burnos nosinai- 
tę, sukūkčiojo ir sujudėjo, lyg ketindama vėl išbėgti iš 
kambario. 

— Galite pasikalbėti, — tarė puskarininkis. 

Jis stovėjo prie durų atsirėmęs petim į staktą ir 
smalsiai šypsodamasis pašaipiu ir kritišku žvilgsniu 
žiūrėjo į Erną. Erna atsisuko į jį. 

— Kodėl jūs nepaliekat mūsų vienų? 

— Draudžiama, — tarė jis, — bet kalbėti jūs ga- 
lit ką tik norit. Aš nesiklausau. 

Jie vėl pasižiūrėjo vienas į kitą. Peteris nepaten- 
kintas gūžtelėjo pečiais. Jis žinojo, kad puskarininkis 
gaudo kiekvieną jų žodį ir paskui tyčiosis. 

— Kaip tu čia atvažiavai, Erna? 

— Traukiniu. 

— Ir ko tu atvažiavai? 

— Dar kartą pamatyti tavęs. 

— Ak šitaip, — tarė jis. 

Jie vėl nutilo. Puskarininkis šypsojosi. Nė vienas 
iš jų negalėjo pasakyti, ko iš tikrųjų norėjo. 

— Jie tave nuteisė, Peteri? 

— Taip, tikriausiai aš pateksiu į drausmės kuopą. 
Bet ten ne taip jau baisu. Nesirūpink. 

— Bet namiškiai rūpinasi. 

— Be reikalo, — tarė jis. 

Jis kalbėjo nedrąsiai ir vis žvilgčiojo į puskarinin- 
kį, kuris nusisukęs stovėjo dabar prie lango. Kieme 
buvo vaikomi keli kaliniai. Ir Peteris su Erna matė, 
kaip jie krinta ant sušalusios, plonai apsnigtos žemės. 
Erna girdėjo grubius komandos garsus ir matė, kaip 
kaliniai bėga, krinta ir vėl keliasi. Jie atrodė kaip ma- 
rionetės, šokinėjančios apsnigtame kieme. Erna ėmė 
virpėti ir vėl pravirko. 

— Erna, o kaip sekasi namiškiams? 

— (ierai. Visi siunčia tau linkėjimų. Ypač tavo 
žmona. Juk ji tau jau rašė. 

— Taip. 

-— Tr tu nesidžiaugi? 

— Nežinau, — tarė jis. 

Peteris žiūrėjo puskarininkiui į nugarą. Jo nu- 
šveistas diržas blizgėjo. Jį nublizgino kaliniai. Erna 
nieko nesakė apie Gertrūdos nėštumą, bet jis žinojo, 
ką ji turi galvoje. Ne, jis dėl to nesidžiaugė. Geležinė 
krosnelė ėmė rūkti, puskarininkis pasilenkė ir pamaišė 
žarstekliu. 

— Prakeikta krosnis, — tarė jis. 

Jie abu girdėjo, kaip spragsi ugnis. Stovėjo vienas 
prieš kitą ir nebežinojo, ką sakyti. Erna dar tebenešiojo 
gedulą — juodą skrybėlaitę su vualiu, kuris buvo su- 
rištas pasmakrėj. Dabar ji šypsojosi pro ašaras. Peteris 
vėl pajuto jai simpatiją ir prisiminė rytą prie marių. 
Nuo to laiko daug kas pasikeitė. 

— Kodėl tu išėjai į kariuomenę savo noru? — su- 
šnibždėjo Erna. 

— Jie mane vis tiek būtų paėmę. 

— Bet ne taip greitai. 

— Argi ne tas pats? — tarė jis. 

Tarp jų stovėjo stalas, ilgas, platus stalas, ir kartą 
Erna pakėlė ranką, lyg norėdama Peterį paglostyti, bet 
nepasiekė. Jis pasiteiravo apie Heleną ir Gertrūdą. Erna 
patyliukais atsakinėjo. Pokalbis buvo beprasmis, tuš- 
čias. Puskarininkis vėl stovėjo prie lango. Kieme baltu 
sniego kilimu lakstė kaliniai. Puskarininkis pasižiūrėjo 
į rankinį laikrodį ir atsisuko į juos. 

— Penkios minutės jau praėjo. Jūs turite išeiti, 
ponia Lorenc. 

— Tuojau, — tarė Erna. Ji pasilenkė per stalą ir 
ištiesė Peteriui ranką. Jis sučiupo ranką ir pakėlė ją 
prie lūpų. 

— Kas čia dabar! — tarė puskarininkis. 

— Ar perduoti namiškiams linkėjimų, Peteri? 

— Taip, perduok visiems. 

— Ir tavo Žmonai? 

— Jai būtinai, — tarė jis ir paleido jos ranką. Jo 
veidas ėmė nervingai trūkčioti, ir staiga jis nusigręžė 
į sieną, kuri buvo jam už nugaros. 

— Eime, ponia Lorenc, — tarė puskarininkis. 

Jis išvedė Erną. Peteris girdėjo, kaip kaukši jos 
aukšti kulniukai į cementines grindis. Jai išėjus, liko 
tik šanelės kvapas ir kažkoks jaudinančio geismingumo 
prisiminimas. Durys vėl prasivėrė, ir Peteris išgirdo už 
nugaros puskarininkio balsą. 

— Na, Lorencai, marš į viršų. 

— Klausau, — tarė jis. 

Jis kopė pirma puskarininkio akmeniniais laiptais. 
Jį vėl krėtė šaltis. 

— Bet ji nešioja gedulą, ta jūsų brolienė, — tarė 
puskarininkis. 

— Taip, jos vyras žuvo Prancūzijoje. 

— Ir jūs trinatės čia, karo kalėjime? Na ir asilas 
jūs, tikras asilas! O juk kadaise smagiai su ja pagy- 
venote. Iš karto matyti. 

— Ne, — tarė Peteris. 

Jis sustojo ir atsigręžė. Jo veidas buvo persikrei- 
pęs iš pykčio. Jis pakėlė ranką, lyg norėdamas tvoti 
puskarininkiui į veidą. Bet tas sudavė jam į petį. 

— Na, na, tik nedaryk čia kvailysčių. 

Jis apgręžė jį lyg kokią lėlę ir stumdamas nusiva- 
rė koridorium. 


Sunkvežimis važiavo keliu, čia posūkiuose prading- 
damas, čia panirdamas už nedidelių kalvų ir vėl pasi- 
rodydamas. Baigėsi vasaris. Kelias buvo slidus, aple- 
dėjęs, ir sunkvežimis slydo posūkiuose. Kėbule po 
brezentu puskarininkiams buvo šalta. Jie trynėsi ran- 
kas, trankėsi kumščiais ir garsiai šnekėjosi. 

— Klausyk, Jurgenai, kaip dabar bus su tais se- 
nio baltiniais? 

Tai klausė Ešermanas. Prie Diunkerio jis sėdėjo su 
Jurgenu tame pačiame tanke, kurį ten pašovė, bet iš- 
liko nesužeistas. Prieš keturias savaites jis buvo pakel- 
tas į puskarininkius. Jurgenas Šimanas sėdėjo kėbulo 
gale ir laikė brezentą, kuris vis plaikstėsi į šalis. 

— Turėsiu Paryžiuje nupirkti naujus. 

— Už savo pinigus? 

— Žinoma, — atsakė Jurgenas, — manai, senis 
dar kartą už juos mokės? Juodi triko su užtrauktuku. 

Ešermanas nusijuokė, o taip pat ir kiti du puska- 
rininkiai. Jie šaipėsi iš kapitono Kalenbergo, kuris siun- 
tė namo viską, ką tik galėjo Prancūzijoje nutverti. 
Kelias dienas kuopoje buvo gyvai kalbama apie Jur- 
geno pamestą siuntinį. 

— Bet ir tu ten prašovei, — tarė Ešermanas. 

— Taip, bet čia visai kita istorija. 

— Kokia istorija? 

— Ne tavo reikalas, — atšovė Jurgenas. 

Jis galvojo apie Heleną ir kaip jie tą rytą susipy- 
kę išsiskyrė ant laiptų. Paskui ji rašė, kad tai buvęs 
nesusipratimas, bet jis netikėjo. Kalenbergas jį aprėkė 
ir pareikalavo parūpinti naujus baltinius, ir dabar jis 
važiavo į Paryžių jų pirkti. Ešermanas vėl ėmė juok- 
tis. Jurgenas dar kartą suglaudė brezentą, kurį vėjas 
skyrė pusiau. 

— O ar žinai, kokia senės talijos apimtis, šlaunų 
plotis, krūtinė? — paklausė Ešermanas. ' 

— Ji visai be krūtniės, — tarė Jurgenas. 

Jis nenorėjo daugiau apie tai kalbėti. Jo nosis bu- 
vo paraudusi nuo smarkaus šalčio. Išblyškęs ir suša- 
lęs, jis šildė tarp kelių suspaudęs rankas. 

Sunkvežimis važiavo kažkokio Prancūzijos mieste- 
liuko akmeniniu grindiniu, perkirto keletą gatvelių ir 
sustojo prie nuošalaus dviaukščio namo su užleistais 
langais. 

— Ko mes čia sustojome? — paklausė Jurgenas. 

— Papusryčiauti, — atsakė Ešermanas. 

— O gal čia linksmybės namai? — suabejojo vie- 
nas puskarininkis. — Viršila Knuras sustoja prie kiek- 
vienų linksmybės namų pakeliui iš Havro į Paryžių. 

Visi nusijuokė. O Knuras išlipo iš kabinos, ir jie 
girdėjo, kad jis eina aplink sunkvežimį. Brezentas su- 
judėjo, ir kai tik viršila įkišo galvą į kėbulą, Jurgenas 
jį visai paleido. Viršilos galva buvo kiaušinio formos, 
akys išvirtusios, priplota nosis, kuri sulig kiekvienu 
žodžiu vis trūkčiojo, lyg būtų judanti. 

— Visi iš sunkvežimio, ir marš į linksmybės na- 
mus! 

— O ką mes ten veiksim? 

— Kiaušinius dėsim, — atsakė viršila. 

Jo balsas skambėjo kaip dūžtantis stiklas. Jie vie- 
nas po kito išlipo iš sunkvežimio. Jurgenas tuoj pat 
ėmė bėgioti, norėdamas sušilti kojas. Namuose, atrodė, 
visi miegojo. Užtrauktos užuolaidos nepajudėjo. Buvo 
priešpiečiai, ir saulė kabėjo virš stogų, apsivainikavusi 
raudonu šalčio, vienatvės ir speigo vainiku. 

— Jos visos dar kirmija, — tarė viršila Knuras. 

Jis priėjo prie namų ir pabeldė į duris. Niekas ne- 
atsiliepė. Trys puskarininkiai stovėjo jam už nugaros, 
už jų šoleris ir pačiame gale Jurgenas, kuris vis dar 
trypčiojo kojomis. 

— Na ir kiaulės, — tarė viršila, — tik kada ne 
kada man pasitaiko pro čia važiuoti, o jos mat kir- 
mija. 

Jis spyrė batu į duris. Viena užuolaida, lyg išsi- 
gandusi, sujudėjo, truputį pasikėlė ir vėl nusileido. Vir- 
šila nusijuokė. 

— Dabar ateis senė ir iškrapštys jas iš lovų. 

Durys atsidarė. Jie visi paskui viršilą sugarmėjo į 
priebutį, o iš ten į gerai prikūrentą vestibiulį. Moteris, 
atidariusi duris, sekė jiems iš paskos. Viršila vadino ją 
močiute, o ji plojo rankomis, stumdė krėslus ir Jurge- 
nui pasiūlė sėstis ant sofos. 

— O ką veikia tavo mažytės, močiute? 

— Miega dar kaip paukštytės. 

Ji kalbėjo kažkokiu saldžiu balsu, tokia keista ir 
laužyta kalba, kad puskarininkiai ėmė juoktis. Viršila 
elgėsi su ja kaip su sena pažįstama. Ji atnešė alaus, 
bokalus ir pastatė viską jiems ant stalo. 

— O dabar išrikiuok savo paukštytes, — tarė vir- 
šila. 

Ji vėl suplojo rankomis, ir už gretimo kambario 
portjeros kilo bruzdėjimas. Jurgenui vis dar šalo ko- 
jos. Jis nusiavė batus ir ėmė trinti. Jis buvo apšalęs 
kulnus. Dabar jie niežėjo, o jis negalėjo to pakęsti. 
Čia jam buvo nesmagu, bet jis dėjosi abejingas. 

Į vestibiulį kraipydamosi suėjo šviežiai išsidažiu- 
sios merginos ir susėdo puskarininkiams ant kelių. 

— Patrauk batus, mažyli. 

Jurgenas išgirdo grubų balsą. Jis pakėlė galvą ir 
pamatė prakaulią, stambią rudplaukę merginą. Ji ge- 
riau už kitas kalbėjo vokiškai. 

— Kuo tu vardu? 

— Ilona, — atsakė mergina, — na, patrauk. 

Jis pastūmė į šalį batus, ir mergina atsisėdo jam 
ant kelių. Viršila Knuras užtraukė dainą. Jis dainavo 
žemu bosu, ir merginos juokėsi. Jos mokėjo visas jo 
dainas. Iš pradžių jos traukė tik refreną, o paskui ir 
visus posmus. Galų gale ėmė dainuoti ir puskarinin- 
kiai. Tik Jurgenas tylėjo. Ilona sėdėjo jam ant kelių, 
ranka apkabinusi kaklą. 

— O kodėl Šimanas nedainuoja? — suriko viršila. 

— Jūs pats dainuokite savo dainas. Jūs geriau 
mokate, pone viršila! 

— O gal jūs gėdijatės, a? 

— Žinoma, — atsakė Jurgenas. 

— Na, Ilona, pamokyk šitą mažytį. Jis dar tikras 
geltonsnapis. Man rodos, kad jis dar tebėra nekaltas. 

Viršila nusijuokė, ir tas juokas skambėjo kaip dūž- 
tantis stiklas. Puskarininkiai ir mergino ėmė kvatoti, 
ir visi sužiuro į Jurgeną. Jurgenas paraudo. Jis kilste- 
lėjo Iloną, lyg norėdamas atsistoti, bet jinai vėl paso- 
dino jį ant sofos. 

— Sėdėk, mažyti, — sušnibždėjo ji, — viskas bus 
gerai. 

— Ne, ne, — suriko viršila, — veskis jį tuoj pat į 
viršų, Ilona. Jis turi mums įrodyti. 

Viršila žvengdamas patraukė alaus ir užspringo. 
Jis prunkštelėjo, ir alaus purslai nutiško per stalą — 
merginos pakėlė nuogas kojas. Keli lašeliai užtiško Ilo- 
nai ant veido. 

— Kiaulė, — sušnibždėjo ji. 

Ilona atsistojo ir paskui save nusitempė Jurgeną. 
Jis buvo tik su kojinėmis, batai liko po stalu. Jis dar 
tebebuvo raudonas kaip vėžys ir nežinojo, ką daryti. 
Bijojo, kad draugai iš jo nesijuoktų. 

— Ir mes sykiu einame, — tarė viršila, — visi. 
Jis turi mums įrodyti. 

Jurgenas priėjo prie laiptų, kurie anapus portjeros 
kilo į viršų. Pamažu apsisuko. Stovėjo įtraukęs galvą 
į pečius, jo lūpų kampučiai trūkčiojo. 

— Ką aš turiu jums įrodyti, viršila Knurai? 

— Geltonsnapis, — nusijuokė viršila. Jo priplota 
nosis judėjo lyg priklijuota. 

Merginos nebesijuokė. Jos pasijuto nesmagiai ir, 
nusliuogusios puskarininkiams nuo kelių, apspito vir- 
šilą. Jos pradėjo dainuoti, ir viršila pritarė joms žemu 
dūžtančio stiklo balsu. Jo Adomo obuolys šokinėjo 
aukštyn ir žemyn. 

— Eime, — tarė Ilona. 

Jis nusekė laiptais paskui ją. Ji vilkėjo žaliu, nu- 
čiurusiu chalatu. Rudų plaukų sruogos buvo užkritu- 
sios ant sprando. Ji buvo už jį didesnė, prakauli, o jos 
galva lyg ir panaši į arklio galvą. 

Švariame, tvarkingame kambaryje stovėjo plati 
lova, apdengta tokios pat spalvos antklode, kaip ir jos 
chalatas. 

— Na, — tarė ji. 

Jos chalatas nusmuko žemėn, bet paskui ji pakėlė 
jį ir nusviedė ant lovos. Jurgenas stovėjo prie durų, 
vis dar su vienomis kojinėmis, ir žiūrėjo į Iloną. Ji 
buvo su juodais triko. Jurgenas prisiminė kapitoną Ka- 
lenbergą ir juodus apatinius baltinius, kuriuos turėjo 
nupirkti Paryžiuje. Dabar vėl jam pasirodė, kad šiame 
kare svarbiausias dalykas yra baltiniai. 

— Kas tau yra, mažyti? Nenori? 

— Ne, — tarė jis. 

— O kodėl gi? Tu sergi? 

— Sirgau. 

— O lia lia. 

Ji švilptelėjo pro dantis. Jurgenas išgirdo kažkokį 
šnypštimą ir pamatė jos dantis, stiprius, dulsvai gels- 
vus. Jis nedrąsiai nusišypsojo ir išsitraukė iš kišenės 
pundelį frankų. Dalis tų pinigų buvo skirta juodiesiems 
kapitono baltiniams. 

— Se, — tarė jis. 

Jis numetė banknotus ant lovos. 

— Kam man tie pinigai? — paklausė ji. 

— Pasiimk sau. 

— Ir už tai nieko nenori? 

— Nieko. 

— Ne, šito nebus, — tarė ji. 

Ji paėmė pundelį nuo lovos ir paleido jam į galvą. 
Banknotai pabiro ant grindų. Ji vėl apsivilko chalatą. 

— Tu turi merginą? 

— Taip. 

— Šit kaip, — tarė ji. 

Ji atsisėdo ant lovos ir užsidengė chalatu nuogus 
kelius. Ji buvo pikta ir įsižeidusi. 

— Eikš, pasėdėk su manim, — tarė ji. 

Jurgenas atsisėdo ant lovos šalia jos. Jie kalbėjo 
apie viršilą Knurą. Ilona šaipėsi iš viršilos. Ji sakėsi 
esanti flamandė ir kadaise bėgusi nuo vokiečių. 

— O ką tu anksčiau veikei? 

— Nieko ypatingo. 

Nuobodžiaudama ir pavargusi ji nusižiovavo, pas- 
kui staiga pašoko ir išbėgo iš kambario. Jurgenas pa- 
kėlė kojas ir pasikišo po antklode. Jos vis dar šalo. 
Kambary trenkė pigiais kvepalais. Migdantis slogus 
oras varė snaudulį. Jurgenas žiūrėjo į išbarstytus ant 
grindų banknotus. Vėl prisiminė Heleną. „Ir eik sau“, — 
pasakė ji tada. Šito jis negalėjo užmiršti. Nepajuto, kaip 
patyliukais prasivėrė durys, ir tik išgirdęs viršilos bal- 
są, krūptelėjo. 

— Štai sėdi jis, — sušuko viršila Knuras. 

Jis laikė rankoje stiklą vyno, užsivertė jį ir vėl 
užspringo. Merginos juokėsi, puskarininkiai vaipėsi, o 
Ilonos chalatas dabar buvo atlapas. Jurgenas matė jos 
ilgas, raumeningas šlaunis. 

— Jis nenori, — tarė Ilona. 

— Kodėl nenori? 

— Jis turi merginą. 

— Na čia dabar, — suriaumojo viršila Knuras, — 
aš taip pat turiu žmoną — ir ne bet kokią! 

Viena mergina pasižiūrėjo į išbarstytus banknotus. 
Tai buvo mažutė, vikri juodukė prancūzė. Staiga ji iš- 
siveržė į priekį ir išgrūdo kitus už durų. 

— Kas gi čia dabar? — sušuko viršila Knuras. 

— Nieko. Aš viską sutvarkysiu. 

Ji uždarė duris, ir Jurgenas girdėjo, kaip visa go- 
vėda triukšmaudama vėl leidžiasi laiptais. Jis vis dar 
laikė kojas po antklode. Mergina stovėjo prie durų, 
paskui pasilenkė ir surinko pinigus. Jurgenui pasirodė, 
kad ji panaši į Heleną. Ji rūpestingai sudėjo bankno- 
tus vieną ant kito ir priėjo prie jo. 

— O mon chėri! 

— Ko tu iš manęs nori? 

— Mon petit chėri, — šnibždėjo ji. 

Jos akys buvo juodos ir panašios į migdolus. Ji 
buvo jauna, jaunesnė už Iloną, ir galbūt jaunesnė ir 
už Heleną. Ji atkišo jam pinigus, bet jis neėmė. 

— Mes esame padori įstaiga, — tarė ji. — Pre- 
kė — pinigai, pinigai — prekė. 

— Taip, — atsakė Jurgenas. 

Anksčiau vestibiulyje nebuvo jos pastebėjęs. Ma- 
tyt, vėliau ji atėjo. Vokiškai kalbėjo ji prastai, bet jos 
balsas skambėjo maloniai, patraukliai, ir Jurgenas mie- 
lai klausėsi. Ji buvo be chalato, ne taip kaip Ilona. Pro 
baltą, ažūrinę suknelę matėsi nuogas kūnas. Ji avėjo 
tik ilgas juodas kojines, parištas virš blauzdų senoviš- 

— Tu niekini mus? 

— Ne, — tarė Jurgenas. 

— Na tai drąsiau, — sušnibždėjo ji. 

Jurgenas iškėlė kojas iš po antklodės, ji užsikišo 
banknotus už dešinės kojinės. Jis pasislinko, duodamas 
jai vietos, o ji žiūrėjo į jį ir šypsojosi. 

— Ilona negera? — paklausė ji. 

— Nežinau, — atsakė jis. 

— Un petit chevall, — sušnibždėjo ji. 

Po dešiniąja jos krūtimi buvo apvalus apgamas, 
panašus į mėnulį. Jurgenas matė jį veidrodyje, kuris 
kabėjo priešais lovą. 

1! O, mano mielasis! (pranc.) 
! Kumelšė (pranc.). 

Kai Jurgenas nusileido į vestibiulį, viršila Knuras 
sėdėjo vienas prie stalo. Jis buvo girtas ir kažką pats 
sau dainavo, taktan mušdamas pirštais į stalą. Jurge- 
nas atsisėdo sofos kampe. Išsitraukė iš po stalo savo 
batus ir pasistatė priešais. 

— Na? — tarė viršila Knuras. 

— Na? — pakartojo Jurgenas ir apsiavė dešinį 
batą. 

— O kodėl tu nenorėjai su Ilona? 

Dabar jis sakė Jurgenui „tu“, ir Jurgenas atkreipė 
į tai dėmesį. 

— Ji man nepatiko. Su tokia kumele man nepa- 
tinka. 

— Ziūrėk tu man, koks išrankus. 

— Zinoma, — tarė Jurgenas. 

Jis pamatė laiptais besileidžiančią prancūzaitę. Tik 
dabar pastebėjo, kad jos oda tamsiai ruda. Ji abejin- 
gai žvilgtelėjo į jį savo juodomis akimis. 

— O, tu turėjai pačią geriausią, kokią šiuose na- 
muose galima rasti — nusijuokė viršila Knuras. — 
Mažoji mulatė iš Afrikos. 

— Taip, — tarė Jurgenas. 

Jis apsiavė antrąjį batą, ir dabar pradėjo rinktis 
kiti — ir puskarininkiai, ir merginos, o Ilona nusileido 
laiptais su Ešermanu. Viršila Knuras pašoko ir suriko: 

— O dabar į Paryžių! Prieš akis dar šimtas kilo- 
metrų. 

Kareiviai ėmė ruoštis. Merginos buvo abejingos, 
pavargusios, pakilimas atslūgęs kaip ir alaus likučiai 
bokaluose. Iš užpakalinio kambario išėjo močiutė ir pa- 
lydėjo juos iki durų. Viršila Knuras atsisveikino su ja. 

— Iki kito karto. 

— Au revoirž, — tarė močiutė. 

Jie sulipo į sunkvežimį. Viršila Knuras apibėgo 
aplink sunkvežimį, pabeldė batu į padangas ir įkišo 
galvą po brezentu. 

— Na kaip, vyručiai? 

— Kaip kam, — atsakė Ešerinanas. 

— Pusryčiai yra pusryčiai! — sušuko Knuras ir, 

išlindęs iš kėbulo, įlipo į kabiną. Sunkvežimis pajudėjo 
ir jau aukštai pakilusios žiemos saulės nutviekstas nu- 
riedėjo miestelio gatvėmis. 


Sniegas kalnuose tirpo. Buvo balandžio vidurys. 
Saulė jau metė šešėlius, patvinę kalnų upeliai garmėjo 
iš tankių eglynų ir, užlieję kelią, šniokšdami tekėjo į 
slėnį. Dabar jau vėlai temv. 

Gerhardas Lorencas nešė slides, o šešiolikametė 
muitinės mašininkė ėjo šalia. Ji buvo su alpinistine lie- 
mene, ilgomis pilkomis slidininkų kelnėmis ir blizgan- 
čiais, naujais, rudais slidžių batais. Tuos batus pas 
vieną lenkų batsiuvį iš savo atsargų buvo pasiūdinęs 
jai Gerhardas. 

— Šiąnakt bus biznis, — tarė jis, — pasiutusiai 
rizikingas dalykas. Ar tu moki tylėti? 

— Taip, tu gi žinai. 

— Mes pervešime šūsnį kilimų tiems drimboms iš 
kariuomenės štabo. 

Jis persimetė slides ant kito peties. Jiems teko nu- 
siimti jas, dar tik įpusėjus leistis nuo kalno. 

— Nieko sau. Ar tu daug uždirbsi? 

— Krūvą pinigų. Apie du tūkstančius zlotų. 

— O jeigu tave pagaus? 

— Ne, manęs nepagaus, — tarė Gerhardas. 

Jis pasižiūrėjo į ją ir nusijuokė. Jos nosytė buvo 
maža, riesta, putnios lūpos dabar bent kiek suskeldėju- 
sios, 0 gelsvi banguoti plaukai užkritę ant pečių. Ji 
buvo dar beveik vaikas, bet gyvenimą Lenkijoje paži- 
no geriau, negu Gerhardas. 

— Varšuvoje ir mes taip darydavome. Tada aš tu- 
rėjau vyresnįjį leitenantą, — tarė ji, — vyras kaip rei- 
kiant, tikrai sakau. 

— Tai tu, pasirodo, jauna, bet ankstyva. 

— Tas buvo pirmasis, — tarė ji šypsodamasi lyg 
niekur nieko ir pasakojo toliau apie vyresnįjį leitenan- 
tą, kuris paskui buvo kitur perkeltas. Daugiau jo ir 
nebemačiusi. 

Gerhardas prisiminė Karlą. Jau kelintas mėnuo ji 
vėl gyveno Krokuvoje. Ligoninėje jis dukart ją aplan- 

kė, bet abu kartus ji išvijo, visai su juo nesiskaityda- 
ma. Ateidavo daktaras Prohanskis, pasakodavo kažką 
apie inkstų uždegimą, ir Gerhardas tikėdavo. Jis irgi 
buvo vėl sveikas. 

Jie išėjo iš eglyno, perėjo plyną lauką ir pasiekė 
pirmuosius namus. Nuo stogų lašėjo ištirpęs sniegas. 
Namuko balkone pamatė Lipskį. Jis mojo jiems. Jie 
pagreitino žingsnius. 

— Ar tu dar ateisi pas mane prieš išvažiuoda- 
mas? — paklausė ji. 

— Ne. Negalėsiu. 

— Gaila, — tarė ji ir nepatenkinta vaikiškai atki- 
šo savo putnias, suskeldėjusias lūpas. 

Gerhardas atsisveikino, ir ji nuėjo namo. Eidama 
dar keliskart stabtelėjo ir atsigręžė. Jis pamojo jai. 
Lipskis nesitvėrė savo kailyje iš pykčio. 

— Kurių velnių tu vis valkiojies su ta mergiote? 
Juk žinai, kad senis dėl to siunta? 

— Ir tegu sau siunta. Jeigu kas su ja ir gulės, tai 
tik aš. O jūs visi norėtumėt su ja pagulėti. 

— Aš ne,— tarė Lipskis ir paraudo. 

Gerhardas žinojo, kad Lipskis sukasi apie maši- 
ninkę kaip tik įmanydamas. Dėl to ir jų draugystė pas- 
tarosiomis savaitėmis kiek atšalo. 

— Mums reikia skubėti, — tarė Gerhardas. 

Jie turėjo dar naktį pervažiuoti sieną, kad galėtų 
muitinės draugų pavedimu ten šio to nusipirkti. Ger- 
hardas nuėjo į savo kambarį ir persirengė. 

Po valandos jie įvažiavo į kariuomenės štabo kie- 
mą Zakopanėje. Iššoko iš sunkvežimio ir įėjo į štabą. 
Buvo sekmadienis, ir tik iždininkas Frišengutas sėdėjo 
už savo rašomojo stalo. 

— Na kaip, viskas sutvarkyta? — paklausė Ger- 
hardas. 

— Viskas, — atsakė iždininkas. 

Jis nusivedė juos į gretimą kambarį, kur buvo su- 
krauti kilimai. Gerhardas paspyrė koja kilimus ir ant 
jų padėtą ryšulį. 

— O kas čia dar? 

— Kailiniai mano žmonai. 

— Ir juos reikės nuvežti? 
— Padarykite man tą paslaugą. Mano žmona ne- 
turi kuo apsivilkti, o dabar juk žiema. 


— Taip aš jumis ir patikėsiu, — tarė Gerhardas. — 
O be to, dabar jau po Velykų. 

— Na jau na, negudraukite per daug, — tarė iž- 
dininkas. 


Jo veidas buvo kaip pervirusios mėsos puodas. Jis 
visas buvo rausvas, rausva net gerokai praplikusi galva 
su aukštyn sušukuotais plaukais. 

— O kiek bus už kailinius? 

— Kaip ir už kilimus. 

Iždininkas vyptelėjo Gerhardui, ir ciniška grimasa 
iškreipė jo lūpas. Iš kažkur jis gaudavo kilimų ir kai- 
lių ir kontrabanda siųsdavo juos per sieną į Vokietiją. 
Už gerus pinigus Gerhardas juos perveždavo. Tai buvo 
paprastas biznis. Juodu su Lipskiu dirbo muitinėje, jų 
sunkvežimis turėjo specialius skiriamuosius ženklus, ir 
niekas jų netikrindavo. Jie privažiavo prie pat užpaka- 
linių štabo durų. Niekas jų nematė. Lipskis stovėjo kė- 
bule, o Gerhardas su iždininku padavinėjo jam kilimus. 

— Siandien velniškai daug. 

— Taip, — tarė Gerhardas, — jis darosi vis įžū- 
lesnis. 

Lipskis nusijuokė. Jam patikdavo Gerhardo elgesys 
su iždininku. Nuo stogo varvėjo vanduo. Lašai krito 
ant kilimų ir ant retučių, aukštyn sušukuotų iždininko 
plaukų. Saulė buvo nusileidusi. Jau temo. 

— O adresai? — paklausė Gerhardas. 

— Viskas yra čia, — tarė iždininkas Frišengutas. 
Jis išsitraukė iš munuduro kišenės piniginę ir įspaude 
Gerhardui į delną pundelį zlotų. 

— Tik tek? 

— Likusius gausit sugrįžę, — tarė Frišengutas. 

Jis stovėjo po išsišovusiu namo stogu ir žiūrėjo 
jiems iš paskos. Sunkvežimis išvažiavo į kelią. 

— Štai kas pelnosi iš karo. Lašininis prakeiktas, — 
tarė Lipskis. 

— Mums irgi šis tas tenka, Francai. 

— Mums tie keli skatikai buvę nebuvę. 

— Kas nesnaudžia, tas ir turi, — tarė Gerhardas. 

Jie važiavo per kalnus sienos link. Lipskis užmigo, 
pabudo ir vėl užmigo. Jis laikė šautuvą tarp kelių, gal- 
va buvo nusvirusi ant krūtinės. Kažkokie muitinės pat- 
ruliai juos sulaikė, ir Gerhardas sustabdė sunkvežimį. 

— Ei, ko jums reikia? 

— Ak, čia jūs. Nuo kada gi jūs trankotės naktimis? 

— Skubi užduotis, — tarė Gerhardas. — Seniui 
prireikė naujos uniformos. 

Jis sušuko neišlipdamas iš kabinos. Muitininkai 
nusijuokė ir praleido. Lipskis pabudo. Pro miegus ėmė 
kažką vapalioti apie šešiolikmetę mašininkę. 

— Na, kaip ji ten? Dar nekalta buvo? 

— Niekus šneki, — tarė Gerhardas, — tokio am- 
žiaus merginos šiandien nerasi nekaltos. 

— Bet jai dar tik šešiolika metų. 

— Na tai kas, — tarė Gerhardas. 

— O kas buvo tai merginai iš Krokuvos? Ji čia 
pragulėjo ligoninėje beveik tris savaites. 

— Inkstų uždegimas. Ir daugiau nieko. 

— Papasakok savo bobutei, o ne man, — tarė Lip- 
skis. 

Jį vėl suėmė miegas. Jis pasidėjo smakrą ant šau- 
tuvo vamzdžio ir užmigo. Gerhardas girdėjo, kaip jis 
knarkia. 

Paryčiais pasiekė sieną. Gerhardas iššoko iš sunk- 
vežimio. Vyresnysis muitinės inspektorius stovėjo ant 
kelio ir pasisveikino. 

— A, Lorencas. Na, ką gero šiandien veži? 

— Nieko, — tarė Gerhardas. 

— Kaip visuomet, a? 

— Kaip visuomet, — atsakė Gerhardas. 

Iš sunkvežimio išlipo Lipskis, sustiręs ir sušniuręs, 
trindamasis užmiegotas akis. 

— Po šimts velnių! 

— Ko dabar keikies? — paklausė inspektorius. 

— Tegu jas perkūnas, tas naktines keliones. Ne- 
galiu jų pakęsti, — tarė Lipskis. 

Jie įsikalbėjo apie karą, ir inspektorius sakė, kad 
pasaulyje pakvipę naujais įvykiais. 

— Diena iš dienos važiuoja kariuomenės sąstatai, 
vienas po kito. Man rodos, kad prasidės su Rusija. 

— Bet juk rusai mūsų sąjungininkai, —tarė Ger- 
hardas. 

— Na tai kas? Aš sakau jums, kad prasidės su Ru- 
sija. Ar jūs iš savo vyresnybės nieko negirdėjote? 

— Ne, — tarė Gerhardas. 

Jiems pasidarė šalta. Rytas buvo žvarbus, už kalnų 
jau raudonavo žara. Iš muitinės, kuri buvo prie kelio, 
išėjo apygardos komisaras. Gerhardas su Lipskiu pa- 
sitempė ir prisidėjo rankas prie kepurių. 

— Jūs važiuojate į reichą? 

— Taip, pone komisare. 

— Sunkvežimis tuščias? 

— Tuščias, pone komisare. 

— (Gerai, — tarė komisaras. 

Jis turėjo kapitono laipsnį, ir visos tikro kariškio 
manieros jam buvo stačiai į kraują įaugusios. Ant kai- 
rės rankos kabėjo raitelio rimbas, ir jis plekšnojo sau 
per rudą bato aulą. Apėjo aplink sunkvežimį pamažu, 
lyg ko ieškodamas. Visi žiūrėjo jam iš paskos, o Ger- 
hardui bent kiek virpėjo ranka. Komisaras atmetė bre- 
zenitą. 

— Bet palaukit, juk sunkvežimis kažko prikrau- 
tas! Kas gi čia? 

— Seni skarmalai, pone komisare. 

— Bet juk čia kilimai... Srepmanai! 

Inspektorius krūptelėjo. 

— Klausau, pone komisare! 

— Iškrėskite tuoj pat sunkvežimį! Nuo viršaus iki 
apačios! 

Inspektorius pribėgo prie sunkvežimio ir įšoko į 
kėbulą. Zara dabar įgavo stiklinį atspalvį. Ji spindėjo 
virš kalnų, rausvindama snieguotas viršūnes. Paryčiui 
šaltis dar labiau spaudė. Gerhardas žiūrėjo apygardos 
komisarui į veidą. Stovėjo suglaudęs kulnus, prisispau- 
dęs rankas prie šlaunų. 

— Kaip jūsų pavardė? 

— Lorencas, pone komisare. 

— O iš kur kilimai? 

— Iš kariuomenės. 

— Šitaip, — tarė komisaras, — tai nuo kada gi 
mes vežiojame kariuomenės turtą? 

Jis truputį aprimo ir žiūrėjo į inspektorių Srepma- 
ną, kuris rausėsi sunkvežimyje. 

— Iškraukite viską ant kelio, Šrepmanai. 

Gerhardas prisiminė Frišengutą ir jo rausvą veidą. 
Lipskis su šautuvu ant peties stovėjo šalia Gerhardo. 
Abu drebėjo nuo šalčio ir žiūrėjo į plušantį Šrepmaną. 
Kilimai išlėkė ant kelio, ryšulys, kuriame buvo suvynio- 
ti ponios Frišengut kailiniai, perplyšo. 

— Kiek kilimų? — paklausė komisaras. 

— Seši, pone komisare. 

— O kas tame ryšulyje? 

— Kailiniai, — atsakė Šrepmanas. 

— Nieko sau, Šrepmanai. Ar čia visada taip būna? 

— Ne, pone komisare. 

Apygardos komisaras priėjo prie pat Gerhardo. 
Sustojo priešais ir nužvelgė jį nuo galvos iki kojų. 

— Ko jūs drebate? Ar jūs visada užsiimate tokiais 
nešvariais darbeliais? 

— Mes tik norėjome padaryti paslaugą, pone ko- 
misare. 

— Kam paslaugą? 

— Vienam majorui. 

— Kuo pavarde tas majoras? 

— Majoras Frišengutas, — atsakė Gerhardas, iš 
baimės pakeldamas raudonikį iždininką Frišengutą į 
majorus. 

Apygardos komisaras valandėlę spoksojo į Ger- 
hardą, lyg nesuprasdamas, ką tas pasakė. Jis pradėjo 
priešais juos vaikščioti iš vieno galo į kitą, nervingai 
pliaukšėdamas į batų aulus raitelio rimbu. 

— Ką jūs pasakėte... majorui? 

— Taip, pone komisare. 

— Gerai. Kraukite vėl viską atgal. 

Jis apsisuko ir nuėjo keliu kaimo link, jis stūksojo 
ant kalvos už muitinės. Jie visi nulydėjo jį žvilgsniu, 
o Gerhardas paklausė: 

— Ar dabar visada jis čia būna? 

— Ne, tik šiandien atvažiavo patikrinti. 

— Idiotas, — tarė Gerhardas, bet vis dar drebėjo, 
jį krėtė šaltis, o inspektorius ŠSrepmanas žiūrėjo į jį 
ir juokėsi. 

— Bet už tai ir man šis tas priklauso. 

— Na taip, žinoma, še, imk tą mėšlą. 

Jis išsitraukė iš kišenės pundelį zlotų ir metė jį 
inspektoriui; tas pagavo pinigus ore ir įsidėjo į mun- 
duro kišenę. Jie vėl sukrovė kilimus, ir Lipskis rūpes- 
tingai surišo mazgą su kailiniais, kuriuos nešios ponia 
Frišengut. Šrepmanas stovėjo ant kelio prie muitinės 
ir pakėlė užkardą. Gerhardas sušuko jam: 

— O dėl Rusijos, tai turbūt tik bobų plepalai, a? 

— Na, pamatysite, — tarė Šrepmanas. 

Sunkvežimis išvažiavo į kelią. Saulė jau buvo iš- 
kilusi virš kalnų. Buvo šilčiau, ir Lipskis sėdėjo pasidė- 
jęs smakrą ant šautuvo. 

— Ar ji iš tikrųjų jau buvo praradusi nekaltybę? 

— Kas? — paklausė Gerhardas. 

— Nagi ta mažutė. 

— Šneki niekus. Kur tu šiandien rasi nekaltą. Ne- 
bent tik tu? 

— Argi aš mergina, — tarė Lipskis, — ar man 
šešiolika metų? Ir ko gi jos visos čia suvažiavo į tą 
Lenkiją? Tik išeis iš kelio per tokius kuilius, kaip jūs. 

— Užsičiaupk. Koks aš tau kuilys? — tarė Ger- 
hardas. Jis pyko ant Lipskio. Ir vis dar tebedrebėjo 
kratos išgąsdintas. Jis paspaudė akseleratorių, ir sunk- 
vežimis visu greičiu nunėrė lygumos link. 


Artilerijos divizionas už miškelio ant kalvos už- 
iminėjo pozicijas. Drausmės kuopos kareiviai stovėjo 
prie miško keliukų ir žiūrėjo, kaip arkliai traukia pa- 
būklus per smėlį. Birželio diena buvo karšta, ir karei- 
vių veidais žliaugė prakaitas. Jie paruošė pozicijas, 
kurias dabar užiminėjo artilerija. 

— Lorencai... Vilke! 

Peteris Lorencas pakėlė galvą ir pasižiūrėjo į pus- 
karininkį, šaukiantį juos. 

— Pas mane bėgte marš, — rėkė puskarininkis. 

— Ko jis vėl užsimanė? 

— Jam tik gerklę laidyti, — tarė Vilkė, — kitaip 
jis negali gyventi. 

Jie nubėgo prie puskarininkio. Uniformos kadara- 
vo ant pečių kaip maišai. Liesi, sumenkę, jie panėšėjo 
į kaliauses, stovinčias žaliuojančiuose laukuose už miš- 
kelio. Vilkė buvo aukštas, liesas vyriškis sustingusiu 
paukščio veidu, kuriame gyvos buvo tik akys. Jis rfuo- 
lat sirgo sloga, dažnai šnypšdavosi nosį ir domėjosi tik 
Biblija ir pomirtiniu gyvenimu. Peteris to niekaip ne- 
galėjo suprasti. 

— Ir vėl tas pats! Kaip jūs stovite, Vilke? — už- 
sipuolė jį puskarininkis. — Ech tu, biblijos blusinėto- 
jau! Jeigu jau nenorite vykdyti mūsų įsakymų, tai sa- 
kykite. Tada jus taip pašukuosime, kad pro antrą galą 
visos užmačios išdulkės. 

— Išdulkės, pone puskarininki, — tarė Vilkė. 

Jis pakartojo puskarininkio žodžius lyg kokį įsa- 
kymą. Jo akys neramiai žybčiojo. Keli artilerijos divi- 
ziono kareiviai, eidami pro šalį, sustojo ir ėmė juoktis. 

— Kas čia dabar per baidyklės? 

— Drausmės kuopa. 

— Oho! Nenorėčiau būti jų kailyje. 

— Gult! — sušuko puskarininkis. 

Vilkė krito miške ant žemės, išsitiesė ir gulėjo ne- 
judėdamas. Eglėje virš jo sukaleno genys. Peteris pa- 
sižiūrėjo į genį, bet puskarininkis užriko ant jo, ir jis 
vėl sustingo. 

— Se, ryk smėlį, šventeiva! Skanu, ką? — tarė pus- 
karininkis ir uždėjo batą jam ant pakaušio. Vilkė įbedė 
veidą į smulkų smėlį. Ziauktelėjo, lyg smėlio būtų pa- 
tekę į burną. 

— O dabar kelk, šventakupri! Ir marš iš čia! 

Vilkė pašoko. Atsikišę, tankūs jo antakiai, nosies 
skylutės ir virpantys lūpų kampučiai buvo pilni smėlio. 
Giliai įdubusiose akyse galėjai išskaityti ne protestą, 
o tik nuolankumą, ir Peteris stebėjosi juo. Jis vos tvėrė 
pykčiu ir mielai būtų tvojęs tam keverzai puskarinin- 
kiui į snukį. Puskarininkio lydimi, jie leidosi nuo kal- 
vos, o priešais į savo pozicijas ėjo artileristai. 

Pakalnėje kuopa išsirikiavo. Viršilos siuvo iš vieno 
galo į kitą, puskarininkiai rėkavo, o apsaugos kareiviai 
stovėjo nuošaliai, užsikabinę automatus. Pagaliau kuo- 
pa pajudėjo, sunkiai, nerangiai. Naktį kareiviai kaliniai 
nuo sutemos iki aušros rengė pozicijas. Dabar jie bu- 
vo pavargę, ir kastuvai sunkiai slėgė jų pečius. 

Peteris ir Vilkė žingsniavo paskutinieji, pačiame 
kuopos gale, 0 už jų ėjo apsauga. 

— Ir kaip tu ištveri? — stebėjosi Peteris. 

— Reikia kentėti. Kentėti ir pasikliauti dievu. 

Vilkė nusišnypštė ir nosine nusibraukė smėlį nuo 
antakių. Peteris nežinojo, ką apie jį manyti. Kartais 
ir jis pats būdavo vaikomas ir kankinamas, bet vis ne 
taip, kaip Vilkė. 

— Jeigu tu pats neturi kantrybės, tai ko iš jų rei- 
kalauji? — tarė Vilkė, mostelėdamas ranka į puskari- 
ninkius ir viršilas. 

— Iš jų aš nieko ir nereikalauju. Iš tų kiaulių gero 
nelauk. 

— Visi žmonės yra lygūs. 

— Prieš dievą, — pridūrė Peteris. 

Jis atmintinai mokėjo Vilkės posakius. Girdėjo juos 
jau daug mėnesių. Vilkės posakiai jam imponavo, nors 
jis ir negalėjo jais tikėti. Bet nevilties valandomis ti- 
kėdavo Vilke ir ieškodavo jo paramos. Stai Erna jam 
parašė, kad Gertrūda greit gimdys, užtat jis turįs tvir- 
tai laikytis. 

Po pietų jie pradėjo rinkti minas iš kadaise lenkų 
užminuoto lauko anapus upės, už tankaus pušyno, nu- 
sidriekusio paupiais. Tai buvo seniai užmirštas minų 
laukas, ir niekas neturėjo plano, kaip išdėstytos minos. 
Tas laukas buvo užtiktas visai atsitiktinai. Drausmės 
kuopos kareiviai dabar turėjo jį išminuoti. Jie ėjo per 
geltoną smėlį ir ilgomis lazdomis badė žemę. Prakaitas 
bliaukė įraudusiais veidais. Nuo mirgančios kaitros 
skaudėjo akys. 

— Jeigu rusai užpuls mus, tada jau galas, — tarė 
Peteris. 

Jis atsargiai rankomis iškasė aptiktą miną, ir Vil- 
kė išsuko degtuvą. 

— Rusai nepuls. 

— Bet viskas labai panašu į puolimą. 

— Greičiau bus atvirkščiai. Hitleris puls. Pama- 
tysi, — tarė Vilkė. 

Jie nežinojo, kokia upė čia teka, bet suprato, kad 
yra Lenkijoje prie demarkacinės linijos. Vietovė buvo 
nyki, panaši į stepę, joje dunksojo tik retas eglyniukas. 

Peteris jautė, kad jo tuščią skrandį varsto skaus- 
mai. Jis sirgo skrandžio neuralgija. Pastaruoju laiku, 
kai tik bent kiek susijaudindavo, suremdavo skausmai. 
Jis susirietė. 

— Kas tau vėl pasidarė? — paklausė Vilkė. 

— Po velnių, — nusikeikė Peteris, — aš ilgiau tair 
neištversiu. 

Jam svaigo galva. Veidą išpylė prakaito lašeliai, 
jie riedėjo nosimi ir tekėjo į burną. Jis susiėmė pilvą 
ir sudejavo. 

— Gulkis ir ištiesk kojas. 

— Juk negalima. 

— Niekis. Viskas galima. 

— O jeigu pamatys? 

— Ir tegu mato, — tarė Vilkė. 

Peteris parkrito aukštielninkas šalia minų, ant 
karšto smėlio. Virš jo buvo melsvas dangus. Jis išgirdo, 
kad kažkas jį šaukia, ir mėgino atsikelti, bet Vilkė jį 
vėl prispaudė prie smėlio. 

Peteriui atrodė, kad artėjantis prie jo puskarinin- 
kis visai be veido. 

— Lorencai, kodėl jūs neatsiliepiate? 

— Jis serga, — tarė Vilkė. 

— Kiaulystė! Vilke, ką jūs čia veikiate? 

— Aš jį masažuoju. 

— Gal jūs sanitaras, Vilke, ar ką? Nuo kurio gi 
laiko jūs sanitaras? 

— Zmogus juk visada turi padėti savo artimui. 
Jeigu mes nebūtumėm samariečiai... 

— Uždaryk srėbtuvę, — sušuko puskarininkis, — 
jūs tik prakeiktas nusikaltėlis, menkysta, ir daugiau 
nieko! 

Peteris vėl mėgino atsikelti. Jo pilvas buvo kaip 
tuščios dumplės. 

— Kelkitės, Lorencai, prakeiktas simuliante! 

— Jis ne simuliantas, — tarė Vilkė. 

Jis vėl prispaudė Peterį prie smėlio ir blizgančio- 
mis akimis dėbtelėjo į puskarininkį. Tas spoksojo į jį. 
Visi drausmės kuopos kareiviai aplinkui pakėlė galvas 
ir žiūrėjo į juos. Peteris gulėjo paslikas ant smėlio. Jį 
krėtė šaltis, Vilkė sėdėjo pasilenkęs, lyg saugodamas jį. 

— Jūs atsisakote vykdyti įsakymą! — sušuko pus- 
karininkis. Jis stovėjo priešais juos įsirėmęs kumščiais 
į šonus. 

— Jūs žinote, Vilke, ką tai reiškia, čia, drausmės 
kuopoje? Kelkitės, Vilke! 

Vilkė atsistojo, Peteris taip pat mėgino atsikelti. 
Dabar jį dar labiau surėmė skausmai, bet, įsikibęs į 
Vilkę, kuris ištiesė jam ranką, vargais negalais atsi- 
stojo. 

— Na, senas biblijos blusinėtojau, per minų lauką 
bėgte marš! 

Puskarininkis smogė Vilkei į krūtinę, Vilkė susvy- 
ravo, paskui apsisuko ir pasileido bėgti. Pilkos, apibriz- 
gusios kelnės mataravo jam apie kojas. Palenkęs savo 
ilgą kūną jis bėgo skurdaus pušynėlio link. 

— Gult! — suriko puskarininkis. 

Bet Vilkė bėgo toliau, lyg būtų negirdėjęs koman- 
dos. Jis šokinėjo tarp minų, ir visi drausmės kuopos 
kareiviai žiūrėjo į jį. Puskarininkis visas paraudo iš 
pykčio. 

— Pamišo, ar ką? O gal jis mano ištrūkti? 

Vilkė jau pasiekė pirmąsias pušis. Jų šešėliai krito 
jam ant drabužių. 

— Sargyba! — sušuko puskarininkis. 

Kuopa sunerimo. Kareiviai sukilo, visi ėmė vienu 
kartu erzėti ir sužiuro į pušyną. 

Peteris pamatė bėgant apsauginius. 

Puskarininkis čia pat išsitraukė pistoletą. 

— Šunsnukis, — tarė jis, — tuojau mes jį nudė- 
sime. 

Vilkė įbėgo į mišką. Nuaidėjo keli šūviai. Saulė 

vis dar tebekepino, Peteriui gerklė perdžiūvo, seilių ne- 
beliko nė lašo. Kartumas kaip tulžis degino burną. Iš 
silpnumo jam linko keliai. Vėl surėmė skausmai ir ėmė 
varstyti visą kūną. Jis užsimerkė. 

Staiga stojo mirtina tyla. Tik toli, anapus upės, 
burzgėjo kažkoks motoras. Tai buvo tylus, duslus 
triukšmas. Peteris išgirdo kažkieno balsą: 

— Ir šitą nukepė. 

Paskui ir vėl stojo tyla. Burnoje kartus it tulžis 
skonis darėsi nebepakenčiamas. Peteris persibraukė 
ranka sukepusias lūpas. | 

— Na, Lvorencai, dirbkite toliau, — tarė puskari- 
ninkis. 

Dabar jo balsas buvo ramus, taikingas. 

Peteris vėl atsiklaupė. Priešais gulėjo degtuvas, 
kurį Vilkė neseniai laikė rankoje. Gulėjo, blizgėdamas 
geltoname smėlyje. 

— Ar tikrai jūs segate, Lorencai? 

— Tai tik skilvio neuralgija, pone puskarininki. 

— Gerai, aš pasistengsiu jums padėti, — tarė pus- 
karininkis ir apsisukęs nuėjo. Peteris pakėlė degtuvą ir 
laikė jį rankoje neryžtingai žiūrinėdamas. Kažkas ša- 
lia tarė: 

— Tie šunes jį nudėjo, Peteri. 

— Taip, žinau, — sušnibždėjo jis, pasilenkė ir vėl 
padėjo degtuvą ant geltono smėlio. 

Vėlai vakare Peteris stovėjo priešais drausmės kuo- 
pos vadą. Tas sėdėjo už medinio stalo, ant kurio degė 
žvakė. Peteriui jeinant, žvakės liepsna suplastėjo. 

— Lorencai, — tarė kapitonas, — ko gi jūs čia 
trinatės? Jūs esate padorus žmogus, ir jūsų vieta ar- 
mijoje. 

— Taip, pone kapitone. 

— Tokių dalykų, kaip šiandien po pietų su Vilke, 
neturi būti. Už tai aš daviau puskarininkiui parų. 

Peteris spoksojo į šunišką kapitono veidą, į išvir- 
tusias rudas akis su giliomis raukšlėmis paakiuose. Jis 
nesuprato, ką sako kapitonas. 

— Jūs vedęs? 

— Taip, pone kapitone. 

— Jūsų žmona pagimdė kūdikį. Ar jūs tai žinote? 

— Ne, pone kapitone. 

Kapitonas atsistojo. Ėmė vaikščioti po žemą kam- 
barį. Mirksinčios žvakės atšvaitai krito jam ant plačios, 
išsišovusios krūtinės. 

— Man gaila Vilkės, man iš tikrųjų jo gaila. Jis 
buvo rimtas žmogus. 

Peteris nieko neatsakė. Žiūrėjo įsmeigęs akis į 
kambario kampą. Ten kabėjo paveikslas. Kapitonas ap- 
sigręžė ir pasižiūrėjo, ką taip stebi Peteris. 

— Tai Čenstakavos Juodoji madona, — tarė jis, 
sustojo priešais Peterį ir pasižiūrėjo jam į veidą. 

— Jūsų žmonos gyvybei gresia pavojus, Lorencai, 
jos būklė labai sunki. 

— Iš kur jūs žinote, pone kapitone? 

— Jūsų šeima prašo jums atostogų. Bet čia atos- 
togų niekas negauna. 

— Aš žinau, pone kapitone. 

— Visa, ką aš galiu jums padaryti, tai prašyti, kad 
jums būtų panaikinta bausmė. Jeigu mano prašymas 
bus patenkintas, tada grįšite į savo dalinį ir tikriausiai 
galėsite kelioms dienoms parvažiuoti namo. Juk jūs čia 
padoriai elgėtės, ar ne? 

— Taip, pone kapitone. 

— Ak, ir kam reikėjo šiandien to kvailo šaudy- 
mo, — tarė kapitonas. Jis vėl sustojo priešais pa- 
veikslą. 

Lenkų valstiečių trobos lubos buvo pajuodusios nuo 
dūmų. Peteris galvojo apie Vilkę. Vakare jie parnešė 
jo lavoną iš pušyno, suvyniojo į gūnią ir užkasė anapus 
dar nebaigto minuoti lauko. Vilkė nebegyvas, ir Gert- 
rūdos gyvybė pavojuje, o jis galvojo apie Erną — tik- 
riausiai ji bus padavusi prašymą, kad išleistų atostogų. 

— Gerai, — tarė kapitonas, — galite eiti. Tikriau- 
siai po kelių dienų jūs jau būsite namie. Aš mėginsiu 
tai sutvarkyti. 

Peteris stuktelėjo kulnais; kai jis atidarė duris, 
žvakės liepsna vėl suplastėjo. Jos šviesa krito ant Čens- 
takavos Juodosios madonos, ir jam pasirodė, kad ma- 
dona šypsosi. 

ANTROJI DALIS 


TOTALINIS KARAS 
IR ATSITRAUKIMAS 


Karas su Rusija prasidėjo. Giedra birželio naktis 
tvyrojo virš Berlyno stogų. Tankų padalinio kareiviai, 
važiuojantieji iš Prancūzijos į Rusiją, stoviniavo pe- 
rone ir laukė. Jie žiūrėjo į einančias pro šalį moteris, 
rūkė, juokavo ir nuobodžiavo. Jiems buvo nevalia išeiti 
iš Šarlotenburgo stoties. 

Kapitonas Kalenbergas stovėjo truputį nuošaliau 
ir kalbėjosi su vyresniuoju leitenantu Šeleriu, liesu, 
šviesiaplaukiu, jaunu vyriškiu, ir su viršila Knuru, ku- 
rio priplota nosis sulig kiekvienu žodžiu nervingai trūk- 
čiojo. Kalenbergas pyko, kad taip nenumatytai teko su- 
stoti Berlyne. Kelionė iš Prancūzijos iki šiol ėjo sklan- 
džiai ir be didesnių sustojimų. Apie tai dabar ir kalbėjo 
kapitonas su vyresniuoju leitenantu. Jis pastebėjo Jur- 
geną Simaną tik tada, kai tas sustojo priešais jį. 

— Na, Šimanai, kas girdėti? 

— Pone kapitone, prašau išleisti mane trim va- 
landom į miestą. 

— Na ką jūs, Simanai, kaipgi aš jus išleisiu? 

— Labai svarbus reikalas, pone kapitone. 

Vyresnysis leitenantas nusikvatojo, ir viršilos Knu- 
ro nosis nuo juoko užsirietė į viršų. Kalenbergas dirs- 
telėjo į laikrodį, o paskui susimąstęs vėl pasižiūrėjo 
Jurgenui į veidą. 

—- Jeigu prižadate po dviejų valandų grįžti, gali- 
te eiti. 

— Prižadu, pone kapitone. 

— Pavėluosite, velniai jus griebtų, tai taip ir Ži- 
nokite, — tarė Kalenbergas ir vėl nusisuko į vyresnįjį 
leitenantą. 

Jurgenas nubėgo peronu. Buvo vienuolikta valan- 
da vakaro. Iš gatvių dvelkė svaiginantis jazminų kva- 
pas. Dulkių kamuoliai kabėjo ore, ir miestas gulėjo prie 
jo kojų kaip juodas Molochas. Jurgenas troško ko grei- 
čiau pamatyti Heleną, tikėjosi rasti ją namie. Kupinas 
lūkesčio ir baimingo nerimo nuvažiavo pas ją. 

Helena atidarė duris. Ji buvo tik su naktiniais 
marškiniais. Stovėjo priešais jį drebėdama, prasižioju- 
si, ir atrodė, kad tuoj ims šaukti. 

— Ar tai tu, Jurgenai? 

— Aš, ir tu nesidžiaugi? 

— Bet aš maniau... 

— Viskas netiesa, ką tu manai. Aš turėjau tave 
pamatyti. Neištvėriau. 

— Iš kur tu dabar atsiradai? 

— Aš išsiprašiau porai valandų. Mes važiuojame 
į Rusiją. 

— Į Rusiją, — pakartojo ji pašnibždom, ir staiga 
jos veidas išblyško. Ji beviltiškai ištiesė rankas, ir Jur- 
genas priėjęs apkabino ją. 

Ji nusivedė jį per priebutį į kambarį ir, uždariusi 
duris, puolė jam į glėbį. 

— Ar tu iš tikrųjų važiuoji į Rusiją? 

— Taip. 

— Dieve mano, — sušnibždėjo ji. 

— Nebijok, viskas bus gerai. Aš sugrįšiu, Helena, 
juk aš visada pas tave sugrįžtu. 

— Taip, tu turi grįžti, — tarė ji susijaudinusi. 

Mažyčiais kumšteliais ji švelniai stukseno jam į 
krūtinę. 

— Turi grįžti... turi. 

— Aš prižadu tau, — tarė jis. 

— Kaip gerai, kad tu atėjai, Jurgenai. 

Jurgenas paleido ją ir pamatė, kad jos pilkose aky- 
se sušvito šypsena. Tai buvo susitikimo džiaugsmas ir 
dar kai kas daugiau, ir jis vėl žinojo, kad jinai jį my- 

li. Už jos nugaros stovėjo paklota lova. Jurgenas ap- 
kabino Heleną ir paėmė ją ant rankų. 

— Aš kaip tik taisiausi gulti, — sušnibždėjo ji. 

Helena padėjo galvą jam ant peties. Jis paguldė 
ją į lovą ir atsiklaupąs ėmė bučiuoti jai kaklą. Jo ran- 
ka palietė jai krūtinę, bet Helena tvirtai suspaudė ją ir 
atstūmė į šalį. 

— Jurgenai, tada ant laiptų buvo taip baisu. 

— Taip, bet tik aš buvau baisus, aš vienas. Aš 
buvau pamišęs iš pavydo. 

— Ne, man reikėjo tave sulaikyti. Aš kalta, bet 
tada ničnieko nebuvo, tikėk manim. Juk taip sunku 
visą laiką būti vienai. Tu supranti? 

— Taip, Helena. 

— Ak, — tarė ji, — aš save taip keikiau. 

Jie vėl nutilo. Helena galvojo apie tuos niūrius 
mėnesius, kurie praėjo nuo ano ryto. Ji mažai jam te- 
rašė, o jis apie save nedavė jokios žinios. Ji beveik ne- 
sitikėjo jo sulauksianti, ir štai dabar jis čia. Jo sugrį- 
žimas atrodė jai neįtikimas, netikras, ir tai ji pasakė 
Jurgenui. Pakėlė ranką ir paglostė jam plaukus. 

— Jurgenai, — tarė ji, — tu tiek mane prikanki- 
nai tada dėl tos senos istorijos. O paskui sugrįžai sirg- 
damas, ir aš maniau, kad tavo meilė amžinai užgeso. 

— Ji neužgeso, Helena. 

— Taip, dabar aš žinau. Bet ta sena istorija ne- 
praėjo, ir vieną kartą tu turi ją sužinoti, kad ji dau- 
giau tavęs nekankintų. 

— Ji manęs jau nebekankina. 

Jurgenas pasakė tyliai, pats sau, ir Helena neiš- 
girdo jo Žodžių. 

— Užgesink šviesą, Jurgenai. 

Jis atsikėlė, išjungė šviesą ir ėmė klausytis jos 
balso. Ji buvo kažkokia pasikeitusi. Bet kas pasikeitę, 
ir pats nežinojo. Jis vėl atsisėdo prie jos lovos ir ėmė 
ją bučiuoti. Ji nebučiavo. Tik suėmė jo galvą rankomis, 
pakėlė aukštyn ir tamsoje pasižiūrėjo jam į akis. 

— Tai buvo vienas jaunas studentas, — tarė ji. — 
Tu jį pažinojai. Jis pavarde Lobicas ir mokėsi tame pa- 
čiame fakultete, kaip ir aš. 

— Ak, Lobicas, — tarė Jurgenas. 

— Taip, — sušnibždėjo ji. 

— Ir kodėl būtent jis? 

— Aš ir pati nežinau. Aš jau turėjau devyniolika 
metų, ir jam tokie dalykai atrodė visai natūralu. Aš 
eidavau su juo pasivaikščioti, šokdavau, jis palydėdavo 
vakarais mane namo, o vieną kartą užėjo su manim 
į kambarį ir nebeišėjo... 

Ji užsikirto, paleido jo galvą ir nusisuko į šalį. 

— Ir kodėl taip atsitiko? 

— Jis vos ne su ašaromis maldavo, sakėsi kenčiąs 
dėl tokio mano spyriojimosi. Ir man jo pagailo. Tu 
supranti, Jurgenai, kas yra gailėtis žmogaus ir iš gai- 
lesčio sutikti? 

— Gal tu ir manęs tik gailiesi? 

— Tavęs aš niekada nesigailėjau. 

— Ir tu jį mylėjai? 

— Iš pradžių tariausi mylinti, bet paskui supra- 
tau klydusi. Tai baisu. 

Jis girdėjo, kaip ant naktinio staliuko tiksi jos laik- 
rodis. Šviečiantis ciferblatas spinksėjo žalia šviesa, ir 
Jurgenas matė, kaip didžioji rodyklė, rydama laiką, ju- 
da į priekį. Helena nutilo, ir jam atrodė, kad jos tylė- 
jimas tūno kambary lyg koks sustingęs klausimas. Jis 
prisiminė Karlą Nihagen, savo ligą, ir jį ėmė graužti 
sąžinė. 

— Ir tu, Jurgenai, vis dar dėl to kankiniesi? 

— Ne, jau seniai viską užmiršau. Aš irgi kai ką 
padariau, Helena, tik tu šito nesuprasi. 

— Taip? O ką? 

Ji pasikėlė, o jis perėjo per tamsų kambarį ir ati- 
darė langą. Naktinių tramvajų ir kažkur toli riedan- 
čių elektrinių traukinių triukšmas įsiveržė į kambarį. 
Jis vėl pasižiūrėjo į laikrodį, ir staiga jam pasirodė, 
kad rodyklė stovi vietoje. 

— Ką tu norėjai pasakyti, Jurgenai? 

— Aš... — tarė jis ir užsikirto. Jis stovėjo vidury 
kambario, abejodamas, sutrikęs, nerasdamas žodžių. 
Jam atrodė, kad tada jis padarė pasibaisėtiną dalyką 

— Argi taip sunku, Jurgenai? 

Jis vėl atsisėdo šalia lovos, prie jos kojų. ir pasi- 
žiūrėjo į jos susimąsčiusį, protingą veidą. Tamsoje pa- 
sirodė, kad Helena šypsosi, kad jis mato jos pašaipią 
šypseną, bet Helena nesišypsojo. Ji tik žiūrėjo į jį ne- 
kantriai ir bailiai. Jis nusisuko ir pasižiūrėjo į langą, 
kur vėjas plaikstė užuolaidą. 

— Taip, tu tikriausiai šito nesuprasi. Tikriausiai 
negalėsi suprasti... Helena. 

— Na, pamėgink gi. Aš pasistengsiu, — tarė ji. 

— Aš atsikeršijau už visą tą istoriją, Helena. Aš 
maniau, kad tada pamiršiu ją visam laikui. 

Ji atsilošė ant pagalvio ir tylėjo. 

— Atostogaudamas sutikau Karlą Nihagen. Ji bu- 
vo parvažiavusi iš Krokuvos. Ten gyvendama, ji labai 
pasikeitė. Vieną naktį mes smarkiai išgėrėme, ten, pa- 
jūry, ir aš pamaniau, kad turiu tau atkeršyti... ir ta- 
da... 

— Nepasakok, — sušnibždėjo ji, — susimildamas, 
Jurgenai, nepasakok. 

Ji negalėjo suprasti, ką jis sako. Įsikniaubė į pa- 
galvį. Jos kūnu perbėgo drebulys. Ji žinojo, kaip Karla 
Nihagen gyvena Lenkijoje. Rašė jai motina, taip pat 
ir iš Ernos buvo girdėjusi. 

— Netiesa, — sušnibždėjo ji. 

— Tiesa, — tarė jis, — bet tai dar ne pats blogu- 
mas. 

Jis sėdėjo ant lovos nukoręs galvą ir kankinosi, 
bet ta kančia buvo savotiškai maloni. Helena parietė 
kojas ir atsitraukė nuo jo. Jis ištiesė ranką ir palietė 
jos rankas; jos buvo šaltos ir negyvos. 

— Kokios šaltos tavo rankos, Helena. 

— O kas buvo pats blogumas, Jurgenai? 

— Taip, pats blogumas, — tarė jis ir prisislinkęs 
arčiau užčiuopė jos plaukus ir mėgino ją pabučiuoti. 
Bet Helena nusisuko; jis atitraukė rankas ir susigūžęs 
sėdėjo ant lovos. 

— Anąkart, važiuodamas pas tave, aš tai paste- 
bėjau traukinyje. Aš sirgau. Karla buvo mane užkrė- 
tusi. Aš vos iš proto neišėjau. Aš taip džiaugiausi tave 

pamatysiąs, kasdien džiaugiausi, ligoninėje, Prancūzi- 
joje, visada ir visur apie tave galvojau. 

— Ir kodėl tu man nieko nesakei? 

— Aš negalėjau. Buvau per bailus. Kai tik pama- 
čiau tave stotyje už pertvaros, dingo man visa drąsa. 
Aš mačiau tavo džiaugsmą ir bijojau tavo nusivylimo. 

— Dieve mano, — sušnibždėjo ji. 

Ji vis dar gulėjo įsikniaubusi į pagalvį. Neverkė, 
bet šita žinia jai atrodė pasibaisėtina. Ji tada juo pa- 
sitikėjo, o jis apgaudinėjo diena iš dienos, tris dienas 
ir tris naktis. Prisiminė, kaip sėdėjo prie jo lovos su 
skaudančia nugara iki pat ankstyvo ryto. Ir kai dabar 
vėl prakalbo, balsas skambėjo dusliai, lyg iš po žemių. 

— Ir tu visą laiką vaikščiojai pas gydytoją, kiek- 
vieną dieną? 

— Taip. 

— O man sakei, kad sergi kita liga? 

— Taip, Helena. 

— Kodėl tu taip darei? 

— O ką kita aš turėjau daryti, Helena? 

Ji nieko neatsakė. Jam nereikėjo to pasakoti — tik 
dabar jis suprato. Ji niekada neužmirš šio nusivylimo. 
O jis ryt poryt bus jau Rusijoje. Karas vėl priartėjo, 
bet Jurgenas jo nebijojo. Jam buvo vis tiek, dabar, pra- 
radus Heleną. Jis uždėjo ranką jai ant peties ir pa- 
purtė. 

— Kodėl tu nieko nesakai, Helena? 

Bet ji atkakliai tylėjo įsikniaubusi į pagalvį, visa 
virpėdama. Jis rankomis juto tą virpesį. 

— Ar tu dar myli mane? 

Jis klausėsi jos tankaus alsavimo, ir staiga jam 
pasirodė, kad ji nebekvėpuoja. Atsakymo nebuvo. Jur- 
genas atsikėlė ir uždarė langą. Paskui vėl atsisėdo prie 
jos ant lovos ir pasižiūrėjo į laikrodžio rodyklę. 

— Aš buvau pavydus kvailys, Helena, — sušnibž- 
dėjo jis, bet Helena jo negirdėjo. Ji galvojo apie nak- 
tis, kada jį slaugė, matė gvazdikus ant stalo, ir ją krė- 
tė šiurpas, ir ji troško būti kuo toliau nuo Jurgeno. 
Rodos, viskas pradingo — ir jos išprievartauta meilė, 

ir piktam panaudotas pasilikėjimas. Jos akys buvo pil- 
nos ašarų, bet ji užmerkė blakstienas, kad nepravirktų. 

Palinkęs į priekį, suspaudęs rankas tarp kelių, Jur- 
genas sėdėjo ant lovos ir žiūrėjo į laikrodį. Rodyklė 
judėjo į priekį pamažu, tolygiai, rydama laiką, kurio 
jam dar buvo likę. Kalenbergas stovi perone, ir jo lau- 
kia ešelonas, kuris jį nuveš į Rytus. Jurgenas klausėsi 
laikrodžio tiksėjimo. Jam pasirodė, kad kiekviena mi- 
nutė — tai skausmo ir kančios kupina amžinybė. 

— O tu, — sušnibždėjo jis, — ar tu manęs nieka- 
da neapgaudinėjai? 

— Ne, niekada. 

Dabar ji pravirko, ir tos ašaros buvo jam lyg koks 
išganymas. 

— O kas buvo tada ant laiptų? 

— Aš buvau studentų baliuje ir truputį užtrukau. 
Stai ir viskas. 

— Dieve mano, — tarė jis, — ką gi man dabar 
daryti? 

Jis neturėjo jokio pasiteisinimo, neturėjo nieko, 
kuo galėtų paguosti Heleną. Pasijuto bejėgis ir pra- 
puolęs. Atsistojo ir uždegė šviesą. 

— Man jau reikia eiti, Helena. 

Ji gulėjo priešais jį lovoje, neužsiklojusi, ir pro 
plonus muslininius marškinius jis matė jos kūną. Jis 
troško jos, bet ji gulėjo atmerktomis akimis ir nežiū- 
rėjo į jį. 

— Kodėl tu nežiūri į mane, Helena? 

— Negaliu. 

— Pažiūrėk į mane dar kartą. 

Ji pasikėlė ir pasižiūrėjo į jį. Jos akys buvo apsi- 
blaususios. Iš kampučių sunkėsi ašaros, palengva, tar- 
si prieš jos valią. Jis mėgino ją pabučiuoti, bet ji pa- 
kėlė rankas ir atstūmė jį. 

— Išeik, — sušnibždėjo ji, — išeik! 

Ji vėl krito į lovą, ėmė kūkčioti, ir jos kūnas krūp- 
čiojo, lyg mėšlungio traukomas. Jurgenas nuėjo prie 
durų ir atidarė jas. 

Jis stovėjo tarpduryje, sustingęs, bejėgis, įtraukęs 
galvą į pečius. Lūpų kampučiai trūkčiojo, ir jis pasi- 

taisė mundurą, lyg nieko kito negalėdamas sugalvoti. 
Pamatęs laikrodžio rodyklę, kuri nenuilstamai bėgo to- 
lyn, staiga prisivertė išeiti. 


Lygiai kvėpuojančiai Gertrūdai Bauman gydyto- 
jas užtraukė ant krūtinės antklodę ir pasižiūrėjo į Pe- 
terį, stovintį lovos kojūgaly. 

— Viskas bus gerai, — tarė jis, — pats blogumas 
jau praėjo. 

Peteris išsiblaškęs linktelėjo galvą. Trys dienos jo 
atostogų jau prabėgo, ir rytoj iš ryto reikės išvažiuoti. 
Jis pasižiūrėjo į Erną, kuri stovėjo prie lovos šalia gy- 
dytojo, ir jo žvilgsnis perbėgo motinos veidu. Visa, kas 
čia dėjosi, jam dabar neberūpėjo. Po Vilkės mirties jį 
dar labiau prislėgė melancholija. Pro atvirą langą iš- 
girdo obliavimo mašinos čirpimą ir krūptelėjęs apsi- 
gręžė. 

— Peteri, — tarė motina. 

Ji priėjo, ir jie kartu nusileido laiptais į virtuvę. 

— Eikš, — tarė ji, — sėskis. Man reikia su tavim 
pasikalbėti. 

Peteris atsisėdo priešais motiną už virtuvės stalo. 
Jo veidas buvo išblyškęs, akys neramios, o žvilgsnis, 
palietęs motinos veidą, nuslydo kažkur į nebūtį. Jis 
galvojo apie drausmės kuopą, kuri dabar tikriausiai 
jau Rusijos gilumoj ir ten jis daugiau nebegrįš. Kapi- 
tonas išrūpino jam amnestiją, jis buvo sugrįžęs į Sa- 
vo dalinį, bet tuoj pat paskirtas į žygio batalioną. 

Motina sėdėjo ant taburetės, kiek palinkusi į prie- 
kį, pasidėjusi ant kelių sugrubusias nuo darbo rankas, 
ir jos akyse buvo matyti susirūpinimas. 

— Peteri, nedaryk kvailysčių. Aš nenoriu dar vie- 
no iš jūsų netekti. Gana jau dėl Valterio prisikentėjau. 
Daugiau aš neištversiu. 

— Taip, — tarė jis, — bet Valteris bent tikėjo vi- 
su tuo. 

— Būk atsargus, girdi. Jau ir taip užtektinai pri- 
sivirei košės. Daugiau šitaip negalima. Ar prižadi man 
susiimti? 

— Taip, žinoma. 

Jis tai pasakė, galvodamas visai apie ką kita ir 
nežiūrėdamas į motiną. Vėl prisiminė Vilkę ir matė, 
kaip tas bėga per užminuotą lauką link pušynėlio, kur 
tuoj buvo nušautas. Degtuvas guli priešais jį geltona- 
me smėlyje, Čenstakavos Juodoji madona šypsosi mirk- 
sinčių žvakių šviesoje, ir jis pagalvojo: „Mano irgi 
toks pat likimas — bėgti per minas.“ 

— Ką tu galvoji, Peteri? 

— Nieko, mama. 

— Bet tu visai manęs nesiklausai. 

— Žinai, — tarė jis, — Lenkijoje yra tokia mado- 
na. Ji vadinama Čenstakavos Juodąja madona. Visi ja 
tiki ir keliauja jai pasimelsti, ir, sako, daugeliui ji pa- 
dedanti. 

— Ką tu čia dabar kalbi, Peteri? 

— Paskui aš pažinojau vieną vyrą. Jis buvo pa- 
varde Vilkė. Jis tikėjo kiekvienu biblijos Žodžiu, tik sa- 
vaip ją aiškino. Jis nepripažino jokios prievartos, ir 
vieną dieną dėl manęs nubėgo per užminuotą lauką ir 
nebegrįžo. Užtat aš šiandien sėdžiu čia ir klausausi 
tavęs. Tu supranti? 

— Ne, nesuprantu. 

Ji pasižiūrėjo į sūnų kupinomis baimės akimis, at- 
sikėlė nuo taburetės ir priėjo prie jo. 

— Peteri. 

— Ką, mama? 

— Ir ką tu dabar įsikalei į galvą, dėl Dievo mei- 
lės, ką tu sugalvojai? 

— Nieko, — tarė jis, — visa tai turbūt nesąmonė. 

Jis norėjo atsikelti, bet ji uždėjo rankas jam ant 
pečių ir vėl pasodino ant taburetės. 

— Aš norėjau tau pasakyti, Peteri, kad Gertrūda 
ir kūdikiu aš pasirūpinsiu. 

— Taip, aš žinau, — atsakė jis. 

— Tu juk myli ją, savo žmoną, Gertrūdą? 

— Nežinau, — tarė jis. 

Jis nutilo ir spoksojo įbedęs žvilgsnį į cementinę 
virtuvės aslą. Dirbtuvėje nebegaudė obliavimo mašina. 
Peteris girdėjo, kaip iš namų išėjo gydytojas ir Erna 
su juo atsisveikino. 

— Man nereikėjo tada taip daryti, — tarė jis, — 
šiandien aš dėl to graužiuos ir priekaištauju sau. Ji ta- 
da buvo nepilnų penkiolikos metų ir dar mano mokinė, 
taip, tu juk žinai. 

— Ką gi aš Žinau apie jus. 

— Aš buvau girtas, o vakare ji atėjo pas mane 
mokytis privačiai. Ji spyriojosi, bet aš padariau, ko nie- 
ku gyvu neturėjau daryti. 

Motina tylėjo. Žiūrėjo į savo nuleistas rankas, tar- 
tum nesuprasdama, ką jis čia šneka. 

Namuose staiga pasidarė labai tylu. Peteris gir- 
dėjo, kaip plakasi į krantą jūra, stipraus žiemryčių vė- 
jo blaškoma. Viršuj pravirko jo vaikas, jis išgirdo Er- 
nos žingsnius ir jos garsų, ramų balsą. Žinojo, kad vi- 
sas šis gyvenimas jau nebe jam. 

— Einu į viršų, — tarė. 

Atsikėlė, praėjo pro tylinčią motiną ir užkopė 
laiptais. 

Pamatė besišypsančią Erną, kuri laikė rankose kū- 
dikį, ir atsisėdo šalia Gertrūdos lovos. Atidžiai žiūrėjo 
į ją, ir jam atrodė keista, kad čia jo žmona. Jos skruos- 
tai buvo įkritę, lūpos bekraujės, o kakta iki pat atmes- 
tų dulsvai šviesių plaukų it vaškinė. Tarsi pajutusi jo 
žvilgsnį, ji pramerkė akis. 

— Ar tu pažįsti mane, Gertrūda? 

— Ne... kas tu? 

— Peteris, — atsakė jis. — Rytoj rytą aš turiu 
vėl išvažiuoti. Bet dabar tu pasveiksi. Gydytojas man 
pažadėjo. 

— Aš niekada nepasveiksiu. 

Ji sučiaupė lūpas, ir atrodė, kad tuoj pravirks. Ji 
nepažino jo. O jis pirmą kartą per tas tris dienas pa- 
matė ją atsimerkusią. 

— Dabar viskas eis geryn, — tarė. 

Jis pakėlė ranką ir perbraukė jai per veidą. Jos lū- 
pos prasičiaupė, ir veidas pasisuko į jo ranką. 

— Ak, tai tu? 

— Taip, tai aš, Peteris. 

— Peteris, Peteris... juk tu sugrįši? 

— Zinoma, — tarė jis. 

Ji pavargusi užmerkė akis, bet alsavo dabar vėl 
lygiai. Peteris sėdėjo prie jos lovos ir tylėdamas žiū- 
rėjo į ją. Jis jos nemylėjo, bet dabar jam atrodė, kad 
myli. Tai buvo kitokia meilė, ne ta, kurią jis jautė Er- 
nai. Ta meilė atrodė tauresnė, tyresnė ir ne tokia kan- 
kinanti. 

Erna stovėjo jam už nugaros kambario kampe ir 
kalbino kūdikį. Jis klausėsi sodraus, geismingo jos bal- 
so. Ji jau nebenešiojo gedulo drabužių. Nusivilko juos 
prieš jam atvažiuojant ir dabar buvo tokia pat, kaip 
ir anksčiau. 

— Peteri, — tarė ji, — nevargink jos. Jai reikia 
ramybės. 

— Taip, o kam jos nereikia. 

Erna nesuprato jo. Dabar jis jai buvo nebe tas, 
ir ji baiminosi dėl jo kaip ir motina. Peteris atsikėlė, 
ji prinešė jam kūdikį ir nusišypsojo. 

— Kodėl tu nesidžiaugi juo? 

— Negaliu, Erna. 

— Dieve mano, nagi pasidžiauk nors vieną kartą, 
vieną vienintelį kartą, — tarė ji. 

Ji buvo vėl pagražėjusi. Platus, prakaulus jos vei- 
das kiek įdegęs nuo liepos saulės, lūpos skaisčiai rau- 
donos, kūnas pilnesnis, geismingesnis ir patrauklesnis 
negu anksčiau. Jis jautė, kaip jinai jį traukia, bet tvar- 
dėsi. Tylėdamas praėjo pro ją ir išsmuko pro duris. 

Tėvas buvo dirbtuvėje. Jis užėjo pas jį, pasikalbėjo 
apie karą, apie Heleną ir Gerhardą, paskui per kiemą 
nuėjo į paplūdimį, nuleidęs galvą, lyg ko ieškodamas. 
Visur jį persekiojo nerimas. 

Vėlai naktį išgirdo, kad kažkas švelniai beldžiasi 
į duris. Tėvai šią vasarą apatinio aukšto nenuomojo. 
Peteris miegojo kambaryje, kuris buvo šalia Gertrūdos 
kambario, netoli Ernos buto. Jis sėdėjo ant lovos ir 
žiūrėjo į duris. Durys pamažu prasivėrė. 

— Erna, — tarė jis. 

Erna stovėjo tarpduryje užsimetusi chalatą, ir jis 
matė, kad po chalatu nieko daugiau nėra. Ji uždarė 
duris ir priėjo prie jo. 

— Ko tau čia reikia, Erna? 

— Aš nebegaliu daugiau. Kodėl tu su manim taip 
elgiesi? 

— Todėl, kad tu nieko geresnio nenusipelnei. 

— Ne, šito aš irgi nenusipelniau. 

Erna krito ant lovos šalia jo ir pravirko. Jis klau- 
sėsi jos verksmo nė nekrusteldamas. Galvojo apie tą 
rytą pamary, kai mėnulio pjautuvas kabėjo virš van- 
dens, ir prisiminė tą dieną, kai Erna jam suvertė visą 
kaltę dėl Valterio mirties. Bet negalėjo klausytis jos 
verksmo. Jos ašaros varė jį iš kantrybės. 

— Juk dėl tavęs aš viską padariau, viską, — šnibž- 
dėjo ji, — visada apie tave galvojau, o tu štai paėmei 
Gertrūdą Bauman. 

— O Valterio mirtis? Argi ne aš dėl jos kaltas? 
Ne aš vienas? Juk taip sakei, ar ne? 

— Tai buvo melas. Aš tik norėjau, kad tu labiau 
prie manęs prisirištum. 

— A, — tarė jis priblokštas. 

Jį užplūdo painiausių minčių srautas. Tai ji kalta, 
kad jis išėjo savanoriu, tai dėl jos melo taip staiga 
vedė Gertrūdą Bauman ir dėl jos pateko į drausmės 
kuopą. Peteris stvėrėsi už galvos. Nervingai perbraukė 
ranka sau per plaukus. Begalinė klaidų ir nesusiprati- 
mų grandinė. 

— Erna, — tarė jis, — tai, vadinasi, visai ne mu- 
du kalti, kad Valteris ieškojo mirties? 

— Ne. 

— Visa tai buvo melas? 

— Taip. 

Peteris atsikėlė. Erna klūpėjo nuogais keliais ant 
grindų ir verkė pasikūkčiodama. Jos chalatas buvo at- 
silapojęs. Peteris sustojo jai už nugaros ir Žiūrėjo Že- 
myn į ją. 

— Dabar man reikėtų taip iškaršti tau kailį, kaip 
kadaise tau karšdavo mano brolis. 


— Mušk! 
— Ne, — tarė jis, — aš ne toks, kaip Valteris. 
— Taip, tu ne toks, — tarė ji. 


Peteris vėl prisiminė Vilkę ir matė jį šokinėjant 
per minas, ir smėlis buvo geltonas, ir tas rėžiantis gel- 

tonumas spigino jam akis. Peteriui pasirodė, kad tems- 
ta sąmonė. Galva degė nuo skausmų. Jis pasilenkė ir 
pakėlė Erną. 

— Mušk mane, mušk, — šnibždėjo ji. 

Jis pastūmė ją pric sienos ir sustojo priešais be- 
jėgiškai nuleidęs rankas. Sienų apmušalai už jos buvo 
geltoni. 

— Tai nemuši? 

— Ne, — tarė jis. 

Jos akys buvo nepaprastai geismingos, ir ji vėl 
pravirko. 

— O dabar išeik, Erna, išeik tučtuojau. 

— Kodėl tu mane išvarai? 

— Kadaise mes apgaudinėjom Valterį, o dabar 
apgaudinėtumėm Gertrūdą. Jau gana. 

Peteris priėjo prie jos ir mėgino išprašyti ją iš 
kambario. Iš pradžių ji spyriojosi, bet paskui staiga 
nusileido ir nuėjo pirma jo prie durų. 

— Eikš, — tarė ji pasikeitusiu balsu, — palydėk 
mane bent iki mano našlės guolio. Galbūt aš tavęs 
daugiau nepamatysiu. 

— Galbūt, — tarė jis. 

Ji susisiautė chalatą, atidarė duris ir išėjo pirma 
jo į priebutį. Peteris prisiminė Gertrūdą. Jam dingte- 
lėjo mintis, kad dar kartą turi užeiti pas ją, ir staiga 
pamatė ją priešais. Ji stovėjo vidury priebučio. 

— Gertrūda, — tarė jis išsigandęs, pribėgo prie 
jos ir begriūvančią pagavo į glėbį. 

— Tai tu, Peteri? 

— Taip. 

— O kur Erna? 

— Ji čia. 

— Ak, judu abu, — sušnibždėjo ji. 

Peteris pakėlė ją, ir Erna padėjo jam. Gertrūda 
buvo sulysusi, ir jam atrodė, kad jis neša lėlę. Ji ap- 
sivijo rankomis jam apie kaklą. 

— Juk tu ir mane myli, Peteri? 

— Taip, tik tave. 

— Tada viskas gerai, — tarė ji. 

Ji kliedėjo, jos kūnas buvo suglebęs ir degė karš- 
čiu. Jis paguldė ją atgal į lovą. Erna užklojo ir prisė- 
do šalia. 

— Juk tai neįmanoma, — tarė ji, — kaipgi ji ga- 
lėjo atsikelti. 

— Viskas yra įmanoma, Erna. 

— Taip, — sušnibždėjo ji, — turbūt ji tave labiau 
myli negu aš. 

Jis matė, kad ji susigėdusi, apsisuko ir nuėjo prie 
durų. 

— Ar aš galiu eiti, Erna? 

— Taip, eik, aš ja pasirūpinsiu. 

— Labanaktis, tarė jis. 

— Labanaktis, Peteri, — tarė ji. 

Jis sugrįžo į savo kambarį. Sustojo ir įsmeigė 
akis į geltonus sienų apmušalus. 

Sienų apmušalai vėl virto smėliu. Jis matė minas, 
viena sprogo, ir jam atrodė, kad ji sudraskė jam gal- 
vą. 

Jis krito į lovą ir taip išgulėjo iki pat ryto. 


Karlos Nihagen bute dar degė šviesa. Buvo jau 
paryčiai, rugpjūčio pabaiga. 

Karla gulėjo ant kušetės, o Gerhardas Lorencas 
ant kilimo — jam buvo kieta ir nepatogu. Kambaryje 
trenkė alkoholiu, tušti buteliai stovėjo ant stalo, o lan- 
gai buvo aklinai uždaryti. Jie kiaurą naktį linksminosi, 
iždininkas Frišengutas taip pat dalyvavo ir gėrė į Kar- 
los ir Gerhardo sveikatą. Tik jis anksti išėjo. Po va- 
landos Gerhardas turėjo paimti jį ir nuvežti į Zako- 
panę. 

Jis pyko ant Karlos, privertusios jį miegoti ant 
kieto kilimo. Štai jau dvi valandos guli jis ant grindų, 
ir gelia jam visus kaulus. Karla užmigo neišjungusi 
šviesos, bet dabar ji vėl pabudo. 

— Užgesink bent šviesą, Karla! 

— Dar ko užsimanysi, — tarė ji. 

Bet ji išjungė šviesą ir prašneko: | 

— Ta istorija su inkstais, be abejo, buvo prasima- 
nymas. Tu tai žinai? 

— Taip, tik kelias dienas aš ja tikėjau. 

— Aš turėjau meluoti dėl dr. Prohanskio. Jam bū- 
tų buvę riesta, jeigu visa tai būtų iškilę aikštėn. 

— Taip, riesta. 

— Tai buvo baisu, tai buvo siaubinga, ir aš taip 
ant tavęs siutau, kad tu nė įsivaizduoti negali. 

— Įsivaizduoju, — tarė jis, — aš pastebėjau. 

Jis gulėjo ant kilimo susidėjęs rankas po galva ir 
spoksojo į lubas. Žinojo, kaip ji dabar gyvena. Tai bu- 
vo lengvapėdiškas, palaidas gyvenimas. Ji turėjo daug 
gerbėjų, gerdavo ir siausdavo su jais per naktis. 

— Karla, — tarė jis, — aš galėčiau dabar tave 
vesti. Aš sukaupiau daug pinigų. Jeigu bent dalį jų 
pavyktų prastumti į reichą, paskiau mudu galėtume 
gerai gyventi. 

— Kada paskiau? 

— Po karo. 

— O Dievulėliau, — tarė ji ir pagavo juoktis. 

Jis vėl užpyko ant jos. Manė, kad, pasiūlęs jai sa- 
vo ranką, galės bent kiek atitaisyti santykius. Bet jinai 
juokėsi iš jo, ir tas juokas skambėjo pratisai ir pamai- 
viškai — taip tik ji viena temokėjo juoktis. Šešiolik- 
metė mašininkė buvo perkelta į kitą vietą, ir jis vėl 
sugrįžo pas Karlą, kuri dabar elgėsi su juo kaip su pas- 
kutiniu pastumdėliu. Pas ją atsilankęs, jis visada turė- 
davo miegoti ant kilimo. 

Kambaryje stojo tyla. Karla nieko daugiau nesa- 
kė, bet jis žinojo, kad ji nemiega. Jis galvojo apie ka- 
rą ir apie brolį Peterį, kuris dabar Rusijos gilumoj. 
Kasdien klausydavo iš fronto pranešimų. Pagalvojus, 
kad kurią dieną gali jį vėl pašaukti į veikiančią armi- 
ją, šiurpas perbėgdavo per nugarą. 

Karla neramiai vartėsi ant kušetės, lyg ko susi- 
krimtusi; staiga ji vėl pasikėlė ir įsmeigė į jį akis. 

— Šiąnakt turi kažkas įvykti, Gerhardai. Ar tu 
nieko negirdėjai? 

— Ne, nieko. 

— Pastarosiomis savaitėmis aš turėjau žydaitę. 
Vakar vakare, prieš tau ateinant, išsivarė ją. 

— Ak, — tarė jis, — vėl kažkas ruošiama prieš 
žydus? 

— Taip. 

— O iš kur tu žinai? 

— Iš gestapo, — sušnibždėjo ji. 

— Tu turi ryšių su gestapu? 

— Ne. Aš tik pažįstu ten vieną hauptšturmiiurerį. 
Jis sakė, kad dabar jie visiškai išnaikinsią žydus. Šią- 
nakt prasidėsiančios gaudynės. 

— Nesąmonė, — tarė jis, — tu kliedi. 

Jis nusimetė antklodę ir staiga atsistojo. Įskaudo 
strėnos, ir jis nebeištvėrė ilgiau ant kilimo. 

— Prakeiktas kilimas! Ar ilgai dar reikės man 
ant jo miegoti, Karla? 

— Visados, — atsakė ji. 

Gerhardas jautė, kad ji bijo, bet nesuprato ko. 
Nors jis ir pardavinėjo žydams batsiuviams odą iš po 
skverno, bet niekada dėl jų nesuko sau galvos. Tik bat- 
siuvys Blau Zakopanėje buvo jo draugas ir geriausias 
klientas, bet tam nieko negalėjo atsitikti. Jis dirbo ges- 
tapui. 

— Neimk į galvą, Karla, — tarė jis, — kas mums 
darbo žydai. 

— Bet juk tai žmonės! 

— Taip, žinoma, jie taip pat žmonės, — tarė jis. 

Jį pykino tas jos gailestis. Jis priėjo prie Karlos ir 
pasilenkė. Virš Krokuvos jau brėško rytas, o jis anksti 
turėjo vėl būti Zakopanėje. 

— Karla, ar mūsų santykiai visada bus tokie kaip 
dabar? | 

— Taip. 

— Kodėl tu tokia nenuolaidi? 

— Juk tu žinai, — tarė ji. 

Ji subraukė plaukus nuo ausų į viršų. Jis Žvilgte- 
lėjo į jos rankas, apsisuko ir įsiutęs išėjo. 

Lipskis miegojo sunkvežimyje pasistatęs šautuvą 
tarp kelių. Gerhardas papurtė jį už peties ir pažadino. 

Jie nuvažiavo į miestą paimti iždininko Frišengu- 
to. Tas jau laukė jų ir išėjo iš savo karinės įstaigos 
šviežiai nusiskutęs ir įraudęs. 

Jo veidas vėl atrodė kaip pervirusios mėsos puo- 
das. Juos pamatęs Frišengutas maloniai nusišypsojo, ir 
Gerhardas prisiminė, kaip jis kadaise pakėlė jį į ma- 
jorus. 

— Nieko sau majoras, — tarė jis. 

Lipskis nusijuokė, ir Frišengutas įlipo pas juos į 
kabiną. 

— Na, ką gero vežate, vyručiai? 

— Odą. 

— Gerą odą? 

— Pirmarūšę, pone majore, — tarė Gerhardas, ir 
Lipskis vėl nusijuokė. 

— Kodėl jūs vadinate mane majoru, Lorencai? 

— Kadaise aš pažinojau tokį majorą Frišengutą. 
Ar tik jums kartais ne giminė? 

— Ne, — tarė Frišengutas, — mūsų giminėj dar 
nebuvo majoro. Bet ko nėra šiandien, gali būti rytoj. 

— Iš jūsų tikrai išeitų geras majoras. 

— Ir aš taip manau, — tarė Frišengutas. 

Jie išvažiavo iš miesto ir pasileido kalnų link. Lip- 
skis šnekėjosi su Frišengutu. Jie aptarė pergales Ru- 
sijoje, apsupimus ir ofenzyvas, ir Frišengutas dėjosi 
Lipskiui dideliu žinovu. Gerhardas tylėdamas žiūrėjo 
į kelią. Jis širdo ant Karlos, kuri jau kelintas mėnuo 
erzina jį ir laiko ant juoko. 

— Artimiausioj kryžkelėj aš pasuksiu į šalį. Ten 
vra smuklė ir dvi malonios merginos, pone majore. 

— Liaukitės su tuo savo majoru. Lorencai! 

— Klausau, pone majore, bet ką jūs manote apie 
merginas? 

— O kas tai per merginos? Lenkaitės? 

— Ne, žydaitės, bet malonios. Ten mes visada iš- 
geriame po taurelę, taip jau įprasta. 

— Na ką gi, — tarė Frišengutas, — dėl manęs 
gali važiuoti. 

Jis vėl nusigręžė į Lipskį. Gerhardas išsuko iš 
plento ir įvažiavo į kaimo kelią. Palei kelią iš abiejų 
pusių buvo nedideli krūmokšniai. Lietaus klanai dar 

— Pasiutusiai prastas kelias, — tarė Frišengutas. 

Sunkvežimis sklendė įstrižai kelio, ir Frišengutas 
rausvu veidu atsitrenkė į vairą. Gerhardas vėl išlygino 
mašiną ir nekreipė dėmesio į Frišengutą, kuris pradėjo 
keiktis. 

Jie pamatė kaimą lygumoje ir gerokai arčiau, tru- 
putį šone ant kalvos, viešbutį. Frišengutas pastebėjo, 
kad viešbutis labiau panašus į smuklę, bet Gerhardas 
tik nusijuokė. Jis vis dar pyko ant Karlos ir norėjo pa- 
sigerti. 

— Iki ten aš negalėsiu privažuoti. Kelias per pras- 
tas, — tarė jis. 

Pakelėje pastatė jie sunkvežimį ir išlipo. Buvo dar 
ankstyvas rytas. Frišengutas žvarbo ir trynėsi rankas. 

— Dabar ir aš mielai išmesčiau taurelę. 

— Na matot, — tarė Gerhardas. 

Jie kopė į nedidelę prieškalnę. Frišengutas ėjo vi- 
dury. Atsargiai kilnojo kojas, bijodamas blizgančius 
batus susitepti. Žemas lenkų namas stovėjo lyg išmi- 
ręs, ir Gerhardą tas nustebino. 

— Atrodo, lyg paukštytės būtų išskridusios, bet 
negali būti. 

— Jos abi dar kirmija, — tarė Lipskis, bet staiga 
jis sustojo lyg per galvą trenktas ir išpūtė akis. . 

— Gerhardai? 

— Ką? 

— Ziūrėk, — sušnibždėjo Lipskis. 

Jie buvo dabar beveik prie pat namo. Gerhardas 
pasižiūrėjo, kur rodė Lipskis, Frišengutas taip pat tru- 
putį pakėlė galvą, susidomėjęs, šypsodamasis, atkišęs 
į priekį savo nutukusį veidą. 

— O Dieve, — sušnibždėjo Gerhardas. 

Jis pamatė gulinčias abi moteris. Jos gulėjo nuo- 
gos priešais namą, kur prie sienos ir buvo sušaudytos. 
Automato šūvių žymės dar buvo matyti sienoje. Birus 
tinkas nutrupėjęs, ir keli gabaliukai užkritę ant lavo- 
nų. Matyt, į jas šaudyta dar ir tada, kai jos abi jau 
gulėjo ant žemės. 

— Ar tu ką nors supranti? — sušnibždėjo Gerhar- 
das. 

— Ne, — tarė Lipskis. 

— Jos buvo žydės, ar ne? — paklausė Frišengu- 
tas. 

— Taip, — tarė Gerhardas, — jos buvo dar visai 
jaunos, devyniolikos ar dvidešimties metų, seserys, aš 
gerai jas pažinoju. Pusė muitinės čia užeidavo. 

Jis dar kartą pasižiūrėjo į moteris ir nusipurtė. Jį 
krėtė šaltis, ir jis prisiminė Karlos žodžius. Nė vienas 
iš jų nedrįso prieiti arčiau. Pirmieji saulės spinduliai 
užslinko ant sustingusių moterų kūnų. 

— Niekšai, — sušnibždėjo Lipskis. 

Frišenguto veidas buvo netekęs savo rausvumo, o 
Gerhardas vis tebežiūrėjo įsmeigęs akis į lavonus. Tai 
buvo pirmosios šio karo aukos, kurias jis matė: nuogos 
moterys ryto saulėje. 

— Einam, — tarė Frišengutas. 

Jis apsisuko ir ėmė leistis nuo kalvos. 

— Ar nereikėtų mums jų palaidoti? — tarė Lips- 


kis. 

— Ne. Tegu būna. Nežinia, kas čia dar gali atsi- 
tikti. 

— O gal tu manai, kad taip viskas ir turi būti? 

— Nel 

— Tai niekšingiausia žmogžudystė, — tarė Lips- 
kis. 


Sunkiais žingsniais jis priėjo prie abiejų lavonų, 
pamažu, tarsį bijodamas. Atsiklaupė, patogiau padėjo 
galvas ir užspaudė akis. Gerhardas žiūrėjo į jį neju- 
dėdamas. 

Lipskis sugrįžo, ir jie nuėjo į pakalnę pas Frišen- 
gutą, kuris ten jų laukė. 

— Na, dabar jau atsižiūrėjote? 

— Nutilk, — tarė Lipskis. 

— Kaip jūs drįstate! Juk tai buvo tik žydės. 

— Dar žodis, — suriko Lipskis, — ir aš jums snu- 
kį sutalžysiu! Turbūt jūs irgi iš tokių, a? 

— Bet jie kursto prieš mus visą pasaulį. 

— Kas kursto? Turbūt tu, kilimų spekuliante! — 
rėkė Lipskis. 

Jis žengė prie iždininko, ir tas, atsitraukęs atbu- 
las, pasislėpė už Gerhardo. 

— Palik jį ramybėje, Francai. 


— Taip, — tarė Lipskis, — neapsimoka terliotis 
su tokiu subinsnukiu. 

— Aš jus apskųsiu, — sušuko Frišengutas savo 
gerkliniu, plonu balsu, — būtinai apskųysiu! 


— Šūdą tu apskųsi, — tarė Lipskis. 

Staiga visi nutilo ir sužiūro į namą ant kalvos. Iš 
ten pasigirdo smarkus pokšėjimas. Kažkas beldėsi į 
langines. Aplink namą vaikščiojo muitinės patruliai. 

— Sėskit greičiau, spaudžiam iš čia, — tarė Ger- 
hardas. 

Jie įšoko į sunkvežimį ir nuvažiavo tuo pačiu pa- 
bjurusiu keliu, kuriuo buvo atvažiavę. Frišengutas ty- 
lėjo, ir Lipskis tylėdamas žiūrinėjo savo rankas, tik 
Gerhardas buvo įsmeigęs akis į kelią. Jis galvojo tą 
patį, kaip ir Lipskis, tik nedrįso pasisakyti. Pakelės krū- 
mokšniuose spindėjo rasa, ir klanų purvas tryško iš po 
ratų, taškydamas sunkvežimį. 


Puolimas buvo nutrauktas. Niekas nežinojo kodėl. 
Tankų dalinys stovėjo miške. Nuo medžių lašėjo van- 
duo, bet lietus jau buvo praėjęs, ir vėl svilino sausa 
spalio kaitra. Jurgenas sėdėjo ant rąstgalio šalia vy- 
resniojo leitenanto Šelerio ir kalbėjosi. 

— Šiandien jie neatakuos, — tarė Šeleris, — diena 
praeis ramiai. 

Keli saulės spinduliai, prasiskverbę pro medžių 1a- 
pus, krito jam ant veido. Tai buvo jaunatviškas, gied- 
ras, atviras veidas. Jurgenas kažką braižė lazda Že- 
mėje. 

— Nežinau. Ivanu aš nepasitikiu. 

Jurgenas pasižiūrėjo į Ešermaną, kiurksintį tanko 
liuke. Tai buvo jo trečias tankas. Pirmieji du, pasak 
viršilos Knuro, išlėkė į orą jam iš po sėdimosios. Mele- 
ris, jo taikytojas, žuvo. Kapitonas Kalenbergas buvo 
lengvai sužeistas, pabuvojo namie, bet dabar jau vėl 
buvo grįžęs. 

Jis pats, du kartus pasižymėjęs, buvo apdovanotas 
pirmojo laipsnio Geležiniu kryžiumi ir pakeltas į leite- 
nantus. Garsėjo kaip pasiutusiai narsus ir netgi buvo 

laikomas dalinio didvyriu, tik niekas nežinojo, kodėl 
taip beatodairiškai lenda mirčiai į nasrus. Jis beveik 
visada tylėdavo ir taip verždavosi su savo tanku į mū- 
šį, jog atrodydavo, kad trokšta kuo greičiau palįsti po 
Rusijos velėna. Draugavo jis tik su Šeleriu. 

Jie išgirdo, kaip kapitonas Kalenbergas, eidamas 
per mišką, kažką šaukia Ešermanui. Matė, kaip Ešer- 
manas nulipo nuo tanko ir nubėgo prie kapitono Ka- 
lenbergo. Kareiviai kiurksojo ant tankų, o už jų, toliau 
miške, stovėjo pėstininkų dalinys ir laukė, kada ateis 
įsakymas traukti pirmyn. Jiems buvo neaišku, kur yra 
fronto linija. Buvo kalbama, kad priešais juos stovi 
Maskvos gvardijos batalionai, permesti į frontą perei- 
tą naktį. 

Jurgenas kosčiojo. Buvo persišaldęs. Šeleris susi- 
mąstęs žiūrėjo į jį. 

— Kas gi iš teisybės tau yra? Kartais elgiesi tu 
kaip koks beprotis. Kažkas tau negerai. 

— Ešermanai! — sušuko Jurgenas. 

Jis gūžtelėjo pečiais, abejingai ir su kažkokia re- 
zignacija, ir vėl ėmė braižyti lazda žemėje. 

— Kas kas, o didvyris tu jau tikrai nesi. 

— Teisybė, — atsakė Jurgenas. 

Jis prisiminė paskutinę naktį su Helena Berlyne. 
Nuo to laiko jam viskas atrodė abejotina, beprasmiška, 
žuvę. 


— Kokios nors istorijos su bobomis? — paklausė 
Šeleris. 

Jurgenas liūdnai nusišypsojo. 

— Bobos, — tarė jis, — jei tik kas, jums tuoj is- 


torijos su bobomis. Nieko daugiau ir nežinote. 

Šelerio kamantinėjimas jam nepatiko. Šeleris tai 
pastebėjo ir nutilo. Žiūrėjo, kaip Jurgenas vedžioja laz- 
da žemėje žodį „Helena“. Pastebėjęs Šelerio žvilgsnį, 
Jurgenas greitai nutrynė jį bato kulnu. 

— Taigi, taigi, — tarė Šeleris. 

— Ką reiškia tas „taigi“? 

— Jeigu turi tik ją vieną, tikrai sunku. Aš tą ži- 
nau. 

— Kur jau tu nežinosi, — tarė Jurgenas. 

Jis pyko ant Selerio, kad tas stengiasi viską iš jo 
išpešti ir vis mala liežuviu. Jis vėl pasižiūrėjo į Kalen- 
bergą, priešais kurį stovėjo Ešermanas. Staiga Ešer- 
manas krūptelėjo, apsisuko ir krito ant žemės. 

— Ešermanai! — sušuko Jurgenas. 

Jis pamatė, kaip Kalenbergas pasileido bėgti, it 
bičių geliamas. Už vieno tanko kyštelėjo trūkčiodama 
viršilos Knuro nosis, ir tas sušuko: 

— Į tankus! 

Šeleris jau gulėjo parkritęs žemėje, tik Jurgenas 
vis dar tebesėdėjo ant rąsto. Jam atrodė, kad visa, kas 
dabar čia dedasi, mato lyg kokiame veidrodyje. Iš me- 
džių lyte lijo kulkos. Praėjusią naktį jie užėmė mišką, 
iš kurio ką tik buvo pasitraukę rusai. Kulkos žarstė 
aplink žemes. Kareiviai lakstė kur tik kas, mėgindami 
šaudyti aukštyn į medžius. Kalenbergas poškino iš pis- 
toleto lyg kokioje šaudykloje, ir“ tai atrodė juokinga ir 
kvaila. 

— Prakeikimas! — sušuko Šeleris. 

Jurgenas pašoko ir pasileido į pamiškę. 

— Lauk iš miško, lauk! 

Jis girdėjo savo šauksmą. Balsas pačiam atrodė 
kimus ir nesavas. Vienas rusų snaiperis šlumštelėjo 
priešais iš medžio. Jis buvo su žaliais maskuojamaisiais 
drabužiais ir atrodė kaip aprengta beždžionė. 

Dabar miškas atgijo. Kaleno kulkosvaidžiai, auto- 
matai, ir kulkos čežėjo medžiuose, tarsi jų šakose oštų 
vėjas. Jurgenas pasiekė pamiškę ir krito ant žemės. 
Priešais buvo lyguma, laukai, dirvos ir saulės išdegin- 
tos pievos. Vokiečių pėstininkai, pagauti panikos, trau- 
kėsi atgal, o rusų tankai važiavo zigzagais ir greitai 
artėjo. Šeleris šnopuodamas gulėjo šalia Jurgeno. 

— Ei, Jurgenai, kodėl tu taip bėgi? 

— Tų manai, kad aš lauksiu, kol mane nudės kaip 
šunį? 

— Bet mes turime grįžti. 

— Nesąmonė, — tarė Jurgenas. 

Jie gulėjo, pasislėpę nedideliame įlinkyje. Už jų 
traškėjo šakos ir kaukė šūviai. Kautynės miške dabar 

buvo pačiame įkarštyje. Vokiečių pėstininkai artėjo 
prie jų. Susigūžę šokinėjo jie per lauką kaip zuikiai. 

— Mes turime iš čia nešdintis, Jurgenai. 

— Ne. 

— O ką tu čia manai veikti? 

— Mes čia gerai gulime, — tarė Jurgenas. 

Jo akys buvo aplipusios purvu. Žemė po jais smir- 
dėjo srutomis. Vokiečių artilerija atidengė užtveriamą- 
ją ugnį, bet sviediniai krito toli anapus rusų tankų. 
Vienas vokiečių pėstininkų skyrius pašoko priešais ir 
pasileido atgal ant jų. 

— Negalima į mišką! — sušuko Jurgenas. 

Pėstininkai nustebę sustojo ir įsmeigė akis į ilgšį 
tankistų leitenantą, išdygusį priešais juos. 

— Kriskit čia ir gulėkit. 

— Po velnių, juk čia mėšlas, — tarė vienas. 

— Greičiau, greičiau, kol dar negavot kulkos į 
užpakalį! 

— Juk jis tankistas. Geriau tegu pasirūpina savo 
šikna. 

— Greičiau, greičiau! — šaukė Jurgenas. 

Jie parkrito murmėdami šalia Jurgeno ant žemės. 

— Bet čia kažkas jau prikrovė. 

— Žiūrėk, pats neprileisk kelnių, — tarė Jurgenas 
ir dirstelėjo į išblyškusį, iš baimės suprakaitavusį pės- 
tininko veidą. Tai buvo purvais aptekęs vaikiškas vei- 
das, kuriame žybsėjo dvi melsvos akys su raudonomis 
gyslelėmis, o ant skruostų šėpsojo šviesūs pūkai. Jur- 
genas neištvėrė ir staiga nusijuokė. 

— Kaip tavo pavardė? 

— Švernikė, pone leitenante. 

— Vardas? 

— Hansas Fricas. 

— Gulk čia ir prikąsk liežuvį! 

— Klausau, pone leitenante!.. Gerai, — tarė Šver- 
nikė. 

Jis gulėjo dabar šalia Jurgeno, ir Jurgenas girdėjo, 
kaip jis dejuoja iš baimės. Vis daugiau ir daugiau be- 
siiraukiančių pėstininkų bėgo prie jų per lauką. Kick- 
vieną kartą Jurgenas pašokdavo ir sušukdavo: 


169 


— Negalima į mišką! 

Jau visa pamiškė buvo prigulusi žmonių, vėl atsi- 
gręžusių į artėjančius rusų tankus. 

— Koks čia dabar kvėštelėjęs leitenantas? 

— Pamišėlis. 

— Sunsnukis. 

— Liaukis. Jis žino, ką daro. 

Jurgenas girdėjo, kaip jį plūsta, bet visai to ne- 
paisė. Jis nebematė vyresniojo leitenanto Šelerio. Šver- 
nikė gulėjo šalia jo su drebančiu kūdikio veidu ir de- 
javo lyg sužeistas. 

— Kas tau yra? 

— Traukuliai. 

— Iš baimės? 

— Taip. 

— Jeigu būtum nubėgęs į mišką, tave jau būtų 
nukepę. . 

— O kodėl? 

— Ten snaiperiai, — tarė Jurgenas, bet kautynių 
miške jau nesigirdėjo nė garso. Dabar už jų buvo tyla, 
slegianti mirtina tyla. Rusų tankai stovėjo lygumoje 
lyg ant kokios lentos. Kada ne kada paleisdavo į miš- 
ką šūvį ir vėl nutildavo. 

— Žiūrėkit! — sušuko kažkas. 

— Kas? — paklausė Jurgenas. 

— Ugnis! — tarė Švernikė. — Miškas dega. 

Iš pradžių spragsėjimas buvo tylus, atrodė, kad 
miške kas šlama, paskui tas triukšmas sustiprėjo, ir 
staiga vėjas ėmė nešti liepsną. Už jų degė miškas. Vė- 
jas pūtė į jų pusę, liepsna vis artėjo, ir karštis vis la- 
biau svilino. 

— Bėgam iš čia! — sušuko Jurgenas. 

Prieš juos buvo tankai ir Maskvos gvardijos bata- 
lionai, o už jų vis labiau siautėjo miške ugnis. 

— Švernike, kelkis! 

— Bet juk mes bėgame tiesiai ant tankų, leitenan- 
te. 

— Geriau bėgti ant tankų, negu sudegti. 

Jurgenas pašoko ir sustojo svyruodamas ant savo 
ilgų kojų. Visi pėstininkai sužiuro į tankistų leitenan- 

tą. Jie buvo persigandusiais veidais, bet pamažu at- 
sikėlė. 

— Šiknius tas! 

— Tegul jis sau vienas bėga. 

— Bet mes spąstuose. Reikia iš čia nešdintis. 

Liepsnos pėdas plykstelėjo medžių viršūnėmis, ir 
baisus kibirkščių lietus pasipylė ant purvinų pėstininkų 
unilormų. Kilo panika. 

— Pirmyn! — sušuko Jurgenas. 

Mosuodamas rankomis jis pasileido į lygumą. Šver- 
nikė bėgo paskui jį, gaudydamas kvapą lyg koks ast- 
mininkas. 

— Bėk, — šaukė Jurgenas, — greičiau! 

— Negaliu. 

— Pienburni! Snargliau! Bėk! 

Jurgenas pats nebežinojo, ką sako. Priešais išdy- 
go tankai. Pabūklų vamzdžiai sukosi į jį. Dabar sujudo 
visas laukas. Pasikėlė pėstininkai ir bėgo paskui Jur- 
geną. Pilkos vilnys ritosi ant rusų tankų. Kautynių 
triukšmas nustelbė liepsnos spragėjimą. Kulkosvaidžiai 
šaudė, tankai šaudė, bet degantis miškas spjaudė vis 
naujas ir naujas pėstininkų vilnis. Niekas nežinojo, iš 
kur jų tiek. Ugnis stūmė juos ir ginė tiesiai ant rusų 
tankų. 

Jurgenas pralėkė pro vieną tanką. Pamatė Mask- 
vos gvardiečius, pakilusius iš smėlio duobutės ir su 
pasibaisėjimu spoksančius į pilkas vilnis, kurios, pa- 
gautos klaikios panikos, ritosi tiesiai ant jų. 

— Slėptis! — sušuko Švernikė iš paskos. — Sa- 
kau, slėptis! 

Jurgenas stabtelėjo. Jis stovėjo jau anapus tankų, 
pasibaisėjęs, pastėręs, tarsi tik dabar supratęs, ką pa- 
darė. Vokiečių pėstininkai lėkė pro šalį, stumiami tų, 
kurie bėgo jiems iš paskos. Jis matė, kaip Maskvos 
gvardiečiai traukiasi, matė, kaip jie krinta, keliasi, 
sklinda į šalis. Jų durtuvai blizgėjo saulėje. 

— Švernike? 

— Aš čia, leitenante. 

— Kas atsitiko? 

— Jie visi išsikraustė iš proto. 

Rusų kulkosvaidžiai vėl atidengė ugnį. Jurgenas 
pasižiūrėjo į Švernikę, ir staiga Svernikės veidas išba- 
lo kaip drobė. 

— Dabar jau man pataikė. Baigta, — sudejavo 
Švernikė. 

Jis staiga išsitiesė, griebėsi už juosmens ir krito 
ant šono žemėn. Jo kakta aprasojo prakaitu. Vaikiškas 
veidas trūkčiojo, atrodė, kad jis nori rėkti. 

Jurgenas atsiklaupė ir apvertė Švernikę ant nuga- 
ros. Jam pasirodė, kad jis yra vienas šioje plačioje ly- 
gumoje. Rusų tankai stovėjo palikti lauke, tolumoj de- 
gė miškas, dabar skleisdamas tamsius dūmus, ir tik 
kulkosvaidžių papliūpos viena po kitos vis dar švilpa- 
vo pažemiu. Jurgenas nieko nepaisė. Akis įsmeigęs žiū- 
rėjo į gęstantį vaikišką veidą, kuriam mirties trauku- 
liai jau iškreipė lūpas. 

— Hansai Fricai. 

Mirštantysis pravėrė akis. 

— Kas tu toks? 

— Leitenantas Simanas. 

— Vardas? 

— Jurgenas. 

— Jurgenas, — sušnibždėjo Švernikė. Jis pasakė 
tai mikčiodamas, sunkiai, ir kraujo srovė, trykštelėjusi 
iš burnos, užgniaužė tą žodį. Jis išsirietė, įsispyrė ko- 
jomis į žemę, ir plieninis šalmas užslinko jam ant vei- 
do. 

— Slėpkis, — sušnibždėjo jis. 

— Ką? — sušuko Jurgenas. — Ką tu sakai? 

Bet daugiau nieko neišgirdo. Svernikė buvo miręs. 
Kraujas, išsiveržęs jam iš burnos, aptaškė Jurgenui 
mundurą. Mūšis buvo dabar kažkur toli. Tik vienas vie- 
nintelis rusų kulkosvaidis vis dar tebešaudė. Vokiečių 
tankai važiavo per lauką. Jurgenas pakėlė galvą. Iš- 
girdo, kaip šaukia sužeistieji, gulintys plačioje lygu- 
moje. Tiršli degančio 1niško dūmai ritosi pačia pažeme. 
Jurgenas negalvojo apie paskutinį mirštančiojo Žodį. 
Jis atsikėlė, išsekęs, sugniuždytas, ir įsmeigė žvilgsnį 
į artėjančius vokiečių tankus. 

— Šimanai, — sušuko kažkas. 

Kai kurie sužeistieji pakėlė galvą ir pasižiūrėjo į 
ilgšį tankistų leitenantą, kuris stovėjo lygumoje, įsirė- 
Žęs į giedrą dangų. 

— Simanai! 

Vyresnysis leitenantas Šeleris iš savo tanko pro 
stebėjimo angą pamatė, kaip Jurgenas susvyravo ir 
krito ant negyvo kareivio, gulinčio jam prie kojų. 

— Helena, — sušnibždėjo Jurgenas. Skausmas 
varstė jam nugarą, tarsi draskydamas visą kūną. Jo 
rankos mėšlungiškai sugniaužė negyvėlio mundurą. 

Vyresnysis leitenantas iššoko iš tanko, viršila Knu- 
ras jam iš paskos. Jie pakėlė sužeistąjį ir nunešė į 
tanką. 

— Didelis, bet kvailas, — tarė Knuras. Vyresnysis 
leitenantas Šeleris tylėjo. 

Tankas vėl pajudėjo. Mūšis dabar vyko kažkur to- 
li, anapus buvusių rusų pozicijų, ir vis nauji ir nauji 
vokiečių daliniai traukė į kovos lauką. 


Sniegas krito iš pilko dangaus be paliovos, diena 
iš dienos. Zenitinės artilerijos kareiviai ėjo vorele — 
begalinė virtinė. Jie paliko savo pabūklus kažkur pla- 
čioje, baltoje lygumoje prie Maskvos. Jų kojos buvo 
apmuturiuotos skarmalais, galvos aptūlotos. Ant susti- 
rusių nuo šalčio kūnų kadaravo ploni kareiviški dra- 
bužiai. Vokiečių puolimas netikėtai virto atsitraukimu. 

Peteris Lorencas ėjo paskutinis. Karabinas taba- 
lavo jam ant rankos. Vargais negalais vilkdamas kojas 
klampojo kitų pėdomis. Prieš keturias savaites jis at- 
vyko čia su viena žygio kuopa. Kareivis, einantis prie- 
šais jį, atsigręžė. 

— Nebegaliu. 

— Ką reiškia „nebegaliu“. Na, greičiau, greičiau. 
O gal nori, kad rusai tave nudobtų? 

— Man vis tiek pat. 

— Na, greičiau, —tarė Peteris. 

Jis stumtelėjo kareivį į nugarą, bet tas pasvyravo 
ir susmuko. Kareivis buvo pavarde Betcheris, Zasnice, 
Riugeno saloje, palikęs tris vaikus, ir beveik kasdien 
apie juos kalbėdavo. Peteris gerai jį pažinojo. 

— Betcheri, kelkis. 


— Kojos, — tarė Betcheris, — visiškai nebejau- 
čiu kojų. 

— Kelkis, greičiau. 

— Negaliu. 


Peteris pasilenkė prie jo. Paėmęs už drabužių, 
mėgino pakelti, bet Betcheris vėl pargriuvo aukštiel- 
ninkas ant sniego. Jų dalinys nutolo. Nė vienas karei- 
vis neatsigręžė pasižiūrėti. Sniegas apsiautė juos. 

— Betcheri, nekvailiok, kelkis. 

— Palik mane, — sudejavo Betcheris. 

Salčio nuplikytas jo veidas buvo išmuštas balto- 
mis ir raudonomis dėmėmis. Nosis ir smakras buvo ap- 
šalę. Lūpos susproginėjusios ir suskeldėjusios, tarsi kas 
būtų jas supjaustęs. Peteris įsmeigė į jį akis. 

— Pagalvok apie savo vaikus. 

— Taip, — sudejavo Betcheris, — kas dabar jų 
laukia? 

Keli šūviai nuzvimbė sniego kilimu. Peteris išgir- 
do šaudant ir ėmė drebėti. 

— Ateina Ivanas. Kelkis, Betcheri. 

Tačiau Betcheris jau nieko neatsakė. Susirietė ir 
gulėjo kaip krūva skarmalų vis augančioje pusnyje. 
Vėl pasigirdo keli šūviai. Peteris nežinojo, ar šaudo- 
ma į jį, ar į jo dalinį, kuris jau žygiavo toli priekyje. 
Sniegas vis dar tebevirto iš pilko dangaus. Priešais 
gulintis Betcheris pabalo, pusnis virš jo vis didėjo ir 
didėjo. 

Peteris atsistojo, peržengė per Betcherį ir nusvyra- 
vo tolyn. Jis mėgino atsekti kitų pėdas, bet nieko ne- 
bematė. Šaukė, rėkė, bet sniege prasmego jo balsas. 
Atrodė, kad bėga priešais kažkokią baltą sieną iš vatos 
gniutulų. Pagavo baimė, slogi, kankinanti baimė. 

— Ei, nejaugi jūs manęs negirdite? 

Niekas neatsiliepė. Jis klimpo į sniegą, vėl kėlėsi, 
mėgino bėgti ir vėl griuvo. Kojos apsunko, pasidarė 
lyg švininės. Karabinas išslydo iš rankos ir pasiliko 
sniege. Vėl pasigirdo šūviai. Bet jau kažkur toli. Per 
pūgą vos buvo girdėti jų plonas, virpantis garsas. Pe- 
teris pasiklausė, iš kur aidi šūviai. Šaudė užpakaly jo, 

ir jis vėl pasileido į priekį. Kažkas sujudėjo priešais 
sniege. Pašliaužė, vėl sustojo, suspurdėjo ir vėl ėmė 
šliaužti. Jam pasirodė, kad juda sniegas. 

— Aš iš galvos išsikrausčiau, — sušnibždėjo. 

Jis stovėjo sustingęs ir žiūrėjo į judantį, gyvą snie- 
g3. 

— Alio, — sušuko, — kas ten? 

Niekas neatsiliepė. Tyla buvo nepakeliama. Vėl 
pasigirdo keli šūviai. Juos užgniaužė pūga. Peteris žen- 
gė judančio sniego link. Tai buvo jo dalinio kareiviai. 

— Ivanas ateina, — sukriokė jis, — nešdinkitės 
iš čia! 

Pasiklausė, ar neišgirs kokio atsakymo. Nė balso. 
Jis nubėgo pro judančias sniego krūvas. Mirštantieji 
jo nepamatė. Eiti buvo vis sunkiau. „Šliaužti, — pa- 
galvojo, — reikia šliaužti, šliaužti iki pat namų.“ Jis 
vėl prisiminė Vilkę ir geltoną smėlį anapus Bugo. Gel- 
tonumas tada spigino akis, bet jis nebuvo toks kvaiti- 
nantis, kaip tas begalinis baltumas. Peteris pagavo 
juoktis. Kojas jau nebeskaudėjo. Jos dabar buvo leng- 
vos kaip sparnai. 

Nepastebėjo, kad įsvyravo į mišką. Tai buvo tik 
balta siena. Staiga vėl pajuto savo kojas. Žemė buvo 
kietai sušalusi, akimirką stabtelėjo it pritrenktas ir iš- 
sitiesė. 

Kažkas pašaukė. Jis pakėlė galvą ir pamatė juos 
sėdint. Jie sėdėjo atsišlieję į medžių kamienus — su- 
žeisti, mirštantys, šąlantys. 

— Kas jūs? 

— Zenitininkai, — tarė tas, kur sėdėjo arčiausiai, — 
paskutinieji. 

Tai buvo vienas jo pulko dalinys. 

— Kodėl jūs neinate toliau? 

Niekas neatsakė. Peteris priėjo prie sužeistojo, ku- 
ris pirmasis jam atsiliepė. Tas sėdėjo susirietęs po me- 
džiu. Jam buvo nušalusios kojos. Rankos ir galvos tvar- 
sčiai sukembę į ragą. Peteris pasižiūrėjo į jo stingstan- 
tį veidą. 

— Ar aš galiu tau padėti? 

Sužeistasis papurtė galvą. 

Peteris pasilenkė prie jo. 

— Bėgam, — sušnibždėjo, — Ivanas ateina. 

— Tegu sau eina. 

— Jie visus jus pribaigs. 

— Ir gerai, — tarė sužeistasis. Jis nejudėjo. Pe- 
teris paliko jį ir nuėjo toliau. Nė vienas mirštantysis 
ir šąlantysis nepakėlė į jį galvos. Tai buvo susmukę, 
sukembę skarmalų gumulai. Staiga Peteris pagavo 
rėkti: 

— Ivanas, Ivanas! 

Jo balsas aidėjo miške, bet niekas nė nejudėjo. 
Sniego gniūžtės krito iš tankiai susiraizgiusių medžių 
šakų. Išmėtyti šautuvai, šalmai, katiliukai skendo snie- 
ge. Peteris svyruodamas slampino toliau. Jo mintys 
pynėsi. Jis ėjo per mišką, pilną mirštančių. Jam atrodė, 
kad miršta ir medžiai. Nedaryk kvailysčių, kadaise sa- 
kė motina. Jis vėl ėmė juoktis. 

Kažkas pašaukė jį. 

— Ko tu nori? 

— Ar negali man padėti? 

— Kaipgi tau padėti? 

— Padėk man, padėk, — prašė kitas. 

Ir tuoj pat pasigirdo graudi aimana. Žmogus prie 
medžio stvėrėsi už pilvo ir susirietė. Peteris sustojo ir 
pasižiūrėjo į jį. 

— Kas tau yra? 

— Peršovė pilvą. 

— Argi Ivanas jau buvo čia? 

— Jis dabar visur, — sušnibždėjo sužeistasis. 

Jis vėl susirietė, ir iš sušalusių lūpų išsiveržė skau- 
dus, pratisas šauksmas. Atrodė, lyg kas būtų jį pjūklu 
pusiau pjovęs. Peteris atsiklaupė ir įsmeigė akis jam 
į veidą. Tai buvo pamėlęs nuo šalčio veidas, kuriame 
judėjo tik blakstienos. 

— Kurgi tu pakliuvai jiems? 

Kareivis kryptelėjo galvą į lygumos pusę, iš kur 
ką tik atėjo Piteris. Rusai medžiojo kiekvieną atskirai. 
Peteris tai žinojo. Dabar ten vėl pokšėjo šūviai, bet tik 
pavieniai, kada ne kada, ir greit visai nutilo. 

— Kaip aš galiu tau padėti? 

Kareivis vargais negalais pakėlė ranką ir parodė į 
automatą, gulintį šalia jo sniege. Peteris suprato, ko 
tas iš jo nori. Jis pagriebė automatą, ir kareivis sekė 
akimis jo rankų judesius. Medžių viršūnėmis prašniokš- 
tė vėjas. Tiršti sniego dribsniai krito ant sušalusios 
žemės. Sniegas siautė medžių kamienais, atrodė, kad 
jis tuoj užvers ir mišką. Jis atakavo kartu su rusais, 
kurie pamažu judėjo lyguma. Peteris vėl pasižiūrėjo 
kareiviui į veidą, į kupinas baimės akis, ir staiga jį at- 
pažino. 

— Krauzė, — sušnibždėjo jis, — viršila Krauzė. 

Akyse iškilo pilna dūmų valgykla kareivinėse, sun- 
ki, mėsinga ranka ant padavėjos užpakalio, kėdės ko- 
jos viršum galvos ir riebus paliaukis, uždribęs ant mun- 
duro apikaklės. ,„Maksiukas“ — taip vadino jį puska- 
rininkiai. Maksiukas Krauzė, mėsininkas iš Štralzundo. 

— Maksiuk, — tarė Peteris, — kaip tu čia pate- 
kai? 

Išgirdęs savo vardą, sužeistasis pakėlė galvą, bet 
nebeatpažino Peterio. Jo kūnu perbėgo drebulys. Iš 
skausmo jis vėl ėmė rėkti, ir jo riksmas aidėjo po visą 
mišką. 

— Pribaik mane, kol dar neatėjo rusai. 

— Nė velnio, nieko nebus. 

— Pribaik. 

— Nė velnio, — tarė Peteris. 

Dabar jis galėjo atkeršyti už visas savo nuoskau- 
das. Per jį pateko į drausmės kuopą, per jį iškentė dau- 
giau patyčių negu visi kiti. Jo mintys vėl surizgo. Vir- 
šilos veidas pavirto Vilkės veidu, ir Vilkė sakė: 

— Jeigu mes nebūtumėm samariečiai... 

— Ei jūs, prakeiktas nusikaltėli! — šaukė puska- 
rininkis. 

— K32 — sušnibždėjo Peteris. — Kas ten šaukia? 

Niekas nešaukė. Sužeistieji tylomis mirė po me- 
džiais. Nuo šakų byrėjo ant jų sniegas. 

— Ar čia buvo ligoninė? 

Viršila linktelėjo galvą. Paklaikusiomis iš skausmo 
akimis jis spoksojo Peteriui į veidą. Kur tas dramblo- 
tas, nutukęs jo kūnas? Likę tik oda ir kaulai. Iš skudu- 

rų, kuriais buvo apmuturiuotos jo kojos, sklido pašvin- 
kęs kvapas. Peteris juto tą kvapą. Viršilos kojos puvo, 
kaip ir pamažu mirštantis jo kūnas. Peteris prisiminė 
grandinį Kolraušą, su kuriuo jie prieš metus ketvirčia- 
vo ir galabijo ant rato „fiurerį“. 

— Cha cha, — nusijuokė jis, — dabar jie įbruko į 
ratą ir šitą. 

Jis patapšnojo viršilai per krūtinę. 

— Ei, Maksiuk, juk čia šalta. 

Viršila nieko nesuprato, ką Peteris jam sako. 

— Ir bus dar daug šalčiau, — šnibždėjo Peteris, — 
vis šalčiau, 

Peteris nebežinojo, kur jis dabar. Tiršti sniego ver- 
petai sukinėjosi po mišką. Ten, kur pirma sėdėjo su- 
žeistieji, atsirado nedidelės sniego pusnys, kurios grei- 
tai didėjo, augo. Prie kiekvieno medžio sėdėjo tokia 
sniego pusnis. Peteris vėl nusijuokė. 

— Kelkis, Maksiuk, — tarė, — eime. 

Jis paėmė nuo žemės automatą, išsitiesė ir pasi- 
žiūrėjo į viršilą. 

— Eime, storuli, eime. 

Peteris vėl prisiminė padavėjos užpakalį valgyk- 
loje, ir vėl jį paėmė juokas. 

— Pribaik, — dejavo viršila. 

Pamiškėj pasigirdo šūviai. Kulkos zvimbė tarp me- 
džių. 

— Dabar jie ateina. 

Viršilos akyse pasirodė klaiki baimė. Rankomis jis 
buvo susiėmęs pilvą. Dabar susirietė ir pagavo šaukti. 
Mišku nuslinko kuždesys, tarsi sniego pusnys būtų gy- 
vos. 

— Pribaik, nušauk, kol jų dar nėra, — dejavo vir- 
šila. 

Peteris pakėlė automatą ir šovė jam į galvą. Vir- 
šila susmuko kaip lūždama pusiau sušalusi lėlė. Staiga 
Peteriui viskas aplink pasidarė aišku. Jis pamatė au- 
gančias po medžiais pusnis ir išgirdo, kaip šaudo rusų 
pėstininkai, artėdami prie miško. Atsigręžė į pamiškę 
ir paleido visą automato apkabą. 

Akimirką stojo kapų tyla. Tik sniegas čežėjo me- 
džių kamienais ir dribo nuo šakų ant žemės sniego 
gniūžtės. | 

Pradėjo šaudyti kulkosvaidžiai, tratėjo tankiai, be 
perstojo. Peteris apsisuko ir pasileido bėgti. Rusai pa- 
šėlusiai šaudė į mišką. 

Prieš jį vėl atsivėrė lyguma, negyva, balta lygu- 
ma. Pilku dangumi praskrido varnų būrys. Peteris vėl 
brido per sniegą, dejuodamas ir neatsigręždamas. 


Ligoninės koridoriais zujo seserys, sanitarai ir gy- 
dytojai. Vizitacija pasibaigė, ir kažkoks tankų genero- 
las su savo palyda išeidinėjo iš ligoninės. Trinksėjo 
durys, stuksėjo kulnai, ir generolas meiliai linkčiojo į 
visas puses. 

— Puikus vyrukas, tas Šimanas. 

— Taip, pone generole, malonus jaunuolis, — tarė 
adjutantas, jaunas, švariai nusiskutęs majoras. 

— Tokį pramuštgalvį kažin ar galima pavadinti 
maloniu. 

— Man atrodo, kad jis greičiau naivus, negu ka- 
ringas, — atsiliepė adjutantas. 

Generolas nusišypsojo. 

— Ne kiekvienas gali būti toks karingas, kaip jūs, 
mano mielas. 

Jo veidas buvo tarsi iš geležies nulietas. Tik nosis 
užsirietusi į viršų kaip tik ten, kur turėjo knebti žemyn, 
ir dėl to jo griežtas veidas labiau buvo panašus į ci- 
vilio žmogaus negu į kariškio. Laiptais jie ėjo pro Ger- 
hardą Lorencą, kuris stovėjo ant laiptų pakopos, išsi- 
tempęs, įsmeigęs akis į generolą. 

— Kas čia per paukštis? — paklausė generolas. 

— Muitinės sargyba, pone generole, pusiau karei- 
vis, pusiau muitininkas, kažkoks keistas hibridas. 

Adjutantas nusijuokė, permetė žvilgsniu Gerhardo 
mundurą, atsainiai, ironiškai, ir Gerhardo rankos, pri- 
spaustos prie šlaunų, ėmė drebėti. 

— Na čia dabar, — tarė generolas. 

Du medicinos kapitonai tipeno generolui iš pas- 
kos, bet jis visai nekreipė į juos dėmesio. Vėl trinkte- 

lėjo durys, ir generolo palyda nukaukšėjo pro Gerhar- 
dą. Subruzdimas ligoninėje pamažu rimo. Gerhardas 
kopė laiptais. Šitokio susitikimo jis nesitikėjo. Ne tik 
ligoninę sujaudino generolo apsilankymas — Gerhar- 
das taip pat vis dar negalėjo atsitokėti. Iki šiol jis dar 
nė karto nebuvo susitikęs akis į akį su generolu. Dai- 
rydamasis ėjo koridorium nuo durų prie durų. Jį pasi- 
vijo kažkokia sesuo. 

— Ko jūs ieškote? 

— Vyresniojo leitenanto Šimano, sesele. 

— Bet pas jį dabar negalima. Argi jūs nežinote, 
kas čia ką tik buvo? 

— Ne. Bet aš vien dėl to atvažiavau iš Krokuvos. 
Mano šeima prašė aplankyti jį. 

— Ar jūs giminės? 

— Ne. Tik geri pažįstami. Mudu kartu augome: 

— Ak šitaip, — tarė sesuo, — gerai, aš pažiūrė- 
siu. Palaukit čia. 

Gerhardas palydėjo žvilgsniu mažytę, vikrią sese- 
rį, tolstančią koridorium. Helena laiške rašė, kad jis 
aplankytų Jurgeną Lvovo ligoninėje. Ir motina davė 
žinią, kad Jurgenas guli netoli jo su peršautais plau- 
čiais ir yra pristatytas Riterio kryžiui gauti. Gerhardas 
pasikalbėjo apie tai su Karla, bet Karla atsisakė kartu 
važiuoti. Tada jis išvažiavo vienas, gavęs specialų mui- 
tinės leidimą. Judri, greitakalbė sesuo sugrįžo, linkte- 
lėjo galvą, ir Gerhardas nusekė paskui ją. Jurgenas 
Šimanas, pasikėlęs lovoje, žiūrėjo į prasivėrusias du- 
ris. 

— Gerhardai, — nustebo jis, — iš kur tu čia atsi- 
radai? 

— Iš Krokuvos, — tarė Gerhardas. 

Jis suglumęs žiūrėjo į Riterio kryžių, gulintį puoš- 
niame futliare ant naktinio staliuko. Tas ordinas im- 
ponavo jam ir kartu kėlė kažkokį nepasitikėjimą savi- 
mi. Jis didžiavosi, turėdamas pažįstamą, nusipelniusį 
tokio aukšto apdovanojimo. 

— Ne ilgiau kaip dešimt minučių, — perspėjo se- 
suo. — Ir nekalbėkite su juo per daug. 

Ji išėjo. Gerhardas prisitraukė kėdę ir atsisėdo ša- 
lia Jurgeno lovos. Žiūrėjo į liesą, sukritusį Jurgeno 
veidą. Pastebėjo virš antklodės jo rankas ir nustebo, 
kad jos tokios baltos ir permatomos. Jis neturėjo su- 
pralimo, kas tai yra peršauti plaučiai, bet, matyt, tai 
sunkus sužeidimas. 

— Pasakok, Gerhardai, kas gero namie. Kaip se- 
kasi Helenai? 

— Tikriausiai gerai. Bet tu juk turi geriau žinoti 
negu aš. 

— Ne. Aš seniai nebegaunu iš jos žinios. 

— Aa, — tarė Gerhardas. 

Jis nieko nesuprato ir vėl pasižiūrėjo į Riterio kry- 
žių, tokį Žžvilgantį šalia blyškaus Jurgeno veido. 

— Tave reikia sveikinti, Jurgenai. Kaipgi tu jį 
gavai? Tu pasiutusiai narsus vyras! 

— Aš buvau tik bailys, — tarė Jurgenas. 

Jo siaurų lūpų kampučiai ėmė trūkčioti. Gerhardas 
žiūrėjo į jį ir nežinojo, ar jis rimtai kalba, ar kliedi. 
Vienas iš dviejų sužeistųjų, kurie čia gulėjo, pasikėlė 
lovoje. 

— Jis visada taip sako, mūsų Riterio kryžiaus ka- 
valierius. Jis kliedi. Jam kažkas galvoj negerai. 

— Aš nekliedžiu, — tarė Jurgenas, — aš visada 
tik bėgau. 

— Bet už tai niekas neduoda Riterio kryžiaus. 

— () man davė. 

Jie abu nutilo. Gerhardas sėdėjo ant kietos kėdės, 
truputį palinkęs į priekį. Abu kiti sužeistieji skaitė pa- 
sirėmę savo lovose. Jurgenas žiūrėjo pro langą. Kieme 
baltavo sniegas, langų stiklai buvo išraižyti gėlėmis, 
ir kambaryje šiek tiek jautėsi, kad lauke stipriai šąla. 

— Papasakok ką nors apie Heleną, — sušnibždė- 
jo Jurgenas. | 

Jis gulėjo paskendęs pagalviuose, įsmeigęs akis 
į Gerhardą. Vienas sužeistasis vėl nuleido knygą. 

— Papasakok jam ką nors apie tą Heleną. Jis kiau- 
ras dienas apie ją svaičioja. Kas gi pagaliau ji per 
viena? 

— Mano sesuo, — tarė Gerhardas. 

Sužeistasis ilgai žiūrėjo į jį. Tai buvo jauno, neiš- 
raiškingo veido pėstininkų leitenantas. Jo galva buvo 
aptvarstyta. Iškilmingas Riterio kryžiaus suteikimas 
Jurgenui buvo ir jį šiek tiek paveikęs. 

— Ar jūs matėte generolą? 

— Taip, laiptuose. 

— Jis įteikė fiurerio vardu Riterio kryžių ir kaž- 
ką sakė apie drąsą, taurumą, narsumą. Prastas kalbė- 
tojas. Bet juk Simanas pakėlė į puolimą visą diviziją. 

— Cha cha, — piktai nusijuokė Jurgenas, — ko- 
kia nesąmonė. Užsidegė miškas, ir aš pasileidau kiek 
kojos neša, o visa divizija paskui mane. Štai ir viskas. 

— Kam tas kuklumas? — tarė pėstininkų leitenan- 
tas. Jis vėl įniko skaityti, o Gerhardas sėdėjo ant kėdės 
ir nežinojo, ką pasakyti apie tą jų ginčą. Jis netikėjo 
Jurgenu. Prisiminė Peterį, kuris traukėsi kartu su visa 
vokiečių kariuomene nuo Maskvos. Dabar atsitrauki- 
mas buvo sustabdytas, bet stojo kariauti Amerika, ir 
nuo to laiko pas juos, Zakopanėje, atsirado daug tokių, 
kurie nebetikėjo pergalinga karo pabaiga. Prieš kelias 
dienas jis palydėjo Karlą, kai ji nešė grąžinti į bazę 
slides. Viskas ėjo blogyn. Zakopanėje padaugėjo ligo- 
ninių, ir jos visos buvo pilnos, Lipskis kasdien vis mi- 
nėjo Napoleoną ir 1812 metus. Kasdieniniais oficialiais 
pranešimais sunku buvo tikėti. Bet Gerhardas norėjo 
tikėti. 

— Kaip sekasi Karlai? — paklausė Jurgenas. — 
Juk jinai Krokuvoje? 

— Gerai. Tiesą sakant, aš kviečiau ją važiuoti 
kartu, bet ji atsisakė. 

— Kur ji tau važiuos, — tarė Jurgenas. 

Jau šešias savaites jis išgulėjo čia, ligoninėje. 
Troško vėl grįžti į frontą. Riterio kryžiui buvo abejin- 
gas — kaip ir viskam, kas susiję su karu. Po tos nak- 
ties Berlyne Helena jam neberašė, bet jis kasdien apie 
ją galvojo. Dabar sėdėjo lovoje, truputį susigūžęs, pa- 
lenkęs į priekį savo ilgą kūną. Marškiniai buvo atsila- 
poję, ir Gerhardas matė tvarsčius ir liesą, įkritusią krū- 
tinę. „Didvyrio krūtinė, — pagalvojo, — gaidžio krū- 
tinė.“ Jį suėmė juokas, bet jis susilaikė. 

— O kodėl tu manai, kad Karla nevažiuos? Gal 
tu su ja susipykęs? 

— Būtų gerai, jei būčiau tik susipykęs, — tarė 
Jurgenas. 

— Tai kas gi? 

— Per ją aš išsiskyriau su Helena. 

— Nesuprantu, — tarė Gerhardas. 

Jurgeno prisipažinimas nuteikė jį nemaloniai, jis 
permetė žvilgsniu baltą antklodę ir įsmeigė akis į tem- 
peratūros lapelį, pribraukytą raudonų linijų, kurios čia 
krito žemyn, čia kilo stačiai aukštyn. 

— Tu vis dar turi karščo? 

— Taip, kasnakt. 

— Prasti popieriai, — tarė Gerhardas. 

Jis pasijuto kažkaip nesmagiai. Riterio kryžius ša- 
lia temperatūros lapelio, aštrus vaistų, šlapimo ir tvar- 
sčių kvapas erzino jį. Nepatiko ir Jurgeno tas blaivus 
visko vertinimas. Nebejautė jam to draugiškumo, kuris 
jungė juos vaikystėje. Jurgenas buvo pranašesnis už 
jį, Jurgenas atliko žygdarbį, o jis, Gerhardas, trainio- 
jasi Lenkijoje, toli užfrontėje, ir slapčia vežioja per sie- 
ną Frišenguto kilimus ir kailius. Toks gyvenimas ge- 
ras. Jis mėgavosi juo. Bet čia, toje palatoje, jam buvo 
nemalonu. 

— Taigi, Karla, — tarė jis, žiūrėdamas į šalčio iš- 
rašytus langus, — aš su ja jau seniai draugauju. O 
anksčiau tarp mūsų buvo net šiek tiek daugiau negu 
draugys'ė. Pirmaisiais mėnesiais, kai ji atvažiavo į 
Lenkiją, aš dažnai lankydavaus Krokuvoje. Mes ruoš- 
davom linksmus pobūvius. 

— Iš tikrųjų? 

— Taip, žinoma. 

Jis nepastebėjo įtaraus Jurgeno žvilgsnio. Kalbėjo 
lyg pats su savim ir žiūrėjo pro langą. 

— Tai bent buvo gyvenimėlis! Bet juk Karla šau- 
ni boba, nieko jai neprikiši, ar ne? O kojų, tokių kaip 
jos, reikia paieškoti. Dabar tai ji trankosi su karinin- 
kais, bet tada... 

— Kas tada? 

= Nieko, — tarė Gerhardas, 

Jam buvo malonu pasigirti Jurgenui savo meilę. 
Kalbėjo patenkintas savimi, truputį iš aukšto, o Jurge- 
nas sėdėjo išblyškęs ir jo lūpų kampučiai trūkčiojo, 
tartum jį būtų suerzinęs Gerhardo pasakojimas. 

— Galbūt aš ją vesiu. Kaip tu manai, ar verta? 

— Iš kur aš galiu žinoti? 

— Aš klausiu tik tavo patarimo, — tarė Gerhar- 
das ir patyliukais susijuokė. — Visokių dalykų būna 
pasaulyje, ar ne, Jurgenai? Pirma Valteris vedė Erną, 
o dabar galbūt aš vesiu jos seserį. Ir štai mes vėl visi 
lyg ir viena šeima. 

— Taip, visi lyg ir viena šeima, — tarė Jurgenas. 

Jis žiūrėjo įsmeigęs akis į Gerhardą, ir Gerhardas, 
pajutęs tą žvilgsnį, ėmė neramiai sukinėtis ant kėdės. 

— Kas yra? Ko tu į mane taip žiūri? 

— Sakyk, Gerhardai, Karla tada sirgo. Ar ji susi- 
griebė tą ilgą nuo tavęs? 

— Iš kur tu tai žinai? 

— Zinau, — tarė Jurgenas. 

Jie abu nutilo. Sužeistas pėstininkų leitenantas 
numetė knygą ant naktinio staliuko. 

— To dar betrūko, — tarė jis, susirietė lovoje ir 
užsitraukė ant galvos antklodę. Į palatą įėjo sanitaras 
ir tuoj pat vėl išėjo. Koridoriuje kažkas suriko, bet riks- 
mas greit nutilo. Tik raminantis, aukštas, prikimęs se- 
sers balsas dar valandėlę buvo girdėti. 

— Kodėl tu nieko nesakai, Gerhardai? 

— O ką aš turiu sakyti? Juk visa tai buvo kažin 
kada ir seniai jau užmiršta. 

— Vadinasi, tu žinai, — tarė Jurgenas, — vadi- 
nasi, tu dėl visko kaltas. Per tave aš netekau Helenos. 

Jurgeno balsas nutrūko. Jo rankos virš antklodės 
mėšlungiškai susigniaužė. Kiti du sužeistieji pašoko 
savo lovose. 

— Kas atsitiko, Šimanai? 

— Nieko, — tarė Jurgenas ir netekęs jėgų nugriu- 
vo ant pagalvių.“ 

— Nekvaršink per daug sau galvos dėl Hele- 
nos, — tarė Gerhardas. — Ji jau seniai trankosi su kį- 
tais vyrais. Ir ko tų vis nerimsti dėl jos? 

Įėjo mažutė, judri, greitakalbė sesuo. Nusišypsojo, 
šviesi švari, tartum gyvenimas šioje ligoninėje jos nė 
kiek neliestų. 

— Jūs vis dar čia. Bet juk jau praėjo pusvalandis. 

— Taip, aš tuoj pat išeinu, — tarė Gerhardas. 

Jis atsikėlė ir atstūmė kėdę į šalį. 

— Sudie, Jurgenai. 

Bet Jurgenas nieko neatsakė. Gulėjo nusigręžęs ir 
nejudėjo. Gerhardas nuėjo prie durų. Sesuo stovėjo 
prie Jurgeno lovos ir šypsojosi. 

Argi jūs nesidžiaugiate dabar, gavęs Riterio kry- 
žių? 

— Ne, — tarė Jurgenas. 

— Jūs labai liūdnai atrodote. Kas gi atsitiko? 


— Tai dėl svečio, — tarė Jurgenas, — truputį pa- 
vargau. 

Gerhardas atidarė duris ir išėjo iš palatos. Niekas 
neatkreipė į jį dėmesio — nei sesuo, nei abu sužeis- 


tieji. Ligoninės gyvenimas vėl pagavo jį. Pro šalį pra- 
riedėjo vežimėlis su dejuojančiu sužeistuoju, kažkoks 
sanitaras pastūmė jį, skubėdamas praplevėsavo pro 
šalį gydytojas su baltu chalatu. 

— Naujas ešelonas nušalusiųjų, — pasakė kaž- 
kas. 

Gerhardas leidosi laiptais. Sanitarai kėlė kieme 
iš automobilių naujus sužeistuosius ir nešė laiptais 
aukštyn. Gerhardas nenorėjo matyti jų veidų ir sten- 
gėsi kuo greičiau prasmukti pro šalį. Tik atsidūręs ty- 
rame, šaltame žiemos ore lengviau atsikvėpė. 


Suodini garvežių dūmai draikėsi virš stoties. Pa- 
raudusi saulė plaukė per debesis. Purvini tirpstančio 
sniego lašai bėgo nuo stogų ir tiško ant šlapios žemės. 
Lenkų manevrinėje stotyje netoli buvusios lenkų—rusų 
sienos stovėjo sanitariniai traukiniai, atėję iš Rytų, 
laukė išvykimo prekiniai sąstatai ir pro šalį į Rytus 
švilpė ešelonai su kariuomene. 

— Ei jūs, kodėl nesisveikinatę? 


Peteris Lorencas pakėlė galvą. Pasižiūrėjo į prie- 
šais s.ovinčio leitenanto mundurą abejingai, apatiš- 
kai ir nenorom atsistojo. 

— Argi čia kas sveikinasi, ponę leitenante? 

— Kas čia per palaida bala, vėliai griebtų, — 
sušuko leitenantas, — aš reikalauju, kad žemesnieji 
sveikintų vyresniuosius. . 

— Iš kurgi jūs atsiradote, pone leitenante? O gal 
jūs dar nė karto nebuvote fronte? 

— Klausykit, jums turbūt ne visi namie, ar ką? 

Leitenantas putojo, ir keli lengvai sužeisti karei- 
viai, stovintys netoliese, pradėjo juoktis. Li 

— Taip, pone leitenante, ne visi, — tarė Peteris. 
Jis nenorom atidavė pagarbą, ir leitenantas nukurnėjo 
peronu tolyn. | 

— Irgi mat atsirado, — tarė vienas sužeistasis, 
kažkoks vyresnysis grandinis. 

Peteris vėl atsisėdo ant žemučių turėklų, kur anks- 
čiau sėdėjo, ir pasinėrė į savo mintis. Jo nušalę pirštai 
jau buvo sugiję, bet dabar, sušilus orui, niežėjo. Zeni- 
mieto. Kovo saulė, išlindusi iš debesų, erzino jį. Jis 
galvojo apie viršilą Krauzę, kurį tada nušovė miške. 

— Čik, — murmėjo jis, — čik čik. 

— Ką tu ten išdarinėji? Ar tik ne simuliuoti su- 
manei? — paklausė vyresnysis grandinis. 

— Ar tu esi kada nušovęs viršilą? Va šitaip... čik... 
čik... ir baigta? 

— Viršilų niekas nešaudo. Jie patys pakrato ko- 
jas. 

— Cha cha, — nusijuokė Peteris, — čik... čik. 

— Jis iš tikrųjų pamišęs, — tarė vyresnysis gran- 
dinis. 

Sužeistieji ėmė juoktis, o Peteris vėl įsmeigė akis 
į žemę, kur gulėjo jo ryšuliukas, menkas atostogininko 
ryšulėlis: suplyšęs žygio maišelis, o jame žiauberė su- 
džiūvusios duonos. Jis buvo gavęs kelias dienas atos- 
togų, bet važiuodamas išklydo iš kelio ir nebežinojo, 
kur dabar atsidūrė. Jo baterija vis dar tebestovėjo fron- 
te, ji buvo iš naujo sųiormuota, papildyta aštugnias- 

dešimt aštuonių milimetrų patrankomis ir paskirta į 
prieštankinę gynybą. Prie jo priėjo vyresnysis grandi- 
nis. 

— Grandinis Čikas. 

— Mano pavardė ne Čikas. 

— Mums tu esi grandinis Čikas, aišku? Turbūt 
susirgai rusiška pasiutlige, a? 

Peteris permetė žvilgsniu jo mundurą ir pasižiū- 
rėjo į veidą. Vyresnysis grandinis buvo paženklintas 
„Šaldytos mėsos“ ordinu. Jo stora raudona nosis buvo 
nušalusi, ir dabar atrodė, kad ji tirpsta. Iš jos be per- 
stojo varvėjo skystis, tekėjo per viršutinę lūpą, ir vy- 
resnysis grandinis nuolat kilnojo ranką ir valėsi. 

— Tegu jį velniai, tą snarglį, — nusikeikė jis. 

— Gal žinai kartais, kada eis atostogininkų trau- 
kinys į Berlyną? 

— Jis nebeis. Tik prieš pusvalandį išėjo. 

— Cha cha, —nusijuokė Peteris, — čik...čik. 

Ir vėl nuo medžių krinta sniegas. Sužeistieji kiurk- 
so miške, užsidėję smailias sniego kepures, ir tos ke- 
purės vis auga ir auga, kyla pro medžių viršūnes ir 
stiebiasi į pilką dangų. 

— Einam su mumis, — tarė vyresnysis grandi- 
nis, — vis tiek iki ryto tu iš čia neišvažiuosi. 

Peteris pasiėmė savo ryšuliuką ir užsimetė ant pe- 
ties. Jam buvo vis tiek, kur eina vyresnysis grandinis ir 
sužeistieji. Nebežinojo, kur dabar yra. Nebežinojo, nė 
kur norėjo važiuoti. Paskui sužeistuosius išėjo iš stoties 
ir nužingsniavo apsnigta, bet dabar patižusia lyguma. 
Kelias buvo pabjuręs. Purvas tiško ant kelnių, bet jis 
to visai nepaisė. Debesys išsisklaidė. Kovo saulė gra- 
žiai švietė danguje ir šildė nugarą. Vyresnysis gran- 
dinis ėjo pirma ir vis šluostėsi panosę. Peteriui pasi- 
rodė, kad jis panašus į viršilą Krauzę, Maksiuką Krau- 
zę, mMėsininką iš Štralzundo. 

— Maksiuk, — tarė jis. 

Vyresnysis grandinis atsigręžė. 

— Ką čia dabar vėl sapalioji? Geriau prikąsk lie- 
žuvį. 

Peteris nutilo ir toliau ėjo paskui jį iki pat ilgo 
pastato, kuriame kartu buvo ir ligoninė, ir poilsio na- 
mai sužeistiesiems. Jie jėjo pro užpakalines duris ir 
užlipo laiplais. 

— Na, drėbkis čia ir miegok, — tarė vyresnysis 
grandinis. 

Peteris pasižiūrėjo į tuščią lovą ir apsidairė Že- 
mame kambaryje. Sužeistieji jau sėdėjo ant lovų ir 
avėsi kojas. Vyresnysis grandinis pradėjo daryti tvar- 
ką. Vaikščiojo iš vieno kambario galo į kitą, keikėsi, 
garsiai kalbėjo pats su savimi, nosis jam vis bėgo ir 
bėgo. 

— Tegul jį velniai, tą snarglį, na drėbkis, ko da- 
bar lauki, Čikčikai. Ar tu šiandien rijai ko, ar ne? 

— Ne. 

— Se, — tarė vyresnysis grandinis. 

Jis išėmė iš spintelės ir pamėtėjo jam sūrio gabalą. 
Sūris buvo pusiau supelijęs. Peteris pagavo jį, parvir- 
to ant lovos ir atsikando. Čiaumojo ir rijo jį sausą, bet 
staiga pajuto nuovargį ir užmigo. Kąsnelis sūrio iš- 
krito iš rankos ir nuriedėjo ant grindų. 

Ir vėl rusai šaudo į mišką. Kulkos žarsto pusnis, 
sniegas sukdamasis kyla aukštyn ir užtraukia dangų. 
Sniegas atgijo, juda, slenka į priekį, ir sužeistieji šliau- 
Žia į visas puses tartum gyvos sniego pušnys. Jis gir- 
di savo balsą: „Ivanas ateina, Ivanas ateinal“, — bet 
niekas jam neatsako. Tyla pasidaro nebepakeliama. 
Sniegas virsta iš dangaus. 

Kai Peteris pabudo, buvo jau vakaras. Kažkas šau- 
kė: 

— Dėmesio! 

Peteris pakilo ir pasižiūrėjo į duris, kur stovėjo 
įsitempęs vyresnysis grandinis. Į palatą įžengė gydy- 
tojas, medicinos tarnybos kapitonas, ir pamažu nuėjo 
palei lovas. Jo veidas buvo vieni randai. Virš akių ka- 
bojo tankūs antakiai, žili, pikti, nemalonūs. Jis sustojo 
prie Peterio lovos. 

-— O ką tas čia veikia? Zenitininkas? Nuo kada gi 
pas mus guli zenitininkai? 

— Jis pamišęs, pone kapitone, jis serga rusiška 
pasiutligė, — paaiškino vyresnysis grandinis. — Mes 
sutikome jį stotyje. Jis pražiopsojo atostogininkų trau- 
kinį į Berlyną. 

— Vykit jį greičiau po velnių, — sušuko gydyto- 
jas. 

Peteris atsikėlė, išsitraukė iš palovio savo ryšulį 
ir nuėjo prie durų. Kriaukšlelis sūrio vis dar tebegulėjo 
ant grindų, prie pat gydytojo batų. 

— Ar jūsų dokumentai tvarkingi? 

— Taip, pone kapitone. 

— Prisistatykite stoties komendantūroje. O jūsų pa- 
siutligė ne mūsų reikalas. 

— Aš nesergu jokia pasiutlige, pone kapitone. 

Peteris stovėjo prie durų pasiglemžęs po kaire pa- 
žastimi savo ryšulį, ir staiga jis pakėlė dešinę ranką, 
pajudino smilių, lyg spausdamas automato gaiduką, ir 
pasakė: 

— Cik... čik... 

— Jūs, turbūt simuliantas, a? — sušuko gydytojas, 
bet Peteris jau buvo už durų. Jis išėjo, ir jį apgaubė 
naktis. Zvarbi kovo naktis. Patižę keliai vėl buvo paša- 
Ig. Šaltas mėnulio pjautuvas kabėjo danguje, toli va- 
karuose, virš miškų. Lyguma buvo begalinė ir balta 
kaip sniego laukai prie Maskvos. Maišelis iškrito iš 
rankos, ir ieškodamas jis ėmė šliaužioti sniegu. Be- 
grabaliodamas įvirto į kažkokį griovį ir nesikėlė. Nu- 
šalę kojų pirštai vėl ėmė skaudėti. Pasidarė šalta, pri- 
siminė Erną ir ėmė ilgėtis jos šilumos. Jam pasirodė, 
kad jis namie: vėl atsikėlė ir nukniubčiojo per sniegą. 
Ėjo kelias valandas vis tuo pačiu ratu, dejuodamas, 
lyg rusai liptų jam ant kulnų. Buvo jau vėli naktis, kai 
vėl atsidūrė prie ligoninės. Sustojo prie pusrūsio lan- 
go. Neapsakomai troško šilumos. Pastūmė langą, pa- 
beldė ir ėmė klausytis, ar neišgirs kokio garso viduje, 
ar neatidarys kas lango. 

— Kas ten? — paklausė moteriškas balsas. 

— Aš. 

— Kaip tai aš? Kas gi jūs? 

— Zenitininkas. Aš einu nuo Maskvos. Mane ve- 
jasi Ivanas. 


— Nesąmonė. Juk rusų čia nėra. Ką jūs šnekat 
niekus! 

— Sninga, — sušnibždėjo Peteris, — šalta. Įleiskit 
mane... įleiskit, greičiau. Čia tu, Erna? 
+» — Ne. Ir jums čia negalima. 

— Eikš. Įleisk. 

Jis atstūmė langą ir įlipo į kambarį 

— Dėl dievo meilės, ko jūs čia norite? 

— Miegoti, — sušnibždėjo Peteris, — tik miegoti. 

Sesuo uždarė langą. Ji buvo su baltais naktiniais 
marškiniais, Peteris pamatė prieš langą tą šviesų lo- 
pą, ir jam vėl pasivaideno, kad jį persekioja sniegas. 
Jis nusvyravo per kambarį ir griuvo į šiltą lovą. 

— Šalta, sesele. Juk jūs sesuo? 

— Taip. 

— Tai gerai. 

— Bet ką man su jumis daryti? Juk aš negaliu 
jūsų čia laikyti. 

— Neišvaryk manęs iš čia, — sušnibždėjo Peteris. 

Ji vis dar tebestovėjo sustingusi prie lango, o jis 
gulėjo skersai jos lovą ir nejudėjo. 

— Gerai, — tarė ji, — išsimiegokit. Aš šiąnakt pa- 
sėdėsiu ant kėdės. 

Staiga Peteris suprato, kur esąs. Akyse iškilo ran- 
duotas gydytojo veidas. 

— Tik prašom nieko nesakyti gydytojui. Jis šį- 
vakar mane iš čia išvijo. Nė žodžio gydytojui. 

Ji atsiklaupė prie jo ir nuavė batus. Viską ji darė 
atsidėjusi, lyg čia būtų koks paprastas atvejis. Mun- 
duras nuslinko jam nuo kūno. 

— Aš turiu utėlių, sesele. 

— Niekis, — tarė ji, — greičiau gulkite. 

Seselė užtraukė antklodę, apkamšė, ir jam pradin- 
go baimė. Ji atsisėdo šalia ir patyliukais ėmė klausi- 
nėti, ir jis atsakinėjo, mieguistas, išsiblaškęs, migdo- 
mas lovos šilumos. 

Pabudo rytą, pajutęs jos judesius. Jos keliai buvo 
įsirėmę jam į pilvą, jis pasikėlė lovoje ir įsmeigė į ją 

akis. Jau buvo beveik šviesu. Ji gulėjo šalia ir tik da- 
bar prasimerkė: 

— Atleisk, — sušnibždėjo, — aš neištvėriau ant 
kėdės. 

Jis sėdėjo lovoje, palinkęs virš jos, ir žiūrėjo jai į 
veidą. Tai buvo siauras, pailgas, susikaupęs veidas: 
griežtų bruožų smakras, akys tamsios, bet gyvos, ir iš 
jų sklindanti šiluma jaudino jį. Trumpi plaukai užkritę 
ant aukštos kaktos. Ji atrodė vyresnė už jį, tik akys 
buvo jaunos. Dabar kažkaip visa švitėjo, lyg juokda- 
masi, ir jis taip pat ėmė juoktis. 

— Keista, kaip aš patekau čia į tavo lovą? Juk 
tai tavo lova? 

— Taip, mano. 

— Bet kaip aš į ją patekau? 

— Tu nesileidai išvaromas, be to, buvai taip bai- 
siai sušalęs, ir aš tavęs pasigailėjau. 

— Taip, — tarė jis, — aš, matyt, vėl buvau Ru- 
sijoje, sniegynuose prie Maskvos. Tokie priepuoliai daž- 
nai mane ištinka, ir aš neturiu ramybės. 

Ji palytėjo ranka jo veidą, lyg jis būtų jai pažįs- 
tamas. Ilgais, truputį sugrubusiais pirštais perbraukė 
jam per akis ir lūpas. 

— Baisu ten buvo, ar ne? 

— Taip, aplinkui vien sniegas ir sniegas. 

— O dabar? Juk tu važiuoii atostogų? 

— Jau nebeapsimoka ir važiuoti. Per vėlu. Aš ga- 
vau tik kelias dienas. 

— Bet naktį tu vis paistei kažką apie Erną ir net 
norėjai sykį mane apkabinti, lyg aš būčiau ta Erna. 

— Taip, — tarė jis, — tai sena istorija. 

Ji gulėjo aukštielninka, su baltais naktiniais marš- 
kiniais, užsagstytais iki pat viršaus, su rauktinuku pa- 
kaklėj. Pamačiusi, kad Peteris žiūri į rauktinuką, nu- 
sišypsojo. 

— Kokie keisti, senoviški marškiniai. Tu atrodai 
su jais kaip tavo senelė. 

— Jie yra ligoninės, tai lenkiški marškiniai. 

— Ak šitaip, — tarė Peteris. 

Ji pasižiūrėjo, ir jos akių šiluma vėl sujaudino jį. 
Jis priglaudė galvą jai prie kaklo ir padėjo smakrą 
ant rauktinuko, kuris buvo šviežiai išskalbtas ir kve- 
pėjo geru muilu. 

— Ką gi man dabar su tavim daryti? 

— Neišvaryk manęs iš čia. Aš visą dieną miego- 
siu, o naktį išsinešdinsiu. 

— Bet juk taip negalima. 

— Na, kaip nors, — tarė jis. 

Jis norėjo pabučiuoti jai į kaklą, bet ji, paėmusi 
jo galvą, nugręžė į kitą pusę. 

— Nereikia, — sušnibždėjo ji. — Man jau laikas. 
Po pusvalandžio budėti. 

Ji atsikėlė ir perlipo per jį. Jis nežiūrėjo, kol ji 
rengėsi. Tik kai ji jau su sesers drabužiais pasilenkė 
prie lovos, jis vėl pažvelgė į ją. Jos veidas dabar at- 
rodė griežtas, lyg išdrožtas iš medžio, su išsišovusiais 
skruostikauliais ir energinga burna. Ji nusišypsojo, ir 
veidas pasidarė lyg gražesnis. 

— Tik nekelk triukšmo, girdi. Aš atnešiu tau ko 
nors užvalgyti. 

— Gerai. Tu labai miela. 

— Niekus šneki, — tarė ji. 

Jis miegojo kiaurą dieną; durys buvo uždarytos, 
langai užleisti. Ji atnešė jam valgyti ir, atsisėdusi prie 
lovos, žiūrėjo į jį. 

— Utėlių tu neturi, — tarė. 

— Taip, aš buvau užmiršęs, kad jie darė man de- 
zinfekciją. Utėlėtam neleidžia važiuoti į tėvynę. 

Jam buvo malonu klausytis jos balso. Tik vėlai 
naktį ji antrą kartą atėjo pas jį. Sėdėjo su sesers dra- 
bužiais ant kėdės šalia lovos, o jis gulėjo aukštielnin- 
kas, susidėjęs rankas po galva. Kambaryje buvo tam- 
su, ir vėl kvepėjo šviežiai išskalbtais baltiniais, geru 
muilu ir švara. Tamsoje jis matė jos veidą po balta ke- 
puraite. 

— O gal tu dabar įšeisi? 

— Ne. 

— Kodėl ne? Dabar beveik pats vidurnaktis, ir 
niekas tavęs nematys. 

— Rytoj anksti rytą. 

— Tai mums reikės vėl kartu miegoti. 

— Ar tau nepatinka? 

Ji vėl nusišypsojo. Jis tai pastebėjo tamsoje. Bet 
ta šypsena nesiderino su griežtų bruožų jos veidu. Ji 
nusirengė ir, perlipusi per jį, atsigulė šalia. Naktinius 
marškinius laikė suspaudusi tarp kojų, tartum būtų į 
juos susivyniojusi, tačiau ir per tą storą, šiurkštoką 
medžiagą Peteris juto jos kūno šilumą. 

— Ar rytoj tu važiuosi namo? — paklausė ji. 

— Ne. Man liko tik trys dienos, ir aš jau nebe- 
spėčiau suvažinėti. 

— Bet vis tiek rytoj anksti turėsi išeiti. 

— Zinoma, išeisiu, — tarė jis. 

Jis palietė jai veidą, ir ranka nuslinko plaukais ant 
kaklo. Ji nieko nesakė, nė nekrustelėjo. 

— Ar tu visada miegi ant nugaros? 

— Taip man patogiau, — atsakė ji. 

— Bet vakar tu apsivertei ir kumštelėjai mane ke- 
liais. 

— O tu norėjai mane apkabinti. Siandien taip ne- 
daryk. 

— Gerai, jeigu nenori, nereikia, — tarė jis. 

Jo ranka kaip gulėjo ant jos marškinių rauktinu- 
ko, taip ir pasiliko ten. Ji patyliukais pradėjo teirautis 
apie jo gyvenimą, ir jis pasakojo apie drausmės kuopą, 
apie Vilkę, apie Erną ir apie atsitraukimą nuo Mask- 
vos. Kalbėjo apie mišką, kur sėdėjo sužeistieji, ir apie 
Maksiuką Krauzę, savo viršilą. 

— Ir tu jį nušovei? 

— Taip. 

— Tu žmoniškai pasielgei, — sušnibždėjo ji. 

— Bet man nevalia taip daryti. 

— Kas žmoniška, visada galima. 

— Tu taip manai? — tarė jis. 

Jie ilgai tylėjo, ir jis klausėsei jos kvėpavimo, ku- 
ris pamažu darėsi lygesnis ir tylesnis. 

— Tu jau miegi? 

— Taip. 

— Gaila. 

— Kodėl gaila? — sušnibždėjo ji. Jos balsas buvo 
kažkoks tolimas, tarsi ištrūkęs per miegus. Jis laikė 
jos ranką savojoje ir bučiavo, bet jinai nejuto. Ji mie- 
gojo, užmigo ir jis, vėl pabudo ir gulėjo nemiegodamas 
iki pat ryto. Kai ji atsimerkė ir išsigandusi pasižiūrėjo 
į ji, Peteris jau stovėjo apsirengęs prie lango. 

— Tu jau pasiruošęs? 

— Taip, jau penkta valanda. Aš išeinu. 

— O dieve, taip greitai. 

— Laikas, — tarė jis. 

Ji atsikėlė ir sustojo priešais su savo ilgais, bal- 
tais marškiniais. Jos trumpi plaukai buvo išsidraikę, 
bet akys mieguistos, šiltos ir šiek tiek drėgnos, tarsi 
pilnos ašarų. 

— Kad tik tau nieko neatsitiktų, žiūrėk, būk at- 
sargus. 

— Nebijok, manęs nesučiups. Gali nesirūpinti. 

Jis prisitraukė ją ir pabučiavo į lūpas, ji atsily- 
gino jam tuo pačiu, neapkabindama jo. Bet staiga ji 
krūptelėjo. 

— Išeik, greitai. 

Jis užšoko ant palangės ir išlipo iš kambario. Lan- 
gas užsidarė iš paskos, ir jis nubėgo į laukus, apsnig- 
tus, pašalusius. Kažkas vėl jame nutrūko, ir jis nebe- 
žinojo, kur jis dabar ir kur nori eiti. Sustojo ir pasi- 
klausė, lyg būtų išgirdęs kažkieno balsą. 

— Čik, — sakė kažkas, — čik, čik. 

„Čia ne aš, — pagalvojo jis, čia kažkas kitas“, — 
ir nubėgo toliau per laukus link miškų, dunksančių va- 
karuose. Tik naktį jį sučiupo lauko žandarmerijos pat- 
ruliai ir vėl nugabeno į frontą. 


Traukinys važiavo geležinkelio tiltu į salą. Marių 
vanduo buvo melsvai žalias ir tekėjo tarp sunkių be- 
toninių stulpų Baltijos jūros link. Jurgenas Simanas 
stovėjo prie kupe lango. Žiūrėjo į valtis, tingiai plau- 
kiančias Oderiu prieš srovę. 

— Pone vyresnysis leitenante... dokumentų patik- 
rinimas, — pasakė kažkas jam už nugaros. Jurgenas 
atsigręžė. Viršila, stovintis prie durų, krūptelėjo, pa- 

matęs Riterio kryžių. Atidavė pagarbą, atsiprašė ir 
vėl išėjo iš kupe. Pasirodė bukų miškai, prižėlę žemu- 
Člų eglaičių. Miškas, pro kurį lėkė traukinys, skendo 
šviesoj žalumoj. Jurgenas nuleido langą. Oras buvo 
tyras ir prisigėręs sūraus jūros kvapo. Čia nebuvo jo- 
kio karo. Jurgenas prisiminė Rusiją ir įlgus mėnesius, 
praleistus ligoninėje. Jis vėl buvo sveikas, vėl paskir- 
tas į frontą, ir tik šios atostogos dar skyrė vakar nuo 
rytdienos. 

Įėjo jo bendrakeleivis majoras Šarivekas ir ėmė 
ruoštis. Jie važiavo drauge nuo pat Lvovo ir buvo su- 
sidraugavę. 

Jurgenas žiūrėjo į artėjantį miestą. Traukinys per- 
važiavo du iešmus, ir pasirodė pilnas žmonių stoties 
peronas. Ten stovėjo tėvas, greta jo keli ponai, vienas 
su nacisto uniforma, ir Erna Lorenc su gėlėmis ran- 
koje. 

— Matyt, bus iškilmingas sutikimas, — tarė juok- 
damasis majoras Šarivekas, kuris taip pat žiūrėjo pro 
langą. — Netgi kažkoks nedidelis bonza. Sunku ir pa- 
tikėti. Na, ką gi, pagal nuopelnus ir garbė. 

— Jie iš proto išsikraustė, — tarė Jurgenas. 

Jis piktinosi ta ceremonija, kuri laukė jo perone. 
Širdo. Traukinys jau važiavo palei peroną. Erna mo- 
dama bėgo šalia lango, kur stovėjo Jurgenas. 

— Jurgenai, Jurgenai! 

— Erna, — atsiliepė jis ir kai traukinys sustojo, 
ištiesė jai ranką. Jam krito į akis, kad ji atrodo tokia 
jauna ir taip mažai ją iki šiol palietė karas. Jis atsi- 
sveikino su majoru Šariveku ir išlipo paskui jį iš va- 
gono. Tėvas pasitiko išskėstomis rankomis. Iš veido 
buvo matyti jo pasididžiavimas. 

— Mano berniukas! 

— Taip, tėve. 

— Puiku! Pirmas Riterio kryžiaus kavalierius mū- 
sų mieste! Kas galėjo iš tavęs to tikėtis. 

— Tik ne aš, — sumurmėjo Jurgenas, bet tėvas 
neišgirdo. Jis patapšnojo sūnui per pečius, o burmist- 
ro pavaduotojas su nacisto uniforma, stovintis jam už 
nugaros, jau buvo bepradedąs kalbą. 


„ 195 


— Gerai, gerai, — tarė Jurgenas, — aš nieko ne- 
noriu girdėti. Man ir taip jau užtenka. 

Jis su panieka mostelėjo ranka, ir burmistro pa- 
vaduotojas, nustebęs ir įsižeidęs, sučiaupė storas lūpas. 
Erna įteikė Jurgenui gėlių ir susijaudinusi pažvelgė 
jam į veidą. 

— Būk geras, priimk jas. 

— Na, iš tavęs galima, — tarė Jurgenas. 

Jis nuėjo su ja prie išėjimo. Tėvas sekė iš paskos, 
mosuodamas lazda lyg kardu. 

— Keistas jaunuolis, — tarė burmistro pavaduo- 
tojas. 

— Jam tas atleistina. Juk jis nusipelnė fiureriui 
ir reichui. 

— Žinoma, — skubiai atsakė burmistro pavaduo- 
tojas. 

Jį pykino perdėtas pašto inspektoriaus pasididžia- 
vimas, ir jis, suglumęs ir įsižeidęs, atsisveikino čia pat 
prie stoties. Palydos ponai nukulniojo paskui jį. Jurge- 
nas, žiūrėdamas įkandin jų, palingavo galvą 

— Kvailių kompanija. 

— Būk geras, Jurgenai, valdykis, — tarė tėvas, — 
dabar mes važiuosime pas Lorencus. Ten bus tikrasis 
sutikimas. Juk tu nieko prieš? 

— Jeigu jau reikia, tai reikia, — atsakė Jurgenas. 

Viskas jį erzino, — ir sutikimas, ir tuščios tėvo 
šnektos apie jo žygdarbius, ir Erna, visa paraudusi 
nuo susijaudinimo. Praeivių žvilgsniai, įbesti į Riterio 
kryžių jam ant kaklo, buvo atgrasūs, jis trumpai ir ne- 
norom atsakinėjo į tėvo klausimus apie įvykius fronte. 

— Ir vis tiek mes juos sutriuškinsime, Jurgenai. 
Gali būti ramus. Šios vasaros oienzyva sugriausime 
visą Rusiją. 

Jurgenas nekentė tos paikos tėvo strategijos, dar 
persunktos Pirmojo pasaulinio karo patosu. Šis karas 
atrodė visai kitaip. 

Lorencų šeimoje nedaug kas buvo pasikeitę. Tik 
maistas buvo kuklesnis. Artėjąs kurortinis sezonas ma- 
ža beteikė vilčių. Tik staliaus dirbtuvėje normaliai ėjo 
darbas. Bet su medžiu buvo striuka. Kovo pradžioje 

Peteris rašė, kad parvažiuos kelioms dienoms atostogų, 
bet neatvažiavo. Motina rūpinosi, ar neatsitiko jam 
kokia nelaimė. 

Jie visi sėdėjo prie stalo. Senasis Lorencas, pa- 
vargęs ir nekalbus, Erna, Gertrūda su savo sūneliu, 
kuris jau ėjo antrus metukus, ir jos brolis Martynas 
Baumanas, kadrinis viršila, tarnaujantis vietiniame 
uoste priešlėktuvinėje gynyboje. Dabar jis dažnai lan- 
kėsi Lorencų namuose. Ir niekam nebuvo paslaptis, kad 
jis čia vaikšto dėl Ernos, kuri negalėjo gyventi be vy- 
ro. Pašto inspektorius sėdėjo šalia Jurgeno, buvo ku- 
pinas pasididžiavimo ir patenkintas vis žvilgčiojo į 
Riterio kryžių. Senoji Lorenc atnešė kavos, tikros pu- 
pelių kavos, kuri dabar buvo retenybė. 

— Jurgenai, kažin kas ten atsitiko Peteriui? Gal 
tu gali man paaiškinti? Parašė, kad atvažiuos, ir ne- 
atvažiavo. 

— Ką ten gali žinoti, — tarė Jurgenas, — gal kar- 
tais atidėjo atostogas. Būna tokių dalykų. 

— Nemanau. Man vis rūpi jis. Gal tu galėtum jį 
aplankyti, kai vėl grįši į Rusiją? 

— Tai nelengva. Bet galiu pamėginti. 

— Tau, Riterio kryžiaus kavalieriui, dabar viskas 
įmanoma, — tarė Martynas Baumanas. 

Jo balsas skambėjo sodriai, kariškai, jis vilkėjo 
jūrininko unitlormą ir ramiai plerpsojo išsiskėtęs ant 
kėdės. Jis visai neturėjo to isteriško netvirtumo, atlai- 
dumo ir kartu reiklumo, tokio būdingo jo seseriai. Griež- 
tas jo veidas buvo kaip sportininko, įdegęs ir nugai- 
rintas vėjo. Mėlynos akys, truputį iššokusios kaip ir 
sesers, atrodė gudrios ir klastingos. Savo elgesiu ir 
pažiūromis jis buvo panašus į žuvusį Valterį Lorencą, 
kurio portretas dar tebekabėjo virš pateiono. Erna vis 
žvilgčiojo į griežtą jo veidą, bet galvojo apie Peterį, 
kurio laukė sugrįžtant dar kovo mėnesį. 

— Nagi papasakok, Jurgenai, kaip tu gavai Rite- 
rio kryžių. 

— Nėr čia ko pasakoti. 

— Nebūk jau toks kuklus, — tarė senasis Sima- 
nas, — niekas be reikalo negauna tokio aukšto apdo- 

vanojimo. Papasakok, papasakok. Mes juk visi nekant- 
riai laukiame. 


— Gerai, — tarė Jurgenas. 

Jis pasižiūrėjo į senąją Lorenc, kuri jam buvo Lar- 
si antroji motina ir kurios veide dabar galėjai įskai- 
tyti susirūpinimą dėl Peterio, ir prisiminė Gerhardą, 
kuris aplankė jį Lvovo ligoninėje. Niekas juo nepati- 
kėtų, jeigu jis papasakotų teisybę, kaip netikėjo tada 
Gerhardas. 

— Na, klok, nekankink mūsų be reikalo, — ragi- 
no tėvas. 

Jurgenas pradėjo pasakoti. Jis žiūrėjo į staltiesę, 
lyg matydamas ten mišką, kuriame jie buvo tada ap- 
sistoję. 

— Mes gulėjome miške, o rusai sėdėjo medžiuose 
ir pliekė mus iš medžių. Mes nė nenujautėme, kad jie 
ten sėdi. Viskas prasidėjo labai staiga, ir aš pašo- 
kau... 

Jis nutilo ir permetė žvilgsniu įtemptus klausytojų 
veidus. Jam krito į akis iš susijaudinimo paraudęs Er- 
nos veidas. 

— Ne, negaliu, — tarė. 

Jis atsikėlė, apėjo aplink stalą ir pasuko prie du- 
rų, visi nustebę žiūrėjo į jį. 

— Jurgenai! — pašaukė tėvas. 

— Palik mane ramybėje. 

— Nagi palauk, neišeik. 

— Ne, — tarė jis ir išėjęs užtrenkė duris. 

Stojo nejauki tyla. Niekas nepratarė nė žodžio. Tik 
Gertrūdos sūnelis, sėdintis motinai ant kelių, pradėjo 
rėkti. | 

— Pamišęs vaikėzas, — sumurmėjo pašto inspek- 
torius. 

Senasis Lorencas pasakė kažką apie bereikalingą 
kamantinėjimą, o Gertrūdos sūnelis, kai motina ėmė 
jį maldyti, pravirko dar garsiau. Erna žiūrinėjo savo 
rankas ir galvojo apie Peterį. Tik Martynas Baumanas 
sėdėjo visiškai ramus, tartum tas įvykis nė kiek jo ne- 
liestų. 

— Aš juo pasirūpinsiu. Tai bus geriausia, — tarė 
senoji Lorenc. 

Ji atsikėlė ir išėjusi nusileido laiptais į virtuvę. Jai 
buvo sunku vaikščioti nesusilenkus. Gėlė strėnas, skaus- 
mai dažnai dabar suremdavo. Po Valterio mirties ji 
pradėjo blogai miegoti. Nuolat graužė rūpestis dėl kitų 
sūnų. Dažnai kiauras naktis akių nesudėdavo. 

Jurgenas stovėjo kieme ir žiūrėjo į jūrą. Buvo ty- 
lus gegužės vakaras. Tik skambėjo pajūryje žaidžian- 
čių vaikų balsai. Po kelių savaičių jis vėl bus Rusijoje. 
Prisiminė Heleną, kurios nepamatė ir niekada daugiau 
nepamatys. Nedrįso jos aplankyti Berlyne. 

— Jurgenai, — pašaukė senoji Lorenc. 

— Ką, mama? 

— Va, taip ir reikia. Vadink mane mama. Juk aš 
tave užauginau. 

— Taip, užauginai. 

— Turbūt Rusijoje buvo labai sunku. Bet man ga- 
li ir nepasakoti. Aš ir pati įsivaizduoju. 

— Tu taip manai? 

— Kai turi vaikų, dėl kurių rūpinies, viską gali 
įsivaizduoti. Eime, prisėsime ant suoliuko. 

Ji nuėjo pirma įsirėmusi dešine ranka į skaudan- 
čias strėnas, ir jie susėdo ant suoliuko prie verandos 
ir žiūrėjo į bulvarą ir kopas, užstojančias vaizdą į jū- 
rą. 

— Sakyk, kas ten atsitiko jums su Helena? Ar jūs 
išsiskyrėte? 

— Taip. 

— O kodėl? Juk ji tave myli. 

— Sunku tai paaiškinti. Tiesą sakant, čia kaltas 
Gerhardas. Bet tai aš sužinojau tik prieš kelias savai- 
tes. Jis aplankė mane Lvovo ligoninėje. 

— Žinau. Jis man rašė. Bet kaipgi jis gali būti 
kaltas? 

— Šito aš negaliu tau paaiškinti. 

— Ir nereikia. Tas pajodžarga Gerhardas visada 
pridaro kvailysčių. Ir vėl kokios košės privirė? 

Jurgenas neatsakė. Žiūrėjo į žvyruotą taką, einantį 
iki vartelių. Jam buvo nemalonu, kad motina kalba 

apie Heleną, bet tas kartu ir ramino. Jos šiluma, jos 
rūpinimasis savo vaikais ir juo pačiu sujaudino jį. 

— Dabar ji turbūt draugauja su kitais? Gerhar- 
das man pasakojo ligoninėje, ir aš pats taip manau. 

— Kažin, — atsakė ji. 

— Pasakyk man teisybę, mama, juk tu žinai. 

— Zinau, — atsakė ji. 

Ji žiūrėjo į kopas, kur lengvas rytys siūravo smil- 
tines rugveides. 

— Sykį ji buvo čia atvažiavusi su vienu vyru, kaž- 
kokiu ekonornistu. Bet nemanau, kad tarp jų būtų kas 
rimto. Juk ji tokia santūri. Tu gi žinai. O kodėl nega- 
lėtum jos aplankyti Berlyne? Juk tu grįždamas važiuo- 
si per Berlyną. 

— Ne, negaliu, mama! 

— Na, jeigu taip, — tarė ji, — tai gal man su ja 
pasikalbėti? 

— Nereikia. Aš jai primelavau, apgavau ir įžei- 
džiau. Tarp mūsų viskas baigta. 

— Na jau, na jau, aš netikiu. Gyvenime būna ne 
tokių dalykų, ir tai viskas susitvarko. Juk tu dar te- 
bemyli ją? 

— Aš kiekvieną dieną apie ją galvoju, — tarė Jur- 
genas. 

Jis paėmė motiną už parankės. Vargais negalais 
ji atsistojo. Virš jūros nusileido vakaras. Papūtė stip- 
resnis vėjas, vaikų balsai nutolo, pasklido po visą pa- 
plūdimį. 

— Ar ilgai čia būsi, Jurgenai? 

— Dešimt dienų, — tarė jis. 

— Būk švelnesnis savo tėvui. 

— Jis nori manimi pasigirti, o šito aš negaliu pa- 
kęsti. 

— Jis yra tavo tėvas, — tarė ji. 

Per kiemą jie nuėjo atgal. Dabar Jurgenui viskas 
atrodė šviesiau negu lig šiol. Jis neteko Helenos, bet 
įgijo motinos pasitikėjimą. Gal kada nors per šį pasi- 
tikėjimą atgaus Heleną. Rusija toli, sunku ją dabar ir 
įsivaizduoti, ir praeis dar kelios savaitės, kol jis be- 

tarpiškai susidurs su karu. Pamažu, taikydamasis prie 
motinos žingsnių, jis pervedė ją per virtuvę, nulydėjo 
laiptais aukštyn, atgal į Ernos kambarį, kur jos laukė 
šeima. 


Generolas sėdėjo prie stalo ir peržiūrinėjo sąrašus. 
Pavarde jis buvo fon Unruh!, ir iš tikrųjų jis skleidė 
nerimą visoje generalgubernijoje. Pavaldiniai drebė- 
davo prieš jį. Jis šukavo valdybas, ieškodamas naujų 
kareivių. Patekusieji į jo sąrašus, vadino jį Didvyrių 
medžiotoju. 

— Mes turime juos atsiimti, visus iki vieno, pone 
muitinės tarėjau. 

— Klausau, ponas generole, karas, be abejo, te- 
besitęsia, bet ir man reikia žmonių. 

— Jūs gavote juos iš kariuomenės, kariuomenei tu- 
rite ir grąžinti. Rusija ryte ryja Žmones. 

„— Taip, ryja, — patvirtino muitinės tarėjas. 

Jo senas šikšninis veidas piktai trūkčiojo. Jis ne- 
norom atidavinėjo savo žmones. Gerhardas Lorencas 
stovėjo prie durų ir matė nepatenkintą tarėjo veidą, bet 
gerai žinojo, kad joks spyriojimasis nieko nepadės. Ge- 
rėjo nepasitenkinimo, o tas čia stojosi už savo rašomo- 
jo stalo, čia vėl sėdosi. 

— Kiek žmonių? — paklausė generolas. 

— Trys šimtai vienuolika, — atsakė adjutantas. 

— Vadinasi, galime eiti valgyti. 

— Taip, pone generole. 

— Gerai, — tarė generolas, — skaičius vis auga. 

Gerhardas Lorencas spoksojo į plačius, raudonus 
generolo lampasus; tas dabar atstūmė kėdę ir linktelėjo 
muitinės tarėjui. 

— Puikią medžiagą jūs mums išlaikėte. Geriau- 
sias amžius, pone muitinės tarėjau. Sutriuškinę Lenki- 
ją ir Prancūziją, mes turėjome per daug kareivių, o 
dabar turime per mažai. Bet, tiesą sakant, jūs gerai 
pagyvenote Lenkijoje, čia jums buvo tikras rojus. 


'! Die Unruhe — nerimas (vok.). 

— Kiekvienas vykdė čia tik savo pareigą, — atsa- 
kė muitinės tarėjas. 

— Žinau, žinau, — sumurmėjo generolas. 

Jis nusijuokė ir veriamu žvilgsniu pasižiūrėjo į 
Gerhardą, kuris vis dar tebestovėjo prie durų. Muitinės 
tarėjas taip pat pakėlė galvą ir vėl pamatė Gerhardą, 
kurį iš pykčio buvo pamiršęs. 

— Galite eiti, Lorencai. 

— Klausau, pone muitinės tarėjau. 

Gerhardas pasitempė, ir muitinės tarėjas nedrą- 
siai jam nusišypsojo. 

— Leiskite pakviesti jus pietų, pone generole. 

Gerhardas Lorencas išėjo. Muitinės būstinėje buvo 
didžiausias sujudimas. Frencas Lipskis ir kiti muitinin- 
kai, pakliuvę į generolo sąrašą, laukė apačioj. 

— Na kaip? Visus išveš? 

— Visus, — tarė Gerhardas, — nė vieno vyrpalai- 
kio čia neliks. 

— Į Rusiją? 

— Tikriausiai į Rusiją. 

Jis pažiūrėjo į ištįsusius veidus. Jų akyse buvo 
matyti baimė, ir jis pats pajuto išgąstį, kuris gniaužė 
jam gerklę. Nuėjo su Lipskiu į telefono stotį ir paprašė 
sujungti su Krokuva. 

Karla atsiliepė, ir jis tuoj jai išpyškino, kad turi 
išvažiuoti į Rusiją ir kad prieš tai nori ją vesti. Karla 
tylėjo. Po ilgos pauzės jis sušuko į ragelį: 

— Kas yra, Karla? Tai gal leisi nors aplankyti 
tave? 

— Gerai, atvažiuok, — išgirdo atsakymą. 

Po kelių dienų jis nuvažiavo į Krokuvą. Prisista- 
tyti turėjo į Radomo kareivines. Dvi dienas, kurios jam 
dar buvo likusios, norėjo praleisti su Karla Nihagen. 

Buvo gegužės pabaiga. Kasdien ateidavo prane- 
šimai iš fronto apie naujas pergales, bet vasaros puo- 
limas Rusijoje vis dar neprasidėjo. Buvo karšta diena. 
Kai Gerhardas kopė laiptais į Karlos butą, prakaitas 
žliaugė jam už apikaklės. Jis buvo senomis, sulopyto- 
mis pilkšvai žaliomis kelnėmis, tik nusiplėšęs nuo 
munduro muitininko antpečius. 

— Tu atrodai kaip nupešta višta, — tarė Karla 
pasisveikinusi. 

Ji permetė akimis jo nučiurusią, seną uniformą, 
nusišaipė, ir jis suprato, kad jai gėda priimti jį tokį 
nuskurusį. 

— Pas tave čia, matyt, lankosi tik karininkai? 

— Taip, kartais užeina, — atsakė ji. 

— Tos susilaižiusios beždžionės! Kodėl tu su jais 
prasidedi? 

— Jų geresnės uniformos... Tik, susimildamas, ne- 
pagalvok, kad aš rimtai šneku. Aš tik juokauju. 

— Nieko sau juokai, — tarė Gerhardas. 

Jį ėmė siustas, kad ji tokia rami, dabar, kai jam 
vėl reikia eiti į kariuomenę ir galbūt į frontą. Jis jau 
vaizdavosi save, gulintį Rusijos žemėje, užkastą, už- 
mirštą, palaidotą po sniegu. Ta mintis vis persekiojo 
jį, ir jis norėjo vesti Karlą, kad bent liktų gedinti žmo- 
na, kuri jį prisimintų. Bet Karla tik juokėsi. 

— O kur tau reikia prisistatyti? 

— Į Radomą. 

— Lipskiui irgi? 

— Taip, — tarė Gerhardas, — ir Lipskiui. 

Jis pasilenkė prie savo lagamino. Turėjo visko pa- 
sirūpinęs, kas galėjo praversti per tas dvi dienas: dė- 
žę kiaušinių, degtinės, likerio, pusę kumpio, saldainių 
ir kelis vyno butelius, kuriuos paskutinę akimirką 
Lipskis kažkur sugriebė. Visoms toms gėrybėms išėjo 
paskutinės odos atsargos iš muitinės sandėlio. Jis tu- 
rėjo pilnas kišenes didelių zlotų banknotų, kuriuos ke- 
tino padovanoti Karlai rytą po jungtuvių. Juodu vis 
dar stovėjo prieškambaryje. Gerhardas išėmė iš laga- 
mino dėžę su kiaušiniais. Karla žiūrėjo į jį šypsojosi, 
ji buvo tik pusiau apsirengusi, su vienomis kojinėmis, 
be batelių. 

— Ar tik ne iš Frišenguto visa tai gavai, to rau- 
donveidžio iždininko? 

— Ne, jį jau, ačiū Dievui, prieš dvi savaites išve- 
žė. Ak, tas nutukęs meitėlis. 

— Taip pat į frontą? 

— Taip pat į Rusiją. 

Jis išėmė iš lagamino degtinės ir vyno butelius ir 
sustatė pasienyje. 

— Kas čia dabar? 

— Tai mūsų vestuvėms. 

— Nesąmonė, — tarė ji, — aš už tavęs niekada 
netekėsiu. Ir ką tu įsikalei į galvą! 

— Bet juk būtų puiku. Dabar, kai aš išvažiuoju į 
Rusiją! 

— Niekai, — tarė ji. 

Ji įėjo į kambarį, atsigulė ant kušetės ir užsitraukė 
antklodę. 

— Ar tu miegojai? 

— Taip, aš dėl tavęs pasiėmiau atostogų. Bet mes 
visą naktį ūžėme, ir dabar aš noriu miego. O tu kol 
kas tvarkykis, kaip tau geriau. 

Ji nusisuko į sieną. Gerhardas sėdėjo ir žiūrėjo į 
jos ilgą, siaurą nugarą, į rausvos pižamos apsiuvus. 
Jos elgesys įžeidė jį. Jis galvojo apie Rusiją ir apie tai, 
kad Karla visiškai abejinga jo likimui. 

Gerhardas nežinojo, ką jam dabar daryti. Vaikš- 
čiojo po butą, nunešė į virtuvę dėžę su kiaušiniais, deg- 
tinės ir vyno butelius, padėjo saldainius ir šokoladą ant 
staliuko šalia Karlos kušetės. Ji miegojo kietai, tyliai 
knarkdama, lyg jai trūktų oro, apsivertė ant kušetės ir 
pabudo surūgusi. Paskui vėl užmigo, o jis sėdėjo šalia 
ir laukė. Miegant jos veidas atrodė naivus kaip vaiko. 
Tokio veido dar niekados nebuvo matęs. Strazdanos iš- 
šokusios ant nosies. Aukštai sušukuoti šviesūs plaukai 
susivėlę ir išsidraikę. Gerhardas pasilenkė, pakėlė nuo 
žemės kelis smeigtukus ir rūpestingai padėjo ant sta- 
liuko. 

Buvo jau vėlus vakaras, kai Karla primušė kiauši- 
nių ir iškepė omleto. Gerhardas atkimšo degtinės ir vy- 
no butelius. Jie bėgiojo po virtuvę ir susidauždami gėrė 
vyną ir degtinę, ir Karla juokėsi daugiau nei papras- 
tai. 

— Ak tu, senas sukčiau! Bet gerai, kad visa tai 
atsivežei. 

— Čia paskutinės atsargos, — tarė Gerhardas. 

Jie sėdėjo kambaryje, gėrė, rūkė, ir Karla tyčia 
tęsė žodžius, maivėsi, norėdama jį pralinksminti. Ger- 
hardas surankiojo iš kišenių visus zlotus. Sudėjo juos 
į krūvą ant stalo ir pastūmė jai. 

— Čia tau pirmaryčių dovana. 

— Pirmaryčių? 

— Mūsų vestuvių proga. 

— Bet juk dabar mes negalime vesti! Kaip tu visa 
tai įsivaizduoji? 

— Galime netgi rytoj pat, — tarė jis, — jeigu kas 
išvažiuoja į kariuomenę, gali tuoj pat vesti. Juk tu 
turi savo dokumentus. 

— Turėti tai turiu, — atsakė ji. 

Kažkas paskambino. Karla pašoko ir suglumusi 
pasižiūrėjo į Gerhardą. Skambutis suskambėjo tris kar- 
tus iš eilės, ir Gerhardas suprato, kad čia sutartinis 
ženklas. 

— Na dabar gražiausia! Šito tai nesitikėjau, — 
sušnibždėjo ji. 

— Kas čia atėjo? 

— Vienas bičiulis, toks hauptšturmiiureris. Jeigu 
jis tave čia ras, tai gyvas neištrūksi. Eikš, tau reikia 
slėptis, greitai. 

Ji ištempė jį iš kambario, nuvedė per prieškamba- 
rį ir įstūmė į virtuvę. 

— Ak šit kaip! — sumurmėjo Gerhardas. 

Jis sustojo vidury virtuvės, pritrenktas tokios stai- 
gios jos reakcijos. 

— Aš nieko su juo neturiu bendro. Ką tu čia da- 
bar išsigalvojai? 

Ji treptelėjo koja ir išėjusi uždarė duris. Gerhar- 
das atsisėdo ant kėdės šalia dujinės viryklės ir ėmė 
laukti. Negirdėjo, ką jie ten kalba kambaryje. Kartais 
pasiekdavo jį tik Karlos juokas, skambus, pamaiviš- 
kas ir tolimas. Slinko valandos. Jis paėmė nuo stalo bu- 
telį degtinės, atsikimšo ir išgėrė. Ant grindų priešais 
stovėjo dėžė su kiaušiniais. Paėmė vieną kiaušinį, su- 
gniaužė rankoje, ir geltonas trynys ištryško pro pirš- 
tus. Paskui pasirėmė ant dujinės viryklės, ir galva nu- 
sviro ant rankos. Vėl dingtelėjo Rusija. Matė, kaip va- 

žiuoja lyguma tankai, kyla dulkės, vokiečių pėstininkai 
bado durtuvais tankus. 

Kai Gerhardas pabudo, buvo jau rytas. Priešais 
stovėjo Karla suleidusi pirštus jam į plaukus. Pakėlė 
jo galvą ir pasižiūrėjo į veidą. 

— Ar gerai miegojai? 

— Ne, prastai. 

— Vargšelis Gerhardas, — tarė ji, — bet ką aš 
turėjau daryti? 

Jis atsikėlė ir nuėjo paskui ją į kambarį. Rankos 
dar tebebuvo aplipusios geltonu tryniu. Jis buvo ap- 
snūdęs, bet pastebėjo, kad Karla apsivilkusi permato- 
mą pižamą. Degtinės butelys buvo išgertas, vyno bute- 
liai tušti, tik zlotų šūsnis tebegulėjo ant stalo ten pat, 
kur vakar buvo juos padėjęs. Ji buvo pasiklojusi ant 
kušetės, o ant kilimo prie kojų buvo ištiestos kelios ant- 
klodės. 

— Ar čia man? 

— Taip, — sušnibždėjo ji. — Ir pasiimk savo pi- 
nigus. Jie visą naktį man buvo kaip krislas akyje. 

Gerhardas paėmė nuo stalo banknotus ir susikišo 
į kišenę. Karla susirangė ant kušetės. 

— Manau, kad tau nebus per kieta ant kilimo? 

— Ne, dabar nebus, — atsakė jis. 

Jis praleido pas ją ir antrą naktį. Jie nebekalbėjo 
apie vestuves. Jis miegojo ant kilimo, jie juokėsi, gėrė, 
it Karla pasakojo apie savo gyvenimą kariuomenėje. 

— Galbūt ir mane greitai perkels kitur. Man jau 
nusibodo toje Lenkijoje. 

— Argi čia tau blogai? 

— Nieko gero, — tarė ji. — Šiandien skambinau į 
štabą ir pasakiau, kad tu esi mano brolis ir aš turiu 
tave palydėti į Radomą. Jie atleido mane dar vienai 
dienai. Jeigu nori, galiu tave palydėti. 

— Tu iš tikrųjų nori mane palydėti? 

— Žinoma, — tarė ji, — aš važiuoju su tavim. 

Pavakariais jie nuėjo į stotį ir keleiviniu traukiniu 
išvažiavo į Radomą. Kupe buvo nešvaru. Visur primė- 
tyta cigarečių nuorūkų ir popierių. Jie sėdėjo susiglau- 
dę, ir Karla žiūrėjo pro murziną langą. 

— Gaila, — tarė ji, — man bus liūdna be tavęs. 

— Bet juk mes tik... 

— Užtat ir liūdna, — tarė ji. 

Jie prisiminė Jurgeną, kalbėjo apie jo Riterio kry- 
žių, ir Gerhardas papasakojo, kad buvo nuvažiavęs jo 
aplankyti į Lvovo ligoninę. Kartą jis jau buvo tai pa- 
sakojęs, bet žinojo, kad ji visada to mielai klausosi. 

— Man rodos, kad ir Jurgenas sirgo, žinai, tada, — 
tarė jis. 

— Sirgo, — sušnibždėjo Karla. 

Ji suglumusi nusisuko į langą, paraudo ir staiga 
užsidengė veidą rankomis. 

— Nair mėšlynė tas karas, — tarė ji. 

Jie išlipo Radomo stotyje. Gerhardas pasiteiravo, 
kaip patekti į kareivines. Tylėdami nuėjo per miestą. 
Kareivinės buvo užmiesty tarp dviejų plikų kalvų. Ant 
vienos kalvos sustojo ir pasižiūrėjo į barakus, kurie 
buvo nudažyti gelsvai žalia slepiamąja spalva. Purvi- 
nos ir apleistos kareivinės šmėksojo slėnyje kaip ilgi 
šešėliai. 

— Toliau aš neisiu, — tarė ji. 

— Taip, grįžk atgal. Ir taip ačiū, kad palydėjai. 

Jis stovėjo priešais ją. Ji matė po užkritusiais 
plaukais randą jo kaktoje. Jau temo. Ten žemai keli 
kareiviai bėgo per kareivinių kiemą. 

— Lik sveikas, Gerhardai. 

— Sudie, Karla. 

Jos akys buvo pilnos ašarų. Bet jis jos nepabučia- 
vo. Apsisuko ir nuėjo į pakalnę, purvinų, baisių barakų 
link. Ji stovėjo ant kalvos ir žiūrėjo jam iš paskos. Nu- 
sileidęs prie barakų, jis atsigręžė ir pamatė ją dar ten 
tebestovinčią. Vieno barako durys atsidarė. 

— Ei, Gerhardai! 

Francas Lipskis sutiko jį juokdamasis, ir Gerhar- 
das nuėjo su juo į baraką, nė neatsisukęs daugiau į 
kalvą, kur stovėjo Karla. 


Mūšis jau tęsėsi nuo pat ryto, bet niekas gerai ne- 
žinojo, kaip čia kam einasi. Saulė pliskino virš laukų. 
Didžiuliai žiemkenčių plotai geltonavo tarp pievų, ir 

tankai važiuodami maišė juos su žemėmis. Retuosė 
miškeliuose buvo tik menkas pavėsis. Vokiečių artile- 
rija griaudėjo be perstojo. 

Tai buvo apsupties mūšiai, nors nė viena pusė ne- 
žinojo, kas ką apsupo. Rusų artilerija šaudė nuožulnia 
trajektorija virš nedidelių kalvų. Horizonte degė keli 
kaimai. Jų tamsūs dūmai plaukė virš slėnio. Vokiečių 
pėstininkai gulėjo apsikasę pievose, pavargę ir neži- 
nodami, kaip slėptis, nes priešas nuolat keitė ugnies 
kryptį ir dažnai imdavo šaudyti iš visų pusių. Zenitinė 
baterija stovėjo vienos nuožulnios kalvos papėdėje. Pa- 
būklai buvo gerai užmaskuoti. Artileristai gulėjo už 
supiltos iš Žemių uždangos ir laukė. 

— Jeigu jie cia prasivers, bus tikras pragaras, — 
tarė puskarininkis Kolraušas. 

Jis žiūrėjo pro uždangos viršų į retas vokiečių pės- 
tininkų gretas pievoje. Dabar švepleno labiau negu pa- 
prastai, ir Peteris Lorencas pasižiūrėjo į jo išbalusias, 
bespalves lūpas. Kolraušas atvyko į frontą tik prieš 
savaitę. Ilgai išsilaikė Vokietijoje zenitininkų kareivi- 
nėse, buvo ten instruktorium ir užsitarnavo puskarinin- 
kio laipsnį. Fronte jis vėl pateko į tą pačią bateriją, kaip 
ir Peteris Lorencas, kuris dabar gulėjo šalia jo. 

— (O kas, tiesą sakant, atsitiko viršilai Krauzei? Ar 
jis Žuvo? 

— Sušalo, — tarė Peteris, — ir galų gale aš iš pa- 
sigailėjimo jį nušoviau. 

— Ir gerai padarei. Aš irgi būčiau jį nudėjęs. 

— Nežinau. Man nevalia buvo taip daryti. 

— Kiaulė, — sušvepleno Kolraušas, — taip jam ir 
reikėjo. 

Jie abu prisiminė sceną zenitininkų valgykloje, kai 
viršila Maksiukas Krauzė juos išprovokavo. Tai buvo 
labai seniai, beveik jau užmiršta, bet dabar visa tai 
vėl iškilo atmintyje. 


— Tada mes ketvirciavome fiurerį, — sušvepleno 
Kolraušas. 
— Taip, — tarė Peteris, — bet dabar ketvirčiuoja 

Už jų ant plokščios kalvos sprogo šrapnelis, abu 
susigūžė ir įbedė veidus į šiltą smėlį. 

Peteris prisiminė medicinos seserį, pas kurią dvi 
naktis pragulėjo lovoje ir visai jos nepalietė. Visa, kas 
žmoniška, galima daryti, pasakė ji. Tas sakinys jį pa- 
guodė, ir griežtų bruožų jos veidas visą laiką stovėjo 
jam prieš akis. 

— Kurių galų jie šaudo šrapneliais? 

— Tokius dalykus jie dažnai išdarinėja, — atsakė 
Peteris. 

Kolraušas buvo naujokas, ir Peteris stebėjosi jo 
kvailais klausimais. Jis apsivertė ant nugaros savo 
ankštoje duobutėje, pasidėjo šalmą po galva ir užsi- 
merkė, kad saulė nepliskintų į akis. Mūšio triukšmas 
griaudėjo kažkur toli, ir jam atrodė, kad jis guli namie 
ir girdi, kaip šniokščia jūra. Mintys vėl susipynė. Prie 
jo palinko medicinos sesuo. Jis pamatė jos malonias, 
gyvas akis. Kolraušas švepleno šalia: „Cik, cik“, o me- 
dicinos sesuo purtė jį ir kalbėjo: „Peteri, Peteri, pa- 
busk!“ Jis pravėrė akis ir pasižiūrėjo į Kolraušą. 

— Ar tu man ką sakei? 

— Ne. 

— Kartą aš turėjau vieną medicinos seserį. Tai 
buvo kovo mėnesį. Norėjau važiuoti atostogų, bet įstri- 
gau pas ją Lenkijoje. Sirgau tada pasiutlige, rusiška 
pasiutlige. Ar tu Žinai, kas tai per liga? 

— Įsivaizduoju. 

— Buvau išprotėjęs ir dabar bijau, kad neatkris- 
čiau. Tada dvi naktis pragulėjau jos lovoje, bet nepa- 
liečiau. 

— Ar ji buvo graži? 

— Zinoma, — sušnibždėjo Peteris, — tiesą sakant, 
ne tokia jau graži, bet kažkokia nepaprasta... labai ne- 
paprasta. 

— Ir tu prie jos neprisilietei? 

— Ne, — atsakė Peteris. 

Staiga jis pasikėlė ir sumišęs pasižiūrėjo į Kolrau- 
šą, į išblyškusį ir pageltusį jo veidą po plieno šalmu. 

— Aš turiu ją pamatyti, supranti, dar kartą turiu 
ją pamatyti. 


209 


Artilerijos salvė trenkė į kalvos viršūnę. Oro ban- 
ga parbloškė Peterį ant žemės pylimo. Kolraušas suri- 
ko, lyg į jį būtų pataikęs sviedinys. Peteris atsikėlė. 
Jo šalmas gulėjo nusiritęs už pylimo, plaukai buvo su- 
sivėlę ir sulipę. 

— Kas atsitiko? Ar tau kliuvo? 


— Ne, — sušvepleno Kolraušas, — bet as sito ne- 
istversiu. 
— Nieko, praeis. Gulkis ant pilvo, — tarė Peteris. 


Jis peršliaužė per pylimą, pasiėmė šalmą ir vėl 
užsivožė ant galvos. Dabar šaudė vokiečių kulkosvai- 
džiai. Vokiečių pėstininkų linijos sujudo. Iš rugių lau- 
ko pakilo rusų pėstininkai. Jie bėgo prie kitos kalvos — 
gulė, vėl kėlėsi, atsišaudė iš automatų. 

— Prie pabūklų! 

Peteris išgirdo komandą. Pašoko ir nubėgo prie 
savo pabūklo. Kolraušas nusekė paskui jį, švokšdamas 
iš baimės. Jo šalmas buvo nusmukęs nuo galvos ir ka- 
daravo ant sprando. 

— Rusų tankai, — tarė Peteris. 

— Kur? — paklausė Kolraušas. 

— Antai. 

Tankai šliaužė lyguma. Rusų artilerijos ugnis pa- 
smarkėjo. Kalva už jų spjaudė liepsną ir dūmus. Ug- 
nis pamažu slinko į priekį, artėjo prie baterijos. 

— Jie veržiasi čia, saugokis! — sušuko Peteris. 

Jis pasižiūrėjo atsisukęs į Kolraušą. Jo veide bu- 
vo matyti mirtina baimė, ir Peteris suprato, kad Kol- 
raušas nebeištrūks iš čia gyvas. Jis jau buvo matęs 
veidų, kuriuose atsispindi artėjančios mirties nuojauta. 
Jam tai buvo ne pirmiena. 

— Kolraušai, eik į slėptuvę! — sušuko jis. 

Už nugaros pasigirdo leitenanto balsas — jis vi- 
sada kalbėjo ramiu tonu, patyliukais. 

— Na, kaip jaučiatės, Lorencai? Žiūrėkit, kad vėl 
nepasimaišytų protas. 

— Ne, pone leitenante. 

— Na, laikykitės, — tarė leitenantas. 

Šis augalotas, jaunas vyriškis buvo aukštosios mo- 

kyklos dėstytojas. Pakeitęs žuvusį kapitoną, jis ramiai 
vadovavo baterijai, ir Peteris jį dėl to mėgo. 

— Tik pažiūrėkit į Kolraušą. 

— Kas jam yra? 

— Aš nežinau. 

— Pirmas krikštas ir pilnos kelnės. Taip jau visa- 
da būna, — tarė leitenantas. 

Artileristai apsipylę prakaitu stovėjo prie pabūk- 
ly. Tankai artėjo. Jie buvo jau šiapus vokiečių pėstinin- 
kų linijos. 

— Ugnis! — sukomandavo leitenantas. 

Pabūklai atidengė ugnį. Purvai tėškė Peteriui į 
veidą. Jis atsitrenkė į patranką ir dejuodamas vėl at- 
sikėlė. Leitenanto nebebuvo ten, kur jis ką tik stovėjo! 

— Leitenante! — sušuko Peteris. — Kolraušai! 

Antra artilerijos papliūpa krito tiesiog už bateri- 
jos pozicijų. Zalios šakos, kuriomis buvo apmaskuoti 
pabūklai, išlakstė i db ir pamažu sukdamosi leidosi 
ant žemės. Dvi zenitinės patrankos jau tylėjo. Artile- 
ristai, sudraskyti į gabalus, tįsojo žemėje. Staiga Pe- 
teris vėl pamatė šalia Kolraušą. 

— Na, tai kaip ten toji tavo medicinos sesuo? — 
sušuko Kolraušas. 

Jis jau nebešvepliavo. Baimė buvo dingusi jam iš 
veido, bet mirties šešėlis nenuslinkęs. 

— Aš net jos vardo nežinau, — sušuko Peteris. 

— Tu jau daugiau niekada jos nematysi. 

— Kažin. Juk ji kekšė. 

— Ką tu sakai... kekšė? 

— Aš nežinau, — tarė Peteris. 

Jis mėgino sutelkti savo mintis, bet sesers veidas 
pavirto Ernos veidu, o Ernos lūpos — lūpomis prosti- 
tutės, su kuria gulėjo Breste, kai važiavo atgal į fron- 
tą. Peteris jau nebežinojo, kur jis dabar. 

Mūšio lauke viešpatavo slogi tyla. Vokiečių pa- 
būklai tylėjo. Rusų tankai nešaudė, ir artilerija abiejo- 
se pusėse nebegriaudėjo. Kažkur danguje, tarsi po 
pačia saule, dūzgė žvalgybinis lėktuvas. Sukelios dulkės 
vėl leidosi ant žemės. Tai buvo tarsi abiejų pusių ato- 
kvėpis prieš naują paskutinį šuolį. Rusų pėstininkai 

gulėjo aukštuose rugiuose, pasislėpę už tankų. Pokšte- 
lėjo vienas šūvis. Jis nuaidėjo per lygumą, ir staiga 
visame fronte vėl kilo triukšmas. 

— Jie ateina! — sušuko Peteris. 

Jo galvą varstė skausmai. Atsigręžęs pasižiūrėjo į 
leitenantą, gulintį už jo žemėje. Kraujas bėgo jam iš 
žaizdos galvoje, kur buvo pataikiusi granatos skeveld- 
ra. Pusė kiaušo buvo nunešta. Šiesūs plaukai sulipę 
nuo kraujo ir nusidažę raudonai. 

Kolraušas stovėjo šalia Peterio. Jų baterija vėl pra- 
dėjo šaudyti. Rusų tankai artėjo. Artileristai plušėjo 
prie savo zenitinių pabūklų, nusimetę mundurus ir ap- 
taškyti purvais. 

Skaisčiai raudona liepsna išsiveržė iš vieno tanko. 
Jį apgaubė juodi dūmai. 

Peteris spoksojo į dūmus, kurių juodas debesys 
plaukė virš lauko. Vienas tankas su pašautais vikšrais 
ėmė suktis kaip koks sukutis. Tankistas mėgino išlipti 
per liuką, bet susmuko ir persisvėręs per kraštą ėmė 
suktis kaip kokia sustingusi lėlė kartu su tanku. Kul- 
kosvaidžių serijos varstė jo negyvą kūną. 

Smarkiai šaudydami, artėjo tankai. Vokiečių pės- 
tininkai ėmė trauktis. Jie bėgo pro zenitininkų pozici- 
jas ir dingo už kalvos. 

— Gulk! — suriko Peteris. 

Už jo sprogo sviedinys, pamėtėjo leitenanto lavoną 
ir apnešė patranką smėliu ir purvais. Peteris gulėjo po 
įkaitusiu patrankos vamzdžiu. Stipriai sukando prie- 
šais šėpsančią žolę, net dantys suskaudo. Galvą raižė 
veriantys skausmai. 

— Peteri! — sušuko kažkas. 

Jis paleido iš dantų žolę ir pasikėlė. Prie jo sto- 
vėjo pasilenkęs Kolraušas. 

— Bėgam iš čia... greičiau! 

Jo balsas trūkčiojo ir virpėjo iš baimės. Vaškinis 
veidas buvo baltas kaip popierius, pilkšvos akys iššo- 
kusios iš orbitų. Peteris vėl krito ant Žemės, ir prieš jį 
tartum išdygo Kolraušo galva. 

— Gulk! — sušuko jis, bet galvos jau nebebuvo. 
Pamatė tik liemenį, kuris be galvos nubėgo prie laie- 

to, pasisuko ir susmuko. Sviedinys kaukdamas drioks- 
telėjo ant kalvos. 

Zenitininkų baterija nutilo. Leitenanto lavono jau 
nebebuvo ten, kur anksčiau gulėjo. Kitas tiesus patai- 
kymas sudraskė jį ir ištaškė po lauką. Artileristų lavo- 
nai kabojo ant pabūklų. Keli sužeistieji garsiai dejavo. 

Rusų tankai važiavo per baterijos pozicijas. Var- 
tė patrankas, traiškė žuvusių artileristų kūnus ir mai- 
šė juos su smėliu. Jiems praslinkus, liko tik drabužių 
skutai, sumaigyti šalmai, sviedinių dėžės, smėlyje tirš- 
to kraujo klanai ir kaulų šipuliai. 

Tankai burgzdami kopė į kalvą. Peteris girdėjo, 
kaip šaukia rusų pėstininkai, bėgdami paskui tankus. 
Jis nejudėjo. Gulėjo po sudaužytu patrankos vamzdžiu, 
įbedęs veidą į žolę. Jo kojos buvo lyg paralyžiuotos. 
Skilvis degte degė nuo skausmo. Begalvis puskarinin- 
kio Kolraušo liemuo kabojo užpakaly ant patrankos la- 
feto, kuris atsitiktinai išliko nesutriuškintas. Peterio 
ausyse dar skambėjo viską malančių vikšrų Žvangesys, 
rusų kareivių žingsniai ir nesiliaujanti vokiečių artile- 
rijos ugnis iš anapus kalvos. 

Jis vėl neteko sąmonės. Per lauką ateina Erna. Ji 
šypsodama atsisėda šalia ir glosto jam plaukus. 

— Einam namo, Peteri. Jau laikas. 

— Ne, negalima, — sako jis, — aš tavęs nebemy- 
liu. Aš susipažinau su viena medicinos seserim. Ji vi- 
sai kitokia negu tu. 

— Na ir kas čia tokio. Neimk per daug į širdį. Pa- 
saulyje tiek daug medicinos seserų. 

— Taip, žinoma. 

Jis vėl atsipeikėjo. Šalia stovėjo vokiečių pėstinin- 
kas ir baksnojo bato galu į šlaunį. 

— Ką tu čia veiki? Ar apsimeti, ar iš tikrųjų esi 
negyvas? 

— Kur tankai? 

— Antai, — tarė pėstininkas. 

Jis parodė į kalvą, kur degė keli rusų tankai. Vo- 
kiečių savaeigiai artilerijos pabūklai buvo prasiveržę 
į priekį ir stovėjo dabar priešais juos pievoje. 

— Maukim iš čia. Jie tuoj grįš atgal. 

— Taip, — tarė Peteris. 

Jis atsikėlė ir nubėgo paskui pėstininką per kalvą, 
pro degančius rusų tankus. 

Rusų artilerija vėl pradėjo šaudyti. Sviediniai spro- 
ginėjo priešais tarsi kokia dulkių ir purvo siena. 

— Po perkūnais, juk mes čia nepralįsime. 

— Kairėn, į mišką! — sušuko Peteris. 

Jie pasileido į retą miškiuką, kur dejavo išnešti iš 
mūšio lauko sužeistieji. 


Tankai riedėjo pietryčių link. Stepė buvo nugruz- 
dinta saulės — begalinė plokščia lyguma, kurią it var- 
pas gaubė blyškus ribuliuojantis dangus. Oras buvo 
sausas ir pritvinkęs išmetamųjų dujų. Smėlis sėdo į 
mašinų variklius. Stori dulkių sluoksniai dengė karei- 
vių mundurus. Tik retai kur tekdavo susidurti su prie- 
šu. Rusų kareiviai čia pasirodydavo, čia vėl išnykdavo. 
Stepė prarydavo juos. Atrodė, kad rusų armija tyčia 
traukiasi, norėdama įvilioti priešą giliau į šalį. 

Puolimas čia įstrigdavo, čia vėl daliniai judėdavo 
pirmyn, ir dulkių debesys slinkdavo paskui riedančius 
tankus. Vokiečių pėstininkai kiurksojo paplentėje, vis- 
kam abejingi, su karabinais rankose. Apatiškais vei- 
dais žiūrėjo į pro šalį riedančius tankus. Artilerija tin- 
giai slinko pirmyn. Vikšriniai vilkikai čia įklimpdavo į 
smėlį, čia vėl išsikapstydavo ir ropojo tolyn, į bekraštę 
stepę. Karininkai keikėsi. Kažkoks generolas bėgiojo 
aplink zenitinę bateriją, užtvėrusią pulkui kelią. Dul- 
kių debesys temdė saulę, kurį paraudusi tingiai leidosi 
už horizonto. Tankų dalinys aplenkė priešakines kolo- 
nas ir išsiveržė į priekį. Nebuvo jokio pasipriešinimo. 
Jurgenas Šimanas sėdėjo savo tanke. Pro stebėjimo 
angą žiūrėjo į lygumą, virš kurios jau leidosį naktis. 
Žvaigždės horizonte siūbavo sulig kiekvienu tanko krus- 
telėjimu. Radijo ausinės buvo nusmukusios jam ant 
smilkinių. Jis galvojo apie Heleną. Senoji Lorenc rašė, 
kad Helena per atostogas laukusi jo Berlyne ir buvusi 
labai nelaiminga, kai jis jos neaplankęs. Jurgenas tuo 
netikėjo, bet nuo to laiko svajojo apie lengvą sužeidi- 
mą, apie šūvį, kuris nuneštų jį iki pat Berlyno. Dabar, 

kai jie sėkmingai judėjo pirmyn, niekas negaudavo jo- 
kių atostogų. 

Jau sutemus, gerokai išsiveržęs į priekį, tankų da- 
linys apsistojo netoli kažkokios raguvos. 

Jurgenas išlipo iš tanko. Jo ilgos kojos buvo nu- 
tirpusios. Jis purtė jas, kad greičiau atsigautų. Tarp 
susispietusių tankų šmėkščiojo kareivių šešėliai. Žvaigž- 
dės buvo visai žemai. 

— Šimanai! * 

— Ką? 

— Kurgi tu pagaliau? 

— Čia, — atsiliepė jis. 

Iš tamsos išniro vyresnysis leitenantas Šeleris. 
Jurgenas girdėjo, kaip barasi viršila Knuras su kaž- 
kokiu taikytoju ir kaip kapitonas Kalenbergas kažkam 
duoda pipirų už netvarką. Tie balsai skambėjo kažkur 
toli ir tirpo lygumos platybėse. Jo paties ekipažas jau 
gulėjo už tanko ir miegojo. Kareiviai kaip išlindo iš 
tanko, taip ir užmigo sukritę. 

— Kažin ar mes dar pamatysime kada kokį ru- 
są? — paklausė vyresnysis leitenantas Šeleris. 

— Nežinau, — atsakė Jurgenas, — gal jų jau ne- 
beliko nė vieno. 

Jis kiurksojo prie tanko ir žiūrėjo į Paukščių Taką. 
Matė milžiniškas kolonas belaisvių, traukiančių paplen- 
te atgal, pavargusių, apneštų dulkėmis, apatiškų. Jis 
galvojo apie armiją žuvusiųjų, kurių kraują sugėrė Ru- 
sijos stepė. Prieš kelias dienas po staigios vokiečių ar- 
tilerijos ugnies jie įsiveržė į rusų išeities pozicijas. Pul- 
kas tuo metu valgė rūkytas silkes ir kareiviai taip ir 
vusios silkės stepių saulės atokaitoje. 

Jurgenas nusipurtė. 

Keli tūkstančiai kilometrų skyrė jį nuo Berlyno, 
kur galbūt jo laukė Helena. Jis netikėjo, kad ji kada 
nors jam atleis, bet apie tai svajojo ir vylėsi. 

Rytoj galbūt jie pasieks Volgą ir miestą Volgos kil- 
poje, pavadintą Stalingradu. Jurgenas prisiminė ro- 
mantišką dainą apie Volgą, bet šis karas buvo visai 
neromantiškas. 

— Ką taip galvoji, Jurgenai? 

— Nieko. Sakau, būtų neblogai, jeigu kas taip su- 
žeistų, kad galėtum visam laikui iš čia ištrūkti. 

— Nesąmonė, — tarė Šeleris. 

Jis žinojo, kad ta mintis stačiai persekiote perse- 
kioja Jurgeną. 

— Galima ir pačiam save suluošinti, — tarė Jur- 
genas, — kyštelėjai koją po tanku, liks košė — ir na- 
mo. 

— Ir į karo lauko teismą, — tarė Šeleris. 

Juodu vėl patylėjo. Kažkoks puskarininkis garga- 
liuodamas knarkė už tanko. Viršila Knuras ėjo pro šalį 
ir prisėdo prie jų. Jo nosis nervingai trūkčiojo. Ado- 
mo obuolys judėjo aukštyn ir žemyn ilgu kaklu. 

— Kalenbergas išsikraustė iš galvos. Jis mano, 
kad rytoj mes pasieksime Volgą. Likę tik penkiasdešimt 
kilometrų, ir mes pražygiuosime juos nesutikdami pa- 
sipriešinimo. 

— Galimas daiktas, — tarė Jurgenas, — rusai jau 
tikriausiai sėdi anapus Volgos. 

Viršila Knuras nusijuokė. Tas juokas vėl nuskam- 
bėjo kaip dūžtantis stiklas. 

— O paskui į linksmybės namus. Juk ir čia kur 
nors yra linksmybės namai! Nors ir nedideli, tik mums 
vieniems, su storomis bobomis. Kaip tu manai, Jurge- 
nai? 

— Tavo storos bobos manęs visai nedomina, — 
atkirto Jurgenas. 

Jis atsigulė aukštielninkas ir įsižiūrėjo į nakties 
dangų. Viršila Knuras vis pliauškė ta tema, kurią jie 
vadina tema numeris pirmas. Moterys Prancūzijoje, 
moterys Lenkijoje, moterys Rusijoje — ir vis tai buvo 
moterys iš viešųjų namų ir labai retai kitokios. 

— Atsimeni, Prancūzijoje? Visur veidrodžiai. Auk- 
štai veidrodis ir žemai veidrodis. Va ten tai bent... 

— Užsičiaupk, — tarė Jurgenas 

Viršila Knuras supykęs nutilo. Vyresnysis leite- 
nantas Šeleris sumurmėjo kažką apie kiaulystes, ku- 
rios nuodija žmogaus gyvenimą, bet ir jo fantazija už- 

sidegė nuo viršilos Knuro kalbų. Jie pradėjo patyliu- 
kais šnibždėtis. 
- Palei tankus ėjo kapitonas Kalenbergas. 

— Rytoj turbūt jau būsime prie Volgos, Šimanai. 
Ir ką jūs pasakysit, velniškai šaunu, a? 

— O poryt prie Uralo. 

— Visko gali būti, — tarė Kalenbergas. 

Jis nuėjo toliau, apžiūrinėdamas išsirikiavusius 
tankus. Jurgenas užmigo. Aplink tankus viskas nutilo. 
Viršila Knuras liovėsi tauškęs apie nebūtas meilės nak- 
tis, ir vyresnysis leitenantas sėdėjo susilenkęs, pasidė- 
jęs galvą ant kelių. 

Pirmoji „katiušų“ salvė sugriaudėjo prieš pat auš- 
rą. Duslus, kriokiantis ūžesys pripildė orą, ir pakilo į 
dangų tūkstančiai šauksmų. Atidengė ugnį sunkioji ar- 
tilerija. 

Jurgenas išlėkė į orą ir stačia galva krito ant že- 
mės. Pajuto skausmą nugaroje ir gulėdamas pasižiū- 
rėjo į viršilos Knuro veidą, sustingusį iš baimės. Iš 
pražiotos burnos Knurui tekėjo seilės. Šeleris susvy- 
ravo, griuvo, vėl pasikėlė ir vėl parklupo. 

Driokstelėjo antra salvė. Purvai tėškė Jurgenui į 
veidą. Jis nieko nebematė. Perdžiūvusi stepės žolė de- 
gė. 

— Į tankus, — sudejavo Knuras. 

Iš sutraiškytos nosies bėgo jam kraujas. Jie sulipo 
į tanką. Ekipažas, miegojęs už tanko, buvo sunaikin- 
tas. Tiesiai pataikęs sviedinys sudraskė juos į gabalus. 
Trečioji salvė krito dešiniau nuo jų. 

— Šeleri, eik šen! 

— Aš bėgu į savo tanką. 

— Kaipgi tu dabar jį pasieksi. Eik šen, greičiau! 

Seleris prišliaužė prie tanko ir įsiropštė paskui 
Jurgeną į liuką. Ketvirta ir penkta salvė įsmigo į že- 
mę ir pavertė ją purvą ir skeveldras svaidančiu ura- 
ganu. 

— Važiuojam! — sušuko Jurgenas. — Čia mums 
nebėra kas veikti. 

— Be įsakymo negalima. 

Seleris sėdėjo prie patrankos, lyg būtų koks tai- 
kytojas. 

— Velniop įsakymas! — sušuko Jurgenas. — Va- 
žiuojam! Knurai, motorą! 

Suburzgė motoras, truktelėjo vikšrai. Tankas pa- 
sisuko į rytus. Vis nauja ir nauja sviedinių kruša krito 
į lauką, kur buvo išsirikiavę tankai. 

Stepe slinko rytas, lydimas pažemiais virpančio 
rūko, kuris pamažu sklaidėsi ir nyko ore. 

Keli tankai pajudėjo paskui juos. Jie ropojo stepe, 
vis didindami greitį. Nieko nesimatė. Viską dengė rū- 
kas. 


— Tikriausiai rūkas nuo upės, — sušuko Jurge- 
nas, — turbūt mes jau netoli Volgos. 
— Nesąmonė, — tarė Šeleris, — Volga dar toli. 


Jurgenas spoksojo pro stebėjimo angą, ir staiga 
prieš jį uždanga prasiskyrė. Rūkas pamažu nusirito at- 
gal. 

— Tankai, rusų, antai... antai... antai! — sušuko 
Jurgenas. 

Jis spoksojo į rusų tankus, kurie išniro iš tolstan- 
čio rūko ir slinko priešais juos. Jie judėjo pamažu, tar- 
si dar nežinodami, kuria kryptimi važiuoti, bet jų buvo 
daug ir ėjo jie išsirikiavę keliomis eilėmis. 


— Na, dabar gausi, ko norėjai, — sušuko Šeleris. 
— Jeigu mes jų nesulaikysim, iš mūsiškių liks tik 
šlapia vieta, — tarė Jurgenas. 


Rusų tankai pasuko į dešinę ir vėl ėmė slinkti į 
rūką. Stepė garavo. Anapus tankų iškilo ugninis sau- 
lės skritulys. Buvo šalta, bet jie nejautė šalčio. Jurge- 
nas girdėjo, kaip Šeleris užtaisinėja patranką. Nurodė 
jam taikinį ir pasakė atstumą iki paskutinio rusų tan- 
ko. 

— Ugnis! 

Tankas krestelėjo nuo atatrankos. Riterio kryžius 
suvirpėjo Jurgenui ant kaklo. Rusų tankas sulėtino 
greitį. Pradėjo rūkti ir staiga išspjovė savo ekipažą. 
Rusai iššoko iš liuko ir prisiplojo prie žemės. Kiti tan- 
kai vėl apsisuko ir atidengė ugnį. 

Jurgenas, stengdamasis perrėkti triukšmą, nurodi- 
nėjo taikinius ir atstumus. Šeleris plušėjo prie patran- 
kos, o viršila Knuras vis greičiau leido tanką. Jurgeno 
veidu žliaugė prakaitas. Atstumas tarp jų ir rusų tankų 
vis mažėjo. Rusai pradėjo juos supti, ir Jurgenas pa- 
matė vieno tanko vikšrus prie pat stebėjimo angos. 

— Į vikšrus, Šeleri, į vikšrus! 

Daugiau jis nieko nebegirdėjo. Kažkoks neaiškus 
baimės ir skausmo jausmas pakilo iš pat vidurių. Jur- 
genas apsivėmė. Apibjaurojo Riterio kryžių ir mun- 
durą. 

— Pataikė į užtaisų kamerą! — sušuko Šeleris. — 
Lauk iš čia! 

Jurgenas pakėlė liuko dangtį. Detonacijos banga 
išmetė jį į orą ir sviedė ant žemės. Kažkoks skystis bė- 
go jam iš burnos ir nosies. Dešinioji ranka buvo kru- 
vina. Jis nulaižė kraują, nučiulpė ir įsikišo pirštą į bur- 
ną. 

— Šimanai! 

— Ką? 

— Ar tau pataikė? 

— Tik į pirštą, į smilių, — atsakė jis. 

Jis pakėlė galvą. Jų tankas stovėjo už dešimties 
metrų ir degė. Rusų tankų niekur nesimatė. Atrodė, kad 
juos prarijo stepė. Netoliese stovėjo du vokiečių tan- 
kai su pašautais vikšrais. 

— Kur dingo rusai? 

— Atsitraukė. 

— Velniai griebtų! — nusikeikė Jurgenas. — Ko- 
dėl jie visada traukiasi? 

— Tik jau ne iš baimės! Šį kartą jie galėjo mus 
sudoroti, — tarė Šeleris. 

Jis kiurksojo ant žemės susiėmęs rankomis pilvą. 
Jurgenas pajuto rūgštoką vėmalų kvapą ant savo mun- 
duro. Skaudėjo ranką. Karštis nuo degančio tanko svi- 
lino veidą. Jie pašliaužė toliau nuo tamsių degančio 
benzino dūmų ir liepsnos liežuvių, kurie laižė tanką ir 
plaikstėsi ore. 

— O kur Knuras? 

Šeleris tylėdamas parodė į degantį tanką. 

— Nespėjo. 

Juodu nutilo ir žiūrėjo į pamažu gęstančias lieps- 
nas. Jurgenas prisiminė viršilą Knurą viešuosiuose na- 
muose Prancūzijoje. ,„Pusryčiai yra pusryčiai“, — sakė 
jis graibstydamas merginom po sijonais. Ir dar vakar 
jis svajojo apie storas bobas anapus Volgos. 

Jurgenas ištraukė pirštą iš burnos. Pusė smiliaus 
buvo nunešta. Jis negalėjo žiūrėti į kraują ir užsimer- 
kė. Prišliaužė Šeleris. Bendromis jėgomis jie šiaip taip 
aprišo pirštą. 

— Bet dėl šito dar neišleis atostogų, Jurgenai. 

— Netgi į žmonišką ligoninę nepaguldys, — tarė 
Jurgenas. 

Jis pyko, nors ir skaudėjo pirštą. Jų tankas sudegė. 
Kėpsojo priešais juos, tuščias, suanglėjęs. Rūkas išsi- 
sklaidė. Saulė pakilo ir ėmė kaitinti. Už kitų dviejų pa- 
šautų tankų kažkas sujudėjo, bet jie negalėjo įžiūrėti, 
ar tai jų kareiviai, ar sužeisti rusai. 

Pasigirdo artėjančios kolonos triukšmas. Per stepę 
grandine slinko žvalgomasis būrys. 

Šeleris atsikėlė, ir Jurgenas nusvyravo paskui! jį 
prie sudegusio tanko. 

— Vargšas Knuras, — tarė vyresnysis leitenantas 
Šeleris. 

Jie pamatė tanke sėdinčią suanglėjusią lėlę. Jur- 
genas apsisuko ir nuėjo į tą pusę, iš kur, apgaubtas 
dulkių, artėjo žvalgomasis būrys. Ant krūtinės jam ta- 
balavo apvemtas Riterio kryžius. 


— Nesutraukite taip pasturgalio, velniai jus grieb- 
tų, prakeiktas baidykle! — šaukė gydytojas, medicinos 
tarnybos kapitonas, ir Gerhardas Lorencas stengėsi 
vykdyti jo įsakymą. Bet jam nesisekė. Gydytojas ap- 
žiūrinėjo jo nugarą tarsi koks mėsininkas skerdieną. 

— Aplink. 

Gerhardas apsisuko. Visų žvilgsniai kambaryje bu- 
vo nukreipti į jį. Kažkoks medicinos tarnybos puskari- 
ninkis kostelėjo. Kapitonas atsikėlė ir pabeldė Gerhar- 
dui krūtinę. Gerhardas stovėjo nuogas, suglaudęs ko- 
jas ir spoksojo gydytojui į veidą. 

— Ir jūs norite į Afriką, jūs, kreivas basly, a? O 
kur iki šiol trynėtės? 

— Muitinės apsaugoj, pone kapitone. 

— Na mat. Kiti žūva fronte, o jūs trinatės muiti- 
nėje. Rusijai jūs dar tinkate. Savanoris į Afrikos kor- 
pusą? O kas, jūsų nuomone, yra tas Afrikos korpusas? 

— Nežinau, pone kapitone. 

— Tai rinktiniai daliniai, — sušuko gydytojas, — 
o jūs vos tinkate patrankų mėsai Rusijoje. 

Gydytojas buvo girtas. Jo išpurtęs veidas trenkė 
odekolonu ir degtine. 

— Aišku, pone kapitone, — sumikčiojo Gerhardas. 

— Galite eiti, — tarė gydytojas. 

Priėjo Francas Lipskis. Gydytojas paėmė lazdelę 
ir bakstelėjo Lipskiui į klyną. 

— Irgi ne kažin kas, a? 

— Ne, viskas gerai, pone kapitone. 


— Tyjėkit, — sušuko gydytojas, — kas čia spren- 
džia: jūs Ar aš? 


Gerh išėjo į gretimą kambarį. Varstomas abė- 
jingų medicinos tarnybos puskarininkio žvilgsnių ėmė. 
rengtis. 

— Tai ką, nepatikai? 

— Ne, pone puskarininki. 

— Kodėl? Juk tu visai neblogai sudėtas. 

— Jis girtas, — tarė Garhardas. 

— Gydytojai niekada nebūna birti. Įsidėkit tai sau 
į galvą! Taip jums bus geriau, — tarė puskarininkis. 

Jis ėmė juoktis, o Gerhardas tylėdamas movėsi ka- 
riškas apatines kelnes. Lipskis ir jis buvo užsirašę sa- 
vanoriais į Afrikos korpusą, kad nereikėtų važiuoti į 
Rusiją. Rusija... Tai buvo didžiausias karo siaubas. 
Leidus pasirinkti Rusiją arba Afriką, beveik pusė kuo- 
pos pasisiūlė į Afriką. Jie buvo iš naujo apmokyti Ciu- 
lichau kareivinėse, kur stovėjo ir atsarginis Afrikos 
korpuso batalionas. 

— O dabar marš lauk, — tarė puskarininkis. 

Gerhardas įgrūdo dešinę koją į batą. 

— Aš dar palauksiu Lipskio. 

— Ko? Čia negalima laukti. Iš eilės į patikrinimą, 
ir marš iš čia. 

Išėjo nuogas Lipskis, išraudęs, tarsi gėdydamasis. 

— Na ir kiaulė. 

— Ramiau, — tarė puskarininkis, — apie ką jūs 
kalbate? 

— Lipskis nieko neatsakė. Tylėdamas apsirengė ir 
išėjo iš kambario paskui Gerhardą. 

Kareivinėse buvo baisus sujudimas. Trinksėjo du- 
rys. Puskarininkiai zujo šen ir ten. Kareiviai krovėsi 
savo daiktus. Gerhardas su Lipskiu nusileido laiptais, 
perėjo per kiemą ir pasuko prie raštinės, kuri buvo ki- 
tame korpuse. Buvo vėlyvas ruduo. Truputį lynojo, ir 
nuzulintas kareivinių kiemo grindinys blizgėjo nuo lie- 
taus. 

— Tavęs irgi nepriėmė? 

: — Ne, ačiū Dievui, nes šiaip būtume turėję išsis- 
irti. 

Gerhardo nuotaika buvo bjauri. Nauji muštravimo 
mėnesiai čia, Ciulichau, jį visiškai palaužė. Pro šalį 
ėjo kažkoks leitenantas, ir jie atidavė pagarbą. Priešais 
kareivines vyko naujokų pratybos. Kareiviai bėgiojo 
lietuje, gainiojami komandos šauksmų. 

— Vargšeliai, — tarė Lipskis. Jis tai pasakė tokiu 
tonu, tarsi jam visas muštras būtų jau praeity. 

Jie prisistatė į raštinę. Sustoję už sukrautų dėžių, 
spoksojo į kuopos viršilą, išsiskėtusį už rašomojo stalo. 

— Na, tai jūsų nepriėmė? 

— Ne, pone kuopos viršila. 

— Tą aš iš anksto jums galėjau pasakyti. Ponas 
kapitonas Mederau į savo Atrikos korpusą ima tik rink- 
tinius vyrus. Ir, kaip visada, buvo girtas? 

— Taip, pone kuopos viršila. 

— Jis buvo negirtas, aišku? Ponas kapitonas geria 
tik pieną ir daugiau nieko. 

— Taip, pone kuopos viršila, ponas kapitonas bu- 
vo išgėręs pieno, — tarė Gerhardas. 

Kuopos viršila vypsodamas atsikėlė. Jo veidas bu- 
vo nutukęs. Burnoje blizgėjo du auksiniai dantys. 

— O dabar į žygio batalioną. Po valandos prisis- 
tatysite ten su visais daiktais, su visa žygio apranga, 
aišku? Po valandos, ir nė minutės vėliau. 

Jis pasižiūrėjo į savo rankinį laikrodį, tarsi ketin- 
damas patikrinti, kaip jie vykdys įsakymą. 

— Penktą valandą trisdešimt minučių. Aišku? 

— Taip, pone kuopos viršila. 

— Nešdinkitės. 

Jie nubėgo kareivinių kiemu per pasmarkėjusį lie- 
tų, užlėkė laiptais į koridorių, kur buvo jų kambarys. 
Lipskis sunkiai alsuodamas bėgo greta. 

— Na ir prisivirėme košės, Gerhardai. 

— Taip, — tarė Gerhardas, — niekada nereikia 
kišti nosies pačiam. Taip man dar tėvas sakė. Štai aš ir 
vėl įmerkiau uodegą. 

— Dabar mes tikriausiai pateksime į Rusiją, — 
tarė Lipskis. 

Gerhardui prieš akis vėl iškilo sniegu užpustyti 
kapai. Jis prisiminė Karlą, kuri atsisakė už jo tekėti. 
Dabar niekas jo negedės, tik namiškiai, bet dėl jų šią 
akimirką jis nesuko sau galvos. 

Jų skyrius valė ginklus. Naujokai sėdėjo ant ta- 
burečių pasidėję ant kelių šautuvus. Puskarininkis, va- 
dovaujantis skyriui, stovėjo nuobodžiaudamas prie du- 
rų ir kažką švilpavo. 

— Dėmesio, muitininkai, — tarė jis, kai Gerhar- 
das su Lipskiu įvirto į kambarį. Naujokai sustojo ir 
ėmė juoktis. 

— Sėsk, — sukomandavo puskarinlakis, išdžiūvęs, 
juodbruvis, jaunas vyras. Jis įau buvo tkariavęs Afri- 
koje ir nekentė gyvenimo kareivinėse. 

— Na tai kaip reikalai, jūs dykumų sūnūs? 

— Visai ne dykumų, — tarė Lipskis. 

— Bet jūs tokie susijaudinę. 

— Paskirti į žygio batalioną, pone puskarininki. 

Puskarininkis pliaukštelėjo sau per kelius ir pra- 
dėjo žvengti. Kiti taip pat pagavo juoktis. Lipskis ir 
Gerhardas supykę puolė prie savo spintelių. 

— Taip aš ir maniau, — šaukė puskarininkis, — 
ir reikėjo jums užsirašyti savanoriais, įdiotai jūs. Vien 

dėl to, kad leidžiate į kelnes, pagalvoję apie Rusiją. 
O dabar pateksite ten greičiau negu mes. 

— Iš tikrųjų, — tarė vienas naujokas, — argi jums 
ne tas pals velnias, kur ištiesite kojas — sniege ar 
dykumos smėlyje. 

— Na, na, nebūk jau toks gudrus, — tarė Lipskis. 

Jie viską išvertė iš spintelių ir sumetė ant lovų. 
Puskarininkis žiūrėjo į juos pavargusiomis akimis. 

— Kada jūs turite prisistatyti? 

— Pusę šeštos, pone puskarininki. 

— Na, vyručiai, padėkit jiems. Juk jie vieni nespės 
susitvarkyti, — tarė puskarininkis. 

Naujokai šoko jiems į talką. Kilo baisi maišatis, 
užtat jie laiku susitvarkė ir po pusvalandžio stovėjo 
su visa žygio apranga priešais puskarininkį, kuris tin- 
giai tikrino jų amuniciją. 

— Iki pasimatymo Kaukaze. Tik, žiūrėkit, vėl ne- 
pridėkit kelnių. 

— Iki pasimatymo, pone puskarininki. 

Gerhardo balsas virpėjo iš susijaudinimo. Jie išėjo 
ir nubėgo prie kareivinių, kur buvo apsistojęs žygio 
batalionas. Lietus tebelijo. Ilgas kareivinių korpusas 
skendo blausioje prieblandoje. 

Viskas įvyko daug greičiau, negu jie tikėjosi. Ba- 
talionas jau buvo pasiruošęs žygiui. Būrys, prie kurio 
jie buvo priskirti, tuoj turėjo išžygiuoti į stotį. Būri- 
ninkas vaikščiojo palei išsirikiavusias gretas ir pasku- 
tinį kartą viską tikrino. 

— Ojūs iš kur? 

— Iš trečios, pone viršila. 

— Aha, tai jūs esate tie, kurių man dar trūko. Na, 
gyvai, stokit į galą. 

Jie atsistojo kolonos gale ir paskutinieji išžygiavo 
pro kareivinių vartus. Būrininkas iš pradžių žingsnia- 
vo šalia pirmųjų gretų, paskui sustojo ir palaukė, kol 
iki jo priėjo Gerhardas ir Lipskis. 

— Pavardė? 

— Eilinis Lorencas. 

— Vardas? 

— Gerhardas. 

— Pavardė? 

— Eilinis Lipskis. 

— Vardas? 

— Francas. 

— Gerai, tie patys, — tarė viršila ir vėl nubėgo į 
priekį. 

Jie pražygiavo peronu pro šlapius sunkvežimius, 
pakrautus ant platiormų. Lietus čaižė veidus. Klanų 
vanduo tiško ant batų. Gyvulinis vagonas buvo išklo- 
tas sausais šiaudais ir maloniai kvepėjo. Nutiestomis 
lentomis jie subėgo į vagoną ir sudėjo šautuvus ant 
paruoštų skersinių. 

Už atvirų durų temo naktis. 

— Bus šalta, — tarė Gerhardas, — užstumkit tas 
mėšlinas duris. 

Kažkoks puskarininkis iš lauko pusės aprėkė jį, 
bet jis nekreipė dėmesio. Dabar, važiuojant į Rusiją, 
spjaut jam į viską. Jie suvirto ant sausų šiaudų, išsi- 
traukė savo davinius ir tuoj pat pradėjo vakarieniauti. 
Jie buvo alkani. Visada buvo alkani. Duona buvo kie- 
ta. Gerhardas suleido dantis į šaltą virtą dešrą, kurią 
laikė purvinais pirštais. 

— Ėsk, — tarė jis Lipskiui, — gal jau paskutinis 
sykis. 

— Tik jau neperdėk, — tarė Lipskis. 

Vagono durys užsidarė, ir kažkas užsklendė jas iš 
lauko pusės. Vagone pasidarė tamsu, nors pirštu į akį 
durk. Gerhardas pametė dešros galiuką ir keikdamasis 
ėmė jos šiauduose ieškoti. 

— Ei jūs, nejaugi niekas neturite žibintuvėlio. 

— O kas tu toks būsi? Vienas iš tų dviejų nau- 
jokų? 

— Taip. 

— Stai žibintuvėlis. 

Gerhardas paėmė kišeninę lemputę ir pašvietė į 
šiaudus. Suradęs dešrą, grąžino žibintuvėlį grandiniui, 
iš kurio buvo gavęs. 

— Kuo tu pavarde? 

— Lorencas. 


8. Nežudyk 995 


— Hm, — numykė grandinis, — virsk ant šono, 
Lorencai. 

Sodrus jo balsas skambėjo maloniai, tik r ir c tarė 
kažkaip šnypšdamas. Traukinys pajudėjo, ir visi pama- 
Žu sumigo. 

Važiavo kiaurą naktį ir visą kitą dieną. Tris kar- 
tus buvo sustoję plyname lauke atsiimti naujo davinio. 
Nežinojo, kur važiuoja. Vėlai naktį durys vėl prasivė- 
rė. 

— Dabar galite pamiklinti kojas, — tarė kaž- 
kas, — na, greitai lipkit lauk. 

Vienas po kito kareiviai iššoko iš gyvulinio vago- 
no į šlapią peroną. 

— Žiūrėkit, juk čia Berlynas! Aš pažįstu. Čia Ber- 
lynas... Berlynas! 

Jie šaukė ir kalbėjo vieni per kitus ir žiūrėjo į 
tamsius stogus, virš kurių šaltame danguje spingsėjo 
žvaigždės. Gerhardas stovėjo šalia Lipskio, ir staiga 
jam pradingo baimė. 

— Vadinasi, mes važiuojam į vakarus. 

— Na tai kas? — tarė Lipskis. 

Peronu ėjo bataliono intendantas. Tai buvo aukš- 
tas, plačiapetis vyras, kalbantis truputį pro nosį. Jo 
pavardė buvo Zenenkampas, ir Gerhardas pažinojo jį 
dar iš kareivinių. 

— Pone intendante, kur mes važiuojame? 

— Nesukite man galvos, — tarė intendantas, — 
kur kitur, jei ne į Prancūziją. 

Virš miesto stogų pasigirdo pratisas, švilpiantis 
garsas, kuris vis augo ir augo ir, rodos, pripildė visą 
naktį. 

— Oro pavojus! — sušuko intendantas. — Grei- 
čiau visi į vagonus! 

Kareiviai vieni per kitus vėl sušoko į vagonus. 

— Užgesinti cigaretes! — sukriokė kažkas. 

Durys užsidarė. Jie vėl gulėjo ant šiaudų ir laukė. 

— Brolyti, į Prancūziją, supranti, ką tai reiškia? — 
sušnibždėjo Lipskis. 

— Ačiū Dievui, — tarė Gerhardas ir širdyje nusi- 


226 


juokė, — ačiū Dievui, kad mūsų nepaėmė tas šundak- 
taris. 

Jis užsimerkė ir ėmė klausytis sirenų kauksmo, ku- 
ris pamažu vis tolo į naktį ir pagaliau visai nuščiuvo. 


Per nedidelę kalvelę į vakarus nuo Stalingrado 
motociklu lėkė ryšininkas. Jo pilkas guminis apsiaustas 
buvo aptaškytas purvais. Plieninis šalmas šokinėjo ant 
galvos. Priešpiet buvo pirmą kartą pasnigę, ir žemė pa- 
tižusi nuo sniego. Motociklas įvažiavo į pabjurusį ke- 
lią, paslydo ir apvirto. Ryšininkas keikdamasis nudribo 
į purvyną. Motociklo ratai tuščiai sukosi ore. 

— Po velnių, argi negalite man padėti? — sušuko 
ryšininkas, stengdamasis ištraukti motociklą iš pur- 
vyno. 

Peteris Lorencas pakėlė galvą. Jis sėdėjo ant tvo- 
ros priešais kaimą, kur stovėjo jo zenitinis dalinys. Vy- 
resnysis grandinis šalia jo pašoko ir nubėgo prie ry- 
šininko. Abu sukibę, ištraukė iš purvyno motociklą. Ry- 
šininkas keikėsi sau panosėje. 

— O kas gi tam tenai? Ko jis negali padėti? 

— Jis pamišęs. 

— Ak šitaip, — tarė ryšininkas, — na, žinoma. 
Cia juk visi pamišę. 

— Bet jam tik retkarčiais užeina, pusvalandį, va- 
landą. O dabar kaip tik tas pusvalandis. 

Jie pristūmė motociklą prie Peterio Lorenco, kuris 
tebesėdėjo nejudėdamas ant tvoros ir spoksojo įsmei- 
gęs akis į žemę. 

— Tik, — sušnibždėjo jis, — tik, tik... ten... 

Dešinę ranką jis buvo prisidėjęs prie ausies, tarsi 
laikydamas joje laikrodį. 

— Ar girdite? 

— Ką? 

— Tik, — tarė Peteris, — greitai praeis. 

— Kas praeis? 

— Viskas, — tarė Peteris. 

Jis vėl įsmeigė akis į žemę, kur ties jo batų galais 
tirpo sniegas ir sruvo ant kelio. Jo veidas buvo sulysęs, 
tamsios akys blykčiojo, lyg karščiuojant. 

— Kvailas, — tarė ryšininkas, — visiškai pakvai- 
Šęs. 

Jis pamėgino užvesti motociklą. Motoras kelis kar- 
tus supapsėjo ir vėl nutilo. 

— Senas kledaras. 

— Ar tik nebus trofėjinis, a? 

— Taip, prancūziškas. Senas kaip Matuzalis, — 
tarė ryšininkas. 

Kaime už jų pasigirdo komanda. Ant putoto sarčio 
išjojo iš kaimo kažkoks kapitonas ir pasileido per plo- 
nai apsnigtą lauką. 

— Ko jie čia dabar laigo! Šis karas — tai ne pa- 
sijodinėjimas. 

— Kaip kam, — tarė vyresnysis grandinis ir vėl 
atsisėdo ant tvoros šalia Peterio. 

— Tik, — sušnibždėjo Peteris, — dar minutę. 
— Užsičiaupk, — tarė vyresnysis grandinis, — 


Jis žiūrėjo į sartį, kuris šuoliais nešė kapitoną per 
apsnigtą lauką; arklys atsistojo piestu, apsisuko ir 
smagia risčia pasileido atgal. Fronte buvo tylu, taip 
tylu, tartum nebūtų jokio karo. Patrankų dundesys, 
griaudėjęs visą vakarykščią dieną, buvo nutilęs. Ze- 
nitininkų dalinys stovėjo kaime kartu su pėstininkų pul- 
ku, pasiruošęs kovai, o už trisdešimt kilometrų stovėjo 
viena prieš kitą dvi armijos ir laukė. 

Ryšininkas vėl užvedė savo motociklą. Motoras 
pradėjo dusulingai pakšnoti. 

— Beje, ką aš dar norėjau pasakyti. Pas mus yra 
toks Riterio kryžiaus kavalierius. Kažkoks tankistas. 
Jis sukėlė tokį vėją, kad visas štabas iš galvos kraus- 
tosi. Ieško kažkokio Lorenco, ir, sako, kad jis turįs būti 
pas jus. Ar yra pas jus toks Lorencas... Peteris Lo- 
rencas? 

Vyresnysis grandinis nusikvatojo. Tuo metu sar- 
tis laukuose numetė kapitoną. Kapitonas nusirito per 
rusvą sprandą ir nudribo į purvyną. Dar bandė laikyti 
pavadžius, bet sartis ištrūko ir nulėkė per lauką su 
tuščiu balnu. 

— Irgi mat raitelis, — tarė ryšininkas, — o ko tu 
taip Žvengi kaip kumelys? 

— Stai jūsų Lorencas. 

Vyresnysis grandinis parodė į Peterį, kuris sudri- 
bęs sėdėjo ant tvoros ir spoksojo į sniegą. 

— Šitas? Bet juk jis pamišęs. Tokio jis neieškotų. 

— Bet jis yra Peteris Lorencas. 

— Nesąmonė, — tarė ryšininkas ir užsėdo ant mo- 
tociklo. 

Juodas benzino dūmų debesys pakilo iš virpančio 
surūdijusio išmetamojo vamzdžio. Peteris Lorencas pa- 
kėlė galvą ir pasižiūrėjo į motociklą, kuris lėkė kaimo 
link. 

— Kas čia toks buvo? 

— Ryšininkas. 

— Ar jis ko norėjo iš mūsų? 

— Kažkoks Riterio kryžiaus kavalierius tavęs ieš- 
ko. Ar tu tokį pažįsti? 

— Ne, —-tarė Peteris, — gal turi užrūkyti? 

Vyresnysis grandinis išsiėmė iš kišenės rūkomojo 
popieriaus. Sukrapštęs žiupsnį tabako, ėmė sukti Pe- 
teriui cigaretę. Tai buvo Matšensas, jis priklausė pės- 
tininkų pulkui, kuris stovėjo kaime, ir buvo kilęs iš 
Pomeranijos, kaip ir Peteris. Nuo ankstaus ryto jie 
stovėjo čia sargyboje, bet nė patys nežinojo, ką turi 
saugoti. 

Jie sėdinėjo ant lovos ir kai Peteriui prašviesėdavo 
protas, kalbėjosi. Kai kada pasiimdavo savo šautuvus 
ir vaikštinėdavo — vienas į vieną, kitas į kitą pusę. 

—- Tai kaip, praėjo? 

— Praėjo. 

— Na gerai, gal pasivaikščiojam truputį. 

Ant kalvos pasirodė automobilis. Važiavo dideliu 
greičiu. Purvai tiško iš po ratų. Automobilyje sėdėjo 
keli karininkai. 

— Greičiau, paskubėk. Kol jie dar neprivažiavo. 

Juodu užsikabino prie tvoros stovinčius šautuvus, 
Automobilis artėjo. Jie patempė šautuvų diržus ir at- 
sistojo „ramiai“. Karininkai pasisveikino. Peteris pa- 

matė Riterio kryžių ant vyresniojo leitenanto munduro, 
bet nepažino Jurgeno Šimano. 

— Ar trečioji zenitininkų baterija ten stovi? 

— Taip, pone vyresnysis leitenante. 

Vyresnysis grandinis krūptelėjo. Suglumęs žvilg- 
čiojo čia į Riterio kryžių, čia į Peterį, stovintį kitapus 
automobilio. 

— Ačiu, — padėkojo vyresnysis leitenantas. 

Automobilis vėl pajudėjo ir nuvažiavo į kaimą, kur 
stovėjo zenitininkai. Sargybiniai pasižiūrėjo įkandin au- 
tomobilio ir vėl pradėjo vaikščioti keliu: vyresnysis 
grandinis buvo nuo pėstininkų pulko, Peteris — nuo 
zenitininkų baterijos. Dangus apsitraukė ir aptemo. Vėl 
pradėjo snigti. Sniegas dulkė pažemiu. Juodu vėl atsi- 
sėdo ant tvoros, pasistatė apikakles ir nuobodžiaudami 
žiūrėjo į dulkiantį sniegą. Per pūgą pasigirdo lėktuvo 
burzgimas, bet greitai nutolo. Pokštelėjo šūvis, nu- 
skardėjo, ir tuoj pasigirdo kitas. Paskui vėl viskas nu- 
tilo. 

— Antai ateina kažkas, — tarė vyresnysis gran- 
dinis. 

— Kur? 

— Antai. Ei, žiūrėk. Juk tai tas pats Riterio kry- 
žiaus kavalierius. 

Jie pašoko ir užsimetė ant pečių šautuvus. Per snie- 
gą brido Jurgenas Šimanas. Ėjo greitai, palinkęs į 
priekį, įtraukęs galvą į pečius. Jam iš paskos bėgo ba- 
taliono adjutantas. 

— Peteri. 

— Klausau, pone vyresnysis leitenante. 

— Žmogau, argi tu manęs nepažįsti? 

— Ne, pone vyresnysis leitenante. 

— Na, na, Peteri, nekalbėk nesąmonių. 

Jurgenas uždėjo rankas Peteriui ant pečių ir pa- 
purtė jį, nekreipdamas dėmesio į adjutantą, kuris ne- 
patenkintas suraukė nosį. Sautuvas nuslinko Peteriui 
nuo peties ir nukrito į sniegą. Adjutantas suriko. vyres- 
niajam grandiniui: 

— Ko dabar stovite? Nors šautuvą pakeltumėt. 

Vyresnysis grandinis Matšensas pasilenkė, paėmė 
šautuvą ir nuėjo šalin, užsikabinęs ant abiejų pečių po 
šautuvą. 

— Keista, — sumurmėjo adjutantas. 

Jis pasižiūrėjo vyresniajam grandiniui iš paskos 
ir papurtė galvą. 

Peteris vis dar tebestovejo priešais Jurgeną, kuris 
buvo didesnis už jį, ir spoksojo į Riterio kryžių. Kry- 
žius blizgėjo, stačiai hadė akis, čia didėdamas, čia vėl 
susitraukdamas. O sniegas vis dūmė ir dūmė. Pradėjo 
smarkiau snigti, ir štai sužeistieji vėl sėdi po medžiais 
kaip augančios sniego pusnys. 

— Kryžiai, vieni kryžiai. 

— Ką tu sakai? 

— Nieko. O kas jūs toks būsite? 

— Jurgenas... Jurgenas Šimanas... Argi tu manęs 
nepažįsti? 

— Cha cha cha, — nusijuokė Peteris. 

Tai buvo bepročio juokas. Peteris žiūrinėjo Jurge- 
no mundurą. Jo veidas nervingai trūkčiojo. Jurgenas 
paleido jo pečius ir pašaukė vyresnįjį grandinį, kuris 
tuo metu kaip tik ėjo prie jų. 

— Kas jam yra? 

Vyresnysis grandinis pakėlė ranką ir pabarbeno 
sau į kaktą. 

— Jam kartais užeina, pone vyresnysis leitenante, 
bet neilgai. Pakentėkite valandėlę. 

— Ką? Jis pamišęs? — paklausė adjutantas. 

— Nepasakytum, kad  pamišęs...— tarė vyresny- 
sis grandinis. 

— Bet juk jam ne vieta čia, fronte. Ko jis dar čia 
trinasi? — stebėjosi Jurgenas. 

— Jie netiki, pone vyresnysis leitenante. Jie sako, 
kad jis simuliuoja. Mano nuomone, jis serga rusiška 
pasiutlige. 

— Jūsų nuomonė niekam nei galvoj, nei uode- 
goj, — tarė adjutantas. 

Jurgenas atsigręžė į jį. Adjutantas jam nepatiko. 
Jis dar tebekalbėjo taip, kaip kareivinėse. 

— Pasirūpinkite, kad būtų pakeista sargyba. 

— Klausau, tuoj pat viskas bus sutvarkyta. 

Adjutantas nuėjo. Vėl liovėsi snigę. Jurgenas at- 
sisėdo ant tvoros. Susimąstęs žiūrėjo į Peterį, kuris 
sutrikęs stovėjo priešais jį. 

— Peteri, kalbėk pagaliau kaip žmogus. Man liko 
tik pusvalandis laiko. Kas gi tau dabar pasidarė? 

— Nieko, pone vyresnysis leitenante. 

— Kodėl tu jau kelintas mėnuo nerašai į namus? 

— Buvo tokia sesuo... medicinos sesuo... 

Jis užsikirto, užspringo ir vėl pamatė prieš akis tą 
medicinos seserį, kuri išgelbėjo jį tada nuo smarkaus 
šalčio. Nutraukta Kolraušo galva guli ant Žemės, se- 
suo pasilenkia ir pakelia ją. Galva snieguota, bet snie- 
gas byra nuo jos, tirpsta, ir staiga jis mato saulę, kuri, 
šalta ir paraudusi, išlenda iš sudraskytų debesų. Jis iš- 
girdo Jurgeno balsą — tas vėl pradėjo jį kamantinėti. 

— Juk tu, Peteri, turėjai atostogų. Kur tu buvai 
dingęs per atostogas? 

— Jurgenai, — nustebo Peteris, — ar tai iš tikrų- 
jų tu? 

— Taip, aš. Pagaliau pažinai? 

— Iš kur tu atsiradai? 

— Nagi mes stovime truputį piečiau nuo jūsų. Ta- 
vo motina parašė man laišką. Ji susirūpinusi dėl ta- 
vęs. Jau kelintas mėnuo neatsiliepi į jos laiškus. 

— Tegu nesirūpina. Manęs velnias negriebs. 

— Bet kodėl tu jai nieko nerašai? 

— Buvau užmiršęs. 

Jis atsisėdo šalia Jurgeno ant tvoros. Juodu žiū- 
rėjo į vyresnįjį grandinį Matšensą, kuris, užsikabinęs 
du šautuvus, kiek tolėliau trepseno keliu. 

— Toliau taip negali būti, — tarė Jurgenas. 

— O kodėl negali? 

— Aš pasistengsiu tave iš čia ištraukti. 

— Ar tu galėsi? 

— Pamėginsiu. Tokioj būklėj čia tau ne vieta. 

— Mano būklė visai gera, — tarė Peteris, — tik 
kai kada mane užplūsta įvairios mintys. 

Jis nusijuokė. Jurgenas pasižiūrėjo į jį iš šalies, ir 

jį nukrėtė šiurpas. „Baisu, — pagalvojo, — jie visiškai 
ji pribaigė, jis nebeištvers.“ 

— Kaip sekasi Helenai? 

— Aš seniai ją bemačiau, — tarė Jurgenas. 

— Gal jūs išsiskyrėte? 

— Taip. 

— Gaila, — tarė Peteris, — ji vienintelis žmogus, 
kurį aš vertinu: 

Jis su panieka pasižiūrėjo į Riterio kryžių, ir Jur- 
genas pastebėjo tą žvilgsnį. Bet Peteris nieko nesakė. 
Tik smoksojo ant tvoros susigūžęs su savo sena uni- 
forma, įsirėmęs alkūnėmis į kelius ir spoksojo į sniegą. 

Iš kaimo Peterio pakeisti ėjo kitas zenitininkas. 
Skubėdamas brido pabjurusiu keliu. Peteris atsikėlė, 
pasiėmė iš vyresniojo grandinio savo šautuvą, o zeni- 
tininkas krūptelėjęs atidavė pagarbą Riterio kryžiui. 

Peteris su Jurgenu tylėdami ėjo į kaimą ir neži- 
nojo, ką kalbėti. Per daug buvo kalbos. Tad tylėjo ir 
netarė nė žodžio. Peteris pasižiūrėjo į nukirstą dešinio- 
sios Jurgeno rankos smilių. Buvo tik pusė piršto. 

— O kur tu šitą praradai? 

— Numušė prieš porą mėnesių, — tarė Jurgenas. 

Jis pakėlė ranką ir pasižiūrėjo į užgijusį ir suran- 
dėjusį pirštą. Prisiminė viršilą Knurą, kurio suanglė- 
jusį lavoną palaidojo stepėje. 

— Ir už tai gavai Riterio kryžių? 

— Ne. 

Juodu vėl nutilo. Netoli kaimo pribėgo kažkoks vir- 
šila ir išsitempė priešais Jurgeną. 

— Pone vyresnysis leitenante, automobilis jau lau- 
kia. 

— Po velnių, — nusikeikė Jurgenas, — nejaugi 
jau laikas? 

Jis pasižiūrėjo į laikrodį ant rankos. Viršila apsi- 
suko ir vėl nuėjo. 

Peteris ir Jurgenas stovėjo prieš kits kitą vidury 
kelio ir nežinojo, ką sakyti. Treji karo metai praėjo nuo 
to laiko, kai jie paskutinį kartą matėsi, ir dabar juodu 
buvo nebe tie, kaip seniau. 

— Pažadi parašyti motinai, Peteri? 

— Taip. 

— Aš irgi jai parašysiu. 

— Parašyk. 

— Ir padarysiu viską, ką galėsiu, kad tu iš čia 
ištrūktum. Turėtų pavykti. 

— Netikiu, — tarė Peteris. 

Jie atsisveikino. Peteris stovėjo ant kelio ir žiū- 
rėjo į ilgšį vyresnįjį leitenantą, kuris įtraukęs galvą į 
pečius, šokinėdamas per balas skubiai ėjo panamiais 
tolyn į kaimą. Jam netilpo galvoj, kaip Jurgenas čia 
pateko, — tas trumpas susitikimas visai išmušė jį iš 
vėžių. Bet staiga jis aiškiai suprato, kad tas vyresny- 
sis leitenantas su Riterio kryžium, šokinėjantis per ba- 
las rusų kaime netoli Stalingrado, — Jurgenas Šima- 
nas. 

— Jurgenai! — sušuko jis. 

Jurgenas Šimanas atsisuko ir pamojavo ranka. 

— Lik sveikas, Peteri. 

— Taip, — sušnibždėjo Peteris. 

Jis stovėjo atsišliejęs į kažkokio namo sieną ir 
laukė automobilio, kuris turėjo pro čia važiuoti. Iš 
dangaus vėl dulkė sniegas. Į lygumas, ant nedidelių 
kalvų, ant kaimo stogų ir gatvių leidosi sutemos. Au- 
tomobilis atvažiavo, pralėkė dideliu greičiu pro šalį, 
aptaškė Peterį purvais. 

Jurgenas Šimanas jo nepastebėjo. Jis sėdėjo šalia 
šoferio, įsmeigęs pastėrusį žvilgsnį kažkur į priekį. 

Vėlai naktį pasigirdo pavojaus signalas. Zenitinė 
baterija buvo pasiųsta į priekines pozicijas, Stalingra- 
do kryptimi, kur dabar vėl ėjo mūšiai, dar žiauresni, 
negu anksčiau. 

Peteris slinko paskui patranką, kuri maurojo pa- 
tižusiu keliu. Vilkiko motoras užgeso. Pabūklas įklim- 
po į purvą, motoras suburzgė ir vėl užgeso. Artileristai 
keikėsi. Prie Peterio priėjo viršila. 

— Lorencai! 

— Klausau. 

— Žinai, vyruti, — tarė viršila, — tas ilgšis tan- 
kistas, tas vyresnysis leitenantas, kuris šiandien vaka- 
re buvo atvažiavęs, matyt, dėl tavęs pasistengė. Jis vi- 

sai senį išvarė iš proto, įkalė jam į galvą, kad tave 
reikia paleisti namo. Argi tu iš tikrųjų nenormalus? 

— Nesąmonė, — tarė Peteris, — aš visai norma- 
lus. 

Jis bijojo, kad jo vėl nepalaikytų simuliantu, ir jam 
buvo vis tiek, kas toliau bus. 

Viršila nusijuokė. 

— Na taip, dabar jau vis vien per vėlu. Kas žino, 
kur mes rytoj būsime. Gal jau aname pasaulyje. 

— Galbūt, — tarė Peteris. 

— Po šimts velnių, — sušuko viršila, — imkite 
visi kartu. 

Jie įrėmė pečius į lafetą ir mėgino išstumti pa- 
tranką iš purvyno. Geležis įsirėžė į pečius. Artilerijos 
griausmas sustiprėjo. Rytinis horizonto pakraštys buvo 
žaibuojanti ugnies jūra. Šviečiamosios kulkos raižė dan- 
gų žaliomis ir raudonomis linijomis. 

— Ten, priekyje, smagiai pliekia, — tarė kažkas 
drebančiu balsu šalia Peterio. 

Peteriui į batus bėgo vanduo. Jis stovėjo kelio duo- 
bėje. 

— Na, visi sykiu, yra! — sušuko artileristai. Ge- 
ležis įsirėžė Peteriui į petį ir pradrėskė odą. 


Po trijų savaičių kapitonas Kalenbergas įšliaužė į 
apkasą, kur sėdėjo Jurgenas Šimanas. Tamsi naktis 
gaubė nuniokotą lygumą. Iš fabriko pastatų, kuriuos 
dieną buvo sugriovusi rusų artilerija, ritosi juodi dū- 
mai. Plykstelėjo liepsna, metė į juodą naktį virpantį at- 
švaitą ir vėl užgeso. Troškus degėsių kvapas ir karštis 
buvo stačiai nepakenčiami. Nuverstas aukštos įtampos 
stulpas gulėjo prie apkaso, kuriame kiurksojo Jurgenas 
Simanas. 

— Spauskit iš čia, Šimanai, — tarė kapitonas Ka- 
lenbergas, — rusai greitai mus visai apsups. Po trijų 
dienų iš čia nė pelė nepaspruks. Kol kas plentas dar 
neatkirstas. Gal dar suspėsite. Juk jūs prašėte atosto- 
gų, vedybinių atostogų, ir jeigu dabar iš čia neišsineš- 
dinsite, niekada daugiau nepamatysite savo Helenos. 

— Iš kurgi jūs žinote apie Heleną? 

— Šeleris pasakojo. Nepykit ant jo. Jis tai darė 
jūsų labui. 

Ugnis gaisravietėje vėl suliepsnojo, ir virpantis 
šviesos atšvaitas perskrodė naktį. Jurgenas aiškiai pa- 
matė Kalenbergo veidą. Pirmą kartą šis buvo nesisku- 
tęs. Ant pailgo smakro šėpsojo tamsūs šeriai. Veidas 
buvo geltonas kaip iš molio, antakiai pilki nuo purvo, 
o lūpos suskeldėjusios. Rytą jie paskutinį kartą kilo į 
ataką, ir dabar sudaužyti jų tankai stovėjo į pietus nuo 
Stalingrado. Liepsnos stulpas, plykstelėjęs sudaužytame 
fabrike, vėl užgeso. Pasisuko vėjas, ir tiršti dūmai ap- 
gaubė apkasą. Kalenbergas užsikosėjo. 

— Stai jums atostogų dokumentai. Aš pats juos 
atnešiau, nes jūs vienintelis nusipelnėte laimės išnešti 
iš Čia savo kailį. 

— O Šeleris ir kiti? — paklausė Jurgenas. 

— Jiems jau niekas nebegali padėti. O dabar 
spauskit iš čia kuo greičiau. Ten ant kelio stovį auto- 
mobilis. Jis pavėžės jus iki plento. O nuo ten turėsite 
pats kaip nors manytis. 

— Bet juk tos vedybinės atostogos buvo tik muilo 
burbulas. 

— Susimildamas, palikite savo sąžinę kitam kar- 
tui, — piktai sušuko Kalenbergas, — joks velnias jūsų 
čia nepasiges. 

Jurgenas atsikėlė, paspaudė ranką gulinčiam šalia 
puskarininkiui ir iššliaužė paskui Kalenbergą iš apka- 
so. Kaleno kulkosvaidžiai, kažkur toli ir vienodais lai- 
ko tarpais vis griaudėjo naktyje toliašaudis vokiečių 
pabūklas. Jie nubėgo prie apkaso, kur sėdėjo vyresny- 
sis leitenantas Šeleris su savo ekipažo likučiais. 

— Šeleri, aš dumiu. 

— Taip, žinau. Sėkmės. Laimingai pasiekti Ber- 
lyną. 

Jurgenas nematė išblyškusio vyresniojo leitenanto 
veido. Pajuto tik jo ranką, minkštą ir šaltą, tarsi jis 
būtų jau miręs. 

— Eime, — tarė Kalenbergas. 

— (O mano daiktai? 

— Kvailystė, — tarė Kalenbergas, — kam jums 
dabar tie daiktai! Kad tik sveiką kailį išneštumėt. O 
jis dar mat daiktai... 

Jis sukikeno, ir Jurgenas nubėgo paskui jį prie 
automobilio, kuris jau laukė. Šoferis nė nepasisveikino, 
kai Jurgenas įšoko į kabiną. Kapitonas Kalenbergas 
apsisuko ir, nepasakęs nė sudie, dingo tamsoje. Fabriko 
gaisravietėje vėl plykstelėjo liepsna, perbėgo sulaužy- 
tais balkiais ir pakilo į dangų. Nugriuvusio aukštos 
įtampos stulpo spyriai šmėkšojo ugnies fone kaip ko- 
kie vaiduokliai. Vėl prabilo toliašaudis vokiečių pabūk- 
las, atsiliepė ir rusų baterija. 

— Važiuojam, — tarė Jurgenas. 

Vyresnysis grandinis atsigręžė į jį. 

— Ar tiesa, kad apsupimo žiedas jau uždarytas? 

— Dar ne visai, — tarė Jurgenas. 

Automobilis pasileido į tamsą, tolyn nuo rūkstan- 
čių fabriko griuvėsių, iš kurių rusų artilerija buvo iš- 
mušusi tankų dalinio likučius. 

Ant plento stovėjo virtinė sunkvežimių. Sanitari- 
nės mašinos, mašinos su maistu, su šaudmenimis — 
begalinė kolona. Kareiviai keikėsi. 

— Kodėl niekas nevažiuoja toliau? 

— Priekyje prasiveržė rusai. 

— Nesąmonė, — sušuko Jurgenas. 

Jis nubėgo išilgai stovinčios kolonos. 

— Kas čia dabar per pamišėlis? — sušuko kažkas 
jam iš paskos, bet jis nekreipė į tai dėmesio. Priekyje 
aidėjo šūviai. Iš garso Jurgenas suprato, kad šaudo 
rusų tankai. Kažkur toli, dešiniau nuo plento, pokšėjo 
šautuvai. Sunkvežimių buvo vis mažiau ir mažiau. Du 
pėstininkai kiurksojo šalia vieno sunkvežimio. 

— Ko jūs laukiate? Kodėl nevažiuojate toliau? 

— Rusai, pone vyresnysis leitenante. 

— Pirmyn, — tarė Jurgenas, — jeigu dabar neva- 
žiuosite, tai niekada iš čia neištrūksite. 

Jis įšoko į sunkvežimį, pėstininkai paskui jį. Sunk- 
vežimis pajudėjo. Kažkoks zenitininkas pasivijo, įsiki- 
bo į bortą ir įšoko į kėbulą. Mūšis vis artėjo. Tankų 
šūviai griaudėjo nakties tamsoje, ir pasmarkėjo šautu- 

vų ugnis. Jie aplenkė dvi autokolonas. Kažkoks leite- 
nantas pastojo jiems kelią. 

— Stok! 

— Nešdinkis po velnių! — sušuko Jurgenas. 

Leitenantas atšoko į šalį. Sunkvežimis pralėkė pro 
JI- 

— Greičiau, vyruti, spausk, kiek tik gali. 

Soferis užgulė akceleratorių. Jis matė šalia Riterio 
kryžių, ir jo veidas virpėjo. Nors buvo šalta, prakaitas 
žliaugė jam per kaklą. Mūšis dabar virė visai prie pat. 
Tankai šaudė per plentą. Trys degantys sunkvežimiai 
stovėjo skersai kelio. Benzino liepsnos kilo į juodų su- 
temų apgaubtą padangę. 

— Greičiau, sprunkam iš mašinos, — tarė Jurge- 
nas. 

Jie iššoko iš mašinos ir paplente mėgino bėgti to- 
liau. Kažkoks sužeistas šoferis sėdėjo ryškios liepsnos 
atošvaistėje. Gurksojo susirietęs ir laikė suspaudęs de- 
šinę ranką. 

— Ar mes čia praeisime? 

— Čia ne. Sako, kad dešinėje kelias dar laisvas. 
Bet aš gerai nežinau. Gal jums dar ir pasiseks pra- 
smukti. 

Sužeistasis krūptelėjo, Jurgenas pralėkė pro jį ir 
pasuko į dešinę. Abu pėstininkai atsiliko, bet zenitinin- 
kas bėgo kartu. Virš jų prašvilpė dvi minos ir sprogo 
kažkuf toliau. Oro banga parbloškė juos ant žemės. 

— Kelk, — tarė Jurgenas, — pirmyn. 

Jie nubėgo tuo keliu, kurį jiems buvo nurodęs su- 
žeistasis. Ugnis pasiliko užpakaly ir pamažu vis tolo. 
Rusų tankai nešaudydami perkirto plentą iš vienos ir 
iš kitos pusės. Jurgenas su zenitininku pribėgo prie 
kažkokio namo, kurio kieme stovėjo sunkvežimis. 

— Kas yra tam sunkvežimiui? 

— Bala jį žino, — tarė zenitininkas. 

Jie priėjo arčiau ir apžiūrėjo jį. Tai buvo visiškai 
geras tiekimo sunkvežimis. Mūšis užpakaly nurimo. Sto- 
jo tyla, nejauki, slegianti tyla, tarsi viskas būtų jau 
išspręsta. Dabar jau kažkur toli toli viršum plento rau- 
donavo degančių sunkvežimių pašvaistė. 

Jie apėjo aplink namą. Buvo tamsu. Namo durys 
tik privertos. Jurgenas atidarė jas. 

— Ar yra čia kas? 

Išgirdo lygų miegančių žmonių alsavimą. 

— Ar turi degtuka? Pašviesk, — tarė Jurgenas 
grandiniui. 

Grandinis įžiebė degtuką ir pakėlė jį virš galvos. 
Du pėstininkų šoteriai svyruodamį pakilo iš šiaudų 
guolio. 

— Ką jūs čia veikiate? 

— Miegojome. Baisiai pavargome ir negalėjome to- 
liau važiuoti. 

— Ir nepastebėjote, kad prasiveržė rusai? 

— Ką, rusai prasiveržė? 

— Taip, — tarė Jurgenas, — ir jeigu jūs dabar 
iš čia neišsinešdinsite, tai sveiki dingę. Ar tas“sunk- 
vežimis ten, kieme, jūsų? 

— Mūsų. 

— Tai sėskit, ir važiuojam. 

Abu šoferiai išsprogino akis, pamatę Riterio kry- 
žių, kaip įgelti pranėrė pro Jurgeną ir išlėkė pro duris. 
Jurgenas su grandiniu nusekė iš paskos ir sulipo į ma- 
šiną. Degančių sunkvežimių pašvaistė mažėjo ir pa- 
mažu blėso. Pasigirdo šautuvų pokšėjimas. Rusų tan- 
kai vėl atidengė ugnį. 

— Dabar jau niekas iš ten neištrūks, — tarė Jur- 
genas, — mes buvome paskutiniai. 

— Kažin, jeigu mūsiškiai pralauš apsupimo žiedą, 
gal dar ir jiems pavyks ištrūkti. 

— Nepralauš, — tarė Jurgenas. 

Grandinis nutilo. Sunkvežimis lėkė plentu į va- 
karus. 

— Jūs irgi važiuojate atostogų? 

— Taip. 

— Na ir pasisekė, — tarė grandinis, — mane iš- 
leido tik paskutinę akimirką. Kuopos viršila buvo pa- 
dorus vyrukas. Kartais ir tarp jų pasitaiko gerų žmo-. 
nių. Namie ketvertas vaikų, užtat ir leido man išvažiuo- 
ti — tik man vienam. 

Jie vėl turėjo sustoti. Dešinėj ir kairėj kelio pusėj 
užiminėjo pozicijas kareiviai, surankioti iš įvairiausių 
dalinių. Kažkoks leitenantas liepė išlipti iš mašinos. 

— Visi į gynybą. Griežtas įsakymas. Mes turime 
išlaikyti šias pozicijas. 

Jurgenas pasižiūrėjo leitenantui į veidą. Tai buvo 
jaunutis leitenantėlis, dar bemaž vaikas. 

— Gerai, — tarė Jurgenas. 

Jis išlipo tamsoje iš sunkvežimio. Leitenantas pa- 
matė Riterio kryžių ir tankisto uniformą. 

— Pone vyresnysis leitenante... Atleiskite. 

— Gerai, gerai, o kas yra? 

— Tankistų įsakymas neliečia. 

— Taip aš ir maniau, —tarė Jurgenas. 

Jis vėl įlipo į sunkvežimį. Abu šoferiai pasiliko. 

— Likite sveiki. Ir labai ačiū! 

— Nėr už ką, pone vyresnysis leitenante. 

Jurgenas matė jų ištįsusius veidus. 

— Sunkvežimis turi čia likti, — tarė leitenantas. 

— Nė velnio, aš jį pasiimu, — sušuko Jurgenas iš 
kabinos ir pamynė akseleratorių. 

Pro šalį, mašinos žibintų nušviesti, traukė pasku- 
bom surankioti kareiviai: lengvai sužeistieji, sulaikyti 
atostogininkai, šoferiai, technikinis aviacijos persona- 
las. Kastuvais ir šautuvais nešini, jie skubėjo į priekį 
įsitvirtinti ir neleisti toliau skverbtis prasiveržusiems 
rusams. Kažkoks intendantas komandavo šoferių kolo- 
nai, du iždininkai žingsniavo su šautuvais ant pečių 
kaip per kokį paradą. Tai buvo tikra makalynė. 

Jurgenas lėkė pro žygiuojančias kolonas, kol jį vėl 
apgaubė tyla ir naktis. 

— Pone vyresnysis leitenante. 

Jis išgirdo už nugaros balsą ir sustabdė sunkve- 
žimį. 

— Ar pavojus jau praėjo? 

Iki šiol kiūtojęs po brezentu, išlindo zenitininkų 
grandinis. 

— Kaip, jūs dar čia? 

— Taip, ačiū Dievui, — tarė grandinis, — gana 
jau man to gero. Dabar aš važiuoju namo pas savo 

ketvertą vaikų, kaip man įsakė kuopos viršila. Jie ma- 
nęs jau nepaims. 

Jurgenas nusijuokė. Jis buvo visai užmiršęs tą 
grandinį, bet dabar džiaugėsi, matydamas jį šalia sa- 
vęs. 

— Na ir pasisekė tau, brolyti. 

— Koks čia pasisekimas, pone vyresnysis leitenan- 
te, — tarė grandinis, — reikia tik galvą ant pečių tu- 
rėti. 

Jie išsuko iš plento ir nuvažiavo užpustytais ke- 
liais ir keliukais, patys nežinodami kur. Sunkvežimis 
paslydo ir įsmuko į griovį. 

— Įklimpo. Dabar jau baigta, — tarė grandinis. 

Pūstelėjo vėjas, nešdamas sniegą. Jie šalo stovė- 
dami prie sunkvežimio. Aplink plytėjo lyguma, užpus- 
tyti laukai, o naktis, apgaubusi sniegynus, jau šviesėjo. 

— Eime. Daugiau mums nieko kito nebelieka. 

Jurgenas pasistatė milinės apikaklę. Jie aptiko nu- 
valytą geležinkelio liniją ir pasileido į tą pusę, kur jau 
brėško rytas. Pokštelėjo šūvis. Jo garsas nuaidėjo per 
visą lygumą. Tuoj po jo pasigirdo kitas. Kulkos pra- 
zvimbė virš bėgių. Jurgenas nusirito nuo pylimo, gran- 
dinis paskui jį. 

— Šaudo į mus. Turbūt partizanai. Bet iš kur jie 
dabar čia? 

— Prakeikimas, — sudejavo grandinis. 

Kelias valandas jie bėgo pasilenkę palei pylimą. 
Įskaudo nugaras. Baltiniai prilipo prie kūno. Sniegas 
spigino į akis. Jurgenas galvojo apie Heleną. Jis turi 
ją pasiekti. 

Pagaliau pamatė stovintį ant bėgių traukinį, o už 
jo plokščią nedidelės stotelės stogą. 

— Pagaliau prisikasėme,— tarė grandinis. 

Sutelkę paskutines jėgas, nubėgo prie stotelės. Sa- 
nitarinis traukinys buvo prigrūstas sausakimšai. Gar- 
vežys turėjo tuoj tuoj pajudėti. Sužeistieji krūvomis sė- 
dėjo ant stogų ir šaukė: 

— Greičiau važiuokit, greičiau važiuokit. Ivanas 
ateina! 

Kareiviai tupėjo ant buferių, stovėjo ant laiptelių. 
Vieną kažkas pastūmė, tas nukrito ant perono, pašoko 
ir vėl mėgino užsikarti į viršų. 

— Kur dabar lipi! Juk tu sveikas. 

— Aš nesveikas. Man traida. 

— Nuo to ir Ivanas tave išgydys! — sušuko vie- 
nas sužeistasis nuo stogo. 

Du sanitariniai puskarininkiai bėgo palei traukinį 
atstatę automatus. 

— Daugiau nė vieno. Nė vieno... Arba šausim. 

— Irgi mat tvarkdariai atsirado, — sušuko vienas 
atostogininkas, stovintis perone. Tai buvo pėstininkų 
puskarininkis. Jis žiūrėjo į paniką sanitariniame trau- 
kinyje ir juokėsi. Juokas buvo šaižus, beviltiškas. 

— Kas čia dedasi? — paklausė Jurgenas. 

— Netrukus čia bus rusai, — tarė puskarinin- 
kis, — štai jie ir prileido kelnes. Fronto linija perke- 
liama toliau, čia jau paskutinis traukinys. 

— Ak šit kaip, — tarė Jurgenas. 

Jis vėl pasižiūrėjo į traukinį. Nebuvo jokios vilties 
ten įtilpti. 

— Kada gi jūs pagaliau važiuosite? — šaukė su- 
žeistieji. 

— Rupūžės prakeikti, kada gi jūs pagaliau va- 
žiuosite? 

Jų rankos ir veidai buvo pamėlę nuo šalčio, tvars- 
čiai — kruvinas ledo luobas, ir šaukė jie iš baimės, kad 
nepatektų į nagus artėjantiems rusams. 

Traukinys pajudėjo. Abu puskarininkiai, ginkluoti 
automatais, mėgino užsikarti ant vagono laiptelių. Vie- 
ną iš jų kažkas nustūmė atgal. 

— Lik čia, šunsnuki. 

— Kiaulė! — sušuko puskarininkis. 

Jis vos neišsitiesė ant perono, bet paskui šoko vy- 
tis traukinį. Tačiau netrukus kaip pakvaitęs sustojo tarp 
bėgių ir įbedė akis į tolstantį sanitarinį traukinį. Jur- 
genas stovėjo šalia zenitininko ir pėstininkų puskari- 
ninkio, kuris vis dar juokėsi. 

— Ko jūs taip juokiatės? 

— Leisk gi pasijuokti, — tarė puskarininkis. 

— Ar čia buvo ligoninė? 

— Taip. Tie pamišėliai viską atsitempė į stotį, o 
dabar štai viską ir paliko. 

— Ir gėrimus? 

— Viską, — tarė puskarininkis. 

Jie rado, ko ieškojo: trijų žvaigždučių konjako, vod- 
kos ir stiprios ruginės. Dėžės buvo sukrautos vienos 
ant kitų kaip kokiame sandėlyje. 

— Na, dar išgerkim po burnelę, — tarė Jurge- 
nas, — o paskui spruksim iš čia. 

— O kaipgi mes spruksim? 

— Pėsti. Aš būsiu avangardas, o tas antai, kur su 
automatu, tas dėdulė sanitaras — arjergardas. Jis gins 
mus nuo Ivano... su savo tarškyne. 

Pajutęs Jurgeno žvilgsnį, sanitaras suglumęs krūp- 
telėjo. Jis stovėjo prie durų ir nieko nesakė. Jie išgėrė 
du butelius konjako, o kitus trenkė į sieną. Buteliai su- 
dužo, ir žvangėdamos šukės pasipylė ant žemės. 

— O dabar pirmyn! — tarė Jurgenas. 

Jis pasižiūrėjo į pėstininkų puskarininkį; puskari- 
ninkis jam patiko. Zenitininkas grandinis buvo jau gir- 
tas ir garsiai dainavo. 

— Taip, — tarė puskarininkis, — reikia eiti. Jei 
ne, gali tekti išgerti su Ivanu. 

Jų buvo dešimt, o su sanitaru, kurio jie neskaitė, — 
vienuolika. Ilgakojis Jurgenas žingsniavo priešaky, 
vesdamas geležinkeliu į vakarus visą vorą. Sanitaras 
ėjo paskutinis. Jis mėšlungiškai spaudė rankose auto- 
matą, lūpos virpėjo iš baimės. Pradėjo snigti. Sniegas 
apsiautė juos, ir netrukus tuščia ir apleista geležinke- 
lio stotis liko užpakaly. 


Prie Biskajos įlankos visai nebuvo žiemos. Pūtė 
tik žvarbūs šiaurės vėjai. Jie ūžavo naktimis virš ne- 
aukštų prieškalnių ir klebeno pageltusias nedidelės pi- 
laitės langinės, kur stovėjo motorizuota pėstininkų kuo- 
pa. Puskarininkiai zujo po pilaitę, atidarinėdami kam- 
barių duris. 

— Kelt! Ei, greičiau jūs, slunkiai! 

Kareiviai kėlėsi nuo sutrintų šiaudinių čiužinių. 
Rytais pabudus, geldavo jiems visus kaulus. Kasdien 
būdavo vis tas pats... Iš ryto pratybos lauke, po pietų 
patikrinimas, ginklų valymas, ruoša, o vakare tariama- 
sis pavojus ir gaudynės neva parašiutais nusileidusių 
šnipų ir diversantų, kurių jie ieškodavo ir niekada ne- 
rasdavo. 

Kuopa išsirikiavo pilies kieme. Būrininkas, kaž- 
koks kreivakojis šaltkalvis iš Berlyno, praėjo palei bū- 
rio gretas. 

— Ei, Lorencai, o kaip jūsų šautuvas? 

Gerhardas Lorencas krūptelėjo. Viršila paėmė jam 
iš rankos šautuvą ir primerkęs dešinę akį pasižiūrėjo 
į vamzdį. 

— Visiškai surūdijęs, jūs, tinginio panti. Šiandien 
po pietų prisistatysite pas mane, aišku? 

— Klausau, pone viršila. 

Kuopa dainuodama išžygiavo pro vartus. Jie kiek- 
vieną rytą dainuodavo: „Stovėjo malūnas Švarcvaldo 
slėny“. 

— Baigt! Iš pradžių... dar kartą! — sušuko virši- 
la. 

Jie vėl užtraukė iš pradžių, pratisai, liūdnai, ir su- 
maišė koją. 

— Tas dainavimas jau įgriso man ligi gyvo kau- 
lo, — tarė Gerhardas. 

Lipskis, žygiuojąs priešais, atsisuko. Jie abu dar 
tebetarnavo tame pačiame būryje ir buvo prisiekę ne- 
siskirti. 

— Geriau dainuok. Čia visai graži daina. 

— Jovalas, — tarė Gerhardas, — ne daina, o be- 
protybė. 

Jis vėl pradėjo mekendamas dainuoti. Kuopa žy- 
giavo per Prancūzijos kaimą ir kilo į kalvą, kur jie 
kiekvieną dieną rausė šaudymo lizdus, dėjo mokomą- 
sias minas arba vikriai šokinėjo per jas, eidavo į ata- 
ką, su kulkosvaidžiais užiminėjo pozicijas ir teoriškai 
užmušinėjo vieni kitus. 

ŠSvytėjo snieguotos Pirėnų viršūnės, o tarp tolu- 
mon nusidriekusių kalvų stovėjo baskų vienkiemiai. 

— Ar kas iš jūsų moka prancūziškai? 
Klausimas ėjo iš lūpų į lūpas per visą koloną, ir 
Gerhardas Lorencas pasisakė mokąs. 


— Juk tu nemoki prancūziškai, — tarė Lipskis. 

— Jeigu reikia, aš galiu kalbėti bet kuria kalba. 

— Išeik į priekį, — sušuko viršila, — kas ten, Lo- 
rencas? 


Gerhardas išbėgo iš žygiuojančios kolonos ir pasi- 
vijo viršilą. Pirmą kartą kuopa ėjo į užsiėmimus be 
karininkų. Tik priešaky žingsniavo vienas leitenantas, 
kuris vis juokdavosi ir sutikdavo su viskuo, ką dary- 
davo viršilos. 

— Ar gali parūpinti mums kiaušinių? 

— Galiu, pone viršila. 

— Man reikia pilno šalmo kiaušinių. Aišku? Ir 
be to, kuo greičiau. Reikia pagaliau Žmoniškai paėsti. 
Šiandien daugiau nieko neveiksi. Ar sugebėsi? 

— Kiaušinių, pone viršila, klausau, tuoj pat, — 
sumiknojo Gerhardas. 

Jeigu gausi kiaušinių, galėsi tą savo surūdijusį 
šautuvą įsikišti į užpakalį, daugiau aš dėl jo nekibsiu. 

-- Bus padaryta, pone viršila, — tarė Gerhardas. 

Jis palaukė, kol praeis pro šalį visa kuopa. 

— Ar tu neini su mumis? — paklausė Lipskis. 

— Ne, mane išleido į pensiją, — atsakė Gerhar- 
das. 

Jis pamažu ėjo kalva išsimėčiusių vienkiemių link. 
Kai kuopa išnyko iš akių, nusiėmė šalmą, pasidėjo į 
žolę ir atsisėdo ant jo. Staiga pasijuto turįs begalę 
laisvo laiko. Pirėnų panorama švytėjo ryto saulėje, so- 
dybose giedojo gaidžiai. Gvergždžiantis kuopos daina- 
vimas nutolo ir pamažu visai nutilo. 

Gerhardas galvojo apie Karlą, kuriai du kartus 
rašė ir negavo nė vieno atsakymo, prisiminė ir moti- 
nos laišką, kupiną susirūpinimo dėl Peterio. Gavo jį 
vakar ir ketino šiandien atsakyti, bet žinojo, kad ne- 
prisiruoš ir vėl užmirš. 

Galva kelis kartus knabtelėjo ant krūtinės, ir už- 
migo, o kai pabudo, žiūri — begulįs šalia šalmo. Pa- 

šoko, užvožė šalmą ant šautuvo ir nubėgo į artimiau- 
sią sodybą. 

— Oeujs!, — tarė, įėjęs į vidų. 

Kažkokia senutė, sėdinti prie atviro židinio, nu- 

— Oeujs, — pakartojo Gerhardas. 

Sudėjo rankas, padarydamas ovalą, panašų į kiau- 
šinį. Senutė šypsodama linktelėjo galvą. 

— Daugiau aš nemoku... Bonjour?. 

— Bonjour, monsieur, — tarė senutė. 

Ji atsikėlė, padėjo ant ugnies keptuvę, įmetė dvi 
skilteles riebių lašinių ir įmušė du kiaušinius. 

— Puiku, — tarė Gerhardas ir pasitrynė rankas. 

Pastatė šautuvą šalia židinio, padėjo šalmą ant 
suolo, stovinčio prie ilgo kaimiško stalo, nusijuosė 
viską, ką turėjo, — diržą, dujokaukę, katiliuką, kastu- 
vėlį, — ir viską numetė ant žemės. Keptuvėje spirgėjo 
lašiniai, kiaušinių tryniai iškilo, o Gerhardas, atsisė- 
dęs ant suolo, pasirėmė alkūnėmis į stalą ir ėmė laukti. 

Senutė kažką jam pasakė, bet jis nesuprato ir 
liūdnai papurtė galvą. 

— Oui3 — tarė moteris. 

— Merci!, — padėkojo Gerhardas, kai ji padėjo 
jam kiaušinienę. 

Įėjo jauna baskė, kresna, plačiomis, apvaliomis 
šlaunimis, liekno liemens ir trumpų, tvirtų kojų. Aiš- 
kiai buvo matyti, kad ji kasdien daug ir sunkiai dirba. 
Jos akys buvo juodos, o trumpi plaukai užkritę ant kak- 
tos. Pamačiusi Gerhardą, nusijuokė. 

— Bonjour, monsieur. 

— Bonjour, — atsakė Gerhardas. 

Ji atsisėdo priešais ir susidomėjusi žiūrėjo, kaip 
jis šveičia kiaušinienę su lašiniais. 

— Vokiečiai alkanas... visada alkanas. 

— Nuo kareiviškos duonos sotus nebūsi, — tarė 
Gerhardas. 


! Kiaušinių (pranc.). 
2 Laba diena (pranc.). 
š Taip (pranc.). 

! Ačiū (pranc.). 

Ji nesuprato jo žodžių, bet nusijuokė. Gerhardas 
paėmė nuo suolo plieninį šalmą ir padėjo jį kaip kokį 
puodą ant stalo. 

— Oeujs. 

— Beaucoup?? 

— Bėaucoup oeujs, — tarė jis, — kupiną šalmą. 

Jis parodė rankomis, koks pilnas turi būti šalmas, 
ir mergina tarsi pamatė, kaip per šalmo kraštus rieda 
kiaušiniai. Ji vėl nusijuokė, paėmė nuo stalo šalmą ir 
išėjo pro šonines duris. 

Senutė maišė žarstekliu ugnį. Gerhardo lėkštė jau 
buvo tuščia, ir jis atstūmė ją į šalį. Senutė atsikėlė ir 
paėmė lėkštę. Ji vėl kažką jam pasakė, ir jis vėl liūd- 
nai papurtė galvą. 

Sugrįžo jaunoji baskė. Šalmas buvo pilnas kiauši- 
nių. Gerhardas paėmė iš jos šalmą ir atsargiai pastatė 
ant stalo. Mergina ilgai jam kažką kalbėjo, bet Ger- 
hardas nieko nesuprato. 

— Šiandien vakare vėl ateisiu... būtinai... — tarė 
jis. 

— Alkanas? — paklausė ji. 

— Visada, — atsakė jis, — man čia patinka. 

Jis nežinojo, ar ji suprato. Jau labai seniai buvo 
matęs iš arti moterį. Mergina pasilenkė ir pakėlė nuo 
žemės jo diržą. Po prijuoste ji vilkėjo juodą suknelę. 
Suknelė pakaklėj atsilapojo, ir Gerhardas pamatė jos 
krūtinę. Mergina išsitiesė ir nusijuokė, lyg pastebėjusi 
jo Žvilgsnį. 

Gerhardas vėl prisijuosė visą savo amuniciją ir 
atsargiai paėmė už dirželio šalmą. Laikydamas jį deši- 
nėj rankoj kaip kokį kibirą, nuėjo prie durų. 

— Au revoir!, — tarė mergina. 

— Iki vakaro, — atsakė jis. 

Senutė nustebusi pasižiūrėjo į jį. Gerhardas ati- 
darė duris ir išskubėjo į kiemą. 

Kuopa buvo apsistojusi gražioje vietoje, tarsi ko- 
2 Daug (pranc.). 

! Iki pasimatymo (pranc.). 

kiame parke. Kareiviai sėdėjo ant žemės, rūkė, juokėsi 
ir žiūrėjo į Žiemos saulę. 

— Nesėskite užpakaliu ant žemės. Dar kokią ligą 
susigriebsite! — sušuko viršila. 

Kareiviai atsikėlė, bet tuoj vėl ėmė tūpti ant že- 
mės. Viršilos stovėjo truputį nuošaliau ir kalbėjosi su 
jaunuoju leitenantu. 

— Stai ir jis su kiaušiniais, — tarė viršila ir at- 
sigręžė į Gerhardą, kuris su šalmu rankoje ėjo prie jo. 

— Tuzinas kiaušinių, pone viršila. 

— Gerai. O kiek už juos sumokėjote? 

— Kiek sumokėjau? 

— O gal jūs nemokėjote, a? 

— Ne, pone viršila. 

— Zmogau, jūs darote gėdą visai vokiečių armi- 
jai. Šiandien pavakariais užeisite pas mane, paimsite 
pinigų ir sutvarkysite visą šį reikalą. Aišku? 

— Aišku, pone viršila. 

Gerhardas kaukštelėjo kulnais ir nuėjo prie savo 
skyriaus. Viršilos išgraibstė kiaušinius iš šalmo, iš- 
gėrė, o jų kevalus išsvaidė į medžių kamienus. 

— Pasiimkite šalmą, Lorencai. 

Gerhardas pribėgo prie viršilų ir pasiėmė šalmą. 
Jo viršila palydėjo jį galiuką. 

— Šiandien pavakariais prašaudykite savo šau- 
tuvą. Paėjėkite trejetą kilometrų toliau, būkite atsar- 
gus ir žiūrėkite, kad kas jūsų nesučiuptų, aišku? 

Viršila jam konkrečiai nurodė, kur jis turi prašau- 
dyti savo šautuvą. 

Pavakariais Gerhardas nuėjo į mišką. Dukart iš- 
šovė į viršų, kad neliktų vamzdyje rūdžių, ir visa kuo- 
pa sujudo. Po penkiolikos minučių ji išsiruošė į žygį 
ieškoti paslaptingo priešo šaulio. Jaunasis leitenantas 
kažką užsiminė apie prancūzų maki, ir kuopa, išsisklei- 
dusi grandine, išėjo krėsti apylinkės. 

Gerhardas gulėjo miške ir matė, kaip jo būrys, iš- 
siskleidęs grandine, artėja prie jo. Jis prisijungė prie 
saviškių ir taip pat ėmė ieškoti priešo šaulio. 

Vakare Gerhardas antrą kartą atėjo prie baskų so- 
dybos. Jį lydėjo Lipskis. 

— Žiūrėkit, kad prieš vakarinį patikrinimą grįžtu- 
mėt! Ir sumokėkit viską, kas priklauso, — išleisdamas 
pasakė jiems viršila, bet čia jie užmiršo ir vakarinį pa- 
tikrinimą, ir kuopą, ir karą. Sėdėjo prie šiurkštaus me- 
dinio stalo ir gėrė tirštą raudonąjį vyną, kurį jiems bu- 
vo pastačiusi jaunoji baskė. 

— Va čia tai bent vynelis, — tarė Lipskis. — Dar 
stiklą. 

Jie išgėrė visą grafiną, ir mergina atsikėlusi at- 
nešė kitą. Ji sėdėjo priešais pasidėjusi ant stalo put- 
nias rankas ir žiūrėjo į juos. 

— Kuo tu vardu? — puklausė Gerhardas. 

Ji nesuprato, ko jis klausia, ir papurtė galvą. 

— Nome... Nam... vardas. 

Gerhardas iš paskutiniųjų stengėsi kalbėti kuo su- 
prantamiau. Ji nusijuokė. 

— Jolanta, — tarė. 

— Gražus vardas, — pagyrė Lipskis. — Ir kaip 
skamba! 

Jis ilgesingai žiūrėjo į jos putnias, nuogas rankas. 

— Nespoksok taip. Ji mano. Kas pirmesnis, tas 
gudresnis. 

— Taip, visos jos tavo. 

— Ne visos, bet šita. Dabar mano eilė. 

— Tu jos niekada negausi, — tarė Lipskis. 

Jaunoji baskė atsikėlė ir nuėjusi atsisėdo prie ug- 
drįso. 

— Kokia talija, — sušnibždėjo Lipskis. 

— Ir užpakalis, — pridūrė Gerhardas. 

Raudonasis vynas tekėjo jiems į gerklę, jie ištuš- 
tino ir antrą gratiną. Mergina žarstekliu pamaišė ug- 
nį. Plykstelėjo liepsna, ir virpantis šviesos atšvaitas 
nutvieskė įraudusius jos skruostus. 

— Jolanta, — tarė Gerahrdas. 

Ji atsigręžė ir nusišypsojo. 

— Prieik gi prie jos, — tarė Lipskis, — ko dabar 
varžaisi? 

Bet Gerhardas nejudėjo. Jis tik pakėlė tuščią gra- 
finą, mergina atsistojo, paėmė jam iš rankos grafiną ir 
išėjo. 

— Tu bijai jos, — tarė Lipskis. 

— Nesąmonė. Aš bijau? Kurgi tai matyta, kad aš 
ko bijočiau. Tik su ja sunku susikalbėti. Ką gi aš jai 
sakysiu? 

— Jei neturi ko sakyti, tai nereikia nė kalbėti. 

— Be kantrybės nėra galybės, — tarė Gerhar- 
das, — duok tik man laiko, ir ji bus mano. 

Mergina sugrįžo, pastatė ant stalo grafiną ir vėl 
atsisėdo priešais. Jos akys buvo juodos po ilgomis blak- 
stienomis, ir kai Gerhardas norėjo pabučiuoti jai ran- 
ką, ji nusijuokė. 

— Non, — tarė ir, atitraukusi ranką, pasikišo po 
prijuoste, kurią vis dar tebebuvo prisijuosusi. 

— Še tau, ir gavai, — tarė Lipskis. 

Gerhardas nieko neatsakė, ir jie ištuštino ir trečią 
grafiną. Liežuviai pradėjo pintis. Jie vapaliojo nei šį, 
nei tą, pagaliau Lipskio galva nusviro ant rankos, ir 
jis ėmė snausti. Gerhardas pakilo iš užstalės. 

— Payer!. Mums reikia eiti. 

— Oui, oeujs? 

— Ir dar gerai būtų keletas oeufs ponui viršilai. 

Gerhardas padėjo ant stalo kelis banknotus ir 
kumštelėjo Lipskį. Tas nenorom atsikėlė. Mergina at- 
nešė jiems kiaušinių, davė grąžos, ir jie susikišo kiau- 
šinius į munduro ir kelnių kišenes. 

— Oeujs, — tarė mergina, pamėgdžiodama blogą 
Gerhardo tarseną, — ten kaput. — Ir parodė į kišenes. 

— Nieko, — tarė Gerhardas. 

Jie išėjo. Buvo jaunatis, tamsu ir tylu. Tik lojo 
sodyboje šuo. 

— Užsičiaupk, stipena, — tarė Lipskis. 

Jis pargriuvo ant kažkokios Žemos tvoros. Gerhar- 
das mėgino jį pakelti, bet pats susvyravo ir per Lips- 
kio nugarą nusirito į mėšladuobę. 

— Po velnių, kiaušiniai! 


! Mokėti (pranc.). 

= Taip, — sudejavo Lipskis, — mes girti kaip dū- 
mai. 

Gerhardas juto kelnių kišenėje sudužusius kiauši- 
sisunkė per kelnes, prasismelkė per apatines ir tekėjo 
šlaunimis. Jis išsikapanojo iš duobės ir atsistojo. 

— (Gal uždainuojam, — pasiūlė Lipskis. 

— O ką gi mes dainuosim? 

— „Stovėjo malūnas Švarcvaldo slėny“, juk ji 
mums visai neblogai išeina. 

— Gerai sakai, — tarė Gerhardas. 

Gerklėdami jie nusvyravo per pievas link pilies, kur 
stovėjo jų kuopa. Prie vartų vienišas sargybinis nuo- 
bodžiaudamas vaikštinėjo iš vieno galo į kitą. 

— Na, iš kurgi jūs dabar čia? 

— Mes? — tarė Gerhardas. — Mes... cha cha... mes 
truputį išmetėme. O kokia boba, sakau aš tau, tokios 
tu dar kaip gyvas nesi matęs 

— Na, o dabar spauskit, jei nenorit įduoti kailio. 
Jau valanda po patikrinimo ir dar paskelbtas pavojus. 
Kuopa jau prieš pusvalandį išėjo. Visas batalionas iš- 
žygiavo. 


— Pavojus? — sužagsėjo Gerhardas. — Vėl mo- 
komasis? 
— Bala jį žino, — tarė sargybinis, — o dabar 


spauskit iš čia. 

— Vėl kokio šnipelio gaudyti, — tarė Lipskis, bet 
staiga, nors ir prisiputę raudonojo vyno, jie pasibaisė- 
tinai aiškiai pajuto savo padėties rimtumą. Įbėgo į pilį, 
išsitraukė iš stovų šautuvus, užsimetė dujokaukes, už- 
sivožė šalmus ir išbėgo į kaimą. 

— Tik toliau nuo raštinės, — sušuko Gerhardas, 
kai jie bėgo per nedidelę turgavietę, bet jau buvo per 
vėlu. Jie pateko į šviesos ruožą, krintantį pro atviras 
duris, kur stovėjo jaunas leitenantas. 

— Ei, ką jūs ten veikiate? Nagi, eikit šen. 

Pamažu jie įėjo paskui leitenantą į prieangį. Ten 
sėdėjo du viršilos ir vyresnysis kuopos viršila; tas pa- 
sitiko juos rūsčiu veidu ir krauju pasruvusiomis aki- 
mis; jis irgi buvo girtas. 

— Nagi, stokit kaip reikia. 

Jie pasitempė, bet nieko iš to neišėjo. 

— Iš kur jūs dabar čia? 

— Iš pasivaikščiojimo. 

Vyresnysis kuopos viršila pradėjo rėkti, bet leite- 
nantas staiga nusikvatojo ir parodė į jų kelnes. 

— Jūs tik pažiūrėkit, tik pažiūrėkit! 

Visi sužiuro į jų kelnes, ir Lipskis su Gerhardu 
pasižiūrėjo žemyn. Kiaušinio trynys buvo prasisunkęs 
pro jų pilkas senas kelnes. Viršilos prapliupo juoktis. 

— Tris dienas į sargybą be eilės! — sušuko vy- 
resnysis kuopos viršila. — O dabar nešdinkitės! 

Jie apsisuko. Gerhardo šalmas nusmuko ant šalies. 
Dujokaukė žvangtelėjo į katiliuką. Batai smirdėjo bas- 
kų kiemo mėšlu. Abu svyruodami išėjo pro duris. 

— Bet jie dar ir prisisiurbę, — tarė vyresnysis kuo- 
pos viršila. 

Bet Gerhardas ir Lipskis šito jau nebegirdėjo. 


Jurgenas Šimanas iššoko iš atostogininkų trauki- 
nio, kuris atvažiavo į Berlyną gerokai pavėlavęs. Nak- 
tis buvo tamsi, be žvaigždžių, bet sniego dar nebuvo. 
Kalėdos jau beldėsi į duris. Zenitininkas, kurį Jurgenas 
sutiko ant plento prie Stalingrado, išlipo paskui jį. 

— Štai mes ir atvažiavome, pone vyresnysis leite- 
nante. 

— Ačiū Dievui, — tarė Jurgenas, —- linkiu laimin- 
gai pasiekti namus. 

Juodu išsiskyrė. Zenitininkas pradingo pasipylusių 
iš traukinio atostogininkų spūstyje. Jurgenas stovėjo 
perone ir žiūrėjo jam iš paskos. Jiems prireikė savai- 
tės, kol ištrūko iš Stalingrado fronto, kur buvo sumuš- 
ta jų armija. 

— Tuoj bus oro pavojus, — pasakė kažkas šalia, 
ir aštrus, rėžiantis balsas sušuko: 

— Visi iš perono. Greičiau, greičiau, paskubėkit! 

Jurgenas išbėgo iš perono ir nusileido į metro ša- 
lia stoties. Traukinys, einantis į Šenebergą, buvo sau- 
sakimšas keleivių. Jurgenas stovėjo vidury vagono, iš 
visų pusių suspaustas skubančių namo žmonių. Jis bu- 

vo tuščiomis rankomis, bet jo išvaizda kiekvienam sakė, 
kad jis iš fronto. Milinė buvo nešvari, batai — vienas 
purvas: Iki šiol visai neturėjo laiko apsitvarkyti. Kaž- 
koks pagyvenęs vyriškis stovėjo šalia ir smalsiai žiū- 
rėjo į jį. 

— Jūs iš fronto? 

— Taip. 

— Gal ką žinote apie Stalingradą? Sklinda viso- 
kiausių gandų... Sako, kad ten prasti popieriai... 

Jurgenas gūžtelėjo pečiais. Vyriškio veidas buvo 
liesas, raukšlėtas. Jis atrodė, kad žmogus seniai nėra 
turėjęs kąsnio burnoje. Jis atsisuko, kostelėjo ir su- 
šnibždėjo: 

— Jūs manote, kad tie gandai — prasimanymas? 

— Galbūt, aš šito nežinau, — atsakė Jurgenas. 

Jis nenorėjo sakyti teisybės, o be to, jam dabar bu- 
vo vis tiek, kas dedasi Stalingrade. Jis galvojo apie 
Heleną, kurią pamatys po kelių minučių. Stalingra- 
das — tai neviltis, sniegas, purvas ir žlugimas, tai „ka- 
tiušų“ kauksmas, nuolatinis patrankų griausmas, pu- 
siau sušalusių ir mirštančių pėstininkų kontratakos. Tai 
pragaras ir mirtis. O Helena — tai gyvenimas, tai dau- 
gelio apatiškų mėnesių svajonė. Ir dabar jo visai ne- 
jaudino aplinkinio pasaulio įvykiai. 

Virš miesto kaukė sirenos. Atrodė, kad kaukia koks 
alkanas žvėris. Jurgenas prisiminė, kaip kartą pačios 
savaime sustaugė Stalingrado fabrikų sirenos. 

— Pavojus atšaukiamas, — tarė tas pats pagyve- 
nęs vyriškis, — ačiū Dievui, vėl nebuvo antskrydžio. 

Jurgenas išbėgo į tamsą. Gatvėje, kur gyveno He- 
lena, kampinis namas buvo sugriautas. Fasadas nu- 
plėštas, ir tušti butai žiojėjo atlapi nakties tamsoje. 
Jurgenas nieko nematė. Ilgos kojos, šokinėdamos per 
tris pakopas, stačiai nešte nešė jį laiptais į Helenos 
butą. Šeimininkė atidarė duris. 

— Ar panelė Lorenc namie? 

— Taip, mes ką tik grįžome iš slėptuvės. O ko 
jums reikia, ir dar taip vėlai? O Dieve, juk jūs... 

— Taip, tai aš, — tarė Jurgenas, — prašom įleisti. 

Jis atstūmė šeimininkę į šalį, perbėgo koridorių ir 
atplėšė Helenos kambario duris. 

Ji sėdėjo palangėje prie savo seno rašomojo stalo 
ir išsigandusi pašoko. Lagaminėlis, kurį nešdavosi į 
slėptuvę, dar tebestovėjo ant stalo, patalynė ant kuše- 
tės buvo sujaukta — kaip paliko bėgdama į slėptuvę, 
taip ji ir gulėjo.. Helena buvo beveik pusnuogė. 

Jurgenas stovėjo tarpduryje, o Helena spoksojo į 
jį, tarsi nesuprasdama, kad čia jis. Ji niekada nebuvo 
mačiusi jo su karininko uniforma, o be to, jis dabar 
buvo toks suvargęs, kad atrodė, jog čia jį atnešė purvo 
ir dumblo uraganas. Riterio kryžius kabėjo tarp mili- 
nės atlapų, plaukai buvo susivėlę ir sulipę, o lūpų kam- 
pučiai virpčiojo iš susijaudinimo. Helena žiūrėjo į jį 
išplėtusi akis ir staiga pradėjo drebėti. 

— Helena, — tarė jis kimiai. 

Jis uždarė duris ir nedrąsiai įžengė į kambarį. Štai 
pagaliau jo kelionė baigta, nueitas ilgas kelias nuo pat 
Stalingrado iki šio kambario Berlyne. Jį suėmė nuo- 
vargis. Helena stovėjo priešais jį, ir jis susvyravo, tar- 
si ieškodamas atramos. Ji pravirko. 

Jurgenas sunkai pakėlė ranką. Helena pribėgo prie 
jo, ir jis apsikabino ją. 

— Kas tau yra, Jurgenai? 

— Nieko. Tik truputį per daug pavargau. Neverk, 
Helena. 

— Gerai, — sukūkčiojo ji. 

Jis susmuko ant lovos ir sėdėjo nejudėdamas, su- 
spaudęs rankomis galvą, įrėmęs alkūnes į kelius. 

Helena patraukė į šalį stalą ir atsiklaupė priešais 
JL 

Paskutinių savaičių vaizdai neišėjo jam iš galvos. 
Kapitonas Kalenbergas bėga per nuniokotą lauką ir 
dingsta ugnies nupliekstoje naktyje, rusų tankai šaudo 
skersai plentą, ir jis mato, kaip pats bėga per ugnį. 
Priešais krinta sniegas. Jis vėl mato tiltą, kurį jie te- 
kini pasiekė, lipant ant kulnų rusų tankams. Tiltas iš- 
lėkė į orą, o su juo ir sanitarinis puskarininkis, ėjęs 
paskutinis. Sprogimo žaibas vėl tvykstelėjo akyse. 

Helena pakėlė galvą ir pabučiavo Jurgeną. 

— O Dieve, kaip aš pavargau, — tarė jis. 

Jis norėjo“ atsikelti, bet ji nuvilko jam milinę ir 
numetė ant stalo. 

— Leisk, aš tave nurengsiu. 

Jis neprieštaravo. 

— Tu iš Stalingrado? 

— Taip. Aš vienas iš paskutiniųjų ištrūkau. Jeigu 
ne tu, nebūčiau nė mėginęs. O dabar visą laiką ver- 
žiausi pas tave. 

— Aš žinojau, kad tu atvažiuosi, — sušnibždėjo 
Helena. 

Jis užsiklojo antklodę, išsitiesė ir užsimerkė. Pa- 
mažu sušilo. Ir vėl išgirdo Kalenbergo balsą: „Spaus- 
kit iš čia, Šimanai, nė velnias jūsų čia nepasiges.“ Pa- 
matė Peterį Lorencą, sėdintį ant tvoros: „Tik, tik, — 
sutiksėjo šis, — kas jūs toks?“ Vyresnysis leitenantas 
Seleris padavė savo minkštą ranką. „Linkiu sėkmės 
Berlyne“,— pasakė. 

Helena stovėjo palinkusi prie jo ir žiūrėjo jam į 
veidą. Dabar veidas buvo griežtesns, negu anksčiau. 
Fronto pergyvenimai uždėjo savo antspaudą. Jos akys 
dar buvo drėgnos, bet ji nusišypsojo ir pasilenkusi pa- 
lietė jo lūpas. 

— Aš taip tavęs laukiau, Jurgenai, bet negalėjau 
prisiversti ir parašyti tau. 

— Aš tai žinojau, — tarė jis. — O dabar viskas 
gerai? 

— Viskas, — sušnibždėjo jinai. 

Jis gulėjo primerkęs akis ir žiūrėjo, kaip ji vaikšto 
po kambarį ir tvarko jo daiktus. 

— Gal tau pataisyti ko valgyti, Jurgenai? 

— Ne, aš nealkanas. 

— Bet aš turiu šio to išgerti. Pusbutelį konjako... 
tikro konjako. Aš jau seniai laikau jį tau. 

— Tai gerai, — tarė jis. 

Ji ištraukė iš už rašomojo stalo pusbutelį konjako, 
paėmė iš spintos du stikliukus ir vėl atsisėdo ant jo 10- 
vos. Jis pamatė, kad ji ant pižamos užsivilkusi tik pal- 
tą. 

— Nusivilk paltą. 

— Tikrai, — tarė ji, — visai buvau užmiršusi. 

Helena nusivilko paltą ir pripylė stikliukus. Ji ju- 
dėjo iš lėto, ir Jurgenui atrodė, kad ji tebėra tokia pat 
santūri ir nedrąsi, kaip ir pirmaisiais jų meilės mėne- 
siais. Jis išgėrė ir ji vėl pripylė stikliukus. Konjakas jį 
atgaivino. 

— Gal tu ką nors girdėjai apie Peterį, Jurgenai? 
Jis jau keli mėnesiai nieko nerašo. Mes nežinome, ką 
ir manyti apie jį. 

— Jis yra Stalingrade. Prieš kelias savaites aš ap 
lankiau jį ir padariau, ką galėjau, norėdamas jį iš ten 
ištraukti. Bet manau, kad nieko iš to neišėjo. 

— Ir kaip jam ten sekasi? Gerai? 

— Siaip sau, — atsakė jis. 

Helena jautė, kad jis nesako teisybės. Jurgenas ži- 
nojo, kaip ji myli savo brolį. Jis tikriausiai žus Rusijos 
sniegynuose. 

— Ką tu galvoji, Jurgenai? 

Jis prisitraukė ją ir pabučiavo. 

Lauke sukaukė sirenos. Jų kauksmas čia artėjo, 
čio tolo, čia vėl gaudė vis garsiau ir garsiau. 

— Pavojus, — sušnibždėjo Helena. 

— Na ir tegu, — tarė jis. 

Sirenų kauksmas nutilo. Bet atrodė, kad oras lauke 
dar tebevirpa. Nejauki tyla nusileido virš miesto. Juo- 
du jautė tą tylą netgi kambaryje. 


— Aš bijau, — sušnibždėjo Helena, — reikia eiti 
į slėptuvę. 

Ji norėjo atsikelti, bet Jurgenas vėl parvertė ją ant 
pagalvio. 


— Niekur neik, Helena. 

— Dieve mano, Jurgenai, argi tu nežinai, kaip čia 
pavojinga? 

— Negali būti pavojingiau, kaip Stalingrade, — 
tarė jis. 

Seimininkė pabeldė į duris. Tai buvo smarkus, ne- 
ramus beldimas. Juodu išsigando ir pasikėlė. 

— Panele Helena, einam greičiau į slėptuvę. Bus 
didelis antskrydis. 

— Aš tuoj ateisiu, — tarė Helena. 

Seimininkė nuėjo koridorium. Jie išgirdo, kaip už- 
sitrenkė išlaukinės buto durys. Laiptais nubildėjo sku- 
būs žingsniai. Kažkoks kimus vyriškas balsas sušuko 
gatvėje: ,,„Užgesinkit šviesą!“ 

Kažkur toli pradėjo šaudyti zenitinės patrankos. 
Bet jiems atrodė, kad šūviai aidi po pat jų langais. 

— Helena, — paklausė jis, — ar tu nebepyksti ant 
manęs? Sena istorija užmiršta? 

— Taip, Jurgenai, kas buvo, tas pražuvo. 

— O ką tu veikei per tą laiką? — paklausė jis. 

Ji užspaudė jam burną ir išsigandusi pasižiūrėjo 
į jį, tarsi bijodama, kad jis nepasakytų dar kokio Žo- 
džio. 

Jis suprato. Matė viską iš jos akių. Ji ne visą lai- 
ką buvo viena. 

— Kitaip nebūčiau ištvėrusi, — sušnibždėjo ji. — 
Bet aš myliu tik tave. 

— Žinau, Helena. Užtat ir veržiausi pas tave čia 
iš Stalingrado. 

Ji nusišypsojo. Įtampa visame kūne atslūgo. Ji už- 
merkė akis ir pamatė jį bėgantį per sniegynus. Jis bėgo 
įtraukęs galvą į pečius, tiesiai prie jos. Dabar nebebu- 
vo nieko, kas juos išskirtų. 

Jie nebegirdėjo zenitinių patrankų šūvių. Užmiršo 
Amerikos bombonešius, kurie jau skrido virš miesto. 
Žemė buvo arti ir dangus, nes jis nusileido ant Žemės. 
Kambaryje tiksėjo laikrodis. Rodyklė bėgo švytinčiu 
ciferblatu ir skaičiavo laiką. 

Gatvėje sprogo bomba, oro banga trenkė į langus 
ir išmušė stiklus. Į kambarį pabiro šukės. Užuolaidos 
plevėsuodamos pakilo į lubas. 

Durys į koridorių staiga atsidarė ir sutrinksėjo ant 
vyrių. Šviesa užgeso. Kambarys prisipildė degėsių kva- 
po ir dūmų. „Stalingradas, — pagalvojo Jurgenas, — 
„katiušos“, dabar jau pakliuvau.“ Jis pašoko iš lovos. 

— Kalenbergai, Šeleri, slėpkitės! 

Išgirdo savo paties balsą ir nebežinojo, kur jis da- 
bar. Staiga pasijuto belaikąs glėbyje Heleną. Jos kūnas 
virpėjo. 

— Greitai, Jurgenai, paltą! 

Ji užsimetė paltą, jis milinę, ir abu išbėgo iš kam- 
bario. Laiptuose buvo tamsu. Nuo lubų byrėjo tinkas. 
Laiptais veržėsi dūmai ir svaigino juos, Helena ėmė 
kosėti, ir Jurgenas pajuto, kad ji netenka sąmonės. Jis 
sustojo ir paėmė ją ant rankų. Ji buvo kone besvorė. 
Apsikabino jam kaklą, ir jis pamažu ėmė leistis laip- 
tais. Naktis ir dūmai liko už jų. Jam vėl akyse pasimatė 
degantis fabrikas Stalingrade. Liepsnos atšvaitai virpė- 
dami raižė naktį. Horizonte, akinamai blykčiodama, šau- 
dė artilerija. Žemė drebėjo po kojomis. 

Jis žengė į tuštumą. Aplink nebuvo nieko. Pilka 
Stalingrado dangaus monotonija. Stepės begalybė ir de- 
gančių kaimų dūmai. Jis nejuto, kad krenta. Tvirtai lai- 
kė Heleną. Pirštų nagai įsmigo jai į nugarą, ir jis griu- 
vo kartu su ja į bedugnę. 


Liepsnosvaidžiai šnypšdami raižė naktį. Į kulkos- 
vaidininką, netoli kurio gulėjo Peteris Lorencas, patai- 
kė sviedinys. Kareivis išlėkė į orą ir nukrito už kažko- 
kios sienos. 

— Lorencai, Gerberi, prie kulkosvaidžio! — sušuko 
puskarininkis Kriugeris. 

Peteris nušliaužė prie kulkosvaidžio. Gerberis nu- 
sekė paskui jį. Zenitinis dalinys jau nebeturėjo savo 
pabūklų. Dabar, po kelias savaites trukusių kautynių, jie 
buvo įsitvirtinę fabriko griuvėsiuose viename Stalingra- 
do priemiestyje ir turėjo atremti naktinę rusų ataką. 

Buvo šalta, giedra naktis. Sukembę, leisgyviai ar- 
tileristai kiūtojo šalia savo karabinų ir šaudė į rusų 
pėstininkus, artėjančius prie jų pozicijų. Nebedaug be- 
buvo šaudmenų. Dešiniajame sparne spjaudė ugnį rusų 
liepsnosvaidžiai. 

— Pilk, kulkosvaidis dar nesugadintas, — sušuko 
Gerberis. 

Jis atvyko į Stalingradą su papildymu prieš pat 
apsupimą. Kaip ir Peteris Lorencas, ketino perbėgti pas 
rusus, bet abu iki šiol vis nesiryžo. Nelaisvės bijojo 1a- 
biau, negu kasdien tykojančios mirties, kuri šliaužiojo 
po griuvėsius, ieškodama aukų. 

Jie apgręžė kulkosvaidį. Gerberis atitempė dvi dė- 
žes šovinių, kurias tiesiai pataikęs sviedinys buvo nu- 
bloškęs į šalį. 

— Pilk dešiniau, į liepsnosvaidžius. 

Peteris pasuko kulkosvaidį į dešinę. Salmas užsmu- 
ko jam ant akių. Purvini drabužiai kabėjo ant kūno. Jis 
nieko nebežinojo, kas dedasi už nugaros. 

Iš kulkosvaidžio pliūptelėjo ugnies serija. Rusų pės- 
tininkai  šokinėjo naktyje. Blykčiojant liepsnosvai- 
džiams, jų šešėliai atrodė kaip kokie vaiduokliai. 

Du vokiečių pėstininkai svyruodami ėjo vieno lieps- 
nosvaidžio link. Jie atrodė kaip degantys fakelai. Lai- 
kė iškėlę rankas, bet ir rankos jau degė. 

Peteris paleido į juos seriją. Pėstininkai pašoko į 
viršų ir krito kaip lapai ant žemės. Liepsna surijo jų 
drabužius ir kūnus. 

— Kam tu juos nušovei? Iš proto išsikraustei? 

— Taip jiems geriau. Dabar jie jau aname pasau- 
lyje. 

Į griuvėsius, už kurių jie gulėjo, sutratėjo rusų 
kulkosvaidžio serija. Purvai tykštelėjo į veidus. Jie 
įtraukė galvas ir įsikniaubė į smėlį. 

Duobė, kurioje gulėjo, atsidavė srutomis ir išma- 
tomis. Sužėlusios barzdos smirdėjo taip pat, kaip ir ta 
duobė. 

Vienas zenitininkas persirito per savo karabiną ir 
pradėjo rėkti. Jo riksmas šaižiai skambėjo naktyje. Pus- 
karininkis Kriugeris prišliaužė prie sužeistojo. Kulkos- 
vaidžio serija suaižė jam galvą. Jis numirė nė neaik- 
telėjęs netoli Peterio. 

Rusų pėstininkai artėjo prie jų pozicijų. 

— Šauk! Ko gi tu nešaudai? — sušuko Gerberis. 

Kulkosvaidžio atatranka stuktelėjo Peteriui į petį. 
Ugnies lietus pliūptelėjo į rusų pėstininkus. Sužeistųjų 
ir mirštančiųjų šauksmai kilo į nakties dangų. 

— Pasibaigė šaudmenys, — tarė Gerberis, — da- 
bar galas. 

Peteris nesuprato, ką tas sako. 

— Galas! — sušuko Gerberis. 

Kažkur naktyje džerškėjo tanko vikšrai. Atidengė 
ugnį minosvaidžiai. Minos sproginėjo tarp kareivių. 

Liepsnosvaidžių atošvaistėje iškilo tanko siluetas. 
Pamažu atsisuko į jų kulkosvaidį. Kareiviai krito nuo 
minosvaidžių ugnies, nuo kulkosvaidžių kulkų, nuo 
prieštankinių granatų skeveldrų. Už jų kažkas užside- 
gė ir nušvietė naktį. Dešiniau, liepsnos atošvaistėje, 
stūksojo daugiaaukščių Stalingrado namų griuvėsiai. 

Dūmai graužė akis. Rusų tankas pradėjo šaudyti į 
jų kulkosvaidį. Peteris nusirito į duobės dugną. Kul- 
kosvaidis pakilo į orą ir sukdamasis vėl nukrito ant 
žemės. 

— Bėgam! — sušuko Gerberis. 

Jie iššliaužė iš duobės ir susikūprinę nubėgo to- 
lyn. Juos palydėjo šautuvų šūviai. Rusų tankas mau- 
rojo pirmyn. Įstrigo jų duobėje, bet tuoj vėl išropojo. 
Rusų pėstininkai šoko jam iš paskos į buvusias jų po- 
zicijas. 

— Dešinėn! — sušuko Gerberis. 

Jie pasuko į dešinę ir nubėgo per kažkokią aikštę. 
Sužeistųjų šauksmai liko užpakaly. Rusų pėstininkų 
„ura!“ pritilo ir pamažu visai nuščiuvo. Pro šalį praėjo 
būrelis vokiečių pėstininkų. Tamsoje jie atrodė kaip 
nudriskę šešėliai. 

— Ei, kur jūs? 

— Atgal. 

— Prasiveržė rusai? 

— Ten tikra velniava. 

— Stokit, — sušuko leitenantas. 

— Pabučiuok mums į užpakalį, jei nori, — tarė 
Peteris. 

Rusų artilerija dabar šaudė visame fronte. Iš visų 
pusių horizonte žybčiojo šūvių ugnis. Sviečiamosios ra- 
ketos kilo aukštyn. 

Jie įkrito į kažkokį griovį ir vėl šiaip taip išsikrapš- 
tė. Jėgos seko. Kankino alkis — stačiai žarna žarną 
rijo. Kelią užtvėrė kažkokia pusnis. Po sniegu gulėjo 
lavonai. Jie pargriuvo ant sušalusių kūnų. 

— Nė neužrausė, kiaulės, — tarė Gerberis. 

Jie surado griuvėsiuose kažkokį rūsį, kur degė 1a- 

jinė žvakė. Aplink kiūtojo sužeistieji. Peteris su Ger- 
beriu sustojo prie pravirų durų ir pasižiūrėjo vidun. 

Palinkęs prie stalo stovėjo gydytojas ir tylėdamas 
mėsinėjo kažkokio žmogaus kūną. Stalas buvo kruvi- 
nas kaip skerdyklos kaladė. Kraujo klanai telkšojo ant 
žemės. 

— Baigsite jūs ten kada, ar ne? — sušuko vienas 
sužeistasis. — Dabar mano eilė. Daugiau aš nebeiš- 
tversiu. 

Jis susirietė susiėmęs rankomis pilvą. 

— Ne, mano eilė, — sušuko kitas sužeistasis, ir 
staiga visi ėmė šaukti per kits kitą. Jie kiurksojo ant 
žemės, stovėjo atsišlieję į sienas ir gulėjo ant kruvinų 
čiužinių. Gydytojas nekreipdamas dėmesio dirbo savo. 
Jam nuo kaktos žliaugė prakaitas. Veidas buvo pervar- 
gęs, o akys stačiai lipte lipo. Jis pakėlė operacinį pei- 
lį. Tai buvo paprastas kišeninis peilis. Valandėlę abe- 
jodamas žiūrėjo į jį, paskui numetė į kampą. 

— Jis operuoja kišeniniu peiliu, kiaulė tasai, — 
"tarė Gerberis. 

Peteris nusijuokė. 

— Kas tau yra? Tau vėl pasimaišė? 

— Cik, — tarė Peteris, — čik, čik. 

Gydytojas krūptelėjo, atsisuko ir įbedė akis į Pe- 
terį. Paskui primerkė akis, tarsi pajutęs, kad ir pats 
gali išeiti iš proto. Degančios žvakės atšvaitas užkrito 
ant persimainiusio Peterio veido. 

— Ko jis juokiasi? — paklausė gydytojas. 

Sužeistasis ant stalo pradėjo rėkti: 

— Ei jūs, operuokit toliau! 

— Aš neturiu jodo, neturiu chloroformo, nieko ne- 
turiu. Aš apskritai nieko nebeturiu. Viskam galas, — 
tarė gydytojas. 

Jis stovėjo bejėgiškai nuleidęs rankas ir spoksojo į 
Peterį. Sužeistieji šaukė: 

— Eik prie savo darbo... eik prie savo darbo! 

Bet gydytojas neklausė raginimų. Jo galva nusvi- 
ro ant krūtinės. Jis susvyravo, ir vienas lengvai sužeis- 
tas kareivis prišokęs pagavo jį. Jo drabužiai buvo ap- 
tekę kraujais. Burna pravira. Lūpos virpėjo, iš burnos 


261 


tekėjo seilės. Kareivis paguldė jį ant žemės ir paliko 
kraujo klane. 

— Jis tik nenori. Kiaulė tas, — sušuko vienas su- 
žeistasis. 

Rūsyje pasidarė labai tylu. Tik plastėjo žvakės 
liepsna. Sužeistieji spoksojo į gydytoją, kuris be są- 
monės gulėjo ant žemės. 

— Eikš, bėgam iš čia, — tarė Gerberis. 

Jis apsisuko ir pro laukiančius sužeistuosius vėl 
pasileido į naktį. Peteris nulėkė iš paskos. Jie bėgo 
patys nežinodami kur. 

Paryčiais pasiekė aerodromą. Virš Stalingrado drie- 
kėsi tamsūs dūmų debesys. Iš pilko dangaus biro snie- 
gas. Aerodrome sėdėjo ir gulėjo tūkstančiai sužeistųjų. 
Vienas lėktuvas pakilo, bet, pakliuvęs į oro duobę, vėl 
nusmuko žemyn. Sužeistieji pagavo šaukti. Lėktuvas 
suko ratu pačiais pažemiais virš jų galvų. Kitas lėktu- 
vas stovėjo pasiruošęs skristi. 

Rusų artilerija vėl atidengė ugnį. Sviediniai spro- 
ginėjo aerodromo pakrašty. 

Sužeistieji šaukdami šliaužė prie stovinčio lėktu- 
vo. 

— Jie iš proto išsikraustė, — tarė Gerberis. 

Juodu stovėjo netoli lėktuvo, vidury panikuojan- 
čios minios. 

— Tai paskutinis,— tarė šalia vienas sužeista- 
sis, — daugiau iš čia niekas neišspruks. 

Peteris nieko nesuprato. Šalmą jis buvo kažkur pa- 
metęs. Plaukuose sūkuriavo sniegas. Buvo šalta. Ran- 
kos virpėjo, o žodis „paskutinis“ vis sukosi galvoje. Jis 
žiūrėjo įbedęs akis į sužeistojo galvos tvarsčius. Tai 
buvo pilki, purvini skarmalai. 

— Tiesą sakant, mane jie turėtų paimti. Jau se- 
niai mano eilė, bet mane vis palieka,— tarė sužeis- 
tasis. 

Peteris pasižiūrėjo į jo antpečius su leitenanto 
ženklais. 

Rusų sviedinys sprogo netoli lėktuvo. Pataikė į 
sužeistųjų palapinę, ir iš jos beliko tik sniego ir purvo 
kamuolys. 

— Bėgam. Greitai ir čia pasipils sviediniai, — tarė 
leitenantas. 

Sužeistieji šliaužiojo žeme, stengdamiesi pabėgti. 

Peteris spoksojo į transportinį lėktuvą. Akyse vėl 
iškilo miškas, kur jis nušovė viršilą Krauzę. Sužeistieji 
sėdi po sniego pusnimis, o pusnys vis auga. Lekia snie- 
gas, o už jo stovi medicinos sesuo. Jos griežtas veidas 
šypsosi. Jis pabeldžia į langą, ir langas atsidaro. 

— Kur tave velnias neša? — sušuko Gerberis ša- 
lia. 

Jis dar mėgino sulaikyti, bet Peteris ištrūko ir pa- 
sileido prie lėktuvo. 

Suūžė motoras. Pakilo sniego sūkuriai. 

— Lorencai!.. Lorencai!.. — šaukė Gerberis. 

Peteris užsikorė ant lėktuvo šasi ir mėšlungiškai 
įsikibo į bortą. Purvo dribsniai aptaškė jam veidą. Oro 
banga nuplėšė jį nuo šasi, ir staiga jis pakibo ore. Apa- 
čioj riogsojo Stalingrado griuvėsiai: sudegę namai, tuš- 
ti gelžbetonio konstrukcijų griaučiai, susproginėję fab- 
rikų kaminai, sudaužytas dujų rezervuaras. 

Peteriui akyse šmėkštelėjo medicinos sesers vei- 
das. Jos plonos lūpos šypsojosi. 

Jis kažką šnibždėjo sau panosėje. Lūpos krutėjo. 
Rankos nutirpo ir atsigniaužė. 

Jis nukrito ant dujų rezervuaro griuvėsių. Pakilo 
vėjas. Padange praplaukė tiršti dūmų debesys. Vėl 
griaudėjo artilerija, vėl virė mūšis Stalingrado griu- 
vėsiuose. 


„Kai daržely žydi rožės“, — dainavo kuopa leisda- 
masi į baskų kaimą, kur turėjo būti gedulingas mitin- 
gas vokiečių armijos žlugimui prie Stalingrado pami- 
nėti. Buvo šilta, beveik pavasariška diena. Svietė sau- 
lė. Iš suartų laukų sklido šviežios žemės kvapas. Pirėnų 
viršūnės tarsi stiklinės spindėjo mėlyno dangaus fone. 
Baskų vaikai išsižioję lydėjo akimis dainuojančią kuo- 
pą. 

Šalmas Gerhardui buvo per didelis. Vis smuko ant 
pakaušio. 

— Užsidėk kaip reikiant tą savo puodynę, — tarė 
Lipskis jam už nugaros. 

Gerhardas vėl užsitraukė šalmą ant kaktos. Jis 
nieko nežinojo, kad žuvo brolis, kad sušalęs į ledą jo 
kūnas kabo ant sudaužyto dujų rezervuaro prie Stalin- 
grado. Jis dainavo „Kai daržely žydi rožės“ ir kiekvie- 
ną kartą taip aukštai tempė žodį „daržely“, kad Lips- 
kis, eidamas iš paskos, nesitvėrė juoku. Jie įžygiavo į 
kaimą. Kuopos vadas, kapitonas Fogelzangas, buvęs 
pradžios mokyklos mokytojas, rimtu veidu stovėjo prie 
viešbučio. 

— Kuopa... ramiai! — sušuko kuopos viršila. 

Kuopa krūptelėjo. Viršila atraportavo leitenantui. 
Leitenantas sukomandavo ir priėjo prie kapitono. Pri- 
dėjęs ranką prie šalmo, atraportavo, ir kapitonas Fo- 
gelzangas prielankiu žvilgsniu permetė išsirikiavusią 
kuopą. 

— Kariai, — tarė jis, — neprilygstamo didvyriš- 
kumo kovoje prie Stalingrado vokiečių armijai ištisus 
mėnesius pavyko atremti visas rusų atakas. Ji kovojo 
iki paskutinio kraujo lašo. Aš tikiuosi, kad kiekvienas 
iš jūsų bus vertas to didvyriško pasipriešinimo, tos ne- 
pakartojamos kovos visoje Vokietijos istorijoje. 

Šaižus kapitono Fogelzango balsas nutrūko. Jis 
pristigo žodžių. Kareiviai spoksojo į jį. Jaunojo leite- 
nanto veide pasirodė šypsena. Viršilos spaudė rankas 
prie šlaunų ir vis labiau tempėsi tvardydami juoką. Vi- 
si jie nemėgo kapitono Fogelzango. 

— O dabar eisim pasiklausyti gedulingo mitin- 
go, — tarė Fogelzangas. 

Nuaidėjo komanda. Kareiviai suėjo į viešbutį ir 
susėdo ant paruoštų suolų. Viešbučio fasadas buvo pa- 
puoštas vėliavomis su svastika. Salėje tarp laurų sto- 
vėjo radijo aparatas. 

Kai susirinko visa kuopa, jaunasis leitenantas įjun- 
gė aparatą. Suskambėjo nacionalinis himnas. 

— Stok! — sušuko kuopos viršila. 

Kareiviai sustojo. Radijo aparatas berėkdamas už- 
sikirto, ir jaunasis leitenantas vėl ėmė sukinėti ranke- 
nėles. 

— Netikęs aparatas, — tarė kapitonas Fogelzan- 
gas, — argi negalėjote gauti geresnio, Mejeri? 

Kuopos viršila krūptelėjo. Jo veidas apsiniaukė. 

— Kad čia niekur nebuvo geresnio, pone kapitone. 

Iš aparato pasigirdo propagandos ministro balsas: 

— Norite totalinio karo? 

Iš garsiakalbio ūžtelėjo pritarimo banga. Keli bal- 
sai kažką šaukė, perrėkdami visą triukšmą. Tai buvo 
mitingo iš Berlyno sporto rūmų transliacija. 

— Taip, mes norime totalinio karo, — šaukė bal- 
sas iš garsiakalbio. 

— Nieko nepadarysi, — sušnibždėjo Lipskis, — jie 
nori, ir viskas. 

— Nesąmonė, - juk ten vieni valdininkai, — tarė 
Gerhardas. 

Kuopos viršila metė į juos griežtą žvilgsnį. Jie su- 
sigūžė suole ir nuleido akis į rankas. 

Gerhardas galvojo apie baskę, kurią ketino šiandien 
aplankyti. Jis jau vadino ją Jolanta, sakė jai „tu“ ir 
gaudavo kiaušinių daugiau, negu galėjo suvalgyti. 

Vakare po gedulingo mitingo jis patraukė per lau- 
kus ir kalvas į kaimą. Oras buvo drėgnas. Pievos jau 
kvepėjo. 

— Bon soir!, — tarė jis, įėjęs į kambarį. 

Nelygus medinis stalas buvo pristumtas prie lan- 
go. Jaunoji baskė stovėjo ant stalo ir kabino užuolai- 
das. Štabo grandinis Achmanas stovėjo prie stalo ir 
godžiai spoksojo jai po sijonu. 

— Bon soir, — sumikčiojo Gerhardas. 

Grandinis atsigręžė. Jo veidas buvo griežtas, įžū- 
lus, akys kiek išsprogusios. Per visą dešinįjį skruostą 
ėjo randas. 

— Ko čia tau vėl prireikė? 

— To paties, ko ir tau. 

— Ne tavo nosiai, aišku? — tarė štabo grandinis. 

Gerhardas nusikvatojo. Jis jau antrą kartą užtiko 
čia tą grandinį. Mergina ant stalo apsisuko ir pasižiū- 
rėjo į jį. 

! Labas vakaras (pranc.). 

— Bon soir, — sušnibždėjo. 

— Bon soir, Jolanta, — atsakė jis. 

Jis priėjo prie stalo ir po juodu sijonuku pamatė 
multinines jos kelnaites ir tvirtas šlaunis virš kojinių. 
— Spoksok nespoksojęs — vis tiek ji ne tau. 

— O gal tau, a? 

— Žinoma, man, — tarė grandinis, — aš anksčiau 
už tave atėjau. Kas pirmesnis, tas gudresnis. 

— Tai mes dar pažiūrėsim, — tarė Gerhardas. 

Grandinis nukėlė merginą nuo stalo ir Gerhardas 
pasižiūrėjo į jo rankas, apglėbusias jos liemenį. Jis 
širdo, kad Achmanas taip grubiai ją pagriebė. Jie abu 
pastatė stalą vėl į vietą. Grandinis atsisėdo ant suolo. 

— Pasislink toliau, — tarė Gerhardas. 

Jis atsisėdo šalia Achmano. Mergina išėjo. Abu, 
pasirėmę rankomis ant stalo, nulydėjo ją akimis. Įėjo 
merginos motina ir atsisėdo prie židinio. Senas baskas 

— Išgersim po stiklą, o paskui mesime burtus, kam 
teks mergina. 

Grandinis nusijuokė. 

— Dėl Jolantos aš burtų nemesiu, — tarė Gerhar- 
das. 

Grandinis susiraukė. Randas ant skruosto paraudo 
židinio ugnies atokaitoje. 

— Kur tu susigriebei tą randą? --- paklausė Ger- 
hardas. 

— Voronežas. Ar tu buvai Rusijoje? 

— Ne, dar nebuvau... 

— Velniškai kliuvo mums prie Stalingrado, — tarė 
grandinis. 

Įėjo mergina ir pastatė ant stalo grafiną su rau- 
donvyniu. 

— Vokiečiai dainuoti... nekerai, — tarė ji. 

Ji pažiūrėjo į Gerhardą ir nusišypsojo. Gerhardas 
mėgino pažvelgti į jos gyvas, tamsias akis, bet ji pa- 
sakė kažkokį ilgą prancūzišką sakinį, kurio jis nesu- 
prato. Grandinis reikšmingai linktelėjo jai ir nusišyp- 
sojo lyg koks senas pažįstamas. 

— Ji sako, kad mes ne dainuojame, o kriokiame. 
Ir kad mūsų dainos panašios į žvėrių kauksmą. 

: — Sito jau tikrai ji nesakė. Tokių dalykų ji nesa- 
ys. 

— Ir dar kaip, — tarė grandinis, — ji laiko mus 
nieko vietoj. 

Gerhardas papurtė galvą ir pasižiūrėjo į Jolantą. Ji 
patyliukais kalbėjosi su motina. | 

Gerhardas žiūrėjo į jos liemenį ir plačias šlaunis. 
Iki šiol jam vis nesisekė intymiau su ja suartėti: ji 
kiekvieną kartą nuo jo išsisukdavo. Jam pavyko tik pra- 
bėgom pabučiuoti — daugiau nieko. 

— Gerk! — šūktelėjo grandinis. — Kuris kurį nu- 
girdysim, tas ją ir gausim šįvakar. 

Jie pradėjo gerti. Grafinas greit tuštėjo. Nuo židi- 
nio ugnies kambary buvo šviesu. Abiejų sėdinčių mo- 
terų nugaros kūpsojo priešais juos. Kažkokio šventojo 
paveikslas, margas ir naiviai nutapytas, kabėjo sienoje 
viršum Gerhardo galvos. 

— Ar tu esi matęs jos krūtis? — paklausė gran- 
dinis. 

— Ne. 

— O aš esu, — tarė grandinis. — Na, o apskritai? 

— Ką apskritai? 

— Ar tarp judviejų nieko nebuvo? 

— Buvo. 

— O kas? 

— Užčiaupk snukį, — tarė Gerhardas. 

Jis širdo matydamas cinišką grandinio žvilgsnį, 
įsmeigtą į Jolantą, ir buvo tvirtai pasiryžęs jį nugir- 
dyti. Gralinas vėl ištuštėjo. 

— Jolanta, dar vieną. 

Senoji išėjo iš kambario. 

— Bon soir, messieurs. 

— Bonne nuit, madame!, — atsakė Gerhardas. 

— Saldžių sapnų, — suvapėjo grandinis. 

Jis buvo jau girtas. 


' Labanakt, ponia (pranc.) 

Mergina pasidėjo ant stalo rankas ir įsirėmė į jas 
krūtine. 

— Gerti... ne... fini. 

— Ne, — tarė Gerhardas, — dabar sprendžiamas 
klausimas, kas ką. 

Jolanta jo nesuprato. Žiūrėjo išpūtusi akis ir su- 
davė per ranką grandiniui, kuris bandė griebti jai už 
krūties. Ji atsidavė tvartais, kuriuos kasdien turėjo 
mėžti. Tai buvo tartum šilto pieno kvapas. 

— Atnešk dar.vieną, — tarė Gerhardas. 

Ji paėmė grafiną ir išėjo iš kambario. 

— Na ir kvepia ji! Kaip karvašūdis su kiaušiniu. 

Ir tu ne geriau kvepi, — tarė Gerhardas, — o 
gal net blogiau. 

Jie išgėrė dar vieną grafiną, grandinis užsnūdo ir 
vėl pabudo. Jaunoji baskė sėdėjo prie židinio ir Žiū- 
rėjo į ugnį. Grandinis pradėjo dainuoti nešvankias dai- 
nuškas. Jų žodžius mėgino versti Jolantai. Jolanta nu- 
sišypsojo, išėjo iš kambario ir sugrįžo, nešina trečiu 
graiinu. 

— Ar supranti ką nors? — paklausė grandinis. 

— Oui, tu boše. 

— Taip, — sutiko grandinis, — bet žodžiai geri. 

Mergina nusijuokė ir atsisėdo priešais juos už sta- 
lo. Grandinis dainavo visokias talaluškas, ir jie išgėrė 
trečią gratiną. Gerhardas vėl mėgino pažvelgti Jolan- 
tai į akis, bet ji kiekvieną kartą nusisukdavo į švento- 
jo paveikslą, kabantį virš jo galvos. Grandiniui nebesi- 
vertė liežuvis. Jis vapėjo kažkokias nesąmones ir nu- 
griuvo -po stalu. 

— Dabar tu jau visiškai nusilakei, — tarė Gerhar- 
das. 

— Taip, nusilakiau. 

— Tai nešdinkis iš čia. Tu pralošei. 

— Pralošiau, — suvapėjo grandinis, — aš išeinu. 

Jolanta išėjo iš kambario. Grandinis išlindo iš pa- 
stalės ir nusvyravo prie durų. Sustojo prie spintos ša- 
lia durų. 

— O tu iš jos vis tiek nieko negausi, — suvapėjo 
jis, — kas jau kas, tik ne tu. 

Jis atidarė spintą ir kažką išėmė iš jos. 

— Ziūrėk tu man... laikrodis. 

— Padėk, — tarė Gerhardas. 

Akys jam merkėsi. Stiprus kaimiškas vynas pa- 
veikė ir jį. 

— Laikrodį aš pasiimsiu, — vapėjo grandinis, — 
o rytoj vėl grąžinsiu. Tik paerzinsiu ją. p 

— Sakau, padėk, — tarė Gerhardas. 

Jis jau beveik miegojo. Galva nusviro ant rankų. 
Jis girdėjo, kaip prasivėrė durys, bet jam atrodė, kad 
jos girgžda kažkur toli toli. Ugnis židinyje dar kartą 
suliepsnojo ir pamažu pradėjo gesti. Jis pasidėjo gal- 
vą šalia grafino. Perštėjo randas kaktoje po plaukais. 
Mergina pažadino jį, ištraukė iš užstalės ir pastūmė 
prie durų. 

— Allez, Jerard!. Mašin kaput. 

Prie durų Gerhardas pamėgino ją apkabinti. Iš 
pradžių ji nesipriešino. Jis pajuto jos kūno šilumą. Per- 
braukė ranka jai per nugarą. Ji prisiglaudė. 

— Jolanta, — sušnibždėjo jis. 

Bet staiga ji sučiaupė lūpas, delnu uždengė jam 
burną ir atlošė galvą. 

— Allez, Jerard. 

Jis apsisuko ir kniubinėdamas išėjo į naktį. Gran- 
dinio niekur nebuvo matyti. Mėnulio pusskritulis jau 
švietė virš kalvų. Naktis alsavo tyla. Gerhardas svy- 
ruodamas nuėjo per pievas į pilį. Rytojaus dieną sun- 
kia galva pabudo ant savo sutrinto šiaudinio čiužinio. 

— Kelkis greičiau, prisiputėli. Pusė kuopos jau 
stovi apačioj, — pasakė Lipskis. 

Gerhardas svyruodamas pašoko. Jo gerklė buvo iš- 
džiūvusi, galva vėl nusviro ant krūtinės. 

— Ar laimėjai ko nors iš jos? 

— Žinoma. 

— Netikiu, — tarė Lipskis. 

Juodu nusileido į kiemą ir kartu su visa kuopa iš- 
žygiavo į J Gai pratybas. 


! Keliauk, Zerarai (pranc.). 

Diena buvo kaip ir visos kitos. Jie ruošė kulkos- 
vaidžiams pozicijas, šaudė be šovinių į tariamą priešą 
ir šokinėjo kaip kiškiai per laukus, kai pasigirsdavo ko- 
manda: „Į ataką!“ 

Pakilo saulė, buvo jau netoli pietūs, ir Gerhardas 
išgirdo savo pavardę: 

— Eilinis Lorencas pas poną leitenantą. 

Gerhardas nubėgo per avižų lauką prie leitenanto, 
kuris stovėjo ant kalvos ir atsainiai rūkė cigaretę. Šlei- 
vakojis viršila stovėjo šalia. Dujokaukės dėžutė klap- 
sėjo Gerhardui į šalmą, kurį jis buvo prisikabinęs prie 
diržo, kastuvėlis tabalavo tarp kojų, veidu žliaugė pra- 
kaitas. 

— Eilini Lorencai, jūs pavogėte laikrodį? 

— Kokį laikrodį, pone leitenante? 

— Neapsimeskite kvailiu, Lorencai. Juk jūs buvo- 
te vakar pas tuos ūkininkus. Ko jums ten prireikė 
naktį? 

— Kiaušinių, pone leitenante, aš norėjau gauti ke- 
letą kiaušinių. 

— Pavogtas laikrodis! Ir tai jūs vadinate kiauši- 
niais? 

— Pone leitenante... štabo grandinis Achmanas... 

— Taip, aš žinau, — pertraukė jį leitenantas, — 
štabo grandinis Achmanas paėmė laikrodį. 

— Jis žadėjo šiandien jį grąžinti, pone leitenante. 

— Per vėlu. Visa šeima sėdi bataliono štabe. Pa- 
duotas skundas, mano mielas, iš to gali išeiti graži is- 
torija... 

Leitenantas atsisuko į viršilą. 

— Šuleri, pavaikykite jį po laukus. 

— Gulk! — sušuko šleivakojis viršila. 

Gerhardas krito priešais leitenantą į smėlį. Griuvo 
kniūbsčias, ir jo amunicija sužvangėjo. 

— Kelt! — sušuko viršila. — Šimtą metrų bėgte 
marš! 

Gerhardas pasileido krūmų link. Galvojo apie Jo- 
lantą, kuri apsiskundė bataliono štabe, ir negalėjo jos 
suprasti. Viršila pamažu ėjo iš paskos. 

— Gult! | 

Gerhardas puolė į krūmus. Daugiau nesigirdėjo jo- 
kios komandos. Viršila Šuleris skynėsi kelią per brūz- 
gynus. 

— Gulėk, gulėk, — tarė viršila, — čia tavęs niekas 
nemato. O jeigu aš vėl sukomanduosiu, gali neklausy- 
ti. Tai tik dėl to antai ten. 

Jis parodė ranka į kalvą, kur stovėjo leitenantas. 

— Ir koks velnias tave sugundė vogti laikrodį! 

— Tai kad aš jo nevogiau, pone viršila. 

— Na gerai, gerai, — tarė viršila ir garsiai sušu- 
ko: — Kelt... šimtą metrų bėgte marš... gult! 

Gerhardas nejudėjo. Gulėjo kniūpsčias, ir šleivos 
viršilos kojos buvo prie pat jo. 

— Ar gali parūpinti man kiaulę? 

— Galiu, pone viršila. 

— Bet gyvą, mes ją patys slapta paskersim. Man 
reikės jos po šešių savaičių. 

— Bus padaryta, pone viršila. 

— Gerai. Pabėgėk dar galiuką, kad tas tenai ko 
neįtartų. 

— Klausau, pone viršila. 

— Kelt... bėgte marš! — sušuko viršila. 

Gerhardas iššoko iš krūmų ir nubėgo per lauką. 

Viršila susidėjęs rankas už nugaros nuėjo paskui 
jį. Švietė saulė. Kastuvėlis plakė Gerhardui per šlau- 
nį. Dujokaukės dėžutė barškėjo. Viršila šūkavo, o Ger- 
hardas galvojo apie plačias Jolantos šlaunis ir grakš- 
tų jos liemenį — tai dėl jos jis dabar lakstė po laukus. 


Šv. Juozapo ligoninėje Berlyne buvo tylu, kaip ir 
visada priešpiečių valandomis. Naktinis antskrydis pra- 
ėjo, nepadaręs didesnės žalos. „Tik nežymūs materia- 
liniai nuostoliai“, — pranešė radijas. 

Jurgenas Šimanas stovėjo ligoninės koridoriuje 
prie lango ir žiūrėjo į tamsius dūmų debesis, virstan- 
čius iš kažkokio fabriko pietiniame miesto pakrašty. 
Fabrikas vis dar tebedegė. 

Buvo kovas. Gatvėje žaidė vaikai, kiti toliau, par- 
ke, laidė vandens baseine savo darbo burinius laive- 
lius. 

Jurgenas girdėjo vaikų juoką ir šūkavimą, skam- 
bantį visoje gatvėje. Jis galvojo apie Stalingradą. Ten 
buvo sutriuškintas jo dalinys. Ištrūko tik vyresnysis 
leitenantas Šeleris. Sunkiai sužeistą jį išgabeno vienu 
iš paskutiniųjų lėktuvų. Jurgenas sutiko jį Frankiurte, 
kur buvo iš naujo formuojamas jų dalinys. 

Ligoninės koridoriuje pasirodė seselė. 

— Tuoj, tuoj, pone vyresnysis leitenante, tik reikia 
palaukti, kol praeis vizitacija. 

— Ačiū, sesele. Ar aš galėsiu sužinoti, kas jai to- 
liau bus? 

— Geriau patys pasiklauskite profesorių. Viską nu- 
lems šita vizitacija. 

Jurgenas vėl pasižiūrėjo į palatos duris, kur gu- 
lėjo Helena. Jo dešinioji ranka buvo parišta juodu 
tvarsčiu. Nykštys užkištas tarp abiejų vidurinių mun- 
duro sagų. Griūdamas nuo laiptų, jis susilaužė ranką 
dviejose vietose, bet dabar kaulas jau buvo beveik su- 
gijęs. Po kelių dienų jis vėl turės išvykti į frontą su iš 
naujo suformuotu savo daliniu. 

Iš gretimos palatos išėjo profesorius. Praėjo pro 
Jurgeną, nekreipdamas į jį dėmesio. Tai buvo senas 
žilaplaukis žmogus, kuris visą laiką kažką murmėjo sau 
panosėje. 

Lydintys gydytojai linktelėjo Jurgenui ir slinko 
paskui susikūprinusį profesorių Helenos palatoj. 

Jurgenas žiūrėjo į duris, kurios gydytojams suėjus 
pamažu užsidarė. Durys buvo baltai nulakuotos. „Tris- 
dešimt septinta“, — perskaitė Jurgenas, — „trisdešimt 
septinta palata“, ir juodos raidės sumirgėjo jam akyse. 
Jau daugiau kaip du mėnesiai gulėjo Helena šioje li- 
goninėje. Ir ėjo vis blogyn. 

Jis vėl pamatė save besileidžiantį laiptais į nebūtį. 
Helena be sąmonės gulėjo jo glėbyje, užsimetusi ant 
pečių vien paltą. Tai jis kaltas, kad jai taip atsitiko. 

Baseine vienas laivelis apvirto. Pavasarinis pietų 
vėjas nunešė jį vandens paviršiumi. Jurgenas matė, 
kaip vaikai juokdamiesi bėga. aplink baseiną. Jiems vi- 
siškai nebuvo karo, nors naktimis ir griaudėjo lėktuvų 
antskrydžiai. Jis vėl pamatė save tą pilką miglotą gruo- 

džio rytą stovintį prie namo griuvėsių, iš kurių buvo 
ištraukta Helena. 

„Aš bijau, Jurgenai, reikia eiti į slėptuvę“. Jis vėl 
girdėjo ją šnibždant. Vis tą patį ir tą patį sakinį. Tai 
jis neleido jai eiti į slėptuvę. 

„Negali būti pavojingiau kaip Stalingrade“, — pa- 
sakė jis, bet karas buvo čia toks pat pavojingas, kaip ir 
ten. 

Kovo saulė švietė pro aukštus koridoriaus langus. 
Vaikų balsai gatvėje pasidarė jam nebepakenčiami. Jis 
vėl matė save tą pilką gruodžio dieną šalia neštuvų, 
ant kurių buvo paguldyta Helena. 

Rėžiantys skausmai varstė jam dešinę ranką. Už 
nugaros pasigirdo gelbėjimo komandos balsai. 

— Kažin ar pavyks išgelbėti koją. 

— Laimė, kad ji dar gyva. 

— Kokia nesąmonė masinio antskrydžio metu būti 
kambary. Juk tai tikra savižudybė. 

Iš Frankfurto jis kas savaitę važinėjo lankyti He- 
lenos. Ji kiekvieną kartą šypsodavosi ir ramindavo jį, 
tartum tik jam vienam būtų reikėję paguodos. Bet jos 
sutrupinta koja vis blogėjo ir blogėjo. Iš pradžių buvo 
amputuota iki kelio, o dabar... 

Durys atsidarė, ir Jurgenas atsigręžė. Išėjo proie- 
sorius. Prisidėjo ranką prie burnos ir kostelėjo. Gydy- 
tojai pagarbiai sustojo jam už nugaros. 

— Pone profesoriau, — tarė Jurgenas. 

Jis žengė žingsnį į priekį, tarsi išeidamas iš ri- 
kiuotės. Profesorius pilkomis, sustingusiomis akimis 
abejingai pažvelgė jam į veidą. 

— Jūs — vyresnysis leitenantas Simanas? 

— Taip, pone profesoriau, aš norėjau... 

Profesorius ryžtingu ir įsakmiu rankos mostu nu- 
traukė jį. 

— Reikės dar kartą operuoti. 

Jurgenas krūptelėjo. 

Profesorius pasižiūrėjo į Riterio kryžių. Papurtė 
galvą, tarsi nepatenkintas tuo kryžium, ir nusigręžė. 
Gydytojai nusekė koridorium įkandin jo. Vienas jaunas 
gydytojas, pats paskutinis iš viso būrio, stabtelėjo. 

— Mes vis tikėjomės, pone vyresnysis leitenante. 
Bet blauzdos amputacija nieko nepadėjo. Reikia paša- 
linti ir kelį. Operuosime po valandos. Jūs dar galite ją 
aplankyti. Man rodos, kad ji jūsų laukia. 

— Ačiū, pone daktare, — tarė Jurgenas. 

Jis susipažino su skyriaus gydytoju, kas savaitę 
lankydamas Heleną. Dažnai su juo kalbėdavosi. 

— Girdėjau, jūs vėl išvažiuojate į frontą? Panelė 
Lorenc kalbėjo. 

— Taip, po kelių dienų. Tai paskutinis mano ap- 
silankymas. 

Jis nuėjo prie baltų durų, už kurių gulėjo Helena. 
Kiekvienas žingsnis buvo kančia. Mūšiai Prancūzijoje, 
sužeidimai, kautynės saulės išdegintose pietinėse Ru- 
sijos stepėse, bėgimas iš apsupimo prie Stalingrado, — 
viskas, ką jis iki šiol buvo patyręs, atrodė niekai paly- 
ginti su šia kančia. 

Helena pusiau gulom sėdėjo lovoje. Už nugaros 
pūpsojo užkišti du pagalviai, kad būtų geriau sėdėti. 
Jos veidas buvo išblyškęs, tarsi permatomas. 

— Jurgenai, — tarė ji. 

Jos pilkos akys šypsojosi, tarsi nieko nebūtų atsi- 
tikę. Sesuo, stovėjusi prie lovos, išėjo iš palatos. Šalia 
Helenos gulėjo pagyvenusi moteris. Ji verkė, ašaros 
tekėjo susikrimtusiu veidu. Jurgenas pasilenkė prie He- 
karšto ligoninės oro. Jis nežinojo, ką sakyti. Moteris 
įsikniaubė į pagalvį ir ėmė raudoti. 

— Ko ji verkia, Helena? 

— Žuvo jos sūnus. Vakar gavo žinią. 

Abu nutilo. Tik kūkčiojo toji pagyvenusi moteris ir 
monotoniškai lašėjo iš čiaupo į kriauklę vanduo. Jur- 
geną erzino tas lašėjimas. Jis atsikėlė ir nuėjo per kam- 
barį užsukti čiaupo. Helena žiūrėjo jam iš paskos. 

— Ar ranka jau išgijo, Jurgenai? 

— Taip. Nešioju parištą tik dėl silpnumo. 

Jis išėmė ranką iš raiščio ir pajudino. Helena vėl 
nusišypsojo. 

— Ir poryt turi išvažiuoti į frontą? 

— Taip. 

— Ir nėra jokios galimybės pasilikti? 

— Jokios, Helena. Aš viską išbandžiau. Jeigu dar 
ką mėginčiau, tai būtų panašu į išsisukinėjimą. 

Jos šypsena padėjo nugalėti baimę, kurią Jurgenas 
juto, įeidamas į palatą. Jis atsisėdo prie jos lovos, pa- 
sirėmė rankomis galvą ir pasižiūrėjo į Heleną. Jos aky- 
se visai nebuvo išgąsčio. Plaukai buvo sušukuoti į vir- 
šų, ir aiškiai matyti aukšta kakta. 

— Aš kalbėjau su skyriaus gydytoju, Helena. 

— Ar jis tau sakė, kad man dar kartą reikės da- 
ryti operaciją? Dabar, po pusvalandžio? 


— Taip. 
— Neimk per daug į širdį, Jurgenai, — sušnibž- 
dėjo ji, — nebijok, aš ištversiu. Profesorius man viską 


išaiškino. Koja pūliuoja, pūliai patenka į kraują ir nuo- 
dija visą organizmą. 

— Ir dėl to kaltas aš, — tarė Jurgenas. 

— Nesąmonė, Jurgenai. Ne tu mane sulaikei, aš 
pati pasilikau kambaryje. Suprask gi pagaliau, susi- 
mildamas. Kiek kartų aš tau sakiau. 

— Aš priverčiau tave pasilikti kambary. Aš buvau 
labai pavargęs ir galvojau apie Stalingradą, o viso to, 
kas darosi čia, — antskrydžių, bombardavimų, — ne- 
laikiau rimtu pavojum. 

— Kodėl tu viską taip perdedi? — tarė ji. 

Ji mėgino apkabinti jam kaklą. Nepasisekė. Jurge- 
nas truputį pasilenkė, kad ji galėtų pasiekti. Nuo ilgo 
gulėjimo jos rankos buvo sulysusios. Jis bučiavo jas ir 
tarsi pajuto tuos skausmus, kuriuos iškentėjo Helena. 
Moters raudojimas gretimoje lovoje nutilo. 

— Jai kur kas sunkiau, — sušnibždėjo Helena, — 
ji neteko savo vienintelio sūnaus. 

Juodu vėl nutilo. Ji sėdėjo atsirėmusi į pagalvius 
ir laikė apkabinusi jam galvą. 

— Ar labai skaudėjo paskutinėmis dienomis? — 
paklausė Jurgenas. 

— Ne. Tik kai kada naktimis negalėdavau miegoti. 

Jis vėl buvo bepradedąs apie tą jų nelaimės naktį, 
bet Helena neleido jam kalbėti. Uždengė ranka jam 

burną, ir jis pabučiavo į delną. Delnas buvo minkštas 
ir šaltas. 

Čiaupas virš kriauklės vėl pradėjo lašėti. Jurgenas 
norėjo atsikelti, bet Helena jį sulaikė. 

— Jis gerai neužsisuka. Tegu sau laša. 

— Ir kaip tu gali ištverti? 

— Mes jau pripratome, — tarė ji. 

Ji glostė jam plaukus ir žiūrėjo į akis, tarsi visam 
laikui norėdama įsidėmėti jų spalvą ir išraišką. 

Atsidarė durys. Įėjo dvi seserys. Jos tempė pas- 
kui save ratukus ligoniams vežioti. Helena pasižiūrėjo į 
ratukus, ir staiga jos akys išsiplėtė. 

— Jums teks išeiti, pone vyresnysis leitenante. 

Jurgenas žvilgtelėjo į seseris ir jau buvo besike- 
liąs, bet Helena jo nepaleido. Stipriai laikėsi apsivijusi 
rankomis apie kaklą. 

— Nepalik manęs vienos, Jurgenai. 

— Tu niekada nebūsi viena. Aš visados būsiu su 
tavim. 

— Visados, Jurgenai? 

— Taip, — tarė jis. 

Ji paleido jo kaklą ir netekusi jėgų nugriuvo į lo- 
vą. Jurgenas atsikėlė ir pro seseris išėjo iš palatos. 

Koridoriaus langas, prie kurio jis pirma stovėjo, 
buvo atviras. Iš gatvės veržėsi skardus vaikų juokas, ir 
kovo saulės spinduliai krito pro atvirą langą jam ant 
veido. Jis stovėjo ir laukė. Laikas slinko, bet jis šito 
nejautė. Durys už nugaros vėl atsidarė. Seserys išstū- 
mė ratukus, ant kurių gulėjo Helena. Jurgenas priėjo 
prie ratukų. 

— Ar galima ją palydėti iki operacinės, sesele? 

— Prašom, kodėl ne, — tarė sesuo. 

Jurgenas ėjo šalia ratukų. Jam atrodė, kad seserys 
ranką, bet nerado žodžių, kuriuos galėtų jai pasakyti. 
Jie sustojo prie lifto. 

— Dabar mes turime leistis liftu. Operacinė yra 
apačioj. Deja, toliau jūs negalėsite jos lydėti. 

— Taip, — tarė Jurgenas. 

Jis paleido Helenos ranką. Ji bejėgiškai nukrito 


ant antklodės. 
— Lik sveikas, — sušnibždėjo ji. 
— Taip. 
— Ir sugrįžk atgal. 
— Taip. 


Jis nerado kito žodžio, tik šitą „taip“. Seserys įs- 
tūmė ratukus į liftą. Liftas krustelėjo ir ėmė leistis že- 
myn. 

Jurgenas stovėjo prie geležinių virbų. Žiūrėjo He- 
lenai į veidą, kuris pamažu tolo nuo jo. 

— Helena, — sušnibždėjo. 

Helena išnyko jam iš akių. Ten, kur ką tik buvo jos 
veidas, dabar žiojėjo tamsus lifto šulinys. 

Jis apsisuko ir nuėjo koridorium. 


Kuopa stovėjo išsirikiavusi pievoje netoli prancūzų 
pilies. Apačioj, kaime, iš kaminų kilo dūmai. Kareiviai 
atrodė išblyškę ir nemigę. Naktį vėl buvo paskelbtas 
pavojus, jie ieškojo šnipų ir diversantų, bet, kaip ir 
visada, nieko nerado. 

Zolėje dar blizgėjo ryto rasa. Saulė išlindo iš už 
medžių ir kilo į melsvą dangų. 

Viršilos bėgiojo priešais rikiuotę ir lygino gretas. 

— Trečias iš eilės truputį atgal! 

Gerhardas Lorencas truputį pasitraukė atbulas ir 
alkūne mėgino užčiuopti kaimyną. Jis nenuleido akių 
nuo štabo grandinio, kuris stovėjo priešais rikiuotę ir 
dabar turėjo būti pažemintas į eilinius. 

Kapitonas Fogelzangas ant paraudusios nosies bu- 
vo užsidėjęs pensne. Jis perskaitė įsakymą griežtu bal- 
su, tarsi pats būtų įžeistas. 

Gerhardas išgirdo savo pavardę, o paskui visą is- 
toriją, kaip štabo grandinis pavogė iš prancūzų ūkinin- 
kų auksinį laikrodį. 

Fogelzangas kalbėjo apie vokiečių prestižą okupuo- 
toje teritorijoje, o Gerhardas galvojo apie Jolantą, apie 
jos plačias šlaunis ir ploną liemenį. Jo geidulys taip 
ir liko nenumalšintas. 

Jis gyveno dabar kaip ir visi kiti ir kartu su visais 
stenėjo naktimis ant šiaudinio čiužinio. Ne ką tepadė- 
jo, kad kuopos virėjas kiekvieną rytą įpildavo į kavos 
katilą sodos, ne ką tegelbėjo ir kasdieninis vaikymas 
po laukus. 

— Kuopa... ramiai! — sušuko viršila. 

Gerhardas prisispaudė rankas prie šlaunų ir įbe- 
dė akis į Achmano randą, kurį tas buvo gavęs prie Vo- 
ronežo. Vienas puskarininkis išėjo į priekį. Kapitonas 
Fogelzangas pakėlė ranką. Puskarininkis priėjo prie 
Achmano ir nuplėšė jam nuo munduro laipsnio ženk- 
lus. 

Achmanas stovėjo išsitempęs ir nejudėjo. Paupio 
krūmuose anapus pilies užkukavo gegutė. 

— Eilinis Achmanas! — sušuko Fogelzangas. 

Jis stengėsi suteikti savo veidui kariškos rimties. 
Kuopos gretomis nusirito juoko banga. Kapitonas ne- 
patenkintas pakėlė galvą ir griežtu žvilgsniu permetė 
kareivių veidus. 

Gerhardas prisiminė tą naktį, kai pabučiavo Jo- 
lantą. Tik Achmanas kaltas, kad dabar jau viskas baig- 
ta. Todėl jam atrodė, kad Achmanas nubaustas teisin- 
gai. Kuopa pajudėjo, ir buvęs štabo grandinis, o dabar 
eilinis Achmanas atsistojo į paskutinę gretą. 

Kuopa dainuodama žygiavo į pilį. Eilinis Achma- 
nas ėjo paskutinis. Pavargusiais balsais jie tingiai trau- 
kė „Stovėjo malūnas Švarcvaldo slėny“. 

Viršila Šuleris pasivijo Gerhardą. 

— Viskas aišku, Lorencai? 

— Viskas, pone viršila. 

— Atostogų dokumentai sutvarkyti? 

— Sutvarkyti, pone viršila. 

— Tai kada skersim? 

— Aštuntą valandą, pone viršila. 

— Gerai, — tarė viršila. — O kaip dviračiai? Ga- 
vai ir dviračius? 

— Gavau, pone viršila. 

Septintą valandą vakaro jie išvažiavo skersti kiau- 
lės, kurią Gerhardas buvo parūpinęs viršilai kitame 
baskų kaime. 


278 


Buvo birželio pradžia. Pakelės medžiai kvepėjo. Jie 
važiavo prancūzų dviračiais, kuriuos buvo paskolinęs 
Gerhardas. Vidury su savo šleivomis kojomis kinkavo 
viršila, jam iš kairės — Lipskis, iš dešinės — Gerhar- 
das. 

— Ilgai ieškojai, — tarė viršila, — beveik tris mė- 
nesius. 

— Kiaulės dabar retenybė, pone viršila. Ieškoti te- 
ko lygiai tiek pat, kiek praėjo laiko, kol buvo nubaus- 
tas Achmanas. 

— Tas jūsų Achmanas geras paukštis! Jolanta man 
viską papasakojo. Jūs elgėtės ten kaip kiaulės. 

— Jūs pažįstate Jolantą? — paklausė Gerhardas. 

— Aš buvau tada pas ją užėjęs. Po tos istorijos. 
Norėjau pažiūrėti, kokios jūs ten košės privirėte. Ug- 
nis, o ne boba, ta Jolanta. Bet tik ne jūsų nosiai, man — 
tai jau kas kita. 

Gerhardas mėgino nusijuokti. Bet tas juokas nu- 
skambėjo liūdnai. | 

Baskų namas buvo prie pat kelio. Eidami su dvi- 
račiais per kiemą, jie derėjosi su ūkininku. Viršila nu- 
sivilko mundurą ir atsiraitojo marškinių rankoves. Ūki- 
ninkas atnešė iš namų peilį ir paleido iš tvarto kiaulę. 
Pamačiusi kareivius, kiaulė pagavo žviegti. 

— Aš pats ją nusmeigsiu, — tarė viršila. 

— Bet juk negalima jos žvigdyti, pone viršila. 

— Ji nė nekvyktelės, galite būti ramus, Lorencai. 

— Bet ji jau dabar žviegia, — tarė Gerhardas. 

Tą akimirką peniukšlė ištrūko ir nėrė Gerhardui 
pro kojas. Gerhardas išsitiesė aukštielninkas ant mal- 
kų krūvos. Kiaulė spruko iš kiemo. Viršila ir Lipskis 
puolė vytis. Gerhardas svyruodamas atsikėlė nuo mal- 
kų. Ūkininkas juokėsi. Sunku buvo pasakyti, ar jis ty- 
čia paleido kiaulę, ar ji pati ištrūko. 

— Prakeikimas! — sušuko viršila. 

— Laikykit, laikykit, — šaukė Gerhardas, — vel- 
nias, o ne kiaulė! 

Kaimas atgijo. Iš namų subėgo vaikai ir įvarė kiau- 
le atgal į kiemą. Ant kelio sustojo ryšininkas su mo- 
tociklu. 

— Kas čia dedasi? Kiaulę skerdžiat? Bet juk už- 
drausta. 

— Sokam ratelį, — tarė Gerhardas, — argi nema- 
tai? 

Paskerdė kiaulę kieme. Nudūrė viršila pats. Ūki- 
ninkas tik žiūrėjo iš šalies, o Gerhardas su Lipskiu 
laikė apžergę kiaulę, kad ji dar kartą neištrūktų. Vir- 
šila stenėjo labiau negu kiaulė. 

— Aš esu paskerdęs ne mažiau kaip dvidešimt 
kiaulių, bet Prancūzijoje dar neteko nė vienos. Sita to- 
kia pat priešgina kaip ir čionykštės bobos. 

Gerhardas vėl prisiminė Jolantą ir žvelgė į suplu- 
kusį viršilos veidą — tai jis dabar galės žiūrėti į bal- 
tas jos krūtis ir gerti kaimišką raudonvynį. Jis, Ger- 
hardas, rytoj išvažiuos atostogų, nes turi nuvežti vir- 
šilai į Štetiną pusę tos kiaulės. Užtat viršila ir išrūpino 
jam atostogų. Gal sutiks ten Karlą ir užmirš Jolantą. 

Naktį jie išvažiavo iš kaimo. Vieną pusę skerdie- 
nos vežė ant savo dviračio Gerhardas, kitą pusę — 
viršila. Visi trys buvo apsvaigę nuo kaimiško vyno, ku- 
riuo pavaišino ūkininkas. Vingiuodami į šalis dviračiai, 
riedėjo keliu. 

Sulaikė patruliai, bet, pažinę viršilą, paleido neta- 
rę nė pusės žodžio. Lipskis kažką niūniavo sau po no- 
sim, o viršila instruktavo Gerhardą, kaip jis, važiuoda- 
mas atostogų, turės elgtis su ta skerdiena. Paskui jie 
ėmė kalbėti apie pažemintą štabo grandinį Achmaną 
ir apie Jolantą. 

— Tai jums su Jolanta taip nieko ir neišėjo, a? 

— Nieko, pone viršila. 

— Man irgi ne. Bet gal dar išeis. Ar jums ji kada 
pasakojo anekdotų, riebių prancūziškų anekdotų? 

— Nė vieno, pone viršila. 

— O man pasakojo, — pasigyrė viršila. 

— Bet juk jūs nė žodžio nesuprantate prancūziš- 
kai? 

— Anekdotus galima suprasti bet kuria kalba, — 
piktai atšovė viršila ir pradėjo pasakoti anekdotus, ta- 
riamai girdėtus iš Jolantos. 

Naktį jie apsiuvo pusę skerdienos maišiniu audek- 
lu, o kitą rytą Gerhardas, užsimetęs ant pečių tą ry- 
šulį, išvažiavo atostogų. 

Jo dokumentai buvo sutvarkyti. Vieną dieną jis 
turės sugaišti Štetine ir atiduoti viršilos Šulerio žmo- 
nai pusę kiaulės. Kitas dienas praleis namie. 

Jis žinojo, kad namie ras gedulą. Peteris dingo be 
žinios, Helena neteko kojos. Tai buvo per stiprus smū- 
gis motinai. Jurgenas jam kažkada rašė ir atsipraši- 
nėjo dėl to pašnekesio ligoninėje. Gerhardas nesuprato 
Jurgeno Šimano, bet, matyt, Jurgenas labai mylėjo 
Heleną. Jo paties santykiai su seserim buvo gana šalti. 

Traukinys sustojo kažkokioje Prancūzijos stotyje. 
Maišu apsiūtą kiaulę Gerhardas buvo įdėjęs į bagažo 
tinkliuką, tarsi ji būtų ne jo. Kupe sėdėjo jis vienas. 

Įėjo patruliai. Puskarininkis pareikalavo dokumen- 
tų. Gerhardas tylėdamas padavė, ir puskarininkis tik- 
rino ilgai ir atidžiai. 

— O kas ten viršuj? 

— Nieko ypatingo, — sumikčiojo Gerhardas. 

— Taip. O kas čia laša ant jūsų munduro? Juk 
tai kraujas? 

Gerhardas pasižiūrėjo į viršų. Iš maišo lašėjo 
kraujas. Lašai pamažu, vienas po kito, krito jam ant 
nugaros. 

— Kažkokia velniava, daugiau nieko, — tarė jis. 

— Sakykit, ką jūs ten turit? 

— Kiaulę, pusę kiaulės, pone puskarininki. 

— Lauk! — sušuko puskarininkis. 

Kareiviai išėmė kiaulieną iš tinkliuko ir peronu 
nunešė į sargybos būstinę. Gerhardas nuleidęs galvą 
dyrino iš paskos. Maža buvo vilties, kad šiandien ga- 
lės važiuoti toliau. Pusė kiaulės prapuolė, ir viršila Su- 
leris pjaus jį už tai nuo ryto iki vakaro. 

Sėdėjo sargybos būstinėje ir laukė. Kiauliena gu- 
lėjo priešais ant rašomojo stalo. Maišas buvo prapjau- 
tas, popierius perplėštas, viskas buvo aptekę kraujais 
ir atrodė gana nekaip. Atostogininkų traukinys išvažia- 
vo. Puskarininkis vėl sugrįžo ir atidavė dokumentus. 

— Šiandien pat pirmuoju traukiniu važiuokite at- 
gal. 

— Kodėl, pone puskarininki, juk aš turiu atostogų, 
ir mano dokumentai kaip reikia. 

— Viskas atšaukta, — tarė puskarininkis, — jei- 
gu ne ta kiaulė, gal dar būtų pavykę išsprukti iš Pran- 
cūzijos. Štai jūsų dokumentai. Pirmuoju traukiniu atgal 
į Biaricą! 

Kitą rytą Gerhardas vėl sugrįžo į baskų kaimą. Pri- 
sistatė į raštinę, kur viskas jau buvo paruošta žygiui. 
Kuopos viršila jį aprėkė, jaunasis leitenantas susijau- 
dinęs vaikščiojo iš vieno galo į kitą, o kapitonas Fo- 
gelzangas sustojo, kai Gerhardas norėjo prasmukti 
pro šalį. 

— Iš kur jūs čia atsiradote? Kodėl jūs ne savo bū- 
ryje? 

— Aš važiavau atostogų, pone kapitone, bet ma- 
ne grąžino atgal. 

— Praėjo tie laikai, — tarė kapitonas Fogelzan- 
gas, — dabar jau po atostogų. Užtenka juokus krėsti. 

Gerhardas nubėgo į pilį ir prisistatė viršilai Šu- 
leriui. Kuopa jau buvo susiruošusi į žygį. Priešais pilį 
stovėjo sunkvežimiai. Kareiviai, išrikiuoti pagal sky- 
rius Žygio tvarka, laukė įsakymo sėsti į sunkvežimius. 

Viršila Suleris, pamatęs Gerhardą, išpūtė akis, tar- 
si šis būtų dvasia, kuri, pasak žmonių, vaidenosi toje 
prancūzų pilyje. 

— Lorencai... ko dabar jums čia? 

— Mane grąžino atgal, pone viršila, stoties pat- 
ruliai. 

— O kur kiaulė? 

— Šnipšt, pone viršila, atėmė stoties patruliai. 

— Ką? — sukriokė viršila. — Jūs praradote kiau- 
lg? Ak jūs, gvėra nelaimingas! 

Viršilos veidas artėjo prie jo. Veidas buvo parau- 
dęs iš pykčio. Gerhardas matė, kaip jo gyslomis tvink- 
čioja kraujas. Iš viršilos burnos trenkė degtine ir svo- 
gūnais, kuriuos jis valgydavo kasryt „viduriams pra- 
valyti“. Staiga viršilos pyktis atslūgo. 

— O aš jau parašiau žmonai, Lorencai, ir ji kelin- 

ta savaitė laukia nesulaukia šviežios kiaulienos! Juk 
namie visiškai nėra ko valgyti. 

— Man labai gaila, pone viršila. 

— Spjaut man į jūsų gailestį, — tarė viršila, — 
mes išvažiuojam į frontą. Į vieną iš daugelio. Greičiau 
eikite ruoštis. Po pusvalandžio išsidanginam. 

Po pusvalandžio Gerhardas jau stovėjo šalia Lips- 
kio ir laukė įsakymo sėsti į sunkvežimius. Pirėnų vir- 
šūnės spindėjo ryto saulėje. Jie stovėjo pilies medžių 
pavėsyje. Iš kalnų padvelkė vėjas. Šoferiai užtraukė 
brezentus. 

— Kurgi mus veš? Nieko negirdėjai? 

— Nežinau. Eina šnektos, kad į Italiją, — tarė 
Lipskis. 

Jis atsisukęs pasižiūrėjo į viršilą Šulerį, kuris išėjo 
iš pilies ir perdavė įsakymą sėsti į sunkvežimius. Pus- 
karininkio Krėjenburgo skyrius, kuriam priklausė ir 
Gerhardas su Lipskiu, šoko į sunkvežimius. Krėjenbur- 
gas buvo ketvirtainiško veido, prakauliu, trumpais še- 
riais apžėlusiu smakru. Dvejus metus jis buvo pralei- 
dęs Rusijoje. Labai mėgdavo pasigirti, kad buvo su- 
žeistas, ir vis rodydavo randą žemiau dešiniojo peties. 

— Krėjenburgai, — sušuko viršila Šuleris, — ar 
nematot, kaip lipa Lorencas? Lyg koks susirietęs klaus- 
tukas! Išlipt! Dar kartą! 

Gerhardas iššoko iš sunkvežimio. Viršila Šuleris 
stovėjo truputį atokiau įsisprendęs rankas į šonus. 

— Lipt... išlipt... lipt... išlipt... lipt... išlipt! — rė- 
kavo viršila, ir Gerhardas šokinėjo čia į sunkvežimį, 
čia iš sunkvežimio, kol jam ėmė virpėti keliai. Prakai- 
tas čiurkšlėmis bėgo per veidą. 

— Ir iš kur jūs atsiradot toks kelmas! Ak jūs, 
kiaulės pasturgali! — šaukė viršila Šuleris. 

— Jis serga prietvaru, — sušnibždėjo Lipskis, — 
matyt, šiandien vėl nieko neišėjo. 

Puskarininkis Krėjenburgas dabar užsipuolė Lips- 
kį, liepė ir jam išlipti ir tris kartus apšliaužti aplink 
sunkvežimį. Pagaliau sunkvežimiai pajudėjo ir ėmė 
leistis į pakalnę. Gerhardas braukėsi nuo kaktos pra- 
kaitą, o Lipskis valėsi drabužius. 


283 


— Atsirūgs tau tos tavo išmonės! Pirma skerdei 
kiaules, o dabar pats esi kiaulės vietoje. 

— Šunsnukis tas, — nusikeikė Gerhardas. 

Lomas dengė melsvai juodi šešėliai, bet kalvų vir- 
šūnės, vidudienio saulės apšviestos, tviskėjo žalumu. 
Gerhardas sukinėjosi ant sėdynės, dairydamsis sody- 
bos, kur gyveno Jolanta. Bet nespėjo pamatyti. Sunk- 
vežimis greitai perlėkė per kaimą. Pakilę dulkių sūku- 
riai gulė ant laukų, ant vynuogynų ir ant nedidelių 
kalvelių. 


Virš raisto zyzė uodai. Ištisi jų spiečiai čia kilo 
aukštyn, čia vėl leidosi žemyn. O virš juodo jų balda- 
kimo spindėjo saulė. Kepino sausa rugpjūčio kaitra. 

Du tankai riogsojo įklimpę raiste. Niekas nežinojo, 
kaip jie čia įstrigo. Jie traukėsi jau dvi dienas. Mo- 
torizuotas pėstininkų pulkas, prie kurio buvo priskirti 
Jurgenas Simanas ir vyresnysis leitenantas Šeleris, sto- 
vėjo raisto pakrašty ir laukė. Rusai buvo atkirtę juos 
nuo kitų dalinių ir mėgino įstumti į raistą. 

Motorizuoto pėstininkų pulko kareiviai gulėjo ant 
minkštos, liulančios žemės. Batai traukė vandenį. Gel- 
bėdamiesi nuo uodų, kareiviai nešiojo ant šalmų tink- 
liukus, kurie dengė veidus lyg kokie žali šydai, o ant 
rankų buvo apsimovę odines pirštines. Kulkosvaidžiai 
stovėjo kovos pozicijose, bet kareiviai miegojo už grei- 
tosiomis sukastų priedangų, iškankinti varginančios 
kaitros. Jurgenas Šimanas ir vyresnysis leitenantas Se- 
leris sėdėjo truputį atokiau nuo įklimpusių tankų. Tai 
buvo jų tankai, ir jie nieko neįstengė sugalvoti, kaip 
būtų galima juos ištraukti. Vikšrai buvo giliai įsėdę į 
pelkėtą žemę. Vyresnysis leitenantas Šeleris mėgino 
vaikyti uodus, bet vis nauji ir nauji jų spiečiai gulė ant 
veido. 

— Štiš, bjaurybės! 

— Baidyk nebaidęs, vis tiek nieko nepadarysi. Ge- 
riausia leisti jiems prisisiurbti, o paskui užmušti, — 
tarė Jurgenas. 

Jis apsivertė kniūpsčias. Jie gulėjo truputį aukštė- 
liau, ir žemė čia buvo ne tokia šlapia. Vyresnysis leite- 

nantas vėl ėmė vaikyti uodus. Jo veidas buvo išblyš- 
kęs ir persimainęs nuo paskutinių dienų nuovargio. 

Jie dar nebuvo akių sudėję. Mūšiai, įsiliepsnoję ry- 
tą aplink raistą, prieš kelias valandas nurimo. Niekas 
nežinojo, kur dabar rusai. Nesigirdėjo nė šūvio. Raiste 
už jų švilpavo volungė. Rytiniame horizonto pakrašty 
degė benzino sandėlis. Jie patys praėjusią naktį jį pa- 
degė. 

— Kai žuvo Kalenbergas, — pradėjo Šeleris, — 
tada irgi buvo taip pat tylu. Tai atsitiko rytą, kai mes 
rijome paskutinius neliečiamų atsargų likučius. Staiga 
jis krito šalia mūsų. Rusų snaiperis nuo kažkokių na- 
mų stogo Stalingrade pataikė jam tiesiai į kaktą. 

— Gaila Kalenbergo, — tarė Jurgenas. 

Jis vėl tartum pamatė kapitoną Kalenbergą, dings- 
tantį ledinėje žiemos naktyje prie Stalingrado. Jeigu 
Kalenbergas nebūtų jam išrūpinęs tų nelauktų atosto- 
gų, Helena nebūtų tapusi invalide... Bet Jurgenas nu- 
vijo tą nemalonią mintį, kad nereikėtų narplioti jos iki 
galo. 

— Jeigu tik mes iš čia išsikapstysime, paduosiu 
raportą, kad išleistų vedybinių atostogų. 

— Tu vėl užsimanei vesti? 

— Šį kartą tikrai ir galutinai, — tarė Jurgenas. 

Jis dabar reguliariai gaudavo iš Helenos laiškus. 
Ji vis tebegulėjo Berlyno ligoninėje. Operacija praėjo 
laimingai, ir ji sakė greitai gausianti protezą. Ji rašė 
apie naktinius antskrydžius ir kad dabar jų visiškai ne- 
bijanti. Aplankiusi motina, senoji Lorenc, ir labai ver- 
kusi Peterio, kuris dingęs be žinios. Ir Erna buvusi at- 
važiavusi į Berlyną, vėl su gedulo drabužiais — šį 
sykį ji liūdi savo svainio Peterio. 

— Jeigu taip ir toliau bus, — šalia tarė Šeleris, — 
tai iš to karo nieko gero neišeis. Ivanas nustums mus 
į pačią Vokietiją. 

— Tu taip manai? 

— Manau, — tarė Šeleris. — Pirma Stalingradas, 
paskui Afrika, dabar tas atsitraukimas — ir amerikie- 
čiai Italijoje. Istorija su Musoliniu daug ką sako. 


285 


— Galbūt, — sutiko Jurgenas. 

Jam, nerūpėjo nei Musolinis, nei Afrikos korpusas, 
nei amerikiečiai, kurie išsikėlė Sicilijoje ir pamažu žy- 
giavo į šiaurę. 

— Nieko nepasakysi, tikrai genialus karo vadas 
mūsų Hitleris, ar ne? 

— Man jis niekada neatrodė genialus, — tarė Jur- 
genas. 

Jis galvojo apie Heleną, kuri netrukus taps jo žmo- 
na. Pastaruoju laiku Šeleris ypač dažnai kalbėdavo 
apie politiką. Jurgenas vėl pasižiūrėjo į tanką, nusė- 
dusį raiste. Staiga jis išsigandęs susigūžė. Artėjančių 
lėktuvų gaudesys pripildė orą. 

Horizonte pasirodė rusų smogjamieji lėktuvai, ap- 
šaudė mišką į žiemvakarius nuo atkirsto motorizuoto 
pėstininkų pulko ir dideliu greičiu nėrė link jų. 

— Smogiamieji lėktuvai! Gult! 

Kulkosvaidininkai pašoko nuo savo ginklų, pabė- 
gėjo atgal ir pliauškėdami sukrito į raistą. Jurgenas 
įbedė veidą į šaltas samanas. 

Volungė raiste nustojo švilpavusi ir plakdama spar- 
nais pakilo iš krūmų į saulę. 

Virš galvų kaleno kulkosvaidžiai. Trys lengvosios 
bombos išdraskė samanas ir išsvaidė į orą. 

Į įklimpusį Jurgeno tanką pataikė sviedinys. 

— Dabar jis jau visai nuėjo velniop, — tarė Še- 
leris. 

Motorų gaudesys vėl nutilo. Jurgenas pasikėlė ir 
pasižiūrėjo į lėktuvus, kurie, tarsi ištirpę saulės spin- 
duliuose, išnyko vakariniame dangaus pakrašty. 

Priešais vėl sukaleno kulkosvaidžiai. 

— Jie vėl atakuoja, — tarė Jurgenas. 

Motorizuoto pėstininkų pulko kulkosvaidininkai da- 
bar vėl gulėjo prie savo kulkosvaidžių ir laukė rusų 
pėstininkų atakos. 

Keli rusų artilerijos sviediniai sprogo raiste. Pa- 
kilę į orą purvo dribsniai pamažu leidosi žemėn. 

Jurgenas ir Šeleris nušliaužė prie kulkosvaidžių 
lizdų. Jų tankai dabar buvo galutinai išvesti iš rikiuo- 

tės. Rusų artilerijos ugnis sustiprėjo. Pavandeniavusios 
samanos liulėjo po jais. Jų uniformos buvo aplipusios 
purvais. 

— Reikia mauti iš čia, — tarė viršila, gulintis su 
dviem pėstininkais prie pirmojo kulkosvaidžio, — jeigu 
mėgintumėm prasiveržti mūsų užnugario kryptimi, gal 
dar pavyktų ištrūkti. 

— Bet juk nėra jokio įsakymo. 

— Spjaut į įsakymą. Manote, kad mes norime čia 
pakratyti kojas. 

Jurgenas tylėjo, jis nežinojo, kas per vienas tas 
viršila. Rytą žuvo pulko vadas. Pulkui, iš kurio dabar 
bebuvo likę ne daugiau kaip batalionas, vadovavo jau- 
nas kapitonas, pavarde Šimanskis. Tai buvo baikštus, 
nervingas hipochondrikas, dažnai kamuojamas pelkių 
drugio, kurį buvo susigriebęs Rusijos pietuose. Jurge- 
nas juo nepasitikėjo. 

— Jeigu norime trauktis mūsų užnugario krypti- 
mi, turime eiti tiesiai per raistą. Kito kelio nėra, — 
tarė Jurgenas. 

Viršila linktelėjo galvą. Iš miško į žiemvakarius 
nuo jų pasipylė rusų pėstininkų grandinės. Jie jau ga- 
lėjo įžiūrėti gelsvai žalias kareivių uniformas. 

Rusų smogiamieji lėktuvai pasuko atgal ir pralėkė 
šaudydami virš vokiečių pėstininkų pozicijų. Aukų ne- 
buvo. 

Jurgenas pašoko. 

— Kur tu dabar? — paklausė Šeleris. 

— Reikia pakalbėti su Šimanskiu. 

— Nesąmonė, niekur neik. 

Jurgenas nubėgo išilgai pozicijų. Samanos liulėjo 
po kojom. Uodai sekė jam iš paskos, gulė ant kaklo ir 
čiulpė kraują. 

Šimanskis sėdėjo ant nulaužto medžio ir šmaikš- 
čiojo žilvičio vytele. Atrodė pavargęs ir suirzęs. Akys 
apsiblaususios. 

— Mums reikia trauktis, — tarė Jurgenas. 

— Taip? 

Šimanskis pakėlė galvą, tarsi tik dabar būtų pa- 
matęs Jurgeną. 

— O kaip jūs manote atsitraukti? Per raistą? Juk 
jūsų tankai jau įsėdo. Mes esame atkirsti ir niekur iš 
čia neištrūksime. Raiste viskas prasmegs skradžiai Že- 
mę. 

— Vis tiek reikia mėginti. 

— Mėginkit, jei norit, — tarė Simanskis, — o gal 
perimsit iš manęs vadovavimą? Divizija jau už dvide- 
šimt kilometrų nuo mūsų. O įsakymas vis tas pats: ne- 
pasiduoti. 

— Mes žinom, — tarė Jurgenas. 

Jis pasižiūrėjo į ŠSimanskį. Tiršti uodų spiečiai su- 
kosi jam aplink galvą, ir jis vaikė juos vytele. Sviedinio 
sprogimas nutraukė pokalbį. Jurgenas krito ant žemės, 
o Šimanskis sėdėjo kaip sėdėjęs ant medžio ir nė ne- 
krustelėjo. 

— Išsigąsti priešo. Jūs gi žinote, ką tai reiškia. 
Karo lauko teismas. Norite prisiimti atsakomybę? 

— Taip. | 

— Gerai, — tarė Šimanskis, — aš sutinku. Bet per 
raistą nieku gyvu nepereisime. Be to, dar nežinome, 
kas yra anapus raisto. 

— Rusai, — tarė Jurgenas. 

Šimanskis pasižiūrėjo į jį ir nusišypsojo. Bet tai 
buvo ne šypsena, o grimasa. Jurgenas nesišypsojo. Tą 
akimirką jis galvojo apie masinį antskrydį Berlyne, kai 
Helena neteko kojos. Tada buvo daug sunkiau, negu 
dabar pereiti per šį raistą. 

— Rusų pozicijos anapus bus daug silpnesnės, ir 
gal pavyks mums jas pralaužti. Jeigu veiksime staiga 
ir netikėtai, galime laimėti. 

Jurgenas vėl pasižiūrėjo į artėjančias rusų gran- 
dines. Jis nenorėjo patekti į nelaisvę, jo laukė Helena. 

— Gerai, — tarė Šimanskis, — aš duosiu įsaky- 
mą, bet vadovavimą, keliantis per raistą, perimate jūs. 
Aš su savo drugiu neištversiu. Be to... jums, tanikistui, 
pravartu įsigyti naujo patyrimo... kaip pėstininkui. 

Jis vėl nusišypsojo ir įsisprendė dešinę ranką į 
šoną. 

— Tai perimate vadovavimą? 

—- Taip. 

— "Aš su jumis nesitrauksiu. Vis tiek man nieko 
iš to neišeis. O čia ant medžio sėdėti visai neblogai, 
kol ateis rusai. Tik įsakymą dar atiduosiu. 

— Gerai, — tarė Jurgenas. 

Jam netilpo galvoje tokios Šimanskio kalbos. Ma- 
tyt, pamišo vargšas. Savo noru pasiduoti rusams į ran- 
kas? Bet Jurgenas nieko nesakė. Nubėgo per siūbuo- 
jančią samanotą žemę atgal prie savųjų. 

Pradėjus keltis per raistą, iš pradžių dengė kul- 
kosvaidininkai, bet paskui ir tie pamažu vienas po kito 
prisijungė prie ilgos pėstininkų virtinės. Rusų artile- 
rija nutraukė ugnį, ir volungė vėl ėmė švilpauti. 

Įkandin Jurgeno ėjo vyresnysis leitenantas Šele- 
ris, jam iš paskos — tas nepažįstamas viršila, kuris 
iškėlė atsitraukimo mintį, o toliau žygiavo pėstininkai. 
Keletas išlikusių jaunų karininkėlių sunkiai vilko kojas 
įsimaišę tarp kareivių. Šimanskio niekur nebuvo ma- 
tyti. Jie paliko tankus, tris patrankas, kurioms neturėjo 
sviedinių, ir visa kita, kas buvo sunku tempti per rais- 
tą. 

Jurgenas ėjo pamažu, žingsnis po žingsnio. Žemė 
lingavo, linko po kojomis, bet jis vis rasdavo šiokią 
tokią atramą. Uodai kapojo neapsakomai. Prakaitas 
žliaugė už apikaklių. Prasidėjo tankesni krūmai, eiti 
darėsi vis sunkiau ir sunkiau. Rusų artilerija vėl pra- 
dėjo šaudyti. Sviediniai švilpė viršum raisto. 

Kelią užstojo vanduo, drumzlinas, rudas vanduo, pa- 
našus į alyvą. Jurgenas negalėjo įžiūrėti, kur jis bai- 
giasi. Toliau vėl buvo krūmai, o už jų — sukrypę alks- 
niai. 

Iškėlę šautuvus jie brido per vandenį, kuris siekė 
iki krūtinės. Artilerijos sviediniai sproginėjo kažkur 
užpakaly. Bet tiršti uodų spiečiai persekiojo ir toliau. 
Nuo jų pabėgti buvo neįmanoma. 

Kai Jurgenas pajuto po kojomis kietą gruntą, bu- 
vo jau beveik naktis. Sustojo ir apsidairė. 

— Einam toliau, — tarė Šeleris, — dabar jau, ga- 
lima sakyti, išsikapstėme. 

Gruntas buvo vis tvirtesnis ir tvirtesnis, paskui 
prasidėjo medžiai, pakvipo pušų spygliais. Netekę jė- 

gų, visi sukriio miške ant žemės. Juk nuo to laiko, kai 
paliko savo pozicijas, praėjo šešios valandos. Sutir- 
pusio pulko likučiai rinkosi į krūvą. Pusvalandį pagu- 
lėjo nejudėdami, netardami nė žodžio. Paskui vėl su- 
kilo. Kareiviai buvo išmėtę viską, kas galėjo trukdyti 
keliantis per raistą. Nebeturėjo šalmų. Netgi dalis kul- 
kosvaidžių pasiliko klampynėje. Tik šautuvus ir au- 
tomatus dar buvo išsaugoję. 

Išsiskleidę grandine, patraukė per mišką. Šeleris 
ėjo šalia Jurgeno. 

— Galvą guldau, kad dabar mes susidursime su 
Ivanu. 

— Na tai kas, — tarė Jurgenas, — vis tiek reikia 
prasiveržti. 

Su juo ėjo trys šimtai tėvų, vyrų, pusbernėlių. Jų 
laukė moterys: motinos, žmonos, mylimosios. Jurgenas 
tai žinojo. Jos laukė taip pat, kaip Helena laukė jo. Jis 
buvo atsakingas už tuos žmones. 

Po valandos susidūrė su rusų pėstininkais. Tai 
buvo staigmena ir vieniems, ir kitiems. Jie susitiko tarp 
medžių tamsią tamsią naktį. Rusai buvo girti, ir dalis 
jų plikomis rankomis puolė vokiečių kareivius, sudrum- 
sčiusius jiems vaišes. 

Jurgenas pirmasis juos pastebėjo, bet jau buvo per 
vėlu ir neįmanoma išvengti susidūrimo. 

— Seleri! — sušuko jis, — Šeleri! 

Jis stovėjo tarp medžių ir girdėjo, kaip braška ša- 
kos, dejuoja sužeistieji ir kriokia mirštantieji. Beviltiš- 
kumas vijo vokiečių kareivius į priekį, o paniška bai- 
mė sukėlė visus rusus. Šūvių beveik nesigirdėjo. Jie 
daužė vieni kitus šautuvų buožėmis, smaugė raityda- 
miesi ant žemės, kovojo kumščiais ir durtuvais. Baimė 
pavertė juos tikrais kraugeriais, nežinančiais pasigai- 
lėjimo. Rusiški ir vokiški keiksmai, sklido į tamsią 
naktį. Kareiviai spardė vieni kitus kojomis, kapojo kas- 
tuvėliais, taikydami į sprandus, į veidus, ir įsiutę iš 
baimės kamuoliais raitėsi mėšlungiškai suleidę nagus 
į kits kitą. Kraujas sruvo ant drėgnos miško žemės. 

Kažkas trenkė šautuvo buože Jurgenui į krūtinę. 
Jam pakirto kojas, bet jis vėl išsitiesė ir šoko ant rusų 
kareivio. 

Juto alkoholio kvapą ir stengėsi atplėšti rankas, 
apsivijusias apie kaklą. Nebesusigaudė, kas čia atsitiko. 

— Šimanai, — sušuko kažkas, — vyresnysis lei- 
tenante! 

Tai buvo skausmingas balsas, maldaujantis pagal- 
bos. Jis pasigirdo iš kažkur toli. Tačiau pagalbos ne- 
buvo. Už jų tyvuliavo raistas, ir grįžti į tą klampynę 
buvo neįmanoma. Jurgenas pajuto smūgį į veidą. Jo 
lūpos perskilo, iš burnos pasipylė kraujas. 

— Ak tu, šunie, — sumurmėjo jis, — šunie tu. 

Automato buože jis talžė, užgulęs priešininką. Ir 
pats nežinojo, kur muša. Rankos, apsivijusios apie kak- 
1ą, atsileido ir bejėgiškai nukaro ant žemės. Žmogus ne- 
bejudėjo. Šiltas kraujas tekėjo Jurgeno ranka. Mirš- 
tančiojo kriokimas vėl prablaivė jam sąmonę. 

Jurgenas atsikėlė. Kovotojų šauksmai buvo nutilę, 
miške girdėti tik duslus murmėjimas. 

— Šeleri! — šūktelėjo jis. — Eik šen. Reikia bėgti 
iš čia. 

Norėjo sušukti garsiau, bet negalėjo. Tarp medžių 
pamatė aikštelę ir mėgino eiti į tą pusę. Kojos buvo 
sunkiosit švinas. Jis susvyravo. 

Staiga kažkas smogė į pilvą. Jurgenas susirietė ir 
pargriuvo ant Žemės. 

Daugiau nieko nebegirdėjo. Mūšis nutolo ir tarsi 
išnyko tankiame atvašyne. Šauksmai pritilo, buvo gir- 
dėti tik dejonės. Kažkur toli braškėjo šakos. Paskui vis- 
kas nuščiuvo. 

Jurgenas atsikvošėjo. Skausmai raižė veidą. Burna 
buvo tarsi užklijuota. Ėmė šliaužti mišku, metras po 
metro. Žemė buvo šlapia, ir primirkę drabužiai traukė 
drėgmę. 

Pagaliau miškas praretėjo. Jurgenas pašoko ir nu- 
bėgo per pievą. 

Jį apšaudė rusų patruliai. Vakaruose sukaleno ru- 
sų kulkosvaidis ir vėl nutilo. 

Maždaug po valandos Jurgenas įgriuvo į kažkokio 
vokiečių artilerijos majoro apkasą. Kišeninio žibintu- 
vėlio šviesos pluoštas tvykstelėjo į veidą. 

— Iš kurgi tas dabar atsirado? Aha, juk čia vienas 
iš tų tankistų! 

Leitenantas, sėdėjęs šalia majoro, pakėlė Jurgeną. 
Jurgenas pamėgino praverti krauju sukepusias lūpas. 

— Mes prasiveržėme. 

Majoras ir leitenantas įsmeigė akis į jo burną. Ten 
nebuvo nė vieno danties. 


Sunkieji laivų pabūklai pliekė į vokiečių pozicijas. 
Karo laivai stovėjo Salerno įlankoje ir šaudė iš visų pa- 
trankų. „Sunkieji lagaminai“, kaip vokiečiai vadino lai- 
vų pabūklų sviedinius, kaukdami smigo į žemę, griovė 
slėptuves, ardė blindažus ir daužė išsirikiavusius tan- 
kus, gurguoles, artilerijos pozicijas. 

Gerhardas Lorencas gulėjo apkase šalia viršilos 
Šulerio, puskarininkio Krėjenburgo ir Franco Lipskio. 
Tą apkasą prieš kelias savaites jiems iškasė pionieriai. 
Jis buvo iškirstas beveik uoloje. Už jų degė kažkokia 
lūšna. 

Minosvaidžiai netoliese šaudė į atakuojančius ame- 
rikiečių pėstininkus: ,„Puf, put“, — drioksėjo minos, lėk- 
damos iš minosvaidžių ir kildamos į ryto dangų. 

Priešais, horizonte, padūmavusi teliūskavo Vidur- 
žemio jūra. Ten pasirodė bombonešių eskadrilė. Griau- 
dėjantis motorų burzgimas pripildė orą. Laivų pabūk- 
lai nutilo. Bombonešiai mėtė savo krovinį į vokiečių 
pozicijas. Minosvaidininkai sušliaužė į slėptuves. 

Orą raižė spiegiamas sprogstančių bombų švilpi- 
mas. Byrėjo apkasų sienos, griuvo slėptuvės, iš šaknų 
virto medžiai. Uolų skeveldros lakstė į visas puses. 

Viršila Šuleris drebėjo. Jo veidas buvo geltonas 
Rytas buvo kažkoks blyškus, padūmavęs. Kareiviai vėl 
iššliaužė iš slėptuvių ir užėmė savo vietas prie minos- 
vaidžių. Trys vokiečių naikintuvai pralėkė pačiais pa- 
žemiais, vingiuodami pakilo į viršų ir dingo tolumoj. 
Laivų pabūklai vėl pradėjo šaudyti. Kol iki čia ateidavo 

šūvių garsas, „sunkieji lagaminai“ jau būdavo baigę 
naikinamąjį darbą. 

Tiesus pataikymas išnešė į orą vokiečių minosvai- 
džius. Juos apgaubė dulkių debesys. Gerhardas įsikniau- 
bė veidu į šalmą. Jis dabar buvo antrasis kulkosvaidžio 
tarnybos numeris, o Lipskis — taikytojas. 

Gerhardas pakėlė galvą ir pasižiūrėjo į tą pusę, 
kur stovėjo minosvaidžiai. Dulkės jau buvo nusėdu- 
sios, bet minosvaidžių nesimatė nė ženklo. 

— Gal atsitraukim toliau? — paklausė puskarinin- 
kis Krėjenburgas. 

— Ne, — tarė Šuleris, — ten toliau jie visus mus 
ištaškys. 

Krėjenburgas gūžtelėjo pečiais. Jam buvo neaišku, 
kodėl viršila Šuleris atklydo kaip tik į jų apkasą. Jis 
pasižiūrėjo į Gerhardą Lorencą. | 

— Paruošk kulkosvaidį, trauksimnės! 

Viršila Šuleris nieko nesakė. Lipskis su Gerhardu 
įtempė kulkosvaidį į priedangą ir pasiruošė. Uragani- 
nė artilerijos ugnis vis nesiliovė. 

— Kai tik nustos trankęsi, šliaušime atgal. Ten 
dabar tikriausiai nebėra nė gyvos dvasios, — tarė Krė- 
jenburgas. | 

Laivų pabūklai nutilo. Raudona saulė išniro iš ma- 
tinio rūko ir išsklaidė šešėlius viršum Viduržemio jū- 
ros. Jie išsiropštė iš priedangos ir nušliaužė atgal: Krė- 
jenburgas pirma, paskui Lipskis ir Gerhardas, o pasku- 
tinis — viršila Šuleris. Ten, kur anksčiau buvo mino- 
svaidžių pozicijos, dabar gulėjo sulankstyti vamzdžiai, 
apdegę drabužių likučiai, skylėti šalmai. Gerhardas pra- 
šliaužė pro kažkokio puskarininkio lavoną, kuriam mi- 
nos skeveldra buvo nunešusi kaktą. Kai pamatė vaš- 
kinį sustingusį veidą, jį nukrėtė šiurpas. Jis prisiminė 
sušaudytas nuogas žydaites, kurias su iždininku Fri- 
šengutu ir Lipskiu buvo matęs tokį pat rytą Aukštuo- 
siuose Tatruose. Tai buvo jam pirmosios šio karo au- 
kos... 

Jie šliaužė per nuniokotas vokiečių pozicijas, pro 
įgriuvusius blindažus, palaidojusius po žeme kareivius, 

pro sudaužytus tankus ir patrankas — vis tolyn ir to- 
lyn, užnugario link. 

Kai vokiečių daliniai ėmė trauktis į šiaurę, buvo 
jau naktis. Kapitono Fogelzango kuopa žygiavo sumuš- 
to pėstininkų pulko arjergarde. Po mūšių prie Salerno 
iš puskarininkio Krėjenburgo skyriaus gyvi liko tik 
Lipskis ir Gerhardas. 

Pulkas nebeturėjo jokio sąlyčio su priešu. Ameri- 
kiečių kariuomenė žygiavo pamažu, vengdama žmonių 
aukų. 

Puskarininkį Krėjenburgą išsišaukė kapitonas Fo- 
gelzangas. Gerhardas pažiūrėjo jam iš paskos, ir Krė- 
jenburgas greit išnyko nakties tamsoje. 

— Pamatysi, — tarė už nugaros Lipskis, — jie 
vėl mums kokį velnią sugalvos. 

Gerhardas nieko neatsakė. Sunkios šovinių dėžės 
slėgė jam pečius. Buvo mėnesiena. Jie žygiavo pro so- 
dybas, kur giedojo gaidžiai, brovėsi per vynuogynus, 
kur dar tebekabėjo ant šakelių vynuogių kekės. 

Pulkas užėmė naujas pozicijas. Kareiviai, nepai- 
sydami įsakymų, nusimetė amuniciją. Gerhardas nu- 
trenkė ant žemės sunkias šovinių dėžes ir atsigulė ša- 
li jų. Sugrįžo Krėjenburgas. 

— Ei, Lipski, Lorencai, ruoškitės! 

— Kas gi dabar vėl atsitiko? 

— Patruliai, — tarė Krėjenburgas. — Pasiimkite 
karabinus, o visa kita palikite čia. Po valandos grįši- 
me. 

Keikdamiesi atsistojo. Krėjenburgas su automatu 
ėjo priešaky, o jie su karabinais rankose — iš paskos. 
Mėnulio pilnaiis kabėjo aukštai danguje. Abrucio kal- 
nai švitėjo tarsi pilkas stiklas. Slėniuose juodavo šešė- 
liai. 

— Tikra kiaulystė, — sušnibždėjo Lipskis. 

Naktis buvo rami, niekur nė garso. Tykus užėmu- 
sio pozicijas pulko krebždesys liko užpakaly. Jie buvo 
vieni niekieno žemėje tarp dviejų armijų. 

— Toli neisime, — sušnibždėjo Krėjenburgas, — 
kai tik pamatysime pirmuosius amerikiečius, vėl spau- 
sim atgal. 

Jie stovėjo pakelėj ir klausėsi, ar neišgirs nakties 
tamsoje kokio garso. Aplink buvo tylu. Išsuko iš kelio 
ir atsidūrė vynuogyne, nusidriekusiame ant kalvos. Juos 
persekiojo mėnuo. Šalmai blizgėjo mėnesienoje. 

— Stistokim pailsėti, — pasiūlė Gerhardas, — aš 
pavargau kaip šuo. 

Jie sutūpė po vynuogienoju, raškė pernokusias uo- 
gas, kurios dar tebebuvo nenurinktos, ir paskubom rijo. 
— Užteks, einam toliau, — tarė Krėjenburgas. 

Jie vėl atsikėlė ir susikūprinę nubėgo per kalvą pas- 
kui Krėjenburgą. Už kalvos stovėjo trobelė, o pro jos du- 
ris spingsėjo šviesa. Prišliaužė arčiau. Iš vidaus ne- 
sigirdėjo nė garso. 

— Pastumk duris, — tarė Lipskis. 

Krėjenburgas spyrė batu į duris, ir jos atsidariu- 
sios trinktelėjo į sieną. Atstatę karabinus, įėjo vidun. 

Krėjenburgas nusijuokė. Kažkoks italų kareivis sė- 
dėjo ant suolo šalia jaunos merginos. Jis buvo be mun- 
duro. Mergina šalia jo — pusiau išsirengusi. Šviesūs, 
ilgi plaukai užkritę ant nuogų pečių. 

Italų kareivis išsižiojęs įsmeigė į juos akis. 

— Tedesco!, — tarė jis. 

— Taip, /edesco, — tarė Krėjenburgas, — ką tu 
čia veiki? 

Mergina pašoko nuo suolo ir aiktelėjusi nubėgo į 
kitą kambario kampą. Jos kojos buvo ilgos, tiesios, ir 
Gerhardas žiūrėjo į ją kaip katinas į lašinius. 

— Gražiai sudėta, — tarė Lipskis, akies krašteliu 
žiūrėdamas į merginą, kuri skubiai vilkosi drabužius. 

— Gal laukiate čia, kol ateis amerikiečiai? — pa- 
klausė Krėjenburgas. 

Italų kareivis papurtė galvą. Krėjenburgas įėjo į 
kambarį ir pakėlė mundurą, gulintį šalia kareivio ant 
suolo. Munduras buvo su karininko antpečiais. 

— Tegu jis sau būna, — tarė Lipskis, — juk jie 
padėjo ginklus, tie italijokai. Prisikariavo. Jiems ge- 
riau išėjo negu mums. 


1 Vokietis (if.). 


295 


— O jeigu jis čia laukia amerikonų? 

— O ko jis daugiau lauks? Gal mūsų? 

Krėjenburgas apsisuko ir nuėjo prie durų. Jis ne- 
turėjo uždavinio imti į nelaisvę karininkus, priklausan- 
čius italų armijai, kuri prieš kelias savaites buvo ka- 
pituliavusi. Dezertyravę kareiviai ir karininkai bastėsi 
dabar po visą kraštą. 

Gerhardas atsisukęs pasižiūrėjo į merginą. Jis mie- 
lai būtų čia pasilikęs. Italų karininką galima būtų iš- 
mesti pro duris... 

— Norėtum? — paklausė Krėjenburgas. 

— Kur nenorėsi, — tarė Gerhardas. 

— Gal čia jo žmona, — suabejojo Krėjenburgas, — 
tegu sau turi. 

Išėję užtrenkė duris ir vėl nubėgo į vynuogyną. 
Kažkoks šnaresys privertė juos sustoti — atrodė, lyg 
kas šliaužtų žeme. Jie stovėjo kalvos papėdėje. Ant kal- 
vos dunksojo trobelė. Dabar joje buvo tamsu. 

Krūmuose, už kokio šimto metrų, blykstelėjo ug- 
nis. Jie pargriuvo ant žemės, ir Krėjenburgas pakėlė 
automatą. 

— Amerikiečiai, — sušnibždėjo jis. 

Šūviai dabar pokšėjo vienas po kito. Kulkos zvim- 
bė virš galvų. Jie iš lėto pašliaužė atgal, pakilo ir su- 
silenkę nubėgo tarp vynuogienojų, vėl į kalvą. Ameri- 
kiečių patrulių ugnis pasmarkėjo. Saudė iš greitašau- 
džių šautuvų. Krėjenburgas pralėkė pro trobelę ir pa- 
sileido kelio link. Gerhardas bėgo paskui jį, o Lipskis 
šniokšdamas — paskutinis. 

Iš trobelės pasigirdo du šūviai. Lipskis aiktelėjo ir 
nusvyravo prie kelio — atrodė, kad jis tuoj tuoj par- 
grius kniūpsčias. 

— Kas tau, Lipski? 

— Gyvatė tas, — sudejavo Lipskis. 

— Pataikė? 

— Taip, aš daugiau nebegaliu. 

Jie paėmė jį už parankių. Kraujas tekėjo iš kaklo 
ir bėgo per mundurą. Rankos bejėgiškai nusviro, ir ka- 
rabinas iškrito ant kelio. 

— Bėgam greičiau, — tarė Krėjenburgas. 

Lipskio rankas jie užsidėjo ant pečių ir prilaiky- 
dami nubėgo. 

— Cia to italijoko darbas, — tarė Krėjenburgas. — 
Na ir šunsnukis. 

Linpskis dejavo. Sulig kiekvienu žingsniu jo kūnas 
darėsi vis sunkesnis ir sunkesnis. 

Jie sustojo, šiaip taip jį aptvarstė, pakišo po pa- 
kinkliais Gerhardo karabiną ir pakėlė. Dabar ėjo daug 
lėčiau, žingsnis po žingsnio. Lipskio galva buvo nu- 
svirusi Gerhardui ant peties. 

— Ar neturi daugiau tvarsčių? 

— Ne, — tarė Krėjenburgas. 

— Ką mes dabar su juo darysim? Juk jis plūsta 
krauju. 

— Nieko daugiau mes negalim padaryti . 

— Bet jis numirs, kol mes pasieksim saviškius, — 
tarė Gerhardas. 

Krėjenburgas gūžtelėjo pečiais. Mėnulio pilnatis 
dabar kabojo tiesiai virš jų galvų. Kraujas tekėjo Lips- 
kiui iš kaklo, lašėjo jam ant kelių ir tiško ant žemės. 
Karabinas jų rankose baisiai pasunkėjo. Vamzdis įsi- 
rėžė Gerhardui į pirštus. Jis ėjo svyruodamas nuo sun- 
kios naštos. 


— Mes parnešim tave namo, — sušnibždėjo Ger- 
hardas. 

— Ir tu vadini namais tą mėšlynę, — pasipiktino 
Krėjenburgas. 


Jis kalbėjo garsiai, nieko nepaisydamas, tarsi da- 
bar būtų vis tiek, kad jie yra tarp dviejų priešiškų ar- 
mijų. Kai buvo jau nebetoli naujųjų kuopos pozicijų, 
Lipskis patyliukais suaimanavo. 

— Guldykim, — tarė Krėjenburgas. 

Jie atsargiai paguldė Lipskį ant žemės, paskui vėl 
pakėlė ir nunešė į kelio pakraštį. Įsmeigęs akis Gerhar- 
das žiūrėjo į kraują, besisunkiantį pro kaklo tvarsčius. 
Blyškioje mėnulio šviesoje jis blizgėjo kaip raudonas 
stiklas. 

— Jis jau merdėja, —tarė Krėjenburgas. 

Gerhardas atsiklaupė šalia Lipskio. Zvirgždas badė 
jam kelius. Jis nieko nejautė. Nakties gūdumoj pasi- 

girdo artėjančios motorizuotos kolonos ūžesys. Krėjen- 
burgas sukluso. 

— Amerikiečiai ateina. 

— Ir tegu sau eina, — tarė Gerhardas. 

Jis nenuleido akių nuo mirštančio Lipskio veido. 
Trejus metus jie buvo neišskiriami — nuo muitinės 
Lenkijoje iki pat šios nakties niekieno žemėje. Dabar 
jis liks vienas. 

— Francai, — mikčiojo Gerhardas, — Francai. 

— Jis miręs, — tarė Krėjenburgas, — bėgam iš 
čia greičiau. 

Gerhardas atsikėlė. Virš jų riaumojo motorai. Už- 
vertę galvas pasižiūrėjo į mėnesienos dangų. Ameri- 
kiečių bombonešių eskadrilė skrido į šiaurę bombar- 
duoti vokiečių miestų. 

— Šis karas truks nebeilgai, — tarė Krėjenbur- 
gas. 

Gerhardas nieko neatsakė. Jis bėgo paskui Krė- 
jenburgą vynuogyno link, kur buvo apsikasusi jų kuo- 
pa. 

Bombonešių eskadrilė praskrido virš jų galvų. Prie- 
šais, tarpukalnėse, juodavo šešėliai, o užpakalyje griau- 
dėjo į priekį žygiuojanti amerikiečių kariuomenė. 


Traukinys važiavo per tiltą. Šaltas drėgnas lap- 
kričio vėjas varė įlankos vandenį į Penės upę. Bangos 
skalavo betonines atramas, sukosi verptais ir vėl ra- 
miai ritosi tolyn. 

Virš įlankos tvyrojo rūkas. Kažkokia sunki barža 
pamažu slinko priešais srovę. | 

Jurgenas Šimanas žiūrėjo į baržą, kurios paskui- 
galyje kabėjo išdžiaustyti papilkę baltiniai. Vėjas plaz- 
deno išsipūtusias apatines kelnes. Dvi laukinės antys 
pakilo iš nendryno ir nuplasnojo per rūką virš vandens. 

— Ten antai kadaise mokytojavo Peteris, — tarė 
Jurgenas. 

Helena sėdėjo priešais jį ir žiūrėjo pro uždarą lan- 
gą. Jie negalėjo atpažinti to kaimo. 

— Kažin kur jis dabar? 

— Turbūt Sibire. Juk prie Stalingrado pusė armi- 
jos pateko į nelaisvę. 

— Aš netikiu, — tarė Helena, — tu nesakai man 
teisybės. Aš manau, kad jis jau nebegyvas. Kartais aš 
sapnuodavau jį, tomis ilgomis naktimis ligoninėje. 

Jurgenas nieko neatsakė. Padavęs kelis raportus iš 
eilės, pagaliau jis gavo vedybinių atostogų. Jo veidas 
vis dar atrodė liguistas. Perskeltos lūpos buvo sugiju- 
sios. Skersai viršutinę lūpą iki pat nosies ėjo randas. 
Išmuštų dantų dar nebuvo susidėjęs. Kai juokdavosi, 
veidas atrodydavo klaikiai; bet juokdavosi jis retai. 

Traukinys buvo pilnutėlis. Civiliai keleiviai ir va- 
žiuojantieji atostogų kareiviai stovėjo koridoriuose, sė- 
dėjo ant lagaminų, buvo užtvenkę kupe praėjimus. 

Jurgenas pasižiūrėjo į bagažo tinkliuką, kur gulėjo 
Helenos ramentai. Ji turėjo protezą, bet vaikščiojo sun- 
kiai. Po operacijos dar nebuvo buvusi namie. Visą lai- 
ką norėjo, kad namo pargabentų Jurgenas. Dabar jis 
galėjo išpildyti jos norą. 

Ji sėdėjo priešais jį ir šypsojosi. Blyškiame veide 
švytėjo malonus lūkestis. Ji buvo pasidažiusi ir truputį 
susitepusi dešinįjį lūpų kamputį. Jurgenas pakėlė ran- 
ką ir atsargiai nuvalė dažus. 

Traukinys lėkė pro miglose skendinčius miškus. 
Jurgenas prisiminė miškus Rusijoje ir tą raistą, kurį 
perbrido su motorizuoto pėstininkų pulko likučiais. Vi- 
sa ta istorija neišėjo jam į gera. Jis tada nepaklausė 
įsakymo ir veikė savo atsakomybe. Tik Riterio kryžius 
išgelbėjo nuo bausmės. Bet numatyto paaukštinimo ne- 
gavo. 

Tik nedaugelis ištrūko tada iš to miško, kur juos 
buvo pagavęs kraugeriškas nirtulys. Prasiveržė tik vie- 
nuolika kareivių ir vyresnysis leitenantas Šeleris. 

— Ką taip galvoji? — paklausė Helena. 

— Nieko. 

— Tu pasikeitei, Jurgenai. 

— Mes visi keičiamės, — tarė jis. — Gal ką nors 
girdėjai apie Gerhardą? Kur jis dabar? 

— Italijoje, — atsakė ji. 

Jis negalėjo jai pasakoti, kas tada atsitiko tame 
miške. 

Vėl ėmė žiūrėti pro langą. 

Artėjo pirmieji miesto namai. Pasirodė stotis. Ten 
jų laukė Erna ir senasis Lorencas. Erna pravirko, pa- 
mačiusi, kaip Helena, Jurgeno prilaikoma, sunkiai lipa 
iš traukinio su savo ramentais. Senasis Lorencas sto- 
vėjo už jos ir lingavo galvą. Jis buvo susenęs ir beveik 
visai žilas. 

— Kaip tu jautiesi, Helena? 

— Gerai, — atsakė ji. 

Ji nusišypsojo tėvui, o jis palingavo galvą, tarsi 
nesuprasdamas, ką mato. Ernai iš akių ritosi ašaros. 
Ji buvo suliesėjusf“ 

— Nežliumbk, Erna, — tarė Jurgenas. 

Jis nuėjo su Helena, peronu prie išėjimo. Pro šalį 
bėgo ir sveikinosi jūrininkai. Aplink stoviniavo karei- 
viai ir smalsiai žiūrėjo į ilgšį vyresnįjį leitenantą, ve- 
dantį prie išėjimo bekoję moterį. Jurgenas į nieką ne- 
kreipė dėmesio. Jį vėl kankino skausmai burnoje, ir jis 
žiūrėjo tiesiai į priekį nieko nematančiomis akimis. Er- 
na ir senasis Lorencas su lagaminais ėjo iš paskos. 

Stoties aikštę gaubė drėgnas rūkas. Prie stoties 
durų kabėjo šlapia ir susiglamžiusi vėliava su svastika. 

Seną karietą, kuria jie važiavo per miestą, pama- 
žu traukė liesas širmis. Privačiam reikalui seniai ne- 
bebuvo nei automobilių, nei benzino. 

Vakare pokalbis nukrypo į Peterį. Jie sėdėjo Ernos 
kambary. Helena gulėjo ant kušetės. Buvo atėjęs ir 
pašto inspektorius Šimanas, vis dar kupinas pasidi- 
džiavimo savo sūnumi. Jurgenas sėdėjo prie Helenos ir 
laikė jos ranką. Buvo praėję beveik metai nuo tos ne- 
lemtos nakties Berlyne. Visi seniai susitaikė su Hele- 
nos likimu. Tik motina, viena pasilikusi su Helena, kar- 
tais verkdavo. Dabar ji sėdėja šalia patefono ir žiūrėjo 
į Jurgeną. 

— Pasakyk man teisybę, Jurgenai. Juk Peterio jau 
nebėra, tiesa? 

— Nežinau, mama. 

— Prieš tris mėnesius aš gavau pranešimą, kad 
jis dingęs be žinios. Juk tu tai žinai? 

— Taip, Erna man pasakojo. 

— Jis žuvo, — sušnibždėjo ji, — bet aš vis neti- 
kiu. Kiekvieną naktį guliu nesumerkdama akių ir gal- 
voju apie jį. Tai baisu. 

Iš po vilnonio šaliko, kurį buvo užsimetusi ant pe- 
čių, ji išsitraukė nosinę ir nusibraukė ašaras. Kamba- 
ry stojo slogi tyla. Senasis Šimanas nervingai traukė 
cigaretę. Gertrūda Bauman atsikėlė ir išėjo į gretimą 
kambarį. Prabudo sūnus, ir ji stengėsi jį numaldyti. 

— Neverk, neverk, — ramino ji, — miegok. 

Jos balsas buvo kimus, išvargęs. Jurgenas žiūrėjo 
pro praviras duris į miegamąjį, kuris kadaise priklau- 
sė Valteriui. Dabar nebebuvo ir Peterio. Jis tai žinojo. 
Kai susitiko su juo kaime prie Stalingrado, jau tada 
mirties antspaudu buvo pažymėta jo kakta. 

Senoji Lorenc atsikėlė, išėjo iš kambario ir sugrį- 
žo su pranešimu rankoje. Jurgenas apvertė atviruką. 
„Po didvyriško pasipriešinimo“, — skaitė jis, ir kad 
eilinis Lorencas pasižymėjęs nepaprasta drąsa. Tokius 
atvirukus gaudavo visi. „Už fiurerį ir didįjį vokiečių 
reichą“, — buvo parašyta. Tylėdamas padavė atviruką 
Helenai. 

Žvilgtelėjo į Erną, kuri verkė prisidėjusi prie bur- 
nos nosinę. Peteris buvo jai artimesnis negu Valteris, 
jos vyras. Gertrūda sėdėjo šalia, susidėjusi ant kelių 
rankas, sausomis akimis. Vaikas nurimęs vėl miegojo. 

Jurgenas išbuvo namie keturias dienas. Kasdien 
nuo jūros slinko rūkas, nešdamas drėgmę. Dienos bu- 
vo pilkos kaip ir pats laikas. 

Jurgenas mažai kada būdavo namie pas tėvą. Iš- 
tisas valandas sėdėdavo prie Helenos lovos ir mėgin- 
davo jai įkalbėti, kad dabar jie turi vesti. Bei Helena 
vis purtydavo galvą. 

— Aš negaliu, Jurgenai, suprask gi. Aš — invali- 
de. Tu nori mane vesti tik todėl, kad jautiesi man kal- 
tas. Kada nors aš būsiu tik našta. 

— Niekados, Helena. 

— Tik dabar tu taip sakai, bet vedybinis gyveni- 
mas yra ilgas. Aš nenoriu. 

Jis kentėjo, girdėdamas tokius atsikalbinėjimus. 
Žinojo visus jos argumentus, bet nesuprato jos. Jam 
vėl prieš akis frontas, mūšiai Rusijoje, ir galbūt jis pra- 
rasiąs ne tik koją. Kiekvieną rytą eidavo su Helena į 
kiemą pasivaikščioti. Ji dar buvo silpna nuo ilgo gulė- 
jimo lovoje, bet vėl atgavusi savo pirmykštę energiją. 
Ji dažnai juokdavosi, bet Jurgenas jautė, kad tai tik 
pastangos jį geriau nuteikti. 

Erna ją slaugė, ir Gertrūda ja rūpinosi. Martynas 
Baumanas, kadrinis zenitininkų viršila, kiekvieną va- 
karą pas juos užsukdavo. Jis vis dar tikėjo pergale, 
sėdėdavo išsiskėtęs ir pasipūtęs šalia Ernos, ir visi Ži- 
nojo, kas juos riša. Kiekvieną vakarą jie kalbėdavo apie 
karą, apie Karlą Nihagen, kuri smarkiai iškilo ir da- 
bar tarnavo feidmaršalo Keselringo vyriausiojoje būs- 
tinėje Italijoje, apie Gerhardą, kariaujantį prie Kasi- 
no, ir apie naktines lėktuvų eskadriles, kurios kiekvie- 
ną rytą grįždavo, atlikusios griaunamąjį darbą, ir ding- 
davo virš Baltijos jūros. | 

Tą naktį priešo lėktuvai bombardavo uostą. Nors 
didelių nuostolių nepadarė, tačiau buvo aišku, kad ka- 
ras slenka vis arčiau ir arčiau. Gyventojai tai jautė. 
Ne tik dėlto, kad sumažėjo maisto davinys, bet ir dėl- 
to, kad su kiekviena naktine bombonešių eskadrile, ku- 
rios duslus gaudesys praskrisdavo virš miesto, didėjo 
ir pavojus. 

Ketvirtos dienos pavakare Jurgenas, jau susiruo- 
šęs į kelionę, ėjo bulvaru ir sustojo prie Lorencų kie- 
mo vartų. Senasis Lorencas grėbstė darželį. Stumdė į 
krūvą parudavusius medžių lapus. 

— Na, Jurgenai, tai vėl išvažiuoji? 

— Taip, po valandos. 

— Vėl į Rusiją? 

— Taip. 

— Menki pyragai tavęs laukia. Ypač dabar, kai 
jau žiema ant nosies. 

— Žinau, — atsakė Jurgenas, — juk ne pirmiena. 

— Bet jau nebeilgai, — tarė senasis Lorencas ir 

pasižiūrėjo į jūrą, kurios sunkios bangos tingiai ritosi 
į krantą. Torpedinis kateris stovėjo rūkdamas reide 
priešais uostą. Tamsūs dūmai driekėsi virš vandens. 
Jurgenas prisiminė savo pulką, kuris dabar buvo iš 
naujo formuojamas kažkur prie Rusijos—Lenkijos sie- 
nos. 

Jis perėjo kiemą ir nusileido į virtuvę. Senoji Lo- 
renc stovėjo prie viryklės. Ji atrodė dar labiau susenu- 
si ir sumažėjusi. Kai kėlė nuo ugnies puodą, jos ran- 
kos virpėjo. Daug vidinės tvirtybės ji buvo praradusi. 
Sviesa krito jai ant veido. 

— Helena jau tavęs laukia, Jurgenai. Kaip dabar 
jai bus? 

— Aš parvažiavau atostogų jos vesti, bet ji nenori. 

— Žinau, — tarė ji, — bet tu privalai ją suprasti. 
Juk ji turi gyventi savo galva. 

Jis atsisėdo virtuvėje už stalo ir žiūrėjo į ją. Vai- 
kystėje ji buvo jam kaip motina. Ir ne tik vaikystėje, 
taip pat ir dabar. Jis mylėjo sugrubusias nuo darbo jos 
rankas, susikrimtusį veidą ir pilkas pašaipias akis, to- 
kias pat, kaip ir Helenos. Dabar ir vėl pastebėjo, kokia 
panaši į ją Helena. 

— Tai aš kaltas, mama, aš nenorėjau tą naktį eiti 
į slėptuvę. Aš kaltas, kad atsitiko ta nelaimė. 

— Ji ir be tavęs būtų atsitikusi, — tarė ji, — kas 
žadėta, to neišvengsi. Na, eik, eik pas ją. 

Tiesiai iš virtuvės jis užkopė laiptais į viršų. He- 
lenos kambarys buvo šalia išlaukinių namų durų. Visą 
apatinį aukštą dabar buvo užėmusi jų šeima. 

Helena stovėjo vidury kambario. Ji nusišypsojo, jį 
pamačiusi, ir nerangiai žengtelėjo kelis žingsnius jo 
link. 

— Matai, Jurgenai, aš jau galiu viena vaikščioti. 

— Geriau dar pakentėtum. 

— Nieko neatsitiks, — tarė ji. 

Jurgenas matė, kaip ji stengiasi laikytis tiesiai. 
Priėjo ir apkabino ją. 

— Dabar dar nelabai sekasi, bet kai tu vėl par- 
važiuosi, aš vaikščiosiu kaip ir anksčiau. 

— Tada mes susituoksime, — tarė jis, — nors da- 
bar niekas manim nebetikės. Juk aš jau du kartus pra- 
šiau vedybinių atostogų. 

Jis paėmė ją ant rankų ir nunešė prie krėslo, rū- 
pestingai pasodino ir išlygino pilką vakarinę suknelę. 

Ji žiūrėjo į jį ir šypsojosi. 

— Niekada nekalbėk daugiau apie vedybas, Jur- 
genai. 

— Gal ir man reikėtų netekti kojos, — tarė jis. 

Tai buvo šiurpūs žodžiai, Helena net pasikėlė krės- 
le ir išsigandusi pasižiūrėjo jam į veidą. 

— O Dieve, — sušnibždėjo ji. 

Jis žinojo, kad jinai už jo netekės, ir pagalvojo 
apie daugybę bekojų, kurių pilnos ligoninės. Sėdėjo 
susikūprinęs priešais Heleną. Ernos radijas grojo už 
dviejų kambarių. Jis girdėjo, kaip ji vaikšto po kamba- 
rį ir dainuoja pritardama melodijai. Erna mylėjo abu 
Helenos brolius ir abiejų neteko. Dabar ji vėl dainuoja. 
Kaip greit pamirštama, o negalima pamiršti. 

— Man reikia eiti, Helena. 

— Tu vėl važiuosi į Rusiją, į frontą? 

— Gal paliks mane užnugaryje, — tarė jis, — juk 
man reikia susidėti dantis. Kaipgi kovosi už tūkstant- 
metį reichą, neturėdamas dantų! 

Jis mėgino nusišypsoti savo bedante burna, bet 
Helena nesijuokė. Ji žinojo, kad jis meluoja. Jis ir pats 
netikėjo savo žodžiais. Jie pasiųs jį į frontą, kaip siun- 
čia dabar visus, kas dar gali vaikščioti. Nors ir būda- 
vo pranešimų apie pergales, frontas Rusijoje beveik 
kasdien slinko vis toliau ir toliau į vakarus. Ji pasižiūu- 
rėjo į Riterio kryžių ant jo kaklo ir staiga pravirko. 

Jurgenas atsikėlė ir priėjęs atsiklaupė prieš ją ant 
kelių. Ji apsivijo rankomis jam apie kaklą. 

— Nepalik manęs vienos, Jurgenai. 

— Bet aš privalau važiuoti, Helena. 

Ji atsilošė į krėslo atkaltę ir užsidengė rankomis 
veidą. Jos lieknas kūnas virpėjo. Jis pamatė protezo 
kontūrus po pilka vakarine suknele ir vėl pagalvojo 
apie tą daugybę žmonių, kurie per šį karą liko be ko- 

jų. Gal ir jis rytoj bus toks pat, kaip ir tie. Tada jau 
niekas nebeskirs jo nuo Helenos. 

Jurgenas pasilenkė ir pabučiavo ją. Jos veidas bu- 
vo pasruvęs ašaromis, lūpos virpėjo. Pirmą kartą po 
tos nakties Berlyne matė ją verkiančią. 

Jis pamažu apsisuko ir nuėjo prie durų. Sunku 
buvo atidaryti duris. Stovėdamas tarpdury, girdėjo, 
kaip Helena kūkčioja. Staiga jį pagavo baisus silpnu- 
mas, bet jis uždarė duris, net nežvilgtelėjęs atgal. 


Naktį kuopa traukė per slėnį priešakinių pozicijų 
link. Kalvų viršūnės liepsnojo. Jos užsidegė nuo pade- 
gamųjų bombų. Degančių kalvų ugnies vainikas ap- 
švietė naktį ir atskyrė kuopą nuo išorinio pasaulio. Mū- 
šiai prie Kasino pasiekė kulminaciją. 

— Tikras pragaras, — tarė viršila Šuleris. 

Jis ėjo su puskarininkiu Krėjenburgu priešais Ger- 
hardą, kuris vėl tempė sunkias šovinių dėžes. Krėjen- 
burgas nešė ant peties kulkosvaidį. 

Iš vakaro kuopa greitosiomis šiaip taip papildyta 
ir pasiųsta atremti prasiveržusio rinktinio amerikiečių 
pulko. Paskui juos sekė pusė gurguolės: šoieriai, virė- 
jai, gurguolės viršininkas ir intendantūros puskarinin- 
kis. Dešinėje pusėje šaudė vokiečių artilerija dūminiais 
sviediniais. Nuo jos griaudėjimo net ausis spengė. Ame- 
rikiečių kalnų šauliai buvo įsitvirtinę kalnų papėdėje 
ir pamažu slinko Kasino link. Ant kelio gulėjo sudau- 
žyti sunkvežimiai, numesti šalmai, sulaužyti šautuvai. 
Žuvusiųjų niekas nelaidojo. Netoli jų bliovė asilas. Jis 
stovėjo alyvų giraitėje, vienas, be šeimininko. 

Gerhardas žiūrėjo į rudus alyvų kamienus. Ruplė- 
tos jų žievės į dangų kylančios liepsnos atošvaitoje at- 
rodė kaip piktai išsišiepę veidai. Jis prisiminė Lipskį, 
kurio nespėjo palaidoti. Tą pačią naktį amerikiečių pės- 
tininkai įsiveržė į vynuogyną, kur jie buvo įsitvirtinę. 
Tą naktį krito jaunasis leitenantas, o buvęs štabo gran- 
dinis Achmanas, norėdamas fronte įrodyti ištikimybę 
kareivio pareigai, buvo sunkiai sužeistas. Nuo to laiko 
jie vis neišėjo iš mūšio. 

Asilas vėl subliuvo. Jo pratisas, duslus „i-ah“ tar- 
si varžėsi su artilerijos kriokimu, tačiau skambėjo ne- 
paprastai taikingai. 

— Prakeiktas asilas, — tarė Krėjenburgas. 

Jie išsuko iš kelio ir ėjo į alyvų giraitę, kur bliovė 
asilas. Gerhardas keikdamasis numetė ant žemės šovi- 
nių dėžes. Suleris apžiūrėjo savo būrį. Kartu su dviem 
pakeliui prisidėjusiais šoferiais ir vienu virėju buvo jų 
tik koks tuzinas. 

— Lorencai, nugink tą asilą. Jis mane iš proto iš- 
varys. 

— Klausau, — atsiliepė Gerhardas. 

Jis pribėgo prie asilo ir sudavė šautuvo buože jam 
per pasturgalį. Asilas tingiai apsidairė, bet nė nepa- 
judėjo iš vietos. Liepsnos liežuviai atsispindėjo jo aky- 
se. Jo pilkai rudas plaukas daugelyje vietų buvo nusi- 
trynęs. 

-— O gal tu, seni, nešioji amuniciją? — paklausė 
Gerhardas. 

Asilas nustojo bliauti. Išsižergęs aikštingai įsispy- 
rė kojomis į žemę. Gerhardas paėmė jį už apinasrio ir 
timptelėjo paskui save. 

— Eikš, eikš. Galėsi nešti mano dėžes. 

Asilas staiga pakluso ir nuėjo paskui jį. 

— Kam tau tas asilas, Lorencai? 

— Dėžėms nešti, pone viršila. 

— Gerai, — tarė viršila Šuleris. 

Pro šalį praėjo kapitonas Fogelzangas. Pastaruo- 
ju metu iš jo beliko tik šokinėjantis nervų kamuolys. Jo 
akyse buvo matyti artėjančio puolimo baimė. 

— Jūs eisite šalia mūsų dešiniuoju sparnu, Šu- 
leri. 

— Aišku, aš žinau. Juk vietovę pažįstu, — tarė 
Šuleris. 

Gerhardas sukrovė šovinių dėžes asilui ant nu- 
garos. Dėžės kabėjo ant diržų iš abiejų šonų, bet asi- 
las stovėjo ramiai lyg niekur nieko. Tai buvo šoviniai 
dviem kulkosvaidžiams, kuriuos jie dar turėjo būryje. 

— Kelt, — sukomandavo Šuleris. 

Kuopa išsiskleidusi vėl perkirto kelią ir, braudama- 
si per krūmus, patyliukais nužygiavo link kalvų, kur 
buvo prasiveržę amerikiečiai. Gerhardas varėsi asilą. 
Priešais driokstelėjo artilerijos sviedinių papliūpa. Ske- 
veldros išlakstė po krūmus. Asilas porą kartų pasi- 
muistė ir vėl nurimo. Gerhardas pakėlė galvą nuo že- 
mės ir pasižiūrėjo į asilą. Niekaip negalėjo suprasti, 
kodėl asilas nepabėgo. Per tankius brūzgynus pagaliau 
jie įkopė į pirmąją aukštumą. 

— Varyk asilą atgal, — tarė Krėjenburgas. 

— Nesąmonė. Manai, aš pats tempsiu dėžes? 

— Greičiau, greičiau. 

— Pasakyk savo bobutei, o ne man, — tarė Ger- 
hardas. 

Jis šliaužė kalvos viršūne. Į dešinę nuo jų kilo 
uolų sienos, o toliau buvo matyti liepsnojantys kalnai, 
į kuriuos šaudė vokiečių artilerija. 

Jie gulėjo kalvos viršūnėje ir laukė. Kuopa buvo 
sugulusi į kairę nuo jų, kalvos šlaite. 

— Pirmyn, — sukomandavo Šuleris. 

Bet jie nepajudėjo pirmyn. Amerikiečių kareiviai, 
įsitvirtinę priešais, atidengė ugnį. 

— Kulkosvaidžiai į vietas! — sušuko viršila Šu- 
leris. 

Gerhardas nutraukė nuo asilo dėžes. Krėjenburgas 
jau gulėjo užsiglaudęs už akmens. Pamažu iškišo kul- 
kosvaidį į priekį. Kulkos, rikošetuodamos nuo uolų, 
zvimbė per krūmus. 

Gerhardas atitempė šovinių dėžes. Asilas paėjo 
kelis žingsnius ir sustojo šalia jo. Jie šaudė į naktį, 
patys nežinodami kur. Ant kalvos buvo nedidelis įdu- 
bimas, ir anapus jo, matyt, buvo įsitvirtinę amerikie- 
čiai. 

Abi pusės šaudė šviečiamosiomis kulkomis. 

— Kelti, — sušuko viršila Šuleris, — pirmyn! 

Krėjenburgas griebė kulkosvaidį. Gerhardas čiupo 
dėžes ir nubėgo iš paskos. Pirmieji amerikiečių artile- 
rijos sviediniai pastojo jiems kelią. Jie vėl parkrito ant 
žemės. Asilas pabėgėjo galiuką į pakalnę ir vėl pasuko 

atgal. Sviediniai sproginėjo vis toliau ir toliau nuo jų. 
Jie išgirdo sužeistųjų šauksmus. 

Asilas atsistojo piestu ir suklupo. Paskui pamažu 
nusviro ant šono ir išsitiesė priešais Gerhardą. Kulka, 
atšokusi nuo uolos, pataikė jam į pilvą. Jis suspurdėjo 
ir pagavo bliauti. 

Gerhardas gulėjo už jo nugaros, kvepiančios šienu 
ir šiluma. 

Amerikiečių artilerija nutilo. Stojo mirtina tyla. Tik 
virš kalnų dusliai riaumojo vokiečių pabūklai. 

— Hands up!' — šaukė amerikiečių kareiviai. 

Jų balsai dabar skambėjo iš visų pusių. Gerhardas 
prigludo veidu prie šiltos asilo odos. Jame dar ruseno 
gyvybė, bet jis jau liovėsi bliovęs. 

— Bėgam, — tarė Krėjenburgas. 

Jis pasiėmė kulkosvaidį, ir Gerhardas nubėgo pas- 
kui jį. Jų kolona pasklido kas sau. Šoferiai ir virėjai 
pasidavė. Gerhardas ir Krėjenburgas išgirdo kairėje 
krūmuose balsus. 

— Hands up! Hands up! 

— Į dešinę, į kalnus, — sušuko Krėjenburgas. 

Jis nutrenkė kulkosvaidį, nusitraukė nuo galvos 
šalmą ir taip pat sviedė į krūmus. Jie nepamatė, kaip 
du amerikiečių kareiviai, išlindę iš krūmų, atsuko grei- 
tašaudžius šautuvus ir atidengė ugnį. 

Gerhardas pajuto smūgį į ranką ir išsitiesė ant 
žemės. Jam nieko neskaudėjo. Tik maudė kelius. Asi- 
las užpakaly dar kartą subliuvo ir nusibaigė. Jo pra- 
tisas balsas nuaidėjo tylančio mūšio lauke. 

Kuopa pakliuvo į spąstus. Puskarininkiui Krėjen- 
burgui pasisekė pabėgti, ir iš visų pusių dabar buvo 
girdėti bėgančiųjų kareivių batų dundėjimas. 

Gerhardas gulėjo nejudėdamas tarp akmenų. Iš 
dešinio peties bėgo kraujas. Jis išsitraukė nosinę, ap- 
rišo kraujuojančią žaizdą ir dantimis užveržė mazgą. 
Nosinė paraudo nuo kraujo. Jis pradėjo šliaužti į prie- 
kį. Metras po metro. 


! Rankas aukštyn! (angl.). 

Išaušo rytas. Ugninis saulės skritulys, raudonas, 
tarsi aptekęs krauju, pakilo virš mūšio lauko. Vokiečių 
artilerija nutilo. Liepsna kalnuose užgeso. Tai buvo 
pusvalandis tylos, kuri kartodavosi kiekvieną dieną, — 
pertrauka tarp naktinių kautynių ir baisios uraganinės 
amerikiečių ugnies, kuri prasidėdavo šeštą valandą ry- 
to ir trukdavo iki pat vakaro. Gerhardas žinojo tas ra- 
mybės minutes. Jie dažnai jas skaičiuodavo, sėdėdami 
išgriautuose apkasuose. 

Jo petys vis kraujavo. Nosinė pasruvo krauju, 
kraujas bliaukė dabar per visą ranką. Gerhardas pa- 
mėgino atsidrėksti kelnių skiautę. Pilka medžiaga leng- 
vai plyšo. Jis atplėšė gabalą virš kairiojo kelio ir ap- 
sirišo ranką. 

Jį krėtė šiurpas. Šaltis ėjo iš akmeningos žemės, 
dvelkė iš kalnų ir nuo šaltos saulės, kuri švietė virš 
alyvų giraitės. Gerhardas pakilo ir susilenkęs nusvy- 
ravo tolyn. Kairėje turėjo būti amerikiečiai. Pamėgino 
šliaužti į kalną dešinėj. Pirštai mėšlungiškai įsikirto į 
akmeningą žemę. Sužeistąjį petį pradėjo varstyti skaus- 
mai. Kai prapliupo uraganinė amerikiečių ugnis, įgriu- 
vo į kažkokį apkasą. Apkasas iš viršaus buvo neuž- 
dengtas, bet čia galėjai apsisaugoti bent nuo sviedinių 
skeveldrų. Gerhardas nepastebėjo, kad apkase kiurkso 
kažkoks pilkas šešėlis. 

— Lorencai, — tarė kažkas šalia. 

Jis atsigręžė ir pamatė kapitono Fogelzango veidą. 
Veidas buvo geltonas kaip perpjauta sušalusi citrina. 
Po karščiuojančiomis akimis kabėjo juodi maišiukai. 
Gerhardas prisiminė Fogelzango kalbą per gedulo mi- 
tingą baskų kaime. Tada jis kalbėjo apie Vokietijos is- 
toriją ir apie didvyrišką priešinimąsi iki paskutinio 
kraujo lašo. Dabar šalia jo buvo ne žmogus, o tik pil- 
kas, drebantis šešėlis. 

Sviedinių kruša kriokė virš kalno. Atskilę akme- 
nys riedėjo pro jų galvas. Dulkės ir degėsių kvapas 
tvyrojo virš apkaso. 

Gerhardas vėl stvėrėsi už rankos. Skausmai pasi- 
darė nepakeliami. Po Lipskio mirties jis jau nebetikėjo 
pergale ir tuo, ką jie vadino „trečiuoju reichu“. Lipskis 

niekada nepritarė tam režimui, ir jis buvo teisus. Ger- 
hardas vėl prisiminė sušaudytas :žydaites, žydų žudy- 
nes Lenkijos miestuose ir batsiuvį Blau, kuris dirbo 
gestapui. Jie ir jį sušaudė. „Tas dar jiems atsirūgs“, 
kadaise pasakė Lipskis. 

— Karas pralaimėtas, — tarė Gerhardas. — Kur- 
gi mūsų artilerija, kur mūsų lėktuvai, kur mūsų tan- 
kai? 

Kapitono Fogelzango dešinioji akis nervingai trūk- 
čiojo. Jie vėl įtraukė galvas į apkasą. Uraganinė ugnis 
arė kalną. Saulė pakilo ir svilino jų mundurus. Kal- 
nuose aidėjo patrankų riaumojimas, sviedinių kauks- 
mas, tūkstančių sprogimų griausmas ir duslus lėktuvų, 
mėtančių bombas ant vokiečių pozicijų, burzgimas. Jie 
traukė skaisčiu žydru dangumi kaip sidabrinės gervės. 

Fogelzangas gulėjo šalia Gerhardo, susirietęs, už- 
sidengęs rankomis galvą, įsikniaubęs veidu į šalmą. 

— Jūs turbūt irgi tikėjote ta nesąmone? — tarė 
Gerhardas. 

Jis prisiminė brolį Valterį, kuris kovojo už nacio- 
nalsocializmą ir žuvo Prancūzijoje. Prisiminė ir brolį 
Peterį. Peteris vienas buvo nusistatęs prieš. Dabar ir 
jis neištrūko iš Stalingrado. Helena neteko kojos, o 
Jurgenas Šimanas gavo Riterio kryžių. Viskas išėjo 
kitaip. 

Kapitonas Fogelzangas pasikėlė. Atrodė, kad jis 
ketina bėgti. 


— Niekur neikit, — tarė Gerhardas. 
— Aš nebeištversiu. 
— Sakau, neikit, — sušuko Gerhardas ir trenkė 


kaire ranka jam į krūtinę. Fogelzangas susvyravo ir 
vėl nugriuvo į apkasą. Jo veidas buvo persikreipęs iš 
baimės. Akys virš tamsių maišelių iššokusios iš kaktos 
Blakstienos nervingai virpėjo. „Kareiviai, — kalbėjo jis 
prieš keturis mėnesius, kai jo kuopa pirmą kartą ėjo į 
frontą, — kareiviai, belaisvių neimti. Pavėdėkite kur už 
krūmų... Na, manau, jūs suprantate, ką aš turiu galvoj.“ 

Uraganinė ugnis nutilo. Slogi tyla virpėjo virš kal- 
nų. Apačioj slėniu bėgo vokiečių pėstininkai. Jie buvo 
be ginklų ir atrodė kaip kokie valkatos. Virš slėnio dūz- 

gė Žvalgybinis lėktuvas. Kapitonas Fogelzangas deja- 
vo. Jo munduras buvo apskretęs krauju. Kraujo kre- 
šuliai ėjo iki pat šlaunies. Gerhardas pasilenkė prie jo, 

— Jūs sužeistas? 

— Taip. 

— Dabar mums iš čia neįmanoma ištrūkti. Reikia 
laukti nakties. 

Gerhardas ir pats juto skausmą. Iš peties vis dar 
sunkėsi kraujas. Jis nuplėšė nuo žaizdos nosinę ir pil- 
ką skudurą. Kraujas ėmė tekėti smarkiau. Netekęs daug 
kraujo, jautė silpnumą, svaigo galva. Jis vėl atsiplėšė 
nuo kelnių skiautę medžiagos ir mėgino perrišti žaizdą. 

Vėl prapliupo uraganinė amerikiečių ugnis. Vėl 
sugrįžo bombonešiai, ir kurtinančių sprogimų griaudė- 
jimas ritosi nuo kalnų į slėnį. 

Staiga Gerhardą kažkas sviedė aukštyn ir nunešė 
į šalį. Aplink viskas aptemo. Jis išgirdo bliaunant asilą 
ir priglaudė veidą prie pilkos nugaros, dvelkiančios 
gyvulio šiluma. Pilki tartum aksomas alyvmedžių 1a- 
pai virpėjo danguje. Jie pavirto sidabriniais aliuminio 
sparnais, — sparnais, pakibusiais begalinėje dangaus 
mėlynėje. Jis neteko sąmonės. 

Toje vietoje, kur sėdėjo kapitonas Fogelzangas, 
gulėjo tik pilkas sulankstytas šalmas. Sprogimų sukel- 
tos dulkės tingiai plaukė virš galvos. 


Motorizuotas pėstininkų pulkas traukėsi snieguo- 
tais laukais. Ledinis rytų vėjas stingdė kareivių kva- 
pą. Buvo vasario pabaiga. 

Rusų tankų dalinys ir kazokų eskadronas persekio- 
jo pulką. 
pakėlę automatus ir šautuvus. Kazokus jie matydavo 
retai. Jie pasirodydavo ir vėl išnykdavo. Rusų tankai 
taip pat neskubėjo vytis. 

Jurgenas Šimanas ėjo šalia vieno puskarininkio. 
Prieš dvi dienas per kontrataką jis neteko savo tanko. 
Jie kontratakavo beviltiškai silpnomis pajėgomis. 

Jurgenas apsidairė. Horizonte buvo matvti kazokų 
dalinio siluetai. 

Jo dešinioji koja buvo apmuturiuota skarmalais. 
Saltis slinko nuo pirštų aukštyn, ir jis tikėjosi prara- 
siąs ją, jeigu taip bus ir toliau. Helena rašė, kad ji jau- 
čiasi geriau, bet vaikščioti vis dar esą sunku. Rašė apie 
Gerhardą, kuris buvo sužeistas prie Kasino ir dabar 
guli ligoninėje netoli Štutgarto. Jurgenas prisiminė tą 
dieną, kai Gerhardas aplankė jį Lvove. Tada jis suži- 
nojo istoriją su Karla. Nuo to laiko praėjo dveji me- 
tai. 

Kareiviai, brendantys priešais jį, čia įklimpdavo į 
sniegą, čia vėl išsikapanodavo. Kažkokią sudaužyta ze- 
nitinė patranka stovėjo įšalusi kelyje. Tankas, einantis 
dešinėje nuo jų, įstrigo sniege, bet greit vėl pajudėjo į 
priekį. Tai buvo paskutinis jų pulko tankas. 

Pavakariais jie pasiekė ilgus apsnigtus barakus. 
Namai už barakų buvo sudaužyti. Dangaus fone stūk- 
sojo geležinkelio stoties griuvėsiai. Jurgenas jau buvo 
ėjęs per šį miestą. Prieš dvejus metus, kai jie žygiavo 
į priekį. Miestas tada degė, kai jie pervažiavo gatvė- 
mis su savo tankais. Dabar iš jo buvo likę tik griuvė- 
siai su rūsiais, duobėmis ir urvais Žemėje. 

Pulko štabas — tikriau sakant, vienas majoras, 
vienas leitenantas ir Šeleris, kuris vadovavo paskuti- 
niajam tankui, — apsistojo viename barake. Pirmojo ir 
antrojo bataliono kareiviai užėmė pozicijas už penkių 
kilometrų nuo miesto ir laukė artėjančių rusų. 

Jurgenas nukrypavo į baraką. Trečiojo bataliono 
kareiviai — jų buvo ne daugiau kaip kokia kuopa — 
stoviniavo gatvėje arba, netekę jėgų, gulė į rūsius. 
Sausas sniegas jiems nė kiek netrukdė. Jų kojos buvo 
sutinusios ir skaudėjo. Alkis graužė iš vidaus. 

— Mes nebeturime ko ėsti, — tarė majoras, kai 
Jurgenas įėjo į baraką. — Rekvizuokite, ką dar gali- 
ma rekvizuoti! 

Tuščio kambario kampe stovėjo kažkoks nupiepęs 
štabo viršila. 

— Čia nebėra ko rekvizuoti, pone majore. 

Štabo viršila papurtė galvą. Šalmas sukrutėjo. Jo 
iškamuotas, karčios šypsenos iškreiptas veidas buvo 
beviltiškas. Jurgenas spoksojo į majorą. Majoras buvo 

pavarde fon Glazenapas, ne ką vyresnis už Jurgeną, 
išsigimusio aristokrato veidu. Jo nosies galiukas buvo 
nušalęs. Ten užsidėjęs šašas, kurio spalva nuolatos 
keitėsi. Susijaudinęs Glazenapas trindavo nosį, tartum 
norėdamas ją nugnybti ir nusviesti į kampą. Tai buvo 
tas pats majoras, kurio iniciatyva Jurgenas po prasi- 
veržimo per raistą negavo paaukštinimo. Jis atsisuko 
į Jurgeną. 

— Ak, Šimanai, kur mūsų tankai? Štai jūs ir pas- 
kutinius prakišote. 

— Ar kas nors atsitiko Šeleriui? — paklausė Jur- 
genas. 

— Ne. Jo tankas stovi už kilometro nuo čia. Nebė- 
ra benzino. 

— Tai tegu palieka jį, — tarė Jurgenas. 

Fon Glazenapas susijaudinęs griebėsi už nosies. 
Dabar ji buvo mėlynos spalvos, bet greit pažaliavo. 

— Klausykit, Šimanai, sutriko tiekimas. Ryšiai, 
matyt, kažkur nutraukti. Gal partizanai ar šiaip kas. 
Ir divizija neatsako. Kas gi galėtų būti? 

— Nežinau, — atsakė Jurgenas. 

Truputį apdribę majoro skruostai virpėjo. Jis at- 
rodė kažkoks keistas. Jis žengtelėjo prie Jurgeno. 

— Bet mes turime gauti ko nors paėsti, Šimanai. 
Gal jūs pamėgintumėt? 

— Pamėginti galiu, pone majore. 

— Gerai, — lengviau atsiduso majoras. 

Jis žinojo, kad ilgšis vyresnysis leitenantas pada- 
rys viską, ką tik galės. Pakankamai gerai pažino jį. Ma- 
joras neapkentė šio abejingo, niekuo nesidominčio Ri- 
terio kryžiaus kavalieriaus. Fon Glazenapas dar nė 
karto nebuvo pristatytas Riterio kryžiui gauti. Jurge- 
nas išėjo. Jis klibikščiavo, truputį vilkdamas dešinę ko- 
ją. Skaudėjo kojų pirštus. 

Nupiepęs štabo viršila sekė iš paskos. Jie pasiėmė 
dešimt kareivių ir su jais išėjo į miestą. Išdegusiuose 
griuvėsiuose nebuvo nė gyvos dvasios. Sniegas kaip 
kokia laidotuvių marška gaubė miestą. Čia du kartus 
prasiautė karas. Vokiečiai atsitraukdami išdaužė pas- 
kutinius jo likučius. Iš fabriko griuvėsių išlindo nudris- 

kusi mergaitė. Sustojo ir įsmeigė akis į vokiečių karei- 
vius. 

— Alio! — pašaukė Jurgenas. 

Mergaitė krūptelėjo ir išnyko taip pat staiga, kaip 
ir buvo pasirodžiusi. 

— Kas gi čia buvo? 

Jurgenas atsigręžė į štabo viršilą, einantį iš pas- 
kos. 

— Bala ją žino, — tarė štabo viršila, — matyt, čia 
kur nors požemiuose dar yra rusų. 

Jie išieškojo fabriko griuvėsius, bet nieko nerado. 
Mergaitė dingo kaip į vandenį. 

Po pusvalandžio pasigirdo pirmieji šūviai. Šaudė 
iš rūsių, iš sudaužyto fabriko, iš stoties griuvėsių. 

Štabo viršila aiktelėjo Jurgenui už nugaros ir kri- 
to ant pilko purvino sniego. Jie buvo netoli stoties. Jur- 
genas nušliaužė prie griuvėsių, stūksančių priešais su- 
daužytą stotį. Kareiviai nusekė paskui jį. Štabo viršila 
gulėjo vidury gatvės. Nuo jo kraujo paraudo sniegas. 

Jurgenas apsidairė. Degė barakai, kuriuose kadaise 
buvo įsitaisiusios vadovaujančios užnugario instanci- 
jos. Geltoni liepsnos liežuviai plaikstėsi rytiniame dan- 
gaus pakrašty. Jurgenas pagalvojo, kad gal dabar fon 
Glazenapas nusipelnys Riterio kryžių. 

Šaudė iš visų pusių. Trečiasis batalionas pasipylė 
į gatves. Kareiviai šokinėjo nuo griuvėsių prie griu- 
vėsių ir mėtė į rūsius granatas. Duslus sprogimų aidas 
griaudėjo besileidžiančiose vakaro sutemose. 

Jurgenas įtraukė galvą į pečius. Sprogstamosios 
kulkos tratėjo į griuvėsių mūrą. Kareiviai šalia jo at- 
sišaudė. Stotis priešais spjaudė ugnį ir dūmus. Trečiojo 
bataliono kareiviai veržėsi gatvėmis stoties link. Jie 
traukė iš slėptuvių ir varėsi rusų šaulius. Tai buvo su- 
vargę civiliai: moterys, paaugliai, seniai. 

Jurgenas iššliaužė iš griuvėsių ir kartu su karei- 
viais pasileido išilgai bėgių stoties link. Jis nebejautė, 
kad skauda nušalę kojų pirštai. 

Į stoties pastatą pasipylė rankinės granatos. Au- 
tomatų ugnis čaižė rūsius. Kažkokia moteris pasileido 

prie Jurgeno. Lengvojo kulkosvaidžio papliūpa paklup- 
dė ją. Dejuodama ji parvirto aukštielninka. 

Jurgenas pritrenktas sustojo. Nesusigaudydamas, 
kas čia dedasi, jis žiūrėjo į kraują, srūvantį iš perplėš- 
to švarkelio. Su moterimis jis dar niekada nebuvo ko- 
vojęs. 

— Kekšės, — tarė kažkoks kareivis šalia jo, — 
vienos kekšės. 

Kareiviai griozdė stotį. Jurgenas stovėjo nejudė- 
damas vidury stoties — ten, kur kadaise buvo laukia- 
moji salė. Senų plakatų skiautės dar tebekabėjo ant 
sienų: rusiški plakatai ir vyriausiosios vokiečių vado- 
vybės atsišaukimai ir potvarkiai. Jie buvo apdegę, bet 
kai kur dar galėjai perskaityti atskirus sakinius, kurie 
kadaise buvo įsakymai. 

Aplink dar pokšėjo paskiri šūviai. Majoras fon 
Glazenapas pamažu ėjo per miestą. Už jo nugaros de- 
gė barakai, kur jie ketino apsistoti naktį. Dabar apie 
poilsį nebuvo ko ir galvoti. 

Ir priešakinėse pozicijose pasidarė neramu. Pirma- 
sis ir antrasis batalionai kovojo su kazokais — tai bu- 
vo ženklas, kad naktį reikia laukti rusų tankų antpuo- 
lio. Viauksintis rusų kulkosvaidžių kalenimas buvo gir- 
dėti ir mieste, apgaubtame vakaro sutemų. Stumdydami 
šautuvų buožėmis, kareiviai varė į krūvą civilius gy- 
ventojus: moteris, paauglius, senius. 

Jurgenas nepakėlė galvos. Jis vis dar tebestovėjo 
vidury stoties šalia moters, kurią buvo pakirtusi kul- 
kosvaidžio papliūpa. Jis negalėjo suprasti, kas čia de- 
dasi. 

Kartą — tai buvo prieš dvejus metus, — kai jų 
tankai važiavo per degantį miestą, jis matė, kaip ese- 
sininkai varė iš miesto kolonas žydų. Tada jis nekrei- 
pė į tai dėmesio. Dabar jis žinojo, koks likimas juos iš- 
tiko. Ir staiga jam pasidarė gėda, kad jis čia stovi, 
kiek palinkęs į priekį, su automatu rankose, — juk ir 
jis kaltas dėl to, kas dabar dedasi. 

Prie jo priėjo puskarininkis. 

— Visus surinkome, pone vyresnysis leitenante. 

— Gerai, — tarė Jurgenas. 


315 


Jis permetė akimis suvarytų žmonių gretą. Per pir- 
mąjį pasaulinį karą jie buvo vadinami frantirerais, da- 
bar jie vadinami partizanais. Tai buvo trys moterys, 
penki seniai ir keli paaugliai. Jurgeno žvilgsnis sustojo 
ties moterų veidais. 

— Iš kur jūs gavote ginklų? 

Niekas neatsakė. 

— Ar nėra nė vieno, iš jūsų, kuris suprastų vokiš- 
kai? 

— Yra, — tarė viena moteris. 

Ji norėjo žengti žingsnį į priekį, bet kareivis, sto- 
vintis šalia, patraukė ją atgal. Jos marškiniai perplyšo 
po atlapu švarku, ir pasimatė nuoga krūtinė. Moteris 
stengėsi pridengti krūtinę švarku. 

Jurgenas nusigręžė. Jis pastebėjo, kad moteris pli- 
kai nusikirpusi, bet iš veido lyg ir panaši į Heleną. 

— Jie visi ginkluoti naujausiais greitašaudžiais 
šautuvais su sprogstamosiomis kulkomis. Velniai žino, 
kas čia per gauja, — tarė puskarininkis šalia jo. 

Jurgenas pasižiūrėjo į ginklus, kuriuos kareiviai 
buvo sukrovę stoties kampe. Jo žvilgsnį vėl patraukė 
plikai nukirpta moteris. Ji buvo jauna, murzina ir su- 
vargusi, bet jos pilkos akys žvelgė be baimės. Jos švar- 
kas buvo nunešiotas vokiečių karininko munduras. 

— Užsisek švarką, — tarė Jurgenas. 

Moteris užsitraukė švarką ant atlapos krūtinės, 
pasižiūrėjo į Jurgeną ir nusišypsojo. 

— Iš kur jūs gavote ginklų? 

— Iš ten. 

Moteris parodė į rytus, kur dabar be perstojo ka- 
leno rusų kulkosvaidžiai ir su tokiu pat intensyvumu 
jiems atsakinėjo vokiečių kulkosvaidžiai. 

— Ir kodėl jūs į mus šaudote? 

— Todėl, kad jūs nieko geresnio nenusipelnėte. 

Jos veide buvo neapykanta ir pasipiktinimas. Jur- 
genas nieko neatsakė ir atsigręžė į puskarininkį, sto- 
vintį už nugaros. 

— Reikėtų jai gerai įkrėsti į užpakalį, — tarė pus- 
karininkis. — Atskaičiuoti trisdešimt per pliką užpa- 
kalį ir — į sniegą. 

— Tai kekšės, — vėl pakartojo tas pats karei- 
vis, — šliundros. 

Jurgenas pagalvojo, kokia didelė turi būti neapy- 
kanta, kurią sukėlė jie, vokiečiai, jeigu jau ir moterys 
griebiasi prieš juos ginklo... Jį nukrėtė šiurpas. Vėl 
suskaudo kojų pirštus. Prisiminė koją, kurią norėjo pra- 
rasti dėl Helenos. Staiga visa tai jam pasirodė labai 
kvaila. Helena prarado koją, o ta plikai nukirpta mo- 
teris praras gyvybę. Karas nežino jokio pasigailėjimo. 

— Mes jus visus sunaikinsime, — tarė moteris, — 
jus, pasaulio viešpačius. 

Vienas kareivis niuktelėjo jai buože į nugarą. Mo- 
teris susvyravo ir vėl išsitiesė. Jurgenas dar kartą pa- 
sižiūrėjo jai į veidą. Jis nusistebėjo, kad taip gerai ji 
kalba vokiškai. 

— Jūs vokietė? 

— Ne, lenkė. 

Jam buvo nesmagu daugiau ką klausinėti. Jos pa- 
našumas į Heleną slėgė jį. Ir vienos, ir kitos akys bu- 
vo lygiai taip pat žavios. Jis prisiminė įkaitų sušaudy- 
mus Lenkijoje, sukilimus ir gestapo metodus, apie ku- 
riuos buvo girdėjęs, bet nenorėjo tikėti žmonių kal- 
bom. Gal ji buvo įgrūsta į kokius vokiečių viešuosius 
namus, kurių tiek daug buvo Lenkijoje. 

Moteris šypsojosi, ir jam atrodė, kad ji šaiposi iš 
jo, ilgšio vyresniojo leitenanto, kuris truputį palinkęs 
stovi prieš ją su nušalusiomis kojomis ir tokiu beviltiš- 
ku veidu, koks gali būti tik žmogaus, vis dar kovojan- 
čio, nors reikalas jau prarastas. 

Jurgenas nusigręžė. 

— Nuveskite juos į barakus. 

Majoras fon Glazenapas atlėkė prie stoties griu- 
vėsių, lydimas savo adjutanto leitenanto Videmejerio. 

— Na ir velniava, — suriko jis, — tučtuojau visą 
tą gaują prie sienos. 

Jis priėjo prie Jurgeno. Kareiviai ėmė varyti par- 
tizanus iš stoties. Jurgenas žiūrėjo į fon Glazenapo 
nosį, kuri dabar buvo balta. 

— Imatės jūs šito reikalo, Simanai? 

— Kokio reikalo? 

— Ekzekucijos. 

— Ne! — atkirto Jurgenas. 

Majoras įsmeigė į jį akis. Truputį apdribę jo 
skruostai virpėjo iš susijaudinimo. Jis griebėsi už savo 
nušalusios nosies ir ėmė piktai ją timpčioti. 

— Jūs atsisakote vykdyti įsakymą? 

— O aš supratau ne kaip įsakymą. 

— Tai aš jums įsakau, — tarė fon Glazenapas. 

Jis pasižiūrėjo į Riterio kryžių ir panarino galvą 
kaip jautis, prieš įsibėgėdamas, tarsi Riterio kryžius 
būtų raudona skara arenoje. Vėl pasigirdo rusų kul- 
kosvaidžių kalenimas. Degančių barakų pašvaistė rau- 
donavo rytiniame dangaus pakrašty. Jurgenas atsitrau- 
kė per žingsnį atbulas. 

— Vis tiek aš jo nevykdysiu, pone majore. 

— Jūs jau antrą kartą, pone vyresnysis leitenante, 
nusižengiate įsakymui. Manote, kad Riterio kryžius jus 
visada apsaugos? 

Jurgenas lyg niekur nieko apsigręžė ir paliko ma- 
jorą fon Glazenapą, stovintį stoties griuvėsiuose. Jis 
pamažu nužingsniavo per miestą degančių barakų link. 
Automatas kabėjo jam ant rankos, ir jis ėjo vilkdamas 
dešinę koją, apmuturiuotą skarmalais. 

Po pusvalandžio partizanai buvo sušaudyti dar 
tebedegančių barakų atošvaistėje. 

Komandavo leitenantas Videmejeris. 

— Paimkite kulkosvaidį, ir užteks, — patarė jam 
fon Glazenapas. 

Du kareiviai atsigulė prie kulkosvaidžio. Partiza- 
nai stovėjo šalia vienas kito priešais barakus. Tai buvo 
gal keturiasdešimt žmonių, daugiausia moterys. 

— Ginkluotas bobynas, — tarė puskarininkis, sto- 
vintis šalia Jurgeno. — Ir kur tai girdėta — užuot gul- 
dęsi į lovą, mes jas šaudome! Na ir velniava. 

— Čia nėra lovų, — tarė Jurgenas. 

Jis abejojo, ar tos moterys iš tikrųjų kekšės, kaip 
tvirtino kareiviai. Bet gal jie ir teisūs. 

Tačiau argi ne vis tiek, kas jos tokios, — jam bu- 
vo jos moterys. Jis nenorėjo dalyvauti egzekucijoje, bet 

jį traukė toji plikai nukirpta moteris su Helenos aki- 
mis. 

Moterys stovėjo prie pat degančių barakų. Lieps- 
nos plaikstėsi danguje, prakaitas žliaugė jų nušvies- 
tais veidais. Moterys stengėsi nusiplėšti nuo savęs 
gruzdančius drabužius. 

Du kareiviai šalia Jurgeno nusikvatojo. 

— Aš jums dantis išmalsiu, jeigu dar kartą iš- 
girsiu Žvengiant, — pagrasino Jurgenas. 

Stojo mirtina tyla. Leitenantas Videmejeris styp- 
sojo išblyškęs šalia kulkosvaidžio. Jurgenas apsigręžė. 
Majoro fon Glazenapo niekur nebuvo matyti. 

Moteris su plika galva stovėjo pačiam vidury tarp 
ters. Mergaitė klykė ir mėgino bėgti. Bet ji buvo supan- 
čiota. Pagyvenusi moteris garsiai keikė. Jurgenas gir- 
dėjo žodžius, kuriuos ji svaidė į kareivių gretas. 

Jurgenas spoksojo į plikai nukirptą moterį. Ji šyp- 
sojosi, ir jam vėl pasirodė, kad ji šaiposi iš jo. Vokie- 
čių karininko munduro ji jau neturėjo. Marškiniai bu- 
vo perplėšti, ir jis matė jos krūtinę. 

„  — Ugnis! — sukomandavo leitenantas Videmeje- 
ris. 

Jis ištarė tą Žodį neaiškiai, patylom, tarsi šis Žo- 
dis būtų jam kančia. 

Kulkosvaidžio papliūpa pervėrė moterų kūnus. 

Nukirptoji moteris krūptelėjo, parklupo ir pama- 
žu atsilošė. Kita papliūpa nuėjo pačiu pažemiu per su- 
griuvusias moteris, senius ir paauglius. 

Liesosios mergaitės klyksmas skambėjo aikštėje 
priešais degančius barakus. 

Jurgenas priėjo prie sušaudytųjų. Jo išblyškusin 
veidu sruvo prakaitas. 

Kareiviai šaukė jam įkandin, o leitenantas Vide- 
mejeris pasakė: 

— Traukitės, pone vyresnysis leitenante. 

Jurgenas nekreipė į juos dėmesio. Žiūrėjo į liesąją 
mergaitę, kuri dar tebeklykė. Ji buvo sunkiai sužeista. 
Jis laikė rankoje pistoletą ir pasilenkė prie mergaitės 
galvos. Matė jos išsigandusias, iš skausmo paklaiku- 

sias akis. Moteris su plika galva gulėjo šalia mergai- 
tės. Kraujas tekėjo iš pusnuogio jos kūno. Degančio 
barako liepsnos laižė jo drabužius. Jis šovė mergaitei 
į smilkinį, apsisuko ir pamažu nuėjo atgal. Kareiviai 
tylėdami žiūrėjo į jį. 

— Nešdinkitės iš čia, — sušuko jis. 

Jie pasitraukė jam iš kelio. Jis praėjo pro juos ir 
nužingsniavo į plačią, sutemų apgaubtą sniego lygu- 
mą, kur abu jų batalionai kovojo prieš atakuojančius 
rusus. Priešais kaleno rusų kulkosvaidžiai. Jis ėjo vilk- 
damas dešinę koją. Pistoletą vis dar tebelaikė rankoje. 

Jurgenas nebežinojo, už ką jis turi kovoti. Dabar 
jis suprato, kad ir niekada šito nežinojo. 

Bet jis privalėjo kovoti. Už degančių barakų ugnis 
jau pagriebė sušaudytųjų drabužius. Liepsnos liežuviai 
plaikstėsi virš jų kūnų. 


TREčČIOJI DALIS 


PRALAIMĖJIMAS 
IR CHAOSAS 


Mulas pamažu traukė vežimą saulės nužertu keliu. 
Abrucio kalnai spindėjo popiečio saulėje. Gerhardas 
Lorencas sėdėjo šalia italo daržovių pardavėjo, kuris 
vis plakė mulą. Mulas spyriojosi ir tingiai kiūtino to- 
liau. Gerhardas nuobodžiaudamas žiūrėjo jam į nu- 
garą. 

„  — Jeigu mes ir toliau taip slinksime, tai ir ligi 
rytojaus vakaro nenuvažiuosime, — tarė pėstininkas, 
sėdintis vežimo gale. 

Jis buvo pavarde Zeifertas, tarnavo fronto štabo 
apsaugos batalione. Gerhardas sutiko jį Romoje pa- 
skirstymo punkte. 

— Ko gi tau prireikė štabe? Nori aplankyti senį? 

— Kokį senį? 

— Nagi Keselringą. Jis dabar irgi iš kailio neriasi, 
organizuodamas atsitraukimą. Lėktuvų nebeturi, tankų 
nebeturi, o kariauti vis tiek kariauja. „Fiureris įsakė, 
ir mes vykdome...“ 

— Aš noriu aplankyti vieną aviacijos talkininkę. 
Tokią Karlą Nihagen. Gal pažįsti? 

Zeifertas nusispjovė per vežimo kraštą. Jo veidas 
atrodė kaip prisigėrusi kempinė. Jeigu jam kas nepa- 
tikdavo, kiekvieną kartą smarkiai spjaudydavo. Jis 
spjaudė visą kelią, nuo pat Romos. Nepatiko jam vis- 
kas. 

— Aviacijos talkininkių nepažįstu, — tarė jis. — 
Jos nesiteikia į mus pažiūrėti netgi savo išdažytu už- 
pakaliu. Juk tai karininkų kekšės. 

— Kaip tai išdažytu užpakaliu? 

— Juk šitokios visur dažosi, — tarė vyresnysis 
grandinis Zeifertas ir vėl nusispjovė ant kelio. 

Šalia vežimo bėgo italų vaikai ir prašė duonos. 
Zeifertas išėmė gabalą iš savo duonmaišio ir numetė 
vaikams. Čia pat jie ėmė dėl jo peštis. 

— Neseniai, prieš du mėnesius, amerikiečiai smar- 
kiai įkrėtė seniui. Visiems teko. Bet jo, žinoma, ten 
nebuvo. Laiku suuodė ir paspruko. Juk visada jie būna 
kitur, kai kas nors atsitinka, — tarė Zeifertas. 

Jis vėl nusispjovė. Mulas sustojo ir pasižiūrėjo į 
spjaudalus. Vaikai šūkaudami šokinėjo aplink vežimą. 
Daržovių pardavėjas vėl ėmė plakti mulą. 

— Alkani vaikiukščiai, — tarė Zeitertas. 

Gerhardas galvojo apie Karlą. Gal ir ji tapo kari- 
ninkų kekše. Būdamas namie, sužinojo jos adresą. Iš- 
gulėjęs tris mėnesius ligoninėje viename Pietų Vokie- 
tijos miesčiuke, turėjo kelias dienas atostogų. Petys vėl 
buvo sveikas. Tik granatos skeveldra kairioje šlaunyje 
dar skaudėjo. Tačiau jis vis tiek buvo pripažintas tin- 
kamas karinei tarnybai. 

Dabar jo kuopa stovėjo Pontinijos pelkėse netoli 
Netuno. Poryt jis turėjo ten prisistatyti. Viršila Šuleris 
ir puskarininkis Krėjenburgas dar tebebuvo gyvi. Kuvo- 
pai vadovavo jaunas leitenantas, nors joje dabar buvo 
tik pagyvenę Žmonės. 

— Kas gero namie? — paklausė Zeifertas. 

— Prasti popieriai. 

— Ar girdėjai ką nors apie Hamburgo bombarda- 
vimus? Aš kaip tik iš Hamburgo. Ir tu manai, jie leis 
mane namo? Kiaulės tie. Mano šeimos tikriausiai nė 
vieno nebėra gyvo. 

Gerhardas prisiminė sugriautas gatves, kurias ma- 
tė, važiuodamas per Berlyną. Iš už kalnų išniro ameri- 
kiečių smogiamieji lėktuvai, pasuko į laukus ir ėmė 
nardyti, apšaudydami kelią. Vaikai išsilakstė po laukus. 
Gerhardas šoko iš vežimo įkandin Zeiferto ir kartu su 
juo nubėgo į alyvų giraitę, nusidriekusią dešinėj kelio 
pusėj. Jie gulėjo ant rudos, šiltos žemės. Daržovių par- 
davėjas keikdamasis gulėjo šalia. Mulas stovėjo ant 
kelio ir bliovė. 

Jie nežinojo, ką apšaudo smogiamieji lėktuvai. 
Kulkosvaidžiai čaižė kelią. Mulas pasuko kairėn ir su 
vežimu nurūko per laukus. Smogiamieji lėktuvai pra- 
dingo. Dabar viršum galvų skrido į šiaurę amerikiečių 
bombonešiai. Jų aliumininiai sparnai blizgėjo saulėje. 

Mulą jie surado viename darže. Vežimo ašis buvo 
sulaužyta. 

— Einam pėsti, — tarė Zeifertas. 

Gerhardas pasiėmė iš vežimo savo daiktus, ir ke- 
liu jie nuėjo tolyn. 

Vakare jis jau stovėjo priešais Karlą Nihagen. Sta- 
bas, kuriame ji dirbo, buvo ilgame barake už kažkokio 
sugriauto viešbučio, bet sutiko ją Gerhardas prie kari- 
ninkų kazino. Įeiti į kazino neturėjo teisės, tad laukė, 
stovėdamas po aptemdytais langais. 

Ji išėjo su dviem štabo karininkais ir suglumusi 
sustojo priešais jį. 

— Iš kur tu dabar atsiradai, Gerhardai? 

— Norėjau tave aplankyti. 

— Bet juk čia negalima manęs lankyti taip be 
niekur nieko. 

Gerhardas susizgribęs atidavė pagarbą abiem ka- 
rininkams, ir tie juokdamiesi nuėjo. Jam krito į akis, 
kad Karla atrodo labai elegantiškai. Ji vilkėjo melsvą 
aviacijos talkininkės uniformą, kuri labai tiko jos fi- 
gūrai. Palaidinukė po munduru buvo balta, apykaklė 
aukšta, susegta pačioj pasmakrėj — žodžiu, tikra dama. 
Prieš jį stovėjo visai kita Karla. Ji žiūrėjo į jį ir šyp- 
sojosi. 

— Ko tu į mane taip kvailai spoksai? 

— Tu labai pasikeitei, Karla. 

— Taigi, — tarė ji, — bet eime iš čia. Aš nenorė- 
čiau, kad mane čia kas pamatytų. 

Gerhardas suprato, kad jai nemalonu buvo su juo 
susitikti matant štabo karininkams. Bet dėl to nepyko. 
Gal ir teisus buvo vyresnysis grandinis Zeifertas, kal- 
bėdamas apie karininkų kekšes. 

Pusiau sugriautomis gatvėmis jie ėjo užmiesčio 
link. Ji buvo su aukštais itališkais batukais ir žings- 
niavo šalia jo, tarsi išėjusi pasivaikščioti. 


12. Nežudyk 395 


— Tu dabar turbūt turi visko, ko tik širdis gei- 
džia? — paklausė jis. 

— Ne visko, — atsakė ji. — Girdėjau, buvai su- 
žeistas. Erna man rašė. Kur tai atsitiko? 

— Prie Kasino. Beveik tris mėnesius išgulėjau li- 
goninėje. Dabar keliom dienom buvau parvažiavęs na- 
mo, 0 poryt vėl turiu būti savo kuopoje. Ji stovi prie 
Netuno. 

— Šit kaip, prie Netuno. Prasti ten reikalai, — ta- 
rė ji. 

Jis žinojo, kad prie Netuno ir Ancio smarkūs mū- 
šiai. Visur girdėjo apie tai. 

„Ten jie akmens ant akmens nepalieka“, — pasa- 
kojo Zeifertas. Gerhardas žinojo, kas yra laivų artileri- 
jos ugnis. Į ją buvo patekęs prie Salerno. 

Jie susėdo kažkokiame išdaužytame parke, kur 
bombos buvo išrovusios ir išvarčiusios medžius. Tik 
suoliukas, ant kurio sėdėjo, stovėjo sveikas. Už kelių 
metrų nuo suoliuko buvo bombos išrausta duobė, ku- 
rioje gulėjo sudaužytas automobilis. 

— Čia klaikus vaizdas, — tarė jis. — Beveik kaip 
fronte. Ir čia yra vyriausioji vadovybė? 

— Buvo kadaise, dabar jau išsikėlė. Tik mano da- 
linys dar tebėra. Mes tarsi kokie pasmerktieji laikomės 
iki galo. 

— Nieko sau pasmerktieji, — tarė jis ir permetė 
akimis jos švarią uniformą ir pilkas šilkines kojines. 

Virš parko kabojo mėnulio pilnatis. Buvo šviesu, 
beveik kaip dieną. 

— Bet vyresnysis. grandinis Zeifertas norėjo čia 
prisijungti prie savo apsaugos bataliono — ar jo čia 
jau nebėra? 

— Tebėra. Stovi antai anoje alyvų giraitėje. 

Ji parodė ranka aukštyn, kur toli dešinėj buvo ma- 
tyti panaši į parką vietovė. 

— Kiekvieną naktį čia užskrenda bombonešiai, — 
tarė ji. 

Jie vėl nutilo. Parke nebuvo nė vieno žmogaus. 
Uniformuotas jis jautėsi nesmagiai. Nuo Krokuvos lai- 
kų praėjo mažne dveji metai. Dabar rusai jau stovi prie 

Lvovo, o netrukus gal bus Krokuvoje. Viskas pakrypo 
į blogąją pusę. 

— Karla, — tarė jis. 

— Ką? 

— Aš nenorėčiau vėl grįžti į frontą. Aš ten stačiai 
proto neteksiu. 


— Bijai? 

— Taip. 

— Suprantu, — tarė ji, — bet juk užnugary irgi 
ne geriau. 

— Ne visur. Tik Vokietijos miestuose, — tarė jis. 


Jis ėmė pasakoti apie namus, apie lėktuvų antskry- 
džius, apie pabėgėlius iš Rytų, užplūdusius miestą, ir 
apie Heleną, kuri nieko daugiau nekalba, tik apie Jur- 
geną. Paminėjus Jurgeno vardą, Karla pakėlė galvą. 

— Jam nekaip sekasi, ar ne? Kaip buvo, taip ir 
tebėra vyresnysis leitenantas. 

— Man rodos, kad jam dėl to nei šilta, nei šalta. 

— Ak šitaip, — tarė ji. 

Jį stebino jos nekalbumas. Jis vaizdavosi šį susi- 
tikimą kitokį, linksmesnį. Bet ji dėjosi viskam abejinga. 

Iš parko, kur stovėjo buvęs apsaugos batalionas, 
pasigirdo nedarnūs balsai. Pėstininkų batalionas, ku- 
riam priklausė vyresnysis grandinis Zeifertas, rytoj 
turėjo būti permestas į frontą. Karla pranešė tai lyg 
tarp kitko. „Sugrįžk“, — traukė balsai parke. Tai dai- 
navo girti puskarininkiai. 

Nakties tamsoje čirškė cikados. Gerhardas padėjo 
ranką Karlai ant peties. 

— Nebūk sentimentalus, — tarė ji. 

Ji šypsojosi. Kalbėjo šiaurės vokiečių tarme, vis 
taip pat nutęsdama žodžius ir maivydamasi. Gerhardas 
prisiminė Krokuvą ir vakarą Radome, kai jis vėl turėjo 
stoti į kariuomenę. Tada Karla verkė. Dabar ji buvo ta, 
ką Zeifertas vadino „karininkų kekšėmis“. 

— Kaip sekasi Ernai? — paklausė ji. 

— Gerai. Man rodos, kad dabar Erna flirtuoja su 
Martynu Baumanu, bet tikrai pasakyti negaliu. Jis vis 
dar tebesitrina laivyno zenitinėje artilerijoje. O be vy- 
rų ji negali gyventi. 

— Bet ir šiaip jai nelengva. Ar tau neatrodo? 

— Taip, galbūt, — atsakė jis. 

Griaudėjantys balsai parke nutilo. Gerhardas pri- 
siminė Lipskio mirtį. Buvo tokia pat mėnesiena. Jo 
kraujas atrodė kaip raudonas stiklas. Prisiminė, kaip 
juodu su Lipskiu sėdėjo pas Jolantą baskų priekalnėje. 
Nuo Karlos nešė paryžietiškais kvepalais. Kvapas buvo 
svaiginantis. 

— Iš kur tu gavai tokių kvepalų, Karla? Kvepia 
kaip Prancūzijos viešnamyje. 

— Nekalbėk taip kvailai, — tarė ji. — Žinoma, iš 
Paryžiaus. Man parūpina jų tenykščiai mano draugai. 

— Tu turi daug draugų? 

— Ne, nedaug. O kas tau darbo? 

— Nieko, šiaip sau paklausiau, — tarė jis. 

Gerhardas prisiminė tą vakarą, kai nugabeno ją į 
ligoninę Zakopanėje. Tada ji tėškė jam per snukį. Da- 
bar tikriausiai dėl to nesijaudintų. 

Danguje pasigirdo tolimas motorų riaumojimas. 
Abu sukluso. 

— Kelkis, eime, — tarė ji. 

Jie apėjo bombos išmuštą duobę ir patraukė į aly- 
vų giraitę, kuri dunksojo tuoj už parko. Ir čia žemė 
buvo išrausta bombų. Išrautų medžių šaknys atrodė 
kaip rankos, ištiestos į mėnulio pilnatį. Karla ėjo pirma. 
Staiga jis apkabino ją ir atlošė galvą. Ji nesipriešino. 

— Ko tu nori? — sušnibždėjo ji. 

— To paties, — atsakė jis. 

Ji vėl nusišypsojo. Jos šypsena buvo ciniška ir iš- 
didi. Jis supyko ir mėgino pabučiuoti šviesiai raudonai 
nudažytas lūpas. Jį krėtė šaltis, bet jis laikė ją tvirtai 
apkabinęs. Juk po kelių dienų bejėgis gulės Pontinijos 
pelkėse, o aplink sproginės laivų sunkiųjų pabūklų 
sviediniai ir amerikiečių eskadrilių bombos. 

— Argi be to negalima? — sušnibždėjo ji. 

— Aš daugiau nebemiegosiu ant kilimo. Tie laikai 
jau praėjo. 

— Ir tu bijai fronto? 

Jis linktelėjo galvą. Ji pasižiūrėjo ir vėl nusišypso- 

jo. Tai buvo kažkokia ledinė šypsena, bet ji pamažu 
tirpo ir darėsi vis šiltesnė. 

— Gerai, — tarė ji. 

Jos balsas nuskambėjo griežtai, tarsi ji būtų štabe 
ir vykdytų tarnybinį įsakymą. 

— Kadangi tu vėl turi išvažiuoti į frontą... ir ka- 
dangi dabar jau viskas vis tiek. 

Jie gulėjo po aplaužytais alyvmedžiais. Ruda žemė 
dar buvo šilta nuo dienos saulės. 

— Palauk, aš nusiausiu batukus, — tarė ji, — 
man gaila jų. 

Jis supyko dėl tokio ciniško jos taupumo. Mir.i; 
kiekvieną dieną slankioja Pontinijos pelkėse, sk/aido 
viršum kalnų prie Kasino ir viršum užirontės miesių. O 
ji galvoja apie savo itališkus batukus. Ji rūpestingai 
padėjo juos užpakaly, tarp nulaužto alyvmedžio šakų. 

Iš parko, kur ruošėsi išvykti į frontą pėstininkų 
batalionas, vėl pasigirdo nedarnūs puskarininkių bal- 
sai. Tolimas motorų riaumojimas vis artėjo. 

Mėnulis dabar kabojo aukštai danguje, o ten, par- 
ke, vyresnysis grandinis Zeifertas spjovė po kojų pus- 
karininkiui, iš kurio sužinojo, kad jų batalionui įsakyta 
atremti amerikiečių kariuomenės ataką prie Netuno. 


Gerhardo kuopos likučiai ir buvusio apsaugos ba- 
taliono kareiviai stovėjo Aurelijos gatvėje ir laukė. 

Tai buvo po trijų savaičių. Vokiečių kariuomenė 
traukėsi iš Romos. Žydras dangaus kupolas gaubė Am- 
žinąjį miestą. Gelsvi Tibro vandenys tingiai plaukė 
po tiltais. Sausa gegužės kaitra svilino miesto gatves. 

— Liūdna kompanija, — tarė puskarininkis Krė- 
jenburgas, šalia kurio stovėjo Gerhardas Lorencas ir 

vyresnysis grandinis Zeitertas. 

Jie žiūrėjo į važiuojančias pro šalį sirdiajas į 
sunkvežimius, į paskutines prieštankines patrankas ir 
į suvargusius pėstininkų dalinius. Kareiviai atrodė tar- 
si ištraukti iš purvo. Jų veidai buvo geltoni kaip smė- 
lis Netuno pajūry, kur jie ištisas savaites praleido ap- 
kasuose tarp balų. 

Vyresnysis grandinis Zeifertas spjovė ant grindi- 
nio. Nepatiko jam traukianti pro šalį divizija. Už nu- 
garos palei namus grūdosi italų vaikai. Jie buvo nu- 
driskę ir leisgyviai iš bado. Jau keli mėnesiai bado 
šmėkla slankiojo po miestą, nekantriai laukiantį, kada 
pagaliau ateis amerikiečių kariuomenė. Smalsuolių bu- 
vo nedaug. Tik vaikai pribėgdavo prie vokiečių dalinių, 
sušukdavo: „„Tedesco kaputi“ — ir vėl dingdavo. 

Gerhardas prisiminė paskutines savaites, kurias 
praleido po to, kai paliko Karlą alyvų giraitėje. 

„Sugrįžk, — sakė ji, — tu kaip nors išsisuksi. Juk 
tu ne koks lepšis.“ 

Jis nebuvo lepšis, bet dabar atrodė pageltęs ir su- 
nykęs. Munduras kabėjo ant kūno lyg tuščias maišas. 
Šalmas buvo užvožtas ant galvos lyg katiliukas ir den- 
gė randą kairėje kaktos pusėje. Visą praėjusią naktį 
jie žygiavo pagreitintu tempu, norėdami atsiplėšti nuo 
besivejančių amerikiečių tankų. Jų sunkvežimiai pasi- 
liko Apijos gatvėje. Juos padegė naikintuvai. 

Puskarininkis Krėjenburgas pasižiūrėjo į viršų. Va- 
kariniu pajūriu skrido šimtai amerikiečių bombonešių. 
Jų duslus maurojimas nejaukiai skambėjo padangėje. 
Nuo jų nebuvo jokio išsigelbėjimo. Kai tik kareiviai iš- 
eis iš Romos ir atsidurs atviroje vietoje, jie tuoj vėl 
juos užgrius. 

— Maitvanagiai,— tarė Krėjenburgas. 

Už jų kažkokia romietė mergina šaukė du vaikus, 
kurie landžiojo tarp vokiečių kareivių, prašydami iš- 
maldos. Gerhardas atsigręžė. Kai pasižiūrėjo, mergina 
nusisuko. 

— O krūtinė kaip iš gumos, — tarė vyresnysis 
grandinis Zeiiertas, — bet jos laukia tik amerikiečių. 
Dabar mes joms nieko vietoj. 

Jis nusispjovė į gatvę. Mergina su abiem vaikais 
pradingo kažkokiame kieme. Pro šalį pravažiavo žygio 
virtuvė. Jie pasijuokė iš virėjo, kuris išsigandęs žiūrėjo 
į amerikiečių lėktuvus. 

Gerhardas prisiminė buivolus Pontinijos pelkėse. 
Kartą kareiviai prišaudė jų iš kulkosvaidžio ir išsivirė 
guliašo. Dabar ten nebebuvo jokių buivolų, tik minomis 

nusėti laukai, sugriauti namai ir išbadėję gyventojai, 
kurie slapstėsi kalnuose ir laukė karo pabaigos. 

Jis išbuvo ten tik dešimt dienų. Jo kuopa vis tir- 
po — iš jos beliko tik saujelė Žmonių, o pusė buvusio 
apsaugos bataliono, kuris stovėjo nuo jų į kairę, pateko 
į nelaisvę. Likusieji traukėsi kartu su jais ir stovėjo 
dabar Aurelijos gatvėje, laukdami, kol praeis pro šalį 
divizija, nes jie turėjo sudaryti kolonos arjergardą. 
Priešinimasis Pontinijos pelkėse buvo visiškai bevil- 
tiškas. Jie šaudė iš kulkosvaidžių į tankus, lindėjo ap- 
kasuose be sunkiųjų pabūklų paramos, be artilerijos ir, 
galima sakyti, be tankų. 

Kai Gerhardas pakeldavo galvą, matydavo šv. An- 


gelo pilį, — angelą, stūksantį mirguliuojančiame ore 
virš miesto, iš kurio traukėsi sumušta armija. 

— Dabar eina štabai, — tarė puskarininkis Krė- 
jenburgas. 


Gerhardas žiūrėjo į automobilius, pamažu slenkan- 
čius pro šalį. Jie buvo pilni pilnutėliai karininkų, val- 
dininkų, tarnautojų. Jie sėdėjo ant automobilių ir sto- 
vėjo ant laiptelių. Vyresnysis grandinis Zeifertas lydė- 
jo juos keiksmais. 

— Paskutinės atmatos. Reikėjo pasiųsti juos į 
irontą su visomis jų kekšėmis. 

Priekyje pasigirdo klyksmas. Vienas elgetaujantis 
italų vaikas pakliuvo po automobiliu. Judėjimas susto- 
jo. Kažkoks leitenantas keikdamasis bėgo išilgai ko- 
lonos. 


— Ne štabai, o velniai žino kas, — tarė Krėjen- 
burgas. 

— Čia paskutinieji, — tarė viršila Šuleris, vaikš- 
čiodamas palei laukiančios kuopos gretas. — Dabar 


praeis divizijos likučiai, o tada galėsime dumti ir mes. 
Jis atrodė lyg ir sumažėjęs. Kreivos kojos dide- 
liuose kareiviškuose batuose dar labiau krito į akis. 
Kolona vėl pajudėjo. Pro šalį važiavo sunkvežimis, 
sausakimšas kariuomenės talkininkių. Kolona vėl stab- 
telėjo. Mašina su merginomis sustojo netoliese. Mer- 
ginos tupėjo atvirame sunkvežimyje įsikibusios į bortus. 
— Nieko sau lėlės, — tarė puskarininkis Krėjen- 

burgas ir kumštelėjo į pašonę vyresniajam grandiniui 
Zeifertui. — Tokių mes seniai nematėme. O kojos — 
kokios kojos! 

Zeifertas su panieka dėbtelėjo į šilkinėm kojinėm 
apmautas blauzdas. 

— Tai tik ponams karininkams, vyruti. Vieni laimi 
karą lovoje, o kiti ironte. Kiekvienas savaip. 

— Užsičiaupk, — tarė viršila Šuleris. — Ir ko tu 
čia, tiesą sakant, trinies? Marš į savo dalinį. 

Vyresnysis grandinis nė nejudėjo, ir viršila Sule- 
ris, skersom žvilgtelėjęs į merginas, praėjo pro šalį. 

— Gerhardai!.. Gerhardai! 

Iki šiol Gerhardas nebuvo atkreipęs dėmesio į 
sunkvežimį su merginomis. Jis žiūrėjo į leitenantą, 
kuris, keikdamasis nešė šaligatviu sužeistą italų berniu- 
ką ir atidavė tai pačiai romietei, kurią Gerhardas anks- 
čiau buvo matęs. 

Dabar jis staiga atsigręžė. Tai buvo Karlos balsas. 
Ji iššoko iš sunkvežimio ir pasileido prie jo. Jis nega- 
lėjo suprasti, iš kur ji dabar čia atsirado. Spoksojo, tar- 
si ji būtų kokia vizija. Jos pilkai melsvas uniforminis 
sijonas buvo aptempęs ilgas šlaunis. Šviesūs plaukai 
susivėlę. Ji buvo nepasidažiusi — tokios dar nė karto 
nebuvo jos matęs. 

— Kad kiek būčiau pasilikusi. Įsivaizduoji, aš čia, 
Romoje, turėjau laisvą dieną. Mes truputį per daug iš- 
gėrėme, ir kad kiek būčiau pramiegojusi. 

Ji kalbėjo paskubom, nekreipdama dėmesio į ap- 
link stovinčius kareivius. Kareiviai juokėsi, ir jam bu- 
vo nesmagu, kad jie juokiasi. 

— Kaip sekasi, Gerhardai? 

— Nagi pati matai. 


— Nekaip, a? 

— Taip. Ten, pelkėse, buvo blogiau, negu aš ti- 
kėjausi. 

— Liūdna, — tarė ji, — viskas baisiai liūdna, 


Jis stebėjosi, kad jinai čia su juo kalbasi ir nesi- 
gėdija kareivių. Vyresnysis grandinis Zeilertas ir pus- 
karininkis Krėjenburgas nenuleido nuo jos akių, o mer- 
ginos sunkvežimyje šaukė grįžti. 

— Tai čia tavo teta iš Pomeranijos? 

— Taip. 

— Norėčiau ir aš turėti tokią tetą. O kaip, panele, 
sekėsi čia, Romoje? 

— Puikiausiai. Gaila išvažiuoti, — tarė Karla. 

Puskarininkis Krėjenburgas atsitraukė per žingsnį 
atbulas, vyresnysis grandinis Zeifertas — taip pat. 

— Palikim juos vienus, — tarė Krėjenburgas. 

Leitenantas, atidavęs sužeistą vaiką, vėl keikda- 
masis bėgo išilgai laukiančių kolonų. Mašinos pajudėjo. 
Merginos ėmė šaukti Karlą. 

— Gerhardai, — sušnibždėjo ji. 

Jis dar niekada jos tokios nebuvo matęs. Atsigrę- 
žęs pasižiūrėjo Krėjenburgą ir Zeifertą, kurie dabar 
stovėjo už jo ir kalbėjosi su viršila Šuleriu. Gerhardo 
kaktą po odiniu plieninio šalmo kraštu išpylė prakaitas. 
Išdžiūvusiame ir pervargusiame kūne jis pajuto silp- 
numą. 

— Kas tau yra, Karla? 

— Nieko, — atsakė ji, — aš tik džiaugiuosi, kad 
tave pamačiau dar kartą. Aš visada su tavim netinka- 
mai elgiausi. Negerai dariau. 

-— Et, — tarė jis. 

Ji atsisukusi pasižiūrėjo į tolstantųį sunkvežimį. 
Merginos šaukė ir mojo. 

— Greičiau, man reikia bėgti. 

Ji greit apkabino jam kaklą ir pabučiavo. Jos švie- 
sūs plaukai palietė šalmo kraštą. Salmas nusmuko ant 
pakaušio. Už nugaros nusijuokė vyresnysis grandinis 
Zeitfertas. 

— Bėkit, panele, bėkit greičiau. 

Karla atsigręžė ir paleido Gerhardą. 

— Ziūrėk, nepasiduok, — tarė ji. 

Kolonos dabar vėl greitai važiavo pro šalį. Karla 
išbėgo į gatvę ir pasileido paskui sunkvežimį su mer- 
ginomis. Bet pavyti jo nebegalėjo. Pro šalį važiavo 
kiti sunkvežimiai. 

— Iš kelio! — sušuko iš sunkvežimio kažkoks pus- 
karininkis. 

Ji suglumusi stovėjo vidury gatvės tarp važiuo- 
jančių kolonų. Kilo dulkių sūkuriai. 

Gerhardas jau nebematė jos. Kažkoks sunkvežimis 
ją užstojo. Jam už nugaros šaukė viršila Šuleris. 

— Tegu ji traukiasi iš kelio! 

Gerhardas vis dar tebestovėjo sustingęs toje pa- 
čioje vietoje, kur jį pabučiavo Karla. Plieno šalmas 
kabėjo ant pakaušio. Jis negalėjo suprasti, kodėl Karla 
dėl jo pražiopsojo savo mašiną. Ji niekada jo nemy- 
lėjo, nemylėjo ir dabar. Jis persibraukė ranka per lū- 
pas. Juk jis tik varganas, apšepęs kareivėlis, kuriam 
apkasuose prie Netuno sprogimai išplėšė paskutines 
jėgas. Dėl jo iššoko ji iš mašinos ir pabučiavo, nekreip- 
dama dėmesio į aplink stovinčius kareivius. Jis užsi- 
smaukė ant kaktos šalmą ir vėl pasižiūrėjo į angelą, 
stūksantį mirguliuojančiame ore virš šv. Angelo pilies. 

Gerhardas nusišypsojo. Privažiavo du tankai. Tai 
buvo besitraukiančios divizijos arjergardas. Jis vėl pa- 
matė Karlą. Ji dabar stovėjo toliau tarp važiuojančių 
pro šalį kolonų. 

Ant tankų sėdėjo pėstininkai. Karla pakėlė ran- 
kas. Pėstininkai pasilenkė ir užsitempė ją ant paskuti- 
nio tanko. 

— Graži boba, — tarė vyresnysis grandinis Zei- 
iertas šalia Gerhardo. 

— O kodėl tu nesispjaudai? Juk sakei, kad ji ka- 
rininkų kekšė. 

— Pasiruošti! — sušuko viršila Šuleris. 

Gerhardas išbėgo į gatvę ir pasižiūrėjo įkandin 
tanko. Jis pamatė Karlą, sėdinčią ant tanko. Ji pakėlė 
ranką ir pamojavo. 

— Ei, Lorencai, pasiruošti! 

— Taip, tuojau, — tarė Gerhardas. 

Vakare jie pasitraukė iš miesto. Apsistoję šiauri- 
nėse kalvose, girdėjo, kaip triukšmauja mieste gyven- 
tojai, — prasidėjo išsivadavimo šventė. Gerhardas ne- 
šė kulkosvaidį. Jis dabar buvo pirmasis kulkosvaidinin- 
kas ir vyresnysis grandinis. Keturiasdešimtmetis gran- 
dinis, pavargęs raštinės tarnautojas iš Berlyno, tempė 
iš paskos šovinių dėžes. 


334 


Motorizuoto pėstininkų pulko vadavietėje prieš kits 
kita sėdėjo karininkai ir tylėjo. Jurgenas Šimanas žiū- 
rėjo į savo batų galus, tartum jį domintų tik Lenkijos 
kelių purvas, kuriuo buvo apskretusios jo kelnės. Ma- 
joras fon Glazenapas, stovintis vidury kambario, pa- 
galiau pravėrė burną: 

— Mano ponai! 

Gatvėje sprogo sviedinys. Driokstelėjo ir sudrebi- 
no rūsio lubas. Majoras fon Glazenapas pasižiūrėjo į 
virpančias lubas, nuo kurių byrėjo atšokusios kalkės. 
Jis atrodė išblyškęs ir pervargęs. Jo pulke buvo likę tik 
šimtas dvidešimt vyrų. Dabar jie stovėjo viename kai- 
me netoli Lvovo, nesulaukdami papildymo. Šią naktį 
jie vėl turėjo stoti į mūšj. 

Lauke nusėdo sprogimo sukeltos dulkės. Lynojo. 
Kareiviai kiūtojo namų griuvėsiuose, nuniokotuose so- 
duose ir gulėjo išmindžiotuose rugių laukuose už kai- 
mo. Jau dvi valandas rusų artilerija pleškino į kaimą. 

Buvo liepos pabaiga. 

— Mano ponai! — vėl pradėjo fon Glazenapas. — 
Atsitiko tai, kas mums visiems turi didelės svarbos. 
Vokiečių karininkai pasikėsino į fiurerį. 

Jis nutilo ir permetė žvilgsniu susirinkusių kari- 
ninkų veidus. Vyresnysis leitenantas Šeleris sėdėjo ne- 
toli durų. Nudelbęs akis jis Žiūrėjo į žemę. Iš plyšio 
tarp raudonų plytų ropojo skruzdėlės. 

Naujas sprogimas sudrebino rūsio skliautus. 

— Neįtikėtina kiaulystė, — tarė majoras. 

Už jo stovėjo leitenantas Videmejeris. Tai jis va- 
sario mėnesį įvykdė rusų moterų egzekuciją Baltarusi- 
jos mieste. Jurgenas Šimanas prisiminė tai žiūrėdamas 
į išblyškusį leitenanto veidą. Po to prasidėjo baisios 
skerdynės. Tada buvo sužeistas Šeleris ir nuo to laiko 
vis šlubčiojo. Tačiau vėl buvo pripažintas tinkamas ka- 
ro tarnybai. Dabar jis pakėlė galvą ir pasižiūrėjo į su- 
sijaudinusį majoro fon Glazenapo veidą. 

— Ir kuo visa tai baigėsi, pone majore? 

— Ačiū Dievui, fiureris išliko gyvas. Bet gauti 
nauji įsakymai, pagal kuriuos armija faktiškai patenka 
politinėn globon. 

— Šito dar betrūko, — tarė Šeleris. 

Visus pagavo nemaloni nuotaika. Majoras fon Gla- 
zenapas griebėsi už nosies, tartum norėdamas ją nu- 
gnybti ir nusviesti į rūsio kampą. 

— Ką tai reiškia, vyresnysis leitenante Šeleri? 

Šeleris spoksojo į skruzdėles, ropojančias pro ply- 
šius plytinėje rūsio asloje. 

— Tie įsakymai reiškia, pone majore, kad įveda- 
mas griežtesnis karinis teismingumas. Komisarai už 
nugaros ir mums sekti. Totalinė politinė armijos kont- 
rolė. Karo lauko teismai... mirties bausmės karinin- 
kams. 

— Vyresnysis leitenante Šeleri, aš turiu jus pa- 
prašyti, — tarė majoras fon Glazenapas. 

Lubos virš jų vėl sudrebėjo. Majorui ant pečių pa- 
biro kalkės. 

Kareiviai bėgo iš kaimo į laukus. Rusų artilerijos 
sviediniai sproginėjo dabar vidury kaimo. Majoras fon 
Glazenapas valėsi nuo antpečių užkritusias kalkės. Abu 
jaunieji karininkai, sėdėję šalia Jurgeno, — paskubom 
paruoštas papildymas iš karo mokyklų — atsistojo pa- 
dėti majorui. Šeleris nejudėjo. 

— Juk taip yra, pone majore. 

— Jūs nuostabiai gerai informuotas, pone vyres- 
nysis leitenante, — tarė majoras. 

Abu jaunieji karininkai atsitraukė prie durų, bet 
majoras fon Glazenapas vis dar tebestovėjo vidury 
kambario. Jis kalbėjo truputį pabrėždamas žodį „po- 
nas“. 

— Tankai! Tankai! — sušuko lauke kareiviai. 

Pradėjo šaudyti kulkosvaidžiai. Majoro veidas šiek 
tiek trūkčiojo. Šeleris sėdėjo ištiesęs sužeistą koją. 

— Tai klika politinių avantiūristų, pone majore, 
jie mato, kad karas jau pralaimėtas, tik nenori to pri- 
pažinti. Ir dėl to turime mes kariauti, su kartuvėmis 
už nugaros. | 

— Žmogau, Šeleri, — sušuko majoras, — jūs iš 
galvos išsikraustėte? Kam kam, o jums tai nederėtų 
tokios kalbos, tikrai nederėtų. 

— Aš žinau. — tarė Šeleris. 

Ant jo munduro kabėjo ženkliukas už pasižymėji- 
mą kovoje su tankais, Vokietijos Aukso kryžius ir pirmo 
laipsnio Geležinis kryžius. Tuos apdovanojimus jis ga- 
vo per dvejus karo metus Rusijoje. Jurgenas irgi buvo 
perėjęs beveik visą šią ugnį. 

Majoras fon Glazenapas permetė akimis tuos ap- 
dovanojimus ir sučiaupė lūpas. 

— Po pasitarimo prisistatykite pas mane, vyres- 
nysis leitenantę Šeleri. 

— Tankai! Tankai! — vėl sušuko kareiviai viršuje. 

Kažkoks viršila įgriuvo laiptais į rūsį. 

— Rusai, pone majore. 

— Ką? — sušuko majoras fon Glazenapas. — Ru- 
sai? 

Viršila linktelėjo galvą. Majorui už nugaros su- 
čirškė telefonas. Leitenantas Videmejeris nutvėrė rage- 
Iį. Jo veidas išblyško. 

— Rusai prasiveržė visu frontu, pone majore. 

Majoras fon Glazenapas išplėšė jam iš rankos ra- 
gelį. 

— Kas kalba? 

— Divizija, pone majore, — pasakė Videmejeris. 

Naujas sprogimas sudrebino rūsio skliautus. Laip- 
tais žemyn pasipylė plytos. Viršila atšoko į šalį. 

— Lauk, — sušuko majoras, — lauk, lauk! 

Karininkai išbėgo paskui viršilą iš rūsio. Lietaus 
debesys pamažu plaukė virš laukų į rytus. Visas kai- 
mas dabar skendo liepsnose, nors šuorais pylė smarkus 
lietus. Per lygumą greitai artėjo rusų tankai. Jiems iš 
paskos atskiromis grupėmis bėgo pėstininkai. 

Po žemai virš laukų pakibusiais lietaus debesimis 
tratėjo vokiečių kulkosvaidžiai. 

Jurgenas Simanas ir vyresnysis leitenantas Šeleris 
nubėgo į dešinę, kur išsisklaidę ant pažliugusios žemės 
gulėjo kareviai. Savo tankų, kurie anksčiau stovėjo už 
medžių guoto, jie jau nebematė. 

Tankų sviediniai kaukė virš jų galvų ir šnypšdami 
rausėsi į žemę. Jie prišliaužė apgriautą apkasą. 

Jų tankai zigzagais važiavo priešais per lauką ir 
suko į dešinę, ketindami iš ten pulti rusus. 


337 


Tai buvo beviltiškas žingsnis. Jų ekipažai ėjo į mū- 
šį be vadų. 

— Ko norėjo iš tavęs Glazenapas? — paklausė 
Jurgenas. — Bet tu iš tikrųjų gerai informuotas! 

— Taip, informuotas, — tarė Šeleris. 

— Ar ir tu čia buvai prikišęs savo nagus? 

— Šiek tiek. Aš pažinojau vieną pulkininką lei- 
tenantą, kuris buvo įsivėlęs į šią istoriją. Puikus vy- 
rukas. Dabar tie jį nugalabys. 

— Ir tu manai, kad Glazenapas tai žinojo? 

— Taip. Man atrodo, kad jis suuodė divizijoje ir 
norėjo mane perspėti, — tarė Šeleris. 

Jie abu susigūžė. Tanko sviedinys pataikė į stirtą 
ir išdraikė šlapius šiaudus ore. Jie pamatė majorą ion 
Glazenapą ir leitenantą Videmejerį, bėgančius kaimo 
gatve. 

Du vokiečių tankai dabar puolė rusų tankus. Jur- 
genas Šimanas pirmą kartą iš šalies stebėjo, kaip kovo- 
ja jo tankai. Prieš du mėnesius jis buvo pakeltas į ka- 
pitonus ir vadovavo tankų batalionui. Bet dabar jam 
rūpėjo, ką pasakė Šeleris. Jis niekada nebuvo girdėjęs 
apie ruošiamą karininkų maištą, bet prisiminė Peterį 
Lorencą, kuris žuvo prie Stalingrado. Šis dar prieš ka- 
rą dėjo viltis į karininkų maištą. 

— Ir tu manai, kad tai buvo teisinga... tas pasi- 
kėsinimas? 

— Žinoma, teisinga, — tarė Šeleris, — ir baisu, 
kad jis nepavyko. Tai buvo paskutinis mūsų šansas. 

Juodu vėl nutilo. Tankų kautynės, vykstančios prie- 
šais, sulaikė rusus, greitai besiveržiančius į priekį. Vo- 
kiečių minosvaidžiai šaudė dabar į kairę nuo jų. Arti- 
lerijos sviediniai sproginėjo lauke. Vokiečių artilerija 
nebeturėjo šaudmenų. Jurgenas tai žinojo. 

Jis vėl pakėlė galvą ir pasižiūrėjo į kovojančius 
tankus. Vienas rusų tankas sustojo pašautais vikšrais. 


— Tai viršila Graupneris, — tarė Jurgenas, — jis 
gerai laikosi, bet tas nieko jam nepadės. 
— Ir apskritai kas gali mums ką padėti? — tarė 


Šeleris. 

Jurgenas pasižiūrėjo jam į veidą. Jis buvo nena- 
turaliai blyškus. Iš porų veržėsi prakaitas, baimės pra- 
kaitas, — tokio Šelerio Jurgenas dar niekada nebuvo 
matęs. ,„Klika politinių avantiūristų“. Tuos žodžius bū- 
tų galėjęs pasakyti ir Peteris Lorencas, ir Helena, kuri 
visada buvo prieš nacistinį režimą. Kadaise Jurgenas 
priklausė hitlerjugendui, dar būdamas gimnazistas. Ta- 
da jis viskuo tikėjo. Paskui pasidarė abejingas. Jis vi- 
sada atlikdavo tik savo pareigą, bet dabar atrodė abe- 
jotina ir tai, ką tėvas, jam dar mažam esant, vadino 
vokiečių kareivio pareiga, tėvynės garbe, ištikimybe 
tautai. Jis prisiminė plakatą, kuris per keturioliktąsias 
jo gimimo metines kabėjo ant visų miesto skelbimų 
stulpų. Jis kvietė rinkti respublikos prezidentu genero- 
14 feldmaršalą fon Hindenburgą. Tai buvo šviesiai mė- 
lynas plakatas su baltomis raidėmis. Ten buvo para- 
šyta: „Ištikimybė — garbės pagrindas“. 

Tanko sviedinys šnypšdamas įsmigo į priedangą 
priešais juos. Bet nesprogo. 

Kareiviai bėgo atgal. Jurgeno tankas degė. Jis 
matė, kaip viršila Graupneris ir taikytojas iššoko iš 
tanko ir pasileido per lauką. Juos užklupo kulkosvai- 
džio ugnis ir paguldė ant žemės. 

— Baigta, — tarė Seleris šalia jo. 

Jų tankai stovėjo pašauti lauke. Rusų tankai ar- 
tėjo prie kaimo, kur majoras fon Glazenapas šaukė į 
telefono ragelį, desperatiškai reikalaudamas pastiprini- 
mo. Niekas nesiuntė jokio pastiprinimo 

Prie jų artėjo du tankai. Į vokiečių kulkosvaidį 
dešinėje, netoli sprogimo išdraikytos šiaudų stirtos, pa- 
taikė sviedinys ir abu kulkosvaidininkai išlėkė į orą. 
Kulkosvaidis stovėjo vienas ant priedangos. 

— Prie kulkosvaidžio! — sušuko Šeleris. 

Jis pašoko iš apkaso ir susikūprinęs nulėkė prie 
kulkosvaidžio. Tai buvo beprotybė. 

— Šeleri! — sušuko Jurgenas. 

Daugiau jis nieko negirdėjo. Priešais griaudėjo ar- 
tėdami tankai. Jis įtraukė galvą į pečius ir prisiplojo 
prie žemės. Girdėjo, kaip kalena kulkosvaidis, prie kurio 
gulėjo vyresnysis leitenantas Seleris. Vienas tankas 

pervažiavo šiaudų stirtą ir, sūpuodamas per nelygų lau- 
ką, maurojo tiesiai ant kulkosvaidžio, iš kurio vis dar 
šaudė Šeleris. 

Jurgenas pasileido atgal. Įšoko į kažkokį apkasą, 
iš kurio trys kareiviai šaudė į artėjančius rusus. 

— Na ir pasisekė jums, — sušuko vienas kareivis 
ir įtraukė jį giliau į apkasą. 

— O kaip vyresnysis leitenantas Šeleris? 

— Jis išsikraustė iš proto, — tarė Jurgenas, nors 
žinojo, kad Šeleris neišsikraustė iš proto. 

Prisiminė, kaip Selerio veidas apsipylė baimės pra- 
kaitu. Tai buvo baimė dėl savo gyvybės, atėmusi jam 
paskutinį šansą išsigelbėti. 

Jurgenas vėl pasižiūrėjo į rusų tanką. Vikšrai pa- 
kilo ant priedangos, sugniužino į žemę kulkosvaidį ir 
persirito per Šelerį. 

Jie gulėjo dabar netoli trobų, beveik pačiame ga- 
lukaimyje. 

— Atgal! — sušuko vienas kareivis. — Į rūsį! 

Jie prišliaužė prie apgriauto rūsio, kuriame prieš 
pusvalandį majoras fon Glazenapas kalbėjo apie pasi- 
kėsinimą į fiurerį. Majoras buvo sudraskytas sviedinio. 
Jo ranka kabėjo tarp geležinių sijų, suspaudusi saujoje 
nutrauktą telefono ragelį. 


Rytas spindėjo it sidabras. Puskarininkis Krėjen- 
burgas gulėjo ant paskubom suręsto bunkerio ir žiūrėjo 
į priešo linijas. Viskas aplink buvo lyg išmirę. Diena * 
aušo nuostabiai ramiai. Priešo artilerija tylėjo — pir- 
mą kartą per visą savaitę. 

— Ei, Lorencai, lįsk lauk. Man atrodo, kad pasi- 
baigė karas. 

Gerhardas Lorencas išlindo iš bunkerio. Jis buvo 
panašus į purviną kiaulę. Smakras ir skruostai vešliai 
apžėlę tankiais šeriais. 

Prieš dvi savaites jų pulką permetė iš Italijos į 
Prancūziją, kur buvo išsikėlusi sąjungininkų kariuome- 
nė. Jie sulaukė papildymo, menko papildymo, — septy- 
niolikmečių vaikėzų. 

— Šiknakelniai, — taip juos pavadino Krėjenbur- 
gas. Du iš jų sėdėjo bunkeryje ir laukė progos, kada 
galės įrodyti savo tinkamumą, bet, kasdien vaišinami 
uraganine amerikiečių artilerijos ugnimi, buvo jau vi- 
siškai praskydę. Prasidėjus artilerijos uraganui, verk- 
davo, ir Gerhardas guosdavo juos kaip mokėdamas. 
Krėjenbergas atsigręžė į Gerhardą. 

— Na, kas gero mūsų lopšelyje? 

— Jie miega. 

— Na ir tegu sau miega. 

Juodu žiūrėjo į ryto žarą. Giedra rugpjūčio diena 
aušo virš Atlanto ir Prancūzijos krantų. Horizontas švi- 
tėjo skaisčiai raudona šviesa brėkštančio ryto prieblan- 
doje. Iš čia nebesimatė pajūrio. Jie buvo atsitraukę į 
krašto gilumą. Bet jūros artumas dar jautėsi. Jau ištisą 
savaitę amerikiečiai atakavo jų pozicijas, bet pralaužti 
vis neįstengė. 

— Pati velniava dar prieš akis, pamatysit, — tarė 
puskarininkis Krėjenburgas. 

Jis sakydavo tai kiekvieną dieną, kai nutildavo 
priešo artilerija. 

— Jie turi kalnus ginklų ir šaudmenų. Ir nieko 
jiems nepadarysi. Tai tas pats, kaip triušiui po dramb- 
lio letena. Jeigu jau esi triušis, tai tik pasipustyk padus 
ir dumk. Bėk, kiek tik kojos neša. 

— Taip tai taip. Bet kurgi tu bėgsi? Visur jie nu- 
tvers tau už subinės. 

— Tas teisybė, — tarė Krėjenburgas kiek paty- 
lėjęs. 

Taip jie kalbėdavosi kiekvieną dieną, kai nereikė- 
davo drebėti dėl savo gyvybės. 

— O ką veikia mūsų raštininkėlis? Taip pat mie- 
ga? 

— Miega kartu su berniukais. 

— Tegu jis juos gerai žiūri. O jei ne, abu duos 
kojoms valią, — tarė Krėjenburgas. 

Jie girdėjo, kaip bunkeryje knarkia berlynietis raš- 
tinės tarnautojas Veisgerberis. Jis knarkė ramiai ir su 
pertrūkiais, tartum nebūtų jokio karo. Kadaise Veis- 
gerberis dirbo Berlyno marmelado fabriko buhalteriu. 

Dabar jis buvo antrasis kulkosvaidžio tarnybos nume- 
ris ir tampė paskui Gerhardą sunkias šovinių dėžes. 

Jis gulėjo tarp abiejų septyniolikamečių, parietęs 
kojas, dešine ranka apkabinęs per pečius vieną vaiki- 
ną, kuris miegojo prisiglaudęs prie jo. Pagal savo am- 
žių Veisgerberis puikiausiai būtų galėjęs būti jiems tė- 
vas. Krėjenburgas vadino jį „dėde“, o Gerhardas „tė- 
vuku“. 


— Jau ir taip tikra velniava, — tarė Krėjenbur- 
gas, — bet dabar, atrodo, bus visai galas. Tokios tylos 
dar niekada nėra buvę. 

— Tai tyla prieš audrą, — tarė Gerhardas. 


Kažkur toli pasigirdo saksoiono garsai. Jie skam- 
bėjo silpnai ir nedrąsiai, tarsi kas būtų repetavęs kokią 
džiazo melodiją. Gerhardas prisiminė Karlą, kuri jam 
nieko neberašė, ir jis nežinojo, kur ji dabar. 

— Tai iš tikrųjų saksofonas. Kas čia dabar per 
kvailystės — ir dar iš pat labo ryto, — tarė Krėjen- 
burgas. 

Gerhardas tylėjo. Jis klausėsi saksofono garsų, ku- 
rie, lengvo žiemvakarių vėjelio nešami, plonai skam- 
bėjo ryto prieblandoje. Neseniai iš motinos jis gavo 
laišką. Helenos sveikata pablogėjusi. Vėl darę jai kojos 
pjūvio valymą, ir žaizda vis negyjanti. Bet dabar pa- 
rašęs Jurgenas, kad parvažiuosiąs atostogų. Ir Helena 
vėl atgijusi. O šiaip nieko gero — tik badas ir kasdien 
antskrydžiai virš miesto. Tiesą sakant, šito jai nederėtų 
rašyti, nes tai draudžiama, bet ji vis tiek rašanti. 

Tai buvo keistas laiškas. Gerhardas nešiojosi jj 
kišenėje ant krūtinės ir visą laiką apie jį galvojo. 

Horizonte pasigirdo tolimas maurojimas, tartum 
Atlante būtų kilusi audra. 

" — Kas čia dabar, Gerhardai? 

— Nežinau. Turbūt bombonešiai. 

— Bet garsas... garsas... jeigu čia iš tikrųjų bom- 
bonešiai, tai jų turėtų būti tūkstančiai. 

— Tikriausiai ir yra tūkstančiai, — tarė Gerhar- 
das. 

Jie spoksojo apstulbę į ryto žarą. Horizonte pasi- 
rodė tamsi juosta iš juodų taškų. Taškai greitai artėjo. 

Atrodė, kad į juos lekia milžiniškas debesis skėrių, ir 
Gerhardas su Krėjenburgu nustėro. 

Saksoionas anapus priešo linijos nutilo. Be artė- 
jančių bombonešių maurojimo, visame fronte dabar ne- 
sigirdėjo nė garso. 

„Pavojus...“ — norėjo sušukti Gerhardas, bet jo 
balsas buvo užkimęs, ir jis negalėjo pratarti nė žodžio. 
Jie užmiršo pažadinti senąjį Veisgerberį ir abu septy- 
niolikamečius. 

— Į bunkerį! — suriko Krėjenburgas. 

Po laiko. Milžiniškos bombonešių eskadrilės jau 
buvo virš vokiečių pozicijų, ir ėjo banga po bangos. 

Tūkstančiai sprogimų svaidė žemes į orą. Atrodė, 
kad virš vokiečių pozicijų siautėja visanaikinančios pra- 
garo jėgos. 

Gerhardas jau nieko nebejautė. Kažkas pakėlė jį 
ir numetė į bombos išmuštą duobę. Sausas smėlis 
girgždėjo burnoje. Žemė po juo buvo karšta, tartum 
degė. Jis mėgino įsikibti nagais į duobės kraštą, bet 
slinko vis gilyn ir gilyn. 

— Krėjenburgai, — vapėjo jis, — Karla... 

Galva buvo sunki, tarsi per tvirtai užsegtą plieno 
šalmą kas būtų trenkęs kirviu. 

Staiga vėl stojo tyla, bet ji buvo dar slogesnė, 
negu tūkstančiabalsis sprogimų griausmas. Gerhardui 
atrodė, kad nuo tos tylos sprogs jam ausų būgneliai. 

Jis iššliaužė iš duobės. Prieš akis, viską uždengęs, 
tvyrojo tirštas dulkių debesis. Jokių vokiečių pozicijų 
čia jau nebebuvo. Jis nubėgo prie bunkerio, ant kurio 
neseniai jie gulėjo. 

Bunkeris buvo įgriuvęs ir palaidojęs Veisgerberį 
su abiem septyniolikamečiais. 

— Krėjenburgai! — šaukė jis. — Krėjenburgai! 

Paskui nutilo ir ėmė klausytis. Niekas neatsiliepė. 
Jis vėl pasileido atgal į dulkių debesį. 

— Krėjenburgai! Krėjenburgai! 

Priešais kažkas ėjo svyruodamas. Tai buvo Krėjen- 
burgas. Gerhardas pasivijo jį. Puskarininkiui iš veido 
bėgo kraujas. 

— Tai tik įdrėskimai, — tarė jis, — gerai, kad tu 
dar gyvas. 

Jie bėgo per nuniokotą zoną. Kilometras po kilo- 
metro, vis toliau į užnugarį. Įkrisdavo į bombų išmuš- 
tas duobes ir vėl išsikepurnėdavo. Ten, kur kadaise sto- 
vėjo gurguolės, dabar viskas buvo išdaužyta — apvers- 
ti sunkvežimiai, apdegę drabužiai, sudaužyti pabūklai. 

Virš bombų išrausto fronto plaukė dulkių debesys. 
Duvbė buvo prie duobės, tarsi krateriai mėnulyje. Ba- 
taliono ir pulko štabai sunaikinti. Jokio vadovavimo. 
Kareiviai su apdraskytais drabužiais, be šalmų ir be 
ginklų ėjo svyruodami per tą sąvartyną. Apdegę skar- 
malai karojo art sulysusių kūnų. 


Ore pasigirdo triukšmas — artėjo amerikiečių 
tankai. 

— Tankai! — sušuko Gerhardas. — Tuoj jie pra- 
siverš! 


— Dabar galėsim bėgti ligi pat namų, — tarė Krė- 
jenburgas. 

Jie nusisegė diržus ir numetė į duobę. Nebebuvo 
nieko, ką dar galėtų ginti. 

— Spaudžiam, — tarė Krėjenburgas, — spaudžiam 
kiek tik kojos neša. 

Jis bėgo pirma Gerhardo pro sunaikintos divizijos 
likučius. Jie pakliuvo į sodą, kur bombos buvo išvar- 
čiusios medžius. Zargstė per kamienus, klupo kliūdami 
už šakų ir šokinėjo per gyvatvores. 

Užpakaly saulė pakilo aukštai į dangų. Prasidėjo 
kaitri rugpjūčio diena, jau iš pat ryto Žadėjusi būti 
karšta. Jie pamatė kelią, einantį į rytus. Juo traukėsi 
sumušta vokiečių armija. Naikintuvai, nardydami pa- 
žemiais, šaudė į ją, o amerikiečių bombonešiai mėtė 
bombas į užtvenktą kelią. Aplink buvo baisi maišatis. 
Vienas su kitu susidūrę degė sunkvežimiai, pakelės 
griovyje riogsojo paliktas zenitinis pabūklas, du leng- 
vieji automobiliai stovėjo piestu, tartum juos kas tyčia 
būtų taip sustatęs, pašautas tankas stūksojo kelio pa- 
krašty. 

Pionieriai, zenitininkai, pėstininkai zujo šūkauda- 
mi aplink susigrūdusias mašinas. Kiekvieną kartą, kai 

priešo lėktuvas, nusileidęs palei pačias medžių viršūnes, 
užgriūdavo juos, jie klupdami, virsdami šokdavo į pa- 
plentės griovius. Iždininkai, intendantai, štabo karinin- 


kai, — visi kartu guldavo ant žemės. 
— Dabar jie visi gaus per kelnės, — sušuko Krė- 
jenburgas, — ir tie, kurie visą laiką lindėjo užnugary, 


už kuriuos mes turėjom gulėti subedę nosis į purvą. 
Dabar visiems užteks. Na, spaudžiam toliau. 

Jie bėgo neatitoldami nuo kelio, per dirvas ir lau- 
kus į rytus. Soduose stovėjo sudaužyti tankai. Vokiečių 
lėktuvų niekur nebuvo matyti. 

— Ak tas velnio išpera, tas idiotas Geringas, tas 
sukčius! Kurgi dabar jo lėktuvai? Juk mes turėjome būti 
lakūnų tauta! O kur jo slaptasis ginklas? Ar tu matei 
jį? 

— Akių dūmimas, — tarė Gerhardas, — tik akių 
dūmimas. 

Prie jų priėjo du jauni pėstininkai, beveik dar vai- 
kai, užsikabinę automatus. 

— Kurgi jūs einate? 

— Mus subombardavo, — tarė vienas, — mes ieš- 
kome savo kuopos. 

— Ilgai teks jums jos ieškoti. O be to, jūs einate 
ne į tą pusę. Vokietija juk tenai. Čia eidami, greit pa- 
teksit pas amerikiečius. 

— Bet tenai visur pilna prancūzų maki. Mes jų 
bijome. 

— Bijote? Na, kas čia dabar per kalba? — tarė 
Krėjenburgas. — Tikriausiai buvote hitlerjugendo na- 
riai — ir kalbate apie baimę? 

Jis šaižiai nusikvatojo ir atėmė iš jų automatus. 

— Duokit šen. Mes geriau mokame su jais apsi- 
eiti. Mes jus apsaugosime. Na, dėkitės prie mūsų. 

Krėjenburgas pamėtėjo vieną automatą Gerhardui. 
Gerhardas pagavo jį ir užsikabino ant peties. 

Vakare vėl pasiekė kažkokį kelią. Perėjo mišką, 
per kurį tekėjo nesraunus upeliukas. Palikti ant kelio 
stovėjo lengvieji automobiliai. Paskui traukė pakelės 
grioviu, vienas paskui kitą. Krėjenburgas sustojo. 

— Žiūrėkit, kas gi ten priešais? Moterys? 

Dvi ryšininkų talkininkės sėdėjo ant griovio kraš- 
to. Kai Krėjenburgas priėjo, jos pakėlė galvas. 

— Ką gi jūs čia veikiate? Švenčiate pergalę? 

Abi moterys ėmė verkti. 

— Ko jūs čia trinatės? — sušuko Krėjenburgas. — 
Ko jums čia reikia? Juk čia karas? Nešdinkitės namo, 
gulkitės į lovą, plaukite vystyklus. Juk ten jūsų vieta. 

Gerhardas stovėjo šalia Krėjenburgo ir nesuprato, 
ko tas taip staiga užsiplieskė. Jam pagailo tų moterų. 
Jis matė, kad jos labai nusiminusios, turbūt alkanos 
ir, matyt, nuėjusios nemaža kelio. Nepasakytum, kad 
jos būtų buvusios gražios, su Karla Nihagen nepaly- 
ginsi, bet vis dėlto moterys ir turėjo pasiekti namus. 

— Reikia paimti jus, — tarė jis, — nieko kito 
mums nebelieka. 

Krėjenburgas nurimo taip pat staiga, kaip ir buvo 
užsidegęs. Jis nerangiai atsisėdo šalia moterų ir pasi- 
dėjo ant kelių automatą. 

— Kaip jūs čia patekote? 

Šalia sėdinti apkūni brunetė tamsiomis, skvarbio- 
mis akimis pasižiūrėjo į jį ir nusišypsojo. Jos uniforma 
buvo visa purvina. Sprendžiant iš batelių, atrodė, kad 
jos ilgai bėgta per molingą dirvą. 

— Šįryt mūsų dalinys buvo paleistas, kai prasi- 
veržė amerikiečiai. Visi lėkė galvotrūkčiais. Mūsų ma- 
šiną užpuolė partizanai. Visi spruko į mišką. Mudvi 
laikėmės drauge, Marija ir aš... iki pat čia. Dabar visai 
nebetekome jėgų. 

— Hm, — numykė Krėjenburgas ir pasižiūrėjo į 
merginą, vardu Marija. Tai buvo aukšta, liekna blondi- 
nė, dar visai jauno veido. Ji atrodė išsigandusi ir vis 
dar verkė. 

— Liaukis žliumbusi, — tarė jis. 

Paskui vėl kreipėsi į brunetę: 

— O kuo tu vardu? 

— Irena... Irena Meizel. 

— Jūs iš Berlyno, ar ne? 

— Tik aš. Marija iš Štetino. 

— Ak šitaip, — tarė Krėjenburgas. — O aš kilęs 
iš Pazevalko. Tai visai šalimais. 

Jis atsistojo. Iš visko buvo matyti, kaip mažai šią 
akimirką jį domina moterys ir kaip jam nepatinka, kad 
dabar reikės jas globoti. 

— Na, Gerhardai, keletą valandų teks pailsėti. 
Naktį trauksime toliau, kol sutiksimę kokį vokiečių da- 
linį, kurio dar neprarijo amerikiečiai. Paieškokite ma- 
šinoje, gal rasite kuo numalšinti alkį. 

Jie rado daugiau, negu tikėjosi: raudonojo vyno, 
konservų dėžučių, neliečiamųjų atsargų. Nuėjo prie upe- 
liuko, kuris tekėjo per mišką, ir atsigulė pakrantėje 
ant sausos žemės. 

Naktį Gerhardas išgirdo Krėjenburgo balsą. Abi 
merginos gulėjo šalia jų. Brunetė, Irena Meizel, — ša- 
lia Krėjenburgo, o Marija, štetinietė, — šalia Gerhar- 
do, jis buvo užklojęs ją savo munduru. 

— Eik šen, — tarė Krėjenburgas. 

— Ko jūs iš manęs norite? — sušnibždėjo Irena 
Meizel. 

— Neklausinėk kvailysčių. Manai, kad mes volio- 
jamės mėšle ir jokių jausmų nebeturime. Žinoma, mes 
ne karininkai, bet šiaip viskas kaip reikia. 

— Kodėl jūs su manim taip kalbate? 

— Todėl, kad kitaip mes nepripratę. Kai metų 
metus išguli mėšle, tada viskas pasikeičia, netgi kalba, 
mano vaike. Užtat taip ir kalbu. Na, nesispyriok, eikš. 

Gerhardas matė, kaip mergina atsikėlė. Krėjenbur- 
gas apkabino ją. 

Juodu praėjo pro abu hitlerjugendo kareivius, ku- 
rie nuvargę truputį tolėliau miegojo jaunatvišku mie- 
gu, ir dingo miške. 

— Argi tai būtina? — paklausė štetinietė šalia 
Gerhardo. 

— Ne. Nebūtina. 

— Ačiū Dievui, kad jūs ne toks. 

— Aš irgi toks pat, — tarė Gerhardas, — tik aš 
labai pavargęs. 

Jis apsivertė ant šono ir atsuko jai nugarą. Sausas 
miško žemės kvapas kuteno nosį. Čia buvo Prancūzijos 
žemė, bet kvepėjo taip pat, kaip ir visur. 

Jam vėl atgijo akyse begalinė eilė juodų taškų, 
kurie išniro iš ryto žaros ir pavirto bombarduojančių 
lėktuvų eskadrile. Kažkur grojo saksofonas. Gerhardas 
girdėjo, kaip jo garsas pamažu tilsta ir tolsta, ir pa- 
galiau užmigo kietai, be sapno. 


Virš fronto tvyrojo rūkas. Buvo lapkričio vidurys. 
Naktį truputį paspaudė šaltis. Žemę sukaustė gruodas, 
bet smarki artilerijos ugnis buvo visur ją išraususi. 
tankus. Tankai buvo nauji. Gauti prieš dvi savaites. 

Leitenantas Videmejeris ir viršila Graupneris, tas 
pats, kuriam prie Lvovo kadaise pavyko prasiveržti, 
žingsniavo šalia. Kareiviai gulėjo pakelės grioviuose 
ir laukė. Pulkas buvo naujai papildytas ir rytą turėjo 
kontratakuoti priešą. 

Jurgenas žinojo, kad ši kontrataka yra beviltiška. 
Jų tankų daliniai buvo silpni, o kareiviai išvargę ir vi- 
siškai praradę kovos dvasią. Papildė tokiais, kurie ligi 
šiol buvo atleisti nuo karinės tarnybos, bet dabar grei- 
tosiomis apmokyti ir apvilkti nauja uniforma. 

Viršila Graupneris pasižiūrėjo į kareivius, kurie sė- 
dėjo grupėmis grioviuose ir pašnibždom šnekėjosi. 

— Ir ką gi su jais veikti? Kai tik pamatys bent 
vieną Ivaną, tuoj pridės kelnes ir pasileis atgal. Ir se- 
nieji nebenori kariauti. Per trejus karo metus Rusijoje 
ir jie atkando dantį. 

— Taip, atkando, — patvirtino Jurgenas. 

Jis buvo pavargęs. Po moterų egzekucijos vasario 
mėnesį ir po Šelerio mirties liepos mėnesį jo dvasinės 
jėgos buvo palaužtos. Jis matė virtines pabėgėlių, ba- 
daujančius gyventojus ir sugriautus miestus. Šeleris 
žuvo, nes norėjo žūti, ir majoras fon Glazenapas, jį 
perspėjęs, krito tą pačią dieną. Liko tik mirties orgija, 
kuri jau nebeturėjo jokios prasmės. Artyn ėjo kareivis. 
Tai buvo kažkoks išpleręs vyriškis. Jurgenas pagalvo- 
jo, kad tas žmogus šiam karui per storas, ir norėjo 
praeiti pro šalį, bet dručkis sustojo priešais jį. 

— Leiskite kreiptis, pone kapitone. 

Jurgenas sustojo ir pasižiūrėjo į išsigandusšį veidą. 
Dvigubas paliaukis buvo apdribęs šalmo dirželį. 

— Čia ne kareivinių kiemas. Kalbėkite žmoniškai. 
Ko norite? 

— Aš sergu, pone kapitone, turiu cukraligę. Aš 
negaliu bėgioti. 

— Kodėl jūs anksčiau nepasisakėte sergąs? 

— Aš sakiau, pone kapitone, bet mane vis tiek 
pasiuntė į frontą. 


— Ak šitaip, — tarė Jurgenas, — tai aš nieko ne- 
galiu jums padėti. 

— Žmogau, nešdinkitės atgal į griovį, — suriko 
viršila Graupneris. 

— Pone kapitone, — vėl pradėjo storulis karei- 
vis, — prašau jus, pone kapitone... 


Viršila Graupneris nuvijo jį į griovį. Keli kareiviai 
nusijuokė. 

— Bailių kompanija, — tarė viršila Graupneris. 

Jurgenas nieko neatsakė. Jis buvo paskutinis pa- 
tyręs karininkas visame pulke ir rytoj anksti turėjo va- 
dovauti kontratakai. Po kelių dienų galės važiuoti atos- 
togų, gal poryt, o gal savaitės gale. Jau beveik metai, 
kai jis nematė Helenos. Dar rugpjūčio mėnesį rašė jai, 
kad parvažiuos atostogų, bet tas atostogas vėl atidėjo. 
Dabar niekas negalės sutrukdyti. Savaitės gale bus pas 
Heleną. Jis žinojo, kad nekaip jai su sveikata. Žaizda 
vėl pūliavo, ir šis rūpestis visą laiką nedavė jam ra- 
mybės. 

Jis pasižiūrėjo į storulį kareivį, kuris vėl nusimi- 
nęs kiurksojo griovyje. Jurgenui buvo gaila, kad nieko 
negali jam padėti. 

Naktį pulkas pajudėjo į priekį. Kareiviai susikūp- 
rinę ėjo pakelės grioviais. Tirštas rūkas tvyrojo tarp 
medžių. Kareiviai žygiavo glaudžiomis voromis, kad 
nepaklystų. Pakelės rūke stovėjo sugriauti lenkų namai. 

Vadovaujantis Jurgeno tankas važiavo keliu po 
apšerkšnijusiais medžiais. Viršila Graupneris sėdėjo 
šalia jo. 

— Jūs buvote atostogose, Graupneri, kaip atrodo 
ten, užnugary? 

— Baisu, pone kapitone, amerikiečiai velniškai 
bombarduoja mūsų miestus. Jeigu taip ir toliau bus, 
neliks ten akmens ant akmens. 

— O kaip badas? 

— Badas — tai vienintelis dalykas, ko jie ten turi 
per akis, — tarė viršila, — bado ir bombų. 

Jie vėl nutilo. Kareiviai užėmė išeities pozicijas. 
Tankai išsuko iš kelio į laukus ir nuvažiavo, slėpda- 
miesi už pusiau sugriautų kaimo daržinių. 

Nakties tyla gaubė retas vokiečių pėstininkų po- 
zicijas. Frontas čia stovėjo jau daug savaičių. Prieš 
tris dienas rusų puolimas buvo truputį įlenkęs jo liniją, 
ir, rytui išaušus, jie kontratakuodami turėjo ją „išly- 
ginti“. Jurgenas žinojo, kad priešo jėgos pranašesnės, 
rusai sutraukė jas čia galbūt naujam puolimui. 

Prieš pat aušrą du puskarininkiai atvarė pas jį 
storulį kareivį. Jis buvo be šalmo, be diržo, ir puskari- 
ninkiai įstūmė jį į daržinę be stogo, kur šalia leitenan- 
to Videmejerio sėdėjo Jurgenas. 

— Jis norėjo pasprukti, pone kapitone. 

— Aš sergu cukralige, pone kapitone, — vapaliojo 
jis. — Ar jūs žinote, kas tai yra? O namie trys vaikai. 

— Ir jūs bijote, — tarė Jurgenas. 

— Taip, — sumikčiojo storulis kareivis. 

Leitenantas Videmejeris išblyškusiu, fanatišku vei- 
du stovėjo šalia abiejų puskarininkių. Jis žengė žings- 
nį prie kareivio ir sušnypštė: 

— Juk tai dezertyravimas, jūs, peniukšle kiaule. 
Žinote, kas už tai? Už tai jūs būsite nudėtas. 

— Ne, — tarė Jurgenas. 

Jis vis dar tebesėdėjo ant senos girnapusės darži- 
įsmeigė į jį akis, o leitenantas Videmejeris nustebęs 
nutilo. Tas ilgšio kapitono „ne“ nuskambėjo aštriai, bet 
vis dėlto ir skausmingai. 

— Aš imu jį su savim į priešakines pozicijas, Vi- 
demejeri. Einu tuojau pat. Po pusvalandžio grįšiu. 

Jis atsikėlė ir išėjo. Abu puskarininkiai išstūmė 
storulį kareivį jam iš paskos. 

— Na ir pasisekė tau, — tarė vienas puskarinin- 
kis. 

Jurgenas sustojo prie daržinės ir atsisuko į karei- 
vį. Pro vilnijantį rūką pamažu brėško giedra, šalta 
lapkričio diena. 

— Kaip pavardė? 

— Eilinis Domanas... Fricas Domanas, pone ka- 
pitone. 

— Gerai, Domanai, sekite visą laiką paskui mane 
ir gulkite ant Žemės, kai aš gulsiu. O jeigu pradės šau- 
dyti, darykite viską, ką aš darysiu. 

Ryto prieblandoje jie nubėgo link išretėjusių vo- 
kiečių pėstininkų pozicijų, kurios buvo priešais už ko- 
kių dviejų kilometrų. Rytą pėstininkai turėjo atsitraukti 
ir likti rezerve, jeigu kontrataka gerai sektųsi. 

Jurgenas šliaužė išilgai apkasų. Eilinis Domanas 
sekė paskui jį. Jis šniokštavo tarsi koks astmininkas. 

Anapus apkasų gulėjo žuvusieji, kurių niekas ne- 
spėjo palaidoti. Jų geltoni veidai šmėkšojo ryto prie- 
blandoje. 

Jie pamatė kažkokį pėstininką. Pėstininkas pavar- 
gęs žiūrėjo pro apkaso kraštą į priešo linijas. 

— Kas naujo anoj pusėj? — paklausė Jurgenas. 

— Nieko ypatingo, pone kapitone, beveik jokio ju- 
dėjimo. Naktį jie puotavo. Matyt, visiškai nusilakė. 
Stačiai pavydas ima. Ivanas geria, o mes badaujame. 

— Jie irgi badauja, — tarė Jurgenas. 

— Galbūt, — atsiliepė pėstininkas, — bet puotau- 
ja jie beveik kiekvieną naktį, o rytą girti puola į ataką. 
Jeigu taip ilgiau bus, pone kapitone, nė velnias jų ne- 
sulaikys. Naktį, matyt, atvyko ir naujų tankų. Jie tik- 
riausiai stovi ten už kalvos. 

Jurgenas pasižiūrėjo į kalvą. Pėstininko plepumas 
jį erzino. Kalva stūksojo nuoga ir pilka rytinio dan- 
gaus fone. Rytoj nuo jos vokiečių tankai užgrius rusų 
pozicijas. 

— Tankų jie turi kaip smėlio pajūry, — tarė pės- 
tininkas Domanui, kuris drebėdamas iš baimės ir šal- 
čio kiurksojo apkase, — jeigu norėtų, galėtų jais iki 
pat Berlyno nuvažiuoti, bet, matyt, nenorį. 

Jurgenas jau ne kartą buvo girdėjęs tokias pėsti- 
ninkų kalbas. Jie bijojo rusų tankų, kurių kasdien vis 
daugėjo. Jis žinojo, kad dabar kiekvienam vokiečių 
tankui tenka septyni rusų tankai. O tankus palaiko 
prieštankinė artilerija ir sunkioji artilerija su šimtais 
pabūklų ir baisiosiomis „katiušomis“. 

Jį krėtė šaltis. Visas kalvos šlaitas iki pat vokie- 
čių apkasų buvo nuklotas žuvusių pėstininkų lavonais. 
Tie susigūžę gumulėliai, pilki ir rudi kaip žemė, buvo 
panašūs į kurmiarausius. 

— Eime, — tarė Jurgenas. 

Pasilenkę jie nubėgo per lauką. Užpakaly pradėjo 
šaudyti rusų kulkosvaidis. Jo kalenimas sudrumstė ry- 
to tylą. Jie įgriuvo į kažkokią duobę, kur dugne ant 
vandens buvo užsidėjusi ledo grienelė. Storulis kareivis 
gulėjo šalia Jurgeno. 

— Iš kur jūs, Domanai? 

— Iš Pforcheimo. Aš ten turėjau fabriką ir visus 
tuos metus buvau atleistas nuo kariuomenės. Mes ga- 
minome batus armijai... kareiviškus batus. 

— Ak šitaip, — tarė Jurgenas, — o dabar? 

— Amerikiečiai subombardavo mano fabriką. Ne- 
liko akmens ant akmens. 

— Ir jūs susirgote cukralige? 

— Aš seniai sergu, pone kapitone. 

— Ir tikriausiai namie liko žmona, pas kurią jūs 
norite grįžti. Juk jūsų Žmona dar gyva — O gal ne? 

— Gyva. 

— Aš irgi kai ką palikau namie, — tarė Jurgenas. 
Jis kalbėjo labai iš lėto, užsikirsdamas. 

Jam atrodė keista, kad štai sėdi čia ryto prieblan- 
doje šalia drebančio iš baimės storulio kareivio Do- 
mano, buvusio fabrikanto iš Piorcheimo, ir pasakoja 
apie save. 

— Ji man dar ne žmona, bet bus žmona. Per vieną 
Berlyno antskrydį ji neteko dešinės kojos. Jau visi me- 
tai aš jos nemačiau. Visi metai, Domanai, ar jūs žinote, 
ką tai reiškia? 

— Įsivaizduoju, pone kapitone. 

— O čia vis ta pati velniava: tankai, „katiušos“, 


atakos, kontratakos, atsitraukimai — diena iš dienos. 
Bet mums nėra jokios išeities: nei pirmyn, nei atgal. 
Priekyje — „katiušos“, užpakaly — karo lauko teis- 
mai. 


Jis pakėlė balsą. Dabar jis kalbėjo aštriai, kaltin- 
damas, beveik šaukdamas. 

— O gal jūs manote, Domanai, kad mes nė kiek 
nejaučiame baimės? 

Jis supyko. Iš pradžių tik norėjo paveikti Doma- 
ną, kad tas daugiau nemėgintų dezertyruoti, bet staiga 
susijaudino ir prarado savitvardą. 

Jis atsistojo. Jo batai nuklimpo į užšalusį, bet iš- 
tryptą purvą. 

— Na, Domanai, bėgam. Ir jeigu jūs dar ir dabar 
norite sprukti, tai sprukite su Dievo padėjimu. 

Domanas nieko neatsakė. Tylėdamas bėgo paskui 
ilgšį kapitoną. Rusų kulkosvaidis nebešaudė. Fronte vėl 
buvo tylu. 

Jų tankai stovėjo kovos parengty. Ant dviejų sa- 
vaeigių artilerijos pabūklų kiurksojo būreliai kareivių. 
Priėjo leitenantas Videmejeris. 

— Viskas aišku, Videmejeri? 

— Viskas aišku, pone kapitone. 

Videmejris pasižiūrėjo į Domaną. Leitenanto pa- 
vandeniavusios mėlynos akys buvo kupinos nuožmios 
neapykantos. Jurgenas nemėgo jo. Jam stačiai bjauru 
būdavo klausytis, kai tas isteriškai imdavo komanduoti, 
kur būdavo galima apsieiti visai ramiai. 

— O ką su šituo štai veiksim, pone kapitone? 

— Jis eis kartu su visais į mūšį, — tarė Jurge- 
nas. — Ar su divizija jau susirišot? 

— Graupneris palaiko ryšį. 

— (Gerai, — tarė Jurgenas. 

Jis paliko Domaną, suglumusį, stovintį ir žiūrintį 
jam iš paskos, ir nuėjo prie savo tanko, kur Graupne- 
ris priiminėjo divizijos įsakymą pradėti kontrataką. 

Kareiviai numetė nuo tankų paskutines maskuojan- 
čias šakas. Virš fronto linijos pakilo rūkas. 

Pradėjo šaudyti vokiečių artilerija. Jos sviedinių 
sprogimai priešui buvo tartum uodų įkandimai. 

Tankai ir savaeigiai artilerijos pabūklai iššliaužė 
iš už sugriautų daržinių priedangos. 

Jurgenas matė, kaip kalva slenka artyn. Vikšrai 
po juo traiškė žuvusiųjų lavonus. Jis prisiminė eilinį 
Domaną, bijantį ir nenorintį kariauti. Gal Domanas ir 
teisus. Juk viskas dabar čia tikra beprasmybė. 

Rusų artilerija atidengė užtveriamąją ugnį. Šimtai 
vamzdžių spjaudė į ryto orą savo geležinius vaisius. 
Pradėjo koncertą „katiušos“. 

Vadovaujantis Jurgeno tankas rėpliojo į kalvą. Pas- 
kui jį sekė dar du tankai. Vokiečių savaeigiai artileri- 
jos pabūklai iš dešinės ir iš kairės lenkė kalvą. Ka- 
reiviai bėgo paskui tankus. Jie lakstė kaip beprasmiškai 
šokinėjančios blusos ant degančios drobės. 

Jurgenas pagalvojo apie atostogas. Savaitės gale 
jau bus namie ir pas Heleną. Pagaliau išsipildys kan- 
kinančių mėnesių svajonė. Jo tankas stovėjo dabar kal- 
vos viršūnėje. Kalva žemėlapyje buvo pažymėta kaž- 
kokiu skaičiumi, kaip ir visos kalvos nuo Stalingrado 
iki čia, — kvailai paženklintos kalvos, sugėrusios žu- 
vusiųjų kraują. 

Jis pamatė rusų tankus, kurie pajudėjo lygumoje 
anapus kalvos. Ir jų įguloms kalva, ant kurios dabar 
stovėjo tankas, buvo tik skaičius. 

— Jie mus sutraiškys, — sušuko viršila Graup- 
neris. 

Jurgenas kramtė lūpas. Turėtų duoti įsakymą trauk- 
tis, bet nevalia. Jis vėl pagalvojo apie fabrikantą Do- 
maną, kuris, nors ir palaužtas cukraligės, dreba dėl 
savo gyvybės ir tikriausiai žus čia šį rytą. Prisiminė 
vieną cukraus Iabriką Stalingrade, kur rusų šaulių pul- 
kas, užsibarikadavęs sušaudytais cukraus maišais, gy- 
nėsi iki paskutinio vyro. Cukrus sugėrė žuvusių rusų 
šaulių kraują. 

Pradėjo šaudyti rusų prieštankinė artilerija. Jur- 
genas nepajuto, kaip jį sudraskė prieštankinis sviedi- 
nys. Nutraukė jam galvą ir kojas, įsirėžė į užtaisų ka- 
merą ir susprogdino sviedinių atsargas. 

Tą akimirką eilinis Domanas pakėlė galvą. Pama- 
tė ryškią liepsną virš kapitono tanko, ir jį pagavo pa- 
niška baimė. 

Jis pašoko ir pasileido atgal. 

„Katiušos“ salvė nušlavė jį nuo Žemės. 


— Jos oda buvo kaip dramblio kaulas... tos Ire- 
nos, — pasakojo puskarininkis Krėjenburgas, — o krū- 
tys, nori tikėk, nori ne, kaip plieninės. 

Jie gulėjo apkase Ardėnų miškuose. Žemę dengė 
purvina sniego tyrė, išklampota tūkstančių batų ir iš- 
važinėta tūkstančių ratų. Medžiai už jų styrojo nuogi, 
sprogimų nugenėti. Krėjenburgas dabar dažnai kalbė- 
davo apie Ireną Meizel, ryšininkų talkininkę. Jie kartu 
su abiem moterim savaitę klajojo po Prancūziją. Jiems 
teko gintis ir nuo maki, ir nuo sukilusių Prancūzijos 
gyventojų, bet vis dėlto pavyko ištrūkti. Šiaip ar taip, 
tai buvo laisvės dienos. 

Krėjenburgas vis vartėsi apkase. 

— Kodėl, tiesą sakant, tu nieko nenuveikei su šte- 
tiniete? 

— Man nepatinka ilgos moterys, — atsiliepė Ger- 
hardas. 

— Bet dabar juk tas pats, ar ilga, ar trumpa. Kas 
pakliuvo, tą ir griebk. Karas yra karas. 

— Ji man buvo per sausa, — tarė Gerhardas Lo- 
rencas. 

Jis pyko ant Krėjenburgo, kuris vis kalbėjo ir kal- 
bėjo apie tas moteris. Gerhardas norėjo jas pamiršti. 
Kiekvieną naktį jis gulėdavo šalia Marijos, ilgšės šte- 
tinietės, ir nė karto jos nepalietė. Užtat diena į dieną 
turėjo tempti paskui ją visus jos trofėjus, kurių ji pa- 
keliui buvo prisigraibiusi. Atgal srūvanti vokiečių Va- 
karų armija su savo sutriuškintais štabais, valdybomis, 
komendantūromis ir maisto sandėliais daug ko buvo 
palikusi, kas Marijai atrodė vertinga. 

— Ji buvo godi kaip šarka, — tarė jis. 

Krėjenburgas nusijuokė. Gerai įsitvirtinę amerikie- 
čių pėstininkai gulėjo už penkių šimtų metrų nuo jų. 
O toliau jau kelios dienos vėl buvo sutelkta daug ar- 

tilerijos, kuri kasdien apšaudydavo mišką. Vokiečių puo- 
limas buvo sustabdytas. 

Puskarininkis Krėjenburgas ir Gerhardas Loren- 
cas, vėl paskirti į motorizuotą pėstininkų kuopą, judėjo 
kartu su visais, bet jiems jau buvo vis tiek, ar žygiuoja 
į priekį, ar traukiasi atgal. Dar su visu šiurpumu jie 
prisiminė kautynes Hiurtgeno miške, kur ištisas savai- 
tes kovojo dėl kiekvieno kaimo, kautynes prie Netuno 
ir Kasino, ir mūšius Šiaurės Prancūzijoje. Jie visą laiką 
neiškliuvo iš tos velniavos. 

Gerhardas jau buvo prisikariavęs iki soties. Jis jau 
nebetikėjo galutine pergale, apie kurią buvo kalbama 
įsakymuose. 

— Užtenka jau to gero, — tarė jis, — reikia pa- 
tiems užbaigti karą. Dingti kokią miglotą naktį, ir vis- 
kas. 

— O kaip tu tai įsivaizduoji? 

— Visai paprastai. Mesti visą tą mėšlyną ir spaus- 
ti pas amerikiečius. 

Krėjenburgas vėl nusijuokė. Jo šalmas žvangtelėjo 
į kulkosvaidį, stovintį ant apkaso krašto. Virš jų galvų 
prazvimbė greitašaudžio šautuvo papliūpa. 

— Se tau, — tarė Krėjenburgas. 

Juodu nutilo. Gerhardo pareikšta mintis buvo bai- 
singa. Iki šiol nė vienas iš jų nebuvo pagalvojęs apie 
perbėgimą. 

Nubėgti iš čia per miško aikštelę iki amerikiečių 
buvo nesunku. Kitas kulkosvaidis stovėjo dešinėje už 
septyniasdešimt metrų, o kairėj sėdėjo keli kareiviai, 
kuriems, be abejo, buvo vis tiek, kas čia dedasi. -Tai 
buvo folksšturmininkai, ką tik atvykę į frontą. Krėjen- 
burgas vėl prašneko apie Ireną Meizel. 

— Ta Irena buvo kadaise Vokiečių merginų są- 
jungos vadovė, žinai, smarki moteris. Visada priešaky. 
Jinai irgi buvo užsikrėtusi ta masine prostitucija. Na, 
žinoma. Juk ir aš kadaise buvau smogikas. O dabar tu 
man siūlai bėgti pas amerikiečius. 

— Tu kaip sau nori, — tarė Gerhardas, — o aš 
mausiu. 

Jis pagalvojo apie Ireną Meizel. Jau po pirmos 
nakties miške ji prausėsi upeliūkštyje, išsirengusi ligi 
pusės ir visai jo nepaisydama. Jis ilgėjosi mylinčių 
moterų ir taikaus gyvenimo, be „panceriaustų“, be kul- 
kosvaidžių ir be amerikiečių artilerijos. 

— Man jau įgriso iki gyvo kaulo, — tarė jis, — 
dabar jau gana. Jeigu nenori su manim sprukti, tai 
bent pažiūrėk, kad ko nors neatsitiktų ir kad tie idiotai 
štai čia, šalia, nepradėtų į mane pyškinti. 

— Aš irgi su tavim, — tarė Krėjenburgas. 

Juodu vėl nutilo. Gerhardas jautė, kaip šlampa jo 
keliai nuo drėgnos žemės. Krėjenburgas žiūrėjo į prie- 
šo linijas. 

— Pamatysi, nieko gero iš to neišeis. Iš vieno 
šūdo pateksi į kitą. Juk frontas ne marškiniai, taip 
lengvai nepakeisi. Ne, nieko neišeis. 

— Galbūt, — tarė Gerhardas. 

Po valandos jie išslinko iš apkaso ir nušliaužė 
link priešo pozicijų. Krėjenburgas nešėsi automatą, o 
Gerhardas dvi rankines granatas, kurias ketino numes- 
ti šalin, jeigu viskas sklandžiai pasisektų. 

Nušliaužus nuo apkaso du šimtus metrų, Gerhar- 
dą pagavo kosulys. Jis mėgino jį užgniaužti, bet juo 
labiau stengėsi, juo smarkiau kosėjo. 

— Na ir prakeikimas, — sušnibždėjo Krėjenbur- 
gas. 

Virš galvų pralėkė šviečiamosios kulkos. Į dangų 
pakilo raketa. Tiesiai priešais juos būta amerikiečių 
patrulių. 

— Na ir įmerkėme uodegą, — tarė Krėjenburgas. 

Jis pradėjo pliekti iš savo automato į šaudančius 
amerikiečių pėstininkus. Frontas atgijo. Amerikiečių 
patruliai šliaužte traukėsi atgal. Gerhardas paleido 
jiems iš paskos vieną rankinę granatą. 

Dabar šaudė visas fronto baras. Kulkosvaidžiai 
spjaudė į naktį šviečiamųjų kulkų pėdus. 

Prisispaudę prie Žemės jie ropojo atgal, metras po 
metro. 

Gerhardas krūptelėjo. Kažkas pataikė jam į ranką. 


„ Nežudyk 

Jie pasiekė savo apkasą ir netekę jėgų sukrito ša- 
lia kulkosvaidžio. Gerhardas sudejavo iš skausmo. 

— Kas tau yra? 

— Nykštys. 

— Eik šen, — tarė Krėjenburgas. 

Jie buvo berišą nykštį, bet išgirdo užpakaly leite- 
nanto balsą. Tai buvo jaunas leitenantėlis, ir jie vadino 
jį „mažyliu iš Magdeburgo“. 

— Krėjenburgai, ko gi jums prireikė anapus ap- 
kasų? Kodėl jūs palikote savo kulkosvaidį? 

— Mes išgirdome priešaky šnaresį, pone leitenan- 
te, matyt, amerikiečių žvalgai norėjo pagrobti mums iš 
panosės senuosius tėvukus. Mes negalėjome iš čia tiks- 
liai spręsti, koks reikalas, todėl iššliaužėme į priekį 
likviduoti jų šaltaisiais ginklais. 


— Puiku, — tarė leitenantas. — Ar iš jūsų kuris 
sužeistas? 

— Taip, Lorencas. 

— Sunkiai? 


— Tik į nykštį, pone leitenante. 

— Tegu paskui ateina į mano vadavietę, aš pasių- 
siu jums pamainą. 

— Puiku, pone leitenante, — tarė Krėjenburgas. 

Jis nedaug tevertino leitenantą, todėl pamėgdžio- 
damas ir pakartojo „puiku“. Leitenantas, gulėjęs tam- 
soje už jų, nušliaužė atgal. 

— Idiotas, — tarė Krėjenburgas. 

Po pusvalandžio Gerhardas nuropojo paskui jį ir 
prisistatė leitenanto vadavietėje, kuri buvo apkase už 
sprogimų nugenėto miško. 

— Kaip jūs tai padarėte, Lorencai? Pasirodo, iš 
tiesų būta amerikiečių žvalgų grupės. Jūs atlikote tik- 
rą žygdarbį. 

— Kaip kitaip mes galėjome padaryti, pone leite- 
nante, įkrėtėme jiems į užpakalį švino, ir viskas. 

— Taip, taip, užsigrūdinę vyresnieji grandiniai vis 
dar tebėra mūsų armijos stuburas. Aš jau pranešiau 
apie tai batalionui. Dabar eikite, Lorencai, į perrišimo 
punktą, o paskui prisistatykite į bataliono štabą. 

— Klausau, pone leitenante, — tarė Gerhardas. 

Po trijų dienų jie buvo apdovanoti bataliono va- 
davietėje. Krėjenburgas gavo pirmo laipsnio Geležinį 
kryžių, antro laipsnio jis jau buvo gavęs prie Netuno, 
o Gerhardas — antro laipsnio Geležinį kryžių. 

Rytas buvo apniukęs, lijo ir tėškė šlapdraba. Ba- 
taliono vadas kalbėjo kažką apie fiurerį ir tautą, apie 
didįjį vokiečių reichą ir kad priešo armijų bangos su- 
duš į vokiečių kareivių bebaimiškumą ir drąsą. Tik da- 
bar bus įrodyta, kad Vokietija, vadovaujama Adolio 
Hitlerio, yra nenugalima. Tai buvo kažkoks žilas kaip 
obelis atsargos majoras, ir Gerhardui atrodė, kad jis 
kalba viena, o pats galvoja visai ką kita. Už jo stovė- 
jo kreivakojis viršila Šuleris, dabar tarnaujantis bata- 
liono štabe, ir laikė rankoje cigarų dėžę, kurioje buvo 
sudėti Geležiniai kryžiai. 

Majoras pamažu ėjo palei pristatytų apdovanoti 
kareivių gretas, o viršila Šuleris laikė atkišęs cigarų 
dėžę, iš kurios majoras ėmė kryžius ir kabino juos ka- 
reiviams ant krūtinių. 

— Vyresnysis grandinis Lorencas, pone majore. 

— A, Lorencas, šaunuolis, senas kareivis, tiesa? 

— Taip, pone majore. 

Majoras prikabino jam prie krūtinės Geležinį kry- 
žių ir priėjo prie Krėjenburgo, kuriam visa krūtinė 
buvo nusagstyta apdovanojimais. 

— Na, Krėjenburgai, ant jūsų krūtinės jau ir vie- 
tos nebėra. Visus nusipelnėte Rusijoje? 

— Rusijoje ir Italijoje, pone majore. 

Pasižymėjimo ženklų vaizdas sujaudino jį. Jis dar 
pasakė kažką apie vokiečių kareivių drausmę, apie he- 
roizmą, ir apdovanojimo ceremonija pasibaigė griežta 
komanda. 

Apniukęs dangus prasiblaivė. Keli debesys nuslin- 
ko nuo saulės. Pakilo vėjas ir visiškai nušlavė dangų. 

— Palankus oras lėktuvams, — tarė Gerhardas, — 
pamatysi, jie tuoj vėl atskris. 

Šnekučiuodami jie stoviniavo stačiakampiame dva- 
ro kieme. 

— Na, — tarė Krėjenburgas, — ar aš tau nesa- 
kiau, kad iš to nebus nieko gero. Šiame kare nieko 
kito nelieka, kaip tik tapti didvyriu. 

Jis nusijuokė. Priėjo viršila Šuleris. Nutvėrė Ger- 
hardui už munduro ir draugiškai papurtė. 

— Klausyk, Lorencai, dabar tu galėsi važiuoti 
atostogų. Aš tau išrūpinau. Kur čia tave dėsi su tokiu 
nykščiu, ir gydytojas sako, kad tu jį ir namie galėsi 
išsigydyti. Po dviejų savaičių turi būti vėl daliny. 

— Labai ačiū, viršila. 

— Po dviejų savaičių karas bus baigtas, — tarė 
Krėjenburgas, — tada mes įžygiuosime į Niujorką. Pa- 
radiniu žingsniu, su blizgančiomis sagtimis, viens, du, 
trys, pirmyn. 

Viršila Šuleris įtariai pasižiūrėjo, bet Krėjenburgas 
stovėjo prieš jį ko rimčiausiu veidu. 

— Na taip, juk dar yra slaptasis ginklas, — tarė 
viršila Šuleris. 

— Kurgi ne, pone viršila. Tokio slapto ginklo dar 
niekada nėra buvę. 

— Tikėkimės, kad laiku jį užbaigs. 

— Žinoma, užbaigs, — tarė Krėjenburgas. 

Viršila Šuleris nedrąsiai linktelėjo galvą ir vėl 
kreipėsi į Gerhardą. 

— Klausyk, Lorencai, tu, be abejo, važiuosi per 
Stetiną. Jau du mėnesiai mano žmona nieko nerašo. 
Pažiūrėk, kaip ten reikalai. Jie bombarduoja kasnakt. 
Laivų statykla nuėjo po velnių, ir iš miesto, sako, ne 
kas belikę. Pažiūrėsi, Lorencai? 

— Žinoma, — atsakė Gerhardas. 

Jiems teko nutraukti pokalbį. Danguje pasirodė 
bombonešių eskadrilės. 

— Na, dabar vėl prasidės, — tarė Šuleris. — Mū- 
sų puolimo pradžioje jie nemokėjo gerai skraidyti rū- 
kuose, o dabar mums vėl duos per kelnes. 

Jie nubėgo į slėptuvės, kurios buvo už dvaro kie- 
mo. 

Bombos krito į kiemą ant stovinčių ten mašinų. 
Vienas lengvasis automobilis išlėkė į orą, du sunkve- 
žimiai degė, įgriuvo kairysis namo iligelis. 

— Bet juk ten viduj liko majoras, — sušuko vir- 
šila Šuleris. 

Gerhardas įsikniaubė veidu į šaltą žemę. Ji dre- 
bėjo nuo sunkiųjų bombų, kurios sproginėjo visame di- 
vizijos ruože, siekdamos netgi vyriausius štabus už- 
nugaryje. 


Po dviejų savaičių Gerhardas Lorencas parvažia- 
vo namo. Stačiai sunku buvo beatpažinti miestą. Mil- 
žiniški pabėgėlių srautai, išlipę iš laivų uoste, plūdo į 
miestą. Bombonešių nuleistos šviečiamosios raketos 
kiekvieną naktį kabojo virš namų stogų. Tarsi skaisčiai 
raudonuojančios Kalėdų eglutės žibėjo žvaigždėto dan- 
gaus Ione. 

Rusai pradėjo žiemos puolimą. Raudonoji Armija 
stovėjo Rytprūsiuose ir veržėsi Oderio link. 

— O Dieve, Gerhardai, — tarė motina, — kaip ge- 
rai, kad tu čia. Dabar mums likai tik tu vienas. 

Ji laiminga apkabino jį. Jai už nugaros stovėjo 
Erna, o Gertrūda sėdėjo ant taburetės, pasisodinusi 
ant kelių trejų metų sūnų. 

— Taip, — sušnibždėjo ji, — dabar ir Jurgenas 
Žuvęs. 

Ji pravirko. Gerhardas žiūrėjo į jos pilkas akis, iš 
kurių byrėjo ašaros. Jis retai matydavo ją verkiant. 
Jį sukrėtė žinia apie Jurgeno mirtį. Jis žinojo, kaip mo- 
tina mylėjo Jurgeną. 

— Jis buvo man kaip tikras sūnus, — tarė ji, — 
o su Helena visai nebegaliu susikalbėti. 

— Kur yra Helena? 

— Viršuj. Tu jos neatpažinsi. Ji smarkiai pasikei- 
tusi. Bet tu neik pas ją, kol aš jos nejspėsiu. Ji gali 
per daug susijaudinti. 

— Kada gi žuvo Jurgenas? 

— Lapkričio mėnesį, bet mes sužinojome tik da- 
bar. Ji visą laiką jo laukė, kas mielą dieną. Jis rašė, 
kad grįš atostogų, o paskui ilgą laiką nei jo, nei žinios, 
ir štai dabar atėjo pranešimas. 

Motina jau nebeverkė. Gerhardas stovėjo priešais 
ją ir nežinojo, ką sakyti. Jurgenas Simanas buvo tan- 


361 


kistas. Gerhardas prisiminė Prancūziją, mūšius Nor- 
mandijoje ir sunkius geležinius griozdus, kurie stūk- 
sojo soduose, susprogdinti minų ir bombų. Matė juos 
mūšio lauke, kai jie šaudydami ritosi per amerikiečių 
pėstininkų kūnus, ir matė juos degančius soduose. 
Karšti, sulankstyti plieno gumulai, kuriuose tūnojo ap- 
degę, kulkų suvarstyti kareiviai. 

Jis žinojo, kaip žuvo Jurgenas. 

Įėjo tėvas, pasisveikino ir pavargęs atsisėdo prie 
virtuvės stalo šalia Gerhardo. 

— Taip, taip, Gerhardai, jeigu ir toliau taip eis, 
tai greitai bus čia rusai, ir tada jau galas. 

Gerhardas pasižiūrėjo į jo žilus plaukus. Kaip vis- 
kas pasikeitė! Staliaus dirbtuvė stovėjo be darbo. 

Namai buvo pilni pabėgėlių. Jie buvo atsikėlę iš 
Pabaltijo, iš Rytprūsių ir iš Pomeranijos, ir kasdien jų 
vis daugėjo. 

— Gal ir mums reikės iš čia kraustytis, — tarė 
Erna. 

Ji taip varganai atrodė, kad tokios jis niekada dar 
nebuvo jos matęs, bet lūpos tebebuvo tokios pat gaš- 
lios. Ji kasnakt sėdėdavo prie Helenos lovos, mėginda- 
ma ją suraminti. 

Tėvas sėdėjo įsmeigęs akis į cementinę aslą, ugnis 
židinyje spragsėjo, motina ėmė taisyti vakarienę. 

— Nusirenk, Gerhardai. 

Jis nusivilko savo seną mundurą ir nerūpestingai 
numetė į kampą. 

— Žiūrėk tu man, tu su Geležiniu kryžium, — ta- 
rė tėvas. 

— Taip, užkabino man jį prieš pabaigą. 

— Lygiai taip pat, kaip ir per aną karą. Tada jie 
ištisomis dėžėmis grūdo mums Geležinius kryžius, bet 
ir tas nieko nepadėjo. 

Vakarieniavo jie Ernos kambary. Gerhardas sėdė- 
jo ant kušetės. Peterio nuotrauka kabėjo šalia Valterio 
nuotraukos virš patefono. Dabar jau niekam nebuvo 
paslaptis, kad Erna abu juos mylėjo. Gertrūda su tuo 
apsiprato, o Erna taip rūpinosi trejų metų Peterio sū- 
numi, tarsi jis būtų buvęs jos vaikas. Martynas Bau- 

manas išėjo į frontą. Niekas nežinojo, kur jis dabar. 
Jis iki paskutinės minutės tikėjo pergale, kaip tikėjo 
ir Gertrūda, visiškai nekreipdama dėmesio, ką šneka 
namiškiai. 

Jie valgė tylėdami, tik Gertrūdos sūnus kažką 
čiauškėjo. 

— Mama, o kur Helena, argi ji nevalgo kartu su 
visais? — paklausė Gerhardas. 

— Nuo to laiko, kai atėjo žinia, jau trys dienos, ji 
nė kąsnelio nepaėmė į burną. Bet tu galėsi pas ją pas- 
kui nueiti. Aš ją įspėjau. 

— O apie Peterį nieko daugiau negirdėjote? 

Senajam Lvrencui iškrito iš rankų šakutė ir skimb- 
telėjo į lėkštę. Jis atsistojo ir susijaudinęs ėmė kūp- 
rinti po kambarį. Peteris buvo jo mylimiausias sūnus. 
Su juo jis rasdavo bendrą kalbą politikos klausimais. 

— Ar motina tau nieko nerašė? 

— Ne. 

— Peterio nebėra. Jis žuvo prie Stalingrado. Tie 
laikai išvarė jį iš proto. Mums tai pasakojo vienas vy- 
resnysis grandinis, pavarde Gerberis, kuris dar spėjo 
ištrūkti iš ten lėktuvu ir išsigelbėjo stačiai per ste- 
buklą. 

Erna vėl pradėjo verkti, o motina sėdėjo nejudė- 
dama, įsmeigusi akis į stalą. 

— Aš to negalėjau rašyti, Gerhardai, per daug man 
buvo skaudu. 

Gerhardas pasižiūrėjo į Peterio nuotrauką virš pa- 
tefono. Tik dabar suprato, kodėl motina pirma sakė, 
kad tik jis vienas, tik Gerhardas, jai likęs. Daugiau 
jis nebegalėjo valgyti. Be taukų pakepintos bulvės at- 
rodė pilkos tarsi miltiniai kukuliai. 

Jis atsistojo ir išėjo į lauką. 

Stovėjo kieme su kareiviškais batais, kurių dar ne- 
buvo nusiavęs, ir žiūrėjo į žvaigždes. 

Buvo šalta sausio naktis. Viršutiniame aukšte ver- 
kė pabėgėlių vaikai, kažkokia moteris kažką šaukė, bet 
Gerhardas nieko nesuprato. 

Jis prisiminė tą dieną, kai prasidėjo karas. Jau ta- 
da jį ėmė baimė, bet visada jis darė tai, ką ir kiti, ir 

tikėjo daug kuo, kas dabar žlugo. Jis pabuvojo Štetine, 
perėjo per sugriautą miestą, iš kurio su panika bėgo 
gyventojai, nepaisydami valdžios draudimo. Viršilos 
Šulerio žmonos nerado. Toje vietoje, kur ji gyveno, 
buvo tik griuvėsių laukas. 

Priešais alsavo žiemos jūra. Kaip paprastai, ji kve- 
pėjo druska, žuvimis ir dumbliais Bet žemė užpakaly 
buvo visai pasikeitusi. Tai buvo nusiaubta vietovė. Jam 
pasidarė šalta, ir jis vėl sugrįžo į vidų. Sustojo prie 
Helenos kambario ir pasibeldė į duris. Niekas neatsi- 
liepė. 

— Helena, — pašaukė. 

Jis išsigando tylos, bet atidarė duris ir įėjo į kam- 
barį. Helena gulėjo lovoje ir spoksojo į jį, tarsi neat- 
pažindama. Jos protezas buvo padėtas kampe prie nak- 
tinio staliuko, ant kurio stovėjo Jurgeno nuotrauka. 

— Gerhardas? 

— Taip, Helena, aš parvažiavau atostogų. Įsivaiz- 
duoji, nė vienas žmogus nebegauna atostogų, 0 aš 
gavau. 

— O Jurgeno nesutikai? 

— Ne, Helena, juk aš buvau Prancūzijoje. 

— Bet juk ir jis buvo Prancūzijoje. 

— Taip, keturiasdešimtaisiais metais buvo, bet da- 
bar ne. 

— Ak, — sušnibždėjo ji, — nejaugi taip seniai tas 
buvo? 

Gerhardas pasižiūrėjo jai į veidą, ir jį nukrėtė 
šiurpas. Kambarys buvo karštai prikūrentas. Geležinė 
krosnelė kampe šalia durų stačiai žėruotė žėravo. He- 
lenos veidas buvo sumažėjęs, o jos pilkos akys, kurios 
kadaise karštligiškai spindėjo ir mokėjo taip ironiškai 
šypsotis, dabar atrodė kaip ledinės. 

— Gerhardai, sako, kad jis žuvęs. Ar tu girdėjai? 

— Girdėjau, Helena. 

— Bet juk ir tu netiki? 

— Gal jis dingo be žinios ar pateko į nelaisvę. 

— Taip, — sušnibždėjo ji, — į nelaisvę. 

Bet staiga ji pasikėlė, veidas persikreipė, siauros 
lūpos ėmė virpėti. 

— Gerhardai, kodėl tu man meluoji? Juk aš gerai 
žinau.:. Jis miręs. 

Ji vėl atsilošė į pagalvį, o jis stovėjo šalia jos 10- 
vos ir nežinojo, ką daryti. 

Prisiminė puskarininkį Krėjenburgą, prisiminė 
frontą ir „faustpatronus“, kuriais jie naikino amerikie- 
čių Šermano tankus. Matė, kaip tankistai šokinėja iš 
liukų, o pėstininkai kloja juos kaip kurapkas. Virš jo 
vėl skrido bombonešiai. Šnypšdami sviediniai draskė 
vokiečių tankų korpusus. Tai buvo baisi mirtis, mirtis 
geležiniuose karstuose. 

— Neimk taip labai į širdį, Helena, juk tiek žmonių 
žūna. Dar ir man visko gali būti. 

— Tavęs ne, Gerhardai, ne... Jis negalėjo mirti. O 
gal jis ir nežuvo. Gal kartais pulke apsiriko. Juk gali 
apsirikti, Gerhardai, ar ne? 

— Pasitaiko, — tarė jis. 

— Ir aš taip manau, — sušnibždėjo ji, — tik rei- 
kia būti kantriai ir laukti, tada jis tikrai vieną gražią 
dieną sugrįš. 

Visas jos gyvenimo turinys buvo susijęs su Jur- 
genu. Dabar beliko tik tuščias kiautas, kurį galėjo su- 
griauti bet koks vėjo gūsis. 

Jis išėjo iš jos kambario ir pavargęs krito į lovą, 
kurią jam buvo paklojusi Erna, bet negalėjo užmigti. 

Akyse slinko pabėgėlių kolonos. Smogiamieji lėk- 
tuvai šaudė į jas. Vyrai ir moterys bėgiojo po laukus 
ir šokinėjo į duobes kaip triušiai. Stai guli jis kažko- 
kiame kaime Hiurtgeno miške ir šaudo į amerikiečių 
pėstininkus, pasislėpusius namų griuvėsiuose. Kažkoks 
kareivis bėga prie jo, jis paleidžia į jį kulkosvaidžio 
seriją, perkerta jį pusiau, ir tas krinta ant kelio. Ke- 
liamasis kranas sukasi virš upės. Sunkusis sviedinys 
išmeta jį aukštyn, ir trenkia jis į vokiečių kareivius, 
plaukiančius per upę. Irena Meizel prausiasi upelyje, 
išsirengusi iki pusės. Jis girdi jos aistringas dejones 
miške, švelnų Krėjenburgo šnabždesį ir viską nustel- 
biantį sunkiųjų prieštankinių pabūklų riaumojimą. Juo- 
di, gauruoti buivolai bėga per Pontinijos pelkes. Lips- 

kio kaklas kraujuoja blausioje mėnesienoje, o Karla 
Nihagen nusiauna itališkus batelius ir atsargiai stato 
juos už nugaros į nulaužto alyvmedžio šakas. 

— Gerhardai, Gerhardai, argi tu negirdi? Pavo- 
jus. Kelkis greičiau. Reikia bėgti į pajūrį. 

Jis išsigandęs pašoko. Tai buvo Ernos balsas. Virš 
miesto sklido kraupus sirenų kauksmas. Jis išbėgo lau- 
kan. Jį pasitiko Erna ir nusitempė su savim. 

— O kodėl jūs bėgate į pajūrį, Erna? 

— Pajūryje saugiausia. Greičiau. Kiti jau ten. 

— O Helena? 

— Jinai irgi. Jeigu ji nepajėgia eiti, tėvas ją neša. 

Jie pabėgėjo galiuką pajūriu, kol pasiekė būrelį 
žmonių. Ten buvo jų kaimynai, Helena, pasirėmusi į 
tėvą, senoji Lorenc ir Gertrūda su savo sūneliu. Jie 
visi žiūrėjo į dangų ir laukė artėjančių bombonešių. 

— Ar jūs kasnakt taip darote? 

— Taip, beveik kasnakt, — atsakė Erna. 

— Tau šalta, Erna. 

— Taip, — sušnibždėjo ji. 

Gerhardas turėjo su savim mundurą, kurį motina 
buvo atnešusi iš virtuvės į kambarį, ištiesė jį ant šalto 
smėlio ir atsisėdo. Helena ir Erna atsisėdo šalia, ir abi 
prisiglaudė prie jo. 

— Beje, o ką veikia Karla? — paklausė jis. — Aš 
seniai apie ją nieko negirdėjau. Paskutinį kartą mačiau 
Aurelijos gatvėje Romoje. Tada ji ten vos vos neįstrigo. 

— Ji Kelne. Jei nori, galiu duoti jos adresą. Juk 
tu grįždamas važiuosi per Kelną? 

— Galbūt, — atsakė jis. 

Nuo jūros pusės pasirodė bombonešių eskadrilės, 
pralėkė virš miesto ir nuskrido į pietus. Nebombardavo. 

— Matyt, šį sykį vėl skrenda į Štetiną, — tarė 
senasis Lorencas. 

— Žinai, — sušnibždėjo Erna, — Karla teisingai 
padarė. Ji visada mokėjo iš karo paimti, kas geriausia, 
ir visada gražiai gyveno. 

— Teisybė, — tarė Gerhardas. 

Gerhardas pagalvojo, kad ir jis kadaise mėgino 
taip gyventi. 


366 


Oro pavojui praėjus, visi patraukė atgal. Gerhar- 
das paėmė iš tėvo Heleną ir per kopas nunešė namo. 
Ji prisiglaudė jam prie krūtinės ir vėl paklausė apie 
Jurgeną, bet jis neatsakė. 

Gerhardas praleido namie visą savaitę. Tai buvo 
sunkios dienos. Žinios iš rusų fronto prie Oderio kas- 
dien vis blogėjo. Dabar jau vyko mūšiai Pomeranijoje 
ir prie Štetino. Du kartus rusų smogiamieji lėktuvai 
buvo atskridę virš miesto. 

Kiekvieną naktį, kai tik virš jūros pasirodydavo 
lėktuvų eskadrilės, jis nešdavo Heleną į pajūrį. 

Jo nykštys greitai gijo. Kasdien priešpiečiais jis 
eidavo į ligoninę ir po septynių dienų vėl buvo pasiųs- 
tas į savo kuopą. 

— Gerhardai, — tarė motina, — nebeik į frontą. 
Aš negaliu ir tavęs netekti. Pasilik čia. 

— Turiu eiti, mama. Jeigu neisiu, jie mane su- 
pyškins užnugaryje kaip dezertyrą. Juk tas pats, ar jie 
nudės mane čia, ar ten. 

— Tai eik, — sušnibždėjo ji. 

Sunku jam buvo išeiti. Erna ir Gertrūda stovėjo 
kieme ir verkė Jis dar užėjo pas Heleną atsisveikinti. 

— Pasiteirauk apie Jurgeną, — tarė ji, — ir tuoj 
pat parašyk, gerai? 

— Dėl Dievo meilės, Helena. Ir kam tu save ap- 
gaudinėji. Jis žuvęs. 

— Taip, Gerhardai, juk aš žinau, tik vis užmirštu. 

Jis išėjo į kiemą ir apkabino Gertrūdą ir Erną. 

— Perduok nuo manęs linkėjimų Karlai, jeigu iš- 
lipsi Kelne. 

— Gerai, Erna. 

Tėvas stovėjo prie geležinių sodo vartelių. 

— Gal tave palydėti ligi stoties, Gerhardai? 

— Ne, nereikia. 

— Tai ką tu dabar manai daryti? 

— O ką gi aš galiu daryti, tėve, tu gi žinai, kad 
turiu grįžti į frontą. Juk tu taip pat kadaise buvai 
kareivis. 

— Taip, žinau, — tarė tėvas, — bet dabar kur kas 
blogiau. 

Gerhardas nuėjo bulvaru nė neatsigręždamas. Nuo 
jūros pūtė ledinis rytų vėjas ir gairino pajūrio smėlį. 


Kai išlipo iš karinio traukinio, šalta žiemos nak- 
tis gaubė Kelną. Sušalęs sniegas girgždėjo po kojo- 
mis. Į savo kuopą, kuri stovėjo kažkur anapus Reino, 
jis turėjo prisistatyti tik kitą dieną. Įtarūs kariniai pat- 
ruliai patikrino jo dokumentus ir paleido. 

Karla gyveno pačiame miesto pakrašty, kažkokioje 
šalutinėje gatvelėje, kuri buvo tik iš dalies apgriauta. 
Ji sutiko jį išskėstomis rankomis. 


— Gerhardai, — tarė, — aš jau nebesitikėjau ka- 
da nors tave sutiksianti. 
— Bet aš tik kelioms valandoms, — tarė jis. 


Ji gyveno dideliame, senoviškame kambaryje su 
erkeriu, mažyte virtuve ir savotišku sandėliuku, kuris 
buvo atskirtas nuo kambario durimis, apklijuotomis to- 
kiais pat apmušalais, kaip ir sienos. 

Karla buvo nė kiek nepasikeitusi. Jos ilgos šlaunys 
glaudžiai aptemptos pilkai mėlyna uniforma. Balta bliu- 
zelė su uždaru kaklu šviežiai išskalbta. Jos veide at- 
sispindėjo visiškas nerūpestingumas. 

— Eikš, Gerhardai, išgersim po stikliuką. Juk vi- 
sada žmogus turi šio to juodai dienai. Ar tu šiąnakt 
čia nakvosi? 

— Taip, jeigu tu nori. 

— Žinoma, — tarė ji, — galėsi miegoti sandė- 
liuke. 

Bet jis miegojo ne sandėliuke. Po valandos gulėjo 
šalia Karlos lovoje, atmerktomis akimis, ir klausėsi dus- 
laus fronto grumėjimo, panašaus į kažkur toli vidur- 
naktį be perstojo siaučiančią audrą. 

Padėjusi galvą jam ant kairiosios rankos, gulėjo 
Karla, čia užmigdavo, čia pabusdavo ir vėl užmigdavo. 

— Karla, — tarė jis. 

— Ką? — sušnibždėjo ji mieguista. 

— Tu nė nepaklausei, kas gero namie. Ar tavęs 
tas nebedomina? 

— Kaipgi, domina. Bet aš nespėjau pasiteirauti. 
Tu taip skubėjai gulti. 

— Ar tu dėl to pyksti? 

— Tu manai, kad aš atsiduodu tau iš pykčio? Vi- 
sada yra gera turėti senų draugų. 

Ji pasikėlė, ir jis pamatė ją ligi pusės nuogą blau- 
sioje kambario prieblandoje. 

— Ten rytuose baisu, — tarė jis. — Rusai stovi 
prie Arnsvaldės, ir greitai jie pasieks mūsų namus. 

— Visur baisu, Gerhardai. 

— Ir Jurgenas Šimanas žuvo. Ar tu jau girdėjai? 

— Taip, Erna man rašė. 

Juodu nutilo. Kambaryje vėl pasigirdo tolimas fron- 
to grumėjimas. Gerhardas prisiminė Krėjenburgą, su 
kuriuo poryt vėl gulės prie kulkosvaidžio. Baisu buvo 
apie tai ir galvoti. Karla vis dar tebesėdėjo lovoje ša- 
lia, parietusi kojas po antklode, pasirėmusi galvą ranka. 

— Ką tu galvoji, Karla? 

— Aš svarstau, — sušnibždėjo ji, — juk tau, tiesą 
sakant, nebėra ko grįžti į frontą, dabar jau viskas be- 
prasmiška. Po kelių savaičių karas bus baigtas. Mūsų 
štabe dabar visi taip kalba. Tik vienas kitas beprotis 
dar tiki pergale. Pasilik čia, Gerhardai. 

— O kaip tu visa tai įsivaizduoji? 

— Aš paslėpsiu tave. Čia tavęs niekas neras. 

— O kodėl tu man taip siūlai? 

— Todėl, kad... — iš lėto pasakė ji, ir tie žodžiai 
dabar vėl nuskambėjo pratisai ir pamaiviškai. Bet stai- 
ga ji nutilo ir pasižiūrėjo į Gerhardą. 

— Kodėl, Karla? 

— Todėl, kad tu esi man svainis, — tarė ji skubiai 
ir nusijuokė. Tą akimirką į kambarį įsiveržė perspėjan- 
tis sirenos kauksmas. 

— Pasiliksi? 

— Nežinau, Karla. 

— Nė vienas protingas žmogus dabar nebeina į 
frontą, — sušnibždėjo ji. 

Ji iššoko iš lovos ir nubėgo į erkerį kitame kam- 
bario kampe: trys aukšti, siauri jo langai buvo į gat- 
vės pusę. 

Jis pamatė ją nuogą, stovinčią prie lango, ir staiga 
suprato, kad pasiliks čia. Karla buvo gyvenimas ir ši- 
luma, kurios jis troško, ir iš jos sklido ramybė, kurios 
jam reikėjo. Karas jos nesukrėtė, jis tapo jai kažkokia 
neišvengiamybė. Gyveno ji pagal principą: „Išnaudok 
karą, taika bus baisi“, kurio dabar daug kas laikėsi. 

Jis vėl matė prieš akis viską traiškančius tankus, 
girdėjo zvimbiant rikošetuojančias kulkas, aplink griau- 
dėjo uraganinė amerikiečių artilerijos ugnis. Prisiminė 
žuvusius brolius, Peterį ir Valterį, taip pat ir Jurgeną 
Šimaną. 

Sirenos kauksmas ištirpo nakties tamsoje, ir Karla 
vėl sugrįžo prie lovos ir pasilenkė ties juo. 

— Aš tučtuojau apsirengsiu, Gerhardai, ir nubėg- 
siu žemyn. Kad kas neatkreiptų dėmesio. O tave pa- 
slėpsiu sandėliuke. Gali būti ramus, čia jie retai kada 
bombarduoja. | 

Gerhardas sėdėjo sandėliuke, tik su kareiviškomis 
kelnėmis, ir žiūrėjo į griuvėsius anapus gatvės. Sudau- 
žyti mūrai stūksojo šaltą žiemos naktį. Jam pasidarė 
žvarbu, ir jis vėl sugrįžo į kambarį. Ant stalo dar te- 
bestovėjo butelis konjako, kuriuo Karla vaišino jį, kai 
čia atėjo. Jis pasiėmė butelį ir vėl palindo po šilta ant- 
klode, kuri kvepėjo Karlos prancūziškais kvepalais. 
Gurkšnis po gurkšnio išgėrė visą butelį. 

Taip ir pasiliko pas Karlą. Kiekvieną dieną sėdėjo 
sandėliuke, spoksojo į griuvėsius ir laukė karo pabai- 
gos. Kasdien matė amerikiečių bombonešius, skrendan- 
čius virš miesto žiemos dangumi. Buvo pripratęs prie 
jų. Nuo mūšių prie Salerno jie lydėjo jį visą laiką, ir 
jis negalėjo įsivaizduoti gyvenimo be jų. Kasdien gir- 
dėjo duslų fronto gausmą, vis artėjantį ir artėjantį. 

Naktimis, jeigu nebūdavo oro pavojaus arba ne- 
ateidavo svečių, miegodavo su Karla vienoje lovoje, 
bet sulig kiekvienu fronto pasislinkimu svečių vis gau- 
sėjo. Tai buvo užnugario karininkai, šturmfiureriai, iž- 
dininkai — visi tie, kurie čia žiūrėjo tvarkos ir kartu 
kėlė žlugimo vorgijas. Vieni iš jų kalbėjo apie greitą 
pergalę, kiti — apie artėjantį pralaimėjimą. 

Jis sėdėdavo sandėliuke ir klausydavosi tų kalbų, 
kurios pasiekdavo jį pro plonas duris po apmušalais. 


„Slaptasis ginklas“, — sakydavo vieni; „idiotiškas fi- 
nalas“, — sakydavo kiti, o Karla pritardavo ir vieniems, 
ir kitiems. 


Po dviejų savaičių esesininkų patruliai atėjo dary- 
ti kratos. Gerhardas sėdėjo savo sandėliuke ir, išgir- 
dęs sunkius žingsnius, sulaikė kvapą. Pas Karlą sve- 
čiavosi vienas hauptšturmiiureris. Sėdėjo su ja ant lo- 
vos, ir jau ištisą valandą Gerhardas klausėsi, kaip tas 
girtas vapa jai švelnius žodžius ir meilinasi. 

Staiga nepasibeldę pro duris įsiveržė esesininkai. 

— Kaip jūs drįstate! — išgirdo jis Karlos balsą. 

— Mes ieškome dezertyrų, miela panele... Visas 
Kelnas pilnas tų parazitų. Gal jūs čia slepiate kokį po 
savo sijonu? 

— Heil Hitler! Turbūt jūs manęs nepastebėjote, 
a? — tarė hauptšturmiiureris. — Ten, kur aš esu, nė- 
ra jokių dezertyrų, įsidėmėkite tai. 

— Prašom atleisti, pone hauptšturmiiureri. 

— Lauk! — sušuko hauptšturmifiureris. 

Gerhardas girdėjo, kaip sunkūs žingsniai nubildė- 
jo laiptais. Jam pasidarė šalta, jis susigūžė ir sutrikęs 
įsistebeilijo į griuvėsius anapus gatvės, kurių jau kiek- 
vienas akmuo buvo jam pažįstamas. Tik vėlai naktį 
Karla išleido jį iš sandėliuko. 

— Išsinešdino ta prisiputusi kiaulė. Bet, ačiū Die- 
vui, dar gerai viskas išėjo. 

— Aš ilgiau čia negaliu pasilikti, — tarė Gerhar- 
das, — viskas eina kvailyn, o tu vis labiau su jais tą- 
saisi. 

— O kurgi tu dėsies? Dabar iš čia išeiti negalima. 
Kol aš čia, būsi pas mane. O jeigu aš su jais tąsausi, 
tai tik dėl tavęs, tik dėl tavęs. Ar supranti? 

— Taip, Karla. 

— Manai, kad man čia juokai? Bet dabar jau vis- 
kas vis tiek. Na gana, einam gulti. 

Jis atsisėdo prie stalo ir išgėrė, ką buvo palikęs 
hauptšturmiiureris. Karla už jo nugaros nusirenginėjo. 

Ji parnešdavo visko, ko tik reikėjo. Jie nekentė 
alkio. Gerhardas nežinojo, iš kur ji visa tai ima, bet ir 
nesiteiravo. Vėl prisiminė kalbas, skambias frazes ir 
lozungus, nugirstus šiame kambaryje per naktines or- 
gijas. Kasdien apie tai galvodavo sėdėdamas savo san- 
dėliuke ir laukdamas tų valandų, kada galės būti su 
Karla. 

— Kodėl tu su visais sutinki, Karla? Su vienais 
tu šventi pralaimėjimą, su kitais — pergalę. Čia tau 
Adolias Hitleris idiotas, kurį reikėtų pakarti, čia vėl 
didžiausias visų laikų karvedys ir valstybės vyras. Ko- 
dėl tu taip darai? 

— Todėl, kad man spjaut į viską, — tarė ji. 

Ji nusivilko mundurą ir rūpestingai padėjo jį ant 
kėdės. 

— Žinai, Karla, kai motina pirmą kartą pamatė 
Adolfo Hitlerio portretą, ji pasakė, kad tai nusikaltėlio 
veidas. Ar tu tiki, kad jis tikrai toks yra? 

— Pasaulyje tiek daug nusikaltėlių, Gerhardai, tai 
kodėl ir jis negalėtų toks būti? 

Ji nuoga įlipo į lovą, atsisėdo ir paprašė jį atnešti 
ko nors atsigerti. 

— Mūsų fiureris yra kareivis, Gerhardai, iki pat 
panagių kareivis. 

Ji pasakė mėgdžiodama Advlio Hitlerio kalbėseną, 
išgėrė konjako ir garsiai nusikvatojo. Jis atsisėdo ant 
kėdės, kur gulėjo juodi jos apatiniai baltiniai, ir įsmei- 
gė į ją akis. Rytoj čia jau gali būti amerikiečiai, su- 
griauto ir nualinto krašto nugalėtojai. Tada ji tikriau- 
siai tarnaus ir jų karininkams, kaip tarnavo vokie- 
čiams. 

Ji pasičiupo savo paryžietiškus kvepalus ir ėmė 
trintis pažastis. 

— Kodėl tu į mane taip žiūri, Gerhardai? 

— Aš kaip tik dabar galvojau, ką tu veiksi, kai 
pasibaigs karas. 

— Tada galbūt manęs jau nebebus, o jeigu aš 
liksiu gyva, tai gali būti tikras, kad man gerai seksis. 
Aš jau mokėsiu susitvarkyti. 

— Žinoma, mokėsi, — tarė jis. 

— O kodėl gi ne, — sušnibždėjo ji, — būk geras, 
paduok man šepetį. 

Jis padavė šepetį, ir ji pamažu, tartum būtų svar- 
bus kiekvienas brūkštelėjimas, pradėjo šukuotis pusil- 
gius, šviesius plaukus. Plaukai traškėjo, tarsi jelektrin- 
ti. Gerhardas atsikėlė ir ėmė vaikščioti po kambarį. Da- 
bar jam iškilo atminty viskas, ką per tas savaites buvo 
pergalvojęs savo sandėliuke. Jis vėl sustojo prie jos 
lovos. 

— Viskas buvo klaida, — tarė jis ryžtingai, — vis- 
kas, ką mes darėme. Valteris buvo už. Jis buvo tikras 
nacionalsocialistas. Jis kovojo dėl savo idėjos ir žuvo 
Prancūzijoje. Jurgenas Simanas buvo viskam abejin- 
gas. Jis atliko tik pareigą, kaip ir jo tėvas per pirmąjį 
pasaulinį karą, ir per tai padėjo galvą Lenkijoje, o aš... 
Karla... aš visada taip dariau, kaip kiti, kartais tikėjau, 
kartais netikėjau, bet visada stengiausi, kad tik man 
būtų gerai. Ir visa tai šūdas. 

Sulig tuo žodžiu Karla pakėlė galvą ir nustojo mo- 
notoniškai šukavusis plaukus. 

— Savo kareivišką leksikoną galėjai palikti už 
durų. 

Jis vėl pradėjo vaikščioti po kambarį. Kažkas jam 
pratrūko ir vertė kalbėti, nenutilti. 

— O Peteris, — tarė jis, — tas visada buvo prieš. 
Galbūt jis buvo teisus. Bet per tai neteko proto ir pa- 
siliko prie Stalingrado. 

— Liaukis, Gerhardai. Aš negaliu to klausytis. Ko- 
dėl tu vis šneki tik apie vakarykščią dieną. Kas buvo, 
tas praėjo. Šito jau nebepakeisi. Dabar svarbu viena — 
išgyventi. Paduok man ko nors išgerti. 
kaklą. 

— Būk protingas. Pasimėgaukim dar tas kelias 
dienas, kurios mums liko, — sušnibždėjo ji. 

Jis pažvelgė jai į akis ir staiga suprato, kad ji ne 
tokia jau abejinga jam, tik nenori to parodyti. Karas 
padarė ją griežtą, blaivią ir sarkastišką. 

Taip jis ir toliau liko pas ją. Bet vieną vakarą ji 
parėjo susijaudinusi. 

— Man reikia išvažiuoti, Gerhardai, mūsų štabas 
perkeliamas toliau į užnugarį. Tai baisu, bet aš turiu 
važiuoti. Negaliu nei iš šio, nei iš to pasilikti. 

— O kaip bus man? 

— Tau reikia sprukti. Amerikiečiai gali čia atsi- 
rasti kiekvieną dieną. Aš tau parūpinau viską, kas rei- 
kalinga. Atostogų dokumentus, komandiruotės pažymė- 
jimus ir antspaudą, kuriuo tu pats galėsi antspauduoti 
savo dokumentus. 

— Bet tie dokumentai išduoti zenitininkų dalinio, 
0 aš — pėstininkas. 

— Na tai kas. Juk dabar tokia maišatis. Niekas į 
tai dėmesio nekreips. 

Snieguotą vasario rytą juodu atsisveikino. Stovėjo 
vidury senoviško kambario su erkeriu, praleidę siaubin- 
gą bombardavimų naktį. Beveik kas valandą buvo skel- 
biamas oro pavojus. 

— Kažin ar mes pasimatysime po karo, Karla? 

— Taip, jeigu išliksime gyvi, — tarė ji. — Bet kur 
tu dabar ketini eiti? 

— Į šiaurę ir į šiaurę. Mėginsiu prasimušti iki 
namų. 

— Teisingai, — tarė ji. 

Sunku buvo skirtis. Jis stovėjo gatvėje, ir sniegas 
kapojo veidą. Griuvėsiai anapus gatvės buvo balti, tar- 
si kas būtų apibarstęs juos šviežiomis kalkėmis. Jį 
krėtė šaltis. Jis žinojo, kas prieš akis laukia. Iš už- 
kampio išniro sunkvežimis, pilnas sustirusių zenitinin- 
kų. Gerhardas pasižiūrėjo į erkerio langą ir tarsi pa- 
matė už stiklo Karlos veidą. 

Jam pasirodė, kad ji verkia. 

Sniegas sukosi po langais. Sunkvežimis, pilnas su- 
stirusių zenitininkų, pravažiavo pro šalį. 

Jis prisivertė ir nužingsniavo gatve. 


— Jeigu jie tave sučiups, — tarė ilgšis aviacijos 
viršila, — pakars ant pirmo pasitaikiusio medžio. Da- 
bar jie griebiasi net šitokių priemonių. Dabar nėra jo- 
kio pasigailėjimo. 

— Manęs jie nesučiups, — tarė Gerhardas 

Jie gulėjo ant stataus skardžio tarp aukštų bukų 
kamienų ir žiūrėjo į nakties apgaubtą jūrą. Viršila nu- 
tilo. Žemutiniame Reine jis buvo pasitraukęs iš savo 
dalinio, vienos aviadesantinės divizijos, ir nebeketino 
ten grįžti. Gerhardas sutiko jį miškuose netoli Rostoko. 
Jau buvo praleidęs kelias kupinas baimės savaites. Iš- 
sekintas bado. Troško ko greičiau pasiekti namus. 

— Sulaukėję šarlatanai, — tarė viršila, — ir už 
tai mes kariavome penkerius metus. 

— Ar tu ibbuvai kadrinis? 

— Taip. Bet už ką dabar kovoti? Už tai, kad tie 
ten, viršuje, pagyventų kokį pusvalandį ilgiau? Ne, šito 
iš manęs jie nesulauks. 

— Apskritai nebėra prasmės kariauti. Dabar 
sprendžiamas klausimas, kas pranašesnis materialiniu 
atžvilgiu. Štai ir viskas, — tarė Gerhardas. 

Jis prisiminė sugriautus miestus, kuriuos buvo per- 
ėjęs. Kiekvieną dieną miegojo vis kituose griuvėsiuose, 
naktį keliavo toliau, palei geležinkelius, per miškus, 
per užšalusius vandenis. Ne kartą jį apšaudė patruliai, 
ir kiekvieną naktį virš galvos skrido bombonešiai, siaub- 
dami kraštą. Jis dar tebeturėjo dokumentus, kuriuos 
buvo parūpinusi Karla. Bet iki šiol vis pavykdavo iš- 
vengti bet kokio patikrinimo. 

— Reikia eiti, — tarė jis, — jau laikas. Po dviejų 
valandų būsiu namie. 

Tik dešimt kilometrų jį beskyrė nuo gimtųjų namų. 
Jis atsikėlė ir pasižiūrėjo į žolėje gulintį viršilą. 

— O ką tu manai veikti? 

— Aš liksiu čia, kol ateis Ivanas arba amerikie- 
čiai. Keletą dienų dar pratrauksiu. 

— Žiūrėk, kad tavęs nepagriebtų už pakarpos, — 
tarė Gerhardas, — aš spaudžiu. 

Jis nusileido į pajūrį. Kojos buvo sutinusios nuo 
kadaravo nudryžęs munduras. Buvo nešalta ankstyvo 
pavasario naktis. Aukšti bukai skardyje jau krovė pum- 
purus. Jūros bangos žaidė, skalaudamos sudulkėjusius, 
išklypusius jo batus. 

Jis ėjo šlapiu smėliu. Lėktuvai dūzgė danguje. 
Blykstelėjo kažkokios zenitinės baterijos prožektorius 
ir vėl užgeso. Jie vis dar tebežaidė karą, nors rusų ka- 
riuomenė jau stovėjo Pomeranijoje. Gerhardas nega- 
lėjo to suprasti. 

Po dviejų valandų jis išėjo iš kopų ir pasuko link 
tėvų namų. Už langų nesimatė nė gyvos dvasios. Pa- 
mažu perėjo per kiemą. Pastogėje, šalia staliaus dar- 
bastalio, stovėjo karučiai. Jie buvo pilni prikrauti na- 
mų apyvokos daiktų. Durys į virtuvę užrakintos. Jis 
pasiėmė iš stoginės kopėčias, apėjo su jomis aplink 
namus ir pasistatė prie balkono, už kurio buvo Ernos 
kambarys. Užlipo kopėčiomis ir pasibeldė į langą. 

— Erna... Erna... 

— Kas ten? 

— Aš... Gerhardas. 

— O Dieve, Gerhardas. 

Jis luktelėjo valandėlę. Langas atsidarė, ir prie- 
šais pasirodė Erna vienais naktiniais marškiniais. Ji 
atrodė išsigandusi ir įbauginta. 

— Iš kur tu dabar, Gerhardai, dėl Dievo meilės, ar 
tai tu?.. 

— Taip, aš mečiau viską. Atidaryk, įleisk mane. 

Jis peršoko per balkono turėklus ir pirma jos įėjo 
į tamsų kambarį. Ji pamažu įsekė iš paskos, nenuleis- 
dama nuo jo akių. 

— Bet tai neįmanoma, Gerhardai. Juk tu nesi de- 
zertyras? 

— Taip, aš esu dezertyras. Aš buvau pas Karlą ir 
nebevažiavau į frontą. O dabar liksiu čia. Daugiau ne- 
begaliu, Erna. 

Netekęs jėgų, jis susmuko ant šiltos Ernos lovos. 
Ji taisėsi gulti ant kušetės. Pasėdėjo nusilpęs ant 10- 
vos ir bejėgiškai nukorė galvą ant stalo, kuris stovėjo 
priešais kušetę. Erna vėl nuėjo prie balkono ir uždarė 
langą. 


— Reikia nuimti kopėčias, — sušnibždėjo jis, — 
dar gali kas susidomėti. 
— Tuoj aš nueisiu ir atimsiu, — tarė Erna. 

Ji stovėjo kitapus stalo. Permatomi rausvi nakti- 
niai marškiniai siekė jai iki pat nuogų pėdų. Veidas 
buvo išblyškęs, akys kupinos išgąsčio. 

— Tu čia negali pasilikti, Gerhardai. Jeigu jie ta- 
ve čia suras, visus mus nugalabys. Jie dabar visiškai 
sužvėrėję. Tikėk manim. 

— Aš žinau, Erna. | 

— Tai ką tu manai daryti? Tau reikia dar šiąnakt 
iš čia išeiti. 

— Ne, — tarė jis. 

Ji matė, koks jis išsekęs. Prieš ją sėdėjo nebe Ger- 
hardas — tai kažkoks nepažįstamas, užvaikytas, nuka- 
muotas žmogus, nežinantis jokios išeities. Jai buvo jo 
gaila, ir ji priėjo arčiau, norėdama paguosti. Pasilenkė 
ir paglostė jam plaukus. 

— Gulkis, Gerhardai. 

— O kur mama? — sušnibždėjo jis. 

— Aš tuoj ją pašauksiu. 

— O tėvas? 

— Tėvo nebėra čia. Jį pašaukė į folksšturmą. Mes 
nežinome, kur jis. 

— Dabar ir jį pribaigs, — tarė Gerhardas. 

Jis užsimerkė ir vėl atsilošė ant Ernos lovos. Erna 
išėjo iš kambario pašaukti motinos. Jo galvoje pynėsi 
įvairiausi vaizdai, kuriuos buvo matęs per tas kelias 
savaites: griūnantys namai, dulkių stulpai, degantys 
miestai, krintantys iš dangaus fosforo bakai, pabėgėliai, 
dezertyrai ir esesininkų patruliai. 

Jis išgirdo motinos balsą tik tada, kai ji atsisėdo 
šalia ant lovos. 

— Ar tu iš tikrųjų čia Žadi pasilikti, Gerhardai? 
Pas mus? Visą laiką? 

— Taip, aš nebeturiu jėgų toliau eiti, mama, ir ne- 
žinau, kur man eiti. 

— Ir gerai, — sušnibždėjo ji, — tu pasiliksi čia. 
Pas mane tau nieko neatsitiks. 

Ji neverkė. Tik sėdėjo šalia, laikė paėmusi jo ran- 
kas ir guodė jį. Virš patefono kabėjo jos abiejų žuvusių 
sūnų nuotraukos, o Erna sėdėjo šalia tų nuotraukų ant 
kėdės, pasirėmusi rankomis galvą. 

— Jis negali čia pasilikti, mama, mes visi už tai 
padėsime galvas. 

— Nesąmonė, Erna, jis pasiliks čia. Ir mano gal- 
va, ir tavoji ne brangesnė už jo galvą. 

— Gerai, aš išeisiu, — tarė Gerhardas, — tik leis- 
kit man kokią valandą pailsėti. O kur yra Gertrūda? 
Ar jos čia nėra? 

— Ji išėjo į frontą, apkasų kasti. 

— Vadinasi, jie dabar ima ir moteris. 

— Taip, Gerhardai, jie ima visus, kas dar gali 
pajudėti. Juk jie paėmė ir tavo tėvą. 

Jis girdėjo, kaip alsuoja motina ir kaip patyliukais 
kūkčioja pravirkusi Erna. Koridoriuje pasigirdo žings- 
niai, jie artėjo prie durų. Motina išsigandusi atsigręžė 
į duris. 

— Erna, ar atsikėlė Helena? 

— Taip, mama. 

Prasivėrė durys, ir į tamsų kambarį apgraibomis 
įėjo Helena. 

— Mama? 

— Ką, Helena? 

— Kas čia atėjo? Juk kažkas atėjo. Kodėl jūs man 
nieko nesakote? 

— Tai Gerhardas, Helena. 

— Ak, Gerhardas. Ar jis sugrįžo iš fronto? Gal 
ką nors girdėjo apie Jurgeną? 

— Aš dar jo neklausiau, vaikeli. 

— Tai aš pati jį paklausiu. 

Bet Helena nespėjo paklausti. Virš miesto pakilo 
šaižus sirenų kauksmas. Nakties tyla Žvangėdama su- 
biro į šipulius. Iš jūros pasigirdo duslus motorų gau- 
desys, o kai nutilo sirenų kauksmas, lėktuvai jau skrai- 
dė viršum miesto. Per vėlai buvo paskelbtas oro pavo- 
jus. Iš dangaus krito bombų kruša. Uoste lakstė į orą 
keliamieji kranai, virto laivai, milžiniški vandens srau- 
tai ritosi per krantines. Pakilo viesulas ir ginė stogais 
gaisrų liepsną. Griuvo namai. 

— Į pajūrį, — sušuko Erna. — Dar suspėsime. 

Ji paskubom ėmė rengtis. Gerhardas pašoko, tar- 
tum atgavęs pirmykštes jėgas, paėmė į glėbį Heleną ir 

išlėkė į kiemą. Motina išbėgo paskui jį, nešina Gertrū- 
dos sūneliu, kurį buvo pagriebusi iš lovutės. 

— Erna, greičiau... 

Jie spėjo nubėgti tik ligi kopų. Sunkioji bomba 
pataikė į gretimą namą, ir oro banga partrenkė juos 
ant smėlio. Gerhardas parkrito kniūpsčias, ir Helena 
išsprūdo jam iš rankų. Ji sušuko iš skausmo. 

— Kur Erna? — sudejavo motina. — Bėk, paimk 
ją, Gerhardai. 

Jis atsikėlė, ketindamas perbėgti į kitą bulvaro 
pusę. Prieš jį iškilo milžiniška gaisro pašvaistė. Tūks- 
tančiai pabėgėlių skubėjo gatve ir šaukė: 

— Ivanas ateina! Ivanas ateina! 

Visus buvo pagavusi klaiki panika. Į kopas atbėgo 
Erna. 

— Kodėl jūs neinate toliau, — sušuko ji. — Grei- 
čiau bėkit iš čia. 

Jie atsikėlė, ir viesulas nustūmė juos iki pat van- 
dens. Gaisras pagriebė jų namus. Jie stovėjo sustingę 
ir žiūrėjo, kaip besiplaikstančios liepsnos pakėlė aukš- 
tyn stogą ir jis dingo nakties tamsumoj. 

Artėjo naujos bombonešių eskadrilės. 

— Vėl skrenda, — sušuko Gerhardas. — Slėpki- 
tės! 

Jie sukrito ant šlapio smėliv. 

— Jeigu dar labiau ims bombarduoti, brisime į 
vandenį. Tai pati geriausia apsauga, — tarė Gerhar- 
das. 

Nauja bombų kruša visiškai užbaigė griaunamąjį 
darbą. Namai, kuriuose jie ką tik sėdėjo, pavirto rūks- 
tančia griuvėsių krūva. Antra bomba, pataikiusi į gre- 
timą namą, sugriovė ir jį. 

Kai nutilo motorų ūžesys, stojo slogi tyla. Dangu- 
je žėrėjo milžiniška liepsnos pašvaistė. Nuo liepsnojan- 
čių gaisrų išblanko žvaigždės. 

Žmonių minioje pajūry sklido įvairiausi gandai. 

— Ateina Ivanas! Rusai jau čia. Bėkit greičiau... 
bėkit... bėkit... 

— Baigta, — tarė Gerhardas. 

Ryto prieblandoje jie nuėjo prie savo namų griu- 
vėsių. Atrado karučius, stovėjusius pastogėje. Karučiai 
tebebuvo sveiki. Gerhardas ištraukė juos iš po griu- 
vėsių. 

— Sukraukim į juos, ką dar rasime, mama, ir ei- 
kim iš čia. 

— Taip, Gerhardai. Nieko kito mums daugiau ne- 
belieka, — tarė ji. 

Gerhardas užmiršo, kad jis yra dezertyras. Karas 
jam buvo galutinai baigtas. Jis pasibaigė šiame bom- 
bų pragare. Apie kokį nors pe iBiSs dabar negalėjo 
būti nė kalbos. 

— Eikš, Erna, padėk ir tu. 

— Tuojau. Gerai dar, kad tu čia. 

— Aš jūsų nepaliksiu vienų, — tarė jis. 

Jie vaikščiojo aplink buvusių namų griuvėsius ir 
rankiojo, ką rasdami. Karštis buvo nepakeliamas. He- 
lena stovėjo bulvare, pasirėmusi lazda. Jos akyse atsi- 
spindėjo degančio miesto pašvaistė. 

— Aš niekur iš čia neisiu, mama, aš turiu surasti 
Jurgeno nuotrauką. 

— Tu dabar jos vis tiek neberasi. Einam, Helena, 
reikia bėgti, kol dar neatėjo rusai. 

— Ne, mama, palik mane čia. 

Ji mėgino priešintis, bet Gerhardas nusitempė ją 
paskui save. Erna stūmė karučius, o Gertrūdos sūnelis 
bėgo šalia ir patyliukais verkšleno. 

Juos pagavo pabėgėlių srautas ir nunešė per de- 
gantį miestą į platų plentą. Helena, netekusi jėgų, su- 
stojo. 

— Nebeturiu jėgų, Gerhardai. 

— Bet juk mes negalim čia tavęs palikti, Helena, 
na, pasitempk ir einam. 

— Palik mane čia. Aš turiu grįžti. Aš turiu laukti 
Jurgeno. 

— Tu iš galvos išsikraustei! — sušuko jis. 

Jis stovėjo nutviekstas ryškios gaisrų liepsnos ir 
nežinojo, ką daryti. Per pabėgėlių srautą brovėsi sunk- 
vežimis. Jame sėdėjo senyvi jūrininkai. 

— Ei, vyručiai, paimkit ją. 

— Nieko mes negalim paimti. 

— Ji per bombardavimą neteko kojos, — šaukė 
Gerhardas, — juk aš negaliu jos čia palikti. 

Sunkvežimis sustojo, ir jūrininkai įtraukė į kėbu- 
lą besipriešinančią Heleną. Sunkvežimis vėl pajudėjo 
ir, blaškydamas į šalis pabėgėlius, išlėkė iš miesto. 

— Mama, mama! — šaukė Helena. Bet motina jau 
nebematė jos. Ji kiūtino susikūprinusi paskui karučius, 
kur buvo pasodinusi anūką. 

Išaušus rytui, jie sustojo ant plento. Ilgos pabė- 
gėlių voros traukė į vakarus. Gerhardas buvo visiškai 
nusivaręs. Motinos veidas atrodė tarsi sustingęs per šią 
naktį, Erna buvo visa pilka nuo dulkių ir purvo. O 
Gerhardas visiškai pamiršo, kad tebėra su uniforma. 

Keliu lėkė automobilis su esesininkais. Gerhardas 
pastebėjo jį per vėlai ir tik tada pajuto pavojų, kai au- 
tomobilis sustojo šalia karučių. 

— Juk jis su uniforma. Iš kur jis čia atsirado? — 
sušuko piktas, aštrus balsas. 

— Dokumentus! 

Esesininkai iššoko iš automobilio. Gerhardas sto- 
vėjo priešais juos sustingęs ir bežadis. Buvo baltas 
kaip popierius. 

— Matyt, mes vėl pačiupome vieną niekšą. 

Jie sudavė jam į krūtinę, išrausė kišenes ir ištrau- 
kė dokumentus, kuriuos kadaise buvo parūpinusi Kar- 
la. Suradę antspaudą, pagavo juoktis. 

— Tai mat koks kiaulė. Jis net visą kanceliariją 
turi kišenėje. Sakykit, iš kur visa tai gavote? 

Gerhardas tylėjo. Motina stovėjo truputį atokiau. 
Staiga ji pribėgo prie esesininkų. 

— Tai mano sūnus, tučtuojau paleiskite. 

— Nešdinkitės iš čia, — sušuko vienas esesinin- 
kas, — ir pasiimkit savo karučius. Na, mikliau, mikliau. 

Erna nutempė karučius į pievą prie pat bukų miš- 
kelio, kuris dunksojo už pievos. Motina verkdama at- 
sekė paskui ją. 

— Sėskis, mama, gal viskas gerai baigsis. Juk jie 
irgi žmonės. Aš dar nubėgsiu ir pakalbėsiu su šturm- 
fiureriu. 

Gerhardas vienplaukis stovėjo ant plento. Jis ži- 
nojo, kas dabar bus. Prisiminė Karlą, kurią mylėjo, ir 
tas tris savaites Kelne, už kurias dabar turės užsimo- 
kėti. Prisiminė Lipskį ir Heleną, kuri vis negalėjo už- 
miršti Jurgeno Šimano. Peteris išsikraustė iš proto, o 
Valteris žuvo. Dirbtuvė, kurioje kadaise dirbo, sugriau- 
ta, iš jų šeimos beveik nieko nebeliko. Nebedaug noro 
ir gyventi. 

Esesininkai stovėjo apspitę jį. 

— Aiškus dezertyras, — tarė šturmiiureris, — pa- 
tempti po medžiu, ir nėra ko čia daug terliotis. 

Esesininkai delsė. Jie spoksojo į pievą ir į suvargu- 
sių žmonių voras, traukiančias iš degančio miesto. 

Gerhardas žiūrėjo į esesininkų mundurus, ir staiga 
jį pagavo mirties troškimas. 

— Na greičiau, ko laukiate, — tarė jis, — per il- 
gai aš dėl jūsų voliojaus purvyne. 

Raudona saulė kilo horizonte iš už pakelės medžių. 
Daužydami šautuvų buožėmis, esesininkai nuvarė jį po 
medžiu. Per pievą atbėgo Erna. Jis žinojo, kad ji nori 
jam padėti, bet ji nieko nebegalėjo. Esesininkai nu- 
stūmė ją nuo plento, ir ji verkdama nubėgo atgal pas 
motiną. 

Pakėlė apalpusią senutę, paguldė į karučius, kur 
sėdėjo jos anūkas, ir nutempė karučius į mišką. 

Gerhardas vis dar tebestovėjo po medžiu. 

— Pradėkit, — tarė šturmiiureris. 

Jie užmetė jam ant kaklo virvę ir permetė per že- 
mutinę pakelės medžio šaką. Gerhardas prisiminė tą 
rytą, kai prasidėjo karas. Ir tada saulė taip pat kilo iš 
jūros. Dabar ji nusileis jam amžinai. Jo rankos drebė- 
jo. Jis sukando dantis, nenorėdamas esesininkams ro- 
dyti baimės. 

Jie patempė jį ant šakos ir pasižiūrėjo į trūkčio- 
jantį kūną. 

— Šunsnukis, — tarė šturmiiureris, — užkabinkit 
jam atminimo raštelį. 

Jie prisegė jam prie krūtinės raštelį, susėdo į au- 
tomobilį, laukiantį kelio pakrašty, ir vėl nuvažiavo link 
degančio miesto. 

Gerhardo lavonas tabalavo po medžiu. Pakilęs ry- 
tų vėjas nešė laukais sugriauto miesto dūmus ir plaiks- 
tė Gerhardo drabužius. Pabėgėliai sustodavo po medžiu 
švitėjo ryto saulėje. 

„Aš buvau bailys, nenorėjau ginti moterų ir vaikų, 
užtat ir kabu čia“, — buvo parašyta. 

Kažkoks dvylikametis berniukas pasistiebė prie jo 
kojų ir nutraukė batus. 

— Jie dar pravers man, — tarė ir nubėgo, pasi- 
brukęs batus po pažasčia. 

Erna išėjo iš miško. Pamatė berniuką, bėgantį su 
batais, ir tučtuojau jai į akis krito Gerhardo lavonas. 
Pamažu nuėjo prie kelio. Įlipo į medį ir mėgino atrišti 
virvę. Ašaros krito Gerhardui ant veido, kai ji, atrišusi 
virvę, paėmė jį ant rankų ir nutempė į pievą. Paguldė 
žaliuojančiame lauke ir iškasė rankomis duobę. Ji ne- 
galėjo suprasti, kodėl jį nužudė. Nuėmė jam nuo krū- 
tinės raštelį ir sudraskė į mažus skutelius. Prisiminė 
dešimt Dievo įsakymų, kuriuos mokykloje ir ruošdama- 
si koniirmacijai buvo vargais negalais iškalusi atmin- 
tinai. Ji buvo prasta mokinė. 


— Erna, — kadaise paklausė ją pastorius, — o 
koks penktasis, Erna, tu vėl nežinai? 
— Nežudyk, — atsakė ji, bet paskui vėl užsikirto, 


ir pastorius mušė ją nendrine lazda per rankas. 

„Dabar jis tikriausiai guli kur nors po miesto griu- 
vėsiais. Kaip seniai tai buvo“, — pagalvojo ji ir staiga 
krito ant dirvos ir įsikniaubė veidu į vėsią žemę. Zemė 
kvepėjo, o virš galvos žydrame danguje plazdeno vie- 
versėlis. 


Praslinkus dviem paroms, saulėtą pavasario dieną 
jie netikėtai susidūrė su rusų tankais. Mūšiai Pomera- 
nijoje, kur buvo apsupta vokiečių kariuomenė, jau ėjo 
į pabaigą. Rusų tankai atėjo iš vakarų ir įsiveržė į pa- 
bėgėlių srautą, traukiantį iš rytų. 

Ūkininkų soduose žydėjo vaismedžiai. Tankai sto- 
vėjo ant kelio ir laukė naujų įsakymų. 

Erna vis dar traukė karučius, senoji Lorenc stūmė 
juos iš paskos, o jos anūkas sėdėjo ant suverstų daiktų 
ir žiūrėdamas į tankus džiaugsmingai plojo rankutė- 
mis. Jos pačios nebežinojo, kur eina. Jausmai buvo vi- 
siškai atbukę, ir jos nebejautė jokios baimės. Erna su- 
stojo kelio pakrašty ir maldaudama ištiesė ranką. 

— Duonos, — tarė ji. 

Rusų kareivis, sėdintis ant tanko, nusijuokė. 

Erna pakėlė į jį akis. Ji dar niekada nebuvo ma- 
čiusi tokio aukšto Žmogaus. 

— Eikš šen, frau, — tarė jis. 

Jis pasilenkė, paėmė ją už pažastų ir užsitempė ant 
tanko. Jos kojinės užkliuvo už tanko briaunų, ir jų 
akys nubėgo iki pat nublukusių, iškleiptų batelių už- 
kulnių. Iš kairiojo kelio tekėjo kraujas, bet ji to nepa- 
stebėjo. Kareivis įsitraukė ją į tanko liuką, ir ji nesi- 
priešino. 

— Ką ten daro teta Erna? — paklausė anūkas. 

— Nežinau, vaikeli. Neklausinėk tiek daug. 

Tankai pajudėjo. Senutė dar bėgo galiuką šalia jų. 

— Erna! Erna! — šaukė ji. 

Ją apgaubė dulkių debesys. Ji sustojo nuleidusi 
rankas. Paskui apsisuko ir sugrįžo prie savo karučių. 
Anūkas nulipo žemėn. 

Pro šalį važiavo kaimiški vežimai su rusų pėsti- 
ninkais. Mykė pertvinkusios karvės. Rusų pėstininkai 
varė jas lazdomis į krūvą ir ginė keliu tolyn. 

— Matka, matka, — šaukė jai iš paskos rusų ka- 
reiviai. 

Ji negirdėjo. Pakėlė karučių grąžulą ir susilenkusi 
nukiūtino po pakelės medžiu. Anūkas bėgo pirma. 

